
Evanghelia şi Apostolul zilei 


1. Cartea neamului lui lisus Hristos, fiul lui David, fiul lui Avraam. 





2. Avraam a născut pe Isaac; Isaac a născut pe Iacov; Iacov a născut pe luda şi 
pe fraţii lui; 

3. Iuda a născut pe Fares şi pe Zara, din Tamar; Fares a născut pe Esrom; 
Esrom a născut pe Aram; 

4. Aram a născut pe Aminadav; Aminadav a născut pe Naason; Naason a născut 
pe Salmon; 

5. Salmon a născut pe Booz, din Rahav; Booz a născut pe lobed, din Rut; lobed 
a născut pe lesei; 

6. lesei a născut pe David regele; David a născut pe Solomon din femeia lui 
Urie; 

7, Solomon a născut pe Roboam; Roboam a născut pe Abia; Abia a născut pe 
Asa; 

8. Asa a născut pe Iosafat; Iosafat a născut pe loram; loram a născut pe Ozia; 

9. Ozia a născut pe loatam; loatam a născut pe Ahaz; Ahaz a născut pe 
Iezechia; 

10. Iezechia a născut pe Manase; Manase a născut pe Amon; Amon a născut pe 
Iosia; 

11. losia a născut pe lehonia şi pe fraţii lui, la strămutarea în Babilon; 

12. După strămutarea în Babilon, lehonia a născut pe Salatiel; Salatiel a născut 
pe Zorobabel; 

13. Zorobabel a născut pe Abiud; Abiud a născut pe Eliachim; Eliachim a 
născut pe Azor; 

14. Azor a născut pe Sadoc; Sadoc a născut pe Achim; Achim a născut pe Eliud; 

15. Eliud a născut pe Eleazar; Eleazar a născut pe Matan; Matan a născut pe 
Iacov; 

16. Iacov a născut pe Iosif, logodnicul Mariei, din care S-a născut lisus, Care se 
cheamă Hristos. 

17. Aşadar, toate neamurile de la Avraam până la David sunt paisprezece şi de la 
David până la strămutarea în Babilon sunt paisprezece şi de la strămutarea în 
Babilon până la Hristos sunt paisprezece neamuri. 

18. Iar naşterea lui lisus Hristos aşa a fost: Maria, mama Lui, fiind logodită cu 
Iosif, fără să fi fost ei înainte împreună, S-a aflat având în pântece de la Duhul 
Sfânt. 

19. Iosif, logodnicul ei, drept fiind şi nevrând s-o vădească, a voit s-o lase în 
ascuns. 

20. Și cugetând el acestea, iată îngerul Domnului i S-a arătat în vis, grăind: 
Iosife, fiul lui David, nu te teme a lua pe Maria, logodnica ta, că ce s-a zămislit 
într-însa este de la Duhul Sfânt. 

21. Ea va naşte Fiu şi vei chema numele Lui: lisus, căci EI va mântui poporul 
Său de păcatele lor. 





22. Acestea toate s-au făcut ca să se împlinească ceea ce s-a zis de Domnul prin 
proorocul care zice: 

23. "Iată, Fecioara va avea în pântece şi va naşte Fiu şi vor chema numele Lui 
Emanuel, care se tâlcuieşte: Cu noi este Dumnezeu”. 

24. Și deşteptându-se din somn, Iosif a făcut aşa precum i-a poruncit îngerul 
Domnului şi a luat la el pe logodnica sa. 

25. Şi fără să fi cunoscut-o pe ea Iosif, Maria a născut pe Fiul său Cel Unul- 
Născut, Căruia I-a pus numele lisus. 


Apostol 


9. Prin credinţă, a locuit vremelnic în pământul făgăduinţei, ca într-un pământ 
străin, locuind în corturi cu Isaac şi cu Iacov, cei dimpreună moştenitori ai 
aceleiaşi făgăduinţe; 

10.Căci aştepta cetatea cu temelii puternice, al cărei meşter şi lucrător este 
Dumnezeu. 

32.,Și ce voi mai zice? Căci timpul nu-mi va ajunge, ca să vorbesc de Ghedeon, 
de Barac, de Samson, de leftae, de David, de Samuel şi de prooroci, 

33.Care prin credinţă, au biruit împărăţii, au făcut dreptate, au dobândit 
făgăduinţele, au astupat gurile leilor, 

34.Au stins puterea focului, au scăpat de ascuţişul sabiei, s-au împuternicit, din 
slabi ce erau s-au făcut tari în război, au întors taberele vrăjmaşilor pe fugă; 
35.Unele femei şi-au luat pe morţii lor înviaţi. lar alţii au fost chinuiţi, 
neprimind izbăvirea, ca să dobândească mai bună înviere; 

36. Alţii au suferit batjocură şi bici, ba chiar lanţuri şi închisoare; 





37.4u fost ucişi cu pietre, au fost puşi la cazne, au fost tăiaţi cu fierăstrăul, au 
murit ucişi cu sabia, au pribegit în piei de oaie şi în piei de capră, lipsiţi, 
Strâmtoraţi, rău primiţi. 

38.Ei, de care lumea nu era vrednică, au rătăcit în pustii, şi în munți, şi în 
peşteri, şi în crăpăturile pământului. 

39.Şi toţi aceştia, mărturisiţi fiind prin credinţă, n-au primit făgăduinţa, 

40. Pentru că Dumnezeu rânduise pentru noi ceva mai bun, ca ei să nu ia fără 
noi desăvârşirea. 





Duminica înaintea Naşterii lui Hristos, a Sfinţilor părinţi (Minei) 


Sâmbătă seara - La Vecernia mică, Stihirile Invierii şi ale Născătoarei de Dumne- 
zeu după obicei. 


La Vecernia cea mare 
După obişnuitul Psalm cântăm: Fericit bărbatul... Catisma toată. La Doamne 
strigat-am..., Stihirile învierii 3, ale lui Anatolie 3, şi ale Părinților 4, iar de este 
înlăuntrul a 20 de zile, zicem Stihirile învierii 3, ale lui Anatolie 1, ale înainte- 
prăznuirii 3, şi ale sfinților Părinţi 3. 


Stihirile înainte-prăznuirii, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Soarele cel neapus din pântece fecioresc a răsări se grăbeşte, ca să lumineze toată 
partea cea de sub soare; de aceea cu ochii curaţi şi cu cinstite fapte, să ne nevoim a- 
L întâmpina, şi să ne gătim acum a primi pe Cel ce vine întru Duhul la ale Sale, 
străin născându-Se precum bine a voit; ca pe noi cei înstrăinați de petrecerea 
Edenului, să ne întoarcă ca un Milostiv, născându-Se în Betleem. 


Dumnezeu Cuvântul, Cel ce Se poartă pe umerii Heruvimilor, după Ipostas unindu- 
Se cu trup, în pântece fără prihană S-a sălăşluit, şi om S-a făcut, şi vine să Se nască 
în pământul ludei; peşteră sfântă, Împăratului a toate bine te găteşte, ca un palat 





prea mare, şi ieslea ca un scaun în chipul focului, întru care ca un Prunc, Fecioara 
Maria va să culce, pe Cela ce are să cheme la Sine zidirea Sa, precum a binevoit. 


În ieslea dobitoacelor Te-a culcat Fecioara, Cuvinte al lui Dumnezeu, Cela ce eşti 
fără început, pe Tine, Cel ce ai luat început mai presus de cuget; că ai venit să 
dezlegi a mea dobitocie, ce am luat prin pizma şarpelui, şi cu scutece Te-ai înfăşat, 
ca să rupi înfăşurăturile şi legăturile greşelilor mele, unule Bunule şi lubitorule de 
oameni. Pentru aceasta Te slăvesc lăudându-Te, şi bucurându-mă mă închin venirii 
Tale celei în trup, prin care eu m-am mântuit. 


Alte Stihiri ale Sfinţilor părinţi glasul şi podobia aceleaşi 


Arătatu-s-a marginilor lumii pomenirea Strămoşilor cea plină de lumina cea 
adevărată, şi cu razele darului străluceşte; că Hristos soarele cel luminat de sus 
strălucind, aduce de departe mulţime de stele, împreună cu Dânsul luminând, şi 
naşterea lui Dumnezeu Omul, se arată a fi înlăuntru Vitleemului; pentru care toţi 
cu credinţă plesnind în mâini, să dănţuim aducând laudă mai-nainte prăznuirii. Cu 
slavă se înfrumuseţează de împărtăşirea cea dumnezeiască Adam, bucu-rându-se 
astăzi, ca o temelie şi tărie a Strămoşilor celor înţelepţi, şi dimpreună dănţuieşte 
Abel, şi Enoh se veseleşte, săltează Set, şi Noe dimpreună; cu patriarhii cântă 
Avraam cel prea lăudat, şi Melchisedec vede acum de sus naştere fără de tată. 
Pentru aceasta săvârşind şi noi dumnezeiască pomenirea Strămoşilor lui Hristos, ne 
rugăm să se mântuiască sufletele noastre. 


Strălucit-a cu veselie treimea tinerilor celor din cuptor, al celor de Dumnezeu 
înţelepțiți, şi naşterea lui Hristos o propovăduieşte pe pământ; căci ca o rouă 
cinstită pogorându-Se Domnul pe ceea ce L-a născut, o a ferit nearsă, o a păzit fără 
prihană, şi o îmbogăţeşte cu dumnezeieşti daruri. Pentru aceasta şi primitorul de 
Dumnezeu Daniil se bucură veselindu-se; că mai-nainte a văzut arătat Piatra 
netăiată din munte, şi cu îndrăzneală se roagă pentru sufletele noastre. 


Slavă... a părinților, glasul al 6-lea 


Daniil bărbatul doririlor, piatră tăiată fără mână văzându-Te pe Tine Doamne, 
Prunc născut mai presus de fire mai-nainte Te-a numit, pe Tine Cuvântul cel 
întrupat din Fecioară, Dumnezeu cel neschimbat, şi Mântuitorul sufletelor noastre. 


Și acum..., a înainte-prăznuirii, glas acelaşi; a lui Vizantie 





Peşteră bine te împodobeşte, că Mieluşeaua vine purtând în pântece Prunc pe 
Hristos; iesle primeşte pe Cela ce cu cuvântul ne-a dezlegat de fapta cea 
necuvântătoare, pe noi pământenii. Păstori fluierând, mărturisiți minunea cea 
înfricoşată, şi magii de la Persia, aur, tămâie şi smirnă, Împăratului aduceţi. Că S-a 
arătat Domnul din Fecioară Maică, Căruia şi plecându-se, ca o slujnică Maica i S-a 
închinat, şi a zis către Cel ce era în braţele ei: Cum Te-ai semănat întru mine ? Sau 
cum ai răsărit, Mântuitorul meu şi Dumnezeule. 


lar de va fi afară de numărul a 20 zile. Şi acum..., a Născătoarei glasului ce se va 
întâmpla 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei, şi citirile. 


De la Facere citire: 
Cap. 14, Vers 14. 


Auzind Avraam că se luase în robie Lot feciorul fratelui său, numărat-a slugile sale 
cele de casă trei sute optsprezece, şi au alergat în urma lor până la Dan. Şi a căzut 
asupra lor noaptea singur, şi slugile lui cu dânsul, şi i-au lovit pe dânşii, şi i-au 
gonit până la Hoval, care este de-a stânga Damascului. Şi au întors toată călărimea 
Sodomului, şi pe Lot feciorul fratelui său I-a întors, şi toată averea lui şi femeile şi 
poporul. 


Și a ieşit împăratul Sodomului întru întâmpinarea lui, după întoarcerea lui de la 
tăierea lui Hodologomor şi a împăraţilor care erau cu dânsul în valea lui Savi, care 
era câmpul împăratului. Şi Melchisedec împăratul Salimului i-a adus pâine şi vin, 
şi era preot lui Dumnezeu Celui Preaînalt. Şi a binecuvântat pe Avraam şi a zis: 
Binecuvântat fie Avraam de Dumnezeu Cel Preaînalt, care a făcut Cerul şi 
pământul. Şi binecuvântat fie Dumnezeul Cel Preaînalt, care a dat pe vrăjmaşii tăi 
sub mâna ta. 


De la a Doua lege citire: 
Cap, 1, Vers 85. 





Zis-a Moise către feciorii lui Israil: Vedeţi, am dat înaintea feţei voastre pă-mântul; 
intraţi şi moşteniţi ţara care s-a jurat Domnul părinților voştri, lui Avraam, lui Isaac 
şi lacov, să o dea lor, şi seminţiei lor după dânşii. Şi am zis vouă în vremea aceea 
zicând: Nu voi putea singur să vă port pe voi. Domnul Dumnezeul nostru v-a 
înmulțit, şi iată sunteţi astăzi ca stelele Cerului cu mulțimea. Domnul Dumnezeul 
părinților voştri să vă adauge pe voi, ca să fiți cu miile îndoiți, şi să vă 
binecuvânteze, după cum v-a făgăduit. Şi am luat dintre voi oameni înţelepţi, 
cunoscuți şi pricepuţi, şi i-am pus să stăpânească peste voi, peste mii mai mari, şi 
peste sute, şi peste cincizeci, şi peste zece, şi dregători în seminţiile voastre. Şi am 
poruncit judecătorilor voştri în vremea aceea zicând: Socotiţi între frații voştri, şi 
judecaţi cu dreptul între om şi între fratele lui, şi între nemernicul lui. Să nu vă 
uitaţi în faţă la judecată; precum pe cel mic aşa şi pe cel mare să judeci, şi să nu te 
ruşinezi de faţa omului; că judecata a lui Dumnezeu este. 


De la a Doua lege citire: 
Citire Cap. 10, Vers 14. 


Zis-a Moise către feciorii lui Israil: lată al Domnului Dumnezeului tău este Cerul, 
şi cerul Cerului, pământul şi toate câte sunt pe dânsul; însă pe părinții voştri mai 
mult a voit Domnul a iubi, şi a ales seminţia lor după dânşii pe voi mai ales decât 
toate neamurile, precum se vede astăzi. Tăiaţi-vă dar împrejur învârtoșarea inimii 
voastre, şi cerbicia voastră să nu o mai învârtoşaţi, că Domnul Dumnezeul vostru, 
Acesta este Dumnezeul dumnezeilor, şi Domnul domnilor, Dumnezeu mare şi tare, 
şi înfricoşat care nu caută la faţă, nici ia dar; care face judecată nemernicului şi 
săracului şi văduvei, şi iubește pe cel nemernic, şi-i dă lui pâine şi haină. De 
Domnul Dumnezeul tău să te temi, şi Lui unuia să-i slujeşti; de Dânsul să te lipeşti 
şi întru numele Lui să te juri. Acela este lauda ta, şi Acela este Dumnezeul tău; Cel 
ce ţi-a făcut ţie aceste lucruri mari şi prea slăvite, care le-au văzut ochii tăi. 


La Litie 
Stihira hramului, şi ale părinţilor, glasul 1: 
Cu razele grăirii de Dumnezeu strălucind proorocii cei numiţi cu nume mare, 
pururea se fericesc, şi rodind graiurile Duhului, naşterea cea nespusă a lui Dumne- 


zeu tuturor au propovăduit, şi după lege sfârşitul şi-au luat, vieţuind viaţă minu- 
nată. 


Slavă..., glasul al 3-lea şi a lui Ghermano 





Veniţi iubitorilor de praznic, să lăudăm cu psalmi adunarea Părinților, pe Adam 
strămoşul, pe Enoh, pe Noe, pe Melchisedec, pe Avraam, pe Isaac, şi pe Iacov, şi 
după lege pe Moise şi pe Aaron, pe lisus al lui Navi, pe Samuil şi pe David; cu 
care împreună pe Isaia, pe Ieremia, pe lezechil şi pe Daniil, şi pe cei doisprezece; 
încă şi pe Ilie, pe Elisei, şi pe toţi; pe Zaharia, şi pe Botezătorul, şi pe cei ce au 
propovăduit pe Hristos viaţa şi învierea neamului nostru. 


Și acum..., a înainte-prăznuirii, glas acelaşi 


Bine te împodobeşte Vitleeme, că s-a deschis Edenul, gătește-te Efrata, că se 
înnoieşte Adam şi Eva cu dânsul; că blestemul s-a dezlegat, mântuirea în lume a 
înflorit, şi sufletele drepţilor bine se împodobesc; aducând cântare ca un dar haric 
în loc de mireasmă, luând mântuire sufletească şi nestricăciune. Că iată Cel ce va 
să Se culce în iesle, mai-nainte porunceşte, să săvârşească cântare duhovnicească 
cei ce strigă neîncetat, Doamne slavă Ţie. 


Iar de este afară de 20 ale lui decembrie: Şi acum..., a Născătoarei 

Fără de sămânță din Dumnezeiescul Duh, și cu sfatul Tatălui ai zămislit pe Fiul lui 
Dumnezeu, pe cel ce este din Tatăl fără mamă mai-nainte de veci, şi pentru noi din 
tine fără de tată fiind cu trup L-ai născut şi Prunc cu lapte L-ai hrănit pentru 


aceasta nu înceta a-L ruga, să se izbăvească din primejdii sufletele noastre. 


La Stihoavnă 


Stihirile Învierii din Octoih, după Alfa Vita, lar de este 24 de zile, cântăm 
Stihoavna aceasta a înainte-prăznuirii, glasul al 2-lea, însăşi Podobia: Casa Eufra- 
tului, cetate sfântă, slava proorocilor, împodobeşte-ţi casa, întru care Cel Dumne- 
zeiesc se naşte. 


Stih: Dumnezeu de la amiazăzi va veni, şi Cel Sfânt din munte umbros cu desime. 


Singur glasul, a lui Ciprian: Vitleeme pământul ludei, vieţuirea cea după trup, 
luminat împodobeşte dumnezeiasca peşteră, întru care Dumnezeu trupeşte va să Se 
nască, din Sfânta Fecioară, care nu ştie de bărbat; ca să mântuiască neamul nostru. 


Stih: Doamne auzit-am auzul Tău, şi m-am temut, înţeles-am lucrurile Tale, şi m- 
am spăimântat. 





A lui Andrei Pirul, asemenea: Veniţi toți mai-nainte să prăznuim cu credință 
Naşterea lui Hristos, şi prin gând punând înainte cântare, ca pe steaua aceea să 
strigăm slavosloviile magilor şi ale păstorilor. Venit-a mântuirea oamenilor din 
pântece fecioresc, chemând pe credincioşi. 


Slavă..., glasul al 2-lea, a lui Ciprian 


Bucuraţi-vă prooroci cinstiţi, care legea Domnului bine o aţi aşezat, şi prin credinţă 
v-aţi arătat stâlpi nemişcaţi şi neclintiți; că voi mijlocitori v-aţi arătat legii lui 
Hristos celei noi, şi mutându-vă la Cer, pe Acela ÎI rugaţi, să împace lumea, şi să 
mântuiască sufletele noastre. 


Şi acum..., a înainte-prăznuirii, glas acelaşi a lui Ciprian 


lată s-a apropiat vremea mântuirii noastre, găteşte-te peşteră, Fecioara se apropie 
să nască; împodobeşte-te Vitleeme pământul ludei şi te veseleşte, că dintru tine a 
răsărit Dumnezeul nostru. Auziţi munţi şi dealuri, şi laturile cele de prim-prejurul 
ludeei, că vine Hristos, să mântuiască pe omul pe care l-a zidit, ca un lubitor de 
oameni. 


Iar de este afară de 20 de zile. Şi acum..., a Născătoarei Învierii din Octoih 


O minune mai nouă decât toate minunile cele de demult! Că cine a cunoscut să fi 
născut Maică fără bărbat, şi să poarte în braţe pe Cel ce cuprinde toată zidirea? A 
lui Dumnezeu este voia, Cel ce S-a născut, pe Carele ca pe un Prunc, Preacurată, în 
braţele tale purtându-L, şi îndrăzneală de Maică către Dânsul câştigând, să nu 
încetezi a-L ruga pentru cei ce te cinstesc, ca să miluiască, și să mântuiască 
sufletele noastre. 


La binecuvântarea pâinilor 


Troparul: Născătoare de Dumnezeu, Fecioară, bucură-te! Ceea ce ești plină de 
har, Marie, Domnul este cu tine. Binecuvântată eşti tu între femei şi binecuvântat 
este rodul pântecelui tău, că ai născut pe Mântuitorul sufletelor noastre. (de două 
Ori) 


ŞI al părinţilor, glasul al 2-lea: Mari sunt isprăvile credinţei, în izvorul văpăii ca 
întru o apă de odihnă Sfinţii trei tineri s-au bucurat, şi proorocul Daniil leilor păstor 
ca unor oi s-a arătat. Pentru rugăciunile lor, Hristoase Dumnezeule miluieşte-ne pe 
noi. (0 dată) 





lar de se va întâmpla în 24 de zile. La binecuvântarea pâinilor Troparul Părinților. 
Mari sunt isprăvile... De două ori. Şi al înainte-prăznuirii. Scrisu-s-a oarecând cu 
bătrânul Iosif... (o dată) 


La Utrenie 


La Dumnezeu este Domnul... Troparul Învierii de două ori. Slavă... al părinţilor, Şi 
acum..., a Născătoarei sau al înainte-prăznuirii: apoi obişnuitele Catisme. Sedelnele 
Învierii cu ale Născătoarei, şi citire în Evanghelia cea tâlcuită. Iar de va fi în 24 
zile, zicem aceste Sedelne. 


După întâia Catismă, Sedealna gla-sului al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Prin Părinţi, Dumnezeule, cu taină mai-nainte ai spus arătarea cea dumnezeiască şi 
tainică din Fecioară, ceea ce era să fie pe pământ, a Fiului tău Celui prea veşnic; în 
Avraam în Isaac, şi în lacov, în luda şi în ceilalţi, în lessei şi în David, şi în toți 
proorocii, cu Duhul mai-nainte vestind pe Hristos, că are să Se arate în Vitleem, 
chemând pe toţi cei din lume. 


Slavă..., Şi acum..., tot aceasta 


După a doua Catismă, Sedealna, glas al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Praznic de bucurie să prăznuim credincioşii, a părinților celor dumnezeieşti, 
cinstind pe Adam şi pe Abel; să fericim pe Set şi pe Enos; pe Enoh, pe Noe, pe 
Sem şi pe lafet să-i lăudăm; pe Avraam, care mai-nainte de lege cu credință a 
strălucit, pe dumnezeiescul Isaac, şi pe Iacov, pe luda, pe Levi şi şi pe Iosif cel cu 





întreagă înţelepciune să-i lăudăm, şi cu credinţă să strigăm: Purtători de Dumnezeu 
Strămoşi, rugați pe Hristos Dumnezeu, iertare de greşeli să dă-ruiască, celor ce 
prăznuiesc cu dragoste sfântă pomenirea voastră. 


Slavă..., Și acum..., tot aceasta 
După: Fericiţi cei fără prihană... Sedealna, glas al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Pe Avraam, pe Isaac şi pe Iacov, cu cântări toţi să-i lăudăm, pe David cel prea 
blând, pe Isus, şi pe cei doisprezece patriarhi, asemenea şi pe cei trei tineri care au 
stins para focului cu puterea Duhului; şi să strigăm către dânşii: Bucuraţi-vă cei ce 
vitejeşte ați defăimat înşelăciunea împăratului celui nebun, şi lui Hristos vă rugaţi, 
iertare de greşeli să dăruiască celor ce prăznuiesc cu dragoste sfântă pomenirea 
voastră. (de două ori) 


Slavă..., Şi acum..., asemenea 


Din sânurile părinteşti pogorându-te, cu nespusă umilință, cela ce pentru noi 
sărăcie ai luat mai presus de fire lubitorule de oameni, ai binevoit în peşteră a te 
sălăşlui Doamne, şi ca un Prunc cu lapte Te-ai hrănit, Tu Ziditorul şi Domnul. 
Pentru aceasta de stea povăţuindu-se filozofii, daruri îți aduc ca Stăpânului făpturi. 
Păstorii şi îngerii se minunau strigând: Slavă întru cei de sus lui Dumnezeu, celui 
ce vine pe pământ să Se nască ca un om. 


lar de va fi afară dinaintea prăznuirii, se zice aceasta, asemenea 


Laudă de mulțumită după datorie, precum văduva aceea doi fileri (bănuţi), aduc ţie 
Stăpână pentru toate darurile tale, că tu te-ai arătat acoperământ şi ajutătoare, 
scoţându-mă pururea din ispite şi din necazuri. Pentru aceasta ca din mijlocul 
cuptorului celui cu văpaie scăpând de cei ce mă necăjesc, ajută-mi Născătoare de 
Dumnezeu; rugându-te Fiului tău şi Dumnezeu, iertare de greşeli să dăruiască, 
celor ce se închină cu credinţă naşterii tale. 





Antifoanele, Prochimenul glasului şi celelalte. 


Canoanele - două ale Sfinţilor părinţi cu Irmosul pe 8, Irmosul de două ori, şi Tro- 
parele pe 6. In care apucă înainte două ale Invierii, pentru că în 24 de zile, Octoihul 
nu se pune. Şi al înainte-prăznuirii pe 6. 


Canonul Învierii 
Cântarea 1-a, glas al 6-lea 


Irmos: Pe cela ce a acoperit cu valul mării oarecând, pe gonaciul tiran, sub pământ 
l-au ascuns feciorii celor mântuiţi. lar noi ca fecioarele, să cântăm Domnului, că cu 
slavă S-a prea slăvit. 


Cu frică s-au deschis ţie porţile morţii, şi s-au sfărâmat încuietorile cele veşnice; că 
cu cinstită pogorârea Ta au înviat morții cei de demult, cu veselie lăudând 
Hristoase învierea Ta. 


Înaintea judecății lui Pilat a stătut de voie Judecătorul ca un osândit, şi de mâinile 
cele nedrepte peste obraz S-a lovit Dumnezeu, de care se cutremură cele cereşti, şi 
cele pământeşti. 


Vezi: De se va întâmpla Duminica Sfinţilor părinţi afară de 20 de zile, punem Ca- 
nonul din Octoih al Invierii cu Irmosul pe 4, al Crucii Invierii pe două, al 
Născătoarei de Dumnezeu pe două şi al Părinților de aici se cântă pe 6. 


Canonul părinţilor 
Cântarea 1-a, glas al 6-lea 


Irmos: Pe cela ce a acoperit cu valul mării oarecând, pe gonaciul tiran, sub pământ 
l-au ascuns feciorii celor mântuiţi. lar noi ca fecioarele, să cântăm Domnului, că cu 
slavă S-a prea slăvit. 


Astăzi adunarea dumnezeieştilor părinţi mai-nainte luminat prăznuieşte Naşterea 
lui Hristos, şi o însemnează mai-nainte prea măritul dar; că Avraam şi tinerii sunt 
chipul legii. 





De demult sfinţitul Avraam a primit pe o Dumnezeire în trei Feţe; iar acum 
Cuvântul cel de pe un Scaun cu Tatăl, cu Dumnezeiescul Duh la tineri a venit, Cel 
cu prea slăvire lăudat. 


Avraam s-a mântuit din mâna nedreaptă, iar dumnezeieştii tineri din văpaia 
cuptorului oarecând, şi Daniil proorocul de fiare şi din groapă s-a mântuit. Pentru 
aceasta acum mai-nainte de Naşterea lui Hristos se prăznuiesc. 
Tinerii cei cu numărul Dumnezeieştii Treimi şi cu credinţa, nedumnezeirea biruind 
în cuptor, cu închipuiri au arătat lumii mai-nainte Tainele lui Hristos cele ce erau 
să fie. 
A Născătoarei 
Ceea ce eşti plină de dar, Maică, care nu ştii de nuntă, Fecioară nestricată, pe tine 
te fericim, că ai înflorit din neamul lui Avraam şi din seminția lui David şi pe 
Hristos ai născut, Cel de prooroci propovăduit mai-nainte. 
Canonul înainte-prăznuirii 

(De este afară de 20 de zile, se lasă) 
Cântarea 1-a, glas 1 
Irmos: Hristos se naşte slăvițţi-L... 
Pe Hristos, cel ce a fost Prunc cu trupul, pe Hristos, cel ce a sărăcit de bună-voie, 


pe Hristos, cel ce a fost văzut, a venit Fecioara acum în Vitleem să-L nască; Cerul 
şi pământul să se bucure. 


Munţi şi dealuri săltaţi, dănţuiţi prooroci cei de Dumnezeu grăitori, popoare şi 
neamuri bateți în palme; mântuirea tuturor şi luminarea s-a apropiat, a venit în 
cetatea Vitleemului să Se nască. 


A Născătoarei 


Sărac Se face Cel bogat, săraci făcând pe cei ce se îmbogăţesc cu răutatea; Om se 
cunoaşte Dumnezeu din Fecioara ceea ce n-a ştiut de nuntă, şi fără schimbare; toți 
cu cântări să-L lăudăm că S-a prea slăvit. 





Catavasiile: Hristos se naşte slăviţi-l... 
Canonul Invierii 
Cântarea a 3-a 


Irmos: Pe Tine, Cela ce ai spânzurat pe ape tot pământul fără ţinere, văzându-Te 
făptura spânzurat în locul căpăţânii, cu multă spaimă s-a cuprins strigând: Nu este 
Sfânt, fără numai Tu, Doamne. 


In mormânt trei zile fiind, ai înviat cu scularea Ta cea de viaţă începătoare pe cei 
morți din veac, şi din osândă dezlegându-se, cu veselie s-au bucurat strigând: lată 
izbăvire ai venit Doamne. 


Slavă sculării tale Mântuitorul nostru, că din stricăciunea iadului şi din moarte ne- 
ai scăpat ca un Atotputernic; pentru aceasta lăudându-Te grăim: Nu este Sfânt 
afară de Tine, lubitorule de oameni. 


Canonul părinţilor 
Cântarea a 3-a 


Irmos: Pe Tine, Cela ce ai spânzurat pe ape tot pământul fără ţinere, văzându-Te 
făptura spânzurat în locul căpăţânii, cu multă spaimă s-a cuprins strigând: Nu este 
Sfânt, fără numai Tu, Doamne. 


Slava cea după chip şi după asemănare a lui Dumnezeu păzindu-o tinerii, văpaia 
chipului celui de aur vitejeşte o au stins cu focul Duhului, cu credinţă strigând: 
Afară de Tine, Doamne, pe altul nu ştim. 


Cu înţelepciune fiind îmbrăcaţi şi cu puterea Duhului, tinerii, pe înţelepţii 
Babilonului robindu-i i-au ruşinat, şi cu îndrăzneală au strigat: Nu este Sfânt afară 
de 'Tine, Doamne, lubitorule de oameni. 


Bucură-se şi împreună dănţuieşte cu tinerii, legea şi proorocii, şi săltează astăzi 
înaintea dumnezeieştii veniri a Domnului; şi Avraam se bucură, că din sămânţa sa 
a văzut pe Domnul întrupat. 


A Născătoarei 





Zămislirea Celui născut al tău a fost fără patimă, şi întruparea mai presus de 
cuvânt; că taina cea mai presus de fire, cea vestită de prooroci s-a arătat nouă, 
Domnul, care este Cuvântul lui Dumnezeu. 


Canonul înainte-prăznuirii 
Cântarea a 3-a 
Irmos: Fiului celui mai-nainte... 
Cela ce mai-nainte de veci S-a născut din Tatăl, mai presus de gând, din Fecioară 
mai pe urmă S-a întrupat, precum însuşi ştie; vrând să înnoiască omenirea cea 
stricată de sfatul vicleanului şarpe. 
Cela ce şade întru cei de sus împreună cu Tatăl şi cu Duhul, văzând firea ome- 
nească împilată, Fiul lui Dumnezeu cel fără început, va să ia început, şi să se nască 
cu trup ca un Om. 
A Născătoarei 
Cea mai Sfântă decât îngerii, şi decât toată făptura, pe Ingerul Sfatului celui Mare 


al Tatălui, acum Îl naşte cu trup, spre chemarea tuturor celor ce-i cântă neîncetat: 
Sfânt eşti Doamne. 


Ipacoi, glasul al 8-lea: Ingerul a răcorit cuptorul tinerilor, iar acum a oprit plân- 
gerea femeilor, zicând: Pentru ce aduceţi mirul ? Pe cine căutaţi în mormânt? In- 
viat-a Hristos Dumnezeu; că este viaţa şi mântuirea neamului omenesc. 


Canonul Invierii 
Cântarea a 4-a 
Irmos: Deşertarea Ta cea dumnezeiască pe Cruce, mai-nainte văzându-o Avva- 
cum, spăimântându-se a strigat: Tu ai tăiat tăria celor puternici Bunule, unindu-Te 


cu cei din iad, ca un Atotputernic. 


Dumnezeiască pogorârea Ta în iad Hristoase Dumnezeule morților viață s-a arătat; 
că Tu pe vrăjmaşi Jos i-ai legat Bunule, şi cereasca cale oamenilor ai deschis. 





N-au luat stricăciune, în groapă zăcând prea curat trupul Mântuitorului, ci ca un 
puternic a sfărâmat porţile iadului, şi a înviat întru slăvire Hristos a treia zi. 


Canonul părinţilor 
Cântarea a 4-a 
Irmos: Deşertarea Ta cea dumnezeiască pe Cruce, mai-nainte văzându-o Avva- 
cum, spăimântându-se a strigat: Tu ai tăiat tăria celor puternici Bunule, unindu-Te 


cu cei din iad, ca un Atotputernic. 


Pe capii părinților, pe Avraam, pe Isaac şi pe Iacov, să-i cinstim; că din sămânţa lor 
a strălucit Hristos, întrupându-Se din Fecioară, ca un Atotputernic. 


Mai-nainte însemnând cele ce erau să fie ale pogorârii lui Hristos, Daniil pe fiare 
ca pe nişte oi le-a arătat tuturor; că mai-nainte a cunoscut ceea ce era să fie, ca un 


prooroc al lui Dumnezeu. 


Către veninul păcatului nefiind atraşi tinerii, din văpaie au scăpat, că mai cinstiţi 
decât aurul fiind cu adevărat, în cuptorul înşelăciunii nu s-au topit. 


A Născătoarei 

Cu mare glas se vesteşte aşteptarea neamurilor, şi mântuirea lumii, prin naşterea ta 
cea mai presus de fire, Preacurată, cinstită; pe care o laudă astăzi adunarea 
părinţilor. 


Canonul înainte-prăznuirii 


Cântarea a 4-a 


Irmos: Toiag din rădăcina lui lessei... 


Toiag din rădăcina lui lessei ai odrăslit Fecioară, care ai înflorit Floarea cea 
neveştejită, pe Făcătorul tuturor, cel ce a împodobit cu flori ca un Dumnezeu tot 
pământul, care strigă Lui: Slavă puterii Tale, Doamne. 


Pe mine cel prădat prin mâncarea cea vicleană, şi cu mintea alunecat, asemănându- 
mă celor necuvântătoare, ai venit Cuvinte al lui Dumnezeu, iarăşi să mă zideşti, 





Prunc făcându-Te, şi în ieslea dobitoacelor culcându-Te; slavă puterii Tale, Doa- 
mne. 


A Născătoarei 


Din muntele cel umbros Iisuse, din Fecioară întrupat, Avvacum mai-nainte Te-a 
văzut sfărâmând munţii cei răi şi dealurile, şi dând pierzării înălțările viclea-nului, 
şi taberele dracilor. 


Canonul Invierii 
Cântarea a 5-a 


Irmos: Lumina cea neînserată a dumnezeieştii arătării Tale Hristoase, ceea ce s-a 
făcut spre noi, pentru milostivirea Ta, Isaia văzându-o, de noapte mânecând a 
strigat: Învia-vor morţii, şi cei din morminte se vor scula, şi toţi cei de pe pământ 
se vor bucura. 


Strălucirea bucuriei închipuind luminat îngerul, în mormânt purtător de lumină s-a 
arătat, vestind femeilor învierea, şi acestea lăsând plângerea, s-au bucurat vestind 
apostolilor. 


Pentru milostivire Cel Preabun luând chipul nostru, S-a pironit de voie pe Cruce, 
pentru mine cel ce din capul locului am lepădat porunca cea sfântă, şi moare 
omeneşte dăruindu-mi viaţă. 


Canonul părinţilor 
Cântarea a 5-a 
Irmos: Lumina cea neînserată a dumnezeieştii arătării Tale Hristoase, ceea ce s-a 
făcut spre noi, pentru milostivirea Ta, Isaia văzându-o, de noapte mânecând a 


strigat: Invia-vor morţii, şi cei din morminte se vor scula, şi toţi cei de pe pământ 
se vor bucura. 


Pe începătorul părinţilor ca pe un pricinuitor legii şi al harului, pe patriarhul 
Avraam, astăzi adunându-ne cu credință să-l cinstim; căci ca un prooroc al lui 
Dumnezeu mai-nainte a vestit pe Hristos din Fecioara, şi a întâmpinat dumne- 
zeiasca naştere a Acestuia. 





Mai-nainte însemnând luminat venirea Domnului la noi, prin venirea îngerului, au 
stins cuptorul tinerii lui Avraam, şi prefăcând focul în bură de rouă, prin credinţă 
au topit mărirea chipului celui de aur. 


Incuiat-a gurile fiarelor cu Duhul Daniil în groapă; iar tinerii lui Avraam au stins 
tăria focului cu darul. Şi mântuindu-se de stricăciune, mai-nainte au vestit pe 
Hristos din Fecioară, rugându-se ca Mântuitorului, pentru mântuirea noastră. 
A Născătoarei 
Cu Dumnezeiescul Duh arătând întruparea Ta cea fără patimă, Isaia a strigat 
Doamne, cugetând la legea Darului : Fecioara vine să nască după trup, mai presus 
de fire pe Cel din neamul lui Avraam, şi din seminţia ludei. 

Canonul înainte-prăznuirii 
Cântarea a 5-a 
Irmos: Dumnezeu fiind păcii... 
Cela ce eşti din fire Stăpân, desăvârşit între robi, Fiul lui Dumnezeu cel prea 
desăvârşit, bine ai voit a Te chema şi Fiu omenesc, pentru milostivire, întrutot 


Indurate. Pentru aceasta de bunăvoie făcându-Te sărac, mergi să Te naşti în peşteră 
Preabunule. 


Cela ce eşti din fire neîncăput Hristoase Împărate, cum Te va primi înlăuntru o 
peşteră mică? Cum va putea ieslea să Te încapă lisuse, pe Tine, Cel ce vii cu trup 
întru ale Tale din Maica care nu ştie de bărbat; ca pe cei ce se înstrăinase să-i 
mântuieşti Doamne. 


A Născătoarei 

Mieluşeaua a venit să nască pe Păstorul; găteşte-te sfântă peşteră; păstori alergaţi 
să vedeţi pe Păstorul şi Mieluşelul cel ce S-a născut, magiilor pregătiţi-vă cu daruri 
să vă închinaţi Acestuia, ca unui Impărat întrupat. 


Canonul Invierii 


Cântarea a 6-a 





Irmos: Marea vieţii văzându-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viața mea Multmilostive! 


Morţii omorâre, şi iadului surpare, Te-ai făcut Bunule cu îngroparea Ta cea de trei 
zile, şi cu dumnezeiască cuviinţă, viaţă ai izvorât celor din lume, înviind lisuse 
Impărate. (de două ori) 


Canonul părinţilor 
Cântarea a 6-a 


Irmos: Marea vieţii văzându-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viața mea Multmilostive! 


Obicei iubitor de străini şi credinţă înaltă Avraam având, a primit taina Treimii cu 
închipuire, şi s-a bucurat, şi înaintea lui Hristos alergând acum, saltă. 


Firea s-a supus acum prin credinţa tinerilor, cu darul Duhului; că focul cel a toate 
mâncător şi fără ruşine, s-a ruşinat de cei ce cinsteau pe Făcătorul focului, pe isus 
Hristos. 
Sălbătăcia lumii prin porunca lui Hristos s-a arătat înscrisă, pentru dumnezeiasca 
pace, cu cuviință dumnezeiască încuind Daniil proorocul gurile leilor în groapă 
oarecând. 
Cela ce este Unul nevăzut, a voit a Se vedea pentru noi pe pământ ca un Om, 
Ziditorul a toate, plinind ceea ce a făgăduit proorocilor de demult, prin Dumne- 
zeiescul Duh. 
A Născătoarei 
Din pântece fecioresc ai născut pe Hristos, Marie Maică mai presus de fire, pe care 
L-au văzut proorocii duhovniceşte; a căruia naştere mai-nainte o prăz-nuiesc 
dumnezeieștii părinți. 

Canonul înainte-prăznuirii 


Cântarea a 6-a 


Irmos: Din pântece pe Iona... 





Cer nou fiind Stăpână, din pântecele tău ca dintr-un nor vii să răsari pe Hristos 
soarele slavei, în peşteră cu trup; pe Cela ce cu strălucirile Sale vederos va să 
lumineze toate marginile pământului, pentru milostivirea cea nemăsurată. 


Văzut-ai durerea noastră şi dosădirea îndurate Hristoase, şi nu ne-ai trecut cu 
vederea, ci Te-ai smerit pe Tine însuţi, nedepărtându-Te de Părintele, şi Te-ai 
sălăşluit în pântecele cel neispitit de nuntă, care vine să Te nască în peşteră, fără 
durere, cu trup. 


A Născătoarei 
Munţi şi dealuri, câmpii şi văi, popoare şi seminţii, neamuri şi toată suflarea, stri- 


gați, umplându-vă de dumnezeiască veselie: Venit-a şi a sosit mântuirea tuturor, 
Cuvântul lui Dumnezeu cel fără de ani, care pentru milostivire sub ani S-a născut. 


De va fi această Duminica afară de numărul a 20 de zile, zicem Condacul acesta al 
părinților, glas al 6-lea: Chipul cel scris de mână necinstindu-l, ci cu Fiinţa cea 
nescrisă într-armându-vă de trei ori fericiților, în lupta focului v-aţi prea mărit, şi 
stând în mijlocul văpăii celei nesuferite pe Dumnezeu ați chemat: Grăbeşte o 
Îndurate şi aleargă ca un Milostiv spre ajutorul nostru, că poţi voind. 


Icos: 'Tinde-ţi mâna ta, de la care oarecând au luat ispită egiptenii ce se oşteau, şi 
evreii cei biruiți. Nu ne lăsa pe noi, ca să nu ne înghită moartea ceea ce însetează 
de noi, şi satana care ne urăşte, ci te apropie de noi şi te milostiveşte spre sufletele 
noastre, precum te-ai milostivit oarecând spre tinerii cei din Babilon, care neîncetat 
Te slăveau şi care pentru Tine s-au băgat în cuptor, şi dintr-însul au strigat către 
Tine: Grăbeşte o Îndurate, şi sârguieşte ca un Milostiv spre ajutorul nostru, că poţi 
voind. 


Iar de este înlăuntru a 20 de zile, şi la 24 ale acestei luni, zicem aceasta - Condac, 
glasul |: 


Podobie: Ceata îngerească... 


Veseleşte-te Vitleeme; Efrata găteşte-te; că iată Mieluşeaua purtând în pântece pe 
Păstorul cel mare, se grăbeşte să-L nască; pe care văzându-L purtătorii de Dum- 
nezeu părinţi, se bucură împreună cu păstorii, lăudând pe Fecioara ceea ce L-a 
hrănit cu lapte. 





Icos: Lumina naşterii tale cea strălucită Fecioară, văzându-o Avraam iubitorul de 
Dumnezeu, şi Isaac pururea slăvitul, şi lacov, şi toată ceata cea de Dumnezeu 
aleasă a Sfinţilor, se bucură, şi făptura o a adus spre a ta întâmpinare cu cuvinte de 
bucurie. Că te-ai arătat pricinuitoare de bucurie tuturor, zămislind în pântece pe 
Cel ce S-a văzut oarecând în Babilon, şi pe tinerii cei aruncaţi în cuptor fără 
dreptate, i-a păzit nearşi, mai presus de tot gândul. Pentru aceasta şi cântă Celui ce 
S-a văzut pe mâini de Fecioară, lăudându-te pe tine Fecioară, ceea ce L-ai hrănit cu 
lapte. 


Sinaxar 
În Duminica cea dinaintea Nașterii lui Hristos, avem datină de la Sfinţii şi de 
Dumnezeu purtătorii Părinţi, să facem pomenire tuturor celor din veac, ce au 
plăcut lui Dumnezeu, drepţilor părinţi. De la Adam până la Iosif logodnicul 
Preasfintei Născătoarei de Dumnezeu, după neamuri, precum arată evan- 
ghelistul Matei în Capitolul I al Evangheliei sale. Asemenea şi a proorocilor şi a 
proorociţelor, celor ce au propovăduit întruparea Domnului nostru lisus Hristos. 


Pomenirea celor întâi zidiţi Adam şi Eva. 


Stih: Vieţuind, laud pe morţi începătorii neamului, 
Vieţii şi morţii mele pricinuitorii. 


Pomenirea dreptului Abel, fiul lui Adam. 


Stih: Strigă lui Dumnezeu şi fără de suflet sângele tău, 
A căruia şi al morţilor şi a celor mântuiţi începutul a fost al tău. 


Pomenirea dreptului Set, fiul lui Adam. 


Stih: Set nouă roada părinţilor în locul lui Abel, 
Om drept fiind precum era Abel. 


Pomenirea dreptului Enos, fiul lui Set. 


Stih: Enos arătându-se prea mare de la nădejde, 
La multe a lăsat râvna spre nădejde. 


Pomenirea dreptului Cainan, fiul lui Enos. 





Stih: Cainan cel în cartea lui Moise scris, 
In cartea de faţă trebuie a fi scris. 


Pomenirea dreptului Maleleil, fiul lui Cainan. 


Stih: In rând află-se Maleleil la cuvântare, 
Fiul lui Cainan, de care s-a pomenit în cuvântare. 


Pomenirea dreptului lared, fiul lui Maleleil. 


Stih: Întru mulţimea drepţilor cu adevărat este drept, 
A face pomenire şi de lared cel drept. 


Pomenirea dreptului Enoh, fiul lui lared. 


Stih: Arătat lui Dumnezeu Cuvântului bine plăcând, 
Enoh întru nearătate locuri se află locuind. 


Pomenirea dreptului Matusal, fiul lui Enoh. 


Stih: Enoh fiu pe tine Matusale pe tine ştiindu-te, 
Spre ştiinţă altora te-am pus aici scriindu-te. 


Pomenirea dreptului Lameh, fiul lui Matusal. 


Stih: Doi Lamehi cunoscând, pe unul am socotit că trebuie a cinsti, 
Nu pe ucigaşul, ci pe Lameh care de o numire s-a întâmplat a fi. 


Pomenirea dreptului Noe, fiul lui Lameh. 


Stih: Adam prin lemn aduce oamenilor pierzare. 
lar Noe prin lemn, la tot neamul aduce mântuitoare scăpare. 


Pomenirea dreptului Sem, fiul lui Noe. 


Stih: Sem părinteasca golire înțelepţeşte acoperind, 
A aflat părinteșştile blagoslovenii spre acoperământ, 


Pomenirea dreptului lafet, fiul lui Noe. 





Stih: Nepunând lafet ruşinea părintească spre lățire, 
Cu blagosloveniile părinteşti şi-a luat vieţii lungire. 


Pomenirea dreptului Arfaxad, fiul lui Sem. 


Stih: Viu Domnul, cu vieţuind, pe Arfaxad nu-l voi lăsa, 
Căci de datorie este şi pe acesta a-l cuprinde aici scrierea. 


Pomenirea dreptului Cainan, fiul lui Arfaxad. 


Stih: Nou Cainan nouă s-a ridicat, 
Cu cel vechi Cainan prin obiceiuri asemănat. 


Pomenirea dreptului Sala, fiul lui Cainan. 


Stih: Cu acelor de un loc şi a celor de un neam ceată, 
Şi pe Sala împreună leagă, 


Pomenirea dreptului Ever fiul lui Sala, din care şi ludeii evrei s-au numit. 


Stih: Cu adevărat mare oarecarele a stătut Ever la ludei, 
De la sine dând numirea. La tot neamul de evrei. 


Pomenirea dreptului Falec, fiul lui Ever. 


Stih: Prăznuiesc şi pe cel din Ever născut. 
Căci precum Moise zice Falec din ce s-a născut. 


Pomenirea lui Ragav fiul lui Falec. 


Stih: Iarăşi dureri şi iarăşi naştere nouă. 
Falec pe fiul său Ragav născându-ne nouă. 


Pomenirea dreptului Seruh, fiul lui Ragav. 


Stih: Scriind ale celor vechi între ei naşteri, 
De voi uita pe Seruh voi păcătul. 


Pomenirea dreptului Nahor. 





Stih: Cunoscând că se află între cei mai de sus numărat, 
Şi pe Nahor din acel neam nu l-am depărtat. 


Pomenirea dreptului Tarra, fiul lui Nahor. 


Stih: Fiu cu numele Tarra din Nahor a ieşit, 
ŞI tată părinților a multe neamuri a stătut, 


Pomenirea dreptului patriarh Avraam, fiul lui Tarra. 


Stih: Pe Avraam cum voi putea cu cuvinte a-l cinsti, 
Carele s-a învrednicit chiar şi pe îngeri a găzdui. 


Pomenirea dreptului patriarh Isaac fiul lui Avraam. 


Stih: Isaac spre junghiere aducându-se chip s-a făcut, 
Cuvântului prea înalt, care spre junghiere a venit de demult. 


Pomenirea patriarhului lacov, fiul lui Isaac. 


Stih: Iacov prin scara Fecioarei, 
Vede pe Dumnezeu venind pe pământ înaintea naşterii. 


Pomenirea patriarhului Ruvim, întâiul fiu a lui lacov. 


Stih: Fiimei lui Iacov celui cinstit, 
Incepătorie cinstită, pe dumnezeiescul Ruvim am cunoscut. 


Pomenirea patriarhului Simeon, al doilea fiu a lui Iacov. 


Stih: Deşi al doilea Simeoane din naştere ești, 
Cu slava la noi însă nu al doilea eşti. 


Pomenirea patriarhului Levi fiul al treilea a lui Iacov, din care este neamul 
leviţilor. 


Stih: După ce slujitor dumnezeiesc a prea marelui Dumnezeu eşti, 
O, Levi! Care mai mare slavă decât aceasta voieşti? 


Pomenirea patriarhului luda, fiul lui lacov, din a căruia neam este Hristos. 





Stih: Pe Iuda cei mântuiţi îl vor lăuda, 
Căci Mântuirea Hristos este din Iuda. 


Pomenirea patriarhului Zabulon fiul lui Iacov, a căruia neamul este pe 
țărmurile Mării. 
Stih: Zabulon a ales a locui țărmurile, 


Marginile pământului şi a mărit într-una legându-le. 


Pomenirea patriarhului Isahar fiul lui Iacov, al căruia neamul este lucrător de 
pământ. 


Stih: Aşezându-se pe sine Isahar spre osteneală, 
Işi ţine viaţa, scoțând din pământ pâine spre hrană. 


Pomenirea patriarhului Dan, fiul lui lacov a căruia seminţie sunt judecătorii. 


Stih: Limba stăpânirii Dan judecător de norod, 
Cu cumpăna dreptăţii toată judecata afară scoțând la norod. 


Pomenirea patriarhului Gad, fiul lui Iacov, a căruia neamul este furându-se sau 
furând. 


Stih: Gad prădându-se sau prădând aleargă. 
Cu biruinţele însă pe toţi tâlharii prin stăpânire leagă. 
Pomenirea patriarhului Asir fiul lui Iacov, a căruia neam este bogat spre holde 


purtătoare de grâu. 


Stih: Asir zice pe cel gras îl îmbogăţeşte spicul, 
Şi hrăneşte cu îmbelşugată pâine boierul. 


Pomenirea patriarhului Neftalim, fiul lui Iacov a căruia neamul este multă 
mulțime. 


Stih: Neftalim este ca o viţă cu adevărat întinsă, 
Seminţia sa fiind întru înalt neam întinsă. 


Pomenirea patriarhului Iosif fiul lui Iacov, al căruia neamul este vestit şi Slăvit. 


Stih: Tatăl tău losife zicându-te pe tine a fi sporit, 





Slava numelui tău cu prescriere a zugrăvit. 


Pomenirea patriarhului Veniamin, fiul lui Iacov, al căruia neamul din sălbatic 
se face blând. 


Stih: Veniamin de dimineaţă ca un lup mâncând, 
Dă mâncare îndeseară, arătându-se blând. 


Pomenirea lui Fares şi Zara, fiilor de gemene ai patriarhului luda. 


Stih: Obşteşte laud seminţia lui luda. 
Pe fiii de gemene Fares şi Zara. 


Pomenirea lui Esrom, fiul lui Fares. 


Stih: Din Fares Esrom, ca din rădăcină odraslă, 


Pomenirea lui Aram, fiul lui Esrom. 


Stih: S-a bucurat Esrom, pentru că nenaşterea de fii n-a bolit. 
Căci Aram este fiul său cel iubit. 


Pomenirea lui Aminadav, fiul lui Aram. 


Stih: Aminadav din Aram născut se zice, 
Căci a acestuia fiu Scriptura îl zice. 


Pomenirea lui Naason fiul lui Aminadav. 


Stih: Unul este şi Naason din ceata Iuda, 
Din Aminadav a neamului din luda. 


Pomenirea lui Salmon, fiul lui Naason. 


Stih: Sporit-a rândul neamului lui Avraam. 
Salmon, ieşind din coapsele lui Naason. 


Pomenirea lui Vooz, fiul lui Salmon. 





Stih: Evanghelistule, al acestui Salmon fiu, 
Pe care scrii tu? Pe Vooz zice scriu. 


Pomenirea lui Ovid, fiul lui Vooz cel din Rut născut. 


Stih: Cu adevărat Ovid, din Rut s-a născut, cu neamul este Moavitean. 
Iar din Vooz însă, arătat israeliltean. 


Pomenirea lui esse, fiul lui Ovid. 


Stih: lesse naşte, nască şi odrasla ta. 
Până ce din ea, Prunc, marele Dumnezeu va avea Naşterea. 


Pomenirea lui David împăratului fiul lui lessei. 


Stih: Eu ce voi zice, Domnul mărturisind, 
Pe David am aflat după inima mea zicând. 


Pomenirea lui Solomon împăratului, fiul lui David. 


Stih: Înțeleptul Solomon, întâiul între înţelepţi vieţii. 
Având pe cea mai întâi din bunătăţile vieţii. 


Pomenirea lui Roboam împăratului, fiul lui Solomon. 


Stih: Laudă ţie Roboame îţi împletesc mare. 
Zicând că este al tău strămoş David cel mare. 


Pomenirea lui Avia împăratului, fiul lui Roboam. 


Stih: Strigă Roboam zicând către Avia, 
Eu sunt Părintele şi tu îmi eşti odrasla mare. 


Pomenirea lui Asa împăratului, fiul lui Avia. 


Stih: Pe Asa drept împărat. 
Către cea cu patru titluri a împăraţilor s-a arătat. 


Pomenirea lui loasafat împăratului, fiul lui Asa. 





Stih: loasafat după toate era bun în viaţă 
De la părinți aflând pricini de bună viaţă. 


Pomenirea lui loram împăratului, fiul lui loasafat. 


Stih: loram nouă din losafat s-a născut, 
Fiu împărat din Părinte împărat născut. 


Pomenirea lui Ozia împăratului, fiul lui loram. 


Stih: Dat-a odraslă de bun neam pe Ozia. 
Impăratul loram, losafat viţa. 


Pomenirea lui loatam împăratului, fiul lui Ozia. 


Stih: Pe loatam, ca pe cei din Ozia prunc născut, 
Cuibul împărăției l-a primit. 


Pomenirea lui Ahaz împăratului, fiul lui loatam. 


Stih: Stema care capul lui loatam a încununat, 
Bine potrivit şi capul lui Ahaz a încununat. 


Pomenirea lui Ezechia împăratului, fiul lui Ahaz. 


Stih: Câştigă sfârşitul lăcrimând, 
Atâta de mare putere curgerea lacrimilor având. 


Pomenirea lui Manase împăratului, fiul lui Ezechie. 


Stih: Mântuitoare temelie spre pocăință, 
Manase pe noi rugăciune ne învaţă, 


Pomenirea lui Ammon împăratului, fiul lui Manase. 
Stih: Ammon născându-se în mijlocul porfirei, 
Era şi împărat şi fiu împărăției. 


Pomenirea lui losia împăratului, fiul lui Ammon. 


Stih: Iosia înaintea lui Dumnezeu este mare. 





Pe care cunoscând a-l lăuda mă tem să nu-i dau micşorare. 
Pomenirea lui lehonia împăratului, fiul lui losia. 


Stih: Se zice ea pe când din Babilon s-a mutat. 
Iehonia în viaţă a intrat. 


Pomenirea lui Salatiil, fiul lui lehonia. 


Stih: Întâiul fiu după această mutare. 
Salatiil a fost din seminţia ludei întru născare. 


Pomenirea lui Zorobabel, fiul lui Salatiil care a ridicat Biserica Ierusalimului 
fiind arşi. 


Stih: Navuzardan Biserica Domnului focului o a dat, 
A căreia ardere prin ziduri Zorobabel o a ridicat. 


Pomenirea lui Aviud, fiul lui Zorobabel 


Stih: Aviud nadă, a căruia Zorobabel este odraslă. 
Deci precum odrasla prescriu şi aceea nadă, 


Pomenirea lui Eliachim, fiul lui Aviud. 


Stih: Pe Eliachim a lui Aviud îl scrie fiu, 
Matei de amănunţitul nostru scriitor de fii. 


Pomenirea lui Azor, fiul lui Eliachim. 


Stih: Dumnezeiescul Azor din Eliachim s-a născut, 
Dumnezeiască Scriptură zicând aceasta a adeverit. 


Pomenirea lui Sadoc, fiul lui Azor. 


Stih: Azor născând pe Sadoc nu se tăinuiește, 
Pe care scriitorul cunoscându-l viaţa îi tăgăduieşte. 


Pomenirea lui Ahim, fiul lui Sadoc. 





Stih: Celor ce pe fiul lui Sadoc caută, 
Matei scoțând Cartea, pe Ahim arată, 


Pomenirea lui Eliud, fiul lui Ahim. 


Stih: Născându-se din Ahim Eliud s-a arătat fiu, 
Se va arăta încă şi Părinte hrănitor de fiu. 


Pomenirea lui Eleazar, fiul lui Eliud. 


Stih: Fată născând şi pe Eliud am cunoscut, 
Pe Eleazar fiul, pe care îl vei şti dacă ai vrut. 


Pomenirea lui Mattan, fiul lui Eleazar. 


Stih: Eleazar, ascultă că pe Mattan a născut zice, 
Cartea lui Matei, ce moaşele învaţă. 


Pomenirea lui Iacov, fiul lui Mattan. 


Stih: Şi Mattan a adus fiu în viaţă. 
Căci pe lacov l-a născut în viaţă. 


Pomenirea lui Iosif, logodnicul fiul lui lacov 


Stih: Logodnicul losif pe care Duhul mai-nainte 
Il apucă pomenitor al aceluia, pe ceea ce a luat în pântece arată. 


Pomenirea dreptului Melchisedec, 


Stih: Scriptura pe tine fără de tată şi fără de mamă te are, 
Inchipuind Melchisedec a lui Hristos naştere 


Pomenirea dreptului lov. 


Stih: love nu ai trebuinţă de laudele mele cele pământeşti, 
Aflând pe Cel preaînalt de care după vrednicie lăudat eşti. 


Pomenirea proorocului Moise şi Or şi Aaron preoții. 





Stih: Aaron împreună cu Or patima lui Hristos a însemnat, 
Când amândoi cruciş pe Moise a înălțat. 


Pomenirea lui Isus, fiul lui Navi. 


Stih: A lăuda pe Isus care cuvânt va destoinici, 
Carele împreună şi cu Dumnezeu Cuvântul s-a învrednicit a vorbi. 


Pomenirea Sfântului prooroc Samuil. 


Stih: Blând nouă pe ochiul lui Dumnezeu pune-ne, 
Dumnezeiescul ochi, care vezi şi pe cele fitorare. 


Pomenirea proorocului Natan. 


Stih: Ascuţită dojană fiind păcatelor Natan, 
Celor ce am greşit, iertare le dai o Natan, 


Pomenirea Sfântului prooroc Daniil 


Stih: Şi fiarele de rodul faptei bune se cutremură. 
Cu lucrurile aceasta Daniil cel mare încredinţează. 


Pomenirea celor trei Tineri 


Stih: Şi foc era cuptorul focului şi răcorire, 
Către rău credincioşii foc, iar către coconi răcorire. 


Pomenirea dreptei Sarra, soţia lui Avraam. 


Stih: Din ameninţarea lui Dumnezeu şi firea cea stearpă se biruie. 
Şi martor este Sarra ceea ce prunc naşte. 


Pomenirea dreptei Rebeca, soţia lui Isaac. 


Stih: Și pe Rebeca, cea intre femei prea bună, 
Cel ce între bărbaţi la bunătate avea întâimea părtaşă la pat o avură. 


Pomenirea dreptei Lia, soţiei celei întâi a lui Iacov. 





Stih: Feţei Liei nedând Domnul dar, 
Dă spre naştere pântecelui dar, 


Pomenirea dreptei Rahila, a doua soţie a lui lacov 


Stih: Pe părinteştii dumnezei Rahila îi fură cu dorul, 
Iar în sfârşit doreşte pe Dumnezeu Cuvântul. 


Pomenirea dreptei Asinta, soţiei lui Iosif celui prea frumos. 


Stih: Cu frumuseţea a întrecut soarele pe stele 
Iar Asineta pe cele de sub soare fecioare. 


Pomenirea dreptei Maria, surorii lui Moise. 


Stih: Să cântăm zice şi iarăşi Domnului, 
Maria acum lovind în tampina rugăciunii 


Pomenirea dreptei Devorra, care a judecat pe Israil. 


Stih: Devorra este mai presus de femei cu minte, 
Judecând poporul Domnului cu adânc de minte. 


Pomenirea dreptei Rut 


Stih: Neamul său şi cinstirea Rut a părăsit. 
Și de neamul şi Dumnezeul lui Moise s-a lipit. 


Pomenirea dreptei Saraftia, la care a fost trimis Ilie 


Stih: Nesemănată avea hrana Saraftia, 
Nouă ţărână având pe Ilie. 


Pomenirea dreptei Sumanetida care a găzduit pe Elissei. 


Stih: Elissei dezleagă ţie încuietorile pântecelui, 
Căruia Sumanitido ai deschis încuietorile casei. 


Pomenirea dreptei ludita care a omorât pe Olofern. 





Stih: De care tot omul se îngrozea, cumplit oştean, 
Femeia ludita a omorât pe Olofern. 


Pomenirea dreptei Estir, care a izbăvit pe Israil de moarte. 


Stih: Estur pe bărbaţii israeliteni a scăpat, 
Care de demult cu grozăvia iadului s-ar fi îmbrăcat. 


Pomenirea dreptei Anna, maicii proorocului Samuil. 


Stih: Născând fiul rugăciunii pe Samuil cel mare, 
Anna biruieşte pe Fennana cea multă întru născare. 


Pomenirea dreptei Sosanna. 


Stih: Canon se pune înaintea celor întreg înțelepte în viaţă, 
A Sosanei prea mult întreg înţeleaptă viaţă. 


Pentru ale căror rugăciuni, ne rugăm, să ne mântuim noi. Amin. 


Canonul Invierii 


Cântarea a 7-a 


Irmos: Negrăită minune! Cela ce a izbăvit în cuptor pe cuvioşii tineri din văpaie, 
în mormânt Se pune mort fără suflare, spre mântuirea noastră a celor ce cântăm: 
Mântuitorule Dumnezeule, bine eşti cuvântat. 


O, străină minune! Domnul cela ce şade întru cei de sus pe Scaun, însuşi, cu luarea 
trupului, moartea a răbdat; dar a înviat cu tăria Dumnezeirii împreună sculând pe 
morţii cei din veac. 

Tu tăria morţii o ai scuturat, şi ai înviat, dând sculare celor ce Te slăvesc cu 
adevărat pe Tine, Dumnezeu, şi cu dreaptă credinţă îţi strigă: Mântuitorule Dumne- 
zeule bine eşti cuvântat. 


Canonul părinţilor 


Cântarea a 7-a 





Irmos: Negrăită minune! Cela ce a izbăvit în cuptor pe cuvioşii tineri din văpaie, 
în mormânt Se pune mort fără suflare, spre mântuirea noastră a celor ce cântăm: 
Mântuitorule Dumnezeule, bine eşti cuvântat. 


Pe Hristos născând după trup din credinţă, începătorule de neamuri părinte Avraa- 
me, te-ai arătat cu Duhul adevărat părinte al neamurilor, spre mântuirea noastră a 
celor ce cântăm: Izbăvitorule Dumnezeule bine eşti cuvântat. 


Sunetul cel neînsufleţit, care strigă în zadar, l-a stricat cântarea celor însuflețiţi, şi 
călcând tinerii cu trupurile fără vătămare, focul cuptorului celui ce ardea, au strigat: 
Izbăvitorule Dumnezeule bine eşti cuvântat. 
Cu vederea Duhului privind de demult proorocul Daniil, mai-nainte a închipuit a 
doua venire a lui Hristos, şi cele înfricoşate de atunci, mai-nainte le vesteşte stri- 
gând: Dumnezeule bine eşti cuvântat. 
A Născătoarei 
Străină este minunea, ceea ce s-a vestit de prooroci şi prin părinţi de demult arătat, 
Fecioara cea curată acum a venit vrând să nască, spre mântuirea noastră celor ce 
cântăm: Mântuitorule Dumnezeule bine eşti cuvântat. 

Canonul înainte-prăznuirii 
Cântarea a 7-a 
Irmos: Tinerii în buna credinţă... 
Viţa cea dumnezeiască cocând Strugurul cel nestricat, se apropie şi vine să-L 


nască, pe Acela care izvorăşte vin de veselie şi ne adapă pe noi, cei ce strigăm către 
Dânsul: Dumnezeul părinților bine eşti cuvântat. 


Dumnezeiasca năstrapă, purtând în sine Mirul cel cu miros, vine să-L deşerte în 
peştera Vitleemului, umplând de bună mireasmă de taină, pe cei ce cântă: 
Dumnezeul părinţilor bine eşti cuvântat. 


A Născătoarei 





Vine cleştele care L-a văzut Isaia proorocul de demult, purtând pe Hristos 
cărbunele cel dumnezeiesc în pântece; care arde toată materia păcatului, şi lumi- 
nează sufletele credincioşilor. 


Canonul Invierii 


Cântarea a 8-a 


Irmos: Spăimântează-te înfricoşându-te Cerule, şi să se clădească temeliile pă- 
mântului; că iată se socoteşte între cei morţi, Cela ce locuieşte întru cele înalte, şi 
în mormânt mic ca un străin se primeşte. Pe Acesta tineri bine-L cuvântaţi, preoţi 
lăudaţi-L, popoare prea înălțaţi-L întru toţi vecii. 


O nespusă umilinţa Ta, Hristoase, cea pentru noi smeriţii! Că iată moarte gustând 
Dumnezeu fără moarte fiind, în mormânt ca un om Te-ai pus; ci ai înviat Cuvinte, 
împreună sculând pe cei de jos, care Te prea înalță întru toţi vecii. 


Spăimântatu-s-a tot auzul, cum Cel Preaînalt de bunăvoie vine pe pământ, să strice 
tăria iadului cu Crucea şi cu îngroparea, şi pe toţi dimpreună să-i scoale strigând: 
Tinerilor binecuvântaţi, preoți lăudaţi-L, popoare prea înălțaţi-L întru toţi vecii. 


Canonul părinţilor 
Cântarea a 8-a 


Irmos: Spăimântează-te înfricoşându-te Cerule, şi să se clădească temeliile pămân- 
tului; că iată se socoteşte între cei morţi, Cela ce locuieşte întru cele înalte, şi în 
mormânt mic ca un străin se primeşte. Pe Acesta tineri bine-L cuvântaţi, preoţi 
lăudaţi-L, popoare prea înălțaţi-L întru toţi vecii. 


A Ta junghiere mai-nainte închipuind Avraam, Hristoase, a suit pe Fiul său, pe 
care născuse, plecându-se Ţie Stăpâne, în munte ca pe o oaie, vrând să-l junghie cu 
credinţă; ci şi Isaac şi bătrânul, s-au întors bucurându-se, prea înălţându-Te întru 
toţi vecii. 


Văpaia cea neostenitoare a Sfinţilor tăi tineri, Hristoase, îmbrăcându-se întru Tine 
focul cel dumnezeiesc ca într-o haină, s-a stins îndată, şi cu pogorârea Ta a sunat 
roua celor ce cântă: Preoţi binecuvântaţi, popoare prea înălţaţi-L întru toţi vecii. 





Datu-s-a leilor spre mâncare, prin negrăite judecăţi, proorocul Daniil, dar a avut cu 
învăţăturile înfrânării prin buna credinţă, pe fiare împreună postitoare întru adâncul 
gropii. Pentru ale căruia rugăciuni, ale lui Avraam şi ale tinerilor, mântuieşte în 
pace Hristoase pe cei ce Te laudă pe Tine. 


A Născătoarei 
Pe Cel ce mai-nainte L-a vestit prin credință prooroceştile glasuri, pe lisus 
Emmanuil, care a venit în chip de rob, Fiul şi Cuvântul cel împreună fără început al 
lui Dumnezeu Tatălui, Fecioara Maria l-a născut de la Duhul Sfânt, mai presus de 
fire, în cetatea Vitleemului. 

Canonul înainte-prăznuirii 


Cântarea a 8-a 


Irmos: Cuptorul cei răcorit... 


Slavă întru cei de sus lui Dumnezeu, cu îngerii să strigăm întru veselie, Mân- 
tuitorul va să Se nască, Stăpânul vine; pe Acesta steaua ÎI arată, magii aleargă să-L 


vadă în iesle. Bine să cuvânteze toată făptura pe Domnul, şi să-L prea înalțe întru 
toţi vecii. 


Cu robii te-ai scris de bunăvoie Stăpâne, poruncii Cezarului supunându-Te; ca să 
scapi omenirea din robia celui viclean, ca un Dumnezeu multmilostiv. Pentru 
aceasta bucurându-ne cântăm: Bine să cuvânteze toată făptura pe Domnul, şi să-L 
prea înalțe întru toţi vecii. 


A Născătoarei 

Prunc mic mai presus de fire 'Te port pe Tine, Cuvântul cel fără început, şi ispită de 
bărbat nicicum n-am cunoscut, Fecioara a zis minunându-se: Pe cine-ţi voi numi pe 
pământ tată, nu ştiu. Pentru aceasta împreună cu toţi cânt Ţie: Bine se cuvânteze 
toată făptura pe Domnul, şi să-L prea înalțe întru toţi vecii. 


Canonul Invierii 


Cântarea a 9-a 





Irmos: Nu te tângui Maică, văzându-Mă în groapă pe Mine, Fiul tău, pe care M-ai 
zămislit în pântece mai presus de fire; că Mă voi scula, şi Mă voi prea slăvi şi voi 
înălța întru slavă ca un Dumnezeu, pe cei ce cu credinţă şi cu dragoste, neîncetat te 
slăvesc. 


Ce te tânguieşti făptură, văzând pe Cruce şi în mormânt pe Stăpânul vieţii şi 
Dumnezeu? Că se va scula, luminat înnoindu-te pe tine, cu scularea cea de a treia 
zi, iadul surpând şi împreună ridicând pe cei morţi, care Il laudă. 


Măcar de te-ai şi pogorât în mormânt ca un mort Dătătorule de viaţă, ci ai sfărâmat 
tăria iadului Hristoase; dimpreună ridicând pe morţii pe care mai-nainte i-a înghițit, 
şi ai dăruit înviere ca un Dumnezeu, celor ce cu credinţă şi cu dragoste Te slăvim. 


Canonul părinţilor 
Cântarea a 9-a 


Irmos: Nu te tângui Maică, văzându-Mă în groapă pe Mine, Fiul tău, pe care M-ai 
zămislit în pântece mai presus de fire; că Mă voi scula, şi Mă voi prea slăvi şi voi 
înălța întru slavă ca un Dumnezeu, pe cei ce cu credinţă şi cu dragoste, neîncetat te 
slăvesc. 


Praznicul părinţilor celor mai-nainte de lege săvârşind, cinstim pe Hristos cel dintr- 
înşii cu dumnezeiască cuviinţă; că Avraam împreună cu Isaac şi lacov, s-au arătat 
temelii proorocilor şi legii, şi darului prin credință duhovniceşti începători. 


Dumnezeu, cel ce a arătat lui Moise cu foc în rug prin vedenie taina cea mai pre- 
sus de minte, Acelaşi în foc către tineri pogorându-Se, cu focul cel firesc al Dum- 
nezeirii Sale, văpaia cuptorului rouă o a arătat. 


Cu Avraam adunându-se prea sfinţii tineri şi Daniil proorocul cel minunat al lui 
Dumnezeu, Isaac, lacov, cu Moise şi cu Aron mai-nainte de naşterea lui Hristos, 
dănţuiesc cu credinţă, rugându-se neîncetat ca să ne mântuim noi. 


A Născătoarei 
Împreună se bucură toată făptura de naşterea ta Fecioară; că Vitleemul a deschis 


nouă Edenul; şi iată de Pomul vieţii toţi îndulcindu-ne prin credinţă, strigăm cu 
dragoste: Plineşte Stăpână rugăciunile noastre. 





Canonul înainte-prăznuirii 
Cântarea a 9-a 
Irmos: Taină străină văd... 


Taine străine, înfricoşate şi prea slăvite! Domnul slavei a venit pe pământ, şi în 
peşteră a intrat sărăcind cu trupul, căutând să cheme pe Adam, şi pe Eva din dureri 
să o izbăvească. 


Cu scutecele Tale dezlegi legăturile greşelilor, şi cu multa sărăcie pe toţi îi îmbo- 
găţeşti, Indurate; şi puindu-Te în ieslea dobitoacelor, scoţi pe oameni din dobitocia 
răutăţii, Cuvinte al lui Dumnezeu, cela ce eşti fără început. 


A Născătoarei 


Propovăduirile proorocilor sfârşit au luat, că Acela de care au propovăduit că era să 
vină la sfârşitul anilor, a venit, şi S-a arătat, din curata Fecioară întrupându-Se; pe 
Acela cu gând curat să-L primim. 


Luminânda Invierii 
Slavă..., a părinţilor 


Podobie: Cu ucenicii să ne suim în muntele Galileei, prin credință să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul vea-cului. 


Cei mai aleşi dintre patriarhii şi părinţii cei mai-nainte de lege, cu credinţa mai- 
nainte au strălucit, Avraam şi Isaac şi Iacov, ca nişte luminători; că toţi proorocii şi 
drepţii dintr-înşii au strălucit, ca nişte făclii luminoase, şi toată făptura cu razele 
cinstitei proorocii o luminează, şi se roagă cu dinadinsul către Dumnezeu pentru 
lume. 


Și acum..., asemenea 


Mieluşeaua cea neîntinată, născând pe Mieluşelul, pe Cuvântul cel fără de început, 
în vremile cele de apoi; această minunată a lui Adam nepoată şi a lui David după 





moştenire, a cărei naştere negrăită, mulțimea părinților mai-nainte o prăznuieşte cu 
vrednicie. 


Iar de se va întâmpla în 24 de zile, nu zicem Luminânda Învierii, ci numai a 
părinților acestea: Din seminţia lui Avraam şi din dumnezeiescul David al lui 
Dumnezeu părinte, se naşte Cuvântul Cel fără de început, care pe tinerii cei în- 
tocmai cu numărul Treimii, minunat i-a mântuit din văpaie, prin pogorârea înge- 
rului, şi tânguirea femeilor întru bucurie o a prefăcut. 


Slavă... 

Cei mai aleşi dintre patriarhii şi părinţii cei mai-nainte de lege, cu credinţa mai- 
nainte au strălucit, Avraam şi Isaac şi Iacov, ca nişte luminători; că toţi proorocii şi 
drepţii dintr-înşii au strălucit, ca nişte făclii luminoase, şi toată făptura cu razele 


cinstitei proorocii o luminează, şi se roagă cu dinadinsul către Dumnezeu pentru 
lume. 


Și acum... 

Apoi aceasta: Veseleşte-te Vitleeme, şi tu Efrata găteşte-te, că Născătoarea de 
Dumnezeu vine în peşteră şi în iesle, să nască pe Dumnezeu negrăit; o înfricoşată 
taină! A căruia acum dumnezeiasca naştere, Avraam şi Isaac şi lacov şi toţi patriar- 
hii şi proorocii luminat mai-nainte o prăznuiesc şi oamenii cu îngerii. 


La Laude 


Stihirile Învierii 4, şi ale Sfinţilor părinţi 4. Iar de se va întâmpla în 24 de zile, nu 
zicem ale Învierii, ci numai ale Sfinților părinţi şi ale înainte-prăznuirii. 


Stihirile Sfinților părinţi, glasul al 5-lea: 


Podobie: Bucură-te, cămara... 


Înalţă glasul tău după adevăr Sioane, dumnezeiască cetatea lui Dumnezeu, şi pro- 
povăduieşte dumnezeiască pomenirea părinților; cinstind împreună cu Avraam pe 
Isaac şi pe lacov pururea lăudatul; că iată împreună cu luda şi cu Levi mărim pe 
marele Moise şi pe Aaron cel minunat; lăudăm împreună cu David pe Isus şi pe 
Samuil. Înainte prăznuirea dumnezeieştii naşterii lui Hristos, cu cântări dumne- 
zeieşti prăznuind, cerem să dobândim bunătatea cea de la Dânsul, şi să dea lumii 
mare milă. (de două ori) 





Stih: Binecuvântat eşti Doamne Dumnezeul părinților noştri, şi lăudat şi prea slăvit 
este numele Tău în veci. 


Vino Ilie cela ce ai şezut oarecând în dumnezeiasca căruţă de foc, şi de Dumnezeu 
înţelepţite Eliseie; cu Ezechie şi losie, împreună vă bucuraţi voi cinstiţi doispre- 
zece prooroci insuflați de Dumnezeu; împreună dănţuiţi întru naşterea Mântui- 
torului şi întru cântări toţi drepţii cântaţi. Tineri prea fericiţi, care cu roua Duhului 
aţi stins văpaia cuptorului, rugați-vă lui Hristos pentru noi, cerând să dea sufletelor 
noastre mare milă. 


Stih: Că drept eşti întru toate câte ai făcut nouă. 


Arătatu-s-a pe pământ Fecioara cea din veac propovăduită de prooroci, 
Născătoarea de Dumnezeu, pe care înţelepții patriarhi, şi adunările drepţilor o 
vestesc. Cu care împreună dănţuieşte şi soborul dumnezeieştilor femei, Sarra, Re- 
beca, Rahila, Anna şi lăudata Mariam, sora lui Moise. Asemenea se bucură cu 
acestea împreună şi marginile lumii, şi toată făptura cinsteşte; că Ziditorul tuturor 
şi Dumnezeu, vine să Se nască cu trup, şi să dăruiască lumii mare milă. 


Slavă..., glasul al 8-lea 


Adunarea învățăturilor legii, arată dumnezeiască naşterea lui Hristos cea tru- 
pească, şi pe cei ce mai-nainte de lege au binevestit darul, ca pe cei ce au fost mai 
presus de lege, prin credință. Pentru aceea, pe aceasta ca pe una ce a fost pricină 
mântuirii din stricăciune, sufletelor celor ce erau ţinute în iad, mai-nainte o au 
propovăduit, Doamne slavă Ţie. 


lar de se va întâmpla în 24, rămâne Slavă şi cântăm aceste Stihiri, lăsând ale 
Invierii. Glasul al 4-lea. 


Podobie: Cela ce de sus eşti chemat... 


Glasul Isaiei se plineşte, că iată Fecioara poartă pe Cel necuprins, cuprins cu trupul 
în pântece, şi cu prea slăvire vine să-L nască. De Dumnezeu primitoare peşteră 
bine te înfrumuseţează, Vitleeme găteşte-te, că Împăratul te-a ales pe tine spre 
locaş. Primeşte iesle pe Pruncul Hristos cel înfăşurat, care va să dezlege legăturile 
oamenilor pentru bunătate. 


Scrisu-te-ai împreună cu robii, Stăpâne, vrând să rupi zapisul greşelilor, şi să scrii 
în cartea vieţii pe toţi cei omorâţi prin furtul şarpelui; Fecioara Te poartă, pe Tine 





cela ce toate le porți, pe Tine cel înfăşurat cu trup muritor, care şi a Te sălăşlui în 
peşteră mică ai binevoit, care după ce Te-ai născut, cetele cele de sus îngereşti Te- 
au lăudat, cu dumnezeieştii păstori, spăimântându-se de puterea Ta. 


Norul cei luminos şi însuflețit, care poartă Ploaia cea cerească, vine acum să o 
verse pe pământ ca să adape faţa lui. Primăvara darului, rânduneaua cea 
înţelegătoare, purtând înlăuntru în pântece, cu cuvânt negrăit va să nască, risipind 
iarna nedumnezeirii. Palatul cel curat şi nespurcat, pe Împăratul în peşteră Îl aduce 
întrupat. 


Slavă..., glasul al 8-lea 


Adunarea învățăturilor legii, arată dumnezeiască naşterea lui Hristos cea tru- 
pească, şi pe cei ce mai-nainte de lege au binevestit darul, ca pe cei ce au fost mai 
presus de lege, prin credinţă. Pentru aceea, pe aceasta ca pe una ce a fost pricină 
mântuirii din stricăciune, sufletelor celor ce erau ţinute în iad, mai-nainte o au pro- 
povăduit, Doamne slavă Ție. 


Și acum... 


Prea binecuvântată eşti Născătoare de Dumnezeu, Fecioară; că prin Cel ce S-a 
întrupat din tine, iadul s-a robit, Adam s-a chemat, blestemul s-a pierdut, Eva s-a 
liberat, moartea s-a omorât, şi noi am înviat. Pentru aceasta cântând, strigăm: Bine- 
cuvântat eşti Hristoase Dumnezeule, Cel ce bine ai voit aşa, slavă Ție. 


Slavoslovia cea mare. După Sfinte Dumnezeule..., Troparul Învierii. Ecteniile şi 
Otpustul. Ceas întâi, şi Otpust desăvârşit. 


La Liturghie 


Fericirile glasului pe 6, şi din Canonul părinţilor Cântarea a 3-a pe 4. După Vohod, 
Troparul Învierii şi al părinţilor, Slavă..., Şi acum..., Condacul părinţilor. Pro- 
chimen, glas 4: Binecuvântat eşti Dumnezeul părinţilor noştri... Apostolul către 
Evrei: Fraților, prin credinţă a nemernicit Avraam... Evanghelia de la Matei: Cartea 
neamului lui lisus Hristos... lar a Duminicii rândului se lasă. Chinonicul: Lăudaţi 
pe Domnul din Ceruri... Altul: Bucuraţi-vă drepţilor întru Domnul... 





Canon de rugăciune la Duminica dinaintea Naşterii Domnului - Sfinţii părinţi 
după trup ai Domnului 


Troparul Sfinților părinți după trup ai Domnului, glasul al 2-lea: Mari sunt faptele 
credinţei; că în mijlocul izvorului văpăii, ca într-o apă de odihnă sfinţii trei Tineri 
s-au bucurat şi proorocul Daniel păstor leilor ca unor oi s-a arătat. Pentru rugă- 
ciunile lor, Hristoase Dumnezeule, miluieşte-ne pe noi. 


Cântarea 1 


Irmos: Pe Cel ce a acoperit cu valul mării, oarecând, pe prigonitorul tiran, sub 
pământ l-au ascuns feciorii celor mântuiţi; iar noi, ca fecioarele, să cântăm 
Domnului, căci cu Slavă S-a proslăvit. 


Stih: Sfinţilor părinţi, rugaţi-vă lui Dumnezeu pentru noi. 
Astăzi adunarea dumnezeieştilor părinţi mai înainte în chip luminat prăznuieşte 
Naşterea lui Hristos şi o arată pe aceasta minune a harului: că Avraam şi tinerii 


sunt Chipul Legii. 


Stih: Sfinţilor părinţi, rugaţi-vă lui Dumnezeu pentru noi. 





Odinioară sfințitul Avraam a primit Dumnezeirea în Trei Ipostasuri; iar acum 
Cuvântul, cel împreună Şezător pe Scaun cu Tatăl şi cu Dumnezeiescul Duh, cel cu 
prea slăvire Lăudat, la tineri a venit. 


Stih: Sfinţilor părinţi, rugaţi-vă lui Dumnezeu pentru noi. 

Avraam a fost izbăvit din mâna nedreaptă; iar dumnezeieştii tineri, oarecând, din 
văpaia cuptorului şi Daniel proorocul de fiare şi din groapă au fost mântuiţi. Pentru 
aceasta acum, mai înainte de naşterea lui Hristos, sunt prăznuiţi. 

Stih: Sfinţilor părinţi, rugaţi-vă lui Dumnezeu pentru noi. 

Dumnezeieştii Tineri, cei cu numărul Treimii, care au biruit cu dreapta credinţă în 
cuptor credinţa cea deşartă, au arătat lumii mai înainte, cu închipuiri, Tainele lui 
Dumnezeu, cele ce aveau să fie. 

Stih: Preasfântă Născătoare de Dumnezeu, miluieşte-ne pe noi. 

Ceea ce eşti plină de dar, Maică ceea ce nu ştii de nuntă, Fecioară nestricată, pe 
tine te fericim; că din neamul lui Avraam şi din seminţia lui David ai înflorit şi ai 


născut pe Hristos cel Propovăduit de prooroci mai înainte. 


Cântarea a 3-a 


Irmos: Pe Tine, cel ce pe ape ai spânzurat tot pământul, fără ţinere, văzându-Te 
zidirea spânzurat în locul Căpățânii, cu multă spaimă s-a cuprins, strigând: nu este 
sfânt fără numai Tu, Doamne, lubitorule de oameni. 


Stih: Sfinţilor părinţi, rugaţi-vă lui Dumnezeu pentru noi. 


Slava cea după chip şi după asemănarea lui Dumnezeu păzind-o tinerii, vitejeşte au 
stins cu Focul Duhului, văpaia chipului celui de aur, cu credinţă strigând: nu este 
sfânt afară de Tine, Doamne, lubitorule de oameni! 


Stih: Sfinţilor părinţi, rugaţi-vă lui Dumnezeu pentru noi. 
Cu înţelepciunea fiind îmbrăcat şi cu puterea Duhului, tinerii au ruşinat pe 


înțelepţii Babilonului, robindu-i şi cu îndrăzneală au strigat: nu este sfânt afară de 
tine, Doamne, lubitorule de oameni! 





Stih: Sfinţilor părinţi, rugaţi-vă lui Dumnezeu pentru noi. 


Se bucură şi dănţuieşte împreună cu tinerii şi cu proorocii Legea şi saltă astăzi 
înaintea dumnezeieştii străluciri a Domnului şi Avraam se bucură, că vede pe 
Domnul Intrupat, din sămânţa sa. 


Stih: Preasfântă Născătoare de Dumnezeu, miluieşte-ne pe noi. 

Zămislirea Celui Născut al tău a fost fără de patimă; Intruparea mai presus de 
cuvânt a venit; că Taina cea mai presus de fire, vestită necontenit de prooroci, s-a 
arătat nouă: Domnul, care este Cuvântul lui Dumnezeu. 

Cântarea a 4-a 

Irmos: Deşertarea Ta cea dumnezeiască pe Cruce văzând-o mai înainte proorocul 
Avacum, înspăimântându-se a strigat: tu ai tăiat tăria celor puternici, Bunule, 
împreunându-Te cu cei din iad, ca un Atotputernic. 


Stih: Sfinţilor părinţi, rugaţi-vă lui Dumnezeu pentru noi. 


Pe începătorii părinților, pe Avraam, Isaac şi lacob să-i cinstim; că din sămânţa lor 
a strălucit Hristos, Intrupându-Se din Fecioară, ca un Atotputernic. 


Stih: Sfinţilor părinţi, rugaţi-vă lui Dumnezeu pentru noi. 

Proorocul Daniel însemnând mai înainte cele viitoare ale pogorârii lui Hristos, a 
arătat tuturor în chip lămurit pe fiare, ca pe nişte oi; că mai dinainte a cunoscut cele 
ce erau să fie, ca un prooroc al lui Dumnezeu. 


Stih: Sfinţilor părinţi, rugaţi-vă lui Dumnezeu pentru noi. 


De veninul păcatului nefiind înşelaţi tinerii, din văpaie au fost izbăviţi; că fiind cu 
adevărat mai de preţ decât aurul, nu s-au topit în cuptorul înşelăciunii. 


Stih: Preasfântă Născătoare de Dumnezeu, miluieşte-ne pe noi. 
Naşterea ta cea mai presus de fire, Preacurată, propovăduieşte, cu glas mare, 


aşteptarea neamurilor şi mântuirea lumii, prea cinstită; pe care o laudă astăzi 
adunarea părinţilor. 





Cântarea a 5-a 


Irmos: Lumina cea neînserată a dumnezeieştii Tale arătări, Hristoase, făcută 
pentru noi cu milostivire, văzând-o proorocul Isaia, de noapte mânecând a strigat: 
învia-vor morții şi cei din morminte se vor scula; şi toți pământenii se vor bucura. 


Stih: Sfinţilor părinţi, rugaţi-vă lui Dumnezeu pentru noi. 

Pe începătorul părinţilor, patriarhul Avraam, ca pe un pricinuitor al Legii şi al 
harului, astăzi să-l cinstim şi împreună cu el pe proorocul Daniel, că acesta mai 
înainte a vestit, ca un prooroc al lui Dumnezeu, pe Hristos din Fecioară şi a întâm- 
pinat dumnezeiască naşterea Lui. 

Stih: Sfinţilor părinţi, rugaţi-vă lui Dumnezeu pentru noi. 

Mai înainte însemnând în chip limpede venirea Domnului, prin venirea Ingerului 
tinerii lui Avraam au stins cuptorul şi prefăcând focul în rouă, prin credinţă au topit 


mărirea chipului cel de aur. 


Stih: Sfinţilor părinţi, rugaţi-vă lui Dumnezeu pentru noi. 


Incuiat-a proorocul Daniel, în groapă, gurile fiarelor, cu Duhul; iar tinerii lui 
Avraam cu harul au stins tăria focului. Şi mântuindu-se din stricăciune, mai înainte 
au vestit pe Hristos din Fecioară, rugându-se ca unui Izbăvitor pentru mântuirea 
noastră. 


Stih: Preasfântă Născătoare de Dumnezeu, miluieşte-ne pe noi. 

Cu Dumnezeiescul Duh arătând Întruparea Ta cea fără de patimă, proorocul Isaia a 
strigat, Doamne, cugetând la Legea harului: Fecioara vine să nască după trup, fără 
de sămânță, pe Cel din neamul lui Avraam şi din seminţia lui luda. 


Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig ie: scoate din stricăciune viața mea, Mult Milostive. 


Stih: Sfinţilor părinţi, rugaţi-vă lui Dumnezeu pentru noi. 





Purtarea cea iubitoare de străini şi credința cea înaltă a lui Avraam se arată 
limpede, că primind cu închipuire Taina Preasfintei Treimi, s-a bucurat şi acum 
alergând înaintea lui Hristos, saltă. 


Stih: Sfinţilor părinţi, rugaţi-vă lui Dumnezeu pentru noi. 


Firea s-a supus acum prin credinţă tinerilor, cu darul Duhului, că focul cel a toate 
mâncător şi fără de ruşine s-a ruşinat de cei ce cinsteau pe Făcătorul focului, pe 
lisus Hristos. 


Stih: Sfinţilor părinţi, rugaţi-vă lui Dumnezeu pentru noi. 


Daniel proorocul, încleştând oarecând gurile leilor în groapă, a arătat că sălbăticia 
lumii, prin venirea lui Hristos, se va împăca cu pacea cea după buna plăcere a lui 
Dumnezeu. 


Stih: Preasfântă Născătoare de Dumnezeu, miluieşte-ne pe noi. 


Din pântece Fecioresc ai născut, Marie, Maică fără de bărbat, pe Hristos, pe care 
L-au văzut duhovniceşte proorocii; a cărui Naştere mai înainte o prăznuiesc 
dumnezeieştii părinţi. 


Condac, glasul al 6-lea: Chipul cel scris de mână nu l-aţi cinstit, căci cu Fiinţa cea 
Nescrisă într-armându-vă, de trei ori fericiţilor, în lupta cu focul v-aţi prea mărit şi 
stând în mijlocul văpăii celei de nesuferit pe Dumnezeu L-aţi chemat: grăbeşte, o 
Îndurate şi sârguieşte ca un Milostiv, spre ajutorul nostru că poţi toate câte le 
voieşti. 


Cântarea a 7-a 
Irmos: O, minune de negrăit! Cel ce a izbăvit în cuptor pe cuvioşii tineri din 
văpaie, în mormânt Se pune mort fără de suflare, spre mântuirea noastră, a celor ce 


cântăm: Mântuitorule, Dumnezeule, bine eşti cuvântat! 


Stih: Sfinţilor părinţi, rugaţi-vă lui Dumnezeu pentru noi. 


Pe Hristos născând, după trup, prin credinţă, începătorule de neam, Părinte 
Avraam, limpede te-ai arătat în Duh, părinte al neamurilor, spre mântuirea noastră, 
a celor ce cântăm: Mântuitorule, Dumnezeule, bine eşti cuvântat! 





Stih: Sfinţilor părinţi, rugaţi-vă lui Dumnezeu pentru noi. 

Glasurile celor neînsufleţite, care strigau în zadar, au fost slăbite de cântarea celor 
însuflețiți; că fără vătămare au călcat în picioare, cu trupurile, focul cuptorului 
aprins, strigând: Mântuitorule, Dumnezeule, bine eşti cuvântat! 

Stih: Sfinţilor părinţi, rugaţi-vă lui Dumnezeu pentru noi. 

Cu vederea Duhului privind de demult neclintit proorocul Daniel, a închipuit a 
doua venire a lui Hristos şi pe cele înfricoşătoare, ale acesteia, mai înainte le-a 
vestit stigând: Dumnezeule, bine eşti cuvântat! 

Stih: Preasfântă Născătoare de Dumnezeu, miluieşte-ne pe noi. 

Uimitoare este minunea, cea în chip lămurit destăinuită de demult de prooroci şi de 
părinţi, că Fecioara cea prea curată acum a venit să nască, spre mântuirea noastră, a 


celor ce cântăm: Mântuitorule, Dumnezeule, bine eşti cuvântat! 


Cântarea a 8-a 


Irmos: Înspăimântează-te, înfricoşându-te, cerule şi cutremuraţi-vă temeliile pă- 
mântului; că iată, Dumnezeu dintru cele Înalte între cei morţi se socoteşte şi ca un 
străin în mormânt mic este primit; pe Acela tineri binecuvântaţi-L, preoți lăudaţi-L, 
popoare prea înălţaţi-L întru toţi veci. 


Stih: Sfinţilor părinţi, rugaţi-vă lui Dumnezeu pentru noi. 


Văpaia cea neobosită, Hristoase, tinerii îmbrăcându-se cu tine, Focul cel dumne- 
zeiesc, s-a întunecat îndată şi cu îngăduinţa Ta răcoarea s-a abătut peste cei ce 
cântau: preoţi binecuvântaţi-L., popoare prea înălțaţi-L întru toţi vecii! 


Stih: Sfinţilor părinţi, rugaţi-vă lui Dumnezeu pentru noi. 

A fost dat leilor spre mâncare, în urma judecății nedrepte, proorocul Daniel; dar 
prin învățăturile înfrânării cu bună evlavie a avut pe fiare împreună postitoare, în 
mijlocul adâncului gropii. Cu rugăciunile lui, ale lui Avraam şi ale tinerilor, mân- 


tuieşte în pace, Hristoase, pe cei ce Te laudă pe Tine. 


Stih: Preasfântă Născătoare de Dumnezeu, miluieşte-ne pe noi. 





Pe Cel pe care mai înainte prin credință L-au vestit prooroceştile glasuri, pe lisus 
Emanuil, care a venit în chip de om, pe Fiul şi Cuvântul cel împreună fără de 
început al lui Dumnezeu Tatăl, Fecioara Maria L-a născut de la Duhul Sfânt, fără 
ispitire bărbătească, în cetatea Betleemului. 


Cântarea a 9-a 


Irmos: Nu te tângui, Maică, văzându-Mă în groapă pe Mine, Fiul tău, pe care M-ai 
zămislit în pântece, fără de sămânță! Că Mă voi Ridica şi Mă voi Preaslăvi şi voi 
înălța întru Mărire, neîncetat, ca un Dumnezeu, pe cei ce cu credinţă şi cu dragoste 
te măresc pe tine. 


Stih: Sfinţilor părinţi, rugaţi-vă lui Dumnezeu pentru noi. 

Praznicul părinților celor mai înainte de lege, săvârşind, pe Hristos, Cel ce a venit 
dintr-înşii după trup, cu dumnezeiască cuviinţă să-L cinstim; că Avraam împreună 
cu Isaac şi cu lacob s-au arătat temelii proorocilor şi Legii şi începători duhov- 
niceşti ai harului prin credinţă. 

Stih: Sfinţilor părinţi, rugaţi-vă lui Dumnezeu pentru noi. 

Dumnezeu, cel ce a arătat lui Moise în focul din rug, cu dumnezeiască vedenie, 
Taina cea mai presus de cuget. Acelaşi pogorându-Se în foc la tineri a prefăcut, cu 
focul cel firesc al Dumnezeirii Sale, văpaia cuptorului în rouă. 

Stih: Sfinţilor părinţi, rugaţi-vă lui Dumnezeu pentru noi. 

Cu Avraam adunându-se mai înainte de Naşterea lui Hristos, prea sfințiţii tineri şi 
proorocul Daniel cel minunat, proorocul lui Dumnezeu, cu Isaac şi Iacob, cu Moise 


şi cu Aaron, dănţuiesc cu credinţă, rugându-se neîncetat ca să ne mântuim noi. 


Stih: Preasfântă Născătoare de Dumnezeu, miluieşte-ne pe noi. 


Împreună se bucură toată făptura de naşterea ta, Fecioară; că Betleemul a deschis 
Edenul şi iată, îndulcindu-ne toți de pomul vieţii, prin credinţă, strigăm cu 
dragoste: plineşte, Stăpână, rugăciunile noastre! 





Canon de rugăciune la Duminica dinaintea Naşterii Domnului - Canonul 
Invierii 


Cântarea 1 

Irmos: Pe Cel ce a acoperit oarecând, cu valul mării, pe prigonitorul tiran, sub 
pământ l-au ascuns feciorii celor mântuiţi. lar noi ca fecioarele să cântăm 
Domnului, căci cu Slavă S-a prea slăvit. 

Stih: S/avă Ție, Dumnezeul nostru, slavă Ţie! 

De frica Ta s-au deschis porțile morţii şi s-au sfărâmat încuietorile cele veşnice; 
căci cu cinstită pogorârea Ta au înviat morţii cei de demult, cu veselie lăudând, 


Hristoase, Invierea Ta. 


Stih: S/avă Ție, Dumnezeul nostru, slavă Ţie! 


Înaintea judecății lui Pilat a stat de voie Judecătorul, ca un osândit şi de mâinile 
cele nedrepte peste obraz a fost lovit, Dumnezeu, de care se cutremură cele cereşti 
şi cele pământeşti. 


Cântarea a 3-a 





Irmos: Pe 'Tine, Cel ce ai spânzurat fără de ţinere tot pământul pe ape, văzându-Te 
făptura spânzurat, în locul Căpățânii, de multă spaimă fiind cuprinsă, striga: nu este 
sfânt afară de Tine, Doamne! 

Stih: S/avă Ție, Dumnezeul nostru, slavă Ţie! 

In mormânt trei zile fiind închis, ai înviat pe cei morţi din veac, cu Invierea Ta cea 
începătoare de viaţă şi din osândă dezlegându-se, cu veselie s-au bucurat strigând: 
iată, Izbăvire ai venit, Doamne! 

Stih: S/avă Ție, Dumnezeul nostru, slavă Ţie! 

Slavă Invierii Tale, Mântuitorul nostru, că din stricăciunea iadului şi din moarte 
ne-ai scăpat ca un Atotputernic. Pentru aceasta lăudându-Te grăim: nu este sfânt 
afară de Tine, lubitorule de oameni! 

Cântarea a 4-a 

Irmos: Deşertarea Ta cea dumnezeiască pe Cruce, văzând-o mai înainte Avraam, 
înspăimântându-se a strigat: Tu ai tăiat tăria celor puternici, Bunule, unindu-Te cu 
cei din iad, ca un Atotputernic. 


Stih: S/avă Ție, Dumnezeul nostru, slavă Ţie! 


Dumnezeiasca 'Ta pogorâre în iad, Hristoase Dumnezeule, morților viaţă s-a arătat; 
că Tu pe vrăjmaşi Jos i-ai legat, Bunule şi cale cerească oamenilor ai deschis. 


Stih: S/avă Ție, Dumnezeul nostru, slavă Ţie! 


N-a primit stricăciune, în groapă zăcând, Preacuratul Trup al Mântuitorului; ci, ca 
un Puternic a sfărâmat porțile iadului şi a Inviat întru Slavă, Hristos, a treia zi. 


Cântarea a 5-a 
Irmos: Lumina cea neînserată a Dumnezeieştii Tale arătări, Hristoase, făcută 
pentru noi cu milostivire, văzând-o proorocul Isaia, de noapte mânecând a strigat: 


învia-vor morții şi cei din morminte se vor scula; şi toți pământenii se vor bucura. 


Stih: S/avă Ție, Dumnezeul nostru, slavă Ţie! 





Ingerul, închipuind vădit strălucirea bucuriei, s-a arătat în mormânt purtător de 
lumină, propovăduind femeilor Invierea şi acestea lăsând plângerea, s-au bucurat 
de Invierea lui Hristos, vestind apostolilor: bucuraţi-vă! 

Stih: S/avă Ție, Dumnezeul nostru, slavă Ţie! 

Din milostivire Cel Preabun, luând chipul nostru, s-a pironit de voie pe Cruce, 
pentru mine, cel ce dintru început am lepădat porunca cea sfântă şi moare ca un 
om, dăruindu-mi viaţă. 


Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig Ție: scoate din stricăciune viața mea, Mult Milostive. 


Stih: S/avă Ție, Dumnezeul nostru, slavă Ţie! 

Morţii moarte Te-ai făcut, Bunule şi iadului surpare, cu îngroparea Ta cea de trei 
zile, cu dumnezeiască cuviinţă şi viaţă ai izvorât celor din lume, înviind, lisuse 
Impărate. 

Stih: S/avă Ție, Dumnezeul nostru, slavă Ţie! 

Morţii moarte Te-ai făcut, Bunule şi iadului surpare, cu îngroparea Ta cea de trei 
zile, cu dumnezeiască cuviinţă şi viaţă ai izvorât celor din lume, înviind, lisuse 
Impărate. 

Cântarea a 7-a 

Irmos: O, minune de negrăit! Cel ce a izbăvit în cuptor pe cuvioşii tineri din 
văpaie, în mormânt Se pune mort fără de suflare, spre mântuirea noastră, a celor ce 


cântăm: Mântuitorule, Dumnezeule, bine eşti cuvântat! 


Stih: S/avă Ție, Dumnezeul nostru, slavă Ţie! 


O, minune uimitoare! Insuşi Domnul, Cel ce şade întru cei de sus pe Scaun, prin 
luare de Trup, moartea a răbdat; dar a Inviat cu Puterea Dumnezeirii, împreună 
sculând pe morţii cei din veac. 


Stih: S/avă Ție, Dumnezeul nostru, slavă Ţie! 





Tu, tăria morţii ai surpat-o şi ai Inviat, dând ridicare celor ce Te slăvesc pe Tine cu 
adevărat ca Dumnezeu şi cu dreaptă credinţă îți strigă: Mântuitorule, Dumnezeule, 
bine eşti cuvântat! 


Cântarea a 8-a 


Irmos: Înspăimântează-te, înfricoşându-te, cerule şi cutremuraţi-vă temeliile pă- 
mântului; că iată, Dumnezeu dintru cele Înalte între cei morţi se socoteşte şi ca un 
străin în mormânt mic este primit; pe Acela tineri binecuvântaţi-L, preoți lăudaţi-L, 
popoare prea înălţaţi-L întru toţi veci. 


Stih: S/avă Ție, Dumnezeul nostru, slavă Ţie! 


O, nespusa Ta îngăduinţă, Hristoase, cea pentru noi, smeriţii! Că iată, gustând 
moarte, Dumnezeu fără de moarte fiind, în mormânt ai fost pus ca un om şi ai 
Înviat, Cuvinte, împreună sculând pe cei din cele de dedesubt, care Te prea înalță 
pe Tine, întru toţi vecii. 


Stih: S/avă Ție, Dumnezeul nostru, slavă Ţie! 


A Ta junghiere, Hristoase, mai înainte închipuind-o, Avraam, supunându-se Ţic, 
Stăpâne a suit în munte pe fiul pe care-l născuse, ca pe o oaie, vrând cu credinţă să- 
| jertfească. Dar s-au întors bucurându-se, Isaac împreună cu bătrânul, prea înăl- 
țându-Te pe Tine, întru toţi vecii. 


Cântarea a 9-a 

Irmos: Nu te tângui, Maică, văzându-Mă în groapă pe Mine, Fiul tău, pe care M-ai 
zămislit în pântece, fără de sămânță! Că Mă voi Ridica şi Mă voi Preaslăvi şi voi 
înălța întru Mărire, neîncetat, ca un Dumnezeu, pe cei ce cu credinţă şi cu dragoste 


te măresc pe tine. 


Stih: S/avă Ție, Dumnezeul nostru, slavă Ţie! 


Nu te tângui, Maică, văzându-Mă în groapă pe Mine, Fiul tău, pe care M-ai 
zămislit în pântece, fără de sămânță! Că Mă voi Ridica şi Mă voi Preaslăvi şi voi 
înălța întru Mărire, neîncetat, ca un Dumnezeu, pe cei ce cu credinţă şi cu dragoste 
te măresc pe tine. 


Stih: S/avă Ție, Dumnezeul nostru, slavă Ţie! 





Pentru ce te tânguieşti, făptură, văzând pe Cruce şi în mormânt pe Vistierul vieţii şi 
Dumnezeu? Că Se va Ridica Strălucitor, înnoindu-te pe tine, cu Invierea cea de a 
treia zi, iadul surpând şi împreună ridicând pe cei morți care Îl laudă pe Dânsul. 





Canon de rugăciune la Duminica dinaintea Naşterii Domnului, la sărbătoarea 
înainteprăznuirii Naşterii Domnului 


Tropar la praznicul înainteprăznuirii Naşterii Domnului, glasul al 4-lea: S-a 
înscris oarecând, cu bătrânul losif, în Betleem, Maria, ca cea din sămânţa lui 
David, purtând în pântece sarcina cea fără de sămânță. Dar a sosit vremea naşterii 
şi nici un loc de sălăşluire nu era; ci, ca un palat frumos s-a arătat peştera îm- 
părătesei. Hristos Se naşte, ca să ridice chipul cel mai înainte căzut. 


Tropar la praznicul înainteprăznuirii Naşterii Domnului, glasul al 4-lea: Găteşte-te 
Betleeme, că s-a deschis tuturor Edenul! Împodobeşte-te, Efrata, că Pomul vieţii a 
înflorit în peşteră din Fecioară! Pentru că pântecele Aceleia Rai Înţelegător s-a 
ară-tat, întru care este dumnezeiescul Pom, din care mâncând vom fi vii şi nu vom 
muri ca Adam. Hristos Se naşte, ca să ridice chipul cel căzut mai înainte. 


Cântarea 1 
Irmos: Hristos Se naşte, slăviţi-L... 


Stih: Slavă Ție, Dumnezeul nostru, slavă Ţie! 





Pe Hristos, care cu Trupul Prunc S-a făcut, pe Hristos, cel ce de bunăvoie a sărăcit, 
pe Hristos, care a fost văzut, Fecioara vine acum să-L nască în Betleem. Cerule şi 
pământule, bucuraţi-vă! 

Slavă Tatălui şi Fiului şi Sfântului Duh. 

Munţi şi dealuri săltaţi; proorocilor grăitori de Dumnezeu dănţuiţi; popoare şi 
neamuri bateţi din palme, că Mântuirea tuturor şi Luminarea S-a apropiat, a venit 
născându-Se în cetatea Betleemului. 

Şi acum şi pururea şi în vecii vecilor. Amin (a Născătoarei). 

Sărac se face Cel Bogat, îmbogăţind pe cei sărăciţi din răutate; Om se cunoaşte 
Dumnezeu, fără de schimbare, din Fecioara cea neispitită de bărbat; pe Acesta toţi, 
cu cântări să-L lăudăm, că S-a prea slăvit. 

Catavasie: Hristos Se naşte, slăviţi-L! Hristos din ceruri, întâmpinaţi-L! Hristos pe 
pământ, înălţaţi-vă! Cântaţi Domnului tot pământul şi cu veselie lăudaţi-L popoare, 
că S-a prea slăvit. 

Cântarea a 3-a 


Irmos: Fiului, Celui mai înainte... 


Stih: S/avă Ție, Dumnezeul nostru, slavă Ţie! 


Cel ce mai înainte de veci S-a Născut din Tatăl, mai presus de cuget, mai pe urmă 
din Fecioara S-a Intrupat, precum Insuşi ştie, vrând să înnoiască omenirea cea 
stricată de sfatul şarpelui celui viclean. 


Slavă Tatălui şi Fiului şi Sfântului Duh. 
Cel ce şade întru cei de sus împreună cu Tatăl şi cu Duhul, văzând firea omenească 
împi-lată, Fiul lui Dumnezeu Cel fără de început, ia început şi Se naşte cu Trupul 


ca un Om. 


Şi acum şi pururea şi în vecii vecilor. Amin (a Născătoarei). 





Cea mai Sfântă decât Îngerii şi decât toată făptura, naşte acum cu Trupul pe Îngerul 
Sfatului celui Mare al Tatălui, spre chemarea tuturor celor ce cântă neîncetat: Sfânt 
eşti, Doamne! 


Catavasie: Fiului, Celui Născut fără stricăciune din Tatăl mai înainte de veci şi 
mai pe urmă din Fecioară Intrupat fără sămânță, lui Hristos Dumnezeu să-l stri- 
găm: Cel ce ai înălţat fruntea noastră, Sfânt eşti, Doamne! 

Cântarea a 4-a 

Irmos: Toiag din rădăcina lui lesei... 

Stih: S/avă Ție, Dumnezeul nostru, slavă Ţie! 

Toiag din rădăcina lui lesei a odrăslit Fecioara, care a înflorit Floarea cea 
neveştejită, pe Făcătorul tuturor, Cel ce a împodobit cu flori ca un Dumnezeu tot 
pământul, care strigă Lui: Slavă puterii Tale, Doamne! 

Slavă Tatălui şi Fiului şi Sfântului Duh. 

Pe mine, cel prădat prin mâncarea cea vicleană şi cu mintea alunecat, asemănându- 
mă celor necuvântătoare, ai venit, Cuvinte al lui Dumnezeu, iarăşi să mă zideşti, 
Prunc făcându-Te şi în ieslea dobitoacelor culcându-Te. Slavă puterii Tale, Doa- 


mne! 


Şi acum şi pururea şi în vecii vecilor. Amin (a Născătoarei). 


Din muntele cel umbrit, lisuse, din Fecioară Intrupat, mai înainte Te-a văzut pe 
Tine proorocul Avacum, sfărâmând munţii cei răi şi dealurile şi dând pierzării înăl- 
țările vicleanului şi taberele demonilor. 


Catavasie:Toiag din rădăcina lui lesei şi Floare dintr-însul, Hristoase, din Fecioară 
ai odrăslit, Cel Lăudat, din muntele cel cu umbră deasă. Venit-ai, Întrupându-Te 
din cea neispitită de bărbat, Cel fără de trup şi Dumnezeu. Slavă puterii Tale, 
Doamne! 


Cântarea a 5-a 


Irmos: Dumnezeu fiind al păcii... 





Stih: S/avă Ție, Dumnezeul nostru, slavă Ţie! 


Cel ce eşti din Fire Stăpân, Fiul lui Dumnezeu, Cel Preadesăvârşit între robi ai 
binevoit din milostivire a Te chema şi Fiu omenesc, întru tot Indurate. Pentru 
aceasta, de bunăvoie sărăcind, vii să Te naşti în peşteră, Preabunule. 


Slavă Tatălui şi Fiului şi Sfântului Duh. 

Cel ce eşti din Fire Neîncăput, Hristoase Împărate, cum Te va primi înăuntru 
peştera cea mică? Cum va putea să Te încapă ieslea, lisuse, pe Tine, Cel ce vii cu 
Trup întru ale Tale, din Maica ce nu ştie de bărbat, ca pe cei ce se înstrăinaseră să-i 


mântuieşti, Doamne? 


Şi acum şi pururea şi în vecii vecilor. Amin (a Născătoarei). 


Mieluşeaua a venit să nască pe Păstorul; pregăteşte-te sfântă peşteră; păstorilor, 
alergaţi de vedeţi pe Păstorul şi Mieluşelul Cel ce S-a născut; magilor, pregătiţi-vă 
cu daruri, să vă închinaţi Acestuia, ca Unui Impărat Intrupat. 


Catavasie: Dumnezeu fiind al păcii, Tată al îndurărilor, ai trimis nouă pe Îngerul 
Sfatului Tău Celui Mare, dăruindu-ne pace; deci povăţuiți fiind la lumina cu- 
noştinţei de Dumnezeu, de noapte mânecând, Te slăvim pe Tine, lubitorule de 
oameni. 


Cântarea a 6-a 

Irmos: Din pântece pe Iona... 

Stih: S/avă Ție, Dumnezeul nostru, slavă Ţie! 

Cer nou fiind, Stăpână, ca dintr-un nor faci să răsară din pântecele tău, în peşteră 
cu Trup, pe Hristos, Soarele Slavei; pe Cel ce cu strălucirile Sale în chip lămurit 
vine să lumineze toate marginile pământului, din milostivirea cea nemăsurată. 
Slavă Tatălui şi Fiului şi Sfântului Duh. 

Văzut-ai durerea şi stricăciunea noastră, Îndurate Hristoase şi nu ne-ai trecut pe noi 
cu vederea, ci, Te-ai deşertat pe Tine Insuţi, nedepărtându-Te de Părintele Tău şi 


Te-ai Sălăşluit în pântecele cel neispitit de nuntă, care vine să Te nască fără durere, 
cu Trup, în peşteră. 





Şi acum şi pururea şi în vecii vecilor. Amin (a Născătoarei). 


Munţi şi dealuri, câmpii şi văi, popoare şi seminţii, neamuri şi toată suflarea, stri- 
gați, umplându-vă de dumnezeiască veselie: venit-a şi a sosit Izbăvirea tuturor; Cu- 
vântul lui Dumnezeu Cel fără de ani, care din milostivire sub ani S-a născut. 


Catavasie: Din pântece pe lona, ca pe un prunc, l-a lepădat fiara mării, precum l-a 
primit. lar Cuvântul în Fecioară Sălăşluindu-Se şi Trup luând, a ieşit lăsând-o 
Nestricată; că Cel ce n-a pătimit stricăciune, pe Ceea ce L-a născut a păzit-o nevă- 
tămată. 


Condac, glasul 1: 

Podobie: Ceata îngerească... 

Veseleşte-te Betleeme, Efrata găteşte-te; că iată Mieluşeaua, purtând în pântece pe 
Păstorul cel Mare, se grăbeşte să-L nască; pe care văzându-L purtătorii de Dumne- 
zeu părinţi, se bucură împreună cu păstorii, lăudând pe Fecioara, care II hrăneşte cu 
lapte. 

Condac, glasul al 3-lea: 

Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 
Fecioara astăzi pe Cuvântul Cel mai înainte de veci merge să-L nască în peşteră în 
chip de negrăit. Dănţuieşte lumea au-zind, slăveşte cu Ingerii şi cu păstorii pe Cel 
ce vine să Se arate Prunc Tânăr, pe Dumnezeu cel mai înainte de veci. 


Condac, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Născătoare. 


In Betleem văzând cu scutece înfăşat pe Cel ce ţine tot pământui cu mâna, cântări 
de înainteprăznuire să aducem celei ce L-a născut; că se veseleşte ca o Maică, 
ținând în braţe pe Fiul lui Dumnezeu. 


Cântarea a 7-a 





Irmos: Tinerii în buna credinţă... 

Stih: S/avă Ție, Dumnezeul nostru, slavă Ţie! 

Viţa cea dumnezeiască pârguind Strugurele Cel Neîntinat, se apropie, vine să-L 
nască pe Cel ce izvorăşte vin de veselie şi ne adapă pe noi, care strigăm către 
Dânsul: Dumnezeul părinților, bine eşti cuvântat! 

Slavă Tatălui şi Fiului şi Sfântului Duh. 

Dumnezeiasca Năstrapă purtând într-Însa pe Mirul cel cu bun miros, vine să-L 
deşerte pe Dânsul în peştera Betleemului, umplând de bună mireasmă Tainică, pe 
cei ce cântă: Dumnezeul părinților, bine eşti cuvântat! 

Şi acum şi pururea şi în vecii vecilor. Amin (a Născătoarei). 

Vine cleştele pe care l-a văzut Isaia proorocul de demult, purtând pe Hristos, căr- 


bunele cel dumnezeiesc, în pântece, care arde toată materia păcatului şi luminează 
sufletele credincioşilor. 


Catavasie:Tinerii în dreapta credinţă fiind crescuţi, păgâneasca poruncă nebăgând- 
o în seamă, de groaza focului nu s-au înspăimântat; ci în mijlocul văpăii stând, au 
cântat: Dumnezeul părinţilor, bine eşti cuvântat. 


Cântarea a 8-a 

Irmos: Cuptorul cel răcoritor... 

Stih: S/avă Ție, Dumnezeul nostru, slavă Ţie! 

Să strigăm întru veselie: Slavă întru cei de sus lui Dumnezeu! Mântuitorul vine să 
Se nască; Stăpânul soseşte; steaua II arată; magii aleargă să-L vadă în iesle. Să 
binecuvânteze toată făptura pe Domnul şi să-L prea înalțe întru toţi vecii. 
Binecuvântăm pe Tatăl şi pe Fiul şi pe Sfântul Duh, Domnul. 

Cu robii Te-ai înscris, de bună voie supunându-Te poruncii Cezarului, Stăpâne, ca 
să eliberezi omenirea din robia celui viclean, ca un Dumnezeu Mult Milostiv. 


Pentru aceasta, bucurându-ne cântăm: să binecuvânteze toată făptura pe Domnul şi 
să-L prea înalțe întru toţi vecii. 





Şi acum şi pururea şi în vecii vecilor. Amin (a Născătoarei). 


Prunc mai presus de fire Te port pe Tine, Cuvinte Cel fără de început şi ispitire de 
bărbat nicicum n-am cunoscut, a zis Fecioara, minunându-se. Nu ştiu pe cine să 
numesc pe pământ tată al tău! Pentru aceasta, împreună cu Îngerii cânt ie: să 
binecuvânteze toată făptura pe Domnul şi să-L prea înalțe întru toţi vecii. 


Catavasie: Cuptorul cel răcorit a închipuit chipul minunii celei mai presus de fire; 
că nu a ars pe tinerii pe care 1-a primit, precum nici Focul Dumnezeirii pântecele 
Fecioarei, în care a intrat. Pentru aceasta, cântând, să strigăm: să binecuvânteze 
toată făptura pe Domnul şi să-L prea înalțe întru toți vecii. 

Cântarea a 9-a 

Irmos: Taină minunată văd... 

Stih: S/avă Ție, Dumnezeul nostru, slavă Ţie! 

Minunate, înfricoşătoare şi uimitoare taine! Domnul Slavei a venit pe pământ şi a 
intrat în peşteră, sărăcind cu trupul, căutând să cheme iarăşi pe Adam şi să izbă- 
vească pe Eva din dureri. 

Slavă Tatălui şi Fiului şi Sfântului Duh. 

Cu scutecele Tale dezlegi legăturile greşelilor şi cu multa sărăcie pe toţi îi îmbo- 


găţeşti, Îndurate; că venind în ieslea dobitoacelor, izbăveşti pe oameni din dobi- 
tocia răutăţii, Cuvinte al lui Dumnezeu, cel ce eşti fără de început. 


Stih: Crucii Tale ne închinăm, Stăpâne şi Sfântă Învierea Ta o lăudăm şi o slă- 
vim. 


Şi acum şi pururea şi în vecii vecilor. Amin (a Născătoarei). 


Propovăduirile proorocilor au luat sfârşit: că Acela despre care au proorocit că va 
trebui să vină, la sfârşitul anilor, a venit, S-a arătat Intrupat din prea curata Fe- 
cioară; pe Acela cu gând curat să-L primim. 


Catavasie: Taină minunată şi neobişnuită văd, cer fiind peştera, Scaun de Heru- 
vimi Fecioara, ieslea sălăşluire, întru care S-a culcat Cel Neîncăput, Hristos 
Dumnezeu, pe care, lăudându-L II slăvim. 





Sedelna, glasul al 4-lea. Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credinţa dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 


Fecioarelor, începeţi întâi voi cântarea de bucurie a Fecioarei; maicilor, lăudaţi 
călătoria Maicii lui Hristos, Dumnezeul nostru; magilor, împreună cu Îngerii, păs- 
torilor, împreună cu noi, cântaţi. Că Fiul lui Dumnezeu, cel mai înainte de veci, Cel 
ce mântuieşte lumea din stricăciune, merge să Se nască în cetatea Betleemului. 


Sedelna, glasul al 3-lea. Podobie: De frumuseţea fecioriei tale şi de prea luminată 
curăția ta Gavriil mirându-se, a strigat ţie, Născătoare de Dumnezeu: Ce laudă 
vrednică voi aduce ţie? Sau cum te voi numi pe tine? Nu mă pricep şi mă minunez! 
Pentru aceasta, precum mi s-a poruncit, strig ţie: Bucură-te, ceea ce eşti plină de 
har. 


Umpleţi-vă de bucurie toate marginile pământului, că Născătoarea de Dumnezeu se 
apropie să nască pe Împăratul a toate. O, minune de negrăit! Cel fără de început Se 
începe şi Cel fără de trup Se Intrupează. Peştera, primeşte înăuntru pe Cel ce ţine 


toate împreună! Betleeme, bucură-te şi făptură dănţuieşte, în ziua Inainteprăznuirii! 


Sedelna, glasul al 8-lea. Podobie: Porunca cea cu taină luând-o întru cunoştinţă, 
cel fără de trup, în casa lui losif degrab a stătut înainte, zicând celei ce nu ştia de 
nuntă: Cel ce a plecat cu pogorârea cerurile încape, fără schimbare, tot întru tine. 
Pe care şi văzându-L în pântecele Tău, luând chip de rob, mă spăimântez a striga 
către tine: Bucură-te, Mireasă, pururea Fecioară. 


Mai Înainteprăznuirea Naşterii lui Hristos săvârşind, să prăznuim credincioşilor; şi 
după vrednicie toți mai înainte să întâmpinăm, daruri ca şi magii aducând faptele 
bune; şi să cântăm cântare nouă îngerească Dumnezeului nostru, celui ce S-a năs- 
cut în Betleem fără de sămânță, din Fecioară, Fiica lui Dumnezeu; pe Acela toţi Îl 
slăvesc. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor Învie- 
rea. Pe Tine Te mărim, Pierzătorul stricăciuni, la Tine cădem, cel ce ai înviat din 
mormânt la Unul Dumnezeul nostru. 





Bucură-te, Sioane! Betleeme, pregăteşte-te! Atotţiitorul, trimițând steaua înainte, a 
vestit smerenia Sa cea nemăsurată; că Acela de care se cutremură Puterile Cereşti, 
cu adevărat Se naşte din Fecioara, fără de schimbare, Unul Dumnezeul nostru. 





Imnografie 


Troparul Sfinților părinți după trup ai Domnului: Mari sunt faptele credinţei; că în 


mijlocul izvorului văpăii, ca într-o apă de odihnă sfinţii trei Tineri s-au bucurat şi 
proorocul Daniel păstor leilor ca unor oi s-a arătat. Pentru rugăciunile lor, Hris- 
toase Dumnezeule, miluieşte-ne pe noi. 


Condacul Sfinţilor părinţi după trup ai Domnului: Chipul cel scris de mână nu l-aţi 
cinstit, căci cu Fiinţa cea Nescrisă într-armându-vă, de trei ori fericiţilor, în lupta 
cu focul v-aţi prea mărit şi stând în mijlocul văpăii celei de nesuferit pe Dumnezeu 
L-aţi chemat: grăbeşte, o Îndurate şi sârguieşte ca un Milostiv, spre ajutorul nostru 
că poţi toate câte le voieşti. 





Comentarii patristice - Duminica dinaintea Naşterii Domnului 


Duminica dinaintea Naşterii Domnului (Matei 1, 1-25) 


1,1 Genealogia lui lisus Hristos 


Cine va spune neamul lui lisus? (Matei 1,1) Cartea neamului lui lisus Hristos, fiul 
lui David, fiul lui Avraam. 


Biblia este ca o magazie a harului. Deoarece, aşa cum fiecare găseşte tot ceea ce 
doreşte în magazia unui om bogat, tot aşa, fiecare suflet găseşte orice este 
considerat important, în această carte. 


De ce Matei spune Cartea neamului lui lisus Hristos, fiul lui David, fiul lui 
Avraam, în timp ce profetul Isaia exclamă: lar neamul lui cine-l va spune (Isaia 
53,8)? Matei scoate în evidenţă descendența Sa fizică, în timp ce Isaia proclamă 
faptul că descendența Sa divină este o taină insondabilă. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


Umanitatea lui lisus, descoperită în Evanghelie 


(Matei 1,1) Cartea neamului lui lisus Hristos, fiul lui David, fiul lui Avraam. 





Trebuie să avem în minte că Evangheliştii sau mai bine spus, Duhul, Care vorbeşte 
prin ei, a suferit dureri pentru ca cititorii lor să creadă că Hristos este Dumnezeu 
adevărat şi om adevărat. Datorită a ceea ce ei au scris, nimeni nu s-ar putea îndoi 
de faptul că EI este Dumnezeu prin fiinţă, dincolo de orice schimbare sau mutare 
şi că, după planul lui Dumnezeu, a devenit om adevărat. De aceasta, loan a putut 
spune, pe de o parte: La început era Cuvântul şi Cuvântul era la Dumnezeu şi 
Dumnezeu era Cuvântul (loan 1,1). loan adaugă imediat: Cuvântul S-a făcut trup şi 
S-a sălăşluit între noi (loan 1,14). 


Prin urmare, Matei a scris în mod corespunzător Cartea neamului lui lisus Hristos, 
fiul lui David, fiul lui Avraam. Pe de altă parte, nu este posibil ca EI să fie, pur şi 
simplu numărat, prin naştere naturală, în rândul familiilor, deoarece este scris: 
Neamul Lui cine-l Va spune? (Isaia 53,8).E1 este dinaintea veacurilor şi de aceeaşi 
fiinţă cu Tatăl Însuşi, de la începutul veşniciei. Dar, prin această genealogie, El 
este numărat şi în rândul familiilor umane, după trup. Deoarece, cu adevărat, 
rămânând Dumnezeu, Hristos a devenit om, fără a înceta să fie Dumnezeu, 
neschimbat până la sfârşitul veacurilor. 


De aceasta, genealogia cuprinde menționări ale patriarhilor, a timpurilor şi 
vicisitudinilor care sunt corespunzătoare istoriei umane. Prin toate acestea, Matei 


demonstrează faptul că Hristos este părtaş al neamului nostru şi al naturii umane. 
Altfel, unii ar putea pretinde că a apărut doar în imaginaţie şi în iluzie, nu că ar fi 
devenit om, cu adevărat. Gândiţi-vă ce s-ar fi putut spune, dacă nimic dintre 
acestea nu s-ar fi scris? 


(Sever al Antiohiei, Predici de catedrală, Omilia 94, traducere pentru 
Doxologia.ro de loan-Lucian Radu) 


De ce David este menţionat înainte de Avraam? 
(Matei 1,1) Cartea neamului lui lisus Hristos, fiul lui David, fiul lui Avraam. 


Mai mult, el nu a vorbit despre Iisus, Fiul lui Dumnezeu, ci a zis Fiul lui David, 
fiul lui Avraam. Dar atunci, de ce loan scoate din evidenţă Divinitatea Lui, 
spunând, în începutul Evangheliei, La început era Cuvântul şi Cuvântul era la 
Dumnezeu (loan 1,1)? Deoarece Evanghelia după loan a fost scrisă în exil şi 
pentru neamuri. El a scris în limba greacă şi pentru neamuri, care nu aveau 
cunoştinţă despre asemenea lucruri, precum existenţa unui Fiu al lui Dumnezeu sau 
în ce sens Dumnezeu a avut urmaşi. De aceea, era important să arate neamurilor 
taina întrupării Sale, de vreme ce nu ştiau încă cine era. Din acest motiv, era 





important ca ei să realizeze că Fiul lui Dumnezeu este Dumnezeu. Apoi, pentru că 
Dumnezeu S-a întrupat, a scris mai departe: Cuvântul S-a făcut trup şi S-a sălăşluit 
între noi (loan 1,14). 


În schimb, Matei a scris Evanghelia pentru evrei şi în limba aramaică, pentru ca 
evreii să fie întăriţi în credinţă. Într-adevăr, iudeii totdeauna au ştiut că EI este Fiul 
lui Dumnezeu şi în ce mod este Fiul lui Dumnezeu. De aceea, nu era necesar să le 
mai explice natura divinității Sale, pe care o cunoşteau foarte bine. 


Dar de ce l-a numit pe David întâi, dacă Avraam a trăit înaintea sa? Primul şi cel 
mai simplu motiv este acesta: atunci când evanghelistul şi-a propus să povestească 
genealogia Domnului, din Avraam, David ar fi venit după el. El a realizat că ar fi 
trebuit să se întoarcă din nou la Avraam şi să-l numească de două ori în acelaşi loc 
(Avraam este menționat după David, deoarece Evanghelistul începe lista 
generațiilor cu numele lui — n.tr.). Mai mult, mai este un motiv, acela că statutul 
regesc este mai mare decât statutul naşterii. Deoarece, chiar dacă Avraam a fost 
primul, din punct de vedere cronologic, David era primul în rang. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


Linia descendenţei 
(Matei 1,1) Cartea neamului lui lisus Hristos, fiul lui David, fiul lui Avraam. 


Aşadar, Sfântul Matei şi-a început Evanghelia cu o introducere de acest fel, 
spunând: Aceasta este cartea neamului lui lisus Hristos, fiul lui David, fiul lui 
Avraam. Avraam a născut pe Isaac; Isaac a născut pe lacov şi cele ce urmează. 
Matei, aşa cum am spus, vorbeşte despre cea de-a doua naştere a Domnului, în trup 
şi de aceea, urmăreşte linia Sa familială din Avraam, tratând separat tribul lui luda, 
până când ajunge la losif şi Maria. De vreme ce Evanghelistul începe de la 
Avraam, prin succesiunea naşterilor şi relatează, în ordine, toate numele, ne putem 
întreba de ce îl numeşte pe Domnul Hristos, doar descendent al lui David şi 
Avraam, spunând Aceasta este cartea neamului lui lisus Hristos, fiul lui David, fiul 
lui Avraam? În orice caz, ştim că Evanghelistul nu a spus acest lucru fără motiv şi 
în această ordine. Fiecare dintre ei, atât Avraam, cât şi David, fie prin promisiunea 
lui Dumnezeu sau prin statutul naşterii, a trăit ca un predecesor demn în genealogia 
lui lisus Hristos, până la existenţa Sa în trup. Căci Domnul a promis lui Avraam 
care, prin dreptul circumciziei a fost patriarhul întemeietor al poporului evreu, că 
prin sămânţa lui vor fi binecuvântate toate neamurile. 





Acest lucru a fost realizat în Hristos, Care a primit trupul Său din neamul lui 
Avraam. Apostolul a făcut pentru galateni o interpretare, cu privire la aceasta, 
spunând: Făgăduinţele au fost rostite lui Avraam şi urmaşului său. Nu zice: „şi 
urmaşilor”, ca de mai mulţi, ci ca de unul singur: „şi Urmaşului tău”, Care este 
Hristos. Aşadar, David este primul din tribul lui luda, cu statutul de rege. Şi tot aşa, 
Dumnezeu a promis chiar acestui trib că Hristos-Domnul, avea să vină din rodul 
pântecelui său. Deoarece David a fost primul rege din tribul lui Iuda, din care Fiul 
lui Dumnezeu a primit trup. Astfel, Matei L-a prezentat în mod corect pe Hristos, 
Domnul nostru, ca urmaş al lui David şi Avraam, deoarece, atât Iosif, cât şi Maria, 
sunt descendenţi din acest neam regal, cel al lui David, care, el însuşi a descins din 
Avraam, care a trăit în duh, ca tată al tuturor neamurilor, iar în trup, a fost primul 
din neamul evreu. 


(Cromatiu, Tratat la Matei I.I, traducere pentru Doxologia.ro de loan-Lucian 
Radu) 


Succesiunea regală prezentată de Matei 
(Matei 1,1) Cartea neamului lui lisus Hristos, fiul lui David, fiul lui Avraam. 


Ceea ce Matei analizează în ordinea succesiunii regale, Luca prezintă în ordinea 
originii preoţeşti. Amândouă indică relația Domnului cu strămoşii săi. Ordinea 
descendenţei lui genealogice se prezintă, astfel, în mod corespunzător, deoarece 
asocierea triburilor preoţesc şi regal, care a început prin David, de la căsătorie, este 
acum confirmată din descendența de la Salatiel la Zorobabel. Şi astfel, în timp ce 
Matei povesteşte origine paternă, care a început în luda, Luca ne învaţă că 
strămoşii lui a fost luaţi din tribul lui Levi. Fiecare, în felul său, arată slava 
Domnului nostru lisus Hristos, Care este atât împărat veşnic, cât şi preot, aşa cum 
se vede chiar şi din originea trupească a ambelor sale genealogii. Nu contează că 
este povestită originea lui Iosif în loc de cea a Mariei, pentru că, într-adevăr, este 
una şi aceeaşi relaţie de sânge pentru tot tribul. Mai mult, atât Matei, cât şi Luca 
oferă precedente. Ei numesc părinţii într-o ordine care nu ţine atât de mult de 
neamul lor, cât de tribul lor, din moment ce tribul a început de la un individ şi 
continuă sub forma unei familii şi a unei succesiuni. 


Într-adevăr, Hristos trebuie să fie prezentat ca fiu al lui David şi Avraam, şi de 
aceea Matei a început în acest fel: Cartea neamului lui lisus Hristos, fiul lui David, 
fiul lui Avraam. Nu contează cine este plasat într-o ordine dată, atât timp cât 
întreaga familie se înţelege că are aceeaşi origine. Iosif şi Maria aparţineau 
aceluiaşi neam. Este dovedit faptul că Iosif s-a născut din neamul lui Avraam. De 





asemenea, se ştie că şi Maria provenea din acest neam. Acest sistem este codificat 
în Lege, în aşa fel încât, dacă cel mai în vârstă din familie murea fără a avea fii, 
următorul frate, în ordinea vârstei, lua în căsătorie soția celui decedat. EI îi va 
considera ca fii ai săi pe cei născuţi din familia (soţia — n.tr.) celui care murise şi 
astfel, ordinea succesiunii rămâne avându-l pe primul născut în frunte (chiar dacă a 
murit fără fii), deoarece ambii sunt consideraţi taţi ai celor născuţi după ei, fie după 
nume, fie prin naştere naturală. 


(Ilarie de Poitiers, Omilii la Matei I.I, traducere pentru Doxologia.ro de loan- 
Lucian Radu) 


Explicarea consemnărilor diferite ale genealogiilor 
(Matei 1,1) Cartea neamului lui lisus Hristos, fiul lui David, fiul lui Avraam. 


Unii ar putea fi nedumeriţi de faptul că Matei enumeră o serie de strămoşi, 
coborând, prin David la Iosif, în timp ce Luca specifică o succesiune diferită, 
urmărind strămoşii, din losif, înapoi prin David. Era uşor pentru ei să perceapă 
faptul că Iosif a putut avea doi taţi, un tată de sânge din care a fost născut şi un alt 
tată, adoptiv, de care a fost adoptat. Într-adevăr, acesta era obiceiul de adopţie, 
chiar şi în mijlocul poporului lui Dumnezeu. În acest fel, ei le puteau conferi 
calitatea de fii, chiar şi celor cărora nu le-au dat naştere. Amintiţi-vă cum fiica lui 
Faraon a adoptat pe Moise (şi ea a era o străină). Şi lacov însuşi şi-a adoptat 
propriii nepoți, fii lui losif; Acum deci cei doi fii ai tăi, care ţi s-au născut în 
pământul Egiptului, înainte de a veni eu la tine în Egipt, să fie ai mei; Efraim şi 
Manase să fie ai mei, ca Ruben şi Simeon. lar copiii, ce se vor naşte de acum din 
tine, să fie ai tăi şi se vor numi ei cu numele fraţilor lor, în triburile acelora. În 
acest fel, s-a ajuns la numărul de doisprezece triburi ale lui Israel, tribului lui Levi 
încredințându-i-se misiunea de a sluji templului. Împreună cu acesta, erau 
treisprezece triburi, deşi erau doar doisprezece fii ai lui Iacov. În acest fel se 
înţelege că Luca a inclus în genealogia sa pe tatăl lui Iosif, nu pe cel din care se 
născuse, ci pe cel care îl adoptase. Astfel, el a enumerat strămoşii lui în ordine 
ascendentă, până a ajuns la David. 


(Fericitul Augustin, Armonia Evangheliilor 2.3.5, traducere pentru Doxologia.ro 
de Ioan-Lucian Radu) 


1,2 Avraam, Isaac şi lacov 


Cum naşterea lui Isaac prefigurează naşterea lui Hristos 





(Matei 1,2) Avraam a născut pe Isaac; Isaac a născut pe Iacov; lacov a născut pe 
Iuda şi pe fraţii lui; 


Avraam a fost tatăl celor credincioşi şi atunci când Dumnezeu a vrut ca el să fie un 
exemplu pentru cei virtuoşi, el a zis: Du-te din ţară şi neamul tău şi casa tatălui tău, 
în ţara pe care am să-ţi arăt (Facerea 12,1). Pentru ca toţi cei care ar dori să fie fii ai 
lui Avraam să ştie cum să primească ţara cea vie a făgăduinţei, a fost scris: Cred că 
voi vedea bunătatea Domnului în pământul celor vii (Psalmul 26,13). ... Cei care 
nu doresc să imite pe Avraam în credinţă nu pot fi urmaşii lui Avraam. Apoi, 
Avraam a fost tatăl lui Isaac, lucru care în sine a fost interpretat mai întâi ca o 
glumă. Cu toate acestea, este râsul celui sfânt. Acest lucru nu este cotcodăcitul 
idiot a buzelor, ci o bucurie rațională a inimii, care era taina lui Hristos ce pătrunde 
toate lucrurile. 


Deoarece în acest fel, Isaac a fost dăruit părinților săi, care de mult timp îşi 
pierduseră speranţa, ca o bucurie a vârstei lor înaintate. Isaac nu a fost înţeles ca fiu 
al firii, ci ca un fiu al harului. În acest fel, Isaac a fost născut de către o mamă 
evreică, la sfârşitul vieţii ei, ca o bucurie la care toţi să privească. În acelaşi fel, 
îngerul a vorbit păstorilor: lată, vă binevestesc vouă bucurie mare, care va fi 
pentru tot poporul (Luca 2,10). Şi în acelaşi fel, Apostolul a spus: Iar la plinirea 
vremii, Dumnezeu a trimis pe Fiul Său, născut din femeie, născut sub lege 
(Galateni 4,4). Chiar dacă Fiul lui Dumnezeu a fost născut dintr-o fecioară, iar 
Isaac dintr-o femeie bătrână, amândoi au fost născuţi în afara aşteptărilor fireşti. 
Primul (Isaac) a întârziat până ce mama lui nu mai era capabilă să dea naştere unui 
copil, iar cel din urmă a venit înainte ca mama sa să fie capabilă să nască. Primul s- 
a născut dintr-o femeie care deja era slăbită, într-o anumită măsură, cel din urmă s- 
a născut dintr-o fecioară curată. Primul s-a născut sub o lege care avea să se 
termine, cel din urmă sub har, care avea să rămână. 


(Autor necunoscut,Operă incompletă la Matei, Omilia I, traducere pentru 
Doxologia.ro de loan-Lucian Radu) 


Cum cei 12 fii ai lui Iacov prefigurează pe cei doisprezece ai vremii de apoi 


(Matei 1,2) Avraam a născut pe Isaac; Isaac a născut pe Iacov; lacov a născut pe 
Iuda şi pe fraţii lui; 


Isaac a fost tatăl lui Esau şi lacov. Acest lucru înseamnă două epoci. Esau, care a 
fost acoperit cu păr din cap până în picioare, semnifică prima epocă, care a fost 
plină, în întregime, de la început până la sfârşit, de păcat, precum cel mai grosolan 





păr. Cu toate acestea, Iacov, care a fost în întregime frumos şi rafinat, semnifică 
epoca ce va veni. Această epocă va străluci cu lumina evlaviei şi nici o asprime sau 
urmă de păcat nu va fi găsită în ea. Deoarece Iacov s-a ţinut strâns de călcâiul lui 
Esau când a ieşit din pântecele mamei sale, el a fost numit Iacov, care în limba 
ebraică înseamnă „cel care calcă pe călcâiele altuia”. Căci, precum capul lui Iacov 
a apărut de îndată ce au ieşit picioarele fratelui său, tot aşa, începutul noii epoci va 
apărea imediat după sfârşitul celei dintâi. Aşa cum Esau l-a prigonit pe Iacov, tot 
aşa, fiii acelui veac îi prigonesc pe fiii acestui veac. Şi precum Iacov îi învinge pe 
oamenii cei răi fugind şi nu împotrivindu-se, tot aşa fac şi fiii săi. ŞI, precum mama 
lui lacov s-a apropiat atunci de el şi 1-a zis: Fiule, ascultă-mă şi fugi în 
Mesopotamia, până ce se va potoli mânia fratelui tău (Facerea 27,43-44), aşa îi 
învaţă şi Biserica pe copiii săi. Oricând sunt prigoniţi, îi sfătuieşte: Dacă aţi fost 
prigoniţi într-o cetate, fugiți într-alta (Matei 10,23) şi niciodată să nu vă răzbunaţi 
(Romani 12,19). 


Apoi lacov a născut pe luda şi pe fraţii săi (Matei 1,2). Iacov al nostru a născut şi 
pe cei doisprezece apostoli în duh, nu în trup şi în cuvânt, nu prin sânge. Pentru că, 
exact aşa cum lacov a coborât în Egipt împreună cu cei doisprezece fii ai săi, 
pentru a-şi înmulți numărul, tot aşa şi Hristos a coborât în lume, împreună cu cei 
doisprezece apostoli ai Săi. El s-a înmulțit în întreaga lume, aşa cum mărturie stă 
însăşi realitatea. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


1, 3: luda şi urmaşii săi 
Cum au putut exista persoane desfrânate în genealogia lui lisus? 


(Matei 1,3) luda a născut pe Fares şi pe Zara, din Tamar; Fares a născut pe Esrom; 
Esrom a născut pe Aram; 


Pentru acest motiv (pentru a arăta adevărata umanitate a lui Hristos), în genealogia 
Sa, Evanghelistul i-a menţionat în listă chiar şi pe cei care au întreținut relaţii 
trupeşti ce nu erau potrivite, fiind în afara Legii. Căci Matei a scris cu dinadins: 
Iuda a născut pe Fares şi pe Zara, din Tamar, şi chiar mai clar, David a născut pe 
Solomon din femeia lui Urie. Acestea erau femei cu care ei s-au unit prin 
desfrânare şi adulter. Prin aceasta, genealogia arată că Hristos a venit să vindece 
însăşi natura noastră păcătoasă. Chiar acea natură, care s-a revoltat şi s-a aruncat în 
dorinţe necumpătate. Când natura noastră a fugit [de la Dumnezeu], EI a prins-o. 





Atunci când s-a repezit şi a fugit, revoltându-se, El a oprit-o, a ţinut-o, i-a permis 
să se întoarcă şi i-a oprit spirala descendentă. Căci aceasta spun cuvintele 
Apostolului: Căci, într-adevăr, nu a luat firea îngerilor, ci sămânţa lui Avraam a 
luat. Pentru aceea, dator era întru toate să Se asemene fraţilor (Evrei 2,16-17). 


Aşadar, Hristos a luat asupra Sa o legătură de sânge cu acea fire care desfrânase, 
pentru a o curăţi. EI a luat chiar acea fire, care era bolnavă, pentru a o vindeca. EI a 
luat acea fire, care căzuse, pentru a o ridica. Toate acestea s-au făcut într-un mod 
caritabil, binefăcător, cu totul adecvat lui Dumnezeu. 


Cu toate că era fără păcat, EI s-a unit cu aceeaşi fire care este de aceeaşi ființă cu a 
noastră, care posedă un suflet inteligent. Cu această premiză a fost vestită 
zămislirea din Duhul Sfânt şi a avut loc naşterea din fecioară, naştere care nu a 
cunoscut căsătorie sau unirea trupească, respectându-se, într-un mod de negrăit, 
pecetea curăţiei fecioreşti. 


(Sever al Antiohiei, Predici de catedrală, Omilia 94, traducere pentru 
Doxologia.ro de loan-Lucian Radu) 


Fares şi Zara, ca prototipuri 


(Matei 1,3) Iuda a născut pe Fares şi pe Zara, din Tamar; Fares a născut pe Esrom; 
Esrom a născut pe Aram; 


Noi scriem că luda a devenit tatăl lui Fares şi al lui Zara, din Tamar. Dar iată cum 
erau anticipate tainele poporului evreu şi ale neamurilor: Zara (simbol al lui Israel) 
a fost primul care a ieşit din pântece. Moaşa i-a legat la mână o panglică roşie, 
simbolizând însemnarea lui Israel cu sângele tăierii împrejur. Zara s-a tras înapoi, 
ieşind Fares (simbol al neamurilor). Trupul în care Zara a fost închis s-a blocat. 
Dar trupul în care Fares a fost închis, s-a deschis. De aceea, Fares a ieşit cel dintâi 
(Facerea 38,27-30). Astfel, poporul evreu a apărut primul în lumina credinţei, ca şi 
cum ar fi ieşit din pântecele întunecat al lumii. Astfel, ei au fost marcați cu 
panglică roşie a circumceiderii, toţi crezând că acest fiu al lui Dumnezeu va fi cel 
dintâi. Dar ce s-a întâmplat în continuare? 


Legea a fost pusă înaintea lor, ca un paravan, în faţa judecății lui Dumnezeu. Dar 
legea, aşa cum învăţăm, poate să împiedice credinţa şi nu să o ajute, după cum este 
scris: fără lege, păcatul era mort. lar eu cândva trăiam fără lege, dar după ce a venit 
porunca, păcatul a prins viaţă. lar eu am murit! (Romani 7,8-10)Astfel, din cauza 
păcatului, legea a împiedicat drumul evreilor, aşa încât ei nu s-au înfăţişat pe calea 





dreptăţii. Dar când Hristos a venit, la timpul potrivit, peretele despărțitor al legii, 
care era între evrei şi neamuri, a fost dărâmat, aşa cum spune Apostolul: surpând 
peretele din mijloc al despărțiturii, desfiinţând vrăjmăşia în trupul Său (Efeseni 
2,14). Aşa s-a întâmplat că poporul evreu, care a venit primul, a fost ţinut captiv, în 
timp ce neamurile au rămas ca în pântecele lumii întunecate. După ce peretele a 
fost distrus, la porunca lui Hristos, poporul iudeu fiind exclus, neamurile au venit 
cele dintâi la credinţă [în Evanghelie]. Poporul evreu va veni mai târziu, aşa cum 
spune Apostolul: Nu voiesc, fraților, ca voi să nu ştiţi taina aceasta, ca să nu vă 
socotiți pe voi înşivă înţelepţi; că împietrirea s-a făcut lui Israel în parte, până ce va 
intra tot numărul neamurilor. Şi astfel întregul Israel se va mântui (Romani 11,25- 
26). 


(Autor necunoscut,Operă incompletă la Matei, Omilia Ltraducere pentru 
Doxologia.ro de loan-Lucian Radu) 


1,4 Salmon a născut pe Booz 
Rahav, cea care a iubit pe Israel, o imagine a Bisericii 


(Matei 1,4) Aram a născut pe Aminadav; Aminadav a născut pe Naason; Naason a 
născut pe Salmon; 


Nason a născut pe Salmon. Numele Salmon este intrerpretat ca cel care ia vasul. 
Salmon s-a căsătorit cu Rahav. Această Rahav se spune că a fost o desfrânată din 
Ierihon, care a adăpostit iscoadele trimise de fiii lui Israel. lar când regele 
lerihonului i-a căutat, ca să-i omoare, Rahav i-a ascuns pe acoperişul casei sale şi 1- 
a ferit de primejdie. Auzind despre faptele fulor lui Israel, ea a iubit pe Israel mai 
mult decât pe propriul popor. Şi acest fapt mi se pare credibil, din două puncte de 
vedere. Deoarece Salmon era considerat nobil între fiii lui Israel şi era din tribul lui 
luda şi fiul prinţului, el a văzut-o pe credincioasa Rahav, astfel convertită la 
bunătate şi iubită de Dumnezeu şi condusă afară din Ierihon, la porunca Domnului 
şi numărată între fiicele lui Israel. O asemenea femeie minunată, cu siguranţă că 
merita să devină soţia lui Salmon. 


Aşadar, eu cred, în termenii unei taine spirituale, că Rahav desfrânata a fost 
imaginea Bisericii. Deşi desfrânată printre oameni şi întinată prin venerarea 
idolilor, ea i-a primit pe mesagerii (adică pe apostolii) lui lisus Hristos în casa 
sufletului său, datorită cuvintelor lor. I-a ascuns în magazia minţii sale, pentru ca 
prinţul lumii, diavolul, să nu-i găsească şi să-i dea morţii pe acei care, cu semnul 
frânghiei roşii, au fost lăsaţi în jos pe fereastră. A fost ca şi cum, salvată prin 





semnul pătimirii Domnului, scoasă din lume şi făcută curată, ea a devenit mireasa 
lui Hristos. 


Această Rahav, după ce s-a căsătorit cu Salmon, a fost numită Rachab, care se 
tâlcuieşte „înălţare”. Într-adevăr, aşa cum Rahav s-a ridicat trupeşte, fiind făcută 
una dintre fiicele lui Israel şi cinstită prin căsătoria cu acel bărbat, ea s-a înălțat şi 
spiritual. Căci, deşi Biserica a fost cândva închinătoare la idoli, ea a devenit 
însoţitoarea îngerilor, mireasa lui Hristos şi fuca lui Dumnezeu. 


(Autor necunoscut, Operă incompletă la Matei, Omilia Ltraducere pentru 
Doxologia.ro de loan-Lucian Radu) 


1,5 Booz l-a născut pe lobed 
Căsătoria dintre Booz şi Rut a generat o dinastie regală. 


(Matei 1,5) Salmon a născut pe Booz, din Rahav; Booz a născut pe lobed, din Rut; 
lobed a născut pe lesei; 


Cât despre Salmon, care se tâlcuieşte „cel care ia vasul”, ce fiu a născut din Rahav? 
Booz se tâlcuieşte ca „puternic”, sau „puterea este în el”, sau „cel care arată 
putere”. La porunca lui Dumnezeu, Booz a lut de soție pe Rut, care i-a fost oferită 
de Domnul. Puternic fiind, lui i se nasc copii, care ei înşişi sunt puternici şi distinşi. 
Dar cei care se căsătoresc cu soţii oferite de diavol (adică nu au cunoştinţe despre 
cele religioase) şi care nu sunt credincioase primesc copii ce se află în slăbiciune. 
Ei nu sunt remarcabili, nici puternici, decât în săvârşirea răului. Ca pedeapsă 
pentru căile lor necredincioase, se pare că nu au născut copii, nici spre bucurie, nici 
spre mângâiere. 


Astfel, Booz şi-a luat drept soţie o femeie moabiteancă, numită Rut. Cred că este 
de prisos să spunem cum s-a întâmplat asta, de vreme ce Scriptura mărturiseşte 
foarte clar despre acest lucru. Noi totuşi vom spune un lucru: Rut s-a căsătorit cu 
Booz doar pentru meritul credinţei ei. Ea a privit cu indiferență spre propriul 
popor, ţară şi rasă şi l-a ales pe Israel. Ea nu a fugit de soacra sa străină (ca neam) 
şi îndoliată, fiind condusă de dorinţă mai mare pentru neamul ei, decât pentru al 
soacrei. Ea a renunţat la idolii strămoşilor săi, alegându-L. pe Dumnezeul cel viu, 
spunându-i soacrei următoarele cuvinte: Nu mă sili să te părăsesc şi să mă duc de 
la tine; căci unde te vei duce tu, acolo voi merge şi eu şi unde vei trăi tu, voi trăi şi 
eu; poporul tău va fi poporul meu şi Dumnezeul tău va fi Dumnezeul meu; Unde 
vei muri tu, voi muri şi eu şi voi fi îngropată acolo. Orice-mi va face Domnul, 





numai moartea mă va despărţi de tine! (Rut 1,16-17). Aşadar, Booz, pentru 
credinţa lui Rut, a luat-o de soţie, pentru ca, prin această căsătorie sfinţită, să se 
nască un neam regal. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


1,6: lesei a născut pe David şi neamul său 
Cum David a prefigurat Biserica 


(Matei 1,6) lesei a născut pe David regele; David a născut pe Solomon din femeia 
lui Urie; 


Lui lesei i s-a născut regele David, deoarece Dumnezeu este în neamul celor drepți, 
iar neamul celor drepţi va fi binecuvântat. Ce putem spune despre David, al cărui 
rol în Scriptură este acela de rege? Trecând peste toate celelalte, putem spune 
aceasta: David l-a preînchipuit pe Hristos. David este interpretat ca „cel 
îndemânatic” sau „cel iubit”, la fel ca şi Hristos. EI a fost puternic în război şi 
puternic şi iubit în ţara sa. În faptele sale, în milă şi bunătate, el anticipa, în mod 
profetic, pe Hristos. Dar cum se aplică aceasta şi faptelor sale nedrepte, care se 
disting de cele drepte? Chiar şi în cel mai mare păcat se găseşte taina lui Hristos şi 
a Bisericii. David, plimbându-se pe acoperişul său, a văzut-o pe prea frumoasa 
Batseba făcând baie şi a chemat-o la el, cu toate că ea era căsătorită cu un bărbat 
hitit. Există o prefigurare chiar şi aici, cu toate că pare să nu fie aşa. Hristos, pe 
când încă se afla în cer şi se bucura de divinitatea Sa, a văzut frumoasa biserică a 
poporului Său, nemulțumindu-L prin comportamentul ei murdar şi slăbind ea în 
fapte bune, când era încă mireasa diavolului. El a pus ochii pe ea, a iubit-o şi a 
atras-o la Sine. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


Construirea templului de către Solomon Îl prefigurează pe Hristos 


(Matei 1,6) lesei a născut pe David regele; David a născut pe Solomon din femeia 
lui Urie; 


David a fost tatăl lui Solomon. Solomon se tâlcuieşte ca „paşnic”. EI este numit 
„paşnic” deoarece a instaurat o domnie paşnică pentru toate popoarele din teritoriul 





său, care erau iubitoare de pace şi plătitoare de taxe, în aşa fel încât el să poată 
construi templul pentru Dumnezeu, folosind de asemenea slujirea poporului. În 
acest fel, Solomon a fost o imagine a Hristosului nostru iubitor de pace, Care, 
pentru toţi oamenii care aleargă către El în credinţă şi plătesc taxele spirituale ale 
faptelor bune, a instaurat o domnie paşnică, făcută din pietre vii — nu doar din 
evrei, Ci şi din neamuri — pentru a construi un templu viu pentru Dumnezeul Cel 
VIU. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


Dumnezeu nu se ruşinează să Se smerească, pentru a-i mântui pe păcătoşi 


(Matei 1,6) lesei a născut pe David regele; David a născut pe Solomon din femeia 
lui Urie; 


Evanghelistul expune şi ia în derâdere patimile neamului nostru, necinstea sa şi 
bolile, pentru care Cuvântul lui Dumnezeu S-a coborât, în mila Lui. EI S-a pogorât, 
pentru a-i slăvi şi pentru a-i ridica, prin mila Sa. În nici un caz, nu este pătată 
reputaţia doctorului, dacă se apleacă până la nivelul celui bolnav. Matei putea să 
scrie: „David l-a născut pe Solomon din Batşeba (mama lui Solomon)”. Luând în 
derâdere, ca să spunem aşa, însăşi fapta adulteră, el a preferat să mărturisească clar: 
David a născut pe Solomon, din femeia lui Urie. EI a arătat astfel că Hristos, Care 
S-a născut trupeşte dintr-un neam aşa de stricat, neputinţele noastre a luat şi bolile 
noastre le-a purtat (Isaia 53, 8; Matei 8, 17), ca cel despre care au vorbit profeţii. 


(Sever al Antiohiei, Predici de catedrală, Omilia 94, traducere pentru 
Doxologia.ro de loan-Lucian Radu) 


1, 7-15: Solomon şi urmaşii săi 
Mulțimea răzvrătită anticipată 


Solomon simbolizează poporul creştin, care abia începea să înflorească. Roboam 
însă simbolizează un popor în declin. Când Solomon a păcătuit, la bătrâneţe, 
Dumnezeu l-a lăsat în mâinile diavolului şi o parte importantă a regatului său a fost 
tăiată. Cu toate acestea, Roboam a respins sfatul bătrânilor într-o perioadă critică şi 
a urmat sfatul curtenilor săi tineri. El a pierdut aproape întregul său regat, când 
zece dintre triburi s-au despărțit şi şi-au numit propriii regi. Doar două triburi au 
rămas sub stăpânirea lui Roboam (III Regi 11-12). 





(Autor necunoscut,Operă incompletă la Matei, Omilia I, traducere pentru 
Doxologia.ro de loan-Lucian Radu) 


1, 16: Iosif şi Maria 
Relaţia maritală dintre Iosif şi Maria 


(Matei 1,16) Iacov a născut pe Iosif, logodnicul Mariei, din care S-a născut lisus, 
Care se cheamă Hristos. 


Matei relatează genealogia umană a lui Hristos astfel: după ce îi enumeră pe 
strămoşi, începând cu Avraam, el continuă cu losif, soțul Mariei, din care S-a 
născut Hristos. Nu se cade să ne gândim la Iosif separat de căsătoria sa cu Maria, 
care l-a născut pe Hristos în mod feciorelnic şi nu din unirea cu soţul ei. Deoarece, 
prin acest exemplu, se oferă o recomandare solidă către persoanele credincioase 
căsătorite, asupra principiului că, chiar şi atunci când, de comun acord, îşi 
păstrează starea de castitate, relația lor maritală poate rămâne puternică şi poate fi 
încă numită una de căsătorie, nu prin unirea fizică, ci în virtutea afecțiunii inimii. 
Acest lucru este aşa mai ales pentru că lor li s-a născut un fiu, fără îmbrăţişare 
fizică, care are drept scop procrearea. Mai mult, losif nu ar trebui să nu fie numit 
tată al lui Hristos datorită faptului că nu l-a zămislit, prin intermediul unirii fizice. 
Căci, dacă ar fi adoptat un copil de la altcineva, pe drept ar fi fost numit tată al 
cuiva care nici măcar nu a fost născut din soţia sa. 


Într-adevăr, unii au crezut că Hristos a fost fiul lui Iosif, ca şi cum ar fi fost născut 
din carnea sa. Dar asta o credeau cei care nu ştiau de fecioria Mariei. Evanghelistul 
Luca spune: lisus Însuşi era ca de treizeci de ani când a început (să 
propovăduiască), fiind, precum se socotea, fiu al lui Iosif (Luca 3,23). În loc să o 
numească doar pe Maria ca unic părinte, nu a avut nici cea mai mică ezitare în a 
vorbi despre amândoi, ca părinţi ai Lui, atunci când spune: lar Copilul creştea şi Se 
întărea cu duhul, umplându-Se de înţelepciune şi harul lui Dumnezeu era asupra 
Lui. Şi părinţii Lui, în fiecare an, se duceau de sărbătoarea Paştilor, la Ierusalim 
(Luca 2,40-41). Şi ca să nu-şi închipuie cineva că prin „părinţi” aici se face referire 
doar la Maria şi la relația ei de sânge pe care o avea faţă de lisus, amintim cuvântul 
precedent al Evanghelistului Luca: Iar tatăl său (în textul grecesc original) şi mama 
Lui se mirau de ceea ce se vorbea despre Prunc (Luca 2,33). 


(Fericitul Augustin, Armonia  Evangheliilor  2.1.2-3, traducere pentru 
Doxologia.ro de loan-Lucian Radu) 





Fără unire trupească 


(Matei 1,16) Iacov a născut pe Iosif, logodnicul Mariei, din care S-a născut lisus, 
Care se cheamă Hristos. 


De vreme ce el afirmă că Hristos a fost născut din Maria, ea fiind fecioară şi nu ca 
rezultat al unirii ei trupeşti cu losif, din ce motiv Matei îl numeşte „tată”, dacă nu 
pentru că noi înţelegem că Iosif era cu adevărat soţul Mariei, nu prin unire 
trupească, ci prin virtutea adevăratei uniuni spirituale a căsătoriei? ... Toate acestea 
sugerează că expresia Evanghelistului Luca, „precum se socotea”, a fost introdusă 
pentru a corecta pe cei care erau de părere că Hristos s-a născut din Iosif, aşa cum 
se nasc toţi ceilalți. 


(Fericitul Augustin, Armonia Evangheliilor 2.1.3, traducere pentru Doxologia.ro 
de Ioan-Lucian Radu) 


1, 17: trei grupe de câte 14 generaţii 
Istoria de dinaintea mântuirii 
(Matei 1,17) Aşadar, toate neamurile de la Avraam până la David sunt paisprezece; 


şi de la David până la strămutarea în Babilon sunt paisprezece; şi de la strămutarea 
în Babilon până la Hristos sunt paisprezece neamuri. 


Aşadar, toate neamurile de la Avraam la David au fost paisprezece. Când 
Evanghelistul ar fi putut să explice foarte simplu că neamurile de la Avraam la 
Hristos sunt în număr de 42, din ce motiv le-a împărțit în trei grupe de câte 14 
neamuri? Deoarece condiţia umană, în cadrul poporului evreu, s-a modificat de trei 
ori, având 14 generaţii, care s-au rotit de trei ori. Mai întâi, de la Avraam la David, 
ei au fost sub judecători. În al doilea ciclu, de la David până la exil, au fost sub 
regi, iar în al treilea, de la exil până la Hristos, au fost sub marii preoţi. 


Aceasta demonstrează că, aşa cum 14 generaţii s-au împlinit de 3 ori, tot aşa s-a 
alterat şi starea umanităţii. Deci, înşiruindu-se 14 generaţii de la exil, până la 
Hristos, starea omenirii, de la Hristos înainte, trebuia din nou schimbată. Lucru 
care s-a şi întâmplat. Începând de la Hristos, omenirea nu a mai fost sub aşa de 
mulți judecători sau aşa de mulţi regi sau aşa de mulţi de mari preoți. Ci toate 
neamurile au venit sub Hristos, Care este judecător, Rege şi Mare preot. 





Aşadar, de vreme ce judecătorii, regii şi marii preoţi au prefigurat cele trei slujiri 
ale lui Hristos, începuturile lor trebuie să fie tot timpul înţelese ca figuri 
anticipatoare ale lui Hristos. Iosua a fost primul judecător; David a fost primul rege 
şi losua, fiul lui lotadac, primul mare preot. Nimeni nu se îndoieşte de faptul că 
aceşti bărbaţi îl prefigurau pe Hristos. Motivul pentru care sunt indicate 42 de 
generaţii, după care a urmat naşterea lui Hristos după trup în această lume este 
următorul: 42 este produsul lui 6x7. Şase însă este numărul care semnifică muncă 
şi trudă, deoarece lumea a fost făcută în şase zile, o lume făcută în muncă, trudă şi 
durere. Deci, sunt 42 de generaţii până la naşterea lui Hristos în lume, în trudă şi 
durere şi aceste generaţii conţin taina muncii şi a trudei. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


1, 18: Cum a avut loc naşterea lui lisus Hristos 
Naşterea nu I-a diminuat nestricăciunea 


(Matei 1,18) lar naşterea lui lisus Hristos aşa a fost: Maria, mama Lui, fiind 
logodită cu Iosif, fără să fi fost ei înainte împreună, s-a aflat având în pântece de la 
Duhul Sfânt. 


De ce evanghelistul vorbeşte aici despre naştere, dacă la începutul Evangheliei a 
vorbit de neam? Deoarece, în acest loc, el spune: „Aşa a fost naşterea lui lisus” 
(Matei 1,18), dar acolo spune „cartea neamului (lit.: genezei)...” (Matei 1,1). Care 
este diferenţa dintre neam şi naştere? Cum pot fi înţelese şi aplicate la Hristos? 


Observă că acesta, cuvântul meu vorbit, este intangibil şi invizibil. Dar când este 
scris într-o carte, se poate spune că el capătă un trup. Atunci poate fi şi văzut şi 
atins. Aşa este şi cu Cuvântul fără carne şi fără trup al lui Dumnezeu. Cuvântul nu 
este nici văzut, nici descris, după dumnezeirea Sa, dar, prin întrupare, El devine 
subiect al vederii şi al descrierii. Din acest motiv, există cartea neamului Său, ca 
una ce este făcută trup. Dar aici nu analizăm de ce spune „carte”, în loc de 
„viziune”, sau „relatare” (deoarece asta s-a discutat deja). Ci de ce Matei mai 
înainte vorbise despre generaţie, iar acum vorbeşte despre naştere. Prin ce se 
distinge „naşterea” de „geneză”? 


Există diferenţa între geneză şi naştere. Deoarece geneza sau aducerea la viaţă, este 
creația originală a lucrurilor de către Dumnezeu, în timp ce naşterea este 
succesiunea din altele, cauzată de verdictul morţii, care a venit din cauza păcatului. 





Și chiar şi acum, geneza are în ea ceva incoruptibil şi lhpsit de păcat, în timp ce 
naşterea implică ceea ce este subiectul patimilor şi al păcatului. Domnul, în geneza 
Sa veşnică, este incapabil de a păcătui. Naşterea sa trupească nu a subminat geneza 
(fiinţa) Sa veşnică, care este incoruptibilă. Dar prin naştere, Şi-a asumat ceea ce 
este pătimitor. Dar asta nu înseamnă că şi-a asumat ceea ce este supus păcatului. EI 
a continuat să-l poarte pe Adam cel inițial, incapabil de a fi micşorat, fie în ceea ce 
priveşte coruptibilitatea, fie în ceea ce priveşte posibilitatea de a păcătui. Aşadar, 
geneza lui Hristos nu s-a făcut conform unui proces de aducere în existenţă, din 
neexistenţă. Ci este mai mult o tranziţie, de la starea de Dumnezeu, la asumarea 
chipului de rob (Filipeni 2,6-7). Aşadar, naşterea Sa a fost ca a noastră, dar şi mai 
presus decât a noastră. Căci naşterea din femeie (Galateni 4,4) este ca a noastră, 
dar naşterea, nu „din poftă trupească, nici din poftă bărbătească” (loan 1,13), ci din 
Duhul Sfânt, este mai presus decât a noastră. Există aici o aluzie, un anunţ 
prealabil al unei viitoare naşteri, care ne va fi acordată nouă prin Duhul. 


(Origen, Fragmentul II, traducere pentru Doxologia.ro de loan-Lucian Radu) 
Taina simplă a zămislirii 


(Matei 1,18) lar naşterea lui lisus Hristos aşa a fost: Maria, mama Lui, fiind 
logodită cu Iosif, fără să fi fost ei înainte împreună, s-a aflat având în pântece de la 
Duhul Sfânt. 


Nu specula în spatele textului! Nu căuta de la el mai mult decât ceea ce spune! Nu 
te întreba: „Cum, mai exact, a lucrat Duhul Cel Sfânt această zămislire într-o 
Fecioară?” Căci chiar şi atunci când se urmează mersul firesc, nu ne putem explica 
deplin chipul în care se zămisleşte copilul. Cum atunci, când Duhul săvârşeşte 
minuni, să putem să explicăm cauzele lor precise? Ca să nu mai hărțuieşti pe 
scriitor sau să-l necăjeşti examinând încontinuu ceea ce el nu spune, a indicat cine 
a fost persoana care a săvârşit minunea. Apoi se reține de la a face comentarii în 
plus: „Nu ştiu nimic mai mult”; de fapt, spune că ceea ce s-a făcut, s-a făcut de la 
Duhul Sfânt. 


Să se ruşineze dar cei care caută să pătrundă minunea naşterii de sus! Căci nicicum 
nu poate fi explicată naşterea aceasta, deşi are nenumărați martori şi a fost prezisă 
cu atâția ani înainte ca naştere omenească, ajutată de mâini omeneşti. Cât de mare 
trebuie să fie nebunia acelora care iscodesc şi încearcă să pătrundă cu mintea 
naşterea cea de negrăit? Căci nici arhanghelul Gavriil, nici Matei n-au putut să 
spună ceva mai mult, ci atât doar că S-a născut de la Duhul Sfânt. Dar cum de la 





Duhul? Şi în ce chip? Nici Gavriil, nici Matei n-au explicat şi nici nu este cu 
putință. 


Să nu socoteşti apoi că ai dezlegat misterul, dacă ai auzit că S-a născut de la Duhul 
Sfânt. Căci rămânem necunoscători ai multor lucruri, chiar atunci când le învăţăm. 
Deci, în ce chip Cel nemărginit poate fi cuprins într-un pântece? În ce chip Cel 
care ţine toate poate fi purtat în pântece, ca făt, de o femeie? Cum poate Fecioara 
să nască şi să rămână Fecioară? Explică-mi în ce chip a plăsmuit Duhul templul 
trupului Său. 


În ce chip a plăsmuit trupul lui Hristos? În ce chip n-a luat tot trupul din pântecele 
mamei, ci numai o parte, care apoi a crescut şi a ajuns la forma lui deplină? Că a 
luat trup din trupul Fecioarei, evanghelistul a arătat-o spunând: Cel zămislit în ea 
(Matei 1,20); iar Pavel spune: Cel născut din femeie (Galateni 4,4). Aceste cuvinte 
închid gura celor care spun că Hristos a trecut prin Fecioara ca printr-un canal. 
Dacă aşa s-ar fi petrecut lucrurile, ar mai fi fost oare nevoie de pântece? Dacă aşa 
s-ar fi petrecut lucrurile, atunci Hristos n-ar mai avea nimic comun cu noi, atunci 
trupul Lui ar fi din altceva, nu din aluatul nostru. Ar mai putea fi oare din rădăcina 
lui lesei (Romani 15,12), ar mai putea fi numit toiag (Isaia 11, 1), ar mai putea fi 
numit Fiul Omului (Matei 8,20; Luca 19,10) şi ar mai putea fi Maria mama Lui, ar 


mai putea fi din sămânţa lui David, s-ar mai putea spune că a luat chip de rob? Nu! 
Pentru ce atunci loan a scris: Cuvântul trup S-a făcut? Pentru ce atunci Pavel a 
spus în Epistola către Romani: Dintre care după trup este Hristos, Care este peste 
toate Dumnezeu? În aceste texte şi din altele mai multe încă, este limpede că 
Hristos este dintre noi, din aluatul nostru şi din pântece fecioresc. Dar cum, nu 
ştim. Aşadar, nici tu nu căuta, ci primeşte ce ţi s-a descoperit; nu iscodi ce-a fost 
trecut sub tăcere! 


(Sfântul loan Hrisostom, Omilii la Matei 4,3,traducere pentru Doxologia.ro de 
Ioan-Lucian Radu) 


Taina Divinităţii Sale 


(Matei 1,18) lar naşterea lui lisus Hristos aşa a fost: Maria, mama Lui, fiind 
logodită cu Iosif, fără să fi fost ei înainte împreună, s-a aflat având în pântece de la 
Duhul Sfânt. 


După Evanghelistul Matei, aşa a fost naşterea minunată a lui Hristos. El a arătat 
clar că lacob a fost tatăl lui Iosif, cu care era logodită Maria, atunci când L-a născut 
pe lisus. Insă, nimeni dintre cei care aud acestea nu trebuie să-şi imagineze că 





naşterea lui Hristos a avut loc în acelaşi fel uzual, ca şi a înaintaşilor Săi. Astfel, 
Matei continuă să prezinte genealogia specială a lui Hristos, care nu a fost ca 
genealogia acestor părinţi, din toate punctele de vedere, aşa cum vom vedea. Cum 
poate fi aceasta, că este cuprins în genealogie, dar diferit? 


După ce Maria s-a logodit cu losif, ea a zămislit prunc, înainte ca ei să se 
căsătorească. Asta înseamnă că pruncul era al unei fecioare, dar avea un tată uman 
(adoptiv, legal). În timp ce-i enumeră genealogia, Matei arată că EI descinde din 
seminția lui David, după promisiunile lui Dumnezeu. Dar, explicând faptul că 
naşterea Lui a avut loc într-un mod ce depăşeşte natura umană, el descoperă taina 
dumnezeirii Sale. Nu se cădea ca Unicul Fiu al lui Dumnezeu să fie născut într-un 
mod omenesc. Deoarece El nu S-a născut pentru Sine, ci pentru omenire. Cu 
adevărat, S-a născut într-un trup supus stricăciunii. Dar Hristos S-a născut pentru a 
vindeca însăşi stricăciunea. Stricăciunea umană nu derivă din starea de 
nestricăciune a unei fecioare. Nu are sens ca singurul Fiul al lui Dumnezeu, Care 
S-a născut pentru a vindeca stricăciunea, să se fi născut dintr-o unire stricăcioasă. 
Umanitatea se naște din nevoia de a exista. Hristos însă nu S-a născut din nevoia 
de a exista a naturii, din dorinţa Sa atotmilostivă de a mântui. El a fost născut 
normal, în ciuda legii firii umane, căci El era mai presus de fire. lată străina şi 
minunata naştere a lui Hristos! A venit dintr-o linie genealogică ce conţinea 


păcătoşi, adulteri şi neamuri. Dar o asemenea naştere nu pătează cinstea lui 
Hristos. Ci în schimb, îi prea slăveşte mila. 


Aceasta este minunea: El, Care a adoptat şi a născut fii, S-a născut din fiii acestora. 
Au fost făcuţi părinți ai Lui cei ai cărui fiu El nu era. Le-a făcut un favor prin 
faptul că le-a devenit fiu. Ei, în schimb, nu i-au oferit nimic prin faptul că I-au fost 
strămoşi. Printre oameni, taţii adoptă pe cine doresc pentru a le fi fii. Acest fiu 
însă, a adoptat taţii pe care i-a ales El însuşi. Printre oameni, fiii primesc cinstea 
naşterii de la taţii lor. Dar în cazul lui Hristos, taţii au primit cinstea de la fiu. 


Textul spune: lar naşterea lui lisus Hristos aşa a fost: Maria, mama Lui, fiind 
logodită cu Iosif, fără să fi fost ei înainte împreună, s-a aflat având în pântece de la 
Duhul Sfânt. Ulterior, toți sfinţii aveau să fie născuţi din Biserica fecioară, care 
este logodită cu Hristos. Fiii adesea imită exemplul taţilor lor. Observaţi că Maria 
era logodită cu un tâmplar. Hristos, logodit cu Biserica, avea să modeleze, pentru 
mântuirea omenirii în întregimea sa, întreaga Sa lucrare din lemnul crucii. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 





Naşterea Sa trupească şi dumnezeirea Sa 


(Matei 1,18) lar naşterea lui lisus Hristos aşa a fost: Maria, mama Lui, fiind 
logodită cu Iosif, fără să fi fost ei înainte împreună, s-a aflat având în pântece de la 
Duhul Sfânt. 


Deoarece binecuvântatul Matei, după ce a enumerat genealogia lui Hristos, a 
adăugat următoarele în legătură cu speranța mântuirii noastre: Maria, mama Lui, 
fiind logodită cu Iosif, fără să fi fost ei înainte împreună, s-a aflat având în pântece 
de la Duhul Sfânt. Acesta este misterul ceresc, această taină umbrită şi ascunsă de 
către Duhul Sfânt. Luca descrie în mai multe detalii modul întrupării Domnului, 
deoarece povesteşte cum un înger a venit la Maria şi a salutat-o, spunând: Bucură- 
te cea plină de har (Luca 1,28) şi cele ce urmează. lar când Maria l-a întrebat cum 
s-ar putea întâmpla cele ce tocmai i le vestise — deoarece nu avuse vreo relaţie 
fizică cu un bărbat —, i-a zis ei: Duhul Sfânt Se va pogori peste tine şi puterea Celui 
Preaînalt te va umbri; pentru aceea şi Sfântul care Se va naşte din tine, Fiul lui 
Dumnezeu se va chema (Luca 1,35). Era corect ca Sfânta Maria, care avea să 
zămislească în pântecele ei pe Domnul slavei, să fie informată despre Sfântul Duh 
şi despre desăvârşirea Celui Preaînalt atunci când a primit în binecuvântatul ei 
pântece pe Creatorul lumii. Într-adevăr, atât Matei, cât şi Luca, îşi încep istorisirile 
cu naşterea trupească a Domnului. Cu toate acestea, loan vorbeşte despre naşterea 
dumnezeiască a lui lisus în prefața Evangheliei Sale: La început era Cuvântul şi 
Cuvântul era la Dumnezeu şi Dumnezeu era Cuvântul. Acesta era întru început la 
Dumnezeu. Toate prin EL s-au făcut şi fără EI nimic nu s-a făcut din ce s-a făcut (În 
1,1-3). 


Evangheliştii ne ajută să recunoaştem atât naşterea divină, cât şi cea trupească a 
Domnului, pe care ei o descriu ca o dublă taină şi o dublă cale. Într-adevăr, atât 
naşterea divină, cât şi cea trupească a Domnului sunt de nedescris, dar cea din 
Tatăl depăşeşte cu mult toate mijloacele de descriere şi de minunare. Naşterea 
trupească a lui lisus a fost în timp; naşterea Sa dumnezeiască a fost înaintea 
timpului. Una în veacul acesta, cealaltă înaintea veacurilor. Una dintr-o mamă 
fecioară, cealaltă din Dumnezeu Tatăl. Îngeri şi oameni au stat ca martori ai 
naşterii fizice a Domnului, însă la naşterea Sa dumnezeiască nu a fost nici un 
martor în afară de Tatăl şi de Fiul. Dar deoarece Cuvântul nu putea fi văzut ca 
Dumnezeu în slava dumnezeirii Sale, El a luat trup vizibil pentru a demonstra 
divinitatea Sa invizibilă. A luat de la noi ceea ce este al nostru pentru a ne da cu 
generozitate ceea ce este al Său. 





Cromaţiu, Tratat la Matei 2.1, traducere pentru Doxologia.ro de loan-Lucian 
Radu) 


1, 19: Dilema lui Iosif 
Stăpânirea de sine a lui Iosif 


(Matei 1,19) Iosif, logodnicul ei, drept fiind şi nevrând s-o vădească, a voit s-o lase 
în ascuns. 


Nu vezi aici un bărbat extrem de cumpătat, lipsit de cea mai tiranică patimă, 
gelozia? Ştiţi doar ce cumplită patimă e gelozia! Ce lucru cumplit este patima 
geloziei, despre care se spune, pe bună dreptate: Plin de mânie este bărbatul gelos; 
nu o va cruța în ziua judecății (Pilde 6,34); iar în altă parte: Crudă ca iadul este 
gelozia (Cântarea Cântărilor 8,6). Şi cunoaştem mulţi oameni care au preferat să-şi 
piardă viaţa decât să îndure chinurile geloziei. Dar aici nu era vorba de o simplă 
gelozie, căci sarcina din pântecele Mariei o condamna cu desăvârşire. Cu toate 
acestea, losif era aşa de liber de patima geloziei, încât nu voia s-o supere pe 
Fecioară nici în cel mai mărunt fel. A o păstra în casa sa i se părea o încălcare a 
Legii; iar a o vădi şi a o duce înaintea judecății însemna să o dea morţii. De aceea, 
n-a făcut nici una, nici alta, ci s-a purtat cu Fecioara într-un chip mai desăvârşit 
decât poruncea Legea. Căci acum, odată cu venirea harului, se cuvenea să se arate 
şi semnele vieţuirii celei înalte. Este ca atunci când soarele, deşi încă nu este 
răsărit, luminează cu lumina lui de departe, mai mult decât jumătate din lume. Tot 
aşa şi Hristos, când era pe cale să răsară din pântece, înainte de a Se naşte, a 
luminat întreaga lume. De aceea, înainte de durerile naşterii, profeţii dansau de 
bucurie, femeile preziceau cele viitoare. lar loan Botezătorul, chiar înainte de 
naşterea sa, a săltat în pântecele maicii sale. 


(Sfântul loan Hrisostom, Omilii la Matei, Omilia 4,4, traducere pentru 
Doxologia.ro de loan-Lucian Radu) 


Meditaţia interioară a lui Iosif 


(Matei 1,19) Iosif, logodnicul ei, drept fiind şi nevrând s-o vădească, a voit s-o lase 
în ascuns. 


Poate că Iosif s-a gândit în sinea lui: Dacă i-aş ascunde păcatul, aş lucra împotriva 
Legii lui Dumnezeu, iar dacă l-aş dezvălui fiilor lui Israel, aceştia ar ucide-o cu 
pietre. Mă tem că ceea ce este în pântecele ei este din intervenţie divină. Nu a 





zămislit Sara atunci când era în vârstă de nouăzeci de ani şi a născut un copil? 
Dacă Dumnezeu a făcut aceasta unei femei care era ca un lemn uscat pentru o 
floare, oare Divinitatea a vrut să o facă pe Maria să zămislească un copil fără 
ajutorul unui om? 


Zămislirea unei femei depinde de un bărbat? Dacă zămislirea femeii depinde de 
bărbat, cu siguranţă, atunci când doreşte bărbatul, femeia va zămisli. Dar în acest 
caz nu zămisleşte femeia atunci când vrea bărbatul, ci când vrea Dumnezeu. 
Aşadar, dacă zămislirea unei femei nu depinde de un om, ci de Dumnezeu, ce este 
aşa de incredibil dacă Dumnezeu ar dori să-i dăruiască urmaş fără bărbat? 


Ce voi face, atunci? O voi lăsa în secret, deoarece este mai bine într-o chestiune 
necunoscută ca o desfrânată să rămână nepedepsită, decât să moară o persoană 
nevinovată. Într-adevăr, este mai just ca o persoană nedreaptă să scape justificat, 
decât ca o persoană dreaptă să moară nejustificat. Dacă o persoană vinovată ar 
scăpa o dată, poate muri data viitoare. Dar dacă o persoană nevinovată ar muri o 
dată, nu ar putea fi adusă înapoi. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


1,20: Încredinţarea îngerilor 


Eva şi Maria — cuvintele morţii şi vieţii 


(Matei 1,20) Şi cugetând el acestea, iată îngerul Domnului i s-a arătat în vis, 
grăind: losife, fiul lui David, nu te teme a lua pe Maria, logodnica ta, că ce s-a 
zămislit într-însa este de la Duhul Sfânt. 


Pe când Sfântul Iosif, încă neinformat în privinţa unei aşa de mari taine, dorea s-o 
lase în secret pe Maria, a fost sfătuit în vis de un înger, care i-a zis: losife, fiul lui 
David, nu te teme a lua pe Maria, logodnica ta, că ce s-a zămislit într-însa este de 
la Duhul Sfânt (Matei 1,20). Sfântul Iosif este înştiinţat despre taina cerească, 
pentru a nu gândi altfel despre fecioria Mariei. Este înştiinţat de aceasta şi pentru a 
îndepărta bănuiala cea rea şi pentru a o primi pe cea bună, a tainei. Următoarele 
cuvinte i-au fost spuse lui: Nu te teme a lua pe Maria, logodnica ta, că ce s-a 
zămislit într-însa este de la Duhul Sfânt, pentru ca el să cunoască integritatea 
logodnicei sale şi să ştie că nici un reproş legat de păcat nu a fost legat de numele 
lui. De fapt, „losif”, tradus din ebraică în latină, înseamnă „fără reproş”. 





Observaţi aici ordinea unei taine: diavolul a vorbit întâi fecioarei Eva, apoi unui 
bărbat, pentru a le da cuvintele morţii. În cazul din urmă, un înger sfânt a vorbit 
întâi Mariei, apoi lui Iosif, ca să le descopere cuvintele vieţii. În primul caz, o 
femeie a fost aleasă spre păcat; în cel din urmă, ea a fost aleasă spre mântuire. În 
primul caz, bărbatul a căzut prin femeie, în cel din urmă, el s-a ridicat prin 
fecioară. De aceea, îngerul i-a spus lui Iosif: Iosife, fiul lui David, nu te teme a lua 
pe Maria, logodnica ta, că ce s-a zămislit într-însa este de la Duhul Sfânt. 


Și a adăugat: Ea va naşte Fiu şi vei chema numele Lui: lisus, căci El va mântui 
poporul Său de păcatele lor (Matei 1,21). Dar acest nume, care este dat Domnului 
încă de când Se afla în pântecele fecioarei, nu este un nume nou, ci este unul vechi. 
„lisus”, tradus din ebraică în latină, înseamnă „„mântuitor”. Acest nume este 
potrivit pentru Dumnezeu deoarece El spune: să nu cunoşti un alt dumnezeu, decât 
pe Mine şi în afară de Mine nu este izbăvitor (Osea 13,4). În cele din urmă, când 
Domnul vorbeşte prin Isaia despre originea fizică a naşterii Sale, El spune: Domnul 
M-a chemat din pântece, din pântecele maicii Mele M-a chemat pe nume (Isaia 
49,1). Numele Său cu siguranţă că nu este străin, deoarece EI a fost numit lisus 
după trup (adică Mântuitor; era Mântuitor, potrivit dumnezeirii Sale). Deoarece 
lisus, aşa cum am spus, se traduce ca mântuitor. Aceasta este ceea ce a spus prin 
profetul: din pântecele maicii Mele M-a chemat pe nume. Şi, pentru a ne arăta mai 
deplin taina întrupării Sale, a continuat spunând Făcut-a din gura Mea sabie 
ascuţită; ascunsu-M-a la umbra mâinii Sale. Făcut-a din Mine săgeată ascuţită şi în 
tolba Sa de o parte M-a pus (Isaia 49,2). Prin săgeată a simbolizat divinitatea Sa; 
prin tolbă, că şi-a însuşit trup din Fecioară, în care dumnezeirea Sa a fost acoperită 
cu un veșmânt de carne. 


(Cromaţiu, Tratat la Matei 2,3-4, traducere pentru Doxologia.ro de loan-Lucian 
Radu) 


Consolarea lui losif 


(Matei 1,20) Şi cugetând el acestea, iată îngerul Domnului i s-a arătat în vis, 
grăind: losife, fiul lui David, nu te teme a lua pe Maria, logodnica ta, că ce s-a 
zămislit într-însa este de la Duhul Sfânt. 


Dar cum l-a încredinţat îngerul pe losif? Ascultă şi minunează-te de înţelepciunea 
spuselor lui: Iosife, fiul lui David, nu te teme să iei pe Maria, femeia ta. Chiar de la 
început îngerul îi aminteşte de David, din neamul căruia avea să fie Cel Uns. Nu-i 
dă răgaz să se tulbure din cauza titlului slăvit al strămoşului David sau să-i 
amintească de făgăduinţa făcută de Dumnezeu întregului neam. În schimb, i se 





adresează personal, ca Iosife, fiul lui David... Spunându-i nu te teme, arată faptul 
că losif se temuse să nu-l supere pe Dumnezeu, ţinând în casa sa o adulteră 
osândită de Lege. Dacă n-ar fi fost vorba de aceasta, nici măcar nu s-ar fi gândit s- 
o alunge. Îngerul a fost trimis de Dumnezeu să-i arate şi să-i pună în faţă acestuia 
ceea ce gândise să facă şi ceea ce simţise în mintea sa. 


Îngerul n-o aminteşte doar cu numele, ci adaugă în mod simplu: femeia ta. Nu ar fi 
numit-o aşa dacă ar fi fost infidelă. Deşi erau ca şi căsătoriți (erau doar logodiţi — 
n.tr.), vorbeşte despre ea ca despre femeia lui, aşa cum Scriptura îi numeşte în mod 
obişnuit gineri pe cei logodiţi, chiar înainte de căsătorie. 


Dar ce a vrut să spună prin nu te teme să iei pe Maria, femeia ta? Înseamnă să o 
țină în casa sa. Deoarece voia s-o părăsească. Este ca şi cum vocea îngerească ar 
îndemna: Pe aceasta ţine-o în casă ca şi cum i-ar da-o Dumnezeu, nu părinţii ei! 
Dumnezeu nu ţi-o dă ca să te căsătoreşti cu ea, ci ca să o ţii sub acoperişul tău. Ți-o 
dă prin vocea mea! Aşa cum mai târziu Hristos o dă pe Mama Lui ucenicului Său, 
tot aşa şi acum îngerul o dă lui Iosif. 


(Sfântul loan Hrisostom, Omilii la Matei, Omilia 4,6, traducere pentru 
Doxologia.ro de loan-Lucian Radu) 


De ce şi Iosif avea nevoie de o revelaţie? 


(Matei 1,20) Şi cugetând el acestea, iată îngerul Domnului 1 s-a arătat în vis, 
grăind: losife, fiul lui David, nu te teme a lua pe Maria, logodnica ta, că ce s-a 
zămislit într-însa este de la Duhul Sfânt. 


Auzirea cuintelor Mariei şi reflectarea la viaţa ei nu i-au permis lui losif să 
gândească de rău despre ea. Dar, gândindu-se la zămislirea ei, totuşi nu putea să 
gândească de bine despre ea în totalitate. Mintea lui losif oscila între două 
alternative. Îi era teamă s-o ţină şi în acelaşi timp, nu îndrăznea s-o trădeze. Era 
aşadar nevoie ca şi losif să aibă o revelaţie. Maria însăşi văzuse îngerul şi-l auzise 
vorbindu-i despre zămislirea ei şi despre cea a Elisabetei. A mers în ţinutul muntos 
s-o vadă pe Elisabeta şi a fost din nou asigurată, văzând-o pe aceasta. Dacă Maria a 
avut nevoie de această revelație, cu atât mai mult Iosif, atunci când a auzit 
cuvintele despre zămislirea Mariei... 


De aceea, un înger i-a apărut, din trei motive. In primul rând, pentru ca un om 
necunoscător, dar drept, să nu facă o faptă nedreaptă pentru o cauză dreaptă. Apoi, 
pentru cinstea mamei, deoarece, dacă Maria ar fi fost părăsită — nu printre 





credincioşi, ci printre necredincioşi — nu ar fi fost scutită de suspiciunea de 
nelegiuire. În al treilea rând, dându-şi seama că era vorba de o zămislire sfântă, 
Iosif ar fi fost în viitor mult mai cumpătat în ceea ce o priveşte pe ea... 


EI s-a protejat pe sine întâi potrivit sistemului de legi, apoi de teamă faţă de o astfel 
de naştere. Dar de ce nu a venit îngerul la Iosif înainte de zămislire, ca acesta să nu 
gândească ceea ce gândea? Ca să nu îndure soarta lui Zaharia, care a fost acuzat de 
necredinţă față de zămislirea soţiei sale, care era deja femeie în vârstă. Căci era 
mult mai incredibil pentru o fecioară să nască, decât pentru o femeie bătrână. Dacă 
acest preot consacrat nu a crezut că putea să se întâmple, cum ar fi crezut acest 
confrate al lui țăran că poate fi posibil? 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


Dezvinovăţirea Mariei 
(Matei 1,20) Şi cugetând el acestea, iată îngerul Domnului i s-a arătat în vis, 


grăind: losife, fiul lui David, nu te teme a lua pe Maria, logodnica ta, că ce s-a 
zămislit într-însa este de la Duhul Sfânt. 


Tocmai pricina pentru care s-a temut şi pentru care a voit s-o lase, tocmai ea era o 
cauză dreaptă pentru care să o ia şi să o ţină în casă. Aceasta a risipit cu totul 
neliniştea sa, ca şi cum îngerul i-ar fi spus: Maria nu numai că nu poate fi bănuită 
de împreunare nelegiuită, ci însăşi zămislirea ei este mai presus de fire; iar tu, nu 
numai că trebuie să-ţi alungi frica, ci trebuie să te şi bucuri mult, căci Cel zămislit 
în ea este de la Duhul Sfânt. 


Ce neobişnuite cuvinte a spus, depăşind mintea omenească şi fiind mai presus de 
legile firii! Deci cum va fi făcut cineva capabil să creadă o asemenea veste, care ar 
fi aşa de neaşteptată? Doar văzând acest eveniment în legătură cu dezvăluirile 
trecute din Scriptură. Căci pentru aceasta îngerul îi descoperise lui Iosif toate cele 
ce erau în mintea lui, ce simţise, de ce se temuse, ce avea de gând să facă, pentru ca 
el să fie pe deplin încredinţat. Şi nu numai pe baza descoperirilor Scripturii, ci şi 
prin promisiunea celor ce aveau să vină, îngerul îi câştigă încrederea: Va naşte Fiu 
şi vei chema numele Lui lisus. 


(Sfântul loan Hrisostom, Omilii la Matei, Omilia 4,6, traducere pentru 
Doxologia.ro de loan-Lucian Radu) 





1, 21 Rolul lui Iosif ca tată 
Iosif îi pune nume lui lisus 


(Matei 1,21) Ea va naşte Fiu şi vei chema numele Lui: lisus, căci El va mântui 
poporul Său de păcatele lor. 


Era ca şi cum îngerul i-ar fi spus lui Iosif: Nu-ţi imagina că, dacă EI este zămislit 
de la Duhul Sfânt, tu nu ai nici un rol în slujirea acestei noi hotărâri. Nu ai avut 
vreun rol în zămislire. Nu te-ai atins niciodată de fecioară. Cu toate acestea, îți dau 
ceea ce aparţine unui tată. Îţi dau cinstea de a-i pune nume Celui care are să se 
nască. Căci tu, losife, îi vei pune numele. Căci, deşi odrasla nu este a ta, eşti 
chemat să arăţi dragoste părintească pentru ea. Căci, cu această ocazie, în 
momentul punerii numelui său, eşti într-o relaţie importantă cu Cel care s-a născut. 
Deci, ca nu cumva, din toate acestea, cineva să-l bănuiască pe el a fi tatăl, auziţi ce 
urmează şi cu câtă grijă precisă îngerul o mărturiseşte: Va naşte un fiu. El nu a 
spus îți va naşte, ci simplu, va naşte, lăsând destinatarul nespecificat, căci nu doar 
pentru el avea să Se nască, ci pentru întreaga lume. 


(Sfântul loan Hrisostom, Omilii la Matei, Omilia 4,6, traducere pentru 
Doxologia.ro de loan-Lucian Radu) 


Zămislirea Mariei, comparată cu cea a Elisabetei 


(Matei 1,21) Ea va naşte Fiu şi vei chema numele Lui: lisus, căci El va mântui 
poporul Său de păcatele lor. 


Va naşte Fiu şi vei chema numele Lui lisus. Nu a spus îţi va naşte un fiu, aşa cum 
i-a spus lui Zaharia: lată, soţia ta, Elisabeta, îţi va naşte un fiu (Luca 1,13). Femeia 
care a zămislit cu un bărbat i-a născut soţului său un fiu. Situaţia Mariei este mai 
înaltă decât cea a Elisabetei. Femeia care nu a zămislit cu bărbat nu i-a născut lui 
un fiu, ci a născut fiu doar pentru ea. 


Vedeţi în ce fel asemănarea urmează întru totul ceea ce s-a întâmplat cu Adam. La 
acea vreme, numai femeia, gustând din fructul pomului, a fost ispitită şi a născut 
moarte, dar Adam nu a fost părtaş al ispitirii ei. El nu a păcătuit în urma ispitirii 
diavolului, ci pentru că a consimţit fapta femeii. În acelaşi fel, supunându-se 
Duhului Sfânt, numai Maria a crezut, zicând: lată, de acum mă vor ferici toate 
neamurile (Luca 1,48). Astfel, Iosif nu a avut nimic de a face cu zămislirea ei, însă 
mai târziu a fost mântuit doar prin faptul că a tăcut şi a consimțit. losif a fost 





sprijinit în vis — nu pe faţă — căci, aşa cum Adam dormea atunci când Dumnezeu a 
creat femeia, tot aşa, când losif dormea, i-a fost dată soția, prin intervenţia 
dumnezeiască. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


Izbăvitorul de păcat 


(Matei 1,21) Ea va naşte Fiu şi vei chema numele Lui: lisus, căci El va mântui 
poporul Său de păcatele lor. 


Evanghelistul aici tălmăceşte semnificaţia numelui „lisus” în ebraică, zicând: EI va 
mântui poporul Său de păcatele lor. Aşadar, de vreme ce un doctor, care nu are 
vreo putere adevărată asupra sănătăţii omeneşti, nu se ruşinează să se numească pe 
sine doctor pur şi simplu datorită abilității sale de a prepara ierburi, cu cât mai 
vrednic este Cel care este numit Mântuitor, prin Care întreaga lume este mântuită? 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


1,22 Împlinirea celor vestite de Domnul 


Mântuirea care vine 


(Matei 1,22) Acestea toate s-au făcut ca să se împlinească ceea ce s-a zis de 
Domnul prin proorocul care zice: 


Deci după ce îngerul i-a întărit credința lui losif prin toate mijloacele — prin 
descoperirea aşteptărilor trecute, prin descoperirea celor ce aveau să se întâmple în 
viitor, prin harul din prezent şi prin cinstea pe care 1-a dat-o (de a pune nume 
copilului) — aduce la timp potrivit ca mărturie şi pe Isaia, care să sprijine toate 
acestea, vestind dinainte bunătăţile care se vor întâmpla în lume prin Fiul: păcatele 
sunt înlăturate şi iertate. Că EI va mântui pe poporul Său de păcatele sale (Matei 
1,21). Aici iarăşi, evenimentul ce urma depăşea orice aşteptare omenească. Din ce 
sunt izbăviţi oamenii? Nu de un război vizibil, nici de barbari, ci de ceva mult mai 
mare: de propriile păcate, o lucrare care nu mai fusese pentru nimeni posibilă până 
atunci. 

(Sfântul loan Hrisostom, Omilii la Matei, Omilia 4,7, traducere pentru 
Doxologia.ro de loan-Lucian Radu) 





Promisiunea este de la Dumnezeu 


(Matei 1,22) Acestea toate s-au făcut ca să se împlinească ceea ce s-a zis de 
Domnul prin proorocul care zice: 


ÎI trimite îngerul pe Iosif la profetul Isaia, pentru că de s-ar întâmpla ca la trezirea 
sa din somn, losif să uite cuvintele spuse în vis, să-şi aducă aminte de cuvintele 
profetice citite necontenit de el şi astfel să-şi amintească şi de cele ce i-a spus. 
Îngerul nu i-a vorbit Fecioarei de proorocia lui Isaia, pentru că era tânără şi nu 
cunoştea bine Scripturile; lui Iosif, însă, îi vorbeşte pentru că era un bărbat drept, 
un bărbat care citea cu zel pe profeţi. În timpul visului, îngerul i-a spus: pe Maria, 
femeia ta. Acum însă, după ce i-a adus ca mărturie pe profetul Isaia, îngerul îi dă 
Mariei şi numele: Fecioară. Dacă Iosif ar fi auzit de la înger numele de Fecioară 
înainte de a-l fi auzit de la Isaia, s-ar fi tulburat mult; dar aşa, nu s-a tulburat deloc, 
căci nu auzea o noutate, ci un lucru cunoscut, citit şi studiat de multă vreme. 
Îngerul, deci, aduce mărturia lui Isaia pentru ca Iosif să primească cu mai multă 
uşurinţă spusele sale. Dar nu se referă doar la Isaia, ci la Dumnezeu, Care vorbeşte 
prin Isaia. Căci nu se referă la Isaia, ca atare, ci la Dumnezeul a toate. De aceea n-a 
spus simplu: Ca să se împlinească ceea ce s-a zis de Isaia, ci: Ca să se împlinească 
ceea ce s-a zis de Domnul prin profetul. Gura era într-adevăr a lui Isaia, dar 
proorocia venea de sus. 


(Sfântul loan Hrisostom, Omilii la Matei, Omilia 5,2, traducere pentru 
Doxologia.ro de loan-Lucian Radu) 


Nu din întâmplare 


(Matei 1,22) Acestea toate s-au făcut ca să se împlinească ceea ce s-a zis de 
Domnul prin proorocul care zice: 


Acestea toate s-au făcut. Ce înseamnă „toate”? Că Fecioara se va căsători cu ruda 
sa, că va rămâne castă, că îngerul îi va vorbi lui Iosif într-un vis, că va fi învăţat să 
o accepte ca soţie, că băiatul se va numi lisus şi că Fecioara va naşte pe 
Mântuitorul lumii.Acestea toate s-au făcut ca să se împlinească ceea ce s-a zis de 
Domnul prin proorocul care zice: „lată, Fecioara va avea în pântece şi va naşte 
Fiu” (Matei 1,22-23). Harul este mărturisit prin profeţi, pentru ca Vechiul şi Noul 
Testament să se armonizeze, harul poate compensa slăbiciunea celor învăţate, iar 
cele prezise cu mult timp înainte apar ca împlinite nu doar dintr-o întâmplare. 





(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 


1,23 Emanuel, cu noi este Dumnezeu 
Dumnezeu în mijlocul nostru 


(Matei 1,23) „lată, Fecioara va avea în pântece şi va naşte Fiu şi vor chema numele 
Lui Emanuel, care se tâlcuieşte: Cu noi este Dumnezeu”. 


De ce atunci nu-l numesc Emanuel, în loc de lisus Hristos? Deoarece textul nu 
spune: vei chema, ci vor chema, adică mulțimile faptelor săvârşite de Hristos vor 
face ca EI să fie numit Emanuel. Căci aici el vorbeşte despre eveniment ca nume. 
Căci este un obicei în Scriptură să fie numit cineva nu cu numele său, ci cu faptele 
săvârşite de el. De aceea, a spus: ÎI vor chema Emanuel, ceea ce nu înseamnă 
altceva decât că vor vedea că Dumnezeu este cu noi. Totdeauna a fost Dumnezeu 
cu noi, dar niciodată atât de deschis ca acum. 


(Sfântul loan Hrisostom, Omilii la Matei, Omilia 5,2-3, traducere pentru 
Doxologia.ro de loan-Lucian Radu) 


1, 24 Iosif a făcut ce a poruncit îngerul 
Răspunsul lui losif 


(Matei 1,24) Şi deşteptându-se din somn, Iosif a făcut aşa precum 1-a poruncit 
îngerul Domnului şi a luat la el pe logodnica sa. 


Aşadar, losif află despre Taina misterului ceresc şi încuviinţează fericit cuvântul 
îngerului. Bucurându-se, se supune planului divin. O acceptă pe Sfânta Maria şi 
slăveşte cu cântare veselă de laudă, deoarece a fost găsit vrednic să audă că mama 
fecioară a unei asemenea măreţii a fost chemată de înger să fie soția lui. 


(Cromaţiu, Tratat la Matei, 3.1, traducere pentru Doxologia.ro de loan-Lucian 
Radu) 


1, 25 Până ce Maria a născut un fiu 


Fecioria continuă a Mariei 





(Matei 1,25) Şi fără să fi cunoscut-o pe ea Iosif, Maria a născut (literal: „n-a 
cunoscut-o pe ea Iosif până ce Maria a născut” — n.tr) pe Fiul său Cel Unul-Născut, 
Căruia I-a pus numele lisus. 


Dar privitor la ceea ce a spus evanghelistul, n-a cunoscut-o până ce a născut pe 
Fiul ei Cel întâi Născut, nu puţini oameni uşuratici îndrăznesc să întrebe dacă, după 
naşterea Domnului, Sfânta Maică Maria a avut relaţii trupeşti cu Iosif. Dar acest 
lucru nu este admisibil nici pe temeiul credinţei, nici pe cel al adevărului. Într- 
adevăr, departe este gândul că, după Taina unui aşa de mare mister şi după naşterea 
măreţului Domn, cineva ar putea crede că Fecioara Maria a avut relaţii intime cu 
un bărbat. Amintiţi-vă că Miriam, proorociţa din Vechiul Testament (sora lui 
Moise şi a lui Aaron), a rămas fecioară neatinsă de bărbat după ce a văzut lumina 
semnelor divine de după plăgile din Egipt şi despărțirea Mării Roşu şi slava 
Domnului mergând înainte, văzută ca stâlp de foc şi ca nor. Nu este plauzibil, 
aşadar, ca Maria din Evanghelie, o fecioară care l-a purtat în pântece pe 
Dumnezeu, care a privit slava lui Dumnezeu nu în nor, ci a fost vrednică să-L 
poarte în pântecele său feciorelnic, să fi cunoscut vreun bărbat. Noe, care a fost 
vrednic să vorbească cu Dumnezeu, a mărturisit că avea să se abţină de la nevoile 
conjugale. Moise, după ce L-a auzit pe Dumnezeu chemându-l din tufiş, s-a abținut 
de la relații conjugale. Acum, putem noi crede că Iosif, care a făcut întotdeauna ce 
este drept, a avut relaţii intime cu Sfânta Maria după naşterea Domnului? 


(Cromaţiu, Tratat la Matei 3.1, traducere pentru Doxologia.ro de loan-Lucian 
Radu) 


„Până” implică un timp limitat? 


(Matei 1,25) Şi fără să fi cunoscut-o pe ea Iosif, Maria a născut (literal: „n-a 
cunoscut-o pe ea Iosif până ce Maria a născut” — n.tr) pe Fiul său Cel Unul-Născut, 
Căruia I-a pus numele Iisus. 


Și luându-o, n-a cunoscut-o până ce a născut pe Fiul ei Cel întâi Născut. Aici 
evanghelistul a folosit până nu pentru ca să bănuieşti că a cunoscut-o după aceea, 
ci ca să afli că, înainte de naştere, Fecioară a fost pe deplin neatinsă de bărbat. Dar 
atunci pentru ce, se poate spune, a folosit cuvântul până? 


Adeseori Scriptura obişnuieşte să facă asta, folosind cuvântul atunci când e vorba 
de timpuri nedeterminate. lată trei exemple. Mai întâi, când a fost vorba de corabia 
lui Noe, s-a spus: Corbul nu s-a mai întors până ce nu s-a uscat pământul,cu toate 
că nici după aceea nu s-a mai întors. Al doilea: vorbind despre Dumnezeu, 





Scriptura spune: Din veac şi până-n veac Tu eşti;dar prin aceste cuvinte Scriptura 
nu pune hotare existenței lui Dumnezeu, ci dimpotrivă. Al treilea: când se 
binevesteşte Evanghelia şi se spune: Va răsări în zilele lui dreptatea şi mulțimea 
păcii până ce va dispărea luna; asta nu înseamnă că pune o limită acestui frumos 
corp ceresc. Tot astfel şi aici, foloseşte cuvântul până ca să ne arate ceea ce a fost 
sigur înainte de naştere, dar în ceea ce priveşte timpul de după naştere, lasă să se 
subînţeleagă. Aşadar, este necesar să învăţăm ce ne explică Matei: că Fecioara a 
rămas neatinsă de bărbat până la naştere. lar ceea ce urmează, care este o 
consecinţă firească şi evidentă a spuselor precedente şi a celor care au fost 
cunoscute mai târziu, a lăsat-o pe seama înţelegerii tale: că nici chiar după ce a 
devenit mamă şi a fost găsită vrednică de un nou mod aşa de străin de zămislire şi 
naştere, nu şi-ar fi putut permite bărbatul cel drept să se atingă de ea. 


(Sfântul loan Hrisostom, Omilii la Matei, Omilia 5,3, traducere pentru 
Doxologia.ro de loan-Lucian Radu) 


Ea a ţinut ceea ce lumea nu putea să cuprindă 


(Matei 1,25) Şi fără să fi cunoscut-o pe ea Iosif, Maria a născut (literal: „n-a 
cunoscut-o pe ea losif până ce Maria a născut” — n.tr) pe Fiul său Cel Unul-Născut, 
Căruia I-a pus numele lisus. 


Pe Cel pe care lumea nici nu putea să-L cuprindă, nici nu era vrednică să-l 
primească, Maria a fost singura care a putut să-L tină în mica încăpere a pântecelui 
său. losif a văzut că avea să rămână fecioară după naştere. A văzut taina stelei care 
a strălucit deasupra capului copilului, arătându-L pe acesta magilor care au venit. 
Stând alături, a dat mărturie, deoarece era fără grai. Apoi, i-a văzut pe magi 
aducându-l venerare, dându-l darurile lor sfințite. I-a auzit vorbit despre cum au 
venit din Răsărit la Ierusalim, urmând steaua, care nu a disprețuit să slujească 
oamenilor, pentru a descoperi slava lui Dumnezeu. Aşadar, naşterea de negrăit, 
deasupra măsurii tuturor naşterilor umane, a arătat dumnezeirea copilului nou 
născut şi i-a demonstrat lui losif cinstea Mariei, cea care născuse. De aceea a spus 
evanghelistul: N-a cunoscut-o până ce a născut pe Fiul ei Cel întâi Născut. Adică, 
el a cunoscut cine era ea după ce născuse. 


(Autor necunoscut, Operă incompletă la Matei, Omilia 1, traducere pentru 
Doxologia.ro de loan-Lucian Radu) 





Arhimandritul Cleopa Ilie - Predică la Duminica dinaintea Naşterii Domnului 
- Despre naşterea duhovnicească a creştinului 


Adevărat, adevărat zic ţie: De nu se va naşte cineva din apă şi din Duh, nu va 
putea să intre în Împărăţia lui Dumnezeu (loan 3, 5) 


Iubiţi credincioşi, întrucât cu mila lui Dumnezeu suntem în ajunul prea luminatului 
praznic al Naşterii Domnului, ne-am gândit să vorbim astăzi despre naşterea 
noastră cea duhovnicească. Fără de aceasta nici un creştin nu poate să se 
mântuiască, după cuvântul Mântuitorului care zice: De nu se va naşte cineva 
din apă şi din Duh, nu va putea Să intre în Împărăţia lui Dumnezeu (loan 3, 5). 
Fiindcă, ce este născut din trup, trup este, şi ce este născut din Duh, Duh este 
(Ioan 3, 6). 


Dar, fraţii mei, când şi cum primim noi această duhovnicească naştere prin apă 
şi prin Duh? Negreşit, această naştere o primim toţi la Sfântul Botez. Dar ce 
dobândim noi creştinii ortodocşi prin această naştere de la Sfântul Botez? 
+ Întâi, prin Sfântul Botez suntem iertaţi de păcatul strămoşesc şi ne facem 
fii ai Bisericii lui Hristos (Efeseni 5, 26). 
+ Prin Sfântul Botez suntem îmbrăcaţi împreună cu EI la o viaţă nouă 
(Romani 6, 4). 
+ Prin Sfântul Botez primim înaintea Sfântului Duh înnoire (Tit 3, 5). 
+ Prin Sfântul Botez primim libertatea de a trăi în comuniune cu Dumnezeu, 
odată ce am fost izbăviţi de păcat şi ne-am făcut robi ai lui Dumnezeu 
(Romani 6, 22). 





+ Prin Sfântul Botez ne-am lepădat de satană şi de toate lucrările lui, după 
rânduiala Sfântului Botez; ne-am lepădat de omul vechi (Coloseni 3, 9), am 
făcut mărturisirea dreptei credinţe; ne-am făcut fii după dar ai lui 
Dumnezeu (Galateni 4, 5); ne-am îmbrăcat cu Hristos (Galateni 3, 27). 
Ştim cu toţii că există un singur Botez (Efeseni 4, 5). 


Cel ce botează a doua oară pe cel botezat în numele Preasfintei Treimi, acela a 
doua oară răstigneşte pe Hristos, după POE Au fost cazuri 
în Biserică, când, în vederea iconomiei, s-a primit botezul schismaticilor şi chiar al 
ereticilor (Canonul 2 al Soborului 6 Ecumenic). 


Din cele spuse până aici am arătat despre naşterea duhovnicească a creştinului 
prin Sfântul Botez şi că în Biserica lui Hristos este un singur Botez. Să vorbim 
acum şi despre alte naşteri duhovniceşti care sunt înainte şi după Botez, şi în ce 
condiţii se poate totuşi repeta Botezul. 


Naşterile spirituale dinainte şi de după Sfântul Botez se pot repeta ori de câte ori 
este nevoie, spre folosul sufletelor omeneşti. 


Care sunt aceste naşteri spirituale care se pot repeta? 
. „ prin care se trezeşte 


omul la o viaţă nouă în Hristos, spre a părăsi păcatele şi credinţa lui 
rătăcită. Cu acest botez al cuvântului, Sfinții Apostoli, mai înainte de a 
boteza pe catehumenii din păgâni, şi din iudei, îi trezeau la credința cea 
adevărată în Hristos prin predica cuvântului lui Dumnezeu. 


Aşa vedem că marele Apostol Petru, după pogorârea Sfântului Duh, a propovăduit 
Evanghelia în Ierusalim, adeverind despre Invierea Domnului şi pogorârea Lui în 
iad. Prin această predică au crezut în Hristos în acea zi ca la trei mii de suflete 


(Fapte 2, 4). Vedeţi că şi aici credinţa a venit prin auz, iar auzul prin cuvântul 
lui Dumnezeu? După aceasta a urmat şi Sfântul Botez EEE EEE 
Ci a aaa Aceasta a fost o naştere 
duhovnicească înainte de primirea Sfântului Botez. De această naştere 
duhovnicească prin auzirea cuvântului lui Dumnezeu vorbeşte şi Sfântul Apostol 
Pavel, zicând: Căci de aţi avea zeci de mii de învăţători în Hristos, totuşi nu aveţi 
mulţi părinţi. Căci eu v-am născut prin Evanghelie în lisus Hristos (I Corinteni 
4, 15; 9, 1; loan 1, 4). 


Dar şi în alt loc Sfântul Apostol Pavel numeşte copii ai săi pe cei ce i-a născut prin 
cuvânt, zicând: O, copiii mei, pentru care sufăr iarăşi durerile naşterii până ce 





Hristos va lua chip în voi (Galateni 4, 19). Mai arată că şi pe Onisim l-a născut 
prin cuvânt când era în temniţă şi în lanţuri şi zicea: Te rog pe tine pentru fiul meu 
pe care l-am născut fiind în lanţuri, Onisim (Filimon 1, 10). Din aceste mărturii 
ale Sfintei Scripturi şi din altele pe care nu le mai însemnăm aici pentru scurtime, 
să cunoaştem că este şi o naştere spirituală prin cuvântul lui Dumnezeu. 


Insă, fraţii mei, să ştim că mai este şi a doua naştere duhovnicească ce se face 
prin Taina Spovedaniei şi prin canon de pocăință, numită şi “al doilea botez”, 
după rânduiala tainelor creştineşti. 


Deci prin adevărata spovedanie şi pocăinţa cea cu lacrimi se face o naştere 
spirituală. Despre aceasta zice : “Lacrimi de pocăință 
vărsându-se, este asemenea cu botezul” (Hexaimeron, op. Cât., p. 156). De aceea 
şi Biserica Ortodoxă, având mărturiile Sfintei Scripturi şi ale dumnezeieştilor 
Părinţi, înţelege că “Spovedania curată este al doilea botez” (Molitfelnic, 
rânduiala Sfintei Spovedanii). 


Insă Să nu uităm că 
Căci dacă Preabunul şi Preaînduratul 


Dumnezeu n-ar fi rânduit naşterea duhovnicească prin spovedanie şi pocăință, cu 
adevărat nimeni din noi nu ar putea să se mântuiască. Căci nici un om nu este fără 


de re înaintea lui Dumnezeu. 
«% Este încă şi care tot prin spovedanie şi 
făgăduință de îndreptare se face. 


pe care Sfinţii Părinţi o înţeleg ca un al doilea Botez. 


adică botezul sângelui pe care l-au primit toți martirii care au 
fost chinuiţi şi ucişi pentru credinţa cea dreaptă în Hristos. 


Prin aceste chipuri de naştere duhovnicească arătate până aici, şi mai ales prin 
Botez şi spovedanie Biserica lui Hristos aduce Mirelui ei mare şi nemăsurată 
mulțime de suflete, care prin darul şi mila lui Dumnezeu dobândesc mântuirea şi 
moştenesc împărăţia lui Dumnezeu. 

Acest adevăr îl arată luminat dumnezeiescul părinte 5, zicând: 
“Pocăinţa este dar de multă roadă aducător, căci în tot felul aduce lucru 
îmbunătăţit lui Dumnezeu. Pocăinţa este țarina mult roditoare care în toată 





vremea se lucrează. Pom al vieţii este, că pe mulţi care au murit prin păcate îi 


înviază. Pocăinţa zice păcătoşilor: daţi-mi mie greutatea păcatelor. Aceasta îmi 
cte mie dobânda pentru fapta. AF enadintă? Dăcmi dobânda ercdinei, adică 

Printr-însa se face credinţa ta lucrătoare. A văzut Dumnezeu că pe 
neamul omenesc îl tulbură vrăjmaşul diavol şi a pus împotriva lui pocăinţa spre 
curăţie. Acela îndeamnă să păcătuiască, iar pocăinţa este gata să primească pe 
cel ce păcătuieşte. Vrăjmaşul sileşte pe om să nelegiuiască, iar pocăinţa îl 
sfătuieşte să se întoarcă. Acela se sileşte să deznădăjduiască pe om, iar această 
nădejde de mântuire îi făgăduieşte... * 


A zis Isaia Proorocul: Când te vei întoarce şi vei suspina, atunci te vei mântui. 


lată îți aduce ție mărturie, numai pocăieşte-te. De va suspina cel ce a păcătuit, 
îndată cu suspinul şi greutatea balaurului a ieşit. Pocăința îl povățuieşte pe om 
spre mântuire şi atunci nu numai că vei suspina, ci şi lacrimi vei vărsa cu multă 
durere. Căci sufletul văzând ca pe un tată pe Dumnezeu, după o vreme se 
porneşte către lacrimi. Și lacrimi varsă pentru două pricini: ca să plece pe 
Dumnezeu spre iubire ca pe un Părinte şi să se curăţească de răutatea şarpelui. 


N-ai auzit ce zice David? Spăla-voi în toate nopțile patul meu. Însă întâi a 
suspinat şi apoi a lăcrimat. Îţi arăt ţie din firea cea prea mare că întâi se face vânt şi 
apoi vine ploaia. Întâi tunetul trăsneşte şi apoi norii pică ploaie. Acelaşi prooroc 
David zice: Ostenit-am întru suspinul meu (Psalm 6, 6). lar osteneala suspinului 
este mulțimea lacrimilor de pocăință. 

Drept aceea s-a dovedit că şi lacrimile se înmulţesc când suspinurile înainte 
povăţuiesc. Deci nu se cuvine să ne deznădăjduim de mântuire, fraţilor, având 
maică pocăinţa” (Sfântul Efrem Sirul, Cuvânt pentru pocăință, tomul III, 1923, 
p. 197- 207). 


Iubiţi credincioşi, am socotit de cuviinţă să arăt din cuvintele Sfântului Efrem Sirul 
cât de mare este Taina Pocăinţei şi a Spovedaniei şi cât de mare mulțime de suflete 
se apropie de Dumnezeu prin această naştere duhovnicească a adevăratei pocăinţe. 


Dumnezeiasca Evanghelie ne spune că şi în cer va fi mai multă bucurie pentru un 
păcătos care se pocăieşte (Luca 15, 7). Și dacă pentru unul care se pocăieşte se 
face atât de mare bucurie în cer, oare câtă bucurie se face la Dumnezeu pentru 
nenumărate mulţimi de suflete care se întorc către EI din toată inima lor? Ştim 
şi din altă mărturie a Sfintei Scripturi că Dumnezeu nu voieşte moartea 
păcătosului, ci să se întoarcă şi să fie viu (Iezechiel 18, 22-32). 





Deci fericiţi şi de trei ori fericiţi sunt acei oameni care se întorc către Dumnezeu cu 
adevărată pocăință, părăsind păcatele. Că dacă Botezul este spălare de păcate şi 
sfințire pentru om (I Corinteni 6, 11), tot aşa şi pocăinţa adevărată este curăţire 
şi spălare de păcate, care face pe om renăscut şi reînnoit înaintea lui Dumnezeu. 
Aceasta o spune şi PIRINEI, “Stiu încă şi al cincilea botez, al 
lacrimilor, dar este mai ostenicios” (Psalm 6, 6). 


Mare este pocăinţa şi lui Dumnezeu foarte iubită, căci voia Lui cu adevărat o face. 
Aceasta este masa lui Dumnezeu că printr-însa vine mintea oamenilor. Zice şi 
Mântuitorul: 


Că de aceasta se îndulceşte Dumnezeu mai mult decât 
de celelalte jertfe. Zice şi Sfântul Apostol Pavel că /ucrarea faptelor bune este 
“pâinea Stăpânului”. În continuare zice: “Drepţii prin mici fapte bune mai mult 
îmblânzesc pe Dumnezeu decât unii care lucrează multe. Că nu la faptă priveşte 
Dumnezeu, ci la punerea înainte şi la voinţă. EI nu caută la ceea ce se face, ci la 
osârdia cu care se săvârşeşte. Văduva cu bănişorii, pe cei mulți cu bani de aur i- 
a biruit”. Zice iarăşi PIRIIIRIREII: “are topiroare este pocăinţa, fraților, căci 
primeşte arama şi o schimbă în aur, plumb primeşte şi dă argint”. Iarăşi zice: 


“Mare folos a adus oamenilor pocăinţa, că prin ea pe Dumnezeu Îl facem 
milostiv. Mare este pocăinţa pe pământ. Că sufletelor se face scară către cer, 
ridicându-le acolo de unde au căzut prin păcat... ” (Sfântul Efrem Sirul, Cuvânt 
pentru pocăință, tomul III, 1823, p. 197- 207). 


Iubiţi credincioşi, 

Duminica de astăzi este numită “Duminica dinaintea Naşterii Domnului”. Ea are 
rolul de a ne pregăti duhovniceşte pentru marele praznic al Întrupării Fiului lui 
Dumnezeu din Fecioara Maria, în peştera din Betleem, pentru mântuirea lumii. 





Dar noi, fraţii mei, cum ne pregătim să primim pe Hristos? Vine în lume 
Domnul păcii, va afla EI loc de odihnă în inimile noastre? Oare noi ne-am 
împăcat prin pocăință cu Dumnezeu şi fiecare unul cu altul prin iertare? 


Vine la noi Mântuitorul lumii, să împace popoarele, să liniştească minţile, să 
spele păcatele şi să mântuiască sufletele noastre, dar noi oare ne-am pregătit să- 
L primim pe Hristos? Ne-am mărturisit păcatele la duhovnic? Am plâns pentru 
ele? Am făcut canonul cuvenit? Ne-am înnoit duhovniceşte prin rugăciune, prin 
milostenie şi împăcare? Ne-am unit cu Hristos prin Sfânta Împărtăşanie? Sau 
tot amânăm pocăinţa până va veni fără veste vremea sfârşitului? 


Fecioara Maria a găsit loc de naştere Fiului lui Dumnezeu, în peştera din 
Betleem, că nimeni n-a vrut S-o primească. Oare noi ne-am pregătit să-L 
găzduim pe Hristos în inimile noastre? Dar El nu intră să se sălăşluiască în 
inimile pline de ură, de răutate, de mândrie şi desfrânare. Hristos nu intră în casele 
unde stăpâneşte beţia, uciderea de copii, desfrâul şi necredinţa. Hristos nu se naşte 
prin Duhul Sfânt în inimile robite de patimi şi mai ales de duhul mândriei şi al 
deznădejdii. 


Aşadar, fraţii mei, să ne pregătim că vine Hristos în lume s-o împace şi s-o 


înnoiască, căci lumea nu mai poate trăi fără EL. 


Deci, nimeni să nu fie trist şi tulburat! Nimeni să nu-l închidă uşa sufletului său. 
Nimeni să nu mai zacă în beţii şi desfrâu, în nepăsare şi necredinţă. Ci să ne 
curăţim şi să ne împăcăm, să ne înnoim duhovniceşte şi împăcându-ne unii cu 
alții, împreună cu îngerii să cântăm: “Hristos se naşte, Slăviţi-L; Hristos din 
ceruri, întâmpinaţi-L; Hristos pe pământ, înălțaţi-vă. Cântaţi Domnului tot 


pământul!” 





Sfântul loan Gură de Aur — Omilia I - Tâlcuire la genealogia Domnului lisus 
Hristos 


“Cartea naşterii lui lisus, Fiul lui David, fiul lui Avraam” (Mt. 1,1) 


Multora li se pare că Evanghelia este foarte uşor de înţeles şi că numai profeţii sunt 
grei. Această părere pot să o aibă numai cei care nu-şi dau seama de adâncimea 
ideilor cuprinse în Evanghelie. Pentru aceea vă rog să mă urmăriți cu multă atenţie, 
pentru ca având conducător pe Hristos, să intrăm în oceanul celor scrise în 
Evanghelie. 


Dar pentru ca să înţelegeţi mai uşor cuvintele mele, vă cer şi mă rog - lucru pe care 
l-am făcut şi la tâlcuirea celorlalte cărți ale Sfintei Scripturi - să citiți mai dinainte 
pericopa evanghelică pe care o tâlcuiesc, pentru ca citirea mai dinainte a pericopei 
să fie deschizătoare de drum cunoștinței, aşa cum a făcut eunucul (Fapt. 8,26-39). 
Dacă veţi face aşa, îmi va fi şi mie mai uşoară tâlcuirea. Că multe sunt locurile 
grele de înţeles din Evanghelia lui Matei şi se întâlnesc la tot pasul. 


Iată chiar în primul capitol al Evangheliei câte locuri grele de dezlegat sunt : 
“ În primul loc: pentru care pricină se face genealogia lui Iosif, care n-a 
fost tatăl lui Hristos? 
“ În al doilea loc: de unde ştim că Hristos Se pogoară din neamul lui David, 
odată ce ne sunt necunoscuţi strămoşii Mariei, din care S-a născut 
Hristos? 





“ În al treilea loc: pentru ce se face genealogia lui losif, care n-a contribuit 
cu nimic la naşterea lui Hristos, iar Fecioarei, care a fost mama, nu i se 
arată părinţii, bunicii şi strămoşii? 

“ În afară de asta, merită să cercetăm şi aceea: pentru ce se amintesc în 
această genealogie şi femei, odată ce genealogia este făcută prin bărbaţi? 


Dar de vreme ce a hotărât aşa, atunci pentru ce n-a amintit de toate femeile, ci a 
trecut sub tăcere pe femeile vestite pentru viaţa lor curată, de pildă pe Sarra, pe 
Rebeca şi pe altele asemenea lor, şi a amintit de femeile vestite ca păcătoase, de 
pildă: desfrânate, adultere, femei născute din căsătorii nelegitime, femei de alt 
neam, păgâne? Că a amintit de nevasta lui Urie, de Tamare, de Rahav şi de Rut, 
dintre care una era de alt neam, alta desfrânată, alta s-a culcat cu socrul ei; şi 
aceasta din urmă n-a făcut-o pe temeiul legii căsătoriei, ci a trăit cu socrul ei prin 
înşelăciune, dându-se drept desfrânată, iar pe femeia lui Urie o cunoaşte toată 
lumea din pricina grozăviei păcatului ei. Cu toate acestea, evanghelistul Matei a 
lăsat la o parte pe toate celelalte femei şi a pus în genealogia lui Hristos numai pe 
acestea. Dacă trebuie să amintească de femei, apoi trebuie să le amintească pe 
toate; dar dacă nu trebuia să le amintească pe toate, ci numai pe unele, atunci ar fi 
trebuit să le amintească pe cele vestite prin virtutea lor, nu pe cele vestite prin 
păcatelor lor. 


Vedeţi, dar, de câtă luare aminte, de câtă cercetare avem nevoie chiar în primul 
capitol al Evangheliei lui Matei, cu toate că pare mai clar decât toate celelalte 
capitole, iar multora poate că li se pare chiar de prisos, deoarece în el este vorba 
numai de înşirarea unor nume. În afară de aceasta merită să fie cercetată şi aceea 
pentru ce Matei a lăsat de o parte trei împărați (Ohazia, loas şi Amasia; 2 Pral. cap. 
21-25)? Dacă a trecut cu vederea numele lor, pentru că erau foarte necredincioşi, 
atunci ar fi trebuit să nu amintească nici pe alţii tot atât de necredincioşi. 


Capitolul întâi mai pune încă o problemă: Matei spune că sunt patrusprezece 
neamuri, dar în al treilea şir de neamuri nu sunt patrusprezece neamuri. Apoi, 
pentru care pricină Luca dă alte nume, nu numai pe ale aceloraşi, ci chiar cu mult 
mai multe, iar Matei dimpotrivă dă şi mai puţine nume şi alte nume, deşi şi el îşi 
termină genealogia cu Iosif, ca şi Luca. 


Vedeţi, dar, câtă luare aminte trebuie să avem nu numai în dezlegarea acestor 
probleme, dar şi în cunoaşterea locurilor grele ce trebuie dezlegate. Că nici nu este 
puţin lucru să poţi descoperi locurile grele de dezlegat. 





Un alt loc greu este şi acesta: cum se face că Elisabeta, care era din seminţia lui 
Levi, era rudă cu Maria? 


Dar ca să nu vă încarce memoria cu prea multe lucruri, voi opri aici cuvântul meu. 
Vă este de ajuns pentru trezirea atenţiei voastre chiar şi numai cunoaşterea acestor 
probleme ridicate de capitolul întâi al Evangheliei lui Matei. Dar dacă doriţi să 
cunoaşteţi şi dezlegarea acestora apoi vă las ca voi să hotărâți, înainte de a începe 
eu vorbirea. Dacă voi vedea că sunteţi cu mintea trează şi că doriți să cunoaşteţi, 
atunci voi încerca să dau şi dezlegarea; dar dacă voi vedea că voi căscaţi şi vă uitaţi 
în altă parte, voi ascunde şi problemele şi dezlegarea lor, plecându-mă legii 
dumnezeieşti, care spune: “Nu daţi cele sfinte câinilor, nici nu aruncaţi 
mărgăritarele voastre înaintea porcilor, ca să nu le calce în picioare” (Mt. 7,6). 


- Dar cine-i cel ce le calcă în picioare? Cel ce nu socoteşte de preţ cuvintele 
Scripturii, cel ce nu le respectă. 

- Şi cine-i atât de ticălos încât să nu respecte cuvintele Scripturii, să nu le 
socotească mai de preț ca orice? 

- Cine? Cel ce nu dă atâta timp cuvintelor Scripturii cât femeilor desfrânate din 
teatrele satanice. Că mulţi oameni îşi pierd toată ziua la teatru şi din pricina acestei 
pierderi deşarte devreme, îşi neglijează multe treburi de-ale gospodăriei; prind iute 


şi precis tot ce aud şi ţin minte cele auzite, spre vătămarea propriului lor suflet. 


Aici în biserică vorbeşte Dumnezeu şi oamenii nu vor să rămână nici câtăva 
vreme. Din pricina asta nu mai avem nici 0 părtăşie cu Cerul, iar vieţuirea 
noastră creştină se mărgineşte numai la cuvinte. Din pricina asta Dumnezeu ne- 
a ameninţat cu iadul, nu ca să ne arunce în el, ci ca să ne înduplece să fugim de 
această cumplită tiranie. Noi, însă, facem cu totul dimpotrivă şi alergăm în 
fiecare zi pe drumul ce duce la iad. Dar Dumnezeu ne porunceşte nu numai Să 
auzim, ci Să şi facem cele spuse; noi, însă, nu vrem nici Să le auzim. Spune-mi, te 
rog, când vom face ce ni s-a poruncit, când vom săvârşi faptele pe care ni le cere, 
când nici cuvintele pe care ni le spune Dumnezeu nu vrem să le auzim, ci ni se 
pare apăsătoare şi plicticoasă predica, deşi e foarte scurtă? 


Noi înşine, când vedem că cei din jurul nostru nu ne dau atenţie când vorbim 
despre lucruri obişnuite, spunem că purtarea lor este o insultă, dar nu socotim, 
oare, că-L mâniem pe Dumnezeu, când EI ne vorbeşte despre lucuri atât de mari, 
iar noi nu dăm atenţie spuselor Lui şi ne uităm în altă parte? Un bătrân, care a 
călătorit mult, poate să ne spună cu de-amănuntul despre depărtarea, poziţia şi 
înfăţişarea oraşelor pe care le-a văzut, poate să ne vorbească despre porturi şi pieţe. 
Noi, însă, nu cunoaştem nici la ce depărtare de noi se găseşte cetatea cea din 





ceruri. Dacă am şti care e distanţa, poate ne-am da osteneala să-i scurtăm 
lungimea. Nu-i atât de departe de noi cetatea aceea cât e de departe cerul de 
pământ. Dacă ne trândăvim este cu mult mai departe; dar dacă ne sârguim, 
ajungem în scurtă vreme la porţile ei. 


Cunoşti, dragul meu, cu de-amănuntul istoria lumii, pe cea nouă, pe cea veche şi pe 
cea străveche; poţi enumera stăpânitorii sub care ai luat mai înainte parte la 
războaie, poţi enumera pe arbitrii luptelor atletice, pe învingătorii în lupte, pe 
generali, care nu-ţi sunt de nici un folos. Dar nici în vis nu te-ai gândit vreodată 
Să ştii cine este stăpân în cetatea cea cerească sau să ştii cine este primul sau al 
doilea sau al treilea sau să ştii de câtă vreme este fiecare acolo sau să ştii ce-a 
lucrat şi ce-a făcut fiecare. Nu vrei să te interesezi de legiuirile acestei cetăţi şi nici 
nu vrei să le asculţi de ţi le spune altul. Spune-mi, te rog, cum te mai aştepţi să 
dobândeşti bunătăţile făgăduite, când nici nu asculți cele ce ţi se spun? Dacă n- 
am ascultat mai înainte, să ascultăm acum. Că, de va vrea Dumnezeu, vom intra 
într-o cetate de aur, ba mai de preţ decât aurul. Să-i cunoaştem bine temeliile ei, să- 
i cunoaştem porţile bătute în safire şi mărgăritare. Că avem un foarte bun 
conducător, pe Matei. Prin poarta lui intrăm acum şi avem nevoie de multă luare 
aminte. Dacă va vedea pe cineva că nu-i atent, îl scoate îndată afară din cetate. Că-i 
cetate împărătească, cetate vestită. Nu-i precum cetățile noastre, împărțite în piaţă 
şi palate împărăteşti. Nu! Acolo peste tot numai palate împărăteşti. Să Jeschidem 
dar porțile minţii, să deschidem auzul şi păşind cu multă frică în pridvor, să ne 
închinăm Împăratului cetăţii. 


O singură privire aruncată în acea cetate ne încremeneşte de uimire. Acum porţile 
cetăţii ne sunt încuiate; dar când le vom vedea deschise atunci vom vedea că tot 
interiorul cetăţii este strălucitor ca fulgerul. Că acest vameş, călăuzit de ochii 
Duhului, făgăduieşte să-ţi arate totul; unde stă Împăratul, care sunt ostaşii care sunt 
alăturea de EI, unde stau îngerii, unde stau arhanghelii, care este locul hotărât, în 
acest oraş, noilor cetăţeni şi care este drumul care duce acolo; ce loc au primit 
primii cetăţeni, cei de după ei şi cei de mai târziu; în câte cete se împart locuitorii 
oraşului, cine formează senatul şi câte feluri de dregători sunt. 


Să nu intrăm cu zgomot şi tulburare, ci cu tainică tăcere. Dacă în teatru se face 
tăcere mare când se citesc scrisorile împăratului, cu mult mai liniștiți trebuie să 
stăm toţi în cetatea aceasta şi să avem treze şi sufletele şi urechile. Nu se vor citi 
scrisorile unui stăpân pământesc, ci ale Stăpânului îngerilor. 





Dacă astfel ne vom rândui sufletele noastre, însuşi harul Duhului ne va călăuzi 
pas cu pas, vom ajunge la tronul împărătesc şi vom dobândi toate bunătăţile, cu 
harul şi cu iubirea de oameni a Domnului nostru lisus Hristos, Căruia i se 
cuvine Slava şi puterea împreună cu Tatăl şi cu Sfântul Duh, acum şi pururea şi 
în vecii vecilor. 


Amin. 





Sfântul loan Gură de Aur — Omilia II - Tâlcuire la genealogia Domnului lisus 
Hristos 


“Cartea naşterii lui lisus, Fiul lui David, fiul lui Avraam” (Mt. 1,1) 


Vă mai amintiţi, oare, de sfatul pe care vi l-am dat mai înainte, rugându-vă să 
ascultați în adâncă tăcere şi cu tainică linişte tot ce vă voi spune? Că azi am de 
gând să păşesc în sfintele pridvoare ale Evangheliei lui Matei. De aceea v-am şi 
amintit de sfatul dat. 


Când iudeii au trebuit să se apropie de muntele în flăcări, de foc, de ceaţă, de 
întuneric şi de furtună (les. 19,18), dar mai bine spus, când nici nu li s-a îngăduit să 
se apropie de munte, ci să audă şi să vadă muntele şi pe toate celelalte de departe, 
au primit poruncă să se abţină de la femei cu trei zile înainte şi să-şi spele hainele; 
şi toţi erau cuprinşi de spaimă şi cutremur; şi Moise împreună cu iudeii. Apoi cu 
mult mai mult noi, care avem să auzim cuvinte atât de înalte, noi care nu stăm 
ca iudeii departe de un munte ce fumegă, ci avem să intrăm chiar în cer, cu mult 
mai mult noi trebuie să arătăm mai mare filozofie, nu spălându-ne hainele, ci 


Nu veţi vedea acum nici ceaţă, nici fum, nici furtună, ci chiar pe 
împărat Stând pe tronul acelei negrăite slave; veţi vedea pe îngeri şi pe 
arhangheli alături de EL; veţi vedea popoare de sfinţi în nenumărate cete. 





Aşa este cetatea lui Dumnezeu! În ea este Biserica celor întâi născuţi, duhurile 
drepţilor, adunarea sărbătorească a îngerilor, sângele izbăvitor al Domnului, prin 
care toate s-au unit: cerul a primit pe cele de pe pământ, pământul a primit pe cele 
din cer, iar pacea de mult dorită de îngeri şi de sfinţi s-a împlinit. În această cetate 
se înalţă strălucitorul şi slăvitul semn de biruinţă al crucii, prăzile de război ale lui 
Hristos, pârga firii noastre, trofeele împăratului nostru. Pe toate le vom cunoaşte cu 
de-amănuntul din Evanghelie. 


Dacă mă veţi urmări cu linişte şi cu cuvenită luare aminte voi putea să vă plimb 
peste tot şi să vă arăt unde zace, trasă în ţeapă, moartea, unde este spânzurat 
păcatul, unde se găsesc multele şi minunatele trofee ale acestui război, ale acestei 
lupte. Veţi vedea acolo şi pe tiran legat, urmat de mulțimea prinşilor de război; veţi 
vedea acropola, de pe care acel demon spurcat ataca pe toți mai înainte; veţi vedea 
ascunzătorile şi peşterile tâlharului acum sparte şi deschise, pentru că Împăratul a 
intrat şi în ele. 


Să nu vi se pară, iubiţilor, obositoare plimbarea! Dacă v-ar povesti cineva de un 
război purtat de oameni, de trofeele şi victoriile lui, aţi uita şi de mâncare şi de 
băutură de dragul acelei povestiri. Este într-adevăr plăcută povestirea aceea, dar cu 
mult mai plăcută este povestirea luptei duse de Hristos! 


Gândeşte-te, iubite, câte lucruri minunate ai de auzit! Ai să auzi că Dumnezeu, 
sculându-Se de pe tronurile Sale împărăteşti, a venit din cer pe pământ, S-a 
pogorât chiar şi în iad, stând în linia întâi de bătaie; ai să auzi că diavolul I s-a 
împotrivit, dar, mai bine spus, 

Şi lucru minunat este că vei vedea, prin 
moarte, biruită moartea; prin blestem, blestemul nimicit; iar prin armele prin 
care diavolul biruia, prin acelea i s-a surpat tirania lui. 


Să ne deşteptăm deci, să nu dormim! lată văd că porţile ni se deschid! Să intrăm cu 
bună rânduială şi cu cutremur. Păşim chiar în pridvor. 

- Și care-i pridvorul? lată-l: “Cartea naşterii lui lisus, Fiul lui David, Fiul lui 
Avraam”. 

- Ce spui? Ne-ai făgăduit că ne vorbeşti de Unul- Născut Fiul lui Dumnezeu şi ne 
pomeneşti de David, un om care a trăit cu nenumărate generaţii înainte, 
spunându-ne că el este tată şi strămoş al lui lisus Hristos? 

- Aşteaptă! Nu căuta Să afli totul dintr-odată, ci cu binişorul şi încetul cu 
încetul! Eşti încă pe treptele pridvorului! Pentru ce te grăbeşti să intri în locuri 
în care nu poţi încă intra? N-ai văzut bine nici pe toate cele dinafară! Că n-am 
să-ţi vorbesc de naşterea Lui din veşnicie, dar, mai bine spus, nici de naşterea 





Lui în timp; că şi aceasta-i neînţeleasă şi cu neputinţă de spus prin cuvânt. Aşa a 
grăit, mai înainte de mine, şi profetul Isaia. Proorocind patimile lui Hristos şi 
marea Lui purtare de grijă pentru lume şi minunându-se cine este şi ce a ajuns şi 
până unde S-a pogorât, a strigat, tare şi strălucit, zicând aşa: “Și neamul Lui cine-l 
va spune?” (Isaia 53,6). 


Dar nu despre naşterea cea din veşnicie ne este acum cuvântul, ci despre naşterea 
lui de jos, de pe pământ, care a avut nenumărați martori. ŞI voi vorbi de ea aşa cum 
mi-a dat putere harul Duhului să vorbesc. Că nici de naşterea Lui de pe pământ nu 
se poate vorbi cu toată claritatea, că şi ea este plină de spaimă şi cutremur. Totuşi 
să nu socoteşti că ai să auzi lucuri de mică însemnătate, când auzi că am să-ți 
vorbesc de naşterea cea de pe pământ! Dimpotrivă, deşteaptă-ţi mintea, 
înfricoşează-te îndată, când auzi că Dumnezeu pe pământ S-a pogorât! 


“pe pământ S-a arătat şi cu oamenii împreună a locuit” (Baruh 3,38). 


Da, este un lucru cu totul neobişnuit că Dumnezeu Cel negrăit, Cel netălmăcit, Cel 
neînțeles, Cel asemenea Tatălui, a primit să vină pe pământ din pântece fecioresc, a 
primit să Se nască din femeie şi să aibă strămoşi pe David şi pe Avraam. Dar 
pentru ce spun pe David şi pe Avraam? Lucru plin cu totul de spaimă şi uimire este 
că a avut strămoşi pe acele femei păcătoase despre care am vorbit mai înainte. 
Când auzi acestea, ridică capul sus! Nu te gândi la ceva umilitor. Dimpotrivă, 
minunează-te că, fiind Fiu al Dumnezeului celui fără de început şi adevărat Fiu, a 
primit să audă spunîndu-l-se Fiu al lui David, pentru ca pe tine să te facă fiu al lui 
Dumnezeu! A primit să Se facă rob Tatălui, pentru ca ţie, robului, să-ţi facă Tată 
pe Stăpânul. 


Ai văzut chiar din primele cuvinte ale Evangheliei cum sunt Evangheliile! Dacă te 
îndoieşti că ai să ajungi fiu al lui Dumnezeu, atunci încredinţează-te de aceasta prin 
aceea că Fiul lui Dumnezeu S-a făcut Fiul al Omului. 


Că Fiul lui Dumnezeu nu S-ar fi smerit în 
zadar şi în deşert atât de mult, dacă n-ar fi vrut să ne înalțe pe noi. S-a născut 
după trup, ca tu să te naşti după Duh; S-a născut din femeie, ca tu să încetezi de 
a mai fi fiu al femeii. Pentru aceasta Fiul lui Dumnezeu a avut o îndoită naştere: 
una asemenea nouă, şi alta mai presus de noi. Pentru că S-a născut din femeie, 
Se aseamănă cu noi; dar pentru că nu S-a născut nici din sânge, nici din voinţa 





trupului sau a bărbatului (În.1,13), ci de la Duhul Sfânt, ne arată naşterea cea 

mai presus de noi, naşterea cea viitoare, pe care ne-o va dărui nouă de la Duhul. 

Toate celelalte fapte ale Fiului lui Dumnezeu au fost la fel. Botezul Domnului de 
ildă. Avea şi ceva vechi, dar avea şi ceva nou. 

După cum un om care Stă la 
mijloc între doi oameni şi uneşte pe aceştia întinzându-şi mâinile şi spre unul şi 
spre altul, tot astfel şi Fiul lui Dumnezeu a unit firea cea veche cu cea nouă, 
firea dumnezeiască cu cea omenească, pe cele ale Lui cu cele ale noastre. 


Ai văzut cât de străfulgerătoare este cetatea în care ai să intri? Ai văzut câtă 
strălucire au chiar primele cuvinte ale Evangheliei? Ai văzut că s-a arătat pe 
Împărat, ca într-o tabără îmbrăcat în acelaşi trup ca şi tine? Ştii doar că, în tabără, 
împăratul nu poartă totdeauna semnele demnităţii sale; dezbracă purpura, dă jos de 
pe cap coroana şi îmbracă adeseori haină de ostaş; face asta ca să nu fie recunoscut, 
ca să nu atragă pe duşmani asupra sa. Împăratul nostru dimpotrivă: îmbracă trupul 
nostru cu totul pentru alt scop: vrea să fie necunoscut, să nu facă pe duşman să 
fugă de luptă şi să nu tulbure pe ostaşii Săi. Că Împăratul nostru a căutat să 
mântuie, nu să înspăimânte. În pricina aceasta Evanghelia chiar de la început L- 
a numit cu acest nume, spunându-l lisus. Numele 


Ai văzut cum evanghelistul Matei a înaripat pe ascultător, deşi a rostit cuvinte 


foarte cunoscute? Ai văzut cum prin ele ne-a făcut să ne gândim la lucruri pe 
care nici nu le bănuiam? 


Și pentru că faptele viitoare ale Domnului lisus aveau să fie neobişnuite, 
de aceea numele acesta a fost purtat şi de altul, de isus al lui Navi, preÎnchipuire a 
Domnului lisus, ca de la Început să se înlăture orice tulburare ce ar fi putut fi 
provocată de un nume nou. În Scriptură se spune că lisus al lui Nevi, urmând lui 
Moise, a dus pe poporul iudeu în pământul făgăduinţei. Aceasta e preÎnchipuire. 
Iată acum şi faptul! 


Y lisus al lui Navi a dus pe poporul iudeu în pământul făgăduinţei; 

Y Domnul lisus a dus pe poporul Său în cer şi la bunătăţile cele cereşti. 

Y lisus al lui Navi, după moartea lui Moise, Domnul lisus, după încetarea 
legii. 

Y Acela, conducător de popor, acesta, împărat. 





Dar ca nu cumva când auzi numele lisus să te rătăceşti din pricina acestui 
nume, evanghelistul Matei a adăugat: “lisus Hristos, Fiul lui David”. Celălalt 
Iisus nu era din seminţia lui David, ci din altă seminţie. 


Dar pentru care pricină evanghelistul numeşte Evanghelia sa “Cartea naşterii 
lui lisus Hristos”? Doar nu cuprinde numai naşterea, ci toată iconomia 
mântuirii neamului omenesc! Pentru că naşterea lui lisus este capul întregii 
iconomii a nântuirii, pentru că este începutul şi rădăcina tuturor bunătăţilor 
date nouă. După cum Moise îşi intitulează cartea sa “Cartea cerului şi a 
pământului” (Fac. 2,4), deşi nu vorbeşte numai de cer şi de pământ, ci şi de cele ce 
sunt în ele, tot astfel şi Matei a dat numele cărţii sale de la capul faptelor 
istorisite în ea. Lucru plin de uimire, mai presus de nădejde şi de aşteptare este 
că Dumnezeu S-a făcut om. Odată săvârşit acest lucru, toate celelalte decurg logic 
şi firesc. 


- Dar pentru ce evanghelistul a spus întâi: “Fiul lui David” şi apoi “Fiul lui 
Avraam”? N-a spus aşa pentru că evanghelistul nu voia, aşa cum socot unii, să 
facă genealogia lui lisus chiar de la Adam. Ar fi făcut la fel ca şi Luca. Matei însă 
procedează altfel. 


Dar pentru ce l-a pus mai întâi pe David? Pentru că David era pe buzele tuturora 
şi din pricina renumelui Său, şi din pricina timpului; nu murise demult, ca 
Avraam. Amândurora le dăduse Dumnezeu - şi lui Avraam şi lui David - 
făgăduița că din ei Se va naşte Mântuitorul; dar Matei l-a pus în urmă pe Avraam 
pentru că era mai vechi, iar pe David l-a pus la început pentru că era viu în mintea 
poporului şi pe buzele tuturora. Chiar iudeii spuneau: “Oare nu din sămânţa lui 
David şi din oraşul Betleem, de unde era David, avea să vină Hristos? ” (În. 7,42) 


Nimeni nu-L numea pe Hristos Fiul lui Avraam, ci toţi Îl numeau Fiul lui David. 
Că David era, după cum am spus, în mintea tuturora şi din pricină că a trăit în urma 
lui Avraam, dar şi din pricină că a fost împărat, de asta şi iudeii şi Dumnezeu 
pomenesc şi numele lui David când vorbesc de toţi împărații de mai târziu, pe care 
îi preţuiau. lezechiel şi alți profeţi spuneau iudeilor că David va veni şi va învia; 
negreşit profeții nu vorbeau de cel mort, ci de cei care vor merge pe urmele 
virtuților lui David. Dumnezeu spunea lui lezechia: “Voi apăra cetatea aceasta 
pentru Mine şi pentru David, robul Meu” (IV Regi 19,34). La fel lui Solomon i-a 
spus că nu-i va împărți împărăția în timpul domniei lui, din pricina lui David (III 
Regi. 11,34). Da, mare a fost slava lui David şi la oameni, şi la Dumnezeu! Pentru 
asta deci evanghelistul Matei începe genealogia cu David, pentru că era mai 
cunoscut, iar pe Avraam îl pomeneşte după David. Și pentru că a adresat iudelor 





Evanghelia sa, a socotit de prisos să urce mai sus genealogia. Că aceşti doi 
bărbaţi erau mai cu seamă admiraţi de iudei; unul ca profet şi împărat, altul ca 
patriarh şi profet. 


Aş putea fi întrebat: Dar de unde ştim că lisus este din neamul lui David? Dacă 
lisus nu S-a născut din bărbat, ci numai din femeie şi dacă nu se face 
genealogia Fecioarei, de unde ştim că este strănepot al lu David? Dovă sunt deci 
problemele care se pun. Prima: pentru ce nu se face genealogia mamei? A doua: 
pentru ce Iosif, care n-a fost tatăl lui lisus, este pomenit şi de Matei şi de Luca? 
Prima pare necesară, a doua, de prisos. Despre care, dar, trebuie să vorbesc mai 
întâi? Negreşit despre aceea că Fecioara se coboară din David. Dar cum vom şti 
că se coboară din David? Ascultă pe Dumnezeu, Care-i spune lui Gavriil să se 
după “la o Fecioară din casa şi neamul lui David, logodită cu un bărbat care se 
numea Iosif” (Lc. 1,27). Ce răspuns mai clar decât aceste vrei când afli că 
Fecioara era din casa şi neamul lui David? 


Tot din aceste cuvinte se vede apoi că şi Iosif era tot din casa şi neamul lui David. 
Legea poruncea să nu se facă căsătorie cu altcineva, ci numai cu cineva din aceeaşi 
seminţie. Patriarhul Iacov a spus mai dinainte că Mântuitorul Se va ridica din 
seminţia lui Iuda, grăind aşa: “Nu va lipsi domn din Iuda, nici povăţuitor din 


coapsele lui până la venirea Celui Căruia Îi este pregătit sceptrul; Acesta va fi 
aşteptarea neamurilor” (Fac. 49,10). 


Profeţia aceasta, mi se poate spune, arată numai atât: că lisus este din seminţia 
lui luda, dar nicidecum că era şi din neamul lui David; iar în seminţia lui luda 
nu era numai neamul lui David, ci şi alte multe neamuri; se poate, dar, ca lisus 
Să fie din seminţia lui luda, dar nu şi din neamul lui David. 


- Dar, ca să nu spui aşa, evanghelistul îţi curmă această bănuială, zicând că lisus 
era “din casa şi din neamul lui David”. lar dacă vrei să afli acest lucru şi din altă 
parte, nu-mi lipsesc dovezile. Legea interzicea nu numai căsătoriile cu cineva din 
altă seminţie, dar chiar şi cu cineva din altă familie, adică din alt neam. Deci 
dacă raportăm cuvintele de la Luca “din casa şi neamul lui David” la Fecioară, am 
răspuns la întrebare; dacă le raportăm la Iosif, prin Iosif avem acelaşi răspuns, 
anume că lisus era din neamul lui David. Dacă Iosif era “din casa şi din neamul lui 
David”, apoi legea îl obliga să nu ia femeie din altă casă şi din alt neam, ci din 
acela din care era şi el. 


- Dar dacă a călcat legea? Matei, ca să nu spui asta, ţi-o ia înainte, mărturisind 
că Iosif era drept (Mt. 1,19); iar odată ce îi cunoşti virtutea, ştii că n-a călcat 





legea. Ar fi putut, oare, să calce legea, mânat de plăcere, un bărbat atât de 
iubitor de oameni şi atât de lipsit de pasiune, ca Iosif, încât, chiar silit de 
bănuială, să nu vrea să pedepsească pe Fecioară? Omul care s-a ridicat cu 
mintea mai presus de lege - că hotărârea lui de a o lăsa pe Fecioară şi a o lăsa 
întru ascuns era hotărârea unui om care s-a ridicat cu mintea mai presus de lege 
- ar fi putut Ssăvârşi, oare, o faptă împotriva legii, mai cu seamă atunci când nici 
o pricină nu-l silea? Deci din cele spuse se vede că Fecioara era din neamul lui 
David. 


Dar neapărat trebuie să spun acum pentru care pricină evanghelistul n-a făcut 
genealogia Fecioarei, ci pe a lui Iosif. Pentru ce? Nu era obiceiul la iudei să se 
facă genealogia femeilor. Deci ca să ţină obiceiul iudaic şi să nu se pară că de la 
primele cuvinte ale Evangheliei nu spune adevărul şi totuşi să ne facă nouă 
cunoscută pe Fecioară, evanghelistul a trecut sub tăcere pe strămoşii ei şi a făcut 
numai genealogia lui Iosif. Dacă ar fi făcut genealogia Fecioarei ar fi dat să se 
creadă că face inovaţii; iar dacă ar fi trecut sub tăcere pe Iosif, n-am fi cunoscut pe 
strămoşii Fecioarei. Dar ca să aflăm de Maria cine este, din ce neam se trage şi 
totuşi să nu strice obiceiurile, Matei a făcut genealogia logodnicului ei şi a arătat că 
era din casa lui David. Odată demonstrat că losif se pogoară din casa lui David este 
demonstrat şi aceea că şi Fecioara este tot din aceeaşi casă, din pricină că dreptul 
Iosif n-ar fi suferit, după cum am mai spus, să se logodească cu o femeie din altă 
casă şi din altă familie. 


Este însă şi un alt motiv, mai tainic, pentru care au fost trecuţi sub tăcere strămoşii 
Fecioarei. Dar nu-i timpul să descopăr aceasta acum, pentru că sunt multe de spus. 


De aceea, oprind aici cuvântul despre cele cercetate până acum, să ţineţi bine minte 
cele ce v-am spus. De pildă: pentru ce în genealogie a fost pus David înaintea lui 
Avraam; pentru ce Matei şi-a numit Evanghelia sa “Cartea naşterii”; pentru ce 
a spus: “a lui lisus Hristos”; pentru ce naşterea Lui este şi la fel, dar nu şi la fel 
cu a oamenilor; pe ce dovezi ne întemeiem că Maria este din casa lui David; 
pentru ce a făcut Matei genealogia lui Iosif şi au fost trecuţi sub tăcere strămoşii 
Mariei. 





Sfântul loan Gură de Aur — Omilia III - Tâlcuire la genealogia Domnului lisus 
Hristos 


Cartea naşterii lui lisus Hristos, Fiul lui David, Fiul lui Avraam ” (Mt. 1,1) 


lată aceasta-i a treia cuvântare şi încă n-am răspuns la toate problemele puse de 
primele cuvinte ale Evangheliei lui Matei. Aşa că nu în zadar spuneam că acest 
început cuprinde gânduri foarte adânci. Haide, dar, să vorbim astăzi de cele rămase 
încă nelămurite. 


- Ce vom căuta să aflăm acum? Pentru care pricină se face genealogia lui Iosif, 
odată ce el n-a contribuit cu nimic la naşterea lui lisus Hristos? O pricină am 
arătat-o în cuvântarea de mai înainte. Trebuie să arăt şi o altă pricină, mai tainică, 
mai greu de spus prin cuvinte decât cea dintâi. Care-i aceasta? 


Să nu 
vă tulburaţi din pricina unui răspuns atât de ciudat. Răspunsul nu-i al meu, ci al 
sfinţilor noştri părinţi, al acelor bărbaţi minunaţi şi vestiți. Dacă Domnul dintru 
început a umbrit multe fapte ale mântuirii noastre, numindu-Se pe Sine Fiul 
Omului, şi nici nu ne-a descoperit complet întotdeauna egalitatea Lui cu Tatăl, 
pentru ce te minunezi dacă a umbrit deocamdată şi naşterea Sa, când urmărea 
ceva mare şi minunat? 





- Dar ce lucru minunat urmărea? - MOEESROISEa RE po DOO dt 850 ocas că dă 


Dacă iudeii ar fi ştiut aceasta dintru început, printr-o interpretare 
greşită a cuvintelor Scripturii, ar fi osândit-o pe Fecioară pentru adulter. Dacă s-au 
purtat cu neruşinare faţă de alte fapte ale Domnului, despre care de multe ori aveau 
şi pilde în Vechiul Testament - de pildă Îl numeau îndrăcit, când izgonea dracii din 
oameni, îl socoteau potrivnic lui Dumnezeu, când vindeca pe bolnavi sâmbăta, cu 
toate că şi mai înainte fusese de multe ori călcată sâmbăta -, ce n-ar fi zis dacă li se 
spunea că Hristos Se va naşte din Fecioară? Se puteau întemeia pe toată istoria care 
nu avea nici un fapt de acest fel. 


Dacă iudeii Îl numeau pe Domnul tot Fiul lui Iosif (În. 1,45; 6,42) după ce 
făcuse atâtea minuni înaintea lor, cum ar fi putut crede că S-a născut dintr-o 
Fecioară înainte de facerea acestor minuni? Pentru aceasta deci a făcut şi 
genealogia lui Iosif şi a logodit-o şi pe Fecioara cu Iosif. Când Iosif, bărbat 
drept şi minunat, a avut nevoie de multe mărturii până Să creadă în ceea ce se 
Săvârşise - a avut nevoie de înger, de vedenie în vis, de mărturiile profeților - 
cum ar fi putut, oare, iudeii primi această idee, când ei erau suciţi, Stricaţi şi 
vrăjmaşi ai lui Hristos? Cumplit ar fi tulburat această faptă nouă şi străină, despre 
care n-au auzit să se mai fi întâmplat vreodată pe vremea strămoşilor lor. Cel care-i 
încredinţat că lisus este Fiul lui Dumnezeu nu mai pune la îndoială nici naşterea Sa 
din Fecioară; dar cel care-L socotește pe lisus un înşelător, un potrivnic al lui 
Dumnezeu, cum să nu se scandalizeze şi mai mult de naşterea din Fecioară, cum să 
nu-i întărească şi mai mult bănuiala sa? De aceea nici apostolii nu vorbesc la 
început îndată de naşterea din Fecioară, ci vorbesc mai mult şi mai des de 
învierea Domnului, pentru că istoria poporului iudeu le oferea nenumărate 
cazuri de înviere, cu toate că nu era nici o asemănare între aceste învieri şi 
învierea lui lisus. Apostolii deci vorbesc rar de naşterea din Fecioară; dar nici 
mama Lui n-a îndrăznit să dea pe faţă naşterea Lui minunată. lată ce spune 
Fecioara chiar Fiului ei: “Iată eu şi tatăl tău Te căutam ” (Lc. 2,48). Dacă s-ar fi 
bănuit că lisus nu-i fiul lui Iosif, atunci n-ar mai fi fost socotit nici Fiul al lui 
David; iar de aici s-ar fi născut şi alte multe rele. De aceea nici îngerii nu 
vorbesc altora de naşterea Lui din Fecioară, ci numai Mariei şi lui Iosif; 
păstorilor le binevestesc naşterea, dar nu le vorbesc de felul naşterii (Lc. 2,10- 
12). 


- Pentru care pricină evanghelistul, când a amintit de Avraam, a spus: “Avraam 
a născut pe Isaac şi Isaac a născut pe Iacov” (Mt. 1,2) şi n-a amintit şi de Isav, 
fratele lui Iacov; dar când a venit la Iacov a amintit şi de Iuda şi de fraţii lui? 
Unii interpreţi spun că evanghelistul a făcut aceasta din pricina răutăţii lui Isav şi a 
altor fapte săvârşite de el mai înainte. Eu nu sunt însă de această părere. Dacă 





aceasta ar fi pricina lăsării la o parte a lui Isav, atunci pentru ce sunt pomenite 
puţin mai jos nişte femei, tot aşa de stricate ca şi Isav? Că din cele contrarii se 
vădeşte slava lui lisus, nu în faptul că a avut strămoşi străluciți, ci din aceea că a 
avut strămoşi mici şi neînsemnaţi. Pentru cineva mare este mare slavă când poate 
să se umilească mult. 


- Deci pentru care pricină nu l-a amintit pe Isav? Pentru că saracinii, ismailiții, 
arabii şi toţi câţi s-au născut din Isav nu aveau nici o legătură cu neamul israiliţilor. 
Pentru aceasta deci a trecut sub tăcere pe aceia şi s-a îndreptat numai spre strămoşii 
lui lisus, spre poporul iudeu. De aceea evanghelistul zice “Jar Iacov a născut pe 
Iuda şi pe fraţii lui” (Mt. 1,2). Prin aceştia este arătat poporul iudeu. “Iar Iuda a 
născut pe Fares şi pe Zara din Tamar” (Mt. 1,3) 


- Ce faci, omule? îmi vorbeşti de istoria unei împreunări neliegiuite? Şi ce-i cu 
asta? Dacă aş face genealogia unui om vestit, de bună seamă că aş trece sub tăcere 
astfel de strămoși. Dar când fac genealogia lui Dumnezeu întrupat, trebuie nu 
numai Să n-o ascund, ci s-o spun în auzul tuturora spre a arăta puterea lui 
Dumnezeu şi purtarea Sa de grijă. Că pentru asta a venit Hristos pe pământ, nu 
ca să fugă de ocările noastre, ci ca să le nimicească. După cum nu ne minunăm 
că a murit, ci pentru că a fost şi răstignit - deşi răstignirea era o ocară; dar cu 
cât a fost mai de ocară, cu atât L-a arătat mai iubitor de oameni -, tot aşa trebuie 
Să spunem şi despre naşterea Lui. Nu este drept să ne minunăm numai că a luat 
trup şi S-a făcut om, ci că a voit să aibă astfel de neamuri, că nu I-a fost ruşine 
deloc de păcatele noastre. 


Evanghelistul deci, chiar de la primele cuvinte ale istorisirii naşterii, a arătat că 
lisus nu S-a ruşinat de nici una din slăbiciunile noastre, învăţându-ne prin asta 
ca noi Să nu ne ruşinăm de păcatele strămoşilor, ci să căutăm un Singur lucru, 
virtutea. Un om care caută virtutea nu va putea fi vătămat cu nimic, chiar dacă 
strămoşul lui a fost de alt neam, chiar dacă a fost desfrânat, chiar dacă a avut 
alte păcate. Dacă pe un stricat, întors pe calea cea dreaptă, nu poate să-l facă de râs 
viaţa lui de mai înainte, cu atât mai mult nu va putea face de ruşine păcătoşenia 
părinților pe un om virtuos, născut dintr-o desfrânată şi dintr-o adulteră. 


Genealogia lui lisus nu ne instruieşte numai pe noi, ci spulberă şi îngâmfarea 
iudeilor. Iudeii nu se îngrijeau de virtutea sufletului, dar spuneau la tot pasul că 
sunt strănepoţii lui Avraam, socotind că virtutea strămoşilor le scuza păcatele; de 
aceea evanghelistul le arată, chiar de la primele cuvinte ale Evangheliei, că nu 
trebuie să se laude cu strămoşii, ci cu faptele lor. 





În afară de această învăţătură, evanghelistul ne mai spune şi altceva; anume ne 
arată că toţi oamenii sunt păcătoşi, chiar şi strămoşii Domnului. Patriarhul luda, cel 
de la care iudeii îşi trag numele, nu pare că a făcut puţine păcate; Tamara a stat 
înaintea lui şi l-a acuzat de desfrânare; David a născut pe Solomon cu o femeie 
desfrânată. Deci dacă de oameni mari n-a fost îndeplinită legea, cu atât mai puţin 
de oameni mici; iar dacă n-a fost îndeplinită, înseamnă că toţi oamenii au păcătuit 
şi deci a fost de neapărată trebuinţă venirea lui Hristos. De aceea evanghelistul a 
amintit şi de cei doisprezece patriarhi, ca şi prin asta să spulbere iarăşi îngâmfarea 
iudeilor, care se lăudau cu noblețea strămoşilor lor. Mulţi dintre patriarhi au fost 
născuţi din slujnice; totuşi nu s-a făcut deosebire între fii din pricina deosebiri de 
mame. Toţi au fost fără deosebire patriarhi şi conducători de seminţii. 


Această prerogativă o are şi Biserica; ea este creatoarea nobleţei noastre, modelul 
şi l-a luat de sus. De aceea de ai fi sclav sau liber, aceasta nici nu te avantajează, 
nici nu te micşorează; biserica îţi cere un singur lucru: ce gând ai şi cum ţi-i 
sufletul. 





Sfântul Teofan Zăvorâtul — Cuvânt la Duminica Sfinţilor strămoşi (1) 


A înlătura vina păcatului de la neamul omenesc poate doar moartea Dumnezeu- 
Omului. Să dea împlinire prin faptele dreptăţii vieţii omeneşti petrecute în păcat 
pot numai faptele Dumnezeu-Omului. 


Duminica aceasta şi cea următoare Sunt menite pomenirii tuturor Sfinţilor 
strămoşi şi părinţi care din veac au plăcut lui Dumnezeu, de la Adam până la 
dreptul Iosif Logodnicul. Lăudându-i, Sfânta Biserică zugrăvește felul în care ei, 
de la mare depărtare de timp mai înainte văzând arătarea lui Dumnezeu întrupat 
pentru a noastră mântuire, Il aşteptau cu dorire şi, adâncindu-se în cugetarea la EI, 
se bucurau dinainte atât pentru sine, cât şi pentru toți cei ce aveau şi au a se 
învrednici de vederea sau de cunoaşterea acestei minunate lucrări a 
pogorământului dumnezeiesc faţă de noi. 


Sfinții strămoşi şi părinți aşteptau naşterea Mântuitorului Hristos; noi aşteptăm 
acum apropierea prăznuirii în cinstea Naşterii lui Hristos. Ca atare, după cum ei se 
adânceau în contemplarea tainei întrupării lui Dumnezeu Cuvântul şi prin aceasta 
se pregăteau de primirea Lui, aşa şi noi, înaintea praznicului Naşterii lui Hristos, 
amintindu-ne de ei, să închinăm cuviincios zilele acestea mai ales evlavioasei 
cugetări la aceeaşi taină a întrupării şi să refacem în noi toată puterea încredinţării 
că nu avem mântuire în altceva sau altcineva decât în Domnul lisus Hristos, 
Dumnezeu-Omul, ca nu numai cu gura, ci cu gândul, cu inima şi cu toată fiinţa să 
mărturisim taina aceasta şi cu inimă largă să primim bucurie în ziua cea de bucurie 
a Naşterii lui Hristos. 





Dumnezeu S-a arătat în trup (| Lim. 3, 16). Aceasta este marea taină a bunei 
credinţe. Mintea nu poate să o pătrundă. însă de vreme ce ea a fost arătată şi nu 
numai mărturisită, de vreme ce ea s-a vădit în chip lucrător şi arată puterea sa în 
noi, atunci, continuând a nu pricepe taina, mintea poate cel puţin să afirme cu 
încredere că nici nu poate să fie altfel, că întruparea lui Dumnezeu- Cuvântul, din 
partea Dumnezeirii întreit Ipostatice, Care întocmeşte mântuirea noastră, este, 
desigur, adânc al milostivirii Ei faţă de noi, însă din partea noastră este o necesitate 
fără de care mântuirea noastră nu putea fi întocmită, întrucât condițiile mântuirii 
noastre nu puteau fi altfel îndeplinite decât prin puterea şi prin lucrarea lui 
Dumnezeu întrupat. Vă rog să vă adânciţi în cugetarea la taina aceasta. 


Felul mântuirii noaste se trage de la adâncimea căderii noastre. Prin cădere, 
omul a devenit vinovat înaintea lui Dumnezeu şi S-a stricat în viaţa şi în puterile 
sale. 


+ Ca atare, pentru a-l mântui pe om era nevoie, în primul rând, ca el să fie 
îndreptăţit înaintea lui Dumnezeu, să fie arătat drept înaintea feţei judecății 
Lui celei nemărginit de drepte, să fie împăcat cu El. Pentru că cel 
neîndreptăţit, neîmpăcat, este din fire fiu al mâniei, după cuvântul 
apostolului, este lipsit de orice binecuvântare a bunei voiri dumnezeieşti, 
care face să rodească adâncurile firii omeneşti - şi din această pricină, 
simțind în sineşi micşorarea, strâmtorarea şi împuţinarea puterilor sale, 
pierde orice nădejde de ridicare şi recăpătare a puterilor de viaţă. 

+ în al doilea rând, pentru mântuirea omului era nevoie să fie îndreptate viaţa 
şi puterile lui, să fie nimicită vătămarea cea păcătoasă din el, să i se 
dăruiască viaţă nouă - să fie renăscut. Pentru că altfel îndreptăţirea ca 
atare nu-i va aduce nici o roadă, întrucât păcatul care trăieşte în el îl va 
face iar vinovat clipă de clipă, şi asta la nesfârşit. 


Aşadar, pentru mântuirea omului era nevoie ca el să fie îndreptățit şi să i se dea o 
viaţă nouă - dar nici îndreptăţirea omului, nici dăruirea unei noi vieţi nu se putea 
săvârşi altfel decât prin lucrarea şi prin puterea lui Dumnezeu întrupat. Prin 
urmare, fără întruparea lui Dumnezeu n-avem nici mântuire. 


Opriți-vă pentru început asupra primului fapt, şi anume că îndreptățirea omului nu 
se putea întocmi altfel decât prin puterea şi prin lucrarea lui Dumnezeu întrupat. 


Ce înseamnă a-l îndreptăţi pe om şi a-l arăta drept înaintea feţei lui Dumnezeu? 
înseamnă nu numai a-l declara nevinovat, a înlătura vinovăția ce îl apasă, ci şi 
a umple toată viaţa lui, petrecută în păcate, cu faptele dreptăţii. Pentru că aşa este 





lege în viaţa noastră, ca ea nu numai să nu aibă păcate, ci şi să fie plină toată, în 
toate momentele sale, de fapte bune, altfel spus de roade ale dreptăţii. Dar 


** a înlătura vinovăția care apasă neamul omenesc poate numai moartea 
Dumnezeu- Omului, şi 

** a umple viața omului, petrecută în păcat, cu faptele dreptăţii pot numai 
faptele Dumnezeu-Omului. 


Și, prin urmare, pentru o deplină îndreptăţire a omului păcătos şi a neamului 
omenesc era neapărată nevoie de întruparea lui Dumnezeu. 


Acum vom lămuri numai prima idee, şi anume că a înlătura vinovăția care apasă 
neamul omenesc poate numai moartea Dumnezeu-Omului. 


Fie că vom pătrunde în simțămintele păcătosului care stă înaintea lui Dumnezeu cu 
conştiinţa limpede a dreptei judecăţi dumnezeieşti şi a păcatelor sale, fie că II vom 
contempla pe Dumnezeu, Care Se pleacă spre păcătosul care se pocăieşte, în 
amândouă cazurile vom descoperi un anumit „perete de mijloc", ce taie calea pe 
care se pogoară miluirea de la Dumnezeu asupra păcătosului şi suie nădejdea de la 
păcătos spre tronul Dreptului Judecător Dumnezeu. 


Mila lui Dumnezeu ar fi gata să miluiască, însă dreptatea nu dă loc dreptei 
miluitoare. Adevărul lui Dumnezeu şi dreapta judecată a lui Dumnezeu cer ca cel 
nedrept să sufere pedeapsa hotărâtă pentru nedreptate, altminteri dragostea 
miluitoare va fi o indulgență nepotrivită. 


Pe de altă parte, în sufletul păcătosului simțământul dreptăţii dumnezeieşti este de 
obicei mai puternic şi mai adânc decât simțământul milostivirii dumnezeieşti, sau 
chiar numai el îl umple! Ca atare, când se apropie de Dumnezeu, acest simțământ 
nu numai că îl face fără de răspuns înaintea Lui, ci îl şi apasă printr-o 
deznădăjduire desăvârşită, ca şi cum l-ar îndepărta de la EI cu sila. De aceea şi în 
epistolele apostoleşti învierea nădejdii de mântuire este arătată ca una dintre cele 
mai binefăcătoare urmări ale morții Domnului nostru lisus Hristos (v. | Petr. 1, 3). 


Aşadar este neapărată nevoie să fie stricat acest „perete din mijloc”, este 
neapărată nevoie ca între Dumnezeu şi om să se ridice altceva la mijloc, ceva 
care să ascundă păcatele omului de ochii Dreptăţii dumnezeieşti, iar de ochii 
păcătosului - Dreptatea dumnezeiască, ceva în virtutea căruia Dumnezeu să îl 
vadă pe păcătos vrednic de miluire - dezvinovăţit - şi omul să îl vadă pe 
Dumnezeu nu numai înclinat spre milostivire, ci deja vărsând-o fară împiedicare 





asupra oricui se apropie de Tronul harului Său; este neapărată nevoie de o jertfa 
de milostivire, care, îndestulând dreptatea dumnezeiască şi împăcând sufletul 
păcătosului, să II împace pe Dumnezeu cu omul şi pe om cu Dumnezeu. 


Se pune întrebarea: cine este această jertfă şi în ce stă ea?! 


Jertfa aceasta e moartea de om. Ea a fost hotărâtă dintru început de către dreptate, 
ca pedeapsă pentru păcat: cu moarte veţi muri-, pe ea o propune lui Dumnezeu şi 
păcătosul care se pocăieşte, pentru că strigă către EI: „la-mi viaţa şi tot, numai 
mântuieşte-mă!" Dar: 


1) o asemenea jertfă nu poate fi moartea mea sau a altuia din neamul omenesc, 
fiindcă şi eu, şi oricare alt om, avem nevoie de această jertfă şi căutăm să ne 
îndreptățim prin ea încă din timpul vieţii, şi încă din timpul vieţii trebuie să fim 
îndreptățiți ca să ne mântuim. Ca atare, moartea de om poate fi jertfă de milostivire 
numai atunci când este moartea unui om care să fie scos din rândul oamenilor. lar 
asta nu este cu putință decât dacă omul acela, fiind om, nu va aparține sieşi, nu va 
fi o persoană aparte, ca oricare alt om, ci o altă fiinţă îl va asuma pe acel om în 
persoana sa, se va uni cu el în chip ipostatic, altfel spus se va înomeni. 


2) lar dacă jertfa îndreptăţitoare - moartea - nu poate fi moartea mea sau a altuia 
din neamul omenesc, înseamnă că nici eu, nici vreun alt om nu putem fi îndreptăţiți 
decât însuşindu-ne o moarte străină. lar în cazul acesta ea nu trebuie să fie 
pedeapsă în cel ce moare pentru noi, nu trebuie să fie urmare a vinovăţiei, altfel 
prin ea nu pot fi îndreptățiți alții, şi ca atare, iarăşi, deşi moarte omenească, ea nu 
trebuie să fie a unui om, ci trebuie să fie a unei alte persoane, cu desăvârşire 
nevinovate - sfinte. Cu alte cuvinte, moartea îndreptățitoare nu este cu putință 
decât dacă o fiinţă preasfântă, asumându- 1 pe om în persoana sa, va muri în el ca 
în felul acesta să scoată moartea de om de sub legea vinovăţiei şi să-i 
împărtăşească putinţa de a fi însuşită de către alţii. 


3) Vedeţi acum că îndreptăţirea omului este cu putință numai prin însuşirea de 
către el a unei morţi străine nevinovate - însă cei care au nevoie de îndreptăţire sunt 
îndeobşte toţi oamenii, cei care au trăit, care trăiesc şi care vor trăi, tot neamul 
omenesc, din toate timpurile şi locurile. De aceea, pentru îndreptățirea lor este 
neapărată nevoie ori să fie aduse ca jertfă tot atâtea morți fără vină câţi oameni 
păcătoşi sunt şi chiar câte căderi în păcat, fie să fie arătată o moarte a cărei putere 
să se întindă asupra tuturor vremurilor şi locurilor şi să fie în stare să acopere toate 
căderile în păcat ale tuturor oamenilor. 





De la Preaînţeleptul Dumnezeu, Ce întocmeşte mântuirea noastră, putem aştepta 
numai o soluţie ca cea din urmă, adică rânduirea unei singure morți atotmi- 
lostivitoare. Se pune însă întrebarea: cum este cu putinţă o asemenea moarte? Cum 
poate dobândi o asemenea putere atotcuprinzătoare moartea unui om, care în sine 
nu numai că nu aduce folos altora, dar nici măcar celui care moare? Nu altminteri 
decât dacă ea, rămânând omenească, va fi nu a unui om simplu, ci a Celui ce este, 
şi era, şi vine (v. Apoc. 1,4)- Fiinţei care este în toate timpurile şi locurile, lui 
Dumnezeu; cu alte cuvinte, nu altminteri decât dacă însuşi Domnul avea să 
binevoiască a lua în persoana Sa firea omenească şi, murind cu moartea ei, să îi 
împărtăşească însuşirile firii Sale şi prin această putere veşnică şi 
atotcuprinzătoare. 


4) Această ultimă condiţie a morţii atotmilostivitoare este definită cu deosebire de 
faptul că moartea aceasta, întinzându-se prin puterea sa asupra întregului neam 
omenesc, prin preţul său trebuie să fie pe potriva nesfârşitei Dreptăţii dumnezeieşti, 
să aibă, adică, o însemnătate nesfârşită, pe care, iarăşi, ea nu o poate dobândi decât 
fiind însuşită de Dumnezeu, altfel spus dacă Dumnezeu, asumându-Și-l pe om, va 
muri cu moartea lui. 


Aşadar a înlătura vinovăția care apasă asupra omului păcătos, a-l dezvinovăţi 
înaintea lui Dumnezeu poate numai moartea de om, însă a unui om care nu 
trăieşte în persoana sa, ci aparţinei persoanei unei alte fiinţe - preasfinte, 
veşnice, nemărginite, şi anume lui Dumnezeu; altfel spus, numai moartea 
Dumnezeu-Omului, a lui Dumnezeu întrupat. 


Asupra acestui fapt ne vom opri acum. Celelalte condiţii ale mântuirii, care fac 
neapărat trebuincioasă întruparea lui Dumnezeu, le vom lămuri în duminica 
viitoare. lar acum să îl proslăvim, fraților, pe Domnul Emmanuil, care se 
tâlcuieşte: „cu noi este Dumnezeu" (Mt. 1, 23) şi, adâncindu-ne în cugetarea la 
Naşterea lui Hristos - cea dintâi arătare pe pământ a lui Dumnezeu în trup -, să 
înălțăm cântare împreună cu îngerii: Slavă întru cei de Sus lui Dumnezeu fi pe 
pământ pace, întru oameni bună voire! (Lc. 2, 14) EI este nădejdea tuturor 
marginilor pământului. Toţi sfinţii din veac aşteptau mântuire numai în EI: tot aşa, 
de la Naşterea Lui până acum şi de acum până la sfârşitul veacurilor nădejdile 
tuturor celor ce caută mântuirea pot odihni temeinic şi neamăgitor doar în El. 


Unul este Dumnezeu, Unul este şi Mijlocitorul între Dumnezeu şi oameni: omul 
Hristos lisus, Care S-a dat pe Sine preț de răscumpărare pentru toţi (| Tim. 2, 5- 
6). El a stricat peretele cel din mijloc al despărțirii (v. Efes. 2, 14) şi a înstăpânit 
pacea între Dumnezeu şi om (v. Rom. 5, 10-11). Pe EI L-a înfăţişat Dumnezeu ca 





jertfă de milostivire prin credinţa în sângele Lui, ca să arate dreptatea Sa în iertarea 
păcatelor, ca să cunoască toți că EI este drept şi îndreptăţeşte în dar, însă pe cel ce 
crede în Hristos (v. Rom. 3, 23-26). Şi în felul acesta împacă în El lumea cu Sineşi, 
drept judecând, nemaisocotindu-le oamenilor păcatele (v. II Cor. 5, 19). 


în EI şi noi, fu ai mâniei după fire, lipsiţi de nădejde (v. Efes. 2, 3, 12), izbăvindu- 
ne de deznădăjduire, avem îndrăznire şi apropiere de nădejde către Tatăl, până la 
cele mai dinlăuntru, dincolo de catapeteasmă (v. Evr. 6, 19), avem libertatea de a 
intra în altar prin mijlocirea sângelui Său, pe calea cea nouă şi vie pe care pentru 
noi a deschis-o iarăşi prin catapeteasmă, adică prin trupul Său (Evr. 10, 19-20). 
Pentru că Hristos ne-a răscumpărat deja din blestemul legii, făcându-Se pentru noi 
blestem (Gal. 3, 13) ţi a stricat zapisul cel ce era asupra noastră, luându-l din 
mijloc şi pironindu-l pe cruce (v. Colos. 2, 14). 


lar pentru asta iată ce a făcut: 

1) A luat din sămânţa lui Avraam (Evr. 2, 16), ca să aibă ce aduce lui Dumnezeu 
(v. Evr. 8, 3), întru toate S-a asemănat fraților, ca să fie pentru ei Arhiereu, spre a- 
L face pe Dumnezeu să Se milostivească în privinţa păcatelor (v. Evr. 2, 17). 


2) A pătimit ca un drept pentru cei nedrepţi (| Petr. 3, 18), a suferit moarte în locul 
bucuriei care îi stătea înainte (v. Evr. 12, 2), necunoscând păcatul, S-a făcut pentru 
noi păcat, ca noi să ne facem dreptate a lui Dumnezeu (v. II Cor. 5, 21). Pentru că 
un astfel de Arhiereu se şi cuvenea să fie pentru noi: sfânt, fără de răutate, fără de 
pată, osebit de cei păcătoşi şi preaînălțat mai presus de ceruri (Evr. 7, 26). 


3) Nu de mai multe ori Se aduce pe Sine, căci altfel ar fi trebuit de mai multe ori să 
şi pătimească, ci o singură dată S-a arătat cu jertfa Sa spre nimicirea păcatului (v. 
Evr. 9, 25-26) şi prin această jertfă de o singură dată a trupului îi sfinţeşte pe toţi 
(v. Evr. 10, 10). Rămânând veşnic, El are şi preoţie netrecătoare, drept care şi 
poate să mântuiască desăvârşit pe cei ce se apropie prin El de Dumnezeu, căci 
pururea e viu ca să mijlocească pentru ei (Evr. 7, 24-25). 


Având un aşa de mare dar, mai presus de toate să ne păzim gândul de abaterile 
născute din îndoiala sufletului - fie că mila lui Dumnezeu e peste măsură de mare, 
fie că o asemenea milă nu este excepțional de necesară: cu credință deplină 
îmbrățişând taina întrupării, să ne închinăm Celui întrupat şi să-l aducem în dar 
adâncă încredințare că nu avem mântuire fără Dumnezeu întrupat, lepădând toată 
puţinătatea de credinţă şi închizând gurile tuturor celor ce propovăduiesc altfel. 
Amin! 





Sfântul Teofan Zăvorâtul — Cuvânt la Duminica Sfinţilor strămoşi (1) 


Indreptăţirea omului nu putea fi întocmită altfel decât prin puterea şi lucrarea lui 
Dumnezeu întrupat. Insă nici renaşterea noastră în viaţa nouă este cu neputinţă fără 
întruparea lui Dumnezeu. 


După ce am cunoscut că suntem datori să ne pregătim după vrednicie pentru a 
întâmpina praznicul Naşterii lui Hristos, am luat împreună cu voi hotărârea de a 
cugeta la neapărata trebuinţă a întrupării lui Dumnezeu pentru mântuirea noastră. 


O anumită parte a acestei mari teme am lămurit-o deja, şi anume: plecând de la 
căderea noastră, prin care am suferit două mari rele - am jignit Dreptatea lui 
Dumnezeu şi ne-am stricat în noi înşine 


Am văzut că pentru mântuirea noastră este neapărată nevoie în primul rând să 
fim îndreptăţiţi, iar în al doilea rând să primim viaţă nouă, să ne renaştem - 
adică să ne învrednicim a primi două mari bunătăţi, dintre care nici una nu ne 
poate fi dată altfel decât prin puterea şi lucrarea lui Dumnezeu întrupat. 


Oprindu-ne luarea-aminte asupra celui dintâi dar, al îndreptăţirii, am deosebit în 
har aceste două lucrări: înlăturarea vinovăţiei pricinuite de păcat şi umplerea cu 
faptele dreptăţii a vieţii petrecute în păcat. Despre faptul că înlăturarea vinovăţiei 
pricinuite de păcat nu poate fi dăruită altfel decât prin puterea şi lucrarea morţii pe 
cruce a lui Dumnezeu întrupat am stat de vorbă cu voi data trecută. 





Acum ne rămâne să lămurim că nici umplerea cu faptele dreptăţii a vieţii petrecute 
în păcat şi îndreptarea puterilor şi vieţii noastre stricate, altfel spus renaşterea 
noastră, nu sunt cu putinţă decât cu aceeaşi condiţie. Cu asta ne vom şi îndeletnici 
acum. Mie să îmi ajute Domnul să tâlcuiesc bine, iar vouă - să vă însuşiţi bine 
aceste adevăruri mântuitoare. 


Cel dintâi adevăr este că numai faptele Dumnezeu-Omului pot umple cu faptele 
dreptăţii viaţa omenească petrecută în păcate. 


Bun, de la omul păcătos a fost înlăturată vinovăția păcatului - oare prin asta i s- 
a dat tot ce trebuie pentru îndreptăţirea lui? Nu. Viaţa lui nu numai că trebuie să 
nu aibă păcate, ci trebuie şi să fie un lanţ necontenit de fapte bune. 


Când a fost iertată vina, păcatele parcă au pierit - unde sunt însă faptele bune ce 
trebuie să fie în locul faptelor celor rele? Nu sunt. Şi trebuie să le împrumutăm de 
undeva şi să le punem în locul răului, ca omul să se arate în toată deplinătatea drept 
înaintea ochilor dreptăţii lui Dumnezeu. 


Trăind în păcat, omul nu numai că lasă deoparte faptele dreptăţii, nu numai că îşi 
pierde timpul, dar îl şi umple cu fapte efective ale nedreptăţii, care sunt supuse 
pedepsei. Când este înlăturată de la el vina, pedeapsa pentru păcat, prin aceasta 
este nimicit doar răul efectiv din viaţa lui, puterea pierzătoare pentru el a 
nedreptăților lui; pentru viaţa lui, aceste nedreptăţi sunt ca şi cum n-ar fi. însă 
minutele şi ceasurile de viaţă păcătoasă, eliberându-se în acest chip de răul efectiv, 
nu dobândesc însă prin asta binele efectiv, care ar trebui să ia în ei locul răului, ci 
rămân deşarte, neocupate cu nimic şi neînsemnate cu nimic, aşa încât toată viaţa 
omului seamănă, după înlăturarea de la el a vinovăţiei, cu o hârtie pe care nu este 
scris nimic, cu o țarină nesemănată, necultivată, cu un pom fără ramuri şi fără 
roade. Iar în felul acesta omul tot mai este nedrept înaintea lui Dumnezeu, pentru 
că Dreptatea dumnezeiască cere ca toată viaţa lui să fie plină de fapte bune 
efective. 


Se pune acum întrebarea: cum şi prin ce să acoperim acest neajuns al binelui 
din viaţa păcătosului? 

Este învederat că omul însuşi nu poate face asta, deoarece chiar dacă după pocăință 
încetează să mai păcătuiască şi începe să facă doar fapte bune, totuşi orice ar face, 
va face numai ceea ce este dator să facă în momentul cu pricina, şi ca atare asupra 
vieţii lui trecute acestea nu pot avea înrâurire mântuitoare. Şi atunci, ce este de 
făcut? Trebuie să împrumutăm dreptate şi sfințenie de la altă persoană, să ni le 





însuşim în aşa fel ca Dreptatea dumnezeiască să ni le recunoască şi nouă. lar de 
aici ia uitaţi-vă ce reiese! Trebuie să ne însuşim faptele dreptăţii altei persoane. 


Prin urmare: 

1) persoana aceasta trebuie să fie omenească, pentru a face fapte omeneşti, care să 
poată umple viaţa noastră, pentru că viaţa noastră trebuie să fie plină de fapte 
omenești; 

2) ea nu trebuie să fie însă legată prin lege, datoare la aceste fapte, pentru că 
altminteri ele nu pot fi trecute asupra altora, împropriate altora. Faptele acestea 
trebuie să fie în el comoară a lui liberă şi neatârnată; 

3) întrucât faptele omeneşti nu pot ieşi de sub constrângerea datoriei dacă aparţin 
persoanei unui om, înseamnă că pentru săvârşirea unor fapte omeneşti care să nu 
fie din datorie trebuie ca cineva dintre cei aflați în afara sferei omenirii să intre în 
această sferă, să îşi asume firea ei şi cu puterile ei să împlinească toată dreptatea 
omenească, dreptate care totuşi să nu fie obligatorie pentru ea. 


După aceste cugetări, nu vă va fi greu Să trageţi singuri concluzia că fiinţa cu 
pricina poate fi numai Dumnezeu, deoarece nici o făptură nu este liberă de lege. 


Toţi sunt prinşi cu faptele lor, şi nu pot face fapte care să poată fi transmise altora 
sau însuşite de către alții. Nici îngerii, nici arhanghelii, nici vreo altă făptură nu 
poate împlini asta pentru noi, ci numai Domnul, Care este liber de legile ce stau 
asupra făpturilor Lui. Asta ne-a dat de înţeles Domnul însuşi, atunci când la 
întrebarea Apostolului Petru cu privire la plata didrahmei pentru Templu a răspuns: 
„Fiul plăteşte, oare, dajdie?" Pe de altă parte, faptele cu pricina trebuie să aibă 
însemnătate veşnică şi nemărginită, pentru că de ele au nevoie toţi oamenii, din 
toate timpurile şi locurile. Iar ele pot dobândi o asemenea însemnătate numai 
când Sunt săvârşite de Dumnezeu în firea omenească şi cu puterile omeneşti, 
adică atunci când Dumnezeu Se uneşte ipostatic cu omenirea, adică Se 
întrupează, şi le săvârşeşte în trup. 


Aşadar vedeţi că neajunsul faptelor dreptăţii din viaţa noastră poate fi împlinit 
numai prin faptele Dumnezeu-Omului. într-adins îmbin toate ideile acestea, ca să 
întăresc mintea voastră în neclintita încredințare că Mântuitorul nostru lisus 
Hristos este nu numai om, ci şi Dumnezeu, şi nu numai Dumnezeu, ci şi om, că 
este Cuvântul Care S-a făcut trup pentru a noastră mântuire, şi că toate acestea sunt 
atât de neapărat trebuincioase, încât mântuirea noastră nici nu putea fi întocmită 
altminteri. 





De aceea îl proslăvim, cântând cu Biserica: Venit-ai din Fecioară nici sol, nici 
înger, ci Tu însuţi, Doamne, Te-ai întrupat şi m-ai mântuit pe mine, tot omul 
(Irmosul cântării a 4-a din Canonul învierii, glas 2). 


EI, Cel slobod de lege, S-a pus pe Sine sub lege ca să îi răscumpere pe cei de sub 
lege (v. Gal. 4, 5). 


Ca Fiu al lui Dumnezeu şi Dumnezeu, EI era mai presus de orice mărginiri - însă, 
luând asupră-Şi lucrarea mântuirii noastre, a zis: lată, vin să fac voia Ta, 
Dumnezeule (Evr. 10, 9) şi legea Ta în mijlocul pântecelui meu (Ps. 39, 9). 


Drept aceea, venind pe pământ în firea omenească, EI a plinit toată dreptatea (v. 
Mt. 3, 15), află singura mâncare şi băutură în împlinirea voii Celui ce L-a trimis (v. 
In 4, 34), a fost ascultător chiar până la moarte (v. Filip. 2, 8). Şi toate acestea nu 
pentru Sine, ci pentru a Se face sfârşit al legii spre îndreptarea tuturor 
credincioşilor (v. Rom. 10, 4), ca orice credincios, prin credinţa în EI, să întărească 
legea (v. Rom. 3, 31), să împlinească neîndestulătoarea ei împlinire în viaţa sa şi 
prin aceasta să-şi umple de dreptate viața (v. Rom. 8, 4). După cum prin 
neascultarea unui singur om mulți s-au făcut păcătoşi, prin ascultarea unuia singur 
mulți s-au făcut drepţi (v. Rom. 5, 18-19). Astfel, nu avem îndreptăţire în lege, ci 
numai în credinţa în Domnul nostru lisus Hristos. 


Acum vă este limpede, cred, că îndreptăţirea omului nu putea fi întocmită altfel 
decât prin puterea şi lucrarea lui Dumnezeu întrupat. în fine, voi lămuri pe scurt că 
şi ultima condiție a mântuirii, renașterea noastră în viaţa nouă, este cu neputinţă 
fără întruparea lui Dumnezeu. 


Precum am zis la început, pentru mântuirea omului nu ajunge ca el să fie 
îndreptăţit înaintea lui Dumnezeu, el trebuie să fie şi renăscut cu desăvârşire, 
trebuie să i se dea viaţă nouă, să fie nimicit în el principiul vieții vrednice de 
osândă, pentru că deocamdată se va păstra în el acest început, el va tot face 
faptele nedreptăţii. Ca atare, poţi să-l îndreptăţeşti chiar clipă de clipă - el va 
cădea iarăşi sub osândă, clipă de clipă, şi prin urmare îndreptăţirea ca atare nu 
îi va aduce nici un folos. Și atunci, ce este de făcut? Trebuie să i se dea viaţă 
nouă, să i se dea puteri cu care, biruind păcatul, să facă numai dreptatea, sau, 
potrivit apostolului, să umble întru înnoirea vieţii. Se pune întrebarea: cum Să 
ajungem la aceasta? 


In acest scop, trebuia să se ridice un nou începător al neamului omenesc, un nou 





Adam, după cum arată apostolul, pentru ca toţi cei ce caută mântuire să primească 
de la EI viaţă nouă. 


Aduceţi-vă aminte că prin cădere omul a pierdut viaţa sa cea adevărată, a început 
să trăiască o altă viaţă, care prin comparaţie cu menirea omului nu poate fi numită 
decât viață mincinoasă. Aceasta, începând de la capul omenirii, s-a revărsat apoi în 
toate mădularele ei, aşa încât tot neamul omenesc a început să reprezinte un trup 
uriaş, care trăieşte în chip mincinos. Este limpede că pentru înnoirea acestui trup 
vătămat şi căzut în neorânduială trebuia să se toarne în el dinafară principule vieţii 
omeneşti adevărate, în chip asemănător cu felul în care este tratat organismul 
omenesc stricat turnându-se în el sânge sănătos, nevătămat; dacă ne închipuim 
omenirea ca pe un pom, trebuia ca el să fie altoit pe alt pom, plin de viaţă, pentru 
ca acesta să-l umple cu sevele sale purtătoare de viaţă; trebuia să se ridice un nou 
cap al neamului omenesc, pentru ca oamenii, născându-se de la el din nou, 
renăscându-se prin el, să alcătuiască în unire cu el un nou trup al omenirii, plin de 
viaţa omenească adevărată. Se pune întrebarea: cine poate fi un asemenea cap? 


Nimeni altul decât Dumnezeu-Omul. Acest nou începător de neam trebuie să fie 
om, ca să ne dăruiască viaţă omenească, şi trebuie să fie Dumnezeu, ca în persoana 
Sa să împărtăşească vieţii omeneşti pe de o parte nevătămarea, curățirea şi 
desăvârşirea care sunt proprii firii omeneşti, iar pe de alta o plinătate 
atotcuprinzătoare care să fie îndeajuns pentru a da viaţă tuturor oamenilor care au 
fost, care sunt şi care vor fi: două însuşiri pe care viaţa omenească le poate dobândi 
doar fiind asumată în persoana Dumnezeu-Omului. 


Tocmai astfel este Domnul nostru lisus Hristos - noul Adam - începătura (v. 1 Cor. 
15, 48); EI este Domnul din cer (v. | Cor. 15, 47), este viaţa, care era la Tatăl şi s-a 
arătat nouă (| In 1,2); EI este pâinea vieţii, care se pogoară din cer şi dă viaţă lumii. 
EI este din cer, însă cuprinde şi altă viaţă - nu de la îngeri, ci de la sămânţa lui 
Avraam luată (v. Evr. 2, 16), din plinătatea căreia noi, toţi oamenii, luăm şi prin 
împărtăşirea cu care primim viaţă; şi astfel ne facem toți mădulare ale Lui din 
trupul Lui şi din oasele Lui, alcătuim cu toţii un singur trup, al cărui cap este EI (v. 
Efes. 5, 23-29), care îl hrăneşte şi-l încălzeşte, şi care nu mai trăieşte sieşi, ci 
trăieşte în el Hristos (v. Gal. 2, 20), pentru că aici toate şi întru toți este Hristos 
(Colos. 3, 11). 


Astfel, este adevărat că precum în Adam toţi mor, aşa şi în Hristos toți vor învia. 
începătura este Hristos, iar apoi urmează toţi cei ce cred în numele Lui (| Cor. 15, 
22-23). 





Știind acestea, fraților, păziți-vă de cei ce vă linguşesc şi vor să vă abată de pe 
calea vieţii veşnice, care este întru Hristos lisus, pe cea întunecată a vătămării în 
numele „umanităţii”. „Umanitatea! Umanitatea!", strigă unii pe fel şi fel de glasuri. 


Dar ce este umanitatea? Este ceea ce am primit de la Adam - ceva vătămat, 
netemeinic, păcătos. Nu în numele ei trebuie să milităm, ci în numele 
creştinismului, care ne-a întors la viaţa adevărată prin împărtăşirea cu Domnul 
lisus Hristos. 


Cum este cel pământesc, aşa sunt şi cei pământeşti, şi cum este cel ceresc, aşa sunt 
şi cei cereşti (| Cor. 15, 48). Doar cei ce intră în împărtăşirea cu Domnul primesc, 
înnoită, viaţa adevărată. Mlădiţele sunt vii doar cât sunt pe viţă, iar cele ce nu sunt 
pe viţă mor şi se usucă: dintre oameni, sunt vii doar cei ce sunt în Hristos. în afara 
lui Hristos Domnul, omenirea, umanitatea, e doar o ramură uscată, fără viaţă, oricât 
de grijuliu ai hrăni-o şi ai îngriji-o. 


Aşadar, fraţilor, nu avem mântuire în nimic altceva, fără numai în lisus Hristos, 
Dumnezeu-Omul. în moartea Lui e dezvinovăţirea noastră, în Dreptatea Lui este 
îndreptăţirea noastră, în viaţa Lui este viaţa noastră adevărată. El e dreptatea 
noastră, sfinţirea şi răscumpărarea (v. | Cor. 1, 30); prin EI ne-am spălat, ne-am 


sfințit, ne-am îndreptățit (v. 1 Cor. 6, 11). în EI sălăşluieşte toată plinătatea (v. Col. 
2, 9). Numai prin EI şi în El putem avea plinătatea care ne este, potrivit planului 
dumnezeiesc, proprie (v. Col. 2, 10). 





Mitropolitul Augustin de Florina - Omilie la Duminica dinaintea Naşterii lui 
Hristos 


> ss.Şi vei chema numele Lui, lisus” (Matei 1, 21) 


Iubiţii mei, cât de repede trece timpul! Peste puţin timp vom sărbători pentru încă o 


dată marea sărbătoare a Naşterii lui Hristos. De aceea, duminica aceasta se 
numeşte Duminica dinaintea Naşterii lui Hristos. 

Sfânta noastră Biserică a hotărât să se citească astăzi ca Evanghelie începutul sau 
primul capitol din prima Evanghelie, cea după Matei. Este un catalog al 
strămoşilor lui Hristos. 


- Dar a avut strămoşi Hristos?... 


Ca Dumnezeu fără început, nu a avut. Drept tată îl are pe Tatăl cel Ceresc. Dar 
odată ce s-a arătat pe pământ, ca om desăvârşit în afară de păcat, înseamnă că a 
purtat trup din curatele sângiuri ale Preasfintei Născătoare de Dumnezeu. Şi s-a 
născut într-un mod supranatural. Tată pământesc nu are, ci doar mamă. Vama Sa 
este Preasfânta (Panaghia) noastră. Iarăşi, părinţi ai Preasfintei sunt Ioachim şi 
Ana, iar părinţii lui Ioachim şi ai Anei Sunt alţii şi aşa mai departe. În felul 
acesta se formează un mare lanţ de strămoşi. 





Primul inel al lanţului strămoşilor lui Hristos este o mare personalitate 
istorică, Avraam. Lui Avraam, după cum am auzit la Apostol, i s-a făcut o mare 
făgăduinţă şi anume că din urmaşii săi, din seminţia lui luda, se va naşte 
Izbăvitorul. 


Conform acestui catalog, de la Avraam până la Davidsunt paisprezece 
neamuri, de la Davidpână la strămutarea în Babilon sunt paisprezece 
neamuri şi de la strămutarea în Babilon până la naşterea lui Hristos sunt 
iarăşi paisprezece neamuri (Matei 1, 17). Aproape cincizeci de nume, care nu ne 
impresionează. Sunt evreieşti şi ni se pare obositor să auzim „a născut... ”, „a 
născut...”, „a născut...",până ce coboară scara strămoşilor să ajungă la 
Fecioara Maria, din care s-a născut Hristos. 


Însă aceste nume, pe care noi acum le ascultăm cu indiferenţă, în acele vremuri 
creau o mare impresie. Dintre ei unii erau generali, alții erau conducători, alții 
profeți, alții patriarhi, alții împărați, alţii bogaţi, alţii înţelepţi precum Solomon, 
David şi alţii. Acum nu mai impresionează. Ce înseamnă asta? După cum aceste 
nume au fost uitate, aşa şi toate câte astăzi impresionează şi se aud şi se 
promovează, după 50-100 de ani cine îşi va mai aminti de ele? Undeva, pe vreo 
pagină a istoriei, cu litere mici, se va scrie că au trecut pe pământ. Se sting ca 
focurile de artificii şi ca licuricii. Concluzia? „Deşertăciunea deşertăciunilor, 
toate sunt deşertăciune” (Ecclesiast 1, 2). Zero bogăţiile, funcţiile, zero toate. Un 
singur lucru rămâne: împlinirea voii lui Dumnezeu. 


Dar dacă numele istoriei israelite şi universale şi ale vieţii contemporane se afundă 
în adâncul timpului, un singur nume rămânea pururea în actualitate, spre pizma 
demonilor — care? Este acela care a fost dat Dumnezeiescului Prunc. Îngerul, la 
porunca Domnului, a spus lui Iosif, ocrotitorului Preasfintei: „Și vei chema 
numele Lui lisus ” (Matei 1, 21). 


Ce înseamnă numele „/isus”? Nu este elin, este evreiesc şi tradus în elină 
înseamnă Mântuitor”. Adică acel copil care se va naşte este Mântuitorul. Vă rog 
să fim atenţi la numele acesta, „cel mai presus de orice nume” (Filipeni 2, 9). De 
ce s-a numit Hristos „Mântuitor? Trebuie să dăm o explicaţie. 


Aici pe pământ, unde trăim de când omul a fost izgonit din Rai, în orice parte, 
omul este biciuit de diversitatea nereuşitelor şi nenorocirilor, care sunt consecinţele 
vieţii lui păcătoase. Foamete, sete, lipsă de îmbrăcăminte şi de acoperiş, boli... 
Acestea sunt nenorocirile, relele, pe care încearcă să le şteargă. Dar există şi altele. 
Mai există relele naturale. Astfel de rele sunt cutremurul, seceta, inundația, 





incendiul, epidemiile, bolile incurabile precum cancerul şi în cele din urmă 
moartea. Toate acestea sunt rele groaznice. 


Dar nu v-am spus încă nimic. Există ceva mai grav — Dumnezeu să ne lumineze să 
înţelegem lucrul acesta. Singurul rău care constituie rădăcina a tot răul, a 
întregii noastre ticăloşii — şi, din nefericire, nu-i dăm importanţa care i se cuvine — 
în limba Sfintei Scripturi se numeşte păcat. De acolo provin toate relele; cauza 
este păcatul. Ne îngrozim când auzim de cancer, însă păcatul nu ne provoacă 
frică. Ne jucăm cu el, precum copiii se joacă de Anul Nou cu jucăriile ce le 
primesc în dar de Sfântul Vasile. Nu îl luăm în considerare deloc, şi cu toate 
acestea el biciuieşte umanitatea. Fie ca adulter, şi desfrânare, şi destrăbălare, fie 
ca îndrăcire a gâtlejului şi îndrăcire a pântecelui, fie ca gelozie şi invidie, fie ca 
mânie şi supărare şi înverşunare, fie ca răutate şi ură şi răzbunare şi crimă, păcatul, 
acesta este izvorul a toată ticăloşia. Dacă s-ar putea printr-o minune să se 
dezrădăcineze acesta, pământul s-ar transforma în rai. 


Cine ne va mântui? Şi dacă noi vom tăcea, până şi pietrele vor striga: Unul singur 
mântuieşte! Desigur, deschizând istoria, oricine va putea să numere vreo 155 de 
persoane, pe care popoarele, pentru mici servicii pe care aceştia le-au adus, îi 
numeşte „mântuitori” sau “salvatori”. Aceştia sunt salvatori mici. Salvatorul sau 
Mântuitorul (prin excelenţă) este Unul singur: Hristos. 

Dacă cineva îţi face un bine, îl ţii minte, îl consideri binefăcător. Faţă de medic, de 
pildă, care te-a vindecat, îţi exprimi recunoştinţa. Însă superior tuturor 
binefăcătorilor este Hristos, deoarece ne mântuieşte de cel mai mare rău, de păcat. 
Mântuieşte prin Biserica Sa. Este adevăratul Mântuitor — o simţim? 


Doar cine-şi simte păcătoşenia sa şi spune ca şi vameşul „Dumnezeule, milostiv 
fii mie, păcătosului” (Luca 18, 13), sau precum fiul cel risipitor „Greşit-am la cer 
şi înaintea Ta” (Luca 15, 18), sau precum tâlharul, „Pomeneşte-mă, Doamne, 
când vei veni întru Împărăţia Ta” (Luca 23, 42), acela înţelege că Hristos este 
Mântuitorul. 


Și sigur că nu este suficient doar să spui că este Mântuitorul oamenilor, în 
general. Trebuie să simţi că este şi Mântuitorul tău personal. Şi Dumnezeu te va 
învrednici să simţi acest lucru, dacă te vei pleca întru pocăință şi vei spune 
păcatele tale părintelui tău duhovnicesc, dacă te vei mărturisi. Atunci vei Simţi că 
pleacă deasupra ta un munte şi vei simţi faţă de Hristos o adâncă recunoştinţă. 





Aceasta a simţit-o tâlharul pe cruce, aceasta au simţit-o apostolii, martirii, toţi 
sfinţii, ca de pildă, Sfântul Ignatie Teoforul, episcopul Antiohiei. Când îl duceau 
la Roma ca să-l arunce la fiare, scria despre Hristos: Îlubirea mea se 
răstigneşte, adică Hristos este iubirea inimii mele”] Mici iubiri mai mişcă astăzi 
neamul nostru trupesc; doar sexul. Nu-l condamn, Dumnezeu l-a sădit; dar nu ca să 
stingă toate celelalte iubiri. Neamul nostru, neamul sodomiţilor şi al gomorenilor, 
nu cunoaşte alte iubiri. Pe drept cuvânt a spus un filosof, că epoca noastră este fără 
iubire, crudă. 


Dacă nu-L iubeşti pe Hristos, n-ai înţeles nimic, degeaba ai venit pe 
pământ. lubirile frumoase sunt iubirea faţă de ştiinţă, iubirea față de patrie, dar mai 
presus de toate este iubirea faţă de Hristos. În anii de demult, numele lui Hristos 
era cel mai dulce lucru. Bunica îl lua pe genunchii ei pe micul copilaş, îl învăţa să- 
şi facă semnul crucii, iar primul cuvânt pe care-l învățau să zică era Hristos. Am 
văzut astfel de exemple. Acum, din nefericire, iubirea dumnezeiască nu numai că 
s-a stins, dar uneori se preface cu desăvârşire în ură satanică. 


Când eram predicator în Krevena şi cutreieram pe munţi înalţi, acolo pe unde 
treceam, aud deodată o înjurătură; pentru prima oară auzeam o astfel de 
înjurătură. Măi, măi! — zic: Ce este aici? Dracii locuiesc pe-aici? Deci m-am 
apropiat şi am privit: în spatele unui copac şedea un tată, avea pe genunchii săi un 
băieţel şi-l învăţa să-L înjure pe Hristos! Dumnezeul meu, încă nu s-au transformat 
stelele în fulgere ca să cadă în capetele noastre? Unde este iubirea faţă de Hristos? 


Însă chiar dacă Hristos este înjurat şi necinstit, numele Său va rămâne veşnic. După 
cum norii negri nu pot să şteargă soarele, aşa înjurăturile nu pot să şteargă numele 
lui Hristos.Va rămâne în veacul veacurilor, în ciuda demonilor. Doresc ca în ţara 
noastră să nu se audă nici o înjurătură, ci mici şi mari, bărbaţi şi femei, toţi fără 
excepție să spunem: Binecuvântat este Dumnezeu şi preaslăvit este numele Lui; 
pe Care, copii ai elinilor lăudaţi-L şi-L preaînălțaţi întru toţi vecii. Amin. 


(Sfânta Biserică a Sfinţilor Constantin şi Elena din Amintaios, 20.12.1987) 





Sfântul Luca al Crimeei - Predică la Duminica dinaintea Naşterii Domnului a 
Sfinţilor părinţi după trup ai Domnului 


“Duminica dinaintea Crăciunului Sfânta Biserică o închină pomenirii Sfinților 
Părinţi, iar în duminica precedentă s-a cinstit pomenirea Sfinților Strămoşi. Cine 
sunt Strămoşii şi părinţii noştri şi de ce se săvârşeşte atât de solemn pomenirea 
lor mai înainte de sărbătoarea Naşterii lui Hristos? Strămoşii sunt drepții 
Vechiului Testament şi, întâi de toate, Sfinţii Proroci. 


De ce este atât de importantă pentru noi pomenirea acestora? Fiecare înfăptuire 
mare a omului, atunci când îşi propune scopuri mari, necesită o pregătire 
îndelungată, profundă; la fel şi cele mai mari evenimente din viața neamului 
omenesc se pregăteau în decursul multor ani. 


Dacă la fel se întâmplă şi cu faptele omeneşti, şi cu faptele personale, dacă se 
întâmplă aşa şi în istoria omenirii, atunci cu mult mai mult ar trebui să dureze 
lucrarea pregătirii marelui eveniment din istoria întregii omeniri — procesul de 
pregătire a venirii în lume a Domnului lisus Hristos. 


Astfel trebuia să se facă pregătirea neamului omenesc pentru primirea învăţăturii 
măreţe a lui Hristos. 


Închinarea la Dumnezeu cel adevărat, cunoaşterea Lui au fost şi în timpurile vechi, 
şi în cele mai apropiate, specifice poporului ales al lui Dumnezeu. Celelalte 
popoare nu aveau Revelația care a fost dată poporului lui Israel, deci vechii păgâni 





Îl cunoşteau pe Dumnezeu doar din manifestările naturii înconjurătoare. Religiile 
lor erau naturaliste, ele divinizau începuturile materialiste ale lumii, închinându-se 
luminătorilor cereşti, tuturor stihiilor naturii, divinizau animale şi păsări şi se 
închinau la idolii făcuţi de ei înşişi. 


S-a cunoscut în vechime şi religia poporului indian — budistă -, dar ea era infinit de 
departe de cunoaşterea lui Dumnezeu. Cunoştea doar deşertăciunea vieţii omeneşti, 
respingea viaţa, fiind o religie a pesimismului. De fapt, nu-L cunoştea pe 
Dumnezeu — se poate numi o religie fără Dumnezeu. 


Un mare popor al Antichității, poporul grec, L-a cunoscut pe Dumnezeu doar 
parţial — prin armonia şi frumuseţea din jur. Era departe însă de cunoaşterea lui 
Dumnezeu că Unicul Care Este, ca centru şi punct central, al întregii vieţi a lumii, 
al întregii vieţi omeneşti. Cunoaşterea lui Dumnezeu Unicul Care Este, Care veşnic 
există în Sine Însuşi, a fost doar moştenirea poporului ales, pentru că acest popor Îl 
cinstea pe Iahve, iar cuvântul „lahve” în limba ebraică veche înseamnă „Cel ce 
Este”. 


Dar şi această cunoaştere a lui Dumnezeu, şi această închinare adresată 
adevăratului Dumnezeu, a fost departe de acea cunoaştere care a fost dată 


oamenilor în creştinism. Pentru că poporul lui Israel Îl înțelegea pe Dumnezeu că 
pe Creatorul lumii, justițiar şi judecător. Ei erau aproape la fel de departe ca şi 
grecii antici şi păgânii de înţelegerea lui Dumnezeu ca iubire. 


Esenţa învăţăturii lui Hristos se reduce anume la propovăduirea iubirii, a învăţăturii 
despre ea. Pentru înţelegerea acestui mare adevăr trebuia pregătit poporul israelit, 
întreaga lume, întreaga omenire. 


Domnul Dumnezeu, încă din cele mai vechi timpuri, a făcut promisiuni neamului 
omenesc despre trimiterea Mântuitorului în lume. Incepând cu Adam, primul om, 
Domnul a dat o făgăduinţă, înainte de izgonirea lui din Rai: 


Sămânţa femeii va zdrobi capul şarpelui. 


Sămânţa femeii este Domnul lisus Hristos, iar femeia este Preasfânta Fecioară 
Născătoare de Dumnezeu, Maica Domnului. 


Vechiul nostru strămoş, Iacov, nepotul lui Avraam, ne-a lăsat o prorocie despre 
Mântuitorul lumii. Atunci când înainte de moarte îi binecuvânta pe cei 12 fii, i-a 
spus lui Iuda, din a cărui seminţie trebuia să Se arate lumii Domnul Hristos: 





Nu va lipsi sceptrul din mâna lui luda şi cârmuitor din coapsele lui, până când 
va veni Impăciuitorul şi Lui I se vor supune popoarele (Facere 49, 10). 


EI a vorbit despre Împăciuitorul. Acesta este unul şi acelaşi cu Mântuitorul, pentru 
că Mântuitorul a fost Împăciuitorul oamenilor cu Dumnezeu. El a vorbit despre 
Fiul lui Dumnezeu, Domnul lisus Hristos, cu aproape două milenii înainte de 
Naşterea Sa. 


Sfântul Proroc Isaia, de asemenea, a prevestit venirea lui Hristos: 


Și va veni Izbăvitorul Sionului şi va îndepărta necredincioşiile fiilor lui lacov 
(Isaia 59,28) 


Izbăvitorul din Sion este Izbăvitorul poporului lui Israel, fiindcă Sion numit acel 
munte pe care a fost ridicat Templul lui Solomon, şi sub numele de Sion este 
subînţeles adesea poporul evreu. 


Nu numai Prorocul Isaia a prevestit venirea Domnului lisus Hristos. Să ascultăm ce 
spune şi Sfântul Proroc Maleahi: 


Iată, Eu îl trimit pe Îngerul Meu, şi el va pregăti calea înaintea feţei Mele, şi 
Domnul pe Care voi Îl căutaţi va veni de îndată în templul Său, Ingerul 
legământului pe Care voi Il voiţi (Maleahi 3, 1). 


Şi aşa a şi fost. Prorocul Maleahi prin aceste cuvinte vorbea despre Sfântul loan 
Botezătorul, care a pregătit calea Domnului lisus Hristos. Atunci a venit 
Domnul, a venit Cel pe care poporul evreu Il caută, Ingerul Sfântului, pe Care Il 
aştepta. 


Dar cea mai importantă profeție despre Domnul lisus Hristos a fost dată de marele 
Proroc Daniel cu mulţi ani înainte de Naşterea Domnului nostru lisus Hristos. lată 
ce spune acesta: 


Să ştii şi să înfelegi că de la ieşirea poruncii pentru zidirea din nou a 
Ierusalimului şi până la Cel-Uns — Cel-Vestit—sunt şapte săptămâni şi şaizeci 
şi două de săptămâni (el Îl numeşte pe Hristos chiar şi pe nume); şi atunci 
poporul se va întoarce şi se vor zidi pieţele şi zidul în vremuri de Strâmtorare. Și 
după cele şaizeci şi două de săptămâni, Cel-Uns va pieri, fără să se găsească 
vreo vină în EI; şi va dărâma cetatea şi templul, şi sfârşitul cetăţii va veni prin 





potopul mâniei lui Dumnezeu şi până la capăt va fi război —prăpădul cel 
hotărât (Daniel 9, 25-26). 


Prorocul vorbeşte despre faptul că vor trece şaizeci şi două de săptămâni de ani din 
momentul în care poporul lui Israel se va întoarce din robia babiloniană, va 
reconstrui zidurile Ierusalimului şi templul lui. El spune că din acel moment până 
la moartea Domnului lisus Hristos vor trece şaptezeci de săptămâni de ani. 


Dar ce este o săptămână de ani? 


O săptămână de ani reprezintă şapte ani, fiindcă vechii israeliteni măsurau anii 
cu săptămână. Fiecare al şaptelea an se numea an sabbatic, şi în acel an erau 
eliberaţi toţi robii. Aşadar săptămână de ani înseamnă şapte ani, iar şaptezeci de 
săptămâni de ani înseamnă 490 de ani. Priviţi cât este de uimitor! Domnul lisus 
Hristos, exact după cuvântul Prorocului Daniel, a fost răstignit peste 490 de ani 
după revenirea poporului lui Israel din robia babiloniană. 


Prorocul Daniel spune că, după ce va fi condamnat la moarte Hristos, va fi distrus 
Templul din Ierusalim. Şi aşa s-a şi întâmplat, după cum ştiţi, după 70 de ani de la 
răstignirea lui lisus Hristos. După ce lerusalimul a fost cucerit de către 


comandantul Vespasian, comandantul roman Titus a distrus până în temelii 
Templul din Ierusalim. "Toate acestea au fost profețite de Prorocul Daniel cu 490 de 
ani înainte de răstignirea Domnului nostru lisus Hristos. 


Dar iată şi alte cuvinte ale acestui proroc: 

Văzut-am în vedenie de noapte, şi, iată, pe norii cerului venea Cineva ca Fiul 
Omului, şi a venit la Cel Vechi de Zile, şi a fost adus în faţa Acestuia (Daniel 7, 
13). 

Vechi de Zile este numit Dumnezeu- Tatăl. 

Şi Lui ] s-a dat stăpânirea, Slava şi împărăţia (Daniel 7, 14). 

Nu sunt acestea oare prorocii directe despre Domnul lisus Hristos? 

Iată ce spune sfântul proroc Zaharia; Bucură-te foarte, fiica Sionului, veseleşte-te, 


fiica Ierusalimului: iată, Împăratul tău vine la tine drept şi biruitor, blând şi 
Călare pe asin, pe mânzul asinei (Zaharia 9, 9). 





EI prorocea despre acest Împărat, despre Domnul nostru lisus Hristos, Care, după 
cum ştiţi, a intrat solemn, cu puţin timp înainte de răstignire, în Ierusalim, călare pe 
o asină. În această prorocie n-a fost relatat numai faptul arătării Domnului lisus 
Hristos, dar a fost anticipat cu o precizie extraordinară şi faptul intrării Sale 
triumfale în Ierusalim. 


Cel mai mare dintre toți prorocii este Isaia, numit şi Evanghelistul Vechiului 
Testament, deoarece nimeni ca dânsul n-a profețit atât de deplin şi de clar tot ceea 
ce este mai important în legătură cu arătarea şi viața Domnului lisus Hristos şi cu 
întreaga Sa activitate. 


Capitolul 53 din cartea profetului Isaia începe cu următoarele cuvinte: Cine va 
crede ceea ce noi am auzit şi braţul Domnului cui i se va descoperi? Crescut-a 
înaintea Lui ca o odraslă şi ca o rădăcină în pământ uscat; nu avea nici chip, 
nici frumuseţe ca să ne uităm la EI şi nici o înfăţişare ca să ne fie drag. 
Dispreţuit era şi cel din urmă dintre oameni; om al durerilor şi cunoscător al 
suferinţei, unul înaintea căruia Să-ţi acoperi faţa; disprețuit şi nebăgat în seamă. 


Dar EI a luat asupra-Și durerile noastre şi cu suferinţele noastre S-a împovărat. 
Şi noi Îl socoteam pedepsit, bătut şi chinuit de Dumnezeu. Dar El fusese 
străpuns pentru păcatele noastre şi zdrobit pentru fărădelegile noastre. El a fost 
pedepsit pentru mântuirea noastră şi prin rănile Lui noi toţi ne-am vindecat. 


Toţi umblăm rătăciţi ca nişte oi, fiecare pe calea noastră, şi Domnul a făcut să 
cadă asupra Lui fărădelegile noastre, ale tuturor. Chinuit a fost, dar S-a supus şi 
nu Și-a deschis gura Sa; ca un miel spre junghiere S-a adus şi ca o oaie fără de 
glas înaintea celor ce o tund, aşa nu Și-a deschis gura Sa... 


Mormântul Lui a fost pus lângă cei fără de lege şi cu cei făcători de rele, după 
moartea Lui, dar El a fost înmormântat de cel bogat, pentru că n-a săvârşit nici 
0 nedreptate şi nici înşelăciune nu fusese în gura Lui (Isaia 53, 1-7, 9). 


Nu vedeţi oare, în aceste cuvinte, adevăratul chip al Domnului lisus Hristos, 
Care în toată viaţa Sa omenească, începând cu naşterea în Betleem, a fost cel 
mai Simplu, cel mai neînsemnat om, a fost fiul unor oameni lipsiţi de faimă, 
pentru că pe Iosif tâmplarul îl considerau greşit drept tată al Lui? În EI nu există 
nimic ieşit din comun, era extrem de simplu, toată viața Lui pământească a fost 
foarte modestă. 





Cine putea să dea crezare acestei prorocii? N-au putut să creadă evreii, pentru că Îl 
aşteptau pe Mesia ca pe un mare împărat plin de slavă, Care va supune toate 
popoarele, Care va deveni stăpânitor a toată lumea, Care va veni la conducere şi va 
lua puterea. Aceştia nu puteau să creadă că EI va fi înjosit de oameni, că Îşi va 
încheia viaţa ca un răufăcător, pe Crucea Golgotei. Gândeau că este chinuit 
pentru că S-a făcut vinovat înaintea lui Dumnezeu, dar EI suferea de bună voie, 
suferea pentru noi, şi pentru păcatele noastre EI a fost pironit pe Cruce. Ca un 
miel în faţa celui ce îl tunde, aşa nu Şi-a deschis gura Sa. 


Acelaşi Proroc Isaia a vorbit despre Hristos folosind aceste cuvinte: Jară sluga 
Mea pe Care o sprijin, Alesul Meu, întru Care binevoieşte sufletul Meu. Pus-am 
peste El Duhul Meu şi EI va propovădui popoarelor legea Mea; nu va striga, nici 
nu va grăi tare şi în pieţe nu se va auzi glasul Lui; trestia frântă nu o va zdrobi şi 
feştila ce fumegă nu o va stinge; El va propovădui legea Mea cu credincioşie 
(Isaia 42, 1-3). 


În aceste cuvinte este descris exact chipul blând şi smerit al Domnului lisus 
Hristos, Care niciodată nu Şi-a ridicat vocea la nefericiţii care piereau, pe păcătoşi 
îi mântuia, îi ierta precum a iertat-o pe acea femeie păcătoasă, pe care evreii au 
prins-o în adulter şi voiau s-o ucidă cu pietre. 


In continuare Isaia stabileşte scopul şi însemnătatea venirii Domnului, scopul vieţii 
şi activităţii Lui: va veni pentru ca să deschidă ochii orbilor, să-i scoată din 
legături pe cei legaţi şi din adâncul temniţei pe cei ce Stau în întuneric. 


Va veni să-i conducă pe cei orbi pe calea pe care ei n-o cunoşteau încă. 


Era orb neamul omenesc, nu cunoştea calea cea adevărată şi, atunci când S-a arătat 
Hristos, Care spunea despre Sine: Eu sunt Calea, Adevărul şi Viaţa, doar atunci 
poporului lui Israel i-a răsărit lumina cea adevărată, s-au deschis ochii lor orbi şi au 
cunoscut căile Domnului. 


Este uimitor că prorocii nu vorbeau doar în termeni generali despre Domnul lisus 
Hristos, ci profeţeau şi evenimente particulare ale vieţii Lui, de exemplu moartea 
pe Cruce despre care citim la Prorocul Zaharia: Atunci voi vărsa peste casa lui 
David şi peste locuitorii lerusalimului duhul darului şi al indurării, şi ei vor privi 
la Mine, Cel pe Care L-au străpuns, şi vor face plângere asupra Lui, cum se face 
pentru un fiu unul-născut şi-L vor jeli ca pe cel întâi născut (Zaharia 12, 10). 





Prorocul David, la Psalmii săi a profeţit : Că m-au incojurat câini mulți, adunarea 
celor vicleni M-a împresurat, străpuns-au mâiniile Mele şi picioarele Mele. 
Numărat-au toate oasele Mele, iar ei priveau şi se uitau la Mine; impărţit-au 
hainele Mele loruşi, iar pentru cămaşa Mea au aruncat sorţi (Psalmul 21,16-18). 


Toate acestea le-a prorocit David cu 1000 de ani înainte de naşterea Domnului 
nostru lisus Hristos. 


ŞI iată ce a mai prorocit: Și mi-au dat mie în băutură fiere. 


Voi ştiţi că l-au dat Domnului lisus Hristos să bea fiere amestecată cu oţet, în 
timpul răstignirii Lui. Şi aceasta a văzut Sfântul Proroc David cu ochii săi 
duhovniceşti, cu 1000 de ani înainte. Prorocul Isaia a profețit şi faptul că Domnul 
lisus Hristos, numărat cu răufăcătorii, va fi îngropat de cel bogat. Şi voi ştiţi că El a 
fost îngropat în grădina lui losif din Arimateea. 


Multe am putea vorbi despre cuvintele minunate din cărțile profetice, despre 
Domnul lisus Hristos. Dar este suficient. 


Din cele ce v-am spus, în faţa voastră se conturează imagini măreţe, grandioase, 


care uimesc mintea omenească, ale profeţiilor despre Domnul lisus Hristos. Să nu-i 
cinstim oare pe aceşti bărbați mari, aleşi de Dumnezeu, să nu le cinstim oare 
pomenirea şi în prezent, mai înainte să sărbătorim Naşterea Domnului lisus 
Hristos? 


Y Să nu-i cinstim oare pentru că, din cauza acestor prorocii, erau supuşi 

grelelor urmăriri, persecuțiilor, chinurilor şi morţii cumplite? Fiindcă aţi 
auzit din Apostolul zilei cât de mult au suferit aceşti oameni, cum au fost 
izgoniți şi s-au ascuns în munți, cum a fost tăiat cu fierăstrăul marele 
proroc Isaia, cum au fost omorâți şi greu prigoniţi aproape toți sfinţii. 
Să nu-i cinstim oare pe strămoşii noştri, care au fost mari drepți, să nu-i 
cinstim oare pe strămoșul Avraam, care a arătat o asemenea ascultare 
uimitoare voii lui Dumnezeu: după primul cuvânt al Domnului, el a lăsat pe 
tatăl său, patria şi a plecat pe o cale necunoscută în pământul Canaanului, 
aşa cum i-a rânduit lui Domnul? Nu s-a dat în lături să-l aducă jertfă pe 
unicul Său fiu, Isaac, dar a fost oprit de un înger! 

Y Să nu-l cinstim oare pe Iosif, strănepotul lui Avraam, în care cuviosul Efrem 
Sirul găseşte multe trăsături care îl fac asemănător Domnului lisus Hristos 
Însuşi? 





Y Să nu-l cinstim oare pe marele proroc Moise, cu care a vorbit Dumnezeu 
Însuşi, care a primit de la Dumnezeu cele zece porunci ale Vechiului 
Testament, să nu-l cinstim oare pe acela care în Sfânta Scriptură este numit 
cel mai blând dintre toți oamenii? 

Y Să nu-i cinstim oare pe toți cei care au condus omenirea spre primirea 
propovăduirii Evangheliei lui Hristos? 


Să cinstim dar pomenirea lor, nu doar cu cuvintele, nu doar cu predica pe care o 
auziţi de la mine, nu doar cu Liturghia pe care o săvârşim astăzi întru pomenirea 
lor. Să le cinstim pomenirea prin aceea că ne vom deschide inimile noastre în faţa 
Domnului lisus Hristos Cel ce va să vină!” 


5 ianuarie 1946 


(sursa: Sfântul Luca al Crimeei, “Predici”, 
Editura Sophia, Bucureşti, 2010) 





Arhimandrit loil Konstantaros: Lectura apostolică la Duminica dinaintea 
Naşterii Domnului 


Nu există pentru om o stare mai înaltă decât Credinţa. Fireşte, când vorbim 
despre Credinţă, nu înţelegem prin ea doar o acceptare generală a unui oarecare 
Dumnezeu impersonal, cum poate că mulţi tratează acest subiect. Noi o percepem 
ca pe o Credinţă într-un Dumnezeu personal, şi desigur Treimic, care în „explozia 
iubirii Sale”, creează pe om din „neființă”, iar în cele din urmă, în ciuda 
îndepărtării şi a peregrinării lui, însuşi Creatorul său se face om, pentru a-l face pe 
om „dumnezeu după har”. 


Și este atât de uriaşă adâncimea şi atât de uluitoare înălțimea şi lățimea capitolului 
Credinței, din această clipă a Creaţiei până la sfârşitul istoriei, încât vrând-nevrând 
fiecare om se va confrunta cu el. Şi sunt atât de multe personalitățile care de-a 
lungul veacurilor au trăit realitatea acestei Credinţe conştiente, încât de- 
Dumnezeu-insuflatul apostol, „în mod doveditor” aminteşte câteva nume care 
luminează acest drum binecuvântat al poporului lui Dumnezeu până în momentul 
„naşterii lui Hristos”. 





ŞI pentru a arăta în chip viu acest adevăr, împreună cu lectura din Apostol, care ne 
prezintă marea credinţă a drepţilor din Vechiul Legământ, Sfânta Evanghelie ne 
descoperă pe strămoşii după trup ai Domnului nostru lisus Hristos. Cu răsuflarea 
tăiată îi urmărim în înțelesurile dense ale bogatului text de Dumnezeu insuflat pe 
acei bărbaţi vrednici de minunare, care prin credinţa lor vie în Atotputernicul 
Dumnezeu, au demonstrat că credinţa şi iubirea în Dumnezeul şi Domnul personal 
sunt o insuflare uluitoare şi o putere unică, care pot să depăşească şi să învingă 
orice piedică în drumul vieţii. Cu precădere, unii din aceştia, precum Avraam, 
David, Samuil, profeţii, Daniil şi cei trei tineri, trebuie să fie modelele noastre şi să 
ne insufle. Şi va trebui să fim inspirați din credinţa lor proverbială pentru că fiecare 
epocă — deci şi în epoca noastră — Adevărul costă cât nu putem să ne imaginăm... 


Poate că unii vor pretexta că atunci era o epocă a idolatriei. Da, aşa era atunci, dar 
poate cineva care se pretinde realist, să nege că şi în epoca noastră modul de viaţă 
idolatru revine şi este evident în unele situaţii, dar şi foarte perfid în multe altele, 
de unde nevoia în ziua de azi a unei mai mari râvne şi curaj şi duh de mărturisire a 
Credinței Ortodoxe? 


Să fim sinceri şi să recunoaştem, iubiților. Din nefericire, cei mai mulţi dintre 
credincioşii de astăzi suntem lipsiţi foarte mult de fervoarea credinţei noastre. 
Chiar dacă astăzi trăim în epoca harului. Chiar dacă suntem mădulare ale Sfintei 
noastre Biserici Ortodoxe, adică ale Unicei Biserici, cu toate acestea suntem atât de 
mici în faţa acelor oameni mari. Ne clătinăm foarte, foarte uşor şi ne pierdem. 
Credinţa noastră este în unele situaţii cu totul anemică. Se aseamănă cu o mică 
flacără care tremură să se stingă şi este gata să dispară. 


Oare trebuie să aducem exemple? Cu durere să atingem una din rănile noastre 
puroinde. 


+ Există creştini, laici, dar şi clerici (!), care „au cunoştinţa bunei credinţe” şi, 
desigur, poate că şi cunosc înalta teologie şi patristică şi isihastă, însă care, 
atunci când vine vremea să trâmbiţeze unicitatea Credinței noastre, atunci îi 
vezi că tremură ca „frunzele de toamnă”. 

Există creştini (?) care, atunci când lucrurile „merg bine”, se prezintă drept 
adevăraţi fu ai Bisericii. Când însă este nevoie, fireşte, nu să-şi dea sângele 
lor, ci doar să îşi pună o simplă semnătură pe un text de protest sau de 
mărturisire, o, atunci!, „leii” mobilizează toate „argumentele lor teologice”, 
adică argumentele  laşităţii,  superficialități şi ale dezechilibrului 
duhovnicesc care-i caracterizează, şi printr-o transfigurare ovidiană, se 
transformă în „iepuri”. Şi îi judecă în continuare pe acei credincioşi care, în 





ciuda lipsurilor lor (lucru omenesc de altfel), demonstrează însă că în 
realitate ÎL iubesc pe Domnul Iisus Hristos, Îl mărturisesc şi sunt gata să îşi 
ofere pentru dragostea Lui şi însăşi viaţa lor. Faptul că astfel de oameni — 
chiar dacă deţin cele mai înalte funcţii bisericeşti — singurul lucru pe care 
reuşesc să-l facă este să decadă în conştiinţa creştinilor ortodocşi vii, adică 
să piardă buna-mărturie din afară, nu mai trebuie să-l subliniem. 


Aceasta este „lumină de Fanar”... («Poc- Pavăpv)...) 


În punctul acesta să subliniem doar că diferitele foleloruri şi ajururi [Ornamente cu 
perforaţii (n.tr.).] teologice, şi nu doar mantale, nu reuşesc în nici un caz să 
acopere căderea şi sinistrul demon al laşităţii, care sălăşluieşte în inimile lor. 
Desigur laşitatea este vârful icebergului... Şi pentru că s-ar putea ca pricinile 
acestei situaţii tragice să nu fie atât de clare celor laşi, dar şi mioapelor priviri 
ecumeniste, este bine să se audă pentru încă o dată, înfricoşătorul cuvânt al cărții 
Apocalipsei, care îl mustră pe episcopul de Laodiceea: 


„Te sfătuiesc să cumperi de la mine aur lămurit în foc ca să-ţi ungi ochii şi să 
vezi”, ca să-ţi dobândeşti lumina (Apocalipsa 3, 18). 


Și, în plus, noi toţi să studiem mai în profunzime cuvântul Celui care ţine cele 
şapte stele în dreapta Sa şi care păşeşte în mijlocul celor şapte sfeşnice de aur. Să 
fie studiat de către toţi aceia care, deşi par că încep corect, în continuare, din 
nefericire, se abat din drumul lor, şi acest cuvânt: 


„Adu-ţi aminte deci de unde ai căzut şi pocăieşte-te şi fă faptele cele dintâi...” 
(Apocalipsa 2, 5). 


Dar să ne abatem de la imaginea sumbră a căderii, fraţii mei, şi să ne întoarcem 
iarăşi privirea spre bărbaţii Credinței din pericopa noastră apostolică. Să ne 
veselim de Harisma Mărturisiri. Este atât de mare sfinţenia acestor chipuri, încât 
textul sfânt demonstrează printr-o singură frază înălțimile uluitoare ale sfinţeniei 
pe care ele o dobândesc prin mărturisire, mucenicie, asceză şi în general prin toată 
lupta pentru Credinţă: 


(ei) de care lumea nu era vrednică”. 


Adică: „De aceşti sfinţi bărbaţi nu era vrednică, nici putea să se compare cu ei 
lumea întreagă”. 





Și din adâncuri de veacuri, referitor la această expresie, se aude glasul celui 
prigonit pentru dreptate şi adevăr, al : „ Chiar dacă 
qi cerceta lumea întreagă, nu vei găsi mai chinuiţi şi mai Slăviţi ca ei”. 


Cu adevărat cutremurător Adevăr, dar şi cât atinge coardele subțiri ale inimilor 
noastre!? Şi cât ne mişcă Adevărul dogmatic cu care se încheie sfânta lectură! Toţi 
aceştia, chiar dacă sunt lăudaţi pentru minunata lor credinţă, nu s-au desfătat încă 
de slava cea cerească. Pentru că Dumnezeu a rânduit ceva mai bun pentru noi. Să 
ne desfătăm de răsplata moştenirii veşnice toţi credincioşii împreună, adică şi noi 
împreună cu ei, după cea de-a Doua Venire a Domnului. 


(traducere din greacă: ierom. Fotie) 





Arhimandritul Emilianos Simonopetritul - Arborele genealogic al lui Hristos 


S-a născut, așadar, Hristos. Dar din cine S-a născut? Este nevoie să ne aruncăm 
ochii în adâncurile veacurilor şi ale miilor de ani, ca să aflăm de când Hristos a 
început să vină pe pământ şi când a venit în cele din urmă. 


Odoxologia.ro 
Traducere și adaptare: Laura Enache 


Iarăşi vine Crăciunul, iubiții mei. Cu adevărat S-a născut Hristos şi S-a arătat în 
mijlocul oamenilor. Un imn de la înainte-prăznuire zice că Născătoarea de Dumne- 
zeu a fost cuprinsă de uimire atunci când L-a născut pe Fiul ei, de aceea s-a plecat 
şi s-a închinat ca o roabă Împăratului împăraţilor și L-a întrebat: „Cum Te-ai 
semănat în pântecele meu?” Şi fiindcă nu a primit nici un răspuns, s-a închinat din 
nou Pruncului lisus, întrucât ştia că este Dumnezeu, Singurul care a putut aduce 
din Cer firii omeneşti darul unic al dumnezeirii. 


O asemenea plecare şi îmbrăţișare întâlnim și la Sfântul sfințit mucenic Elefterie, a 
cărui pomenire o săvârşim astăzi. Sfântul a făcut multe minuni şi sute de oameni au 
crezut din pricina lui. Au preferat să devină mucenici, apostoli veșnici ai Bisericii 
şi cetățeni ai Cerului, decât să-și salveze propria viaţă. Dar şi sfântul şi-a vărsat 
sângele pentru Hristos, precum și mama lui, Anthia, cea bine înfloritoare ! în inima 


1.Joc de cuvinte; Anthia, în greacă, înseamnă floare. 





şi în viaţa ei, care în loc să plângă pentru feciorul ei s-a avântat în arenă și l-a 
îmbrăţişat pe fiul ei ca pe nişte sfinte moaște, cu scopul de a fi junghiată şi ea de 
călău. 


Insă îmbrăţişarea şi sărutarea Preasfintei Maicii Domnului şi a mamei mucenicului 
nu a avut loc numai atunci. Ea se face neîncetat de la Preasfânta, de la sfinţi și de la 
Insuşi Hristos, către toţi cei care mărturisesc pentru slava lui Hristos. 


Astăzi, însă, Biserica noastră îi îmbrățișează pe toţi cei care au umplut bisericile ei. 
Vă îmbrăţişează pe voi, fiindcă voi sunteți martorii prin credință și prin pilda slavei 
Domnului nostru. Ochii voştri cei strălucitori și bătăile inimii voastre pentru 
Dumnezeu mă fac să vă spun cuvintele pe care apostolul Pavel le spunea 
Colosenilor: Nădejdea voastră, bucuria voastră, bogăția voastră nu sunt nimic 
altceva decât „Hristos cel dintru voi, nădejdea slavei” 7. EI cutremură inima voastră 
şi EI Însuși vă îmbrățișează. 


S-a născut, aşadar, Hristos. Dar din cine S-a născut? Este nevoie să ne aruncăm 
ochii în adâncurile veacurilor şi ale miilor de ani, ca să aflăm de când Hristos a 
început să vină pe pământ şi când a venit în cele din urmă. 


Astăzi se prăznuiesc toți Strămoşii de la Adam până la Iosif şi Preasfânta, toți aceia 
care au contribuit la Naşterea lui Hristos. Adam este primul strămoș. Plăsmuindu-l 
Domnul pe Adam şi punându-l în Rai, a slujit naşterii și lucrării neamului ome- 
nesc. Adam însă a păcătuit şi ne-a transmis şi nouă firea lui păcătoasă. Cu toate 
acestea, Adam a devenit chip al Celui de-al doilea Adam, al lui Hristos. Dar Adam 
s-a născut „din pământ feciorelnic”, cum spun părinţii, fiindcă atunci pentru prima 
dată pământul a născut. Când un cuplu dobândeşte copil, bărbatul dă sămânţa lui 
femeii, dar în clipa zămislirii Însuşi Dumnezeu pune sufletul. În clipa aceea se 
întâlneşte Dumnezeu cu omul, cu bărbatul şi femeia care au devenit un singur om. 


Dar cum a născut pământul? Pământul a născut prin faptul că a fost plăsmuit omul 
din lut. Dumnezeu a luat ţărână din pământ ?. Aici se ascunde o taină. Adam s-a 
născut din pământul feciorelnic, ca să fie preînchipuire a lui Hristos, Cel născut din 
pururea Fecioara Maria. Prin urmare, istoria lui Hristos începe din clipa nașterii lui 
Adam. Dar moartea lui Adam a devenit pretext să coboare Hristos, în acord cu 
prorocia Facerii *, ca să fie ridicat Adam și (prin el) noi toți. 


Dj a 
pica DA 
Il 





Adam a murit pentru că nu a ascultat. Hristos a murit fiindcă a ascultat. Aici avem 
o altă corespondenţă între cel dintâi Adam şi Cel de-al doilea. Adam a murit pentru 
că a mâncat din pomul cunoștinței, va trăi totuşi prin pomul vieţii. Pe acesta l-a luat 
Hristos și l-a făcut Cruce. Aşa cum Adam a murit mâncând din lemn, la fel şi Hri- 
stos a murit pe lemn, pe Cruce, şi a înviat. 


(Arhimandritul  Emilianos Simonopetritul, Cuvinte praznicale mistagogice, 
Indiktos, Athena, 2014) 





Arhimandritul Emilianos Simonopetritul - Ce înseamnă paisprezece neamuri? 


Sfânta Scriptură zice că Dumnezeu a făcut lumea aceasta stricăcioasă înșelătoare și 
înşelată în şapte zile. Prin urmare, cele paisprezece neamuri erau neamurile 
oamenilor care au trăit şi au luptat cu durerea, cu bolile, cu moartea. Câţi şi câți 
oameni au trăit cu nădejdea, fără ca în final să vadă ceea ce aşteptau! Câţi mureau 
postind aşteptându-L pe Mesia aşa cum L-au aflat în Vechiul Testament! Toţi 
aceştia Îl aşteptau pe Mântuitorul înlăuntrul întunericului prin lumina opacă a 
Vechiului Testament. 


4 


Traducere și adaptare: Laura Enache 


Genealogia pe care o vom citi în Biserică în Duminica dinaintea Naşterii Domnului 
(a Sfinților Părinţi după trup ai Domnului), vorbeşte de trei ori de paisprezece 
neamuri. Ce înseamnă paisprezece neamuri? Câte veacuri sunt? Sensul aici este că 
numărul şapte din dublarea căruia provine numărul paisprezece încheie timpul 
stricăcios al lumii acesteia. 


Sfânta Scriptură zice că Dumnezeu a făcut lumea aceasta stricăcioasă înșelătoare şi 
înşelată în șapte zile. Prin urmare, cele paisprezece neamuri erau neamurile oame- 
nilor care au trăit şi au luptat cu durerea, cu bolile, cu moartea. Câţi şi câți oameni 
au trăit cu nădejdea, fără ca în final să vadă ceea ce aşteptau! Câţi mureau postind 
aşteptându-L pe Mesia aşa cum L-au aflat în Vechiul Testament! Toţi aceștia Îl 
aşteptau pe Mântuitorul înlăuntrul întunericului prin lumina opacă a Vechiului 
Testament. 





Potrivit Vechiului Testament de la Adam până la Naşterea lui Hristos au trecut 5 
508 ani. Scriptura stabileşte atâţia, ca să creeze cele trei perioade de câte pai- 
sprezece neamuri: perioada de mai înainte de robie, cea din robia în Babilon şi cea 
de după robie. Numărul șapte este, prin urmare, simbolic. Arată nenumăratele nea- 
muri şi că toţi care au trăit s-au stins, s-au pierdut așteptând lumina cea adevărată, 
pe Hristos. Acum că a venit Hristos stihurile de după icos spun către părinți: 
„Primiţi bucuria, strămoşilor, văzându-L pe Hristos Mesia apropiindu-Se”. 


A venit Lumina, a răsărit soarele, s-au stins toate astrele şi toți aceia care se 
numeau dumnezei. Au dispărut jertfele, încă şi cele ale lui Israel, despre care le 
spunea de atâtea ori Dumnezeu: „urăsc sărbătorile voastre, jertfele voastre Îmi sunt 
urâte” *, fiindcă nu dădeau duh. 


În ciuda acestui fapt, evreii transmiteau din gură în gură, de la mamă la fiu, 
informaţia că Îl aşteptăm pe Proorocul care va întregi lucrarea lui Moise și va 
înfăptui toate făgăduinţele lui Avraam, lui Isaac lui Iacov şi ale tuturor celorlalți €. 
Dar toate câte s-au întâmplat în trecut s-au stins, au căzut, cum au căzut idolii 
înaintea lui Hristos, Cel ce S-a arătat. Totuși, strămoşii se întrebau cine este 
Dumnezeu şi au aflat-o acum în iad când S-a dus acolo Hristos. 


(Arhimandritul  Emilianos  Simonopetritul, Cuvinte praznicale mistagogice, 
Indiktos, Athena, 2014) 


* Amos, 5, 21-23. Is. 1, 11-14. 
“Dem. 18, 15. 





Arhimandritul Emilianos Simonopetritul - Sărbătoarea Strămoşilor 


Sărbătoarea Strămoșilor este una dintre cele mai frumoase sărbători ale anului, 
fiindcă ne descoperă că Hristos, care nu avea nevoie de nimic, S-a făcut pe Sine 
aşa fel încât să aibă nevoie de noi, cei nevoiaşi de toate. Să primească EI propria 
mea inimă, propriul tău glas, înălţarea unui al treilea, precum și cea mai neînse- 
mnată lucrare a fiecăruia dintre noi, încă și lumânarea pe care I-o vom aprinde. 
Această sărbătoare pregăteşte sufletele noastre să sărbătorim nu doar nașterea lui 
Hristos în lume, ci să sărbătorim și naşterea lui Hristos înlăuntrul nostru, venirea 
lui Hristos în inima noastră printr-o trăire teologică şi un cuget bisericesc. 


Traducere și adaptare: Laura Enache 


Crăciun duhovnicesc 


Străbatem perioada postului Crăciunului şi astăzi îi sărbătorim pe Strămoșii - 
prooroci, regi, sfinți, păstori mari şi mici - care au contribuit la faptul de a ajunge 
până la noi lisus Hristos. 


Sărbătoarea Strămoșşilor este una dintre cele mai frumoase sărbători ale anului, 
fiindcă ne descoperă că Hristos, care nu avea nevoie de nimic, S-a făcut pe Sine 
aşa fel încât să aibă nevoie de noi, cei nevoiaşi de toate. Să primească EI propria 
mea inimă, propriul tău glas, înălţarea unui al treilea, precum şi cea mai neîn- 





semnată lucrare a fiecăruia dintre noi, încă şi lumânarea pe care I-o vom aprinde. 
Această sărbătoare pregăteşte sufletele noastre să sărbătorim nu doar nașterea lui 
Hristos în lume, ci să sărbătorim şi naşterea lui Hristos înlăuntrul nostru, venirea 
lui Hristos în inima noastră printr-o trăire teologică şi un cuget bisericesc. 


Postul Naşterii Domnului nu înseamnă doar patruzeci de zile de post. Este o 
pedagogie să ne adunăm puterile noastre în aşteptarea lui Emanuel, a lui Dumne- 
zeu care era, este şi va fi împreună cu noi. O pedagogie, ca să putem să îi 
deschidem sufletul nostru așteptându-L pe EI care lipseşte. Aceasta este problema 
noastră tragică: Cel Nevăzut pe care-L vrem să fie văzut, ni se pare atât de 
îndepărtat. EI însă este Dumnezeul inimii noastre, al viselor noastre copilăreşti, 
Dumnezeul pe care ni L-au dăruit părinţii noștri încă de mici copii. 


Strămoşii au colaborat la nașterea lui Hristos. Au primit cinstea ca Dumnezeu să 
Se limiteze la măsurile lor, la obiceiurile lor, la ideile lor, la viaţa lor, să intre în 
păcatele lor, în visele lor, şi ca să-i facă purtători ai dumnezeirii lui. Au atâta 
însemnătate pentru viața noastră, încât Biserica noastră le-a afierosit două 
duminici. 


» Cea dintâi este duminica de astăzi, în care citim pericopa evanghelică a 
Sai : SI 
cinei celei mari “. 


A chemat Domnul pe toţi la ospăț şi a început să se umple casa, totuși încă mai era 
loc. Atunci Domnul cinei a trimis pe slujitorul Său să-i aducă și pe ceilalţi. Oare 
care este sensul acestei pericope? Pentru ce părinții au pus această lectură 
astăzi? Simplu, fiindcă Strămoşii noștri au umplut Împărăţia cerurilor, dar 
Dumnezeu nu a început ospățul final. Trimite oameni care să alerge la noi, cei 
săraci, zicându-ne: „Încă mai sunt locuri. Pentru ce şedeţi acolo jos? Grăbiţi-vă să 
veniţi. Convingeţi inimile voastre să participe la banchetul acesta”. Strămoșii ne 
aşteaptă de veacuri şi încă nu pot să ajungă la ora ospăţului pe care îl doresc, numai 
mai iau câte-o gustare ceva, ca să nu obosească tot aşteptându-ne pe noi. 


Lectura este eshatologică. Arată că trebuie și noi să intrăm în viața Strămoşilor 
care se află în Împărăţia cerească şi mănâncă şi se bucură împreună în fiecare zi cu 
Hristos. Trebuie să fim incluşi și noi în corul Strămoşilor, să mâncăm împreună cu 
ei şi să devenim un singur trup, de vreme ce Biserica este una. 


"Lc. 14, 16-24. 





» Următoarea duminică este a doua Duminică a Strămoşilor şi se numeşte 
duminica mai înainte de Naşterea Domnului. 


De vreme ce ne-am familiarizat deja cu Strămoşii, Biserica deschide acum Evan- 
gheliile şi ne citeşte numele lor unul câte unul &. Astfel îl îmbrăţişăm pe fiecare 
dintre ei, separat, îl salutăm exact aşa cum se adună familia noastră împrăștiată în 
diferite oraşe. 


Strămoșii deţin un loc important în trupul lui Hristos. Fără aceştia nu putem să fim 
uniți cu Biserica. Strămoșii ne-au adus așteptarea lui Israel, care a devenit „aştep- 
tarea neamurilor” şi în continuare, moștenirea noastră. Ni L-au adus pe Hristos, 
tânjirea inimii noastre, plinirea doririlor noastre, sufletul sufletului nostru, viaţa și 
bucuria existenţei noastre. 


Ziua Naşterii Domnului o vom cânta împreună cu ei: „Veniţi să vedem, credin- 
cioşilor, unde S-a născut Hristos” 7. Dar unde S-a născut Hristos? În Betleem? Încă 
şi demonii ştiu că Hristos cel istoric S-a născut în Betleem. Au proorocit-o vea- 
curile, o mărturisesc sufletele noastre, trăirile noastre fac prezentă Naşterea 
Domnului. Problema este însă: Cum Dumnezeu Cel mai înainte de veci va fi şi 
pentru noi Dumnezeul nostru Cel ce S-a făcut „prunc tânăr” 10. De aceea Biserica 


noastră, deși până în secolul 11-12 avea o singură Duminică a Strămoşilor, de 
atunci a rânduit-o şi pe a doua, ca să-i pună în adâncul sufletului nostru şi să-i 
dospească împreună cu noi. 


(Arhimandritul  Emilianos  Simonopetritul, Cuvinte praznicale mistagogice, 
Indiktos, Athena, 2014) 


MALI 25 
” Utrenia Naşterii Domnului, Sedealna 1. 
“ Ibidem, Condacul şi Icosul. 





Arhimandritul Emilianos Simonopetritul - Strămoșii lui lisus Hristos 


Dacă nu vom cunoaşte Vechiul Testament, nu îl vom înţelege niciodată pe cel Nou, 
fiindcă Noul Testament este tâlcuirea celui Vechi. De asemenea, nu vom înțelege 
lucrarea lui Hristos, nici ceea ce avem să facem noi pentru mântuirea noastră. 
Vechiul Testament este cheia recunoașterii lui Dumnezeu, dar cuprinde istoria 
tuturor strămoşilor Domnului, cum au pregătit ei venirea lui Hristos. 


[Ole [o do) [e :A Be) 


Traducere şi adaptare: Laura Enache 
Crăciun duhovnicesc (2) 


De Strămoșii Domnului ne amintesc şi cele patruzeci de zile de post dinaintea 
Naşterii Domnului, care sunt o moştenire a Vechiului Testament. Astfel, vrând sau 
nu, aceste zile ne aduc aproape de Strămoșii Domnului. Ştim că evreii au făcut 
patruzeci de ani ca să ajungă din Egipt în Palestina, în timp ce le-ar fi fost de ajuns 
câteva zile. Dar au făcut patruzeci de ani întregi, ca să fie puşi la încercare. Pentru 
noi aceste patruzeci de zile înseamnă punerea la încercare a voii noastre, pedagogia 
lbertăţii noastre, pregătirea duhurilor noastre ca să se umple cu lumina cea 
adevărată. Să vedem însă cine erau Strămoșii, de ce au devenit sfinţi şi cum vor ca 
şi noi să fim sfinți. 





Cu acest prilej, merită să spunem că dacă nu vom cunoaște Vechiul Testament 
cuvânt cu cuvânt, nu îl vom înţelege niciodată pe cel Nou, fiindcă Noul Testament 
este tâlcuirea celui Vechi. De asemenea, nu vom înţelege lucrarea lui Hristos, nici 
ceea ce avem să facem noi pentru mântuirea noastră. Vechiul Testament ne 
introduce în duhul apostolic și ecleziastic, ne face oameni ai vieţii ecleziastice. 
Vechiul Testament este cheia recunoașterii lui Dumnezeu, dar cuprinde istoria 
tuturor strămoşilor Domnului, cum au pregătit ei venirea lui Hristos. 


Astăzi îl cinstim mai întâi pe Avraam, părintele evreilor, gigantul credinţei. 
Împreună cu Avraam îl cinstim pe prorocul Daniel care a putut supraviețui în 
groapa cu lei, pe cei trei tineri care au simțit răcoare în cuptorul aprins, şi pe toți 
ceilalţi de mai înainte de lege, din lege și de după lege. În mod special sărbătorim 
pe proroci şi pe regi. Cei mai mulți erau strămoşi ai lui Hristos după trup. Sunt 
cinstite încă şi sfinte femei. Prorociţa Anna, cunoscuta ludit, vestita Debora, 
Esther, Sarra care ne-a lăsat moștenire pe Hristos, Miriam, sora lui Moise, Rahela, 
Rebecca, Ruth şi atâtea altele. Toate acestea şi toţi aceștia acoperă neamurile 
neamurilor. 


(Arhimandrit  Emilianos  Simonopetritul, Cuvinte praznicale  mistagogice, 
Indiktos, Athena, 2014) 





Arhimandritul Emilianos Simonopetritul - Sfinţii Noului Testament 


Noi suntem noii strămoşi care trebuie să pregătim în inimile noastre și în Biserică 
cea de-a doua venire a lui Hristos. Noi care trebuie să fim, în ciuda faptului că 
trăim într-o lume păcătoasă, sfinții Noului Testament. Noi care credem că va veni 
din nou Hristos „să judece viii şi morţii” să trăim cu dorul şi cu așteptarea Lui. 


Traducere și adaptare: Laura Enache 


Din Strămoşi s-a născut Preasfânta, Maica lui Dumnezeu care a trăit în Sfânta 
Sfintelor şi când a ieşit de acolo era ea însăși Sfânta Sfintelor, având în mijlocul ei 
pe Hristos. Ea a sfințit Sfânta Sfintelor a Templului şi a binecuvântat întreaga 
creație şi astfel s-au desființat chipurile acelea de mai înainte, fiindcă a venit 
Adevărata Sfântă a Sfintelor, adevărul şi deplinătatea chipurilor. Născătoarea de 
Dumnezeu este începutul poporului ales al lui Dumnezeu, a fost făcută Maică a 
neamurilor şi chip al Bisericii noastre. 


Pentru toate aceste motive, strămoșii au devenit chipuri şi icoane ale lui Hristos și 
ale Bisericii. Dumnezeu i-a ridicat pe toți împreună, drepţi și păcătoşi, şi 1-a folosit. 
Haideţi să ne referim la câteva exemple. 


—  Booz, fiul desfrânatei Raav a devenit un simbol al chemării la Hristos a 
neamurilor şi a păcătoşilor. A slujit planul lui Dumnezeu. 





Adam, deşi a păcătuit și a murit afară din Rai, este chip al celui de-al doilea 
Adam, al lui Hristos. 

Noe și arca au devenit simboluri ale Bisericii şi ale lui Hristos. 

Isaac este chipul jertfei lui Hristos, lacov, al îndumnezeirii și al 
contemplației. 

Iosif, David aproape toți regii şi profeții sunt simboluri şi chipuri şi icoane 
ale lui Hristos și ale Bisericii. 

Melchisedec, Moise, lov, care era închinător la idoli, și toţi ceilalți strămoşi 
au devenit chipuri ale lui Dumnezeu și ale tainelor Lui negrăite. Ne ajută să 
înțelegem tainele cele negrăite ale Împărăției cerurilor. 


Acum putem să înţelegem de ce e nevoie să medităm la Strămoși. Toţi sunt Înainte 
mergători ai lui Hristos până la cel din urmă, care se numeşte Înainte Mergătorul, 
loan Botezătorul. Sunt chipuri ale „Celui ce este în cele nepătrunse ale dumne- 
zeieştii ascunzimi a tainei mântuirii noastre” !!. 


Toţi Strămoşii au exprimat aşteptarea lui Israil care a devenit aşteptarea noastră, a 
neamurilor '7. Pentru aceasta cu credinţa lor și prin toate celelalte mijloace, când I- 
au văzut pe Hristos în iad, au crezut în El şi au reușit să fie îndreptaţi. Hristos i-a 
răpit de acolo şi i-a dus în ceruri. lar acum stau acolo în jurul mesei marii Cine şi 
ne aşteaptă pe noi. Aşteaptă să pregătim noi cea de-a doua venire a lui Dumnezeu. 


Aceștia sunt strămoşii celei dintâi veniri fără de slavă a lui Hristos. Hristos a venit 
ca un prunc pe care îl vânau ca să-L omoare. A doua venire a Lui totuşi va fi întru 
slavă şi cinste. Strămoşii în întuneric fiind, au slujit venirii fără slavă a lui Hristos, 
dar mântuitoare pentru noi toţi. Dar noi prin lumina Bisericii trebuie să pregătim și 
să aducem cât mai repede cea de-a doua venire a lui Hristos, ca să mâncăm toți 
împreună şi să se bucure Strămoșii. O cred şi o credem şi noi că se va împlini acel 
„iarăşi va veni pe nori lisus” cum spune apologetul Iustin martirul '%[3]. Va veni 
iarăşi Hristos, nu într-o iesle, ci pe nori. 


În acest punct ne întâlnim şi ne unim cu Strămoșii, nostalgicii primei veniri ai lui 
Hristos, noi, care suntem noii strămoşi care trebuie să pregătim în inimile noastre şi 
în Biserică cea de-a doua venire a lui Hristos. Noi care trebuie să fim, în ciuda 
faptului că trăim într-o lume păcătoasă, sfinții Noului Testament. Noi care credem 


“ Sfântul Maxim mărturisitorul, Mistagogia, 15, PG 91, 693C. 
Re 49 10. 
5 Sfântul lustin martirul, Dialog cu iudeul Trifon, 120, BEPES, vol 3, p. 319, 34. 





că va veni din nou Hristos „să judece viii şi morții” şi să trăim cu dorul și cu 
aşteptarea Lui. 


Isaia cu opt sute de ani înainte de Hristos zicea într-o profeție: „lată, Mântuitorul 
tău vine având plata” '*. Vine Hristos având asupra Lui plata Lui. Care este plata 
lui Hristos? Plata este răsplătirea, dreptul pe care îl ai. Dreptul lui Hristos este firea 
noastră, pe care a asumat-o. Când S-a pogorât din cer l-a luat pe om şi l-a urcat în 
cer și l-a aşezat de-a dreapta Tatălui. Va cobor? din nou ca să urcăm şi noi care 
credem în cele cereşti. Noi, aşadar, suntem dreptul lui Hristos. Nu am trăi, nu am fi 
nimic dacă Hristos nu ar face această faptă din pricina căreia ne îndreptățește. În 
același timp, Hristos este şi dreptul nostru, Îi aparţinem şi ne aparţine. De aceea să 
ne amintim că toți strămoşii „n-au primit făgăduinţa ... ca ei să nu ia fără noi 
desăvârşirea” '?, ei vor ca împreună cu noi să mănânce marea Cină. 


(Arhimandritul  Emilianos  Simonopetritul, Cuvinte praznicale mistagogice, 
Indiktos, Athena, 2014) 


1015-02 AL 
*5 Ewvr. 11, 39. 





Arhimandritul Emilianos Simonopetritul - Avraam, preînchipuire a lui 
Hristos 


Avraam este părintele iudeilor, din coapsele lui a ieşit Hristos. Avraam este şi el 
preînchipuire a lui Hristos. Când cineva moare, spunem „să-l odihnească Dumne- 


zeu în sânurile lui Avraam, Isaac şi lacov”, fiindcă sunt sânurile lui Hristos Insuşi. 
Hristos este, aşadar, viu şi adevărat acolo unde este Avraam. 


De oloT LB 


Traducere și adaptare: Laura Enache 


Un alt important strămoş este şi Noe care era drept. Profeţii Îl numesc pe Hristos 
drept. Noe cu arca a salvat neamul omenesc de potop, în timp ce Hristos l-a 
mântuit pe om prin arca Bisericii. Prin urmare, arca este preînchipuire a Bisericii și 
Noe, preînchipuire a lui Hristos. Hristos de-a lungul secolelor S-a născut fiind 
preînchipuit, dar fiind de faţă şi în adevăr. 


Mai târziu îl întâlnim pe Avraam, care este prăznuit în mod special astăzi. Avraam 
este părintele iudeilor, din coapsele lui a ieşit Hristos. Avraam este şi el pre- 
închipuire a lui Hristos. Când cineva moare spunem să-l odihnească Dumnezeu în 
sânurile lui Avraam, Isaac şi Iacov, fiindcă sunt sânurile lui Hristos Însuși. Hristos 
este, aşadar, viu şi adevărat acolo unde este Avraam. 





Avraam a prorocit despre Hristos şi mai ales L-a legat pe Hristos de persoana lui şi 
de toţi ceilalți profeți. Avraam nu s-a mântuit prin lege. Deşi era închinător la idoli, 
a crezut şi credinţa lui l-a făcut părinte al nostru al tuturor, cum spune apostolul 
Pavel către Romani '. Dar şi Hristos este Tatăl nostru. Sfânta Scriptură spune să 
nu fie nimeni numit părinte, fiindcă numai un singur Părinte este, Dumnezeu un 
singur pântece îi naşte pe credincioși. Cu toate acestea îl numim pe Avraam 
părinte, fiindcă în acesta a trăit Însuşi Hristos. Dar să nu lungim mai mult cuvântul 
în legătură cu preînchipuirile. 


La Avraam întâlnim ceva şi mai important. Ca să reușească să Îl pogoare pe 
Hristos la neamul omenesc, astfel încât să fie pregătite inimile noastre şi să vrea să- 
| facă al lor, a fost nevoie să facă jertfe neînchipuite şi nemăsurate. Dumnezeu i-a 
cerut să iasă din neamul său, din seminția lui, să-şi părăsească mama, pe tatăl lui, 
cunoscuții lui şi să se ducă în ţară străină, în Pământul Făgăduinței. 


S-a dus în ţară străină, lăsând toate, ca şi Hristos, care a lăsat Cerurile fără să Se 
despartă niciodată de Tatăl Său. A lăsat tronul ceresc şi a venit în adâncul păcatului 
nostru, al desfrânării noastre, al idolatriei noastre. S-a amestecat cu noi păcătoşii. 
Avraam, prin faptul de a-şi fi părăsit ţara, a devenit de asemenea preînchipuire a 
vieții afierosite, a vieţii monahale, şi în general a viețuirii creştine. 


Maica Domnului a fost numită Mamă. Profetul în Psalmul 44, care se numeşte al 
Născătoarei de Dumnezeu, zice Preasfintei: „Lasă poporul tău, neamul tău, părinții 
tăi, ca să te afierosești lui Hristos şi poporului celui nou. În locul părinţilor tăi îţi 
vom da fii noi şi fiice” 15. Într-adevăr, noi toţi am devenit fii ai Preasfintei, fiindcă 
ea s-a lipsit şi a părăsit toate. Acelaşi lucru face şi credinciosul care vrea să se 
sfințească, trebuie să părăsească inima lui, mintea lui, familia lui, toate. 


(Arhimandritul  Emilianos  Simonopetritul, Cuvinte praznicale mistagogice, 
Indiktos, Athena, 2014) 

Arhimandritul Emilianos Simonopetritul - Ce așteaptă de la noi Dumnezeu 


De vreme ce suntem plăsmuiţi după chipul Ziditorului nostru, trebuie să simțim, să 
trăim şi să înţelegem chipul Ziditorului, că adică suntem dumnezei și să creștem la 
cunoștința comuniunii noastre cu Hristos. Înțelegerea deplină și desăvârşită va fi 
„când Hristos, viața noastră, Se va arăta” acolo sus. Atunci nu mă voi recunoaşte 
pe mine însumi, voi descoperi doar că într-adevăr eram şi sunt dumnezeu, lumină 
din lumină. 


Odoxologia.ro 


Traducere și adaptare: Laura Enache 


Am văzut cum strămoşii au reușit să-şi depăşească păcătoşenia lor şi să devină 
icoane prețioase şi nepreţuite ale lui Dumnezeu. Să vedem acum cum putem şi noi 
să fim strămoşii celei de-a doua veniri a lui Hristos, cum putem să devenim sfinți. 


Istoria noastră arată ce aşteaptă de la noi Dumnezeu. Toţi ne-am născut duhov- 
niceşte prin sfântul Botez. Maica noastră este colimvitra Bisericii, maica noastră 
Biserica, iar Biserica este Hristos, Tatăl nostru. Biserica, aşadar, este o nouă 
naștere. Când Nicodim s-a dus pe ascuns la Hristos noaptea, Domnul i-a vorbit 
despre naşterea de sus '9. Această naştere, de sus, ne-o dă Biserica. Dar nu ne naște 
pentru a fi fiii stricăciunii şi ai morţii, oameni ai celei de-a șaptea sau a pai- 

sprezecea generaţie, ci să fim oameni ai nemuririi, fii ai învierii, strămoşi ai zilei a 
opta, a celui de-al optulea veac. 


Prin urmare, ce a reuşit Hristos venind în lume? Când a venit plinirea vremii 
Hristos a recapitulat timpul, l-a înfăşurat şi l-a închis în voia Lui și l-a adus la 
capăt. Adică în mod tainic a desfiinţat timpul, pe care EI Însuşi I-a creat, și a adus 
Învierea, veşnicia, făcând viitorul prezent. Astfel „plinirea vremii” nu este timpul, 
ci Însuşi Hristos. 


Mai mult, ne-a pregătit cele de pe urmă, veşnicia, fiindcă a recapitulat și a asumat 
în persoana Lui dumnezeu-omenească întreaga noastră fire. De vreme ce totuşi 
Hristos va veni şi de vreme ce noi suntem întru El, înseamnă că pregăteşte a doua 
Lui venire împreună cu noi. Nu poate să vină Hristos, dacă noi nu pregătim venirea 
Lui. Aşa cum nu intră în inima noastră, dacă ea nu ÎI doreşte, nu Îl caută, şi nu va 
veni dacă nu Îi vom pregăti cea de-a doua Lui venire. A doua venire va fi arătare, 
cum spune Sfânta Scriptură, a slavei noastre. „Atunci”, zice, „când va veni Hristos, 
noi ne vom arăta întru slavă”. Strămoşii s-au dus în iad. Noi, care suntem noii 
strămoși, vom intra direct în slava lui Hristos. 


Oare vor trece neamurile neamurilor, mii de ani, așteptând să ne săturăm de 
Dumnezeu? Nu. 


Când uneori pun la banca acuzaților monahismul și îl condamnă, zic că mona- 
hismul este nerodire, de vreme ce monahii nu pot face copii. Dar părinții Bisericii 
răspund: Monahismul constituie nemijlocit lucrarea celei de-a doua perioade a 
vieţii lui Hristos, lucrarea Noului Testament. Nunta a slujit Vechiul Testament, 
unde oamenii se năşteau şi mureau. Dar fiecare dintre cei cei au devenit părinți 
simţea că va trăi în veac prin faptul că lăsa în urmă urmași. 


De vreme ce noi am devenit hristoşi, de vreme ce există desăvârșirea şi slava care 
ne aşteaptă, de ce să mai aşteptăm? De aceea părinții Bisericii zic că monahismul 
desființează nunta, naşterea cea după trup, cu scopul de a nu mai naşte oameni 
condamnaţi să moară, ci de a naşte roade duhovniceşti. Monahismul, imitarea de 
către noi a îngerilor, este pentru noi toţi o chemare: „Vino, Doamne lisuse” %. 


Inţelegem, fraţii mei, câtă răspundere purtăm în faţa istoriei cu privire la venirea lui 
Hristos? Scriem şi slujim istoria mondială. Orice stare a noastră şi lucrare în trupul 
Bisericii are consecinţe în istoria omenirii şi a comuniunii dumnezeu-omenești, 

fiindcă noi suntem „fiii făgăduinţei” “. Ne-a făgăduit Dumnezeu și Își respectă 
făgăduinţa lui. 


Desigur, suntem şi noi păcătoşi, precum strămoşii. Suntem și noi pătimași, tăgă- 
duitori ai jurămintelor noastre. Ce este botezul nostru? Jurământ lui Hristos că vom 
muri împreună cu El şi vom trăi în lumea aceasta şi că vom învia împreună cu El 
pe cealaltă. De câte ori am tăgăduit jurămintele Botezului nostru! Dumnezeu însă 
„S-a jurat şi nu Se va răzgândi”” nu își va lua înapoi jurământul Lui, fiindcă noi 
jurăm înaintea Lui. Ne-a asumat în EI Însuși, suntem plata Lui, trupul Lui și EI este 
plata noastră în lupta noastră, în lacrimile noastre, în dorurile noastre, în durerile 
noastre, nădejdea noastră în abisurile prin care am trecut. Hristos îi cheamă pe cei 
chemaţi sfinți “, pe noi, păcătoşii. 


Hristos era prezent la crearea lumii. În simbolurile şi umbrele Vechiului Testament 
a lucrat cu chipuri umbrite, pe care le-a luminat Noul Testament. Acum Hristos 
este prezent în lumina Bisericii, adevărul, a cunoștinței de Dumnezeu, în propria 
Lui lumină. Cele vechi au devenit noi. Strămoșii, prin urmare, sunt desăvârșiți şi 
împliniți prin noi, în măsura în care noi ne sfințim. Când mănânc, se hrăneşte 
întregul meu trup. Când noi Îl mâncăm pe Hristos, Îl mănâncă pe Hristos și 
strămoșii. Se desăvârşesc, devin desăvârşiţi împreună cu noi. Îndumnezeirea 
noastră este bucuria lor, vederea lor din cer. În loc să-L privească pe Hristos, se 
pleacă şi ne privesc pe noi, să vadă ce facem, dacă ne gândim sau dacă ne ducem la 
ei, dacă ştim că ei sunt fraţii noştri, mâinile noastre, picioarele noastre, trupul 
nostru. 


Noi ne-am asumat cu botezul nostru să pregătim şi să aducem cea de-a doua venire 
a lui Hristos. Noi acum suntem profeții, strămoşii, înainte mergătorii, sfinții, cum 
ne numește pe noi apostolul Pavel. Trăiește în lume Hristos, fiindcă noi trăim în 
lume. De aceea zice apostolul că „trăieşte în mine Hristos” ”. Trăim atunci când ne 
gândim la unitatea noastră cu strămoşii. Noi suntem responsabili de faptul de a sta 
Hristos în inimile oamenilor. Trăieşte Hristos unde sunt eu. Eu, păcătosul, sunt un 
prooroc, o energie a lui Dumnezeu. 


Fraţii mei, ca să nu pierdem panorama Cinei de Taină finale şi ca să înţelegem che- 
marea noastră, măreția noastră, veșnicia noastră, să devenim teologi. Eu nu aparțin 

unei familii care are doi sau trei sau patru copii, aparţin acestei atotcuprinzătoare 
familii. Nu sunt om, sunt dumnezeu. Intru în baia botezului și ies dumnezeu-om. În 
timp ce sunt om şi mi-e frig în colimvitră, în același timp sunt dumnezeu. Cât de 
mare este înțelepciunea lui Dumnezeu! Face prezent veşnicul, trăirea noastră de zi 
cu zi o face taină. De vreme ce suntem plăsmuiţi după chipul Ziditorului nostru, 
trebuie să simţim, să trăim şi să înţelegem chipul Ziditorului, că adică suntem 
dumnezei și să creştem la cunoștința comuniunii noastre cu Hristos *. Înțelegerea 
deplină şi desăvârşită va fi „când Hristos, viața noastră, Se va arăta” * acolo sus. 
Atunci nu mă voi recunoaște pe mine însumi, voi descoperi doar că într-adevăr 
eram şi sunt dumnezeu, lumină din lumină. 


(Arhimandritul  Emilianos Simonopetritul, Cuvinte praznicale mistagogice, 
Indiktos, Athena, 2014) 

Arhimandritul Emilianos Simonopetritul - Supărări, eşecuri, boli - să nu vă 
temeţi, ele Îl nasc pe Dumnezeu în inima noastră 


Să ne punem în rânduială viaţa noastră cu dorul de a rămâne dumnezeii. Necazuri, 
supărări, eşecuri, nenorociri, durere, plâns, boli, moartea sunt hrana și băutura 
zilnică a omului. Să nu vă temeţi de ele. Toate acestea nasc sfințenia, Îl nasc pe 
Dumnezeu înlăuntrul nostru. 


Traducere și adaptare: Laura Enache 


Dar ce poate să ne sfințească neîncetat? Așa cum strămoşii nu au pierdut relația lor 
cu Dumnezeu, așa nici noi nu o pierdem. Fiindcă Dumnezeu a pus înlăuntrul nostru 
chipul dumnezeirii, ne-a dat adică Chipul Lui de neşters și a dăruit firii noastre 
caracterul sfinţeniei, al dumnezeirii, primul lucru care poate să ne sfințească este 
amintirea că fiecare dintre noi suntem chip al lui Dumnezeu. Unde sunt eu acolo 
este și Dumnezeu cel mai înainte de veci. 


Haideţi să umblăm ca nişte dumnezei. Haideţi să devenim în fiecare zi părtași ai 
Cuvântului lui Dumnezeu Celui mai înainte de veci. Acela este cea dintâi icoană a 
Tatălui nevăzut, plină de slavă, Unul, după fire, cu Tatăl. Noi, desigur, suntem de 
altă fire, dar devenim mame şi taţi după participare, după har. De aceea clericii şi 
monahii se numesc părinţi, fiindcă ei ÎL nasc pe Dumnezeu. Hristos a spus: „Mama 
Mea și fraţii Mei sunt aceştia care împlinesc legea lui Dumnezeu” ”. Aceştia Îl 

nasc pe Dumnezeu. Hristos, aşadar, se zămisleşte, se formează şi crește înlăuntrul 
nostru. Când o femeie rămâne însărcinată o ştie. Trebuie ca şi noi să cunoaștem 
caracteristicile propriei noastre zămisliri, să înțelegem că purtăm înlăuntrul nostru 
pe Pruncul Cel Tânăr *%, pe Hristos, că înfăptuim profeţiile lui Isaia şi cuvintele 
sfinților. 


Dumnezeu a împrumutat lui Hristos trupul Preasfintei. A primit Preasfânta să 
slujească tainei întrupării Fiului, împrumutându-l trupul ei lui Hristos şi luând în 
schimb dumnezeirea Lui. Noi ne dăm trupul nostru prin predarea voii noastre, prin 
slujirea noastră, prin împlinirea poruncilor lui Dumnezeu, prin smerenie, prin 
ascultare, prin post, prin rugăciune, prin plecarea genunchilor şi luăm dumnezeirea 
Lui duhovniceşte şi adevărat, totuşi nu precum Preasfânta. Luăm dumnezeirea lui 
Hristos întrupată și trupul Lui îndumnezeit. Şi când suntem sus pe cruce, precum 
tâlharul sau precum vameșul, risipitorul sau fariseul, nimeni nu poate să ne 
interzică să zicem: „Dumnezeul meu, de vreme ce mi-ai dat dumnezeirea Ta, acum 
mântuieşte-mă”. De cum o spunem, se schimbă premizele vieţii noastre şi viața 
duhovnicească devine atât de uşoară, fiindcă puterea celui Preaînalt intră în noi şi 
face toate. 


Suntem maici şi taţi ai lui Dumnezeu! Părinți ai lui Dumnezeu şi strămoşi ai Lui! 
Înţelegem, oare, aceasta? Da, unul puţin, altul mai mult, atât cât putem, atât cât ne 
ocupăm cu asta, atâta cât vrem să devenim oameni ai rugăciunii. Dar numaidecât 
să o credem, și dacă o înţelegem, şi dacă nu o înţelegem. Numai să nu-L tăgăduim 
pe Dumnezeu înlăuntrul nostru, să nu fim indiferenți, să nu avem acedie şi să uităm 
toate, să nu voim să rămânem în patimile noastre. 


Desigur, aceasta nu înseamnă că nu ne va durea. Zice avva Longhin: „Femeia, mai 
înainte să se arate pe dinafară că are prunc, o înţelege din clipa în care se va opri 
sângele e”. La noi trebuie să curgă sângele nostru prin dispoziţia noastră, trebuie 
să fim hotărâți să murim pentru Dumnezeu. Nu vă temeţi totuşi. Așa cum s-a 
întâmplat cu Isaac şi cu Avraam, ne va răpi Dumnezeu şi pe noi şi va pune în locul 
nostru să jertfim un berbec. Dar chiar şi dacă trebuie să devenim mucenici, 
mucenicia noastră va fi răcorire, fiindcă există Dumnezeu. 


Să ne punem în rânduială viaţa noastră cu dorul de a rămâne dumnezeii. Necazuri, 
supărări, eşecuri, nenorociri, durere, plâns, boli, moartea sunt hrana şi băutura 
zilnică a omului. Să nu vă temeţi de ele. Toate acestea nasc sfințenia, Îl nasc pe 
Dumnezeu înlăuntrul nostru. 

Iubiţii mei, haideţi să trăim cu această convingere şi atunci Dumnezeu ne va adăpa 
cu lapte şi ne va arăta chipul nostru. După aceea ne va da pâinea nemuririi, cugete 
teologice şi trăiri duhovniceşti. Pe nimeni nu nedreptățeşte Dumnezeu. 


Acum haideţi să ne bucurăm de faptul că suntem părtaşi ai dumnezeirii. Când va 
veni la cea de-a doua Lui venire Hristos, pe nori, acolo vom fi şi noi. O, nu suntem 
cu adevărat fericiţi? 


Vedem în mod obişnuit lumina lumii, dar nu vedem lumina lumii celei adevărate, 
nu vedem şi noi pe Hristos. Totuşi, când inima noastră va dobândi săltări şi mișcări 
şi trăiri dumnezeieşti, atunci vom înţelege că ne-am disprețuit trupul şi lumea şi am 
devenit dumnezei prin dispoziţie. Atunci Dumnezeu ne va dărui contemplări înalte, 
fiecăruia dintre noi, după felul în care ÎL înţelegem și Îl putem purta. 


Vine Crăciunul. Ştiţi că troparele înainte-prăznuirii încep de pe 20 decembrie. 
Biserica a rânduit cu înţelepciune şi ultimele amănunte. 20 decembrie este şi ultima 
zi în care se măreşte noaptea. De pe data de 21 ale lunii, ziua începe deja să se 
mărească. Nopțile și întunericul cel înţelegător pleacă şi se măresc lumina şi zilele. 
Să-L rugăm pe Dumnezeu să ne ia întunericul inimii noastre, acum că se măreşte 
ziua şi se face atotluminoasă, acum că se schimbă şi anul. Biserica noastră o 
vesteşte odată cu răsăritul adevăratei lumini, a Soarelui sufletelor noastre. 


Hristos ne-a făcut mai înalţi decât îngerii, fiindcă îngerii Îl laudă pe Hristos, dar nu 
pot să vorbească cu EI ca prietenii cu Prietenul 7. Ne-a făcut nu numai nişte fiinţe 
slujitoare care îşi acoperă capul lor şi tremură precum sclavii, ci ne-a făcut Trupul 
Lui. Pentru noi a murit, nu pentru îngeri. Pentru noi a înviat și pentru noi Se va 
pogori şi Se va sui iarăşi. 


Să-L rugăm pe Dumnezeu să ne pogorâm împreună cu El în adâncurile inimilor 
noastre, ca să ne înalțe Acela la Ceruri o dată pentru totdeauna. 


(Arhimandritul  Emilianos  Simonopetritul, Cuvinte praznicale mistagogice, 
Indiktos, Athena, 2014) 

Arhimandritul Emilianos Simonopetritul - Hristos a venit pe pământ ca să ne 
dăruiască Cerul 


Este minunat cum lucrează Dumnezeu. Când evreii au devenit robi egiptenilor și 
sufereau, Moise i-a mântuit scoţându-i din Egipt. Iosif i-a pus în Egipt, Moise i-a 
scos din Egipt. Şi cei doi şi-au dat viaţa lor ca să fie în ei Hristos. De asemenea, 
Moise era legiuitor al Vechiului Testament, în timp ce Hristos al Noului Testa- 
ment. Pe Moise l-a urmat lisus, fiul lui Navi, care înseamnă mântuitor. Totuşi 
Mântuitor prin excelență este Hristos. 


Traducere și adaptare: Laura Enache 


După Avraam un alt strămoş este Isaac. Acesta a primit de voie să fie jertfit, cum i- 
a spus Dumnezeu tatălui lui, de aceea a şi fost binecuvântat. Acelaşi lucru l-a 
primit și Hristos, să Se jertfească din ascultare faţă de Tatăl. 


Alt strămoș este Iacov, care înseamnă Israel, minte văzătoare de Dumnezeu. Este 
omul care are ochii vulturului duhovnicesc, Îl simte pe Dumnezeu, înţelege şi 
contemplă tainele dumnezeirii. Cine însă i-a descoperit aceste taine? Hristos. EI 
Însuşi a pogorât de la Tatăl Lui şi ne-a spus Cine este Tatăl Ceresc. Prin urmare, ca 
şi Isaac şi Avraam, la fel şi lacov a fost preînchipuire a lui Hristos. A fost numit 
Israel ca să închipuie prin viaţa lui că înlăuntrul lui lucra Hristos Însuşi. 





Iosif, fiul lui Iacov, în ciuda faptului că a fost vândut ca rob în Egipt, în final a 
salvat pe Israel. Acelaşi lucru a făcut şi Hristos, a lăsat cerurile, S-a înstrăinat pe 
pământ, la noi, păcătoşii, ca să ne dăruiască cerul. losif, aşadar, a devenit mântuitor 
şi a prorocit despre Hristos că va fi drept. 


Este minunat cum lucrează Dumnezeu. Când evreii au devenit robi egiptenilor şi 
sufereau, Moise i-a mântuit scoţându-i din Egipt. Iosif i-a pus în Egipt, Moise i-a 
scos din Egipt. Şi cei doi şi-au dat viaţa lor ca să fie în ei Hristos. De asemenea, 
Moise era legiuitor al Vechiului Testament, în timp ce Hristos al Noului Testa- 
ment. Pe Moise l-a urmat lisus, fiul lui Navi, care înseamnă mântuitor. Totuşi 
Mântuitor prin excelență este Hristos. Așadar, lisus al lui Navi era preînchipuire a 
lui Hristos. 


Alt strămoș care a îndurat multe este lov, care a preînchipuit Pătimirile lui Hristos. 


Să ne referim şi la un alt nume, la Raav. Aceasta era o desfrânată închinătoare la 
idoli. Ce lucru măreț! Printre strămoşii lui Hristos nu erau numai oameni drepți, ci 
şi păcătoşi. Desfrânata Raav a devenit strămoaşă a Preasfintei şi a lui Hristos. Deşi 
era desfrânată, Hristos nu a părăsit-o. Pe păcătos, pe vinovat, pe ucigaș, pe toți îi 
primeşte Dumnezeu când vor să slujească taina mântuirii şi a Bisericii. 


Mântuirea desfrânatei a devenit preînchipuire a mântuirii neamurilor de către 
Hristos, fiindcă neamurile săvârşiseră desfrânare duhovnicească. Părăsiseră pe 
Adevăratul Dumnezeu şi au devenit închinători la idoli. O desfrânată, preînchipuire 
a lui Hristos! Cum le primeşte pe toate Dumnezeu! Abis este dragostea Lui! 


În continuare, Roboam, Abia, Manase, Solomon și mulţi alţi regi și împărătese au 
devenit strămoşi ai lui Hristos, deşi erau păcătoşi. Ajunseseră până la tartarul 
osândei, făcând păcate înfricoşătoare şi închinări la idoli, Dumnezeu totuși i-a 
chemat şi pe aceştia şi i-a primit să slujească taina mântuirii şi a Bisericii. Astfel au 
lucrat împreună şi au contribuit şi aceştia la dumnezeiasca iconomie. Prin urmare, 
Hristos, mai înainte de a Se naşte, a lucrat pretutindeni, în păcat, în dreptate, pe 
pământ, în cer. 


Să trecem acum la David, cel mai bun şi mai drag chip al lui Hristos. David a spus 
cele mai multe şi mai inteligibile profeţii despre Hristos. 





Dacă vom citi viaţa prorocilor, vom vedea că Dumnezeu a spus unuia, lui Osea, să 
se însoare cu o desfrânată “9, altuia, lui Isaia, că îl vor tăia cu fierăstrăul iudeii, lui 
Ieremia că îl vor ucide. În robie, babilonienii l-au aruncat pe Daniel în groapa cu 
lei, pe cei trei tineri în cuptorul cu foc. Iona a căzut în mare, prorocul Ilie a urcat la 
cer. Toţi erau preînchipuiri ale lui Hristos. 


Hristos era, este şi va fi pretutindeni. Acesta este Cel care Se naște şi acum pentru 
noi, din strămoși până la Ioachim şi Ana, până la Iosif şi Preasfânta. 


(Arhimandritul  Emilianos  Simonopetritul, Cuvinte praznicale mistagogice, 
Indiktos, Athena, 2014) 





Arhimandritul Emilianos Simonopetritul - Îndelunga răbdare a lui Dumnezeu 


Venirea lui Hristos trebuia să se înfăptuiască atunci când a venit „plinirea vremii”, 
adică atunci când se vor fi trezit inimile oamenilor și ÎL vor fi căutat. Dar până 
atunci unde se duceau strămoşii Domnului? Exista părerea că se duceau în iad, 
adică în întuneric, în valea întunecată, unde aruncau morții ca hrană păsărilor. Un 
astfel de sfârșit întristător aveau cei care ÎL aşteptau pe Hristos. Aici merită să ne 
minunăm de răbdarea lui Dumnezeu, care a aşteptat atâtea veacuri ca să ne facă 
purtători ai Duhului Sfânt. EI a aşteptat mai mult decât noi. 


Traducere și adaptare: Laura Enache 


Oare Dumnezeu este tiranic? Pentru ce să se chinuiască neamul omenesc atâtea mii 
de ani şi să nu 1 se dea Dumnezeu? Dumnezeu a spus: „Căutaţi şi veţi afla”. Cum 
se explică faptul că neamul omenesc a căutat atâția ani pe Dumnezeu şi Dumnezeu 
nu a coborât? Nu a fost cu putinţă să se scurteze timpul aşteptării? Nu. A fost 
necesar să treacă aceste mii de ani. Dacă nu am avea noaptea, nu am înţelege 
valoarea zilei, dacă nu am avea toamna cu ploile, iarna cu ninsorile, viforele, nu 
am putea să ne pregătim în mod real pentru primăvară, pentru învierea firii şi 
pentru secerișul cu roadele, aşa și firea omenească a căzut în această neccesitate. S- 
a împietrit omul de la păcat şi a avut nevoie de iarna grea a miilor de ani înainte de 
Hristos, ca să se înmoaie inima lui, să înțeleagă, să se pregătească, să se matu- 
rizeze, să dorească, să caute și să-l primească în final pe Hristos. Omul plăsmuit de 





Dumnezeu a devenit un popor tare la cerbice. Cu toate acestea, era hărăzit unei 
neîncetate desfătări a contemplaţiei lui Dumnezeu şi trebuia să vină ceasul când 
avea să schimbe înșelarea şi idololatria cu bucuria Bisericii, cu marele ospăț al 
Împărăției lui Dumnezeu. Venirea lui Hristos trebuia să se înfăptuiască atunci când 
a venit „plinirea vremii”, adică atunci când se vor fi trezit inimile oamenilor şi ÎI 
vor fi căutat. 


Dar până atunci unde se duceau strămoşii Domnului? Exista părerea că se duceau 
în iad, adică în întuneric, în valea întunecată, unde aruncau morţii ca hrană 
păsărilor. Un astfel de sfârşit întristător aveau cei care Îl așteptau pe Hristos. Aici 
merită să ne minunăm de răbdarea lui Dumnezeu, care a aşteptat atâtea veacuri ca 
să ne facă purtători ai Duhului Sfânt. EI a aşteptat mai mult decât noi. 


Prin urmare, sărbătoarea de astăzi descoperă ce a reușit îndelunga răbdare a lui 
Dumnezeu, fără să nege libertatea omului, fără să-l înrobească. Dumnezeu a reușit 
să împlinească scopul istoriei umane, planul Sfintei Treimi. A venit ceasul şi 
Dumnezeu a semănat, ca să răsară în noi viața cea nouă. Când noaptea a cuprins 
totul, a venit făptura cea nouă, în Hristos. Când liturghisim zicem: „Duhul Sfânt va 
veni peste noi şi puterea Celui Preaînalt ne va umbri”. Duhul Sfânt a venit și 
puterea Celui Preaînalt a făcut cu putință ceea ce era cu neputinţă. A venit Hristos. 


A venit Hristos şi aceia erau în iad în văile cele întuncate. Atunci de ce îi cinstim? 
Pentru ce le facem icoane? Sunt sfinți? Sunt drepţi? Nu cumva facem o greşeală? 
Sunt ei membri ai Bisericii noastre? Putem să devenim noi una cu ei? 


Dacă cercetăm viața lor după trup, vom fi uimiţi, dar vom fi şi mângâiaţi. Vom fi 
uimiți, fiindcă erau plini de păcate. Vom fi mângâiaţi, fiindcă şi noi suntem plini de 
păcate. Erau plini de căderi idolatre, de împietrire, de ucideri, de adultere, de 
uitarea lui Dumnezeu. Și totuși îi cinstim ca sfinți. Nu este nedrept? Unii dintre ei 
s-au pocăit, au făcut şi minuni în viaţa lor, au vorbit cu Dumnezeu. Alţii nu s-au 
pocăit. Se pare că au murit în păcatele lor şi în idolatrie. Atunci cum sunt sfinţi? 
Este folositor să vedem acest lucru ca să înţelegem dacă şi pentru noi este uşor să 
devenim sfinți. Faptul că strămoșii au avut o relație cu Hristos după trup este un 
motiv pentru care s-au sfințit. Adică din tată în fiu au pregătit de mai înainte cea 
dintâi venire a lui Hristos pe pământ. Strămoșii au devenit mijlocitori între Adam 
cel căzut şi Hristos, al doilea Adam. Au pus pod peste prăpastia dintre Rai şi iad, 
moarte și înviere. Au slujit mântuirea neamului omenesc fie întru cunoştinţă, fie 
fără să o ştie. Mulţi dintre aceştia erau păgâni, închinători la idoli. Cu toate acestea, 
au devenit şi aceștia după duh strămoşi ai lui Hristos. Prin urmare, şi-au dat trupul 
lor slujirii lui Hristos sau şi-au tăiat voia lor, vederile lor şi le-au adus pe toate lui 
Hristos. 





Un al doilea aspect îl evidenţiază apostolul Pavel în Epistola către Evrei. Strămoșii 
au depășit mediul lor, epoca lor şi prin credință au primit făgăduinţa că va veni 
Dumnezeu pe pământ. „A rămas neclintit, ca cel ce vede pe Cel nevăzut” *!. Deşi 
nu Îl vedeau pe Dumnezeu, așteptau pe Hristos ca şi cum L-ar vedea, până ce a 
venit ca prunc, fără slavă, prigonit de oameni. Nădejdea pe care au avut-o nu i-a 
înşelat. 


De pildă, Solomon, acest împărat înțelept, a cărui carte a fost cuprinsă în Sfânta 
Scriptură, a trăit păcatul până în adâncul cel mai de jos al decăderii. A întărit şi 
sprijinit şi închinarea la idoli. Şi cu toate acestea el a zidit Templul, Sfânta 
Sfintelor, el a organizat slujirea lui Dumnezeu. Astfel a preînchipuit viitorul 
Templu, Biserica, şi pe Preasfânta, care a devenit Sfânta Sfintelor şi din ea a venit 
Hristos. Se poate ca viaţa lor să fi fost în păcat, dar aveau credinţă și nădejde. 


Avraam deși era închinător la idoli, prin credinţă a ieșit din patria lui şi a devenit 
patriarh al lui Israel, „părintele nostru al tuturor” ”, strămoș al lui Hristos şi al 
Bisericii. La vârsta de 99 de ani a dobândit fiu prin credinţă şi a devenit chipul 
afierosirii lui Dumnezeu “”. În final, din sămânţa lui a ieşit Hristos “, începutul și 
sfârșitul a toate. Avraam și Hristos constituie o istorie neîntreruptă, a cărei pre- 
istorie ajunge până în Rai. Strămoșii Domnului credeau în Acela pe care nu-L 


vedeau și nu ÎI înțelegeau. 


AL treilea semn sfințitor al Strămoşilor este că Dumnezeu i-a folosit ca să se 
binecuvinteze întru ei toate neamurile. Cum? Prin faptul de a se face cunoscut 
adevărul în toată lumea ”. De câte ori nu ne foloseşte Dumnezeu și pe noi 
păcătoşii! Pe aceia 1-a folosit ca să aducă Biserica, pe noi, ca să trăim şi să lucrăm 
şi să ne bucurăm şi să participăm la ea. 


(Arhimandritul  Emilianos  Simonopetritul, Cuvinte praznicale mistagogice, 
Indiktos, Athena, 2014) 

Părintele Constantin Galeriu - Predică la Duminica dinaintea Naşterii 
Domnului 


În numele Tatălui şi al Fiului şi al Sfântului Duh, Amin! 


Dreptmăritori creştini în Sfânta Biserică a Domnului nostru lisus Hristos! Toate 
praznicele dumnezeieşti: Crăciunul (Naşterea Domnului), Învierea, Înălţarea 
Sfintei Cruci, toate au înainte şi după sărbătoare, o pregătire a sărbătorii, care te 
face să înaintezi către ea, să trăieşti acel moment suprem al ei şi apoi să creşti în ea, 
să creşti din sărbătoare.; sărbătoarea înţeleasă ca un eveniment dumnezeiesc, un 
fapt al lucrării lui Dumnezeu în opera Sa pentru ca lumea neîncetat să se 
înrădăcineze în acest fapt dumnezeiesc şi să crească aşa ca dintr-o rădăcină, să se 
împlinească şi să meargă din desăvârşire în desăvârşire, neîncetat, cum spune 
dumnezeiescul Pavel: “Să meargă din slavă în slavă”, în acest orizont divin, 
însorit. Pregătirea naşterii Domnului, a faptului unic în creaţie, în care 
Dumnezeu coboară la om şi în lume pentru ca pe om şi lumea întreagă să înalțe 
la dumnezeire, să-l îndumnezeiască pe om. 


Acest act unic al istoriei îl mărturiseşte Evanghelia, şi facă Domnul, întreaga lume, 
omenire, să se îndrepte spre Evanghelie, căci ea este unică. Toate religiile să 
trăiască acest dar al Dumnezeirii, al coborârii lui Dumnezeu la noi! 


Și, Doamne, cât de negrăit va descrie, şi câtă înţelepciune divină, înţeleasă şi mai 
puţin înţeleasă de noi, ne pregăteşte Dumnezeu pentru a trăi taina întrupării Sale, 
taina prin care EI, Părintele Ceresc trimite pe Fiul Său din veci, Dumnezeu din 





veci, să se facă om! Omul creat după chipul Lui din veci, dar făptură. Deci EI, Fiul 
lui Dumnezeu, să se întrupeze în făptură!... 


Şi ne descrie Evanghelia de astăzi legătura Fiului lui Dumnezeu devenit om, cu 
întreg neamul Lui, cu cele două genealogii (cum se numesc în Scripturi). Ce 
înseamnă o genealogie? În vremea veche se păstrau anumite genealogii. Oameni 
mai înstăriți, cu orizont mai larg, cum sunt boierii, îşi urmăreau părinţii, înaintaşii 
lor, cu ani, cu sute de ani, ca să desluşească undeva, la vreun moment - nu la 
rădăcină, ca rădăcină e unică - în istorie, pe cineva mai deosebit. 


Mai zilele trecute, participând la laşi la parastasul de o sută cincizeci de ani al 
mitropolitului Veniamin Costache, se desluşea obârşia lui dintr-un sfetnic al lui 
Ştefan cel Mare: Arbore. Şi aşa se mângâie oamenii, cu înaintaşii lor, nu? Uneori 
se mai şi laudă. Nu-i vorbă, Veniamin Costache a fost ca un sfânt în neamul 
românesc; dar noi, ceilalți. Şi atunci înţelegem ce înseamnă această genealogie, 
iubiţilor. Este legătura noastră cu moşii şi strămoşii, iar în Sfânta Evanghelie, 
legătura Fiului lui Dumnezeu cu noi, oamenii. 


Și am auzit în dumnezeiasca Evanghelie de astăzi (cei care au fost la vreme, când 
s-a citit dumnezeiasca Evanghelie, iar pentru ceilalți, acum s-o reamintim, după 


cuviință) că Sfânta Evanghelie după Matei începe chiar cu această genealogie; cu 
una din ele: cu acea genealogie a Mântuitorului, altfel spus, cu părinţii şi strămoşii 
Lui după trup, după firea omenească. 


Şi chiar aşa începe Evanghelia după Matei: “Cartea neamului lui lisus Hristos, 
fiul lui David, fiul lui Avraam ...”. Se desfăşoară apoi neamurile după trup ale 
Mântuitorului, de la Avraam, părintele Avraam, care a trăit, după calculul 
cercetătorilor, cu vreo opt sute de ani înainte de Mântuitorul lisus Hristos. Citim 
aici o parte din aceste neamuri; reproducem şi înţelegem pe urmă că este vorba şi 
de celelalte: “Avraam a născut pe Isaac (fiul său, pe care a vrut să-l jertfească; dar 
Dumnezeu n-a îngăduit. Isaac a fost un simbol, o anticipare a jertfei Fiului lui 
Dumnezeu.); Isaac a născut pe Iacov (cu doisprezece fii, patriarhii, dintre care şi 
Iosif cel drept); Iacov a născut pe luda şi pe fraţii lui; luda a născut pe Fares şi 
pe Zara, din Tamar; Fares a născut pe Esrom; Esrom a npscut pe Aram...” Şi 
aşa se desfăşoară până la David, până la Solomon şi până la strămutarea în 
Babilon. Apoi, după strămutarea în Babilon, pomeneşte de lehonia, Salatiel, 
Zorobabel şi ceilalți care apoi au venit în istorie, de la părinţii lor, şi ajunge această 
desfăşurare de neamuri din generaţie în generaţie, socotindu-le patrusprezece; trei 
grupe de câte patrusprezece, fiecare grupă de două ori câte şapte, după numerele 
zilelor creaţiei, aici toate socotite nume sfinte. (“...foate neamurile de la Avraam 





până la David sunt paisprezece; de la David până la strămutarea în Babilon sunt 
paisprezece ; şi de la strămutarea în Babilon până la Hristos sunt paisprezece 
neamuri”). 


Aceasta este genealogia dată de Sfântul Evanghelist Matei. Poate vă întrebaţi de ce 
începe de la Avraam. Avraam este părintele neamului evreiesc, iar într-un anume 
fel şi părinte al celor trei religii monoteiste. De la Avraam, prin Agar, sclava sa, a 
descins lumea arabă. Soţia lui Avraam, Sarra, n-a avut copii şi, atunci, primul copil 
s-a născut din Avraam cu Agar, sclavă. Aşa era rânduiala atunci, ca să aibă urmaşi 
şi cu sclavele. Deci din Avraam şi Agar s-a născut Ismael. Apoi, când Sarra a 
născut şi ea pe Isaac, sărmana Sarra a îndepărtat-o pe Agar. Şi Agar a plecat cu 
feciorul ei în pustie, unde a pătimit o vreme, dar Dumnezeu i-a ocrotit şi n-a pierit. 
Și a fost odrăslit din Avraam cu Agar, Ismael - neamul lumii arabe. Poate aici este 
o dramă în istorie, şi anume: Agar şi Ismael au fost îndepărtați, dar lumea arabă, 
islamul, îl consideră pe Avraam ca un părinte, însă au oarecare amărăciune pe cei 
urmaşi din Sarra şi Isaac, şi iată că au durat peste milenii aceste supărări. Dar noi 
nădăjduim că până la urmă vor ajunge la pace, că iată, prin Avraam mai adânc, la 
sursă, Una e rădăcină şi anume Hristos, din Tatăl în Duhul Sfânt. Până la urmă, tot 
cum a spus Mântuitorul, va fi o turmă şi un păstor pentru toată lumea. 


Și atunci, iubiţilor, rețineți acest fapt: de la Avraam înfăţişează Sfântul Evanghelist 
Matei, moşii şi strămoşii Mântuitorului după trup până la Hristos. Avraam - am 
spus - e părintele neamului evreiesc şi părintele islamului, dar prin Maica 
Domnului şi noi îl cinstim pe Avraam; deci este un părinte comun, după trup, al 
celor trei mari religii monoteiste. 


De ce Sfântul Evanghelist Matei înfăţişează pe moşii şi strămoşii Mântuitorului 
de la Avraam, urcând spre Hristos? Repet: pleacă de la Avraam, merge prin Isaac, 
Iacov, David, Solomon, Zorobabel şi urcă la acel moment al istoriei în care S-a 
născut Hristos. Reţinem acest lurcu de mare însemnătate. De ce de la Avraam? 
Evanghelia după Matei este scrisă de el, întâi în limba aramaică, în care a vorbit 
Mântuitorul. A fost scrisă pentru evrei, adică să le spună: “Frații mei evrei! 
Hristos cel răstignit şi înviat este de la Avraam, pe care voi îl cinstiţi şi-l socotiți 
tată. Noi, iată, îl avem pe Avraam. Hristos este Mântuitorul. Recunoaşteţi-L, 
credeţi, iubiţi-L şi mântuiţi-vă prin El!” De aceea această evanghelie, după Matei, 
scrisă pentru evrei, începe cu genealogia, cu strămoşii Mântuitorului de la Avraam, 
pe care îl preţuiesc toţi evreii. 


Mai avem o genealogie tot după trup, iubiților, cu toţi înaintaşii Mântuitorului pe 
firul neamului omenesc, pe firul firii omeneşti a Mântuitorului, şi anume la Sfântul 





Evanghelist Luca. Dacă genealogia după Matei apare a capitolul întâi, cealaltă 
genealogie, a Sfântului Evanghelist Luca, o găsim la capitolul al treilea, când, după 
botezul Domnului, spune: “Iisus Hristos era ca de treizeci de ani când a primit 
botezul la Iordan (botezul după Vechiul Testament, nu botezul nostru); şi când a 
început să propovăduiască, fiind, precum se socotea, fiu al lui Iosif, care era fiul 
lui Eli, fiul lui Matat, fiul lui Levi, fiul lui Melhi, fiul lui lanai, fiul lui Iosif, fiul 
lui Matatia...” şi merge, iubiţilor, nu ascendent (adică suind de la Avraam la 
Hristos), ci coborând de la Mântuitorul lisus Hristos, mergând înapoi pe linie, până 
la Adam. Şi aşa încheie: “Fiul lui Matusala (Matusalem - dintre primii patriarhi, 
care a trăit cel mai mult: nouă sute şaizeci şi unu de ani), fiul lui Enoh, fiul lui 
Iaret, fiul lui Maleleil, fiul lui Cainam, fiul lui Enos, fiul lui Set, fiul lui Adam, 
şi aici, deodată: fiul lui Dumnezeu”. De la Adam, repet, apare o mutație: Adam, 
făptură a lui Dumnezeu, direct (“Mâinile Tale m-au făcut şi m-au zidit”), şi fiu al 
lui Dumnezeu. Prin urmare, în rădăcină, în obârşia întregii umanităţi, este 
Dumnezeu. Să nu uităm aceasta: Dumnezeu - Sursa, Izvorul, Rădăcina creaţiei 
întregi, de dincolo de creație. 


Dar să revenim. Observaţi cele două genealogii: una urcă spre Hristos, pentru 
neamul evreiesc numai, cealaltă coboară de la Hristos, mergând înapoi, cuprinzând 
întreaga omenire până la Adam, deci adresându-se tuturor. Dacă cea de la Matei se 
adresează neamului evreiesc, cea de la Luca se adresează întregului neam omenesc. 
Și atunci, aceste două genealogii ne descoperă legătură cu Dumnezeu şi a lui 
Dumnezeu cu noi. Dumnezeu, Care S-a făcut om şi, iată, genealogiile ne arată cm 
Hristos Se înrudeşte după trup cu noi, cu toţi. 


Sfinții evanghelişti Matei şi Luca ne înfăţişează obârşia trupească, originea 
trupească, după trup, cu noi toţi, pe cele două linii: urcând în sânul neamului 
evreiesc, şi coborând către noi, către fiecare din noi. 


Obârşia după trup! Mai este o obârşie a Mântuitorului; care credeţi? Cea firească 
(după fire), cea divină. Ei bine, ceilalți doi evangheliști, Marcu şi loan (vedeţi, doi 
câte doi: primul şi al treilea; al doilea şi al patrulea) ne înfăţişează această obârşie. 


Primul şi al treilea ne dezvăluie legătura trupească, a omenităţii, a lui Hristos cu 
noi. Cealaltă - legătura duhovnicească, dumnezeiască. Căci, iată, Evanghelia după 
Sfântul Marcu începe deodată, strălucind, ca izbucnind din marea taină a lui 
Dumnezeu: “Începutul Evangheliei lui lisus Hristos, Fiul lui Dumnezeu 
(deodată, ca un fulger dumnezeiesc), precum este scris în proorocie (la Maleahi) 
şi Isaia: lată, Eu trimit îngerul Meu înaintea feţei Tale, care va pregăti calea Ta. 
Glasul celui ce strigă în pustie: Pregătiţi calea Domnului, drepte faceţi cărările 





Lui”. Deci aici avem - observați - tot genealogia, dar de cealaltă natură, 
dumnezeiască. 


lar Sfântul Evanghelist loan spune ceva mai pe larg, începând tot cu obârşia 
dumnezeiască, când zice: “La început era Cuvântul şi Cuvântul era la Dumnezeu 
şi Dumnezeu era Cuvântul. Acesta era întru început la Dumnezeu. Toate prin El 
S-au făcut şi fără EI nimic nu S-a făcut din ce s-a făcut. Şi întru EI era viaţa şi 
viaţa era lumina oamenilor”. Deci şi această evanghelie ne dezvăluie această taină 
a tainelor, şi anume că Fiul lui Dumnezeu este Dumnezeu-Cuvântul, Cel Care S-a 
întrupat şi Care e din veci Fiu al lui Dumnezeu. Şi toate printr-Însul s-au făcut. El e 
rădăcina umanităţii, rădăcina creaţiei întregi; EI, Fiul lui Dumnezeu. 


Astfel vedem cum dumnezeieştile Scripturi ne dezvăluie pe lisus Hristos ca Fiul lui 
Dumnezeu şi Fiul Omului, răsărind din sânul Părintelui Ceresc din veci. Căci 
Părintele Ceresc e Părinte din veci şi, fiind Părinte din veci, din veci e şi Fiul. Dacă 
n-ar fi Fiul din veci, n-ar fi nici Părinte din veci şi n-ai putea să-L numeşti Tată al 
nostru... decât doar cei care socotesc - ca sărmanul, nefericitul Arie - că Hristos e 
făptură. O, sărmanul Arie! N-avea voie să spună “Tatăl nostru”, pentru că minţea, 
că toţi cei ce nu recunosc pe Hristos, Fiul lui Dumnezeu. Aceştia mint când zic 
Tatăl nostru, pentru că nu recunosc pe Fiul din veci. Căci numai aşa Părintele 
Ceresc e Părinte din veci, dacă are un Fiu din veci şi prin Fiul ne are şi pe noi toţi 
ca fii ai Lui. Aşa gândim. N-au dreptul să spună nici Tatăl nostru, nici să se 
numească fii ai lui Dumnezeu, căci numai prin Fiul din veci suntem şi noi fii ai lui 
Dumnezeu. 


Și încă o mare taină se descoperă, o, iubiților: În lisus Hristos, Domnul nostru, 
sunt unite desăvârşit două firi: firea (natura) dumnezeiască şi cea omenească. 
Cum am fost noi zidiţi? A zis Părintele Ceresc în sfatul Sfintei Treimi: “Să facem 
om după chipul şi după asemănarea Noastră”. Or, ce înseamnă a fi zidit după 
asemănarea lui Dumnezeu? În legătură cu Sfânta Evanghelie de astăzi, şi din 
cuvântul smerit de astăzi, aceasta înseamnă: că aşa cum în Fiul lui Dumnezeu 
sunt două naturi - divină şi umană -, şi în noi oamenii, sunt două lumi: e lumea 
firii noastre, zidită, firească, din ţărâna pământului, cum spune Scriptura, dar e 
şi ceva dumnezeiesc în noi; e harul dumnezeiesc şi indumnezeitor în noi, pe care 
Fiul lui Dumnezeu l-a insuflat, în Duhul Sfânt. 


Deci şi în noi e ceva tainic, adânc; ceva zidit, omenesc, dar şi ceva dumnezeiesc, 
după chipul lui Dumnezeu făcut om. De ce subliniez aceasta? E de mare 
însemnătate. Pentru că numai aşa îl înţelegem curat pe om, numai aşa ne înţelegem 
pe noi, numai aşa ne împlinim pe noi, cu aceste două daruri dumnezeieşti: de a fi 





zidiţi din ţărâna pământului şi de a avea în noi şi ceva din veşnicia lui Dumnezeu, 
din infinitul divin, din înălțimea divină. Aşa ne împlinim, când simţim în noi aceste 
două lumi; trăind în lumea aceasta (cu hrană, băutură, îmbrăcăminte, adăpost şi 
celelalte, uneori cosmetizate, prefăcute, mistificate, sau mai ştiu cu cum), dar 
având şi ceva dumnezeiesc în noi; şi noi uităm de dumnezeiescul din noi. 


O, Doamne! De curând am găsit o carte a unui gânditor al nostru, creştin bun, 
săracul. L-am cunoscut personal când eram cântăreţ la Zlătari [?] şi m-am ocupat 
de revistă cu părintele Toma Chiricuţă. În această revistă scria şi Vasile Băncilă, şi 
ce frumos gândea acest om! (Editura Anastasia a tipărit cartea lui). Şi acest Vasile 
Băncilă spunea în vremea materialismului (pe ai cărui adepţi, sărmanii, e greu să-i 
califici, parcă ţi-e şi jenă)... O parte din fraţii noştri intelectuali încă mai zăboveau 
în băltoaca asta stătută a materialismului, unde, dacă băltoaca e stătută răsar şi 
viermi, care sunt gândurile noastre rele, şi-i purtăm noi. Atunci, acest Vasile 
Băncilă spunea: E în om ceva ce-l distinge de celelalte făpturi, nu numai graiul 
şi o simplă raționalitate a lui. Că raționalitatea nu este mai bună... Un lucru ce 
învăţa el şi spunea, era că de mici copiii noştri să fie hrăniţi cu sfânta noastră 
credinţă, nu cum zic unii - să ajungă la rațiune. E ca şi când omul n-a trăit până n-a 
apărut raţiunea lui Descartes sau a altcuiva. A fost necesar raționamentul filosofilor 
ca omul să fie om? De mic trebuie să-l învăţăm pe copil, spunea Vasile Băncilă, şi 
mai spunea el: Omul trăieşte în lumea aceasta, se alimentează ca ea, se 
acomodează cu realitatea aceasta sensibilă dar, auziţi, omul a făcut un Salt 
Suprem, Saltul în transcendent, şi în aceasta constă toată puterea şi măreţia 
omului. 


Aşa a înţeles el Scriptura, şi alături de el au mai înţeles-o şi alţii, cam tot în vremea 
lui, poate ceva mai înainte de el. Să revin. Ceva mai înainte de el, pe la începutul 
acestui secol, la noi, alături de el gândeau şi teologii noştri (Nichifor Crainic s.a.), 
sau Nae lonescu, dar marea majoritate învăța după bazele darvinismului, 
evoluționismul acesta steril, nu înrădăcinat în Dumnezeu. Un alt savant, Fischer 
[?], ca răspuns unor teorii ale vremii, îndeosebi psihologiei abisale (Freud, care 
susținea că adâncul din om ne descoperă doar poftele acestea trupeşti, hbidoul; sau 
Adler cu dorinţa de putere, de a te ridica peste ceilalți), spunea că recunoaşterea 
acelor înălțimi spirituale ale naturii umane, acestea sunt definiția noastră. 


Am reprodus exact cuvintele lor, odată cu mărturisirea credinţei noastre, ca să ştim 
că oamenii care se unesc la rădăcină, adânc, au fost luminaţi şi au spus adevărul, 
chiar dacă vocile lor au fost înăbuşite de glasul asurzitor al celorlalți. Or, aceasta 
este întrebarea în legătură cu Sfânta Evanghelie, aceasta este descoperirea adâncă 
pe care trebuie s-o păstrăm, care să te descopere, să te definească. Adică trebuie să 





simţi nevoia, trăind pe orizontala existenţei, să îmbrăţişezi toată lumea, aşa cum 
Mântuitorul a îmbrăţişat-o pe Cruce, căci de aceea a ales să moară pe Cruce, pentru 
a muri îmbrăţişând această lume, cum spun Părinţii; şi verticala Crucii, care ne 
înalță. Să nu înăbuşim în noi niciodată verticala, dorul de înălțime şi înălțare 
spirituală; altfel devenim nişte handicapaţi. De aceea s-au născut atâţia handicapaţi, 
pentru că, deşi suntem zidiţi după chipul lui Dumnezeu, îl mutilăm. Se află 
contracandidaţi înlăuntru. Aşa se nasc boli şi suferințe; mai ales cele sufleteşti. 


Acum, iubiţilor, plecând de la această stare, a zidirii noastre, de aici încă un gând 
mai departe. Vedeţi, înfăţişarea aceasta a genealogiei, a tuturor înaintaşilor, 
strămoşilor Mântuitorului, a profeților care au vestit şi au pregătit marele şi unicul 
fapt... Căci după cădere, căzuţi am fi rămas şi ne-am fi prăbuşit, fără Hristos, dacă 
Dumnezeu nu ar fi pregătit, prin strămoşi mai ales, prin acele vârfuri ale profeților, 
venirea Fiului Său, într-un suiş continuu, al Vechiului Testament . 


Întreg Vechiul Testament tinde spre Hristos, după cum Noul Testament creşte din 
Hristos. Să reținem ideea. O, ce taină se dezvăluie când noi auzim pe profeţi 
vestindu-L pe Hristos! Bunăoară Isaia (cap. 6,14) spune: “Jară, Fecioara va lua în 
pântece şi va naşte Fiu şi se va numi Emanuel (Dumnezeu este cu noi)”. 


(Aşa cum au rostit copiii noştri în Decembrie: Dumnezeu este cu noi! Era în 
preajma Crăciunului şi erau în faţă şi în numele lui Hristos, Cel Care Se întrupează 
şi, prin Cruce şi Înviere, biruie moartea. Aşa au trăit aceşti copii, pe care i-am 
pomenit îndeosebi ieri, în ziua de douăzeci şi unu decembrie, când la Bucureşti au 
fost primii jertfiți). Mai pe urmă, în capitolele 52-53 înfăţişează suferința 
Mântuitorului: “EI pentru păcatele noastre a fost zdrobit”. ÎL înfăţişează în chipul 
Mielului, despre care Sfântul loan Botezătorul va spune: “Cel ce ridică păcatul 
lumii”. 


Profetul Miheia lauda Betleemul între cetăţile lui Iuda, că de acolo se va naşte “Cel 
care este din zilele veşniciei”. Eu nu pomenesc acum toate profeţiile; altceva vreau 
să pun în lumină. Vedeţi, taina aceasta, iubiților, şi cum se desfăşoară întâi în 
Vechiul Testament, tot timpul Vechiului Testament, până când? Până la plinirea 
vremii, la o anumită plinire a vremii. Noi nu trebuie să privim numai momente 
desfăcute, din această desfăşurare, ci toate văzute într-un plan integral. 


Îngăduiţi a spune o smerită reflecţie, experienţă: Pregăteam o lucrare şi, deodată, în 
lucrarea aceea mi-a apărut o idee, o altă idee, încă una. Şi se legau una de altă şi-mi 
dădeam seama că fiecare idee nu trebuie văzută singular, într-un fel de autonomie a 
ei. Avea fiecare identitatea ei, dar se lega de altele, tot aşa cum un copilaş leagă 





literă de literă şi face un cuvânt, apoi o propoziţie, o frază. Aşa cum un arhitect 
leagă fiecare detaliu având în vedere edificiul, catedrala întreagă; sau tot aşa cum 
istoria o vezi în fapte singulare, dar şi în unitatea ei. Aşa şi Vechiul Testament; îl 
vezi şi în fapte singulare, dar şi în unitate. Deci ai viziunea unei opere şi în 
particular dar şi întreagă. Ai viziunea vieţii tale şi în particular, când erai prunc, 
copil, tânăr adolescent, mai vârstnic, dar şi în totaliatatea ei. 


O Doamne! Atunci am zis: acum te înţeleg, Doamne, mai bine! Acum înţeleg că 
Tu ai întreaga istorie, o porţi în Tine, Doamne, dacă eu amărâtul şi smeritul de om 
am realizat aceasta. Şi aici se desfăşoară tocmai una din trăsăturile chipului lui 
Dumnezeu în noi pe care nu o are nici o făptură. 


Au celelalte animale viziunea istoriei? Gândiţi-vă! Mi-aduc aminte de o lucrare în 
care era scris că sărmana Ladighina avea un cimpanzeu şi voia să-l facă om. Dar 
cum să-l facă? Să-l pună să facă şi el ceva ce face omul: să bată un cui. Doi ani s-a 
luptat Ladighina cu Johny cimpanzeul să bată cuiul şi n-a reuşit. De ce? Pentru că 
cimpanzeul nu avea viziunea, semnificaţia, sensul raţional de a fi. Sau nu-l 
potrivea, sau nu-l fixa. Dar înrădăcinarea noastră în Rădăcina Unică a Fiului lui 
Dumnezeu făcut Om, e cea care ne saltă peste lume, ne dă această viziune a 
întregului în măsura noastră, dar şi dincolo ne înrădăcinează în Dumnezeu, fapt ce 


am simţit cu adevărat. O, Doamne! Inţelegem cum Tu ai viziunea întregii opere a 
Ta. Toată opera o are Dumnezeu în EI, aşa cum cu, amărâtul de mine am şi eu o 
operişoară cât de mică, acolo! 


Aşa L-am înţeles, în măreţia Lui şi conştiinţa s-a unit cu sufletul în faţa măreției şi 
a adevărului dumnezeiesc şi am înţeles şi profeţiile şi toate aceste genealogii. 
Pentru că toate se legau unele de altele tocmai prin apropierea noastră adâncă de 
Dumnezeu; şi mi-am zis atunci cuvântul : “Doamne, să te 
cunosc pe Tine ca să mă cunosc pe mine.” 


Sau cum spunem noi la spovedanie adeseori, câte unui suflet care stă la îndoială: 
“Al Scriptură în casă? O citeşti? Ştii că în Noul Testament este vorba de 
dumneata?” Păi dacă acolo e vorba de Icoană, de Rădăcina noastră, de Mântuitorul 
lisus Hristos, e vorba şi de noi. Nu ne putem cunoaşte dacă nu-L cunoaştem pe El. 


Cunoscându-L pe EI ne cunoaştem pe noi, în taina aceasta, vedeţi, în care se 
dezvăluie deodată întreaga revelaţie dumnezeiască; şi atunci credem cu tărie în 
ea. Credem că aşa a fost pentru că ai impresia că este o experienţă a vieţii tale. Şi 
întind atunci rădăcina în EL. 





Simţi că oriunde te vei afla eşti cu El, mai ales acum, când, iată, a trebuit să vină 
ştiinţa ca să mai adauge şi ea ceva: că în fiecare făptură, bobiţă cât de mică de 
creaţie, se oglindeşte făptura întreagă. 


Păi aceasta ne descoperă Dumnezeu în dumnezeiasca Scriptură de când lumea. 
Zice psalmistul, preamărind pe Dumnezeu: “Pe cât de departe sunt răsăriturile de 
apusuri, aşa a întărit Dumnezeu mila Lui spre cei ce se tem de Dânsul”. Deci 
oriunde , în fiecare lucru, în fiecare făptură, ÎL simţi cu rădăcina şi mila Lui, cum 
ZICE, iarăşi, psalmistul: “A Ta este ziua, a Ta este noaptea. Tu ai întocmit lumină, 
Tu ai făcut toate marginile pământului, vara şi primăvara Tu le-ai zidit”. lar în 
altă parte la fel grăieşte psalmistul, luminat: “Cât de departe e cerul de pământ, 
aşa întăreşte Dumnezeu mila Lui către noi”. Sau spune: “De la faţa Ta Doamne, 
unde voi fugi? Că Tu pretutindenea eşti”. Să simţi că e pretutindeni este o mare 
bucurie. 


Îngăduiţi câteva cuvinte: Mai acum câtva timp, cu câţiva ani în urmă, era cineva 
stăpânit de o slăbiciune. Îl urmărea pe acel om o persoană de care se îndrăgostise 
pătimaş. “N-am linişte părinte. Noaptea îl visez, ca un coşmar mă chinuie. Şi-mi 
vorbeşte şi-mi strigă şi în timpul zilei, parcă”. Erau situaţii şi de o parte şi de alta. 


O persoană feminină îmi vorbea de un bărbat, o persoană bărbătească îmi vorbea 
de o femeie, până la obsesie. Alţii mi-au vorbit că le este frică de o crimă din 
partea cuiva. Și atunci, în aceste chinuri lăuntrice, ce m-a luminat Dumnezeu să 
zic? Spun: Vezi dumneata - şi vă rog să fim cu luare-aminte -, aceste coşmaruri, 
unde se înscriu ele? Ele nu se înscriu în adâncul omului, la rădăcină; se înscriu în 
straturile superficiale. Acolo apar; şi în vise şi în coşmaruri şi în obsesii. Obsesii 
grele de tot la unii, până la îndemnul de a lua cuțitul să spintece pe cineva. Și îmi 
mai spuneau: “Am fost la medic, la psihiatru; n-am reuşit să scap de rău, de 
aceste coşmaruri ”. Atunci am mers pe această taină a descoperirii credinţei. 


Repet: în adâncul din noi, rădăcina, e în Dumnezeu, dincolo de lume. lar 
obârşia mea, originea mea, e tocmai acel loc de întâlnire cu Dumnezeu, în care 
Dumnezeu coboară, ca pe mine să mă ridice la acea verigă care e voia lui 
Dumnezeu, e veriga harului. Nu e din lumea aceasta. Şi atunci, dumneata trebuie 
să mergi mai adânc, să sapi peste straturile acestea care te chinuie, cu posesiile, 
obsesiile posesive. Până în adânc să mergi, la ultima adâncime, acolo unde 
demonul nu poate pătrunde, căci “Dumnezeu a pus în vistierii adâncul” Adâncul 
din mine e în vistieria lui Dumnezeu, e în mâna lui Dumnezeu. Sufletele drepţilor 
sunt în mâna lui Dumnezeu, zice Scriptura iarăşi. 





Şi atunci, cu rugăciunea mergi mai adânc decât toate straturile acestea, mergi la 
sursă, care este Dumnezeu. Căci nimeni nu € sursa mea - reținem - nici dumneata 
nu ești sursa mea, rădăcina mea, nici eu nu sunt sursa dumitale, rădăcina dumitale, 
niciunul din noi. Sursa, rădăcina, este unică: Dumnezeu. Deci sursa e dincolo de 
lume, nu-i din lumea aceasta. 


Și atunci, dacă eu cred cu tărie şi ştiu că sursa mea e mai adâncă decât toată lumea 
aceasta, decât toţi filosofii şi savanții, decât toate coşmarurile acestea, că a celor 
din Gadara, atunci cu merg, pătrund la esenţă, la sursă, fac legătura cu sursa, cu 
Dumnezeu. Şi celelalte se risipesc cum se topeşte ceara în faţa focului, şi aşa şi 
demonii. Aceasta este calea risipirii acestor stări tragice, care uneori îi înăbuşă pe 
bieţii oameni. 


Deci acesta este al doilea adevăr pe care trebuie să-l reținem astăzi, din 
descoperirea celor două genealogii ale Mântuitorului. Vergeți la sursă, iubiților, 
la rădăcina existenţei noastre, acea rădăcină prin care noi din nou ne Simţim în 
ultimul nostru adevăr, în temeiul existenţei noastre şi nu ne mai clătină nimic, 
pentru că Cel neclintit, Cel veşnic, e cu noi! 


Și cu această sărbătoare de astăzi se mai pune o problemă. Noi prăznuim Crăciunul 
ŞI Învierea în fiecare an. Mi-aduc aminte, mai acum vreo doi-trei ani, când cineva 
care avusese şi o funcţie ceva mai importantă, şef la televiziune, spunea sărmanul: 
Ce să mai vorbim noi tinerilor, de Paşti, că cineva a înviat acum vreo două mii de 
ani? O, sărmanul de el! Cum gândea! E ca şi cum Învierea ar fi fost numai pentru 
Hristos. Dar Învierea era pentru noi. Cea mai mare taină şi faptă a lui Hristos n-a 
fost doar Învierea, căci EI era Dumnezeul cel viu. Cea mai mare minune a 
Domnului e că S-a făcut om şi a murit pentru noi. Pentru noi Fiul lui Dumnezeu 
S-a făcut om; pentru noi Fiul lui Dumnezeu a murit şi a înviat. Pentru ca noi să 
creştem din acest fapt dumnezeiesc, al Învierii. 


Ce vreau să vă spun? Cum să trăieşti Naşterea? Dacă ţi-aş zice: “Da, s-au petrecut 
atunci, acum două mii de ani”, parcă te aruncă într-un fel de obişnuinţă, de rutină. 
Doamne păzeşte! Taina sărbătorii şi a sărbătoririi o găsim din nou la Băncilă. Noi 
vom adăuga un cuvinţel la el. Zice Băncilă: “Existenţa noastră e obişnuită, 
nesărbătorească. Nu mai simţi sărbătoarea - altfel spus, nu mai simţi taina Naşterii 
şi a Învierii. Or, ce zice el: Iată, ici-colo s-a mai instituit un fel de obişnuinţă 
nesărbătorească, sau cum spune cineva la noi, praznic, prin care se înţelege masă, 
adică mâncare multă şi vin mult. El nu înţelegea praznicul ca taină a sărbătorii, 
praznicul în sens duhovnicesc, sărbătoare duhovnicească. 





Trei sunt cauzele de suferință ale conştiinţei de nesărbătorire: ideea limită, 
contradictorie, a tuturor mizeriilor eului nostru, a conflictului cu societatea şi a 
conflictului cu natura; adică suntem atât de copleşiţi de eul nostru, de conflictul cu 
semenii şi de conflictul cu natura. 


Iată, bunăoară, s-a prăbuşit pământul la vreo patru sute de kilometri, dincolo de 
laşi. Toate acestea ne copleşesc şi ne întunecă privirea şi nu mai înţelegem taina 
sărbătorii. 


Sau, adăugăm aici şi altceva. Sărbătoarea e un act suprem, dumnezeiesc: S-a 
întrupat Fiul lui Dumnezeu de la Duhul Sfânt şi din Fecioară. Dacă ne-am gândi 
noi niţel, adânc! Vedeţi, Evanghelia după Luca îl numeşte pe Adam fiul lui 
Dumnezeu, în ultimă instanță. Atunci, obârşia noastră este în Dumnezeu, vă 
spuneam adineaori. Ori, cum a fost zămislit Adam însuşi? În zidirea lui Adam e 
ceva din taina întrupării Fiului lui Dumnezeu, căci Fiul lui Dumnezeu S-a întrupat 
de la Duhul Sfânt şi din Fecioara Maria. Adam, şi el de la Duhul Sfânt, că a primit 
suflare de viaţă, nu? Luând Dumnezeu ţărână din pământ l-a plămădit pe Adam şi a 
suflat în el suflare de viaţă, harul Duhului Sfânt. Din pământ, dar ce fel de pământ? 
Dumnezeieştii Părinți numesc pământul, fecioara curată, căci nu fusese încă întinat 
de păcatul uciderii, de sângele vărsat de Cain din Abel. Era pământul fecioară 


curată, neblestemat, deci. Adam, într-un anumit fel, avea şi el din taina Întrupării 
faptul acesta: pământul fecioară, neîntinat, neblestemat, şi suflare de viaţă de la 
Duhul Sfânt. 


Dar el n-a ştiut să crească în aceasta, a părăsit această taină, şi atunci a venit Fiul 
lui Dumnezeu. De aceea durează până la o plinire a vremii, până la ziua Învierii. 
Noi însă, prin taina botezului, a Împărtăşaniei, trebuie să creştem sufleteşte, în 
sărbătoare; să simţim şi noi că, asemenea Fiului lui Dumnezeu, e Duhul Sfânt în 
noi, că trupul nostru devine fecioară curată, biruind patimile, slăbiciunile trupului, 
care ne dau atâtea boli şi suferinţe. De aceea durează atât de mult până la altă 
plinire a vremii, pe care noi ar trebui s-o grăbim, aşa cum Sfântul Apostol Petru 
spune: “Noi ar trebui să fim aşteptând şi grăbind venirea zilei aceleia, atunci 
când vom prăznui un cer nou şi un pământ nou”. 


Pentru aceasta, zice Apostolul pe care l-am ascultat astăzi: “Prin credință 
strămoşul nostru, Avraam, atunci când a fost chemat, a ascultat şi a ieşit la locul 
pe care era să-l ia spre moştenire şi a ieşit neştiind încotro merge; şi a mers spre 
pământul făgăduinţei”. Trebuie spus că de la Adam până la Avraam lumea privea 
spre vechiul paradis pierdut, dar de la Avraam se deschide o nouă viziune în 
istorie: către paradisul viitor, către Hristos. Toţi cei din Vechiul Testament, prin 





credinţă au străbătut suferinţe, necazuri, robiri, privind spre Hristos, spre întruparea 
Lui. Toţi profeţii, şi cei mai puţin însemnați, aveau o tendinţă spre înainte, viziune 
care era numai a omului în taina viziunii revelației dumnezeieşti. 


Și au trăit taina serbării. Acum noi trăim taina întrupării, înrădăcinaţi în ea din 
momentul botezului şi al mirungerii. Prin Evanghelie avem neîncetat ochii către 
Hristos, desăvârşitorul credinţei noastre, plinitorul credinţei noastre, cum spunea 
acelaşi Pavel. Iar despre cei din Vechiul Testament: “Ei, de care lumea nu era 
vrednică, au rătăcit în pustii şi în munţi şi în peşteri şi în crăpăturile pământului. 
Şi toți aceştia, mărturisind prin credinţă, n-au primit făgăduinţă pentru că 
Dumnezeu rânduise pentru noi ceva mai bun, ca ei să nu ia fără noi 
desăvârşirea”(Evrei 11,38, 39). 


Precum copiii noştri din Decembrie, aşa s-au jertfit, şi cum încă va mai dura toată 
istoria. Nu trebuie s-o privim ca pe un moment static, gol, ferească Dumnezeu, ci 
să ne întrebăm: câf am trăit şi cât am crescut noi din Naşterea lui Hristos cea din 
Fecioară, de la Duhul Sfânt, cât creştem noi viziunea către cerul cel nou şi 
pământul cel nou al Învierii, a învierii şi a trupurilor; şi dacă putem răspunde la 
aceste întrebări vom Simţi că Sufletele noastre sunt vii, aşa cum spune 
Mântuitorul: “Cel ce ascultă cuvintele Mele şi crede în Cel ce M-a trimis, are 


viața veşnică şi la judecată nu va veni, că a şi trecut din moarte la viaţă”. Şi: 
“Adevăr spun vouă, vine vremea şi acum este, când morţii vor auzi glasul Fiului 
lui Dumnezeu, şi care vor auzi, vor învia”. 


Simţim noi că a înviat Sufletul nostru, că S-a risipit îndoiala, necredinţa, 
deznădejdea, că îl simţim pe Hristos viu? Nu cumva să spunem cu fiecare Crăciun 
pe care îl întâmpinăm şi-l trăim: Ei, a fost ceva, odată! Dar orice act dumnezeiesc e 
pentru eternitate. Omul să ştie, să simtă din nou rădăcina în Hristos şi, apelând 
mereu la rădăcină, la sursă, să simţim cum creştem din Rădăcină. Atunci cresc în 
noi nu numai frunzele, ci şi roadele. Să ne amintim cum a blestemat Mântuitorul 
smochinul, când a căutat în el smochine şi n-a găsit - şi nu era vremea 
smochinelor: “În veci să nu mai fie rod în tine!” În veci. M-a cutremurat acest 
fapt. A doua zi, apostolii au trecut şi au văzut smochinul blestemat. Petru I-a zis: 
“Doamne, iată, smochinul pe care l-ai blestemat, s-a uscat din rădăcină”. 
Doamne! Atunci lisus i-a spus: “Aveţi credinţa lui Dumnezeu!” (Marcu 11,22). 
Pilda smochinului ne priveşte pe noi toţi, fiinţe duhovniceşti, zidiți după chipul lui 
Dumnezeu, despre care spune Mântuitorul: Tatăl Meu până acum lucrează, şi Eu 
lucrez”. Spiritul nu moare niciodată, spiritul rodeşte neîncetat. 


La fiecare sărbătoare noi să simţim taina sărbătorii; să simţim că rodim, creştem în 





ea după chipul lui Hristos. Altfel ne uscăm. Gândiţi-vă: Au mai fost profeţi de la 
Hristos până astăzi, care să vestească întruparea, venirea lui Dumnezeu? N-au mai 
fost. Avem o altă profeție: a creşterii noastre din Naşterea Fiului lui Dumnezeu şi 
Învierea noastră sufletească în timp, către Hristos, Cel care va ridica la înviere 
întreagă făptura, la cea de a doua plinire a vremii. Dacă noi trăim aşa, atunci vom 
avea parte de înviere. 


lar acum să trăim cel puţin învierea aceasta sufletească şi a neamului nostru, intru 
mărirea lui Dumnezeu. 





Părintele Arsenie Boca — Steaua Destinului 


„O stea răsare din Iacov” „Am văzut steaua Lui” (Numeri 24,17; Matei 2,2) 


Venirea lui lisus în lume e pecetea de taină, scrisă pe istoria de extaz a 37 de 
secole. 


Atâta a fost aşteptat isus în Israel. 
De multe ori şi-au schimbat ţara şi numele ei; de mai multe ori şi-au schimbat 
numele neamului, ba odată şi religia se clătina, dar aşteptarea lui Mesia era o făclie 


de taină ce se transmitea din neam în neam. 


Descrierea vremii lui Mesia, strălucirea împărăției mesianice era adusă poporului 
aminte în fiecare veac de oameni. 


Însuşi Mesia a fost descris cu de-amănuntul şi Sfintele Scripturi ale Profeţilor 
supravieţuiau inspiraţilor ucişi, mărturie pe când va veni plinirea vremii. 


Israel era destinat de Dumnezeu să fie un popor întreg de apostoli ai 
Mântuitorului în lume. Aceasta era Steaua destinului său. 


Ceea ce Avraam a fost în pământul pribegiei sale, ceea ce Iosif a fost în Egipt, la 
curtea lui Faraon şi Daniil în curţile din Babilon, aceea trebuia să fie tot poporul 
evreu pentru toate neamurile pământului. 





Acesta-i sensul mesianic - sensul de destin - al cuvântului lui Dumnezeu către 
patriarhul Avraam: „Și se vor binecuvânta prin neamul tău, toate neamurile 
pământului” (Geneză 22,18), şi cuvântul către Isaia: „Casa Mea, casă de 
rugăciune se va chema pentru toate neamurile" (Isaia 56,7). Ei erau destinaţi - 
„aleşi - să fie „norul de martori" (Evrei 12,1) ai lui lisus în lume, - şi aceasta cu 
atât mai vârtos cu cât toată coloana de strămoşi au crezut nestrămutat în steaua 
destinului neamului. 


Credinţa într-un viitor garantat de Dumnezeu, credinţa într-un Om al viitorului, în 
care să se împlinească proorociile, era nota cea mai caracteristică a acestui popor 
ales. 

De aceea, în afară de iudaism, nici o altă religie nu făcea prozelitism. 

Ei o făceau din fire. Prin ei aşteptau şi păgânii naşterea unui Zeu. 

Sfântul Pavel definind credinţa şi făcând un larg pomelnic de strămoşi, care au 
ilustrat-o cu viaţa, la urmă dezleagă taina „norului de martori": „lisus e 
începătorul şi plinitorul credinţei”. (Evrei 11; 12,1-2). 

Deci steaua destinului strămoşilor era „Steaua Lui”. 

lată idealul pribegilor pe pământ, aprins, moştenire de preţ în inima urmaşilor, din 
neam în neam, ideal al sfintei făgăduinţe a venirii Mântuitorului, motiv pentru care 
Biserica Creştină i-a trecut printre sfinţi. 

Un sfânt ideal, trăit, te face sfânt: o stea a urmaşilor. 


„= Și nu e decât o singură tristeţe: aceea de-a nu fi sfinţi !" (L. Bloy). 


Printr-o neînchipuită lucrătură a întunericului însă, poporul iudeu trăieşte şi 
tristeţea aceasta. 


La venirea Mântuitorului, aşa cum a venit: învăluit în smerenie, poporul acesta şi-a 
răstălmăcit destinul: Nu i-au făcut lui lisus absolut nici o primire. - Şi doar le era în 
ochi sfânta Fecioară Maria, cu care au făcut unica excepţie, în toată istoria lor, de-a 
o duce în Sfânta Sfintelor, să stea acolo 12 ani. 


Magii, înţelepţi Răsăritului, căutători şi ei de Dumnezeu, conduşi de „Steaua Lui”, 
dăduseră pe la Irod Idumeul, regele Israelului, întrebând de Pruncul ce S-a născut, 





ca dovadă că pe umerii Lui atârna destinul mântuirii tuturor neamurilor 
pământului. 


La auzul acestei veşti, Irod, în loc să se bucure, „s-a tulburat, şi tot Ierusalimul 
împreună cu el"; drept aceca „adunând pe toţi arhiereii şi cărturarii poporului 
cercetă de la ei cu de-amănuntul: «unde este să se nască Hristos ? Atunci ei îi 
răspunseră: în Betleemul Iudeii, precum este scris»" (Matei 2,3-5). 


Acesta este soborul care a răstălmăcit destinul lui Israel. 


Irod văzând că Magii nu l-au mai băgat în seamă: - semn că au ţinut Pruncul mai 
mare ca pe el - a pus mâna pe sabie împotriva destinului. 


La aceasta soborul bogoslovilor a fost inexistent. 
„întru ale Sale a venit şi ai Săi pe Dânsul nu L-au primit" (loan 1,1). 
Care-i explicaţia, dacă este vreo explicaţie ? 


Cel mai urgent interes al evreilor era scăparea poporului de sub stăpânirea romană. 
Potrivit acestui interes politic erau interpretate şi profețiile. Astfel Mesia era 
identificat după profeţiile care priveau a doua Lui venire, venirea în slavă şi erau 
refuzate profeţiile „Omului durerii" (Isaia 53,3). 


Deci, pe primul plan al aşteptărilor în Israel nu erau adevărul şi desăvârşirea 
interioară a omului - care se puteau foarte bine câştiga şi sub stăpânirea romană, ba 
chiar cu atât mai asigurat - ci aşteptau omul care să ridice stăpânirea politică a lui 
Israel asupra tuturor celorlalte neamuri, iar în materie de religie, monopolizarea ei. 


Nu aşteptau împărăția lui Dumnezeu; ei aşteptau de la Dumnezeu împărăţia lor. 
Aserveau pe Dumnezeu imperialismului. 


Nu le plăcea smerenia pe care o aveau. Le trebuia trufia. 
Şi aşa au rămas pe lângă ispita lor până în ziua de astăzi. 


Aceasta-i „foropeala pe care le-a dat-o Dumnezeu" (Romani 11,8) şi care începe 
cu soborul arhiereilor şi cărturarilor, convocat de Irod în Ierusalim. 


Aceasta ar fi o explicaţie. 





Explicaţia profetică o dă sfântul Pavel în scrisoarea către Romani: „Oare lepădat-a 
Dumnezeu poporul Său ? - Ferească Domnul ! Dumnezeu n-a lepădat poporul 
Său, pe care dinainte I-a cunoscut. Aşadar întreb: S-a poticnit oare ca să se 
prăbuşească ? - Ferească Domnul! Ci, prin căderea lor, neamurilor le-a venit 
mântuirea, ca Israel să râvnească la ele. Deci dacă înlăturarea lor a adus 
împăcarea lumii, ce va fi primirea lor la loc, dacă nu o înviere din morţi ?" 
(Romani 11,1-15). 


Căci precum în vremea lui Ilie, care credea că a rămas singurul credincios în Israel, 
Domnul i-a descoperit că are puşi deoparte şapte mii de bărbaţi care nu şi-au 
lepădat legea, „fot aşa şi în vremea de acum este o rămăşiţă, după alegerea 
darului" (Romani 11,5). 


Aceasta-i raţiunea profetică pentru care creştinilor le e interzis antisemitismul. 
Poporul lui Israel e încă un popor ales, dar pus de-o parte pentru vremuri viitoare, 
ca „0 rămăşiţă" a lui, care va împlini totuşi destinele sale ultime. Până atunci însă 
neamul acesta duce în spate, şi face, toate păcatele lumii, frământând lumea şi 
izbind-o cu doctrinele lor, de toate limitele existenţei şi neantului. 


Faptul acesta, considerat prin punctul de vedere paulin, le dă dreptul să aştepte pe 
Mesia, al lor, să-i izbăvească şi pe ei de imensa povară a păcatelor, adunate de 
atâtea mii de ani. 


Până atunci, râul de sânge ebraic, al cărui izvor e în jertfa lui Avraam şi care creşte 
mereu cu sângele proorocilor, până se revarsă lumii prin cele cinci răni ale lui 
lisus, e Sângele sfintelor Potire, pentru mântuirea lumii. 


lată de ce Biserica creştină i-a primit drepţii între sfinți. 


Şi „Steaua Lui" se îmbie destin fiecărei peşteri omeneşti, în care se naşte lisus. - Şi 
aceasta până la capătul veacurilor. 


Prislop, Duminica Sfinţilor Strămoşi - Matei 1,1-25; 16.X11.949 





Părintele Arsenie Boca - O descoperire în vis 


Evanghelistul Matei, scriind Evanghelia sa pentru evrei, are scopul de a dovedi 
că lisus e Mesia cel aşteptat şi făgăduit de prooroci. 


Drept aceea aduce dovada istorică, înşirând de câte trei ori patrusprezece neamuri 
de la Avraam până la lisus, între care, de două ori patrusprezece sunt de la David. 


Tot acum se împlineau şi cele şaptezeci de săptămâni de ani de la Daniil. Acum se 
împlineau toate proorociile venirii lui Mesia. 


„Deci, dacă a venit plinirea vremii, Dumnezeu a trimis pe Fiul Său, născut din 


femeie, născut sub lege, ca pe cei de sub lege să-i răscumpere, ca să dobândim 
înfierea" (Galateni 4,4-5). 


Acum s-a împlinit şi proorocia făcută prin leremia: „Domnul va face ceva nou pe 
pământ: femeia va mântui pe bărbat!" (leremia 31,22). 


Erau însă oarecari dispoziţii aspre ale Legii. 


Iisus Fiul lui Dumnezeu era născut mai înainte de veci, fără mamă din Tatăl; iar 
acum se năştea în veac, fără tată din mamă. Legea nu prevedea această unică 
naştere, decât că tot primul născut e închinat Domnului, întrucât unul din primii 
născuţi poate să fie Mesia. 





Legea nu-i prevedea naşterea mai presus de fire. 
Deci ca să nu se întâmple neorânduieli, neorânduielile erau pedepsite cu moartea. 
Orice fată necăsătorită care năştea un prunc, era ucisă cu pietre înaintea tatălui ei. 


Dacă sfânta Fecioară n-ar fi fost logodită cu bătrânul Iosif, la fel ar fi pățit. 


Dar Iosif, logodnicul Mariei, nu ştia de Buna-Vestire. 


Deci când s-a întors Maria de la Elisabeta, soţia lui Zaharia, mama lui loan 
Botezătorul, trecuseră „ca la trei luni” şi sarcina se observa. Bătrânul Iosif, 
ştiindu-se neprihănit, era într-o mare cumpănă: Să o mai ia de soție sau să o 
părăsească, să fie ucisă cu pietre. Deci se gândea să desfacă logodna şi pe Maria 
să o lase în voia sorții. 


Chiar dacă Fecioara Maria l-ar fi lămurit, şi poate că tot nelămurit rămânea. De 
aceea a intervenit Providența. 


îngerul Domnului i s-a arătat lui Iosif în vis, zicându-i: „Nu te teme a lua pe 
Maria” sub scutul tău şi a face să fie socotită de lume „nevasta ta”, pentru că 
sarcina ei nu e de la vreun bărbat, ci „de la Duhul Sfânt este”. Sarcina aceasta 
nu-ţi este spre ruşine, ci spre cinste. 


Tu ai menirea să o acoperi de asprimea Legii, scăpând-o de la moarte. 


Tu ai menirea să scapi Pruncul ce se va naşte, de asprimea tiranului Irod, care 
va umbla să-L omoare. 


Tu ai menirea Să fii ocrotitorul Aceluia căruia îi vei pune numele lisus, care se 
tâlcuieşte Mântuitor, fiindcă EI va mântui pe popor de păcatele sale. 


Naşterea Pruncului din Fecioară e împlinirea proorociei făcută de Isaia: „ară 
Fecioara va lua în pântece şi va naşte fiu şi vei pune numele lui Emanuel", nume 
care se tâlcuieşte şi corespunde misiunii Lui în lume, adică: „Dumnezeu cu noi" 
(Isaia 7,14). 


Adică Dumnezeu ia chip de om adevărat, ca să poată vorbi şi suferi la rând cu 
oamenii, să petreacă între oameni, ca om, deşi El e şi Dumnezeu adevărat. 


Iată un vis revelatoriu, care a liniştit pe Iosif şi i-a dat curajul tuturor ostenelilor 





viitoare, pe care avea să le facă, şi pentru care Biserica I-a cinstit printre sfinţi. 


- Una din cele mai fericite treziri din somnul indoielilor. 
Prislop.17.X11.49 


Dumineca înainte de Naşterea Domnului . Matei 1,1-25. 





Părintele Sofian Boghiu — Predică la Duminica dinaintea Naşterii Domnului 


Prăznuim astăzi Duminica dinaintea Naşterii Domnului nostru lisus Hristos - 
numită şi Duminica Sfinţilor Strămoşi. Pentru aceea s-a şi citit astăzi — de la 
începutul Evangheliei Sfântului Apostol şi Evanghelist Matei — despre spiţa 
neamului Mântuitorului nostru lisus Hristos. Despre spiţa neamului Domnului a 
mai Scris, în capitolul al treilea al Evangheliei sale, Sfântul Evanghelist Luca. 


Nici un istoric din lume, scriind despre neamul vreunui om mare, nu a mers atât de 
mult în trecut, printre strămoşi, căutând pe cel dintâi dintre strămoşi, aşa cum au 
procedat cei doi evanghelişti, Matei şi Luca, atunci când au scris despre neamul lui 
lisus Hristos, despre sfântul lui neam, despre care Proorocul Isaia zice: „Jar 
neamul Lui cine îl va spune? ” (Isaia 3, 8). 


»0O scară uriaşă în văzduhul mântuirii noastre” 


Sfântul Evanghelist Matei începe spița neamului sau genealogia lui lisus Hristos de 
la Avraam şi o urcă până la lisus Hristos. lar Luca, începând de la lisus Hristos, 
suie neamul Mântuitorului până la Dumnezeu. Citind aceste înşirări de neamuri ale 
Mântuitorului, 

4 ni se pare că vedem o scară uriaşă în văzduhul mântuirii noastre, o scară 
asemănătoare cu scara aceea din Sfânta Scriptură pe care a văzut-o în vis 
Patriarhul Iacob, şi pe care îngerii lui Dumnezeu se suiau la cer şi se 
coborau la pământ. 





+ Ni se pare că vedem un arbore uriaş, aşa cum este adesea zugrăvit pe 
zidurile exterioare ale bisericilor, şi care este cunoscut ca „arborele lui 
lesei”. 


Precum ştim, două sunt naşterile lui lisus Hristos: una dumnezeiască, din Tată 
fără de mamă, mai înainte de veci, iar alta ca om, omenească, din mamă fără de 
tată — din Sfânta Fecioară Maria. 


Y Despre naşterea cea dumnezeiască scrie Sfântul Evanghelist Luca, zicând 
despre lisus Hristos că este fiul lui Enoh, al lui Set, al lui Adam, al lui 
Dumnezeu. 


Y Despre naşterea cea omenească ne arată Sfântul Evanghelist Matei, 
începând spița neamului Mântuitorului de la Avraam şi mergând până la 
lisus Hristos, Cel întrupat în lume din pururea Fecioara Maria. 


Sfântul evanghelist Matei arată că într-adevăr lisus din Nazaret este fiul lui David, 
este moştenitorul făgăduinţelor făcute de Domnul urmaşilor lui lesei şi rezumă în 
cele două nume mari, David şi Avraam, cele patruzeci şi două de generaţii până la 
Mântuitorul, grupând aceşti fericiți strămoşi în trei serii: de la Avraam până la 
David — strămoşii din epoca patriarhilor; de la David până la lehonia, când a fost 
strămutarea în Babilon — aceasta este epoca regilor; şi de la lehonia până la lisus 
Hristos, epoca marilor preoţi, care erau şi conducători politici ai poporului. 


Eliberatorul aşteptat şi de iudei şi de păgâni 


Împotriva obiceiului iudaic, după care trebuia să se amintească numai nume de 
bărbaţi, Sfântul Evanghelist Matei aminteşte printre strămoşii Mântuitorului şi trei 
femei — Rahav, Ruth şi Batşeba (femeia lui Urie). Rahav şi Ruth erau străine de 
neamul lui Israel. 


Aceasta, după cum spun Sfinţii Părinţi, s-a făcut cu rânduială dumnezeiască, 
pentru ca să se înţeleagă dintru început, din prima pagină a Sfintei Evanghelii, 
că lisus Hristos Mântuitorul lumii a venit să mântuiască toată lumea, pe bărbaţi 
şi pe femei, pe drepţi şi pe păcătoşi, pe iudei şi pe păgâni. 


Tot de la începutul Sfintei Evanghelii suntem înştiinţaţi că în timpul vieţii sale 
publice lisus Mântuitorul a fost numit şi Hristos. 


Hristos este traducerea grecească a cuvântului ebraic „mesiah” sau „ Mesia”. 
Mesia înseamnă Uns, pentru că eliberatorul, aşteptat şi de iudei şi de păgâni, 





trebuia să fie în chip deosebit autorizat de Dumnezeu, reunind în Persoana Sa 
întreita chemare de profet, preot şi împărat. 


Cum l-au vestit proorocii pe Hristos 


Fraţi creştini, mulți oameni mari s-au născut în lume, dar nici unul n-a fost 
proorocit aşa cum a fost proorocit lisus Hristos. Cu cel puţin o mie cinci sute de ani 
înainte de a Se naşte EI a fost proorocit — şi proorocie înseamnă mai înainte vedere. 
EI a fost văzut mai înainte de anumiţi oameni luminaţi de Dumnezeu, care au ţinut 
trează în poporul ales, de-a lungul veacurilor, credinţa şi nădejdea venirii Lui şi 
aceasta este cea dintâi minune din taina vieţii Sale. 


Rând pe rând, Proorocii anunță naşterea lui din Fecioară. „,Jară, zice Isaia (7, 
14) Fecioara va lua în pântece şi va naşte Fiu şt vor chema numele Lui 
Emanuel, care se tâlcuieşte: Cu noi este Dumnezeu ” (reluat la Matei 1, 23) - Ei 
vestesc timpul venirii Lui (Daniil 9, 24-25) şi vestesc şi locul naşterii Lui, 
Betleemul: „Și tu, Berleeme Efrata, deşi eşti mic între miile lui luda, din tine va 
ieşi Stăpânitor peste Israel, iar obârşia Lui este dintru început, din zilele 
veşniciei ” (Miheia 5,1). 


Ei spun uimitor de limpede: 

Y că El se va naşte din neamul împăratului şi Proorocului David şi că se va 
numi nazarinean. 

Y Că EI -— lisus Mântuitorul — va fi prooroc, arhiereu şi împărat. 

Y EI va fi mijlocitorul unui nou legământ, al unui nou aşezământ sau nou 
testament: „«lată, Eu trimit pe îngerul Meu şi va găti calea înaintea feţei 
Mele şi va veni îndată în templul Său Domnul pe Care îl căutaţi şi 
îngerul legământului pe Care voi îl doriţi. lată, vine!» zice Domnul 
Savaot. «Şi cine va putea îndura ziua venirii Lui?” (Maleahi 3, 1-2). 

EI este numit Mesia, Hristos, Mântuitorul, Sfântul Sfinţilor, Fiul Omului, 
piatra cea din capul unghiului, Fiul lui Dumnezeu şi Dumnezeu adevărat, 
Care va grăi în pilde şi va face minuni. „EL însuşi, Domnul, va veni şi ne 
va mântui. Atunci se vor deschide ochii celor orbi şi urechile celor surzi 
vor auzi. Atunci va sări şchiopul ca cerbul şi limpede va fi limba 
gângavilor” (Isaia 35, 4-6). 

Deşi nevinovat şi fără de păcat, blând şi iubitor, va fi totuşi disprețuit şi 
prigonit de iudei; va intra sărbătoreşte în Ierusalim călare pe asin, dar va fi 
apoi vândut cu treizeci de arginţi şi cu banii aceştia se va cumpăra țarina 
olarului. 





Y Va suferi până la moarte — va fi bătut, pălmuit şi scuipat; va tăcea în faţa 
prigonitorilor, care aduc împotriva Lui martori mincinoşi, va fi batjocorit, 
va fi răstignit, va fi adăpat cu oțet şi cu fiere şi socotit cu făcătorii de rele, 
hainele Lui vor fi împărţite şi cămaşa Lui va fi trasă la sorţi, va fi îngropat - 
„măcar că nu săvârşise nici o nelegiuire şi nu se găsise nici un vicleşug în 
gura Lui (Isaia 53, 3-9). 

Y Va învia şi va şedea de-a dreapta Tatălui — ca Dumnezeu — şi împărăţia Lui 
nu va avea sfârşit. 


Aşa au văzut şi aşa au arătat Proorocii viaţa şi lucrarea Mântuitorului nostru, 
înainte cu multe veacuri, întâmpinând venirea Lui. Şi toate proorociile, toate 
scripturile s-au împlinit la vremea lor. Dar nu numai Proorocii Vechiului 
Testament, ci toate religiile şi cei mai aleşi înţelepţi din vechime îşi arată credinţa 
şi nădejdea în venirea unui mântuitor. 


»» AStăzi s-a împlinit Scriptura aceasta în urechile voastre” 


Cartea Naşterii lui lisus Hristos (Matei 1) înseamnă: 


4 descoperirea tainelor dumnezeieşti; 
+ împlinirea făgăduinţelor, 


+ învăţătura Duhului Sfânt; 
4 conducerea către cunoştinţa de Dumnezeu, 
+ filosofia credinţei; 


+ ştiinţa vieții fericite şi veşnice. 


Indienii aşteptau întruparea unui zeu care să zdrobească şarpele răului; chinezii 
aşteptau omul care avea să le aducă binele dorit. Aproape la fel credeau şi aşteptau 
egiptenii, perşii, celții şi mexicanii. Grecii credeau despre Prometeu că nu va putea 
scăpa de chinuri până ce un zeu nu le va lua asupra lui. Tot ei zidesc un altar 
„Dumnezeului necunoscut”. Filosofii greci (Platon şi Aristotel) vorbeau şi credeau 
în Logosul universal. Scriitori şi poeţi păgâni, prezicătoarele sau sibilele şi magii 
de la Răsărit arătau că pe vremea lor venirea unui mântuitor (care avea să vină din 
Orient) era dorită şi mult prea dorită. 


Când a sosit „plinirea vremii ” (Galateni 4, 4) — cum o numeşte Sfântul Apostol 
Pavel -, când făgăduinţele dumnezeieşti s-au împlinit, atunci Domnul S-a întrupat 
aşa precum a fost proorocit. 





Sfântul Evanghelist Matei are o grijă deosebită ca în tot cuprinsul Evangheliei sale 
să adauge, după cele ce spune despre Mântuitorul: iar acestea toate s-au făcut ca să 
se împlinească ceea ce s-a zis de la Domnul prin Proorocul, spunând şi numele 
Proorocului, însuşi Mântuitorul îşi începe predica în sinagoga din Nazaret prin 
citirea unui text din cartea Proorocului Isaia (61, 1-2): „Duhul Domnului este 
peste Mine, că Domnul M-a uns să binevestesc săracilor, M-a trimis să vindec pe 
cei cu inima zdrobită, să propovăduiesc robilor slobozire şi celor prinşi în război 
libertate; să dau de ştire un an de milostivire al Domnului ”. După citire a închis 
cartea Proorocului, a dat-o slujitorului — ne spune Sfântul Evanghelist Luca -, şi 
ochii tuturor din sinagogă erau aţintiți spre EI (cf. Luca 4,16-20). „Și EI a început 
d zice către ei: Astăzi S-a împlinit Scriptura aceasta în urechile voastre ” (Luca. 
4, 21). Deci EI, Care le vorbea, era Acela despre Care au scris Proorocii. Că s-au 
împlinit proorociile în persoana Mântuitorului Hristos, că într-adevăr El este Acela 
Care avea să vină, nu mai este o taină pentru noi, care de două mii de ani citim şi 
confruntăm ceea ce au zis Proorocii cu ceea ce au văzut, au pipăit şi ne-au 
mărturisit Apostolii. 


„Vino, Doamne lisuse, Mântuitorule!” 


Știm că Pruncul Sfânt, a Cărui naştere o vom prăznui peste câteva zile, este Fiul lui 


Dumnezeu şi Dumnezeu adevărat, aşa cum ne-au învăţat Proorocii şi Apostolii. 
Dar ce folos avem noi din această ştiinţă despre lisus? Mă întreb şi vă întreb pe 
fiecare în parte: câtă credinţă curată şi câtă dragoste sinceră purtăm în inimi 
Bunului nostru Mântuitor, Care ne-a lăsat cuvânt de nădejde şi de putere în 
clipa când Se înălța Ia cer: „lată Eu cu voi Sunt în toate zilele, până la sfârşitul 
veacului” (Matei 28, 20)? 


Cum aşteptăm noi Crăciunul? Ce pregătiri facem noi pentru ziua aceasta mare 
din istoria mântuirii? Cum aşteptăm noi pe Stăpânul Lumii, pe Stăpânul 
stăpânilor, pe Mântuitorul neamurilor? Va găsi Pruncul lisus Hristos cu Sfânta 
lui Maică un colţişor curat şi odihnitor în ieslea din Betleemul inimii noastre, 
Sau aceasta este mânjită şi surpată şi pustiită de păcate şi El nu va putea găsi în 
noi locaşul cuviincios ca să-Și plece capul? Şi dacă nu va găsi acest locşor curat 
ca aurul şi înmiresmat cu smirna şi tămâia smereniei şi a rugăciunii, El nu va veni 
şi nu Se va sălăşlui în noi şi atunci cu adevărat nu vom avea nici un folos de 
naşterea Lui. EI va merge Ia alţii, la aceia care îl aşteaptă şi îl doresc cu adevărat. 


Betleem sau Efrata înseamnă „casa pâinii”. Şi nu întâmplător are această 
tâlcuire. 





4 Cel ce vrea în aceste zile să găsească pe Hristos, să meargă la Betleemul cel 
tainic, să se apropie de altar, unde este casa Pâinii vieții. 

4 Cel care vrea să prăznuiască după vrednicie Naşterea Mântuitorului lisus 
Hristos să se mărturisească şi să se împărtăşească. 


Acesta este rostul Postului de patruzeci de zile, rânduit de Sfânta noastră Biserică, 
acela de a ne pregăti pentru Sfânta Mărturisire şi Sfânta împărtăşanie. Aşa ne vom 
face şi noi părtaşi la bucuria şi pacea cântată de corurile îngereşti deasupra 
staulului din Betleem. 


(Arhimandritul Sofian Boghiu, Buchet de cuvântări. Predici şi meditații, Editura 
Institutului Biblic și de Misiune al Bisericii Ortodoxe Române, Bucureşti, 2006, 
pp. 170-175) 





Pr. lect univ. dr. Constantin Necula - Duminica dinaintea Naşterii Domnului - 
"Pentru că Dumnezeu avea în vedere ceva mai bun pentru noi” 


(Duminica dinaintea Naşterii Domnului) 


De mic copil, prima pagină a Evangheliilor Noului Testament m-a uimit. O 
grămadă de nume, o listă care-mi părea fără importanţă sau, mă rog, nu prea mare. 
Până când, recitind subtitlul dat de traducător, "Cartea neamului Domnului nostru 
lisus Hristos” şi aflându-L chiar pe EI în înşiruire, am socotit-o mereu ca o simplă 
"introducere"în Evanghelii. Asta până când mi-am adus aminte că exact 
apartenenţa la această listă, "Cartea neamului lui lisus Hristos, fiul lui David, fiul 
lui Avraam" (Mt 1,1) este motivul pentru care Fecioara Sfântă şi Dreptul Iosif 
apucă drumul deloc lipsit de peripeții al Betleemului, chemaţi de "înscrierea" pe 
care Cezarul August a poruncit-o (Lc 2,1). O poruncă umană Să schimbe locul de 
naştere al Domnului Celui Viu? "Lista" ne elucidează că nu. Că voinţa lui 
Dumnezeu a crescut arborele lui lesei, sfânta catapeteasmă de nume, până când 
rodul de fruct şi-a aflat pântecele din care să se irumpă-n lume. În lumea care avea 
atâta nevoie de El. Un "arbore" genealogic (comparativ cu cel de la Lc 3,23-38 în 
diferenţele de rigoare pe care, aproape matematic, exegeţii le pot identifica...) care 
"curge" din grădina raiului până-n Valea Plângerii, urcând muntele până-n ţara 
Betleemului. Un soi de râu al vieţii, care - tema preferată a 

- umplând de lumină lumea, o face pe aceasta lumină. Un râu 
care urca muntele... 





Genealogia nu mi s-a mai părut aşa de încifrată. M-a obligat, într-un fel pedagogic 
pe care doar Dumnezeu ştie să-l folosească, să "trec" prin tot Vechiul Testament. 
Să văd: cine-i Avraam, dar Isaac, dar lacob, şi tot aşa până a trebuit să aflu şi 
"cine-i Acesta lisus Hristos", care pare (şi aşa şi este!) motivul care ţine-n viaţă 
atâtea generaţii ale neamului lui Israel. 


Tot Vechiul Testament poartă în sine tensiunea acestei aşteptări şi pare scris pentru 
această aşteptare. De altfel, o altă cheie a lecturii genealogiei acesteia mai mult 
decât duhovniceşti ne-o oferă textul apostolului acestei Duminici, Evrei 11, 9-10; 
32-40. 


După ce ni-l prezintă pe Avraam şi lucrarea credinţei în viaţa sa, Sfântul Pavel 
caută să le readucă aminte evreilor, având "de refren" scripturistic "prin 
credinţă...", toate ale lui Isaac (11,20), Moise (11, 23 s. u.) şi altor multora (11,32), 
toate binefacerile pe care Dumnezeu "prin credinţă" le-a revărsat asupra neamului 
ales (11,33-38), fapte cu adevărat cutremurătoare, pe care Testamentul Vechiului 
Testament le-a vădit (subsolul textului este de altfel plin de citate ale cărților 
Vechiului Testament: Judecători; I, II Samuel; Daniel; I, II Regi; lov, Psalmi, 
Geneza, Ieremia, II Paralipomena, Zaharia...). Dar finalul zice: "Toţi aceştia, 
măcar că au primit mărturie prin credinţă, totuşi n-au primit ceea ce le fusese 
făgăduit, pentru că Dumnezeu avea în vedere ceva mai bun pentru noi, ca Să nu 
ajungă ei la desăvârşire fără noi" (Evrei 11,39-40). 


Cutremurătoare zidire în nădejde. Un neam istoric şi duhovnicesc, acela al 
credinţei, neamul lui Israel, aşteptându-ne pentru ca să fim uniţi în desăvârşire, prin 
lisus Hristos: "Fiecăruia din ei i s-a dat o haină albă şi li s-a spus să se mai 
odihnească încă puţin, până se va împlini numărul celor impreună-slujitori cu ei 
şi al fraţilor lor, care aveau să fie omorâţi ca şi ei" (Apocalipsa 6,11). Genealogia 
conservă această listă a odihnei în aşteptarea noastră. 


De ce se citeşte Evanghelia aceasta în Duminica dinaintea Naşterii Domnului? 
Pentru ca să înţelegem cum Hristos împlineşte aşteptarea! Să nu fim furaţi de litera 
cărţii, ci să ne umplem de harul deschis al bucuriei ei. Ca să mă înţelegeţi, am să vă 
spun o poveste: 


"Aflată la bancă, o femeie i-a cerut casierului să încaseze un cec. Invocând 
politica băncii, acesta i-a cerut documentele de identificare. Femeia a suspinat, 
după care abia a mai reuşit să îngaime: - Dar, Jonathan, sunt mama ta!" (cf. 
Anthony de Mello, Rugăciunea broaştei, Ed. Mix, Braşov, 2003, p. 87). 





Oricât pare de amuzant cam aşa a fost cu cei care-L aşteptau pe Hristos-Mesia, dar, 
furaţi de rigoare de bancă a tradiției lor, L-au somat să-Şi arate identitatea. ȘI EI, 
Smeritul nostru Dumnezeu, Se identifică. Plecând de la "pământul" din EI... 


Duminica aceasta este cea din urmă în care ni se vesteşte că Mesia stă să vină. 
Duminică ce-i urmează ne spune c-a şi venit... Pentru noi, creştinii, zilele acestea 
trebuie să ne fie mai mult decât zile de mâncat şi de băut. Poartă-n ele toată 
tensiunea aşteptării, specifică Vechiului Legământ, dar şi Bisericii (darul Noului), 
care şi-a convertit aşteptarea într-un ritual liturgic care bate asemenea unei inimi. 
O, inima Bisericii una cu inima noastră, bătând de emoția Venirii de Sus a Celui 
Care Este! Bucurându-ne că acel "ceva mai bun” ni S-a arătat. 


Oameni ai Ierusalimului, Betleemul umple astăzi lumea... Cu pacea şi războiul sau 
deopotrivă! Magi, păstori şi îngeri laolaltă ne binevestesc. Peştera se face cer, 
pentru ca Mântuitorul, la vreme potrivită, să Se facă Lui, şi mai apoi nouă, izvor al 
învierii... 


(Extras din cartea: Pr. lect univ. dr. Constantin Necula - Iubesc, Doamne, ajută 
neiubirii mele...) 





Pr. Constantin Necula - Predică la Duminica dinaintea Naşterii Domnului 

lată-ne, iubiţi credincioşi, ajunşi în Duminica dinaintea Naşterii Domnului şi lec- 
tura Evanghelici de astăzi este făcută după întâiul capitol al Evangheliei de la 
Matei, în întregime. lată ce ne zice acest capitol: „Cartea neamului lui lisus, fiul 
lui David, fiul lui Avraam. 


Avraam a născut pe Isaac; Isaac a născut pe Iacov; lacov a născut pe luda şi pe 
fraţii săi; luda a născut pe Fares şi pe Zara, din Tamar; Fares a născut pe 
Esrom; Esrom a născut pe Avram; 


Avram a născut pe Aminadav; Aminadav a născut pe Naason, Naason a născut 
pe Salmon; 


Salmon a născut pe Booz dn Rahav; Booz a născut pe Obed din Rut; Obed a 
născut pe Llesei; 





Iesei a născut pe David regele; regele David a născut pe Solomon din femeia lui 
Urie; 


Solomon a născut pe Roboam; Roboam a născut pe Abia; Abia a născut pe Asa; 
Asa a născut pe Iosafat; Iosafat a născut pe loram; loram a născut pe Ozia; 
Ozia a născut pe loatam; loatam a născut pe Ahaz; Ahaz a născut pe lezechia; 


Iezechia a născut pe Manase; Manase a născut pe Amon; Amon a născut pe 
Iosia; 


Iosia a născut pe lehonia şi pe fraţii lui, la strămutarea în Babilon; 


După Strămutarea în Babilon, lehonia a născut pe Salatril; Salatril a născut pe 
Zorobabel; 


Zorobabel a născut pe Abiud; Abiud a născut pe Eliachim; Eliachim a născut pe 
Azor; 


Azor a născut pe Sadoc; Sadoc a născut pe Achim; Achim a născut pe Eliud; 


Eliud a născut pe Eleazar; Eleazar a născut pe Matan; Matan a născut pe lacov; 


Iacov a născut pe Iosif, logodnicul Mariei, din care s-a născut lisus, ce se 
cheamă Hristos. 


Aşadar, peste toţi de la Avraam până la David sunt paisprezece neamuri; de la 
David până la strămutarea în Babilon sunt paisprezece neamuri, şi de la stră- 
mutarea în Babilon până la Hristos sunt paisprezece neamuri. 


Iar naşterea lui lisus Hristos aşa a fost; Maria, mama Lui, fiind logodită cu 
Iosif, fără să fi fost înainte împreună, s-a aflat având în pântece de la Duhul 
Sfânt. 


Iosif, logodnicul ei, drept fiind şi nevrând s-o vădească, a voit s-o lase în ascuns. 
Și, cugetând el acestea, iată, îngerul Domnului i s-a arătat în vis, grăind: «losife, 
fiul lui David, nu te teme a lua pe Maria, logodnica ta, că ce s-a zămislit într- 
însa este de la Duhul Sfânt. Ea va naşte Fiu şi vei chema numele Lui Isus, căci 
EI va mântui pe poporul Său de păcate». 





Acestea toate s-au făcut ca să se împlinească cele ce s-au zis de Domnul prin 
proorocul care zice: «lată, Fecioara va avea în pântece şi va naşte Fiu şi vor 
chema numele Lui Emanuel, care se tâlcuieşte: Cu noi este Dumnezeu». 


Deşteptându-se din somn, Iosif a făcut aşa precum i-a poruncit îngerul 
Domnului şi a luat la el pe logodnica sa. Și, fără să fi cunoscut-o pe ea Iosif, 
Maria a născut pe Fiul Său Cel Unul- Născut, Căruia I-a pus numele lisus.” 


lată-ne în faţa unei Evanghelii cu dublă semnificaţie pentru fiecare dintre noi şi 
îngăduiţi-mi să evoc, la început, reacția fiecăruia dintre noi când aude numele 
acestea spuse unul după altul, înşirate, şi fără îndoială că citite în planul liturgic al 
unei Catedrale sau al unei Biserici ele par un pic fără sens. Chiar s-ar putea să ne 
plictisească, sau pe copii să-i facă să se schimbe de pe un picior pe altul sau chiar 
să plângă, plictisiţi. 


Care este rostul pentru care Sfinţii Părinţi au rânduit această Evanghelie aici? 
Este simplu şi să luăm aminte că de fiecare dată când vorbim despre Mântuitorul 
nostru lisus Hristos n-avem voie să uităm că EI are, pe lângă firea Lui divină, cea 
care din ceruri se pogoară peste noi, sau care apropie cerurile de firea noastră 
omenească, deci El are această tărie, acest trup dat de firea Lui omenească. Cartea 
Naşterii lui lisus Hristos începe, aşadar, cu David, fiul lui Avraam şi mai cu seamă 
începe cu Avraam, părintele popoarelor, cel căruia în Vechiul Testament ştim că-i 
promisese Dumnezeul cerurilor că-i va dărui urmaşi cât stelele de pe cer, adică 
nenumărați. Fără îndoială că în mulțimea stelelor acelora steaua cea mai de preţ es- 
te Domnul nostru lisus Hristos, steaua care, iată, deja începe să ne lumineze şi pe 
noi. 


Într-o lume a nebunilor, ca cea în care ne desfăşurăm fiecare dintre noi activitatea, 
în care se pun în spatele Mântuitorului tot felul de aberaţii şi de veniri din cine ştie 
ce neam mai complicat, în care ba ni se spune că este reîncarnat, ba ni se spune că 
ar fi extraterestru, ba ni se spune că vine din Japonia sau din Egiptul îndepărtat, ba 
că nici n-ar fi existat de fapt, cartea aceasta a neamurilor Mântuitorului lisus 
Hristos vine să ne dăruiască, dacă vreţi, buletinul Lui de identitate; buletinul Lui de 
identitate umană. Faptul că El Îşi are una dintre laturile Sale, firea umană, din trup 
şi cu trup omenesc, de trup omenesc, trup din trupul altor oameni, pe care istoria 
întreagă îi cunoaşte până acolo, şi faptul că se înşiră 14 neamuri până la David; şi 
de la David până la Babilon 14 neamuri şi apoi de la Babilon iarăşi până la Hristos 
14 neamuri, chiar dacă nu este aşa la o numărare mai atentă, fac din evanghelistul 
Matei un înainte-văzător, unul care vrea să întăreasă cuvântul profetului, cel care, 
de nenumărate ori, spusese o cifră atât de mistică, încât ne va face şi pe noi să ne 





gândim până astăzi la acest 14 ca cifră a împlinirii, ca cifră a împlinirii în lisus 
Hristos a tuturor neamurilor Lui. 


Speculaţii pe seama acestei Evanghelii nu mai putem să facem. Putem face pe 
oricare verset al Evangheliei, dar de data aceasta, dacă vreţi, Evanghelia este pusă 
aici ca un bobârnac peste nasul tuturor gnosticilor pământului, a acelora care vor să 
facă din Domnul nostru lisus Hristos orice altceva decât Dumnezeu Întrupat. Şi 
pentru că veni vorba, fără îndoială că Trupul şi Sângele Mântuitorului nostru lisus 
Hristos îşi are unul dintre elementele de bază, Trupul Său, în această înşiruire de 
trupuri ale unor oameni ce vin dinspre istoria îndepărtată către cea apropiată de 
Mântuitorul nostru lisus Hristos. 


Ce ne mai învață Evanghelia de astăzi? Evanghelia de astăzi ne mai învaţă că 
această carte a neamurilor Domnului nostru lisus Hristos a rămas o carte deschisă. 
Noi înşine suntem neamuri din neamul lui Hristos; dar pentru aceasta trebuie să 
fim cu adevărat oameni ai lui Hristos; să putem spune şi noi că Hristos a născut pe 
robul lui Dumnezeu Constantin, sau pe robul lui Dumnezeu Gheorghe, sau pe 
roaba lui Dumnezeu Claudia, sau pe robul lui Dumnezeu Sebastian, sau mai ştiu eu 
care, că ne-a născut Hristos pe fiecare dintre noi iarăşi şi iarăşi încă o dată... Şi că, 
dacă pe de o parte, ţinem de această filiație trupească de tatăl nostru şi de mama 
noastră, fără îndoială că filiaţia aceasta spirituală în lisus Hristos ne dăruieşte 
veşnicia. Trupeşte, fiecare dintre noi suntem, mai devreme sau mai târziu, hrană 
viermilor şi, pe de altă parte, tristeţea ne cuprinde de fiecare dată când ne gândim 
cam cum vom arăta bătrâni, bolnavi şi poate singuri. Ei bine, împotriva tuturor 
îmbătrânirilor, tuturor bolilor şi tuturor singurătăţilor, vine această preluare a 
noastră de către Mântuitorul nostru lisus Hristos, de către firea dumnezeiască din 
EI care preia firea omenească pentru mântuirea noastră. 


Se spunea că pentru a-l mântui pe om nu mai existau decât două şanse: fie ca omul 
să se înalțe la ceruri, ceea ce nu mai era posibil, datorită căderii lui Adam; fie ca 
cerul să se pogoare pe pământ, ceea ce, iată, prin noul Adam, Domnul nostru lisus 
Hristos, este posibil. 


Vă Sia şi-mi place să revin asupra unei imagini pe care WI 


o realizează cu privire la această unire a firii dumnezeieşti cu firea 
omenească, Sfântul loan povesteşte - minunată poveste de altfel! - cum în Rai 
firea dumnezeiască s-a logodit cu firea omenească. Dar firea omenească, ca 
orice logodnică trădătoare, trădează şi de data aceasta, lăsându-şi firea 
dumnezeiască închisă în Rai, ea plecând spre căderile ei. Din dragoste pentru 
firea omenească, firea dumnezeiască începe să înfrumuseţeze munţii şi apele şi 





cerurile, dăruind bucuria aceasta a vederii lui Dumnezeu dincolo de lucrurile 
Sale, dar firea omenească rămâne nesimţitoare. Trimite pe prietenii săi, prietenii 
Mirelui, pe profeţi. Nici pe aceştia nu-i ascultă firea omenească. Trimite pe 
ultimul profet, prietenul cel mai de seamă al Mirelui, pe Sfântul Ioan 
Botezătorul şi înainte Mergătorul şi firea omenească tot n-aude. Şi atunci Tatăl 
Ceresc, din dragoste pentru firea omenească, ia pe Însuşi Fiul Său, dăruindu-I 
iată, Întrupare. Şi, luând chip omenesc, ca nu cumva Să ne înspăimânte pe noi - 
zice Sfântul loan - vine între noi, ia firea omenească, o spală, o curăţă de 
păcatele sale, o reaşază în starea de logodnă cu Hristos şi, iată, - spune EI - patul 
de nuntă este Crucea Domnului nostru lisus Hristos. Crucea - ca pat de nuntă 
cu lisus Hristos. Și câţi dintre noi n-am experi-mentat aceasta în viaţa noastră 
când cu adevărat împreună răstigniţi cu Hristos, împreună ne-am încununat cu 
EI pentru Împărăţia cerurilor! 


De aceea este Evanghelia de astăzi atât de importantă, şi pentru faptul că ne arată 
că noi am putea fi dintre neamurile următoare lui Hristos, legaţi de Hristos. 


Mai este o parte importantă a acestei Evanghelii, peste care n-aş vrea să trecem, 
înainte de a vorbi despre Naşterea Mântuitorului nostru lisus Hristos. Este visul 
acesta al lui Iosif; visul lui Iosif, care, de altfel, lămureşte multe tuturor acelora 
care au viziuni sau false viziuni despre lisus Hristos. Cei care se mai îndoiesc încă 
despre Naşterea Lui, ar fi bine să ia seama la acest om socotit drept de 
evanghelistul Matei şi nu numai, losif acesta, din păcate uitat, prea ades uitat, losif, 
bărbatul Mariei, cel care, iată, veghează la Naşterea Mântuitorului ca un tată 
autentic, ca un tată care ar fi dăruit ceva din trupul său Celui care, iată, în pântecele 
Mariei, se zămislea. El cugetă, la un moment dat, să plece de lângă Maria şi să n-o 
dea în vileag, vrând „s-o lase pe ascuns” - ne zice Evanghelia. Dar Dumnezeu 
intervine şi de data aceasta în sufletul lui Iosif printr-un vis, prin îngerul Domnului, 
care-i spune: „losife, fiul lui David, nu te teme a lua pe Maria, logodnica ta, că ce 
s-a zămislit într-însa este de la Duhul Sfânt”. Auziţi, cei care credeţi că poate fi de 
altundeva! Este de la Duhul Sfânt! Şi-i spune acestea dreptului Iosif tocmai pentru 
a-l întări în misiunea ce va urma s-o aibă: aceea de a fi tată trupesc - măcar o 
vreme, măcar de faţadă - Pruncului lisus. „Căci ea va naşte Fiu Căruia tu - îi spune 
îngerul lui Iosif - îi vei pune Numele lisus, căci El va mântui poporul Său de 
păcate”. 


Care popor? Poporul acela care de la Avraam până la David avea 14 neamuri, de la 
David până la căderea în Babilon avea 14 neamuri şi de la Babilon până la Hristos, 
iată împlinea 14 neamuri. Sunt neamurile pe latura lui Iosif - ne spune unul dintre 
tâlcuitorii Noului Testament, pentru că cealaltă genealogie se opreşte undeva în 





raport cu Maica Domnului. Noi până acum am avut, dacă vreţi, linia de sorginte 
patriarhală a Mântuitorului, cea care Il leagă de tatăl Său acesta pământesc, pentru 
o vreme. 


De unde ştia Matei şi de unde va afla mai departe Luca despre aceste genealogii? 
Foarte simplu, pentru că, în mare parte, descoperirile arheologice ne-au întărit 
credinţa că existau astfel de plăci pe lut, în care erau înscrise numele şi aceste 
genealogii. Sfinţii evanghelişti nu se joacă cu cuvintele. Cu atât mai mult nu se 
joacă atunci când spun că îngerul i-a spus că ceea ce s-a zămislit întrînsa, în Maica 
Domnului, este de la Duhul Sfânt, nu de altundeva. 


lată-ne, aşadar, ajunşi în prag de Naşterea Mântuitorului, şi dacă stăm bine să ne 
gândim, cam în vremea aceasta va fi pornit Fecioara din Nazaret către Betleem să 
se înscrie în cetatea din care soţul său acesta trupesc, dreptul Iosif, îşi avea 
neamurile. Pleacă Maica Domnului purtând în cuptorul pântecelui său Pâinea cea 
cerească, cea care se va dărui în „Cetatea pâinii” spre mântuirea noastră. Pe cale 
fără îndoială că ne va întâlni pe fiecare dintre noi, dacă nu ne-a şi întâlnit deja. Ne 
cheamă Hristos Domnul de fiecare dată, pe fiecare dintre noi, în fiecare secundă a 
noastră, să învăţăm de la EI că a fi blând şi smerit cu inima e mai presus decât orice 
şi că mai întâi, pentru a intra în eternitate şi a face parte din neamurile lui lisus 
Hristos, trebuie să ne naştem în Domnul, trebuie să ne naştem de Sus, să renaştem 
în lisus Hristos, Domnul şi Dumnezeul nostru. 


Nu vreau astăzi să trecem mai departe şi să spunem cum a fost cu Naşterea 
Domnului. S-o lăsăm aşa în aşteptare, ca un colind îndepărtat ce se apropie din ce 
în ce mai tare de sufletele noastre. 


În schimb, pe fiecare dintre frăţiile voastre vreau să vă chem la Taina Sfintei 
Spovedanii. Vreau să vă chem la întâlnirea cu Trupul şi Sângele lui lisus Domnul. 
Vreau să vă chem la a vă pregăti inimile spre a fi Betleem minunat şi ieslea 
Betleemului pentru primirea Domnului nostru lisus Hristos. Trăim în prea multă 
mizerie şi în prea multă ură pentru a lăsa să Se mai nască şi Domnul tot astfel ca 
odinioară la bogatul acela din Betleem, ce nu I-a îngăduit şederea în casa lui. 


Mulţi cântăm în zilele acestea că Irod este nemernic sau că locuitorii Betleemului 
sunt nişte oameni care n-au băgat de seamă că Hristos Domnul a venit în 
întâmpinarea lor. Dar câţi dintre noi nu facem ce-a făcut Irod! Constatând că s-a 
născut prunc, ucidem ceilalți prunci. Sau constatând că vine alt împărat mai mare 
decât noi, ne simţim un pic lezaţi în orgoliile noastre şi ne vrem în continuare noi a 
fi împărați. Câţi dintre noi suntem gata să punem camera noastră la îndemână 





pentru cea care de la drum lung, în fapt de seară, se apropie pentru a naşte pe 
Hristos, Domnul şi Dumnezeul nostru. 


Iată, fraţilor, se apropie vremea. Se apropie vremea aceea de taină în care Cerul se 
pogoară pe pământ. Se apropie vremea aceea de taină în care taina cea mare a 
cerurilor ne face pe fiecare dintre noi gustători din dulceaţa Raiului. 


„ȘI a fost lisus copil 

Fără leagăn, fără slavă, 

Şi-n fiinţa Lui firavă 

Au pătruns fiori de ger. 

Şi a fost lisus copil 

Ca să aibă toţi copiii Tată-n cer. 
Şi a fost lisus sărac, 

Se uitau cu milă bacii 

Cum I-ardeau pe față macii 
Cel mai trist dintre copil... 

Şi a fost lisus sărac, 

Ca să aibă toţi săracii bogății. 
Şi a fost lisus flămând, 

Şi plângea din albul pânzii, 
Cum plâng macii-n zori, plăpânzii, 
Cu-ai lor ochi înrouraţi. 

Şi a fost lisus flămând 

Ca să fie toţi flămânzii săturaţi. 
Şi a fost lisus un Miel 

Ce-l pândeau pe-afară leii 

Şi din culmile Iudeii 

ŞI-n pustiul arzător. 

Şi a fost lisus un Miel 

Ca să aibă-n El toţi mieii un Păstor. 
Şi a fost lisus sărac, 

Sus slujind Împărăţia, 

Jos - lui losif şi Maria, 
Lumii-ntregi S-a dat supus. 
Şi-a fost Fiu şi rob supus 

Ca s-avem şi noi robia 
şi-nfierea lui lisus. 





Tată-n cer, bogății, să fim săturaţi, s-avem un Păstor şi mai cu seamă s-avem 
înfiere în lisus Hristos, pentru a putea striga către ceruri: Tată! 


Taina se măreşte. Betleemul îşi deschide iarăşi peştera. Inimile noastre lăcrimează 
de dor de Dumnezeu. Dacă este aşa, niciodată nu este prea târziu ca Hristos să intre 
în inimile noastre şi să ne dăruiască pacea şi bucuria Lui. 


„Slavă întru cei de sus lui Dumnezeu şi pe pământ pace între oameni bunăvoire!” 


Iată, fraţilor, cerurile se deschid!... 


Pr. conf. univ. dr. Constantin Necula, 

din *Cântare de biruinţă cântând” 

Predici şi meditații duhovniceşti radiodifuzate 
Editura «Oastea Domnului» - Sibiu, 2012 





Pr. Constantin Necula - Cartea Neamului lui lisus Hristos...(Matei I, 1-25) 


Sunt încă trei zile de postire pe calea Betleemului. Cuminţi ori ba, crezând ori ba, 
sperând ori ba ne apropiem de Cetatea cea neînsemnată a Betleemului. Din care 
profet nu se născuse şi nici alt renume nu-şi câștigase. O cetate. Matei, vameşul 
convertit, ne aşază, înainte de a intra sub bolta peşterii-han Cerescului Copil, lista 
cu neamul Său. 


(o: Le) 0 [e Ț:4E: Be) 


O face şi Luca (3. 23-38), descriind ascendenţa lui Hristos în Adam. În vreme ce 
Matei, atentul „contabilizator” al profeţiilor, conservă descendența Mântuitorului 
din neamul lui Avraam, neam cu acela care urcă pe Moria spre a-şi aduce fiul, 
Isaac, de jertfă. Atenţia la această misiune aleasă a lui Avraam îl face pe 
evanghelist să consemneze mereu, în cheia împlinirii profeţiilor despre Mesia, 
amănuntele identificării lui lisus Hristos cu Cel Așteptat. E lista unui neam în 
aşteptare. Care respirase cu fiecare generaţie cuvintele adresate ispititorului, 
încarnat în şarpele căderii, de către Dumnezeu: „Pentru că ai făcut aceasta, 
blestemat să fu între toate animalele şi între toate fiarele câmpului; pe pântecele tău 
să te târăşti şi țărână să mănânci în toate zilele vieţii tale! Duşmănie voi pune între 
tine şi între femeie, între sămânța ta și sămânţa ei; aceasta îţi va zdrobi capul, iar tu 
îi vei înţepa călcâiul.” (Facere 3. 14-15). 


Astfel Matei insistă pe succesiunea genetică a acestei „aşteptări” pe care - 
împreună cu Sfântul loan Gură de Aur - o numim o așteptare plină de nădejde în 





împlinire şi duşmănie în ce-l priveşte pe diavol. Întreg Vechiul Testament este o 
istorie a acestei înfruntări între așteptare şi lucrarea dușmanului mântuirii noastre. 
Îndrăznesc să cred că paginile acestea sunt suficient de relevante și pentru nebunia 
acelora care-l cred pe Hristos venit de prin văile unui cosmos necunoscut, rătăcitori 
neasumând Scriptura şi care-şi fac din propriile minţi izvoare de cunoaştere a 
Dumnezeului Celui Viu. 


Genealogia evanghelistului Matei merge spre o concluzie care marca așteptarea 
poporului lui Israel: „lată, fecioara va avea în pântece şi va naşte Fiu şi vor chema 
numele Lui: Emanuel, care se tâlcuieşte: Cu noi este Dumnezeu!” (Isaia 7.14). 


Şi care se vădește extrem de importantă lui losif, distinsul şi transparentul logodnic 
al Mariei. Îngerul Domnului îi vorbeşte lui Iosif, fiul lui David - piatra de boltă a 
genealogiei aşezate în pagină de Matei - aducându-i aminte de unde luase pe 
Maria, Fecioara ce crescuse la templu tocmai în grupul fecioarelor ce așteptau 
împlinirea acestei proorocii. Un înger oferă lui losif o bunăvestire, o așezare în 
adevărul lui Dumnezeu: „ce s-a zămislit într-însa este de la Duhul Sfânt” (Mt. 
1.20). Îngerul îi adevereşte lui Iosif, omul-înger păzitor, mesianitatea lui lisus - 
„căci El va mântui poporul Său de păcatele sale” (Mt. 1.21). Fără multe amănunte. 
Doar cu pomenirea proorociei din Isaia, pe care am amintit-o deja. Un soi de 
schimb de parole între vajnicul păzitor al fecioriei Mariei - ce încă nu o luase la el, 
ca logodnică, descoperindu-i sarcina, dar nevoind să o vădească dinaintea 
comunităţii - şi straşnicul vestitor al voii lui Dumnezeu. 


Iosif ia pe Maria la el, ca logodnică. Asta este în fond vestea Evangheliei de astăzi. 
Dincolo de toată lista de drepţi care cred în proorocia Venirii lui Mesia, se adaugă 
şi omul acesta, simplu, tâmplar şi probabil nu foarte tânăr. Un om care crede. Care 
simte că îngerul nu minte. Un om straşnic, de la care Luca, în Evanghelia sa, 
începe să „urce” neamul spre Adam. O simplă îndoială, un sâmbure de orgoliu, un 
singur tremur de integrism legalist şi darul lui Dumnezeu pentru mântuirea noastră 
nu s-ar fi împlinit. 


Toată aşteptarea lumii pe umerii firavi ai Fecioarei şi pe inima de om brav a lui 
Iosif. Nu doar de un pântece feciorelnic era nevoie pentru Întrupare. Ci şi de un om 
de nădejde pentru ca Întruparea să nu fie grăbită spre moarte. Omul-străjer, omul 
dispus să asculte glasul tainic al chemării îngerului-vestitor de Mesia. Ştim din 
Tradiţie - fie texte ale Evangheliilor apocrife fie din scrieri de veac timpuriu ce 
slujeau Bisericii primare asemeni Abecedarelor de odinioară descifrării literelor de 
foc ale istoriei Întrupării - că Iosif era tâmplar din neamul celor care veneau din 
colonia de la Nazaret la Ierusalim să cioplească la lemnul refacerii Templului. 





Căci, da, cel care îndată va prigoni pe Hristos va reface, desigur nu din duhov- 
nicească aplecare, parte din Templul de pe Moria - locul unde Avraam urcase să 
aducă Jertfă pe fiul său. Ni se spune că Iosif primise poruncă să facă o masă dintr- 
un lemn foarte greu, ce nu încăpuse nicăieri în planul de reconstruire a Templului. 


După tradiția acelei vremi, lemnul era supravieţuitor al Potopului ba - după unii - 
chiar frântură din Pomul Vieţii, cel din mijlocul Raiului. Şi până la tâmplarul 
acesta, sub barda nici unui alt lucrător nu s-ar fi lăsat prelucrat. Acum, sub mâna 
lui losif cel din Nazaret, lemnul luase chip de masă. Grea. Nu putea fi urcată în 
panta Moriei. De aceea rămâne la păstrare în depozitul meşterului ce-l crescuse pe 
Iosif. lar atunci când va fi cerut un lemn greu pentru condamnatul nostru 
Dumnezeu, de acolo vor fi desprinse bârnele din care se va închega Crucea. Crucea 
Pătimirii. Crucea Morţii. Crucea din care vor izbucni razele Învierii. La vremea 
aceea, losif plecase de mult din lumea celor vii. Dar este cât se poate de credibil că 
mâinile ce i-au mângâiat creştetul Pruncului din Betleem vor fi fost şi cele care au 
mângâiat Lemnul ce-i va fi leagăn morţii Sale. 


Iosif ca un om-mângâiere. Ce-i va dărui Domnului cel dintâi model uman al cura- 
jului (Fuga în Egipt) asumat cu responsabilitate. Iosif, omul-logodnic care 
descoperă prin modul său de a fi preţul de har care încape în fiecare încredințare de 


Sus. Increderea în iubirea lui Dumnezeu care nu poate minţi, care luminează în 
adâncul inimilor noastre cu raza potrivită nouă, fiecăruia dintre noi. Iosif, omul-vis 
care evită transformarea în coşmar a istoriei noastre ca oameni. 


De aici importanța Evangheliei acesteia aşezată înainte de Naşterea Domnului 
Hristos. EI nu se întrupează împotriva omeniei noastre, ci ca să o pună în valoare. 
Ca Fecioria Mariei şi încrederea lui Iosif. Prin virtuți, cartea neamului Mân- 
tuitorului rămâne deschisă. Să ne înscriem cu râvnă şi dor de cer! lar pentru 
înscrierea aceasta, precum cei din neamul lui David odinioară, la ceasul Întrupării 
lui lisus, să mergem spre Betleem... 


Sursa: tribuna.ro 





Părintele Iosif Trifa — Evanghelia Duminicii dinaintea Naşterii Domnului - (a 
Sfinţilor părinţi după trup ai Domnului) - Cu ce pregătiri să aşteptăm 
praznicele mari 


Evanghelia din această duminică cuprinde „Cartea neamului lui lisus“. Această 
carte arată că a trebuit o anumită pregătire, lungă de veacuri întregi, pentru pri- 
mirea lui Iisus Hristos. 


Şi praznicele cele mari trebuie aşteptate cu pregătiri sufleteşti, pentru că fiecare 
praznic închipuie o lucrare şi un dar al Mântuitorului Hristos pentru mântuirea 
noastră, iar darul praznicului trebuie înţeles şi primit cu folos sufletesc. Cu 
pregătire sufletească trebuie să aşteptăm şi Crăciunul, Naşterea Domnului. 


În anii trecuţi, o gazetă de la Bucureşti a pus un premiu, adică o întrecere, de o mie 
lei pentru acei care vor serie cel mai frumos articol pentru numărul de Crăciun al 
gazetei. Autorul articolului premiat a scris şi următoarele despre Crăciunul din 
vremurile noastre: „Aşa cum se prăznuieşte astăzi Crăciunul, eu socot — zicea 
scriitorul — că este mai mult un praznic păgân decât unul creştin. Cu săptămâni 
înainte încep oamenii să facă pregătiri de mâncăruri, de haine şi băuturi pentru 
sărbătorile Naşterii, iar în săptămâna din urmă nu mai încapi de mulţimea 
oamenilor care strâng carne, untură, băutură, grăsime pentru serbarea Praznicului. 
Fiecare om, bogat sau sărac, ţine să aibă «Crăciun gras» şi să tragă un chef bun de 
Sărbători. «Unde să chefuim la Sărbători?» Aşa este îngrijorarea de Crăciun a celor 
mai mulţi oameni. Eu nu sunt preot — scria mai departe acel scriitor (care este 
avocat) — dar am părerea şi credinţa că altfel de chemări are Praznicul Naşterii 
Domnului şi alt fel a fost prăznuit la începuturile creştinismului“... 





Cel care a scris aceste păreri despre prăznuirea Crăciunului de azi a avut toată 
dreptatea, pentru că bucuriile şi desfătările cele lumeşti au astupat şi au acoperit cu 
totul bucuriile cele sufleteşti pe care le aduce Naşterea Domnului şi pe care trebuie 
să le simţim la Naşterea Domnului. Asta nu e bine, pentru că bucuria cea 
adevărată a Naşterii nu o aduce porcul, nici grăsimea, nici mâncarea, nici băutura, 
CI 0 aduce vestea cea mai bună a sosirii unui Mântuitor al tău, Care Se pogoară 
din cer pentru tine, pentru păcatele tale, pentru iertarea ta, pentru iubirea ta şi 
mântuirea ta. 


[lată un model] de învăţătură despre cum trebuie să aşteptăm Naşterea Domnului. 
Cu mare plângere a ieşit Adam şi Eva din Rai după ce i-a înşelat şarpele-diavol. 
Dar Dumnezeu i-a mângâiat, în durerea lor, cu făgăduinţa unui Mântuitor, Care va 
„Zdrobi capul şarpelui“. Vestea cea bună a sosirii acestui Mântuitor o aduce 
Naşterea Domnului. 


Dar acest Mântuitor n-a venit numai „pentru păcatul lui Adam şi al lumii“, ci a 
venit şi pentru mine şi pentru tine, cititorule. Şi tu eşti un Adam pe care păcatul te- 
a scos din raiul ascultării de Dumnezeu. Tu trebuie să-ţi dai seama despre starea 
păcătoasă în care te afli. Trebuie să-ți dai seama că eşti bolnav şi să doreşti după 
doctor. Trebuie să-ţi dai seama că eşti pierdut şi numai un Mântuitor te poate scăpa 


din pieire sufletească. Acest Mântuitor ţi-L aduce Naşterea Domnului. Dorul, 
dorinţa şi aşteptarea acestui Mântuitor sunt pregătirea cea adevărată pentru 
Naşterea Domnului. 


Crăciunul trebuie să fie un praznic al milostivirii faţă de cei săraci 


O istorie veche ne spune că de la Răsărit a mai plecat un crai (în afară de cei trei) 
să-L afle pe Hristos. Artaban îl chema pe acest al patrulea crai şi a plecat şi el cu 
aur mult să-L afle pe Pruncul lisus. Dar, în calea lui, a întâlnit oameni 
flămânzi, necăjiţi, săraci, bolnavi şi, făcându-i-se milă de ei, le-a tot dat din aur 
până când, apropiindu-se de Vifleem, s-a trezit că nu mai are nimic. Și s-a 
întristat foarte Artaban, dar, în somn, i s-a arătat lisus şi i-a zis: „Nu te întrista, 
Artabane, căci, amin zic ţie, tu M-ai aflat cu adevărat pe Mine!“ 


Se apropie Crăciunul. Vrei să-L afli şi tu, cititorule, pe Pruncul lisus şi să I te 
închini Lui? Vrei să prăznuieşti cu adevărat Naşterea Domnului? Intră atunci cu 
ajutor în casa celui sărac, necăjit, bolnav, căci EI a zis: „Orice aţi făcut unuia 
dintre aceşti mai mici, Mie Mi-aţi făcut“ (Matei 25, 40). 





Cel ce Se va naşte peste câteva zile în ieslea Vifleemului este pilda cea mai 
măreaţă despre cum trebuie să ne coborâm şi noi între cei săraci. 


În Vifleemul Iudeii erau şi palate, case frumoase destule, dar lisus S-a pogorât 
din lumina Cerului într-o peşteră rece şi întunecoasă. Din lumea îngerilor S-a 
pogorât între păstorii cei săraci şi necăjiţi, pentru ca să ne arate că şi noi datori 
Suntem să ne coborâm cu lumină şi ajutor în traiul celor săraci şi necăjiţi. 


Şi, mai ales, în aceste vremuri de cumplită scumpete, să nu uităm dragostea şi mila 
faţă de cei săraci. Războiul a lăsat atâţia săraci, atâtea răni şi atâţia orfani. Nu auziţi 
cum răsună azi, mai duios ca oricând, colinda lor: 


„La casa de om sărac 
S-a gătat făina-n sac, 
Moş Crăciun, Moş Crăciun “... 


Ce Crăciun vor avea aceşti săraci? Şi ce lucru creştinesc ar fi acela ca „unii să se 
îmbete, iar alţii să rabde foame“ (| Cor. 11,21) de Crăciun? 


Naşterea Domnului este şi trebuie să fie, praznicul milei şi al milostivirii faţă de 
cei săraci. 


In fiecare sat să se afle un om al milei, un om al Domnului care să umble din casă 
în casă şi să strângă daruri de Crăciun pentru cei care n-au Crăciun. 


Părintele Iosif Trifa, Tâlcuirea Evangheliilor duminicilor de peste an 





Pr. Dorin Picioruş - Predică la Duminica dinaintea Naşterii Domnului (2010) 


Iubiţi fraţi şi surori întru Domnul, bucuraţi-vă! Pentru că Evanghelia zilei, primul 


capitol din Evanghelia Sfântului Matei, ne vorbeşte despre această imensă bucurie 
a întregii creaţii, singura nouă sub soare: faptul că Fiul lui Dumnezeu S-a făcut Fiul 
omului pentru mântuirea noastră, fără ca vreo clipă să nu mai fie şi Dumnezeu, 
adică fiind Dumnezeu şi om. 


Și dumnezeiescul Matei (în comparaţie cu dumnezeiescul loan, care în a 4-a 
Evanghelie a Bisericii a urmărit să sublinieze, cu precădere, dumnezeirea Sa) ne 
prezintă genealogia umană a Domnului, de la Sfântul Avraam la Sfântul Iosif, 
logodnicul PreaCuratei, pentru ca să ne arate faptul că Hristos Dumnezeu Se trage, 
după umanitatea Sa, din Părintele celor credincioşi, din Avraam, care a crezut în 
cele profeţite lui de către Domnul. 


Şi sunt amintiţi şi bărbaţi (Avraam, Isaac, Iacov, David, Solomon, Manassi etc.) 
dar şi femei (ca Rahav şi Rut), din Israel dar şi dintre neamuri, cu mai puţine sau 
mai multe păcate, pentru ca să arate faptul că Domnul i-a asumat pe toţi, întreaga 
umanitate şi că a venit pentru mântuirea tuturora şi nu doar a unora. 


Şi din acest motiv am spus că întruparea Domnului, naşterea Sa e o bucurie 
imensă, un eveniment capital şi uluitor pentru întregul cosmos, pentru că 
implicaţiile şi urmările sale sunt copleşitoare. Şi sunt copleşitoare, pentru că prin 





asumarea umanităţii în persoana Sa dumnezeiască veşnică, Hristos Dumnezeu a 
început iradierea cea mai intimă în umanitate pentru transfigurarea întregii 
umanităţi şi a întregii creaţii, EI fiind izvorul întregii sfințiri şi a întregii bucurii. 


Iar noi, fiecare credincios ortodox în parte, umplându-ne, prin lucrarea mântuitoare 
şi sfințitoare a lui Hristos, de harul Prea Sfintei Treimi, devenim frumuseți care 
iradiem împrejur, focare de bucurie şi de frumuseţe pentru toţi cei care ne văd, ne 
aud, ne cunosc, ne simt implicarea personală. Şi faptul că această iradiere 
personală a harului în oameni e reală ne-o dovedesc lucrările sfințitoare ale 
Bisericii, Sfânta Cruce, Sfintele Icoane, Sfintele Moaşte...toate fiind medii 
materiale pline de har, de bucurie, de frumuseţe duhovnicească, adică de lucruri 
care transcend mundanul, creatul. 


Însă această unire a necreatului, a harului dumnezeiesc, cu creatul, cu sufletele şi 
trupurile noastre şi cu materia din jurul nostru s-a făcut prima dată în persoana lui 
Hristos, Dumnezeu şi om, unde dumnezeirea s-a unit cu umanitatea, în persoana lui 
Hristos, fără ca cele două firi să se autoanuleze, ci compenetrându-se reciproc firea 
Sa umană s-a îndumnezeit prin unirea cu cea dumnezeiască. Şi de aici implicaţiile 
abisale, copleşitoare ale întrupării Sale, de care noi ne împărtăşim prin Sfintele 
slujbe ale Bisericii şi prin toată asceza şi lucrarea noastră întru credinţă. 


Biserica Ortodoxă, cu alte cuvinte, se bucură divino-uman în aceste zile sfinte de 
dinaintea şi de după prea marele praznic al Naşterii Domnului şi nu comercial! 


Bineînţeles că şi noi ne gândim la mesele de praznic de după post, la cadouri, la 
brad, la activităţi reconfortante... Însă în bucuria noastră includem întregul om, cu 
suflet şi trup, fapt pentru care nu ne îmbuibăm până peste poate, acum, după postul 
acesta îndelungat, pentru că ambulanţa...stă la uşă. 


Și cei care avem mai mult decât alţii, cu atât mai mult ar trebui să fim ponderaţi în 
toate, atâta timp cât vedem în jurul nostru atâta imensă sărăcie, durere, 
neputinţă... încât mulți români au început să îşi vândă lucruri din casă pentru ca să 
trăiască sau să cerşească. Să facă bani adică, pentru ca să trăiască de pe o zi pe 
alta...la modul minimalist... 


Și aceasta, pentru că Icoana Naşterii Domnului, chiar în centrul ei, II are pe Cel 
născut în iesle, în frig, neprimit cu ospitalitate de oameni. 





Ingerii, păstorii, magii contrastează puternic cu sărăcia Domnului, pentru că ei vin 
cu mesajul bucuriei dumnezeieşti într-un context foarte neprielnic ei, adică în 
contextul lumii populate de tot felul de griji, mai puţin de griji sfinte. 


Și EI, Cel prea bogat, Se face om şi acceptă sărăcia noastră, sărăcia peşterii şi a 
ieslei, pentru ca să ne scoată din peştera egoismului, a singurătăţii noastre. Şi vine 
cu sărăcia de păcate, pentru ca să ne umple cu supra bogăţia Sa de har. 


Aşa se explică de ce omul credincios se mulţumeşte cu puţin, cu lucruri minimale 
la nivelul vieţii cotidiene, pentru că vrea să se umple de prea plinul harului Său, de 
lucruri maximale la nivel duhovnicesc. Şi cei care am postit până acum şi postim 
încă, nu am făcut decât să ne subţiem cugetările şi dorinţele trupeşti pentru a ne 
umple, ca nişte temple cuviincioase şi curate, de prea plinul veseliei dumnezeieşti, 
a veseliei care depăşeşte orice imaginaţie. 


ŞI, cu adevărat, întruparea Domnului a întrecut orice aşteptare îngerească şi 
omenească, pentru că taina cea din veac ascunsă întregii creaţii, adică întruparea 
Cuvântului a fost, este şi va fi evenimentul unic, unicitatea absolută a întregii 
istorii umane. Fiindcă antichitatea nu îşi putea închipui atâta deşertare, coborâre, 
condescendenţă din partea lui Dumnezeu vizavi de oameni. Şi observăm că nici 


postmodernitatea nu îşi închipuie aşa ceva. 


Și pentru că ne depăşeşte mintea, înţelegerea, mulți încearcă să elimine din viaţa 
lor întruparea Cuvântului în istorie şi odată cu ea tot ce înseamnă sfințire a vieţii, 
adică singurul eveniment real, singura ştire/veste cutremurător de frumoasă a 
istoriei. 


Din acest motiv, postmodernitatea nu are bucurie venită din cer...ci are doar 
bucurie venită din card...Dacă ai bani pe card, atunci îţi poţi cumpăra bucurii sau 
poţi face bucurii altora şi astea sunt singurele satisfacţii ale vieţii (gândeşte 
postmodernul fără rădăcini religioase), pe când ortodoxul postmodern, care trăieşte 
azi, care trăieşte într-o lume pierdută în vise telurice, valorizează viaţa într-un mod 
eclesial, o vede prin prisma voii lui Dumnezeu exprimate în Biserica Sa, adică are 
bucurii divino-umane şi nu doar financiare. 


Și când trăieşti în harul lui Dumnezeu, înţelegi suferinţa şi durerea celor de lângă 
tine, ai grijă de comunitatea şi de mediul ambiant în care trăieşti şi încerci, prin 
toată viaţa ta, să fii o bucurie şi un sprijin real şi nu o povară socială, o calamitate 
locală. 





Pentru că putem fi, potrivit libertăţii noastre de a alege, atât buni cât şi răi. Fapt 
pentru care răutatea, necredinţa, huliganismul nu sunt lucruri cu care ne naştem, ci 
lucruri rele pe care le învăţăm la un moment dat şi care ne strică, în mod profund, 
umanitatea. 


Una e să ai tendinţa spre păcat...şi alta e să faci păcatul cu plăcere. 


Iar împotriva plăcerii păcătoase se luptă cu durerea postului, a pocăinţei, a ascezei, 
cu durerea pentru alții în rugăciune, în compătimire. 


Și avem nevoie de multă asumare a altora, după icoana vieţii Domnului, de 
cercetare a altora, de înţelegere a lor, pentru ca să devenim noi înşine nişte 
persoane profunde, milostive, iubitoare, încât să facem pentru noi ceea ce facem şi 
pentru aproapele nostru. 


Da, e momentul să întindem masa noastră până în casele altora! 
E momentul sfânt să cântăm teologia întrupării în colinde. 


E momentul în care trebuie să mirosim a brad, a curat, şi în casă şi în suflet, pentru 
ca mâncarea şi băutura să ne umple de bucurie...şi nu de crampe la stomac. 


Dacă astăzi dorim să arătăm ospitalitatea românească şi altora, trebuie să 
reamintim faptul, celor care vor să o comercializeze astăzi în mod turistic, că 
ospitalitatea românească pe care vrem să o reînventăm era, acum câteva decenii şi 
secole în urmă, de provenienţă ortodoxă, era o ospitalitate românească ortodoxă. 


Pentru că ceea ce noi numim astăzi produse tradiţionale sau produse bio erau 
făcute de ţărani români ortodocşi, care au trăit şi trăiesc aici, pe acest pământ, şi 
care făceau totul cu naturaleţe şi credincioşie şi iubire faţă de Dumnezeu şi de 
semeni. 


Da, sunt produse tradiționale sau bio brânza, cârnaţii, laptele, pâinea, sucul făcute 
natural, fără aditivi, fără chimizare...dar la care se adaugă încă ceva: 
binecuvântarea Bisericii. Pentru că mâncarea şi casa şi ogoarele ţăranului român 
ortodox erau şi sunt binecuvântate şi sfințite de preoţii Bisericii şi nu sunt doar 
mâncare...ci mâncare primită de la Dumnezeu şi binecuvântată de către El. 





Dacă întrebaţi pe ţăranul român agricultor despre Cel cu care lucrează el 
pământul...o să vă spună...despre Dumnezeu...de la Care el aşteaptă ploaie. lar 
dacă Dumnezeu nu vrea să plouă, o să vă spună el, n-o să avem ce pune pe masă. 


Pentru că masa e timp de bucurie şi de rugăciune, de a fi împreună, motiv pentru 
care, de sărbători, familia e împreună pentru o bucurie împreună. 


Fiindcă Duhul sărbătorii e Dumnezeu, Cel care ne umple pe noi de bucurie şi Care 
ne învaţă delicateţea şi duioşia faţă de copii, atenţia şi recunoştinţa faţă de părinţi şi 
bunici, fidelitatea şi iubirea revărsătoare faţă de soţie. 


Și ne adunăm, şi suntem împreună, cinstind mâncarea, timpul, viaţa, văzute ca 
daruri ale lui Dumnezeu, de care trebuie să fim responsabili, adică de care trebuie 
să ne bucurăm cu mulţumire şi cu mare recunoştinţă faţă de Dumnezeu şi de 
oamenii care ne sunt aproape. 


Ne felicităm, ne îmbrăţişăm, suntem împreună, ne ajutăm...pentru că am învăţat şi 
învăţăm acest lucru, în mod continuu, de la Dumnezeu, Care ne strânge pe toţi la 
un loc, pentru a fi un singur trup mistic, al lui Hristos, Domnul nostru, Care a făcut 
din toate câte sunt una, în trupul Său, unind dumnezeirea cu umanitatea, pe cele 
cereşti cu cele pământeşti, trupul cu sufletul, mintea şi cu inima, bărbatul şi femeia, 
într-o bucurie a plinătăţii şi frumuseţii. 


Aşadar, Fiul Fecioarei, Cel care mântuieşte „pe poporul Lui de păcatele lor”, 
Emmanuil, Dumnezeu care a venit la noi, să ne dăruiască tuturor străpungere de 
inimă, pentru ca să ne umplem de milă pentru cel robit de păcate şi de sărăcie dar 
şi de bucurie dumnezeiască, pentru cel care se umple de har şi de toată cuminţenia 
profundă a virtuţii. Amin! 





Pr. Dorin Picioruş - Predică la Duminica dinaintea Nașterii Domnului 


decembrie 22, 2015 


Iubiţii mei, Evanghelia zilei [Mt. 1, 1-25], prin genealogia Mântuitorului (v. 1-17), 
ne arată că mântuirea noastră se face în istorie, pentru că are de-a face cu viaţa în 
trup, dar totodată, că mântuirea e inițiativa Dumnezeului treimic, că ea coboară din 
cer în viața noastră și înseamnă comuniunea cu PreaSfânta Treime (v. 18-25). 
Adică mântuirea e un dar dumnezeiesc pentru oameni şi ea vizează omul în inte- 
gralitatea sa. 


Căci dacă trupul ar fi fost doar un locaş indiferent pentru suflet şi sensul său nu ar 
fi fost transfigurarea, Domnul nu S-ar fi întrupat...pentru că nu era nevoie. 


Dacă omul e doar...suflet... Domnul îl putea mântui de la distanță, doar spiritual. 


Insă Domnul a coborât la noi şi S-a întrupat din pururea Fecioară Maria, ne- 
despărțindu-Se nicidecum de Tatăl şi de Duhul, pentru ca să facă din trupul Lui un 
univers duhovnicesc în care sufletul Său să strălucească tuturor. 


Și ceea ce a făcut în umanitatea Lui...să facă în noi, în fiecare dintre noi, în cadrul 
mântuirii noastre. 





De aceea, Evanghelia de acum ne spune că trupul nu e un rău necesar ci o biserică 
a sufletului, în care sufletul îşi arată harismele dumnezeiești. 


Și prin asta Domnul valorizează soteriologic creația şi istoria, pentru că mântuirea 
se face în trup şi în timp şi spaţiu. 


Vă rog să observați lista genealogică! Începe cu Sfântul Avraam, cu părintele celor 
credincioși [Rom. 4, 16]. 


La fel şi Biserica începe cu Cincizecimea...şi listele patriarhilor ortodocşi ţin până 
la noi, pentru că Biserica lui Hristos nu s-a pierdut prin istorie...ci dăinuie până 
astăzi. 


Vrem să ştim Patriarhii lerusalimului, ai Alexandriei, ai Antiohiei, ai Constan- 
tinopolului până azi...şi ai Romei până la 1054? Ai Bisericii Ortodoxe de astăzi? 
Ei sunt, ca şi strămoșii Domnului, reperabili. Pentru că Biserica Ortodoxă e divino- 
umană, ca şi persoana Domnului...şi nu doar spirituală. 


lar cei care vorbesc de o Biserică spirituală, nevăzută sau care se va dezvălui 
numai în veşnicie...vor să ne fure, de fapt, mântuirea. 


Pentru că mântuirea începe în trup, începe acum, prin Botez şi prin toate Tainele şi 
Slujbele Bisericii şi prin efortul continuu de curățire de patimi, care are drept scop 
umplerea noastră de har și transfigurarea persoanei noastre. 


Căci dacă scopul Cincizecimii a fost doar propovăduirea/ evanghelizarea și nu şi 
transfigurarea umanităţii noastre atunci Biserica nu este decât o instituție care 
vorbește. ..dar nu îl transfigurează pe om. 


Și acolo unde doar se vorbeşte populist...şi unde nu se sfințesc oamenii, nu se 
transfigurează, nu se umplu de har ci doar de multă părere de sine...se jefuiesc 
oamenii de mântuirea lor. 


Pentru că mântuirea se face în trup, se începe aici şi acum...şi nu se mai termină 
niciodată. 


Pentru că mântuirea este umplerea noastră de slava lui Dumnezeu, prin care ne 
facem proprii comuniunii veşnice cu Dumnezeul nostru treimic. 





Și am văzut, adesea, că se face eroarea puerilă, din neştiinţă teologică, de a se 
afirma că Fiul este „a doua persoană” a Treimii. Nu! Fiul e Unul din Trei- 
me...pentru că persoanele treimice sunt fără început şi egale. Nu e nimeni primul, 
al doilea sau al treilea în Treime chiar dacă Tatăl naşte pe Fiul și purcede pe Duhul 
Sfânt. Pentru că nu există anterioritate şi posterioritate între persoanele Treimii. Ci 
Fiul lui Dumnezeu Se face Fiul Fecioarei, unind în persoana Sa dumnezeirea cu 
umanitatea, pentru ca să arate că umanitatea are un sens unic și foarte fericit: 


comuniunea veșnică cu Dumnezeul treimic. 


A nu accepta mântuirea în Hristos, adică a nu accepta frumuseţea veşnică, prin 
transfigurarea ta, în Biserică, prin slava lui Dumnezeu, înseamnă a cădea din feri- 
CIrE. 


lar noi, în praznicul Nașterii Domnului, tocmai pentru aceasta Îi mulțumim 
Domnului: pentru fericirea de a ne fi mântuit de păcatele noastre (v. 21) şi de a ne 
fi umplut de slava Lui. 


Evanghelia zilei însă accentuează umanitatea lui Hristos. În v. 18 apare Mama Lui, 
Maria. lar Sfântul Iosif este logodnicul ei. 


Și naşterea suprafirească a Fiului lui Dumnezeu din Fecioară e subliniată prin 
expresiile: „s-a aflat având în pântece [evn gastri. e;cousa] de la Duhul Sfânt” (v. 
18) şi „ce s-a zămislit în ea [evn auvth/| gennhqe.n] este de la Duhul Sfânt” (v. 20). 


Însă nu doar Duhul Sfânt a lucrat întruparea Fiului din Fecioară ci întreaga Treime 
a lucrat-o. 


Pentru că niciodată Fiul sau Duhul nu fac ceva de Unii singuri ci numai în con- 
lucrare cu celelalte Două persoane. 


În v. 21 avem prorocit numele Fiului lui Dumnezeu întrupat: lisus. Şi lisus e Cel 
prorocit de Sfântul Isaia la Is. 7, 14, numit acolo Emmanuil [VEmmanouh,l] (v. 
23) 


Pentru că toate profețiile vechitestamentare vorbesc despre EI, despre Fiul lui 
Dumnezeu întrupat, care este lisus...şi care Se numeşte şi Hristos/ Mesia, după 
cum au spus aceleaşi profeţii vechitestamentare. 


Și în MGK, Mt. 1, 25 ne spune despre lisus că este ton prototocon-ul |to.n 
prwto,tokon]/ unulnăscut al ei, al Fecioarei. In GNT nu apare sintagma. 





Însă Unul-Născut al Fecioarei este Unul- Născut al Tatălui. Pentru că Cel născut 
din Tatăl mai înainte de veci, Se naşte, în zilele cele din urmă, din Fecioară, 
făcându-Se ceea ce nu era, adică om şi rămânând ceea ce era, Dumnezeu, fiind 
Dumnezeu şi om, pentru ca să mă mântuiască pe mine, omul cel pierdut... 


ȘI vestindu-ne aceste lucruri prea înveselitoare Evanghelia de astăzi, ne face să ne 
gândim viaţa creştină ca dar al iubirii Sale de oameni. 


Tocmai de aceea din darul nostru trebuie să dăm şi altora viaţă şi mântuire. 


Și viaţa şi mântuirea noastră e cunoașterea și comuniunea cu Dumnezeul Cel în 
Treime slăvit, Tatăl, Fiul şi Duhul Sfânt, pentru că viaţa cu EI e mântuirea noastră. 


Vă doresc numai bine, multă sănătate, linişte şi fericire în viața dumneavoastră, de 
la Dumnezeul nostru treimic, acum şi pururea şi în vecii vecilor. Amin 


Pr. Dr. Dorin Octavian Picioruş Praedicationes (vol .6) 





Preot Gheorghe Sălăgian - Predică la Duminica dinaintea Naşterii Domnului 


“Iată Fecioara va lua în pântece şi va naşte Fiu şi vor chema numele Lui 
Emanuel” (Isaia 7,14). 


Evanghelia intitulată Cartea neamului lui lisus Hristos cuprinsă în pericopa 
evanghelică care se citeşte în Duminica dinaintea Naşterii Domnului este o 
capodoperă a iubirii dumnezeieşti, pentru că ea ne apropie cu o sfântă emoție de 
cerul pe care a strălucit glorioasa stea a magilor, de culminanta întâlnire care a unit 
dumnezeirea cu umanitatea, de sărbătoarea bucuriei noastre, de Naşterea 
Domunului. Evanghelia de astăzi reflectă pregătirea omenirii pentru primirea 
Mântuitorului. Potrivit planului dumnezeiesc de mântuire a lumii, omenirea 
trebuia pregătită un timp mai îndelungat pentru venirea Mântuitorului, pentru ca 
ea, ajungând la cunoştiinţa păcătoşeniei şi a decăderii morale şi duhovniceşti, să 
dorească venirea Acestuia. 


Această pregătire s-a făcut pe două căi, şi anume: 

— una pozitivă, prin Revelația dumnezeiască supranaturală, descoperindu-li-se 
oamenilor din timp că va veni un Izbăvitor Care să-i scape de sub povara păcatului; 
— una negativă, datorită greutăților, necazurilor şi suferințelor îndurate de oameni 
care au stârnit în ei dorința după un Mântuitor. 





Pregătirea a durat mii de ani, ea începând încă din momentul în care Dumnezeu a 
pronunţat pedeapsa asupra protopărinților noştrii — Adam şi Eva, dar mai ales 
asupra diavolului deghizat în şarpe care i-a ispitit la păcat, căci atunci EI le-a dat 
nădejdea mângâietoare despre venirea lui Mesia, zicând: “Duşmănie voi pune 
între tine şi femeie, între sămânţa ta şi sămânţa ei; aceasta îţi va zdrobi capul, iar 
tu îi vei înţepa călcâiul” (Facere 3,15). 


Hotărârea dumnezeiască de alegere a unui popor al cărui părinte este chaldeianul 
Avraam, ca urmare a înmulțirii fărădelegilor între oameni şi a căderii în idolatrie 
(adică a închinării şi cinstirii unor chipuri cioplite în locul Creatorului), va aduce 
cu sine de acum înainte pregătirea omenirii în vederea mântuirii pe două căi: 

- 1. cea a poporului ales; 

- 2. cea a popoarelor păgâne. 


Pregătirea poporului ales, adică a evreilor, s-a făcut într-un mod cu totul special, 
atât sub aspect pozitiv, cât şi negativ. 

Sub ASPECT POZITIV, ea s-a făcut prin întărirea făgăduinţelor lui Dumnezeu 
despre trimiterea unui Răscumpărător, patriarhilor biblici: Avraam, Isaac şi Iacov, 
prin promisiunile făcute fiecăruia, astfel: 


— “Și se vor binecuvânta prin neamul tău toate popoarele pământului pentru că 
ai ascultat glasul Meu” (Facere 22,18); 

— “Voi înmulți pe urmaşii tăi ca stelele cerului şi voi da urmaşilor tăi toate 
ținuturile acestea; şi se vor binecuvânta întru urmaşii tăi toate popoarele 
pământului” (Facere 26,4); 

— “Urmaşii tăi vor fi mulţi ca pulberea pământului şi tu te vei întinde la apus şi 
la răsărit, la miazănoapte şi la miazăzi, şi se vor binecuvânta întru tine şi întru 
urmaşii tăi toate neamurile pământului” (Facere 28,14). 

Patriarhul lacov, pe patul de moarte fiind şi inspirat de Duhul Sfânt, a prezis 
venirea Mântuitorului când l-a binecuvântat pe fiul său luda, zicând: “Nu va lipsi 
sceptru din luda, nici toiag de cârmuitor din coapsele sale, până ce va veni 
Împăciuitorul, Căruia se vor supune popoarele” (Facere 49,10). 


Însuşi Moise, în conştiinţa căruia făgăduinţa făcută de Dumnezeu protopărinţilor 
Adam şi Eva şi reînoită pentru urmaşii lor era mereu vie, a profețit că 
Răscumpărătorul era prooroc, zicând: “Prooroc din mijlocul tău şi din fraţii tăi, 
ca şi mine, îţi va ridica Domnul Dumnezeul tău: pe Acela să-L ascultați” 
(Deuteronom 18,15). Încă înainte de cucerirea Canaanului, vrăjitorul păgân 
Valaam, chemat de regele moabiţilor — Balaac — ca să blesteme poporul Israel, 
venind peste el Duhul Domnului, în loc de blestemul pe care trebuia să-l rostească 





asupra evreilor, a binecuvântat pe poporul Israel, rostind următoarea proorocie 
mesianică: “Ieşi-va din sămânţa lui un Om, Care va stăpâni neamuri multe şi 
stăpânirea Lui va întrece pe a lui Agag şi împărăţia Lui se va înălța... Îl văd, dar 
acum încă nu este; Îl privesc, dar nu de aproape; o stea răsare din Iacov; un 
toiag se ridică din Israel şi va lovi pe căpeteniile Moabului şi pe toți fiii lui Set îi 
va zdrobi” (Numerii 24,7,17). Conştiinţa venirii Mântuitorului se menţine trează în 
sânul poporului evreu prin proorociile mesianice. 


III din Fecioara Maria şi seminția lui Tesei — tatăl 


proorocului David, proorocul Isaia zice: 

— “Pentru aceasta Domnul meu vă va da un semn: lată, Fecioara va lua în 
pântece şi va naşte Fiu şi vor chema numele Lui Emanuel” (saia 7,14); 

— “Poporul care locuia în întuneric va vedea lumină mare şi voi cei ce locuiaţi în 
latura şi în umbra morţii lumină va străluci peste voi” (Isaia 9,1); 

— “Căci Prunc S-a născut nouă, un Fiu S-a dat nouă, a Cărui stăpânire e pe 
umărul Lui şi se cheamă numele Lui: Înger de mare sfat, Sfetnic minunat, 
Dumnezeu tare, biruitor, Domn a păcii, Părinte al veacului ce va să fie. Și mare 
va fi stăpânirea Lui şi pacea Lui nu va avea hotar” ( Isaia 9,5-6)l; 

— “O Mlădiţă va ieşi din tulpina lui Iesei şi un Lăstar din rădăcinile lui va da” 
(Isaia 11,1). 


Pg ețteemui cei — preerecui Mineia zice: 
“Și tu, Betleeme — Efrata, deşi eşti mic între miile lui luda, din tine va ieşi 
Stăpânitor peste Israel, iar obârşia Lui este dintru început, din zilele veşniciei” 
(Miheia 5,1). 

Despre Intrarea triumfală a Mântuitorului în Ierusalim, proorocul Zaharia zice: 
“Bucură-te foarte, fiica Sionului, veseleşte-te fiica Ierusalimului, căci iată 
Împăratul tău vine la tine drept şi biruitor; smerit şi călare pe asin, pe mânzul 
asinei” (Zaharia 9,9). 


OSII, tot proorocul Isaia zice: “Chinuit a fost, dar s-a 


supus şi nu Și-a deschis gura Sa; ca un miel spre junghiere S-a adus şi ca o oaie 
fără de glas înaintea celor ce o tund, aşa nu şi-a deschis gura Sa. Întru smerenia 
Lui judecata Lui s-a ridicat şi neamul Lui cine îl va spune? Că s-a luat de pe 
pământ viaţa Lui! Pentru fărădelegile poporului Meu a fost adus spre moarte” 
(Isaia 53,7-8). 


III, proorocul Daniel 


zice: “Saptezeci de săptămâni sunt hotărâte pentru poporul tău şi pentru cetatea 
ta cea sfântă până ce fărădelegea va trece peste margini... şi Se va unge Sfântul 





Sfinţilor... Și EI va încheia un legământ cu mulţi într-o săptămână, iar la 
mijlocul săptămânii va înceta jertfa şi prinosul şi în templu va fi urâciunea 
pustiirii, până când pedeapsa nimicirii cea hotărâtă se va vărsa peste locul 
pustiirii” (Daniel 9,24,27). Săptămânile de care se vorbeşte în profeție sunt 
săptămâni de ani, care se calculează de la promulgarea edictului de rezidire a 
Ierusalimului de către împăratul babilonian Artaxexe Longimanu, în anul 453 î.Hr., 
astfel: 453-490=-37 — care devine anul 37 al erei creştine. Mijlocul săptămânii 
înseamnă 7:2=3,5. Din 37 scădem 3,5 şi ne dă 33,5 — anul morţii şi Învierii 
Domnului. 


În SENS NEGATIV, poporul iudeu a fost pregătit prin întărirea conştiinţei 
păcătoşeniei şi dorinţa după un Izbăvitor Care să-i scape de sub robia păcatului. 
Această pregătire s-a făcut îndeosebi prin Legea lui Moise, ale cărei jertfe, spălări 
şi curăţiri prefigurau jertfa izbăvitoare a Mântuitorului şi curățirea păcatelor prin 
pocăință. 


În ceea ce priveşte pregătirea popoarelor păgâne pentru primirea Mântuitorului, 
aceasta rezultă în primul rând din legea morală naturală, manifestată în conştiinţă, 
pe care păgânii nu o pierduseră, precum şi prin înclinația lor spre adevăr şi bine, 
după cum zice Sfântul Apostol Pavel: “Căci, când păgânii care nu au lege, din 


fire fac ale legii, aceştia neavând lege, îşi sunt loruşi lege, ceea ce arată fapta 
legii scrisă în inimile lor, prin mărturia conştiinţei lor...” (Romani 2,14-15). 


Noul Testament începe cu Evanghelia de azi de la Matei 1, 1-25. Ea constiuie 
SFÂRŞITUL ÎNCEPUTULUI şi ÎNCEPUTUTL SFÂRŞITULUI, pentru că ea 
fixează interdependenţa existentă între cele două Testamente. Pentru a dovedi că 
lisus este Mesia Cel făgăduit de Dumnezeu prin proorocii Vechiului Testament, 
Sfântul Evanghelist Matei ne redă genealogia lui lisus, de la Avraam până la 
Naşterea Sa şi ne arată legătura trupească şi spirituală cu înaintaşii Săi. lisus este 
fiul lui: Avraam, Isaac, lacov, Rut, lesei, David şi Solomon şi ceilalți descendenți. 


GENEALOGIA începe cu Avraam, fiindcă el are tangenţă cu lisus prin 
făgăduinţele pe care i le-a făcut Dumnezeu, că “întru el se vor binecuvânta toate 
neamurile pământului”. Făgăduinţele lui Avraam continuă prin Isaac “fiul 
făgăduinţei” (Romani 9,8), apoi cu Lacov care vesteşte că va veni Împăciuitorul 
(Facere 49,10). Genealogia trece prin gemenii Fares şi Zara, născuţi din femeia 
regelui David. Un rol de seamă în genealogia Mântuitorului l-a avut şi regele 
Solomon, care este fiul regelui David, născut din Batşeba, fosta soţie a generalului 
Urie Heteul. 





Făcând o sinteză a genealogiei lui lisus, Evanghelistul o împarte la trei: 
-]. de la Avraam la David; 

-2. de la David la strămutarea în Babilon; 

-3. de la strămutarea în Babilon până la Naşterea lui lisus Hristos. 


Fiecare din aceste trei perioade este alcătuită din 14 generaţii. Numărul 14 rezultă 
din operaţiile matematice: 7+7 sau 2x7. În simbolismul biblic, cifra 7 este sfântă 
(leşire 20,8). Metoda matematică: 7+7=14, 7+7=14, 7+7=14, sau 2x7=14, 2x7=14, 
2x7=14, are o dublă funcțiune. Aşa cum 7+7=14, tot aşa de real este este 
evenimentul Naşterii lui lisus Hristos din Fecioara Maria. Se repetă aceste 
generaţii de trei ori, ca nimeni să nu se îndoiască vreodată de Naşterea lui lisus din 
Fecioara Maria. Scurtând această înşiruire de nume de la Avraam la lisus, vedem, 
trecându-ne pe dinaintea ochilor epocă după epocă, apărând şi dispărând generaţii 
de oameni. În Cartea neamului lui lisus se încadrează cu subliniere 
STRĂMUTAREA ÎN BABILON şi cu subînţelesul că orice strălucire bazată pe 
forţă se prăbuşeşte, precum s-au spulberat domniile în Israel, aşa nu s-a menţinut 
nici Imperiul Babilonian. Genealogia Mântuitorului culminează cu următoarele 
cuvinte: “Iacov a născut pe Iosif, logodnicul Mariei, din care S-a născut lisus, 
Care înseamnă Mântuitor” (Matei1,16), iar Iosif este fiul lui David (Matei 1,20). 


Din Evanghelia de astăzi rezultă următoarele învățături religios-morale: 

-1. losif nu era soţul Mariei, ci logodnicul ei, având misiunea s-o reprezinte atât pe 
ea, cât şi pe Fiul ei în faţa autorităţilor şi a societăţii; 

-2. în versetul 18 se spune: “Jar naşterea lui lisus Hristos aşa a fost: Maria, 
mama Lui fiind logodită (nu căsătoriră) cu Iosif (cum zic sectarii), fără să fi fost 
ei înainte împreună, s-a aflat având în pântece de la Duhul Sfânt” (Matei 1,18); 
de aici rezultând că dacă strămoşii după trup ai lui lisus s-au născut în chip firesc, 
natural, naşterea lui lisus a avut un caracter suprafiresc, supranatural, losif neavând 
nici o implicaţie în acest evenimet; în versetul 19 se spune: “Iosif, logodnicul ei, 
drept fiind şi nevrând s-o vădească, a voit s-o lase în ascuns” Matei 1,19), adică 
Iosif respecta Legile şi Adevărul şi nu a avut nici o relaţie trupească cu Fecioara 
Maria. losif fiind drept, nu voia să aibă relaţii trupeşti cu Fecioara Maria nici după 
naşterea lui lisus, nu cum susţin sectarii, că Fecioara Maria cu dreptul losif ar fi 
avut copii după naşterea lui lisus; 

-3. din versetul: “Și cugetând el acestea, iată îngerul Domnului i s-a arătat în vis, 
grăind: Iosife, fiul lui David, nu te teme a lua la tine pe Maria, logodnica ta (în 
bibliile sectare se spune nevastă-ta), că ce s-a zămislit într-însa este de la Duhul 
Sfânt” (Matei 1,20), rezultă căci la evrei, logodna nu era o simplă promisiune, ci 
un legământ sfânt cu putere legală; 





-4. din versetul: “Ea va naşte Fiu şi vei chema numele Lui: lisus, căci El va 
mântui poporul Său de păcatele lor” (Matei 1,21), rezultă că numele lisus 
înseamnă “Domnul este Cel ce dă mântuirea”, sau scurt: Mântuitor; 

-5. Naşterea lui lisus este împlinirea proorociei de la Isaia 7,14. În unele traduceri 
ale Bibliei, versetul 25 are următorul conţinut care se pare, înclină în favoarea 
sectarilor, denaturând pururea-fecioria Maicii Domnului, astfel: “Și nu a cunoscut- 
o pe ea Iosif până ce L-a născut pe Fiul ei. Şi I-au pus Acestuia numele lisus” 
(Matei 1,25), de unde în interpretarea sănătoasă a textului biblic, a cunoaşte o 
femeie, înseamnă a avea relaţii conjugale cu ea. Evanghelistul este preocupat aici 
numai de faptul că lisus S-a născut din Fecioară (prin zămislirea de la Duhul 
Sfânt). Textul de faţă nu atestă pururea-fecioria Maicii Domnului, dar nici nu o 
infirmă. Adverbul-prepoziţie heos = până, până ce, până când, are semnificație de 
continuitate. Verbul care o precede: ouk eghinoschen = n-a cunoscut-o, exprimă o 
acţiune care nu se termină. 


În acest sens apar textele biblice: — “Zis-a Domnul Domnului Meu: Şezi de-a 
dreapta Mea, până ce voi pune pe vrăşmaşii Tăi aşternut picioarelor Tale” 
(Psalm 109,1), nu înseamnă că după supunerea vrăşmaşilor, Hristos nu va mai 
şedea de-a dreapta Tatălui; — “Și Micol, fiica lui Saul, n-a avut copii până în ziua 
morţii ei” Q Regi 6,23), nu înseamnă că după moarte a avut copii, ceea ce nu se 
poate; — “Iată Eu sunt cu voi în toate zilele până la sfârşitul veacului” (Matei 
28,20), nu înseamnă că după sfârşitul acestei lumi, Hristos nu va mai fi cu noi. Din 
toate acestea trebuie să înțelegem că şi Fecioara Maria a fost fecioară înainte de 


naştere, în timpul naşterii şi după naştere, nu cum încearcă sectarii s-o denigreze. 


Textul de la Matei 1, 25 nu arată o legătură de căsătorie între Iosif şi Maria, nici 
înainte şi nici după naşterea lui lisus. Caracterul Evangheliei de azi arată nu 
numai natura divino-umană a Mântuitorului şi unirea ipostatică a celor două 
firi, ci şi existenţa Sa ca Persoană în istorie. Aşa cum lisus S-a născut în 
Betleemul Iudeii, în aceste sărbători să renaştem şi noi la o viaţă duhovnicească, 
căci dacă Dumnezeu S-a făcut Om pentru noi, noi să devenim dumnezei prin har, 
credinţă şi fapte bune. Amin. 





lerodiacon Visarion lugulescu - Predică la Duminica dinaintea naşterii 
Domnului - Cu noi este Dumnezeu 


Iată, Fecioara va avea în pântece şi va naşte Fiu şi vor chema numele lui 
Emanuel, care se tâlcuieşte: Cu noi este Dumnezeu (Matei, I, 23) 


Frați creştini, aceste cuvinte din proorocia Isaiei ni le aminteşte astăzi Sfânta 
noastră Biserică prin Evanghelistul Matei, ca dovadă că s-a împlinit Scriptura. 
Evanghelia aceasta se citeşte în duminica dinaintea naşterii Domnului Hristos, 
pentru ca Să ne pregătească cu vrednicie să întâmpinăm măreaţa zi a naşterii lui 


Iisus Hristos, Fiul lui Dumnezeu şi Îmăpăratul nostru al creştinilor. 


Noi toţi trebuie să simțim iubirea Lui de oameni, fiindcă a venit să ne mântuiască. 
Cei ce călătoresc în Italia şi vizitează insula Corsica sunt atraşi, mai întâi, de 
parfumul florilor: de rozmarin, de crini, de trandafiri... Aşa şi pe noi ne atrag spre 
ieslea lui Hristos, prin Bethleemul din Iudeea, cântările Bisericii care tot mai des 
anunţă această zi plină de bucurie şi de mântuire. Această zi plină de lumină, când 
Dumnezeu se face om şi se naşte pe pământ, sălăşluindu-se printre noi, păcătoşii. 


O, ce mare minune este aceasta, fraților! De peste cinci mii de ani păcatul lui 
Adam închisese uşile cerului, oamenii ajunseseră sclavii demonului, ai patimilor 
celor mai îngrozitoare cufundaţi în întunericul idolatriei şi în umbra morţii. Prin 
păcatul lui Adam şi ale lor proprii, oamenii sfărâmaseră legăturile care îi uneau cu 
Dumnezeu. Ei se revoltaseră împotriva celui Atotputernic. De aceea, şi Dumnezeu 
se depărtase de acest pământ plin de nedreptăţi şi nu-i mai socotea fii ai Săi, căci 
răul ajunsese a extrem şi vrajba între cer şi pământ nespus de mare. 

De aceea, pentru a împăca cerul cu pământul trebuia să se nască un mijlocitor, 
un om şi, în acelaşi timp, Dumnezeu. Un mijlocitor care să ne poată învăţa calea 
către fericire prin exemplul Său. Şi iată că acest mijlocitor, care a venit ca să ne 





împace cu Tatăl Ceresc a fost vestit de Duhul Sfânt prin prooroci cu sute şi chiar 
mii de ani înaintea poporului evreu, din a cărui seminţie trebuia să se nască. 


Dar, nu numai poporul evreu aştepta un salvator care să-l scape din robia 
diavolului, ci întreg neamul omenesc, căci Dumnezeu luminase pe unii înţelepţi din 
fiecare popor ca să vadă şi să aştepte pe trimisul Lui întrupat, pe liberatorul 
omenirii, pe Mesia, pe Cuvântul lui Dumnezeu din cer. 


În istoria religiilor altor popoare găsim 
Că aşa aşteptau chinezii pe un oarecare rege păstor şi mare doctor, sfântul 
care va veni din cer ca să mântuiască lumea. Un mare învăţat a scris 
atunci că se va ridica un om sfânt care va face un ocean de fapte bune. EI 
va veni din cer şi va avea toată puterea pe pământ. 

+ Egiptenii aşteptau şi ei pe Isis, mama neamului omenesc care va naşte pe 
Horus, eroul care va zdrobi pe Tifon, vrăjmaşul neamului omenesc, adică 
pe diavol. 

4 Indieni aşteptau şi ei pe Brahma sau Vişnu, care va apare în chip omenesc, 
va sfărâma puterea celui rău, îi va răsturna tronul şi va repara ruinele 
omenirii. 

+ Perșii aşteptau pe Mitra, mijlocitorul suprem care va birui pe Ahriman, 
spiritul cel rău şi va uni într-o singură familie omenirea întreagă cu o limbă 
şi un sceptru. 

4 În Japonia, în Siham, în Tibet, pretutindeni popoarele din Orient aşteptau 
pe un Dumnezeu venit din cer care să-i înveţe pe oameni şi să repare 
greşelile lor. 

+ Popoarele din America ziceau că Purul va trimite din cer pe propriul său 
fiu, pentru a extermina şarpele. 

+ Mexicanii credeau într-o transformare reigioasă care va înlocui sacrificiile 
omeneşti. 

4 Aceeaşi aşteptare, aceeaşi nădejde se observă la popoarele din Occident. 

+ La Atena şi la Roma s-au dezvoltat două din cele mai mari civilizaţii din 
vechime. De la aceste înălțimi privirea lor a zărit fisura curată şi 
luminoasă a Aceluia ce trebuia să vină. 


Filozoful Socrate spunea ucenicilor săi: "Să nu cerem nimic zeilor, să aşteptăm un 
trimis din cer care va veni să ne înveţe datoriile noastre către zei şi către oameni 
şi să nădăjduim în bunătatea divină că această zi nu este departe". 

Puternica Romă de atunci asculta cu fericire cuvântul unui orator numit Cicerone 
care îi anunţa că un rege universal va veni şi va cârmui toate popoarele rege văzut 
al tuturor oamenilor; de asemeni, marele poet Virgiliu, în cântările lui, pomenea de 





un prinţ fiul cerului, vlăstar iubit ai zeilor el vedea globul pământesc clătinându-se 
în fundamentele sale. Pământul, mările şi cerul tresăltând de bucurie şi salutând era 
cea nouă ce se deschidea. 


Și, aşa, toate popoarele aşteptau cu nerăbdare venirea izbăvirii lor. Fiecare, după 
cum putea şi după cum era inspirat. Unii ziceau că va veni din Orient, alţii că din 
Occident. Dar, din Iudeea trebuia să vină Izbăvitorul, după Scriptură, cum se 
anunţase prin prooroci. Poporul evreu ştia şi când va veni acest trimis şi unde se va 
naşte. EI avea profeții săi, glasurile lor inspirate de Dumnezeu nu încetau a le 
făgădui un Mântuitor. 


Proorocul Isaia s-a ridicat şi a descoperit cu precizie portretul trimisului lui 
Dumnezeu. El zicea că va fi prunc: "Că Prunc se va naşte şi se va da nouă". El 
zicea că se va naşte din fecioară: "iară Fecioara în pântece va lua şi va naşte Fiu 
şi se va chema numele lui Emanuel, înger de mare Sfat. Sfetnic minunat, 
Dumnezeu biruitor, Domnul păcii, Părintele veacului ce va să fie". Acesta este 
Fiul lui Dumnezeu. El va învia din morţi, El va deschide ochii orbilor şi urechile 
surzilor. Atunci va sări şchiopul ca cerbul şi se va limpezi limba gângavului. 


Proorocul Miheea anunţă locul naşterii Mântuitorului zicând: "Și fu Berhleeme, 
casa Eufratului, mic eşti între miile ludeii că din tine va ieşi Mie să fie 
povățuitor în Israel". Şi aşa Dumnezeu a căutat să convingă şi să întoarcă pe fii 
rătăciţi şi revoltați acasă. Dar în zadar. Poveţele proorocilor le descopereau atât de 
clar chipul Fiului Său, ca să-L cunoască, dar ei tot nu L-au cunoscut! Omenirea era 
înăbuşită de toate viciile şi decăzută încât nu putea să ridice capul şi să privească 
cerul. Nimic nu se schimbase pe pământ şi răul rămăsese aproape general. Nu mai 
era decât un singur mijloc şi fără îndoială sublim şi hotărâtor. 


Pentru că lumea nu voia să vină la Dumnezeu, S-a hotărât Dumnezeu să vină la 
lume şi să Se sălăşluiască în mijlocul făpturilor Sale răzvrătite. Și la plinirea 
vremii, când a vrut Dumnezeu, S-a sălăşluit în pântecele Fecioarei Maria prin 
vestea cea bună a arhanghelului Gavriil şi prin încuviințarea acesteia. 


Trecuseră nouă luni de când îngerul Gavriil adusese vestea din cer Mariei că va 
naşte un fiu. Era aproape momentul când Fiul lui Dumnezeu trebuia să se nască în 
lume. losif şi Maria locuiau în Nazareth, la depărtare de peste 120 km de 
Bethleem. Ei nu aveau nici un motiv să se ducă în patria lui David, la Bethleem, 
dar se împliniră proorociile. Dumnezeu a insuflat împăratului Romei care domnea 
în lux şi era cel mai puternic din întreaga lume de atunci şi subjuga popoarele, să 
numere oamenii, să măsoare ţările ca să vadă ce impozite poate să pună. 





In ludeea toată ţara era în mişcare. Roma voia să ştie câţi urmaşi ai lui Avraam şi 
lacov au mai rămas în ţara părinților lor, şi la chemarea ei, nenorociţii evrei au 
trebuit să se înscrie în registrele mai-marilor stăpânirii. 


Împăratul Octavian August ocrotea religia păgână. EI făcea pe placul lumii, iar 
lumea păgână era mulţumită de el. lată ce sune împăratul Octavian August: "Am 
hotărât pentru popor şi nobilime să se serbeze 47 de jocuri, din care fiecare m-a 
costat 3 milioane bani. În aceste jocuri se vor lupta o mie de lei, o mai de porci, o 
mie de cerbi şi o mie de struți. Eu am băruit Galia, am învins Spania, am umilit 
Grecia, am supus Asia şi Africa, am subjugat Germania şi toate popoarele se 
închină înaintea mea, ca înaintea lui Dumnezeu". 


Ce vorbe mari! Câtă mândrie! Şi tocmai în timpul acela a ales Dumnezeu să se 
nască Fiul Său, într-o peşteră săracă din Bethleem. O dată cu naşterea Domnului 
Iisus Hristos a început şi numărătoarea anilor în toată lumea. Era schimbarea 
omenirii, venise izbăvirea cea de mult aşteptată. 


Pentru Iosif şi Maria, porunca dată de împăratul roman este porunca lui Dumnezeu. 
Ei pleacă şi, după o călătorie de câteva zile, ajung spre seară la Bethleem oraşul lui 
David (strămoşul Mariei din care s-a născut lisus). Maria şi losif s-au dus în 
Bethleem pentru că se trăgeau din familia regală, iar lisus era cu adevărat fiul lui 
David, după cum au spus mai înainte prooroci. 


Nimeni nu vedea mâna care urmăreşte toate din înălțime şi nimeni azi nu poate să 
pătrundă tainele lui Dumnezeu în ocârmuirea lumii! În acea noapte sfântă orăşelul 
Bethleem dormea fără să se îngrijească că Dumnezeu l-a cercetat şi fără să-i pară 
rău că l-a închis porțile şi nu L-a primit în casele lui. 


Să facem şi noi o călătorie până la Bethleem pe aripile credinţei noastre şi să 
vedem pe Cuvântul lui Dumnezeu care S-a făcut om. Ce vedem acolo? Un staul, 
un dulgher, o femeie săracă, puţine paie, un copil tremurând de frig. 


O, Doamne! Acesta este Fiul Tău? 
Acest umil copil este Acela care a fost aşteptat cinci mii de ani, anunţat de atâția 


profeţi, Împăratul Slavei şi Domnul păcii? 
De ce ai ales această stare atât de umilă, Doamne? 


Impăratul cerului şi al pământului s-a născut într-o iesle, în sărăcie. De mic ne- 





a arătat calea de urmat, calea lepădării de sine. De aceea, evreii nu L-au cunoscut 
şi II aşteaptă şi astăzi să sosească. 


Aşa din toate popoarele lumii unii au crezut, alții n-au crezut în Fiul lui Dumnezeu 
născut în peştera din Bethleem. Totuşi, în toate popoarele se află creştini şi ucenici 
ai lui lisus şi până la ziua judecății, când va veni a doua oară să judece viii şi 
morţii, va mai fi încă timp de a recunoaşte pe lisus ca Fiu al lui Dumnezeu?! Cine 
nu se va întoarce până atunci va rămâne în pieirea veşnică! Peştera unde s-a 
născut lisus există şi astăzi în Bethleem. Acolo s-a ridicat o biserică, dar nu 
numai acolo, ci pe tot pământul s-au înălţat biserici, unde în fiecare zi de 
sărbătoare se repetă minunea din peştera din Bethleem, prin Sf. Liturghie, însă 
cu o singură deosebire: 


4 Atunci lisus S-a arătat oamenilor faţă către față, iar acum la Sf. Liturghie 
se arată învăluit de tană sub chipul pâinii şi al vinului. 

4 Atunci s-a arătat un prunc culcat în iesle, acum se arată sub forma Sf. 
Împărtăşanii. 

4 Atunci o Fecioară L-a născut, acum Biserica Îl ţine în braţele ei. 


Y. Fecioara cea curată este Biserica Creştină Ortodoxă, 

Y bătrânul Iosif închipuie Vechiul Testament cât şi poporul ales care a crezut 
şi va crede până la sfârşitul veacurilor. 

Y- Bethleemul este lumea cea împietrită care nu L-a primit. 

Y Peştera este Altarul unde se săvârşesc toate tainele. 

Y. Ieslea este Sf. Potir din care ne împărtăşim noi, creştinii. 


Sfinţii Părinţi au rânduit ca să se prăznuiască naşterea Domnului o dată pe an la 25 
decembrie. S-a rânduit la sfârşitul anului, pentru că şi Domnul Hristos a venit în 
lume către sfârşitul veacurilor să împlinească legea, şi în vreme de iarnă, când 
inimile oamenilor sunt reci şi lipsite de căldură. 

Naşterea Domnului Hristos a fost altfel decât a noastră, a oamenilor păcătoşi. EI 
care S-a născut fără de păcat, trebuia să se nască mai presus de păcătoşi. Fecioara 
Maria nu a avut dureri la naştere şi cheile fecioriei nu s-au stricat. Pruncul Iisus a 
ieşit din pântecele Fecioarei, aşa cum mai târziu a intrat la ucenici prin uşile 
încuiate. 


Sf. Biserică se pregăteşte pentru marele praznic care ne stă înainte şi se îmbracă în 


” 


veşminte noi şi luminoase. În acest timp auzim cântându-se: 


". Acum ne pregătim şi noi creştinii, pentru a-L 





întâmpina pe Împăratul şi Mântuitorul nostru, căci fără o pregătire duhovnicească 
din partea noastră, în zadar sunt toate slujbele Bisericii. 


Sf. Biserică nu ne opreşte a ne îngriji şi de cele trebuincioase trupului ca să se 
veselească şi el împreună cu sufletul. 

Y Trupul închipuie pe bătrânul Iosif, logodnicul Maicii Domnului, iar 

Y. sufletul şi mintea, închipuie pe Fecioara Maria. 


Amândoi trebuie să se bucurie de naşterea Pruncului Sfânt Fiul lui Dumnezeu. 
Pentru a fi pregătiţi cât mai bine la marele praznic al naşterii Domnului, trebuie 


4 să curățim casa sufletului prin spovedanie sinceră şi curată, până la 
umilință. 

4 Să ne îmbrăcăm în haina cea nouă a pocăinţei, 

4 să ne pregătim masa inimii noastre cu tot felul de fapte bune; 
să punem acolo asemenea magilor: aur lămurit care este dragostea cu 
care Îl câştigăm pe Dumnezeu, pentru că Dumnezeu este Dragoste! 

+ Să punem lângă aur tămâie curată, adică sfânta rugăciune, căci ea este 
maica faptelor bune şi călătoreşte odată cu omul de la naşterea lui şi până 
la moarte. 


Rugaţi-vă pentru preoţi, rugaţi-vă unii pentru alţii, rugaţi-vă cei adormiţi, aduceţi- 
asemăna magilor şi păstorilor care au adus daruri Pruncului Iisus. 


Pe lângă acestea să punem pe masa bunătăţilor şi alte virtuţi: blândeţea, 
răbdarea, iertarea, post şi milostenie, ca în clipa când Oaspetele cel aşteptat va 
intra în casa noastră în clipa când Îl vom primi prin Sf. Împărtășanie pe Pruncul 
Iisus, el să Se odihnească în ieslea inimii noastre, să Se nască în noi, să-L vedem 
faţă către faţă, să cinăm cu EL. În clipa aceea vom deveni o Biserică vie, trupul 
peşteră, mintea fecioară şi vom putea cânta Slavoslovii împreună cu îngerii. 


EI, Dumnezeu, înconjurat de oştile îngereşti, de serafimi şi heruvimi, S-a pogorât 
într-o peşteră săracă. In numele cui şi pentru cine a venit? Credinţa noastră 
răspunde la această întrebare: "Pentru noi oamenii şi pentru a noastră mântuire". 


Să suspinăm că n-am putut face măcar ce au făcut înaintaşii noştri care-L adorau 
plini de fapte bune şi-i aduceau la iesle viaţa cea mai curată. Să ne cutremurăm de 





nemernicia noastră şi să-L întâmpinăm cu umilinţă, dar şi cu nădejde nestrămutată 
în mila şi bunătatea Lui. 


Dacă împărații şi domnii pământului fac graţieri deţinuţilor când li se naşte un fiu 
dorit, cu mult mai mult Dumnezeu ne va graţia pe noi osândiţii, greşiţii şi călcătorii 


legii Lui, la naşterea Fiului Său, lisus Hristos! 


Rugăciune 


Doamne lisuse Hristoase, Mieluşelul lui Dumnezeu care ai venit în lume să 
mântuieşti pe cei păcătoşi, dinte care cel dintâi sunt eu, vino şi în ieslea 
săracului meu Suflet şi luminează-l cu lumina Strălucirii Tale, făcându-l locaş 
dumnezeiesc, ca să fiu cu Tine în toate zilele vieţii mele în vecii vecilor. Amin. 





Părintele Ion Cârciuleanu - Genealogia Mântuitorului 


Există în cursul anului bisericesc pomenirea unor evenimente din iconomia 
mântuirii noastre care nu se reduc la o singură zi. Aşa se face că în jurul unor 
sărbători gravitează şi cele două Duminici: cea care precede şi cea care urmează 
acea dată; ba, mai mult, această pomenire este pregătită în mod deosebit în cursul 
mai multor zile. Astfel, de marele praznic al Naşterii Domnului se leagă această 
Duminică şi Duminica viitoare. Dar pentru ca însemnătatea acestui eveniment să 
fie şi mai evidentă, din 15 noiembrie începe postul şi pregătirea pentru această 
sfântă prăznuire. 


In atmosfera duhovnicească, creată de versul duios al colindelor noastre străbune şi 
de minunatele noastre cântări bisericeşti, ne apropiem cu emoție sfântă de staulul 
Betleemului unde în urmă cu 2000 de ani s-a născut Hristos, Domnul nostru. 


Fiecare din noi simţim, în mişcările, în vorbele, în trăirea noastră, în pregătirile ce 
se fac o atmosferă specifică: aceea a unei tainice aşteptări. 


Sufletele noastre se transpun într-o predispoziţie de sentimentală evlavie, pe care o 
strecoară în suflete apropierea lui “Moş Crăciun”. 





Bucuria acestei aşteptări este deopotrivă pentru tânăr ca şi pentru bătrân, pentru 
bogat ca şi pentru sărac. Ea este în toată curăţenia ei pentru orice suflet creştin, şi 
rămâne totuşi a copilaşilor cu suflete nevinovate, neatinse încă de rugina îndoielii. 


Cât este de sinceră şi curată fericirea lor, se poate vedea din zâmbetele lor 
neprefăcute. Oricine poate constata că izvorul acestor stări înălțătoare este sufletul 
lor curat. Zilele acestea sunt un prilej de pregătire, nu numai pentru corp, nu numai 
pentru bucuria trecătoare a zilei, ci mai ales pentru cea a sufletului. 


Duminica aceasta care premerge praznicului Crăciunului este închinată Sfinților 
Părinţi după trup al Domnului. Pentru aceasta şi pericopa evanghelică rânduită a se 
citi la Sfânta Liturghie ne aduce în ochii minţii cartea neamului lui lisus, 
genealogia Mântuitorului nostru lisus Hristos, apoi este amintită naşterea cea de 
sus a Domnului. De aceea, Părinţii Bisericii vorbesc în legătură cu Domnul 
nostru de două naşteri: una dumnezeiască, înainte de toţi vecii din tată fără 
mamă — şi alta omenească, în timp, la plinirea vremii (Gal. 4, 4) — din mamă fără 
tată. 


Evanghelia de astăzi, primul capitol al Sfintei Evanghelii după Matei este o parte 
de legătură între cele două părți ale Sfintei Scripturi, este legătura care ţine 
împreună Vechiul şi Noul Testament. Cartea neamului lui lisus arată că lisus 
Hristos, Domnul nostru a fost om cu adevărat — asemenea nouă, dar fără păcat — 
deci a avut înaintaşi. Sfântul Evanghelist Matei începe genealogia Mântuitorului cu 
Patriarhul Avraam, cel căruia însuşi Dumnezeu îi descoperise că întru el, adică 
întru seminţia şi urmaşii lui “se vor binecuvânta toate neamurile pământului” 
(Fac. 12, 3). 


Citirea sau auzirea celor 42 de neamuri sau generaţii de strămoşi ai Domnului 
prezentaţi de Evanghelistul Matei ne duce în atmosfera de aşteptare a tuturor celor 
din Vechiul Testament, care au aşteptat cu dor şi nerăbdare împlinirea 
protoevangheliei (Fac. 3, 15), care a fost cea dintâi veste bună dată de Dumnezeu 
protopărinților după cădere, că le va trimite un Răscumpărător. 


Împlinirea venirii lui Mesia era atât de mult dorită încât, în mentalitatea iudaică, a 
nu avea urmaşi însemna un blestem, o mare pedeapsă din partea lui Dumnezeu. 
Aceasta deoarece fiecare aştepta, dorea şi se gândea că poate din familia lui se va 
naşte Mesia cel mult aşteptat. 


Cele 42 de generaţii care aşteptau cu mult dor timpul mesianic sunt simbolizate în 
Biserica noastră şi această epocă a aşteptării este oarecum retrăită în noi înşine, în 





zilele Postului Crăciunului. Ne simţim şi noi cu patriarhii, drepții şi trăitorii 
Vechiului Testament în atmosfera de aşteptare a venirii în lumea noastră a 
“pruncului Celui mai înainte de veci”, cum spune o cântare bisericească. 

Sfântul Evanghelist Matei împarte cele 42 de generaţii cuprinse în această “carte a 
neamului lui lisus” în trei grupe, fiecare alcătuită din 14 nume. De la început se 
arată că lisus este din neamul lui David şi a lui Avraam, părintele poporului ales. 


Primii strămoşi după trup ai Mântuitorului - “cartea neamului” consemnată de el în 
Evanghelia după Matei - au fost Avraam, Isaac, lacov şi înşiră până la regele şi 
psalmistul David 14 generații. Se împliniseră astfel proorocirile rostite cu opt 
veacuri înainte de către Isaia profetul. “O mlădiță va ieşi din tulpina lui lesei (tatăl 
lui David) şi un lăstar din rădăcini le va da. Și se va odihni peste el duhul lui 
Dumnezeu.” (Isaia 11, 2), iar prin cuvintele proorocului Ieremia, Dumnezeu 
descoperă ... 


“Voi ridica din David odraslă dreaptă... şi odraslei aceleia i se va pune numele: 
Domnul — dreptatea noastră” (leremia 13, 16). 


A doua grupă de 14 generaţii din neamul Mântuitorului ţine de la psalmistul David 
până la ducerea poporului ales în robia babiloniană, iar cea de a treia de la această 
strămutare în Babilon, până la Hristos. 


Numărul 14 este format din 7 plus 7 şi această cifră are în Sfânta Scriptură un 
simbolism deosebit, ea reprezintă sfinţenia, plenitudinea, desăvârşirea. 


După enumerarea celor 42 de descendenţi ai Mântuitorului, în Evanghelia de astăzi 
este istorisită naşterea cea mai presus de fire a Mântuitorului nostru din Preacurata 
Fecioara Maria. Astăzi s-a împlinit proorocia lui Isaia: “Iată Fecioara va lua în 
pântece şi va naşte fiu şi vor chema numele lui Emmanuel, care se tâlcuieşte, cu 
noi este Dumnezeu” (Isaia 7, 14; Matei 1, 23). 


Sfânta Evanghelie de astăzi ne arată descendența umană a Mântuitorului, ne 
descoperă că Mesia este fiul omului, dar tot în această pericopă evanghelică — şi în 
unitate indivizibilă — ne este revelată şi originea dumnezeiască a Mântuitorului, că 
Cel ce S-a născut din Preacurata Fecioară Maria s-a zămislit de la Duhul Sfânt. 
Pruncul Mesia care îşi are obârşia sa pământească în David, Avraam şi Adam, este 
fiul Omului, dar este şi Fiul lui Dumnezeu (Luca 3, 38). 





Evanghelia de astăzi (Mat. 1, 1-25) ne conduce şi ne apropie ca un fior sacru de 
marele eveniment al Naşterii Mântuitorului lumii. Părrunşi de o sfântă emoție, 
(a în atmosfera “prăznuirii”, unicul lucru nou sub soare 


Întruparea Logosului divin, coborârea şi înomenirea Fiului lui Dumnezeu 
constituie un fapt esenţial pentru viaţa fiecărui om, ca chip al lui Dumnezeu, căci 
prin venirea Sa în condiţia noastră umană, ne-a redat demnitatea de fii ai lui 
Dumnezeu. Prin întrupare, Fiul lui Dumnezeu se integrează în lumea materială, 
intră în istorie. Şi noi, fiecare în parte şi toţi împreună suntem o parte a lumii 
acesteia. Deci venind în lumea noastră, Fiul lui Dumnezeu vine în propria noastră 
viaţă. 


Evanghelia aceasta, “cartea neamului lui lisus”, citită astăzi la Sfânta Liturghie, 
este un ultim apel adresat conştiințelor noastre, acum înainte de Crăciun, o 
chemare sfântă ca să ne pregătim nu să aniversăm un eveniment istoric, ci să facem 
ca Hristos Domnul să se nască şi din inimile noastre. La aceasta ne îndeamnă de o 
lună întreagă cântarea bisericească: “Hristos se naşte, măriţi-L”, iar graiul colindei 
întăreşte acest adevăr: “Astăzi S-a născut Hristos”, căci Hristos cel care s-a născut 
în ieslea Betleemului, de două mii de ani trebuie să se nască mereu şi în sufletele 
noastre. 


Se cuvine să primim pe Domnul în sufletele noastre aşa cum l-au primit moşii şi 
Strămoşii noştri pentru ca viaţa noastră să fie reaşezată în dragoste de 
Dumnezeu şi de oameni, ca Hristos să devină real, prezent, modelul vieţii 
noastre. Să ne conştientizăm de adevărul că aşa cum Hristos Domnul este din 
neamul lui Adam (Luca 3, 38) şi noi suntem din neamul lui Hristos, căci “suntem 
din neamul lui Dumnezeu” (F. Ap. 17,28). 


lată de ce acum, în această perioadă a anului bisericesc, răsună — în conştiințele 
noastre treze -, mai cu putere ca oricând cuvintele Domnului Hristos: “/ată stau la 
uşă şi bat; de va auzi cineva glasul Meu şi va deschide uşa voi intra la el şi voi 
cina cu el şi el cu Mine” (Apoc. 3, 20). 


Hristos Domnul, din dragoste, s-a întrupat şi din aceeaşi dragoste nemărginită 
vine mereu spre noi. Să nu-L lăsăm să aştepte în afara vieţii noastre, să nu-L 
îndepărtăm bineştiind că Domnul încearcă acum la poarta inimii noastre la “ceasul 
cinei”. El a mai bătut la uşa sufletului nostru şi dimineaţă şi la amiază şi poate 
acum bate pentru ultima dată la cină, înainte de a fi venit întunericul vieţii noastre - 
moartea - când nimeni nu mai poate lucra, cum zice Mântuitorul. 





Să ne deschidem sincer şi deplin inima şi să-L primim pe Domnul vieţii şi al 
păcii încredințate, fiindcă de acolo, din adâncul fiinţei va da existenţei noastre 
sensul cel mai înalt, cel mai adevărat. Şi ca să putem răspunde şi sluji Praznicul 
Naşterii Mântuitorului nostru lisus Hristos aşa cum se cuvine, privirile noastre să 
se oprească şi la cei din jurul nostru. 


Prăznuirea Praznicului Naşterii Domnului va găsi şi anul acesta copii orfani, 
dezmoşteniţi, multe familii văduvite, sărace etc.; către acestea trebuie să ne 
îndreptăm privirile şi dragostea noastră şi în noaptea când cerul se va deschide, 
vestind bucuria lumii, să ducem în ele căldura dragostei frățeşti. Numai aşa 
praznicul ce vine, va fi prilej de curată bucurie şi numai aşa Hristos va sălăşlui în 
sufletele noastre şi vom putea zice şi trăi: * 





Pr. Anthony M. Coniaris - Duminica dinaintea Naşterii Domnului (a tuturor 
părinţilor celor ce din veac bine I-au plăcut lui Dumnezeu) - Emanuel — cu noi 
este Dumnezeu 


“Acestea toate s-au făcut ca să se împlinească ceea ce s-a zis de Domnul prin 
proorocul care zice: “Iată, Fecioara va avea în pântece şi va naşte Fiu şi vor 
chema numele Lui Emanuel, care se tâlcuieşte: Cu noi este Dumnezeu'.” Nu 
“Emanuish“, adică cu noi este omul, ci “Emanuel“, cu noi este Dumnezeu! 
Evanghelia lui Matei începe cu prezenţa lui Dumnezeu între oameni — Emanuel — 
şi se încheie cu promisiunea prezenţei Sale continue: “Jată Eu cu voi sunt în toate 
zilele, până la sfârşitul veacului” (Matei 28,20). 


Cât de tragic este faptul că adesea creştinii vorbesc despre lisus la trecut — Hristos 
care a fost, sau la viitor — Hristos care va veni. Cât de rar ne gândim la EI la timpul 
prezent — cu noi este Dumnezeu. Și totuşi câtă nevoie avem de această promisiune 
a sa, în aceste zile de confuzie, întuneric şi zbucium. În Evanghelia lui loan ni se 
spune: “Cuvântul S-a făcut trup şi S-a sălăşluit între noi”. Este doar un alt mod 
de a spune: “Emanuel, cu noi este Dumnezeu”. Nu în ceruri îndepărtate, nu pe o 
planetă în nu ştiu ce galaxie, ci aici, între noi, părtaş la durerile noastre, ajutându- 
ne să ne ducem poverile, punând mâna cu delicateţe pe infirmităţile noastre, 
curățindu-ne de păcate, arătându-ne modul de viaţă care are valoare eternă. 


Se spune că deşi Papa Pius al XII-lea folosea în mod constant telefonul, era într-o 
singură direcție: nimeni nu îl putea suna pe Papa. Mulţi oameni cred că aceasta este 





problema lor principală cu Dumnezeu: nu pot să îl sune, să îl găsească, să 
comunice cu EI, să ajungă la EI. Atât de des Dumnezeu le pare îndepărtat, 
impersonal, ireal. Dar această situaţie a fost schimbată definitiv la Crăciun, când 
Dumnezeu s-a coborât pe pământ şi a stabilit între EI şi noi o linie telefonică 
bidirecţională, pentru ca prin lisus să putem să îl “sunăm” direct pe Dumnezeu, să 
îl găsim, să comunicăm cu EI, să îl atingem prin rugăciune, prin Sfânta 
Împărtășanie, prin Biblie şi prin Biserică. 


Crăciunul are un mesaj special de mângâiere pentru singuratici. Este mesajul lui 
Emanuel — prezenţa lui Dumnezeu cu noi, oricine am fi, oriunde am fi. Ca creştini, 
suntem chemaţi să împărtăşim această bucurie a prezenţei lui Dumnezeu alături de 
oameni. De Crăciun căutaţi o persoană singură şi faceţi-i o scurtă vizită. Arătaţi-i 
că vă pasă de ea, aşa după cum lui Hristos îi pasă de noi. Veţi pleca de acolo cu 
bucuria lui Dumnezeu în suflet. Aceasta va fi recompensa Dvs pentru că l-aţi purtat 
pe Emanuel la alţii, pentru a umple vidul unei inimi goale. 


O promisiune împlinită 


Să ne îndreptăm acum atenţia spre două persoane care au regăsit promisiunea 
prezenţei lui Dumnezeu împlinită în vieţile lor. David Livingstone la întoarcerea 
sa după şaisprezece ani petrecuţi în Africa, Slăbit de 27 de îmbolnăviri, cu un 
braț atârnând inutil după ce a fost muşcat de un leu, i-a întrebat pe Studenții 
Universităţii din Glasgow: “Ştiţi ce m-a susţinut în mijlocul încercărilor, 
dificultăţilor şi singurătăţii, în viaţa mea de exil? A fost promisiunea lui 

2.999; 


Dumnezeu: “lată Eu cu voi Sunt în toate zilele, până la sfârşitul veacului". 
Emanuel — cu noi este Dumnezeu. 


SR 5 2 


Când Frederick B. Snite, Jr., absolvent de Notre Dame, a mers în călătorie cu 
părinţii săi în China, unde a fost lovit subit de paralizie infantilă. Medicii i-au 
dat cam o săptămână de viaţă. Ceea ce nu ştiau medicii însă era puterea mare a 
credinţei care îi susţinea viaţa. El a trăit câţiva ani, s-a căsătorit şi a avut o 
familie. Mulţi ani a trebuit să trăiască nemişcat. Luni întregi muşchii respiratori 
i-au fost parţial paralizaţi, astfel că nu putea spune nici un cuvânt. Când în 
Sfârşit şi-a recâştigat parţial controlul vocii, el a spus încet primul cuvânt: 
“Dumnezeu”. Mai apoi, i-a mărturisit unui preot care l-a vizitat acasă: 
“Singurul lucru care m-a ţinut tare în perioada de încercare, atunci când nu 
puteam Să respir, să vorbesc, a fost credinţa mea în Dumnezeu. Ştiam că EI este 
cu mine şi că poate să îmi audă rugăciunile tăcute.” Emanuel — cu noi este 
Dumnezeu! 





S 664 


Trăind o viaţă “împreună” 


Promisiunea prezenţei lui Dumnezeu îi ajută pe creştini să ducă o viaţă împreună: 
Dumnezeu şi cu mine. Sfântul Pavel de exemplu, a trăit o viaţă împreună. EI 
mărturiseşte: “Toate le pot întru Hristos, Cel care mă întăreşte” (Filipeni 4,13). 
Nici un creştin nu îşi poate atinge potenţialul deplin sau să îşi folosească toate 
forţele, decât dacă îşi face a sa puterea lui Dumnezeu, decât dacă trăieşte o viaţă 
împreună cu Hristos. Fostul alcoolic, ieşit din şedinţele de AA, trăieşte o viaţă 
împreună. El a învăţat să spună: “Eu nu pot să depăşesc problema băuturii, 
Doamne... dar noi, împreună, putem!” Emanuel — cu noi este Dumnezeu! 


3 ste e 

“Cum poți Să faci faţă vieţii cu atâta succes?”, l-a întrebat cineva pe un creştin. 
“Prin rugăciune”, a răspuns el. 
“Ce înţelegi prin rugăciune? ” Creştinul a răspuns: “Cu mult timp în urmă eram 
atât de preocupat de o mulţime de lucruri încât aproape m-am îmbolnăvit. M-am 
rugat Domnului şi EI la final mi-a răspuns. Ştii ce mi-a spus? * 

'” Emanuel — cu noi este 
Dumnezeu! 


i se ste 


Un faimos chirurg îşi apleca mereu capul şi se ruga înainte de operaţii. Un 
reporter, asistând la o operaţie şi văzându-i gestul, l-a întrebat uimit: 
“Întotdeauna vă rugaţi înainte de operaţie?” Chirurgul i-a răspuns zâmbind: 
“Întotdeauna. Deoarece nu ştiu niciodată ce probleme pot să apară, şi nici când 
va trebui să las bisturiul pe mâna Marelui Medic, ca să mă conducă. De multe 
ori în operaţiile pe care le-am făcut, când ajungeam la capătul puterilor mele 
umane, Dumnezeu a preluat operaţia şi a dus-o la final.” Emanuel — cu noi este 
Dumnezeu! 


Marele dar al lui Dumnezeu, dat nouă de Crăciun, nu a fost nici un cod etic nici o 
nouă filozofie, ci El însuşi! Creştinismul este mult mai mult decât o serie de 
porunci. Mai mult decât orice, este o Prezenţă: 


4 Cu noi este când suntem în necazuri — să ne scoată din ele. 
+ Cu noi când suferim — să ne şteargă lacrimile. 

+ Cu noi când cădem — să ne ajute să ne ridicăm. 

+ Cu noi când suntem slabi — pentru ca să ne întărească. 

+ Cu noi în moarte — să ne facă încrezători. 





4 Da, şi rămâne cu noi definitiv şi după moarte — într-un loc în care “cele ce 
ochiul n-a văzut şi urechea n-a auzit, şi la inima omului nu S-au Suit, pe 
acestea le-a gătit Dumnezeu celor ce-L iubesc pe EL” (| Corinteni 2,9) 


“Nu vă temeţi. Căci, iată, vă binevestesc vouă bucurie mare, care va fi pentru tot 
poporul.” (Luca 2,10). 


“Iată, Fecioara va lua în pântece şi va naşte fiu şi vor chema numele lui 
Emanuel” (Isaia 7,14) — cu noi este Dumnezeu! 


(Traducere: Radu Capan) 





IPS Andrei Rymarenko - Duminica dinaintea Naşterii Domnului (a tuturor 
părinţilor celor ce din veac bine I-au plăcut lui Dumnezeu) - Adame... unde 
eşti? 


“Adame... unde eşti?” (Facerea 3,9). Aceasta este vocea lui Dumnezeu care 
răsună în conştiinţa lui Adam după căderea în păcat, voce care îl chinuie în 
interior. Atâta timp cât Adam a ascultat de Dumnezeu — a îngrijit Paradisul, 
primind forţă pentru această sarcină mâncând din roadele Pomului Vieţii — el a 


fost în comuniune neîntreruptă cu Dumnezeu. În inima Sa era o linişte şi o 
bucurie continuă. Dar după ce a gustat din roadele interzise ale Pomului 
Cunoaşterii Binelui şi Răului, legătura comuniunii cu Dumnezeu a fost ruptă în 
inima lui Adam. Păcatul stătea ca un perete între Dumnezeu şi om. 


Din acest moment a început o nouă istorie a vieţii omului pe pământ. Omul trăia 
acum Sub un blestem şi îşi obținea pâinea prin sudoarea muncii. Dar în ciuda a 
tot ce făcea, în inima lui nu mai regăsea acea bucurie din Paradis. Viaţa omului 
a continuat cu păcatul alături. Păcatul a fost spălat de Potop, dar a continuat şi apoi 
să stăpânească omul; iar confuzia Babelului a umplut întreaga lume. În acest 
întuneric însă, în această nelinişte ce nu poate fi mângâiată, găsim un om care a 
descoperit bucuria spirituală. Acesta este Avraam. Lui i-a fost dată legea vieţii şi | 
s-a promis venirea pe pământ a Mântuitorului lumii, a doua Persoană din Sfânta 
Treime. 


Secolele au trecut; oamenii îl aşteptau cu nerăbdare pe Mesia cel promis. Oamenii 
tânjeau să fie eliberaţi de păcat, dar fără Pomul Vieţii, fără Mesia cel promis, acest 
lucru nu se putea întâmpla. Şi în fine, la plinirea timpurilor, s-a întâmplat. 
Mântuitorul lumii a venit pe pământ, pentru a scăpa lumea de păcat. A împlinit 
poruncile date omului, de a-l iubi pe Dumnezeu şi pe aproapele. Mai presus de 





toate însă, EI a refăcut acel Pom al Vieţii care a fost în Paradis, care l-a ajutat pe 
Adam să fie în comuniune cu Dumnezeu. Acestea sunt cuvintele cu care Domnul 
Însuşi a anunţat acest Nou Legământ al comuniunii cu Dumnezeu: “Cel ce 
mănâncă trupul Meu şi bea sângele Meu rămâne întru Mine şi Eu întru el” 
(loan 6,56). 


Astăzi Biserica, în lectura evanghelică, enumeră numele acelor bărbaţi care au fost 
drepți şi au pregătit venirea Mântuitorului. Îi numim Părinţi. Prin viețile lor ei ne- 
au dat speranţa primirii acelei bucurii şi a acelei păcii a inimii pe care Adam le 
avea în Paradis. Şi de aceea noi suntem atât de recunoscători faţă de ei şi le cerem 
în rugăciune să ne ajute să luăm parte la această bucurie a Naşterii lui Hristos. 


“Adame... unde eşti? ” Chiar şi acum această întrebare eternă răsună în conştiinţa 
noastră. Desigur, nu în sens geografic: Dumnezeu ştie unde suntem fiecare dintre 
noi. Ci în sensul relaţiei cu EI, al relaţiei cu Dumnezeu. Să căutăm să nu lăsăm 
această întrebare fără răspuns! Să putem spune: sunt aici, Doamne, la staulul 
Tău, în Biserica Ta, în faţa potirului Tău — “Cred, Doamne, şi mărturisesc că Tu 
eşti Hristos, Fiul lui Dumnezeu cel viu, care ai venit în lume Să-i mântuieşti pe 
cei păcătoşi”, 


(Traducere: Oana Capan) 





Pr. George Dimopoulos - Duminica dinaintea Naşterii Domnului (a tuturor 
părinţilor celor ce din veac bine I-au plăcut lui Dumnezeu) - Unele obligaţii 
indispensabile 


“Pus-ai întuneric şi S-a făcut noapte”, ne spune psalmistul pentru a ne învăţa 
despre scurgerea timpului. Cu adevărat, frații mei, timpul zboară. Suntem deja la 
ultimele pagini ale cărții intitulată “Anul”. Cât de repede a trecut! Şi odată cu 
timpul trecem şi noi. Câţi dintre cei dragi nouă nu au plecat dintre noi: părinţi, 
fraţi, rude, prieteni, cunoştinţe, şi câţi nu s-au dus cu un vis neîmplinit. Poate unii 
dintre ei îşi făcuseră deja planuri pentru Crăciun. Dar din păcate nu l-au mai prins 
— firul vieţii lor s-a întrerupt. Câţi nu mor chiar înainte de Crăciun. Vreţi o dovadă? 
Luaţi ziarul şi căutaţi la rubrica de anunţuri funerare şi veţi vedea câţi oameni mor 
zi de zi. Nu vă place cum a început predica, nu? O predică despre moarte este 
urâtă. Dar este inevitabilă. Toate celelalte lucruri sunt relative. Banii, gloria, 
poziţia socială, serviciul, frumuseţea, fericirea... Un lucru este sigur — moartea, iar 
apoi judecata. 


Dar moartea nu există! A fost abolită acum două mii de ani, când în acea noapte 
Fiul lui Dumnezeu, a doua Persoană din Sfânta Treime, s-a născut în micul oraş 
Betleem, din sânul Fecioarei Maria, iar profeția s-a împlinit. Întruparea Cuvântului 
lui Dumnezeu este numită, în limbaj teologic, un mister: “Și Cuvântul s-a făcut 
trup şi s-a sălăşluit între noi şi am văzut slava Lui, Slavă ca a Unuia-Născut din 
Tatăl, plin de har şi de adevăr” (loan 1,14), scrie discipolul iubit al lui Hristos, 
Sfântul loan. Cum s-a făcut Cuvântul trup? Aceasta a fost şi va rămâne un mister 


pentru mintea omenească. Prin Adam a venit păcatul, iar prin păcat a venit moartea 





omului pentru toate generaţiile. Prin lisus, viaţa domneşte şi moartea este învinsă: 
“De aceea, precum printr-un om a intrat păcatul în lume şi prin păcat moartea, 
aşa şi moartea a trecut la toţi oamenii, pentru că toţi au păcătuit în el” (Romani 
52). 


Suntem invitaţi să celebrăm acest mister din nou. Un mare eveniment istoric. Fără 
comparaţie. Acest eveniment a schimbat cursul istoriei. Celebrarea naşterii lui 
Hristos este mama sărbătorilor. Sunteţi gata, fraţii mei, să celebrăm o sărbătoare 
atât de mare? Puneţi-vă singuri întrebarea şi dați un răspuns: da sau nu. Intenţia 
mea este să vă ajut cu această predică. Vă voi da unele indicii. 


Primul este puritatea sufletului. Vă amintiţi Fericirile din predica lui Hristos de pe 
munte? Deschideţi Evanghelia lui Matei la capitolul V. Între Fericiri găsim: 
“Fericiţi cei curaţi cu inima, că aceia vor vedea pe Dumnezeu. ” Cu alte cuvinte 
Iisus îi binecuvântează pe cei care au inimile libere de pasiuni, ură, dorinţe rele. 


Să observăm cum interpretează Atanasie cel Mare sensul acestei Fericiri: “Aşa 
după cum o oglindă murdară nu reflectă, la fel şi o inimă necurată nu îl poate 
primi pe Dumnezeu. ” 


De aceea este imperativ să avem inimile curate pentru a-l putea vedea pe Iisus 
Hristos; şi de ce trebuie să ne curăţăm sufletele? 


IIS ne ai răspunsul: “De toate dorinţele pătimaşe.” Şi 


unde putem face această curăţire? În Sacramentul Spovezii. Vă ştiu ezitările şi 
obiecțiile, dar ele sunt nejustificate. Aşa după cum aveţi grijă de sănătatea Dvs 
fizică, trebuie să aveţi grijă şi de sănătatea sufletului Dvs. Domnul spune: “Ce ar 
putea să dea omul, în schimb, pentru sufletul său?” (Marcu 8,37). Suntem cu toţii 
călcători ai poruncilor lui Dumnezeu. Suntem toți păcătoşi. Undeva Sfântul Ioan 
Gură de Aur spune că păcatul este asemenea prafului şi deşi închidem ferestrele 
şi uşile caselor noastre, praful tot ajunge pe mobilă. În acelaşi mod ne “vizitează” 
păcatul chiar şi când nu îl dorim. 


După ce v-aţi curăţat de orice patimă, trebuie să faceţi fapte bune. Aceasta este o 
sarcină de zi cu zi, dar în special pentru zilele de Crăciun. Trebuie să împărtăşiţi 
bunurile şi bucuriile cu oamenii nevoiaşi. Dacă nu găsiţi lângă Dvs veţi găsi în 
orfelinate de exemplu. Nu uitaţi nici de seminariile teologice unde se pregătesc 
soldaţii lui Hristos. Mâine vor sluji în biserica Dvs, în comunitatea Dvs. În fine, 
mai sunt şi azilurile de bătrâni. Sirah spunea în Biblie: “Copile, ai grijă de tatăl tău 
la bătrâneţe şi nu aduce tristeţe în viaţa lui. Și dacă îşi pierde minţile, iartă-l şi 





poartă-i respect chiar dacă tu eşti mai puternic ca el.” Altundeva el spune din 
nou: “Cinsteşte-ţi bătrânii şi la această vârstă, deoarece noi suntem cei care i-am 
îmbătrânit.” 


Veniţi, fraţii mei, la Sacramentul Sfintei Împărtăşanii. Primiţi-l pe Hristos cu 
iubire, cu credinţă; altfel, dacă celebraţi Crăciunul fără mărturisire, fără iertare, fără 
fapte bune, fără iubire, fără Sfânta Împărtăşanie, Crăciunul va fi unul fără Hristos. 
Veţi celebra doar darurile şi mâncărurile, dar casa vă va fi fără Hristos. Şi mai rău, 
Dvs veţi rămâne fără Hristos. Nu, fraţii mei, de o mie de ori nu! Hristos ne acceptă 
şi în ceasul al doisprezecelea. Nu ezitaţi să veniţi. În ceruri va fi bucurie. Vor fi 
trase clopote şi îngerii lui Dumnezeu vor celebra întoarcerea Dvs. Veniţi! 


Maşgii îl adoră pe lisus 
Magii, înainte de-a ajunge la Betleem, au trecut pe la Ierusalim şi au întrebat 
despre locul unde s-a născut Împăratul iudeilor. Împăratul iudeilor nu poate fi un 
altul decât cel care s-a născut. Dacă ar mai fi vreunul, ar fi uzurpator. Prin 
întrebarea “unde s-a născut”, de fapt, ei anunţă naşterea Împăratului. Aceasta ar fi 
trebuit să fie o ştire bună, deoarece poporul îl aştepta de secole pe Mesia, însă era 
un rege, Irod, care era uzurpatorul. Irod nu era din casa lui David. 


Noi ne-am aştepta la o explozie de bucurie, dar Irod şi întregul Ierusalim se tulbură 
la auzul acestei veşti. Poate înţelegem că lui Irod îi era frică să nu-şi piardă tronul, 
dar ne este mai greu să înţelegem faptul că tot Ierusalimul era tulburat. lată că 
naşterea lui Mesia stârneşte tulburare şi refuz. 


Din Vechiul Testament (Mihea 5) ştim că la Betleem, David a fost păstor şi a fost 
încoronat de Samuel ca şi “păstor” al lui Israel... Irod şi Ierusalimul nu se 
deranjează, nu vor să înţeleagă şi refuză să i se închine lui lisus Mesia. 


Magii, nişte păgâni, care nu cunosc Scriptura, îl recunosc pe lisus ca Rege şi-i aduc 
daruri ca unui Rege. Oare această parte a Evangheliei n-a fost scrisă pentru noi, 
pentru ca exemplul Magilor să ne încurajeze să-L propovăduim pe lisus? 


În această parte a evangheliei se repetă de patru ori îndemnul adresat lui Iosif: “Ja 
pruncul şi pe mama sa şi fugi în Egipt”. Chiar dacă scrierile apocrife se complac 
în a prezenta călătoria sfintei familii în Egipt ca fiind acompaniată de multe minuni 
menite să-o protejeze de pericolele iminente, realitatea este alta. 


Evanghelistul Matei relatează că lisus şi părinţii Săi sunt nişte simpli refugiaţi. El 
accentuează că avem un Dumnezeu care, nu doar cu vorba, ci şi cu fapta — chiar de 





la intrarea Sa în lume -, se alătură miilor de refugiaţi din zilele sale şi din zilele 
noastre (sud-americani, est-europeni, africani). (Starea dificilă de refugiat: fără 
casă, fără masă, fără un loc de muncă stabil, fără o carieră, fără prieteni şi fără 
relaţii, este una dintre cele mai dramatice situaţii pentru orice familie. La acest 
nivel coboară lisus, pentru ca de aici să ridice zecile de mii de oameni asupriți de 
semenii lor). 


(Traducere: Radu Capan) 





Pr. Gheorghe Neamţiu - Duminica dinaintea Naşterii Domnului (a tuturor 
părinţilor celor ce din veac bine I-au plăcut lui Dumnezeu) 


"Veseleşte-te, Bethleeme; Efrata, găteşte-te, 

căci iată Mieluşeaua, pe Păstorul cel Mare 

în pântece purtându-L, se grăbeşte să-L nască. 
Pe acesta văzându-L, purtătorii de Dumnezeu 
Părinţi se bucură, lăudând împreună cu păstorii 
pe Fecioara, ceea ce l-a nutrit cu lapte." 


(Condacul Înainteserbării) 


Astăzi, în duminica dinaintea Naşterii Mântuitorului, Sfânta Biserică face 
"pomenirea tuturor Părinților care din veac bine au plăcut lui Dumnezeu, începând 
de la Adam până la Iosif logodnicul Presfintei Născătoare de Dumnezeu", adică 
pomenirea tuturor drepţilor din Testamentul Vechi, care, cu sute şi mii de ani 
înainte de venirea Mântuitorului, L-au văzut prin credinţă şi s-au bucurat în 
nădejdea neclintită a mântuirii pe care El avea s-o aducă omenirii, sprijinindu-şi ei 
credinţa şi speranţa numai pe profeţiile făcute despre Mesia. 


Prin această trăire în credinţa şi nădejdea în viitorul Mesia, ei s-au mântuit, 
ajungând după moarte în limb, de unde Mântuitorul i-a eliberat prin moartea şi 
învierea sa glorioasă. 


Cartea neamurilor lui lisus Hristos, această genealogie unică ce urcă până la Adam, 
ne demonstrează că lisus Hristos este şi om adevărat, iar profeţiile despre EI, 
făcute cu atâta acuratețe, cu zeci de veacuri înainte de venirea Lui, despre naşterea, 
viaţa, patimile, moartea şi învierea Sa glorioasă, ne dovedesc cu prisosinţă că lisus 
este şi Dumnezeu adevărat, Mântuitorul promis. 





Spre a nu ne extinde prea mult, vom cita numai profeţiile care se referă la 
conceperea şi naşterea Mântuitorului, mărginindu-ne, cu privire la celelalte care se 
referă la alte întâmplări din viaţa Lui, să indicăm doar locul unde le putem afla. 


Zămislirea lui lisus Hristos dintr-o fecioară este anunţată încă în Cartea Facerii, 
III,15, unde Dumnezeu blestemă pe diavol astfel: "Vrăjmăşie voi pune între tine şi 
femeie, între sămânţa ta şi sămânţa ei; el îţi va zdrobi capul tău, iar tu îi vei 
urmări călcâiul ei". 


Naşterea lui lisus din fecioară este profeţită de Isaia, VII,14, unde citim: "/ară 
fecioara va concepe şi va naşte fiu şi se va chema numele lui Emanuel, ce se 
tâlcuieşte Mântuitor". 


Timpul venirii Mântuitorului este prezis în Cartea Facerii, XLIX,10, unde citim că 
Iacob, înainte de moarte, binecuvântându-l pe luda, fiul său cel mai mare, îi zice: 
"Nu va lipsi sceptru din Iuda şi toiag din coapsele lui, până ce nu va veni 
Împăciuitorul şi de E vor asculta toate popoarele". 


Locul naşterii Mântuitorului - Bethleemul - este profeţit de Miheia, V,1-4, "Și tu 
Bethleeme, casa Efrata, cu nimic nu eşti mai mic între cetăţile ludeei, căci din 
tine se va naşte povăţuitor, al cărui început este din veşnicie". 


Cu o exactitate uimitoare se profeţeşte că Pruncul ce se va naşte este Dumnezeu şi 
se va naşte din neamul regelui profet, David (Ps 88,33-37; 131,11; Is LX,5-6; lerem 
XXIII,5-6); că se va numi Nazarinean (Jud XIII,5); Profet (Deut XVIII,15-18); 
Arhiereu (Ps 109,4); Împărat (Deut XXIV,172; Ps 2, 7-8). 


Se profeţeşte că va fi mijlocitorul unui legământ, aşezământ sau testament nou (Is 
LV,3,4); că se va numi Hristos (Daniil IX,25-26); Sfântul Sfinţilor (Danul 1X,24); 
piatra unghiulară a Bisericii (Ps 117,22,23); lumina şi mântuirea neamurilor (Is 
XI,10; XLIIL,6) şi că va duce mântuirea până la marginile pământului (Is XLIX,6); 
că se va chema Fiul lui Dumnezeu (Ps 11,6), va grăi în pilde (Ps 77,2) şi va face 
minuni (Is XXXV,6); "pus lângă cei fărădelege" (Is LIII,9); că va fi blând şi iubitor 
(Is XL,11), disprețuit (Ps 22,7-9); că va intra triumfal în Ierusalim pe mânz de asin 
(Zah 1X,9); că va fi vândut cu 30 de arginţi, şi cu banii se va cumpăra țarina 
olarului (Zah XI,12-13); că va suferi până la moarte pentru păcatele poporului (Is 
LIII,3); că va fi bătut, pălmuit, dar va tăcea în faţa prigonitorilor (Is L,60; LIII,7); 
că va fi batjocorit şi răstignit (Ps 22,6-8,19); că va fi adăpat cu fiere şi oţet (Ps 
68,22), că va fi socotit cu făcătorii de rele (Is LIII,12); că hainele Lui vor fi 





împărțite şi cămaşa va fi trasă la sorți (Ps 21,19); că va fi îngropat, dar a treia zi va 
învia (Ps 53,8 şi 10) şi că va şedea de-a dreapta Tatălui (Ps 109,1). 


Toate aceste profeţii, făcute, cum spusesem, cu sute şi mii de ani înainte de venirea 
Mântuitorului, s-au împlinit întocmai în persoana Lui. 


Dar aşteptarea Mesiei, a unui lIzbăvitor, întemeiată la Evrei pe profețiule 
Testamentului Vechi, o afăm nu numai în sânul poporului ales, ci şi la marii 
înţelepţi şi gânditori ai antichităţii, care se fac ecoul acestor profeţii, exprimându-și 
credinţa întru-un viitor Salvator al omenirii. Astfel, 
** Indienii aşteptau întruparea unui zeu care să zdrobească capul şarpelui,; 
* Chinezii aşteptau pe "Omul din Apus", care să aducă fericirea dorită; 
+ Grecii credeau că Prometeu nu va putea scăpa de chinuri până ce un zeu nu 
le va lua asupra lui; 
*% Platon şi Aristotel credeau în Logosul sau Înțeleptul universal, iar Tacit, 
Suetoniu, Virgiliu, sibilinele şi magii arătau că, pe vremea lor, aşteptarea 
unui Mântuitor care avea să vină din Orient, era generală. 


Că profeţiuile amintite se referă la Mântuitorul o dovedeşte faptul că Evangheliştii, 
pe măsură ce istorisesc viața Mântuitorului, citează profeţii şi profeţiile privitoare 
la faptele descrise. Astfel, când Iosif, logodnicul Preacuratei, aflând că Ea este 
gravidă, vrea s-o părăsească pe ascuns, un înger îi vorbeşte în vis: "Iosife, nu fe 
teme a lua pe Maria, căci ce s-a zămislit în Ea este de la Spiritul Sfânt. Ea va 
naşte fiu şi îi vei pune numele lisus, căci acesta va mântui pe poporul Său de 
păcate" (Matei I, 20-21). Sfântul Matei - care relatează acest fapt - adaugă: "Și 
toate acestea s-au făcut ca să se împlinească ce s-a zis de Domnul prin profetul 
ce zice: «Iată fecioara va lua în pântece şi va naşte fiu şi vor chema numele lui 
Emanuel, ce se tâlcuieşte: Cu noi este Dumnezeu" (Matei 1,22-23). 


De asemenea, când magii întreabă pe Irod: "Unde s-a născut lisus", Irod, tulburat, a 
chemat preoţii şi cărturarii cunoscători ai profeţiilor, care i-au răspuns: "În 
Bethleemul ludeei, căci aşa s-a scris prin profetul (Mihea V,2): «Și tu, 
Bethleeme, pământul ludeei, cu nimic nu eşti mai mic între oraşele ludeei, căci 
din tine va ieşi povăţuitor care va paşte poporul meu Israil»" (Matei II, 5-6). 


Apostolul Filip, când e chemat de Iisus, aleargă şi îi spune lui Natanail: "Am aflat 
pe Acela despre care a scris Moise în lege şi profeţii, pe lisus" (loan I, 45). 


Mai mult. Insuşi lisus confirmă împlinirea profeților în persoana Sa. Astfel, când 
femeia samarineancă îi zice lui lisus: "Știu că va veni Mesia care se cheamă 





Hristos", lisus îi răspunde: "Eu sunt care vorbesc cu tine" (loan IV, 25-26). Iar în 
sinagoga din Nazaret, lisus, după ce deschide Biblia şi citeşte în auzul cărturarilor 
versetele 1 şi 2 din cap. LXI al profeției lui Isaia, care erau despre Sine, închizând 
Cartea, le zice: "Astăzi s-a împlinit Scriptura aceasta în urechile voastre" (Luca 
IV,16-21). 


Bazaţi pe acestea şi pe celelalte profeţii, drepţii din Testamentul Vechi, pe care îi 
amintim azi, s-au mântuit, prin credinţa şi speranţa lor în Mântuitorul care avea să 
vină. 

Dar, dacă credinţa şi speranţa lor în mântuire erau atât de vii şi neclintite, cu cât 
mai Vii şi puternice trebuie să fie credinţa şi speranţa noastră, a celor care ştim că 
Mântuitorul a venit şi a înfăptuit opera răscumpărării, având noi mărturia de 
nezdruncinat a apostolilor şi evangheliştilor care L-au văzut şi cărora EI le-a 
dezvăluit tainele Împărăției Sale, în cei peste trei ani cât a fost împreună cu ei, până 
la moartea pe Cruce! 


În faţa mărturiei acestora şi a milioanelor de martiri şi mărturisitori ai credinţei, şi 

noi, îngenuncheaţi în peştera din Bethleem, 
Y să ne mărturisim credinţa şi iubirea faţă de Pruncul lisus, Profetul care ne-a 
adus cunoştinţa cea mai înaltă despre Dumnezeu-Tatăl: "Cine mă vede pe 


Mine, vede pe Tatăl", căci "Eu sunt Tatăl şi Tatăl în Mine este"; 

Y să ne mărturisim credinţa în lisus Arhiereul care prin jertfa Crucii ne-a 
împăcat cu Tatăl, lăsându-ne Sfintele Taine ca tot atâtea izvoare de 
primenire Şi sporire a vieţii divine din noi; 

“să ne mărturisim credinţa în lisus Împăratul universal, care, prin poruncile 
Sale, ne conduce la Împărăţia Sa cerească. 


Primind lumina cuvântului său, purificându-ne şi sporindu-ne viaţa sufletească 
prin harul Sfintelor Taine şi înfăptuind în viaţa noastră voinţa Sa, EI însuşi se 
va naşte şi va sălăşlui în mod mistic în ieslea sufletului nostru, căci El ne-a 
asigurat: "De mă iubeşte cineva va păzi Cuvântul Meu şi Tatăl Meu îl va iubi şi 
la EI vom veni şi sălaş la EI vom face" (loan XIV,23). Amin. 





Pr. Mihai Tegzeş - Duminica dinaintea Naşterii Domnului (a tuturor 
părinţilor celor ce din veac bine I-au plăcut lui Dumnezeu) - lisus-Mesia, fiul 
lui Avram, fiul lui David 


Evanghelia lui Matei este construită pe cinci discursuri mari ale lui lisus: cap.5-7: 
predica de pe munte; cap. 10: tema despre misiune; cap. 13: pildele lui lisus; cap. 
18: discursul despre biserică şi cap. 23-25: tratatul despre viaţa veşnică. 


Această evanghelie este încadrată de două expresii similare care îl privesc în mod 
direct pe lisus. Prima, cu verbul la viitor, se găseşte la cap. 1, 23 în care este 


amintit numele Emanuel, adică Dumnezeu va fi cu noi (la viitor, deoarece este 
vorba de o profeție), iar a doua, chiar spre finalul evangheliei, dar cu verbul la 
prezent, unde din nou se aminteşte numele Emanuel: (c. 28, 20) Iată eu sunt cu voi 
în toate zilele, până la sfârşitul lumii. “Eu voi fi” de la început şi “Eu sunt” de la 
sfârşit, arată că lisus şi-a ţinut promisiunea. Notăm că în acest sens, Evanghelia lui 
Matei nu relatează despre Înălțarea la cer, deoarece evanghelistul doreşte să 
accentueze faptul că lisus rămâne mereu cu noi: în timpul misiunilor preoților (Mt. 
10, 40 Cine vă primeşte, pe mine mă primeşte); în Biserică (Mt. 18, 20 Căci unde 
se află doi sau trei adunaţi în numele Meu, acolo Eu mă aflu în mijlocul lor şi în 
cei săraci (Mt. 25, 34-37 Veniţi, binecuvântaţii Părintelui Meu, moşteniţi 
Împărăţia pregătită pentru voi de la întemeierea lumii. Căci am fost flămând şi 
voi mi-aţi dat de mâncare; am fost însetat iar voi mi-aţi dat de băut; am fost 
străin, iar voi m-aţi ospătat; gol, iar voi m-aţi îmbrăcat...). 


De fapt, evanghelistul Matei insistă ca oamenii să asculte de lisus şi ca atare să se 
comporte cuviincios, să facă cât mai multe fapte bune, deoarece toți vor fi judecaţi 
cu privire la cum au trăit şi cum s-au comportat pe pământ.Mt. 1, 1-17 





Deschizând Evanghelia lui Matei şi citind primul rând — Genealogia lui lisus 
Hristos, fiu al lui David, fiu al lui Avram (Mt 1, 1)-, dar şi ultima frază care încheie 
genealogia — Toate aceste generaţii fac aşadar: 14 generaţii de la Avram până la 
David, 14 generaţii de la David până la deportarea în Babilon, 14 generaţii de la 
deportarea în Babilon până la Hristos (Mt 1, 17)-; notăm legătura dintre Iisus şi 
David: de trei ori numărul 14, număr care nu este altceva decât simbolul lui David. 
Alfabetul evreu utiliza pentru scriere doar consoanele. Prin urmare, D (daleth), V 
(waw), D (daleth), cele trei litere ale alfabetului evreiesc care alcătuiesc numele lui 
David corespund cifrelor 4, 6, 4, care adunate fac 14. 


Prin enumerarea ascendenţilor, Matei doreşte să arate continuitatea dintre 
chemarea lui Avram, alegerea poporului evreu de către Dumnezeu şi misiunea 
mântuitoare desăvârşită în lisus Hristos. Genealogia ne ajută să înţelegem că 
Biserica fondată de lisus pe apostolul Petru este noul şi adevăratul Israel, 
moştenitoarea tuturor promisiunilor şi, în final, a mântuirii. 


Să nu uităm că Matei scrie evanghelia pentru evrei, cărora le era cunoscut sensul 
simbolic al cifrelor. Prin urmare lisus vine din neamul lui David şi este de trei ori 
David, adică este David, Împăratul perfect. De fapt, lisus este prin excelenţă 
“1ubitul lui Dumnezeu” şi cel după “placul inimii Mele”. 


Amintirea oraşului Betleem este un alt element care face legătura dintre lisus şi 
David, dar Matei notează şi o dublă noutate: lisus (1) Nazarineanul vine de la (2) 
Spiritul Sfânt. În Vechiul Testament, nazar (consacratul) era un cuvânt care se 
atribuia unui eliberator, ca de exemplu, lui Samson; în timp ce naser înseamnă a 
răsări, cu referire la lisus-Mesia care răsare din neamul lui David. Mai mult, 
Nazaret era un nume disprețuit de iudei. Nu era amintit în VT, nu era oraşul lui 
David, deci nu avea nici o importanţă în istoria mântuirii. Noutatea constă tocmai 
în faptul că perioada de copilărie a lui lisus se încheie la Nazaret. Misterul naşterii 
lui lisus şi istoria personală a lui lisus pe pământ depăşesc viziunea “lor” limitată, 
iar acestea sunt motive pentru care Domnul va fi respins de către cei din Nazaret. 


Cine este lisus? Este doar un profet? Noi ştim astăzi că în lisus, Dumnezeu 
intervine în mod personal în istoria omenirii. lisus este conceput de la Spiritul 
Sfânt: din acel moment începe ceva cu totul nou în lumea creată. În mijlocul nostru 
coboară cineva care nu poate fi explicat doar pe baza istoriei, cineva care depăşeşte 
limitele istoriei, cineva care vine de sus. 





În acest sens, să observăm cum în genealogie se foloseşte, în cazul tuturor 
celorlalte persoane verbul grec eghenesen (făcut, generat), dar când se ajunge la 
lisus se foloseşte verbul eghenete (născut). 


1. Avram l-a născut pe Isaac... “cum poate un bărbat să nască??... era limbajul 
vremii. 


2. În cazul lui lisus, vedem că EI este personajul principal al naşterii sale: ... Maria, 
cea din care s-a născut Iisus, chemat Hristos. În acest sens să ascultăm şi ce spunea 
Domnul prin profetul Isaia (Mt. 1, 23 Iată, fecioara va fi însărcinată şi va naşte 
un fiu şi-i vor pune numele de Emanuel, adică: Dumnezeu cu noi). Numele 
Emanuel, sau Dumnezeu cu noi demonstrează că în lisus se arată, se manifestă, se 
coboară prezenţa deplină a lui Dumnezeu în mijlocul oamenilor, în istorie (până la 
lisus, Domnul intra în legătură cu oamenii în chip indirect: prin cuvânt, prin îngeri, 
prin profeţi...). Cu alte cuvinte, în lisus, Domnul doreşte să se prezinte poporului 
său şi să fie prezent în mijlocul poporului în mod direct. 


In genealogie avem tot felul de persoane, de la împărați până la oameni simpli, 
chiar şi câteva femei păgâne. De fapt, Matei accentuează faptul că lisus se naşte 
pentru toți oamenii fără deosebire de rasă sau de clasă socială. Mesia este un 


Dumnezeu care se descoperă tuturor oamenilor şi nu doar Impăraţilor sau eroilor. 


Alegând să se nască în mijlocul unui mic popor din Orientul Mijlociu, Domnul ne 
arată că a venit să umple de speranţă şi de mântuire chiar şi mica noastră istorie 
personală. 


Jocul numelui 


- Legătura dintre lisus (care va fi dus în Egipt) şi patriarhul Iosif, care vândut 
fiind de fraţii săi în Egipt, mai pe urmă îi va salva; 


- “Iisus zis Hristos”: este o expresie folosită de Matei pentru a accentua că lisus nu 
are tată pământean. El nu este “Bar-Timeu” (fiul lui Timeu), iar cel care dă numele 
“noului născut” este Iosif, pentru a arăta legătura lui lisus cu dinastia lui David; 


- Bar-abba, ceea ce înseamnă fiul tăticului său, şi lisus fiul Tatălui. Putem spune că 
avem 2 lisus. Prin urmare, Bar-abba ar fi putut să-şi înţeleagă numele: “Dumnezeu 
salvează poporul de sub stăpânirea romanilor”. Baraba este un prizonier care se 
revoltase împotriva romanilor. Notăm cum falşii mesia aduc război şi moarte. Este 
vorba de un lisus= Baraba care a dorit să salveze poporul evreu de sub stăpânirea 





romană. Pilat întreabă poporul: Pe cine doriți să eliberez: pe acesta sau pe lisus zis 
Hristos? Pe fiul tăticului său sau pe lisus zis Hristos... dar oare lisus Hristos al cui 
fiu este? Se numeşte Hristos, dar nu ştim al cui fiu este. Acest lisus numit Hristos 
împlineşte misiunea sa de a mântui poporul de păcate, iar poporul pe care El a 
venit să-l salveze, strigă: pe Baraba!, deoarece nu ştie ce să facă cu un astfel de 
mesia. Acest lucru este actual: şi noi suntem în dilemă să-l alegem pe Lisus-fiul 
tăticului său sau pe Mesia. 


- Conform Evangheliei lui Matei, lisus va salva poporul de la păcatele lui. Cu alte 
cuvinte, Emanuel, Domnul cu noi, realizează misiunea sa prin iertarea păcatelor. 
Când l-a vindecat pe paralitic i-a spus: Curaj fiule, păcatele tale îți sunt iertate..., 
iar mai apoi tot lisus continuă: să ştiţi că Fiul lui Dumnezeu are puterea de-a ierta 
păcatele... Ridică-te şi umblă. 


În acest moment în scenă intră o păgână: soţia lui Pilat. Ea ar putea să-l salveze pe 
lisus, dar Pilat n-are timp să o asculte, iar poporul hotărăşte sentința cea mai 
dramatică din întreaga scriptură: Sângele Lui asupra noastră şi asupra copiilor 
noştri. Ne aflăm în faţa refuzului extrem al lui lisus. Ar fi putut să-L recunoască, 
deoarece Dumnezeu le-a dăruit VT, iar când Magii s-au interest de locul naşterii 
lui lisus, ei pe baza VT au recunoscut Betleemul. 


Hristologia 


“Fiul lui David”, “fiul lui Avram”, sunt titluri hristologice. Fiul lui David, adică 
Mesia, este un Mesia chemat să mântuiască întregul univers. 


lisus, ca fiu al lui Avram, împlineşte profeția din (Fac 17,6): “Am să re înmulțesc 
foarte, foarte tare, şi am să ridic din tine popoare, şi regi se vor ridica din tine”. 


În 2 Regi 7, 14 unde Dumnezeu, prin Natan, îi promite lui David un urmaş care va 
împărăţi în veac peste casa sa. lisus se naşte în Betleem pentru a sublinia legătura 
lui cu David. Cunoaştem că David a fost păstor, dar mai apoi a păstorit poporul; tot 
astfel Mesia va păstori întregul univers. 


Evanghelistul Matei subliniază în cazul lui lisus, legătura păstor-slujitor, nu pe cea 
de păstor-rege. De exemplu, în expresia: Ai milă de mine fiule al lui David, se 
vede clar legătura între lisus şi ideea de îndurare; Fiule al lui David, ai milă de 
mine păcătoasa, în acest caz Matei arată că Mesia este cel care ia asupra sa păcatele 
lumii. 





(În Mt 15 Lisus spune unei păgâne: femeie, mare este credinţa ta. Să ţi se facă după 
cum voieşti. Notăm cum lisus se deschide păgânilor şi se preocupă de lumea 
întreagă. ) 


Nici nu termină bine de povestit despre naşterea lui lisus, că deja Matei, de la 
capitolul al II-lea, anunţă destinul tragic al acestui copil: va fi persecutat şi va fi 
omorât. 


Putem nota reacția lui Irod: se tulbură, îi scapă totul de sub control. Mânia îl duce 
la minciună (frica şi tulburarea îl face să fie fals), apare dorinţa de a ucide (v. 13) 
care se va împlini la (v. 16). lată cum naşterea lui lisus produce instantaneu 
opoziţie, refuz, împotrivire. Se naşte lisus şi cei mari încep imediat persecutarea sa, 
în special datorită titlului pe care Magii îl folosesc “Împăratul iudeilor”. Acest titlu 
îl regăsim la sfârşitul evangheliei (acuzaţiile în faţa lui Pilat, vina de pe cruce), dar 
Împărăţia lui lisus nu va fi bazată pe puterea omenească (bani, faimă) şi nu se va 
exercita cu violenţă, ci va fi o Împărăţie a dăruirii de sine. Împărăţia lui lisus aduce 
prin glasul Evangheliei speranţa: viaţa continuă şi după moarte, prin înviere. 


În capitolul al II-lea al Evangheliei după Matei putem nota trei moduri diferite în a 
primi vestea naşterii lui lisus: reacția preoților, reacţia lui Irod şi reacția Magilor. 


În expresia “m-a iubit şi s-a dat pe sine pentru mine” Gal 2, 20 avem o sinteză 
atât a aspectului universal cât şi a celui particular al Crăciunului. Acest “pentru 
mine” (aspectul particular) trebuie să-l înţelegem şi în sens universal, adică pentru 
fiecare om, pentru fiecare popor, inclusiv pentru cei care nu îl aşteaptă. 


Naşterea lui lisus în Betleemul ludeii nu este altceva decât confirmarea faptului 
că, prin întrupare, Dumnezeu a luat asupra Sa toate limitele umanului. 


Magii 


Minunea naşterii Domnului pune în mişcare Magii, care s-au lăsat conduşi de 
intuiție, ştiinţă, înţelepciune... de Spiritul Sfânt, la urma urmei. Faptul că ei, de un 
alt neam fiind, au venit să i se închine unicului Dumnezeu, demonstrează că 
misterul Naşterii este cauză a căderii graniţelor dintre popoare şi religii. 


Oare cât timp au călătorit în căutarea pruncului? Poate săptămâni sau chiar luni, 
dar mereu cu entuziasm. Să notăm cum credinţa lor se traduce în căutare, efort, 
educare. Iată ce trebuie să învăţăm de la Magi! Mai mult, ei au fost pregătiți să 





urmeze o rază de lumină (steaua), adică un semn de sus. In căutarea lor continuă 
se observă dorinţa lor de a da mâna — am putea spune -, cu adevărata viaţă. 


Irod 


Nu toţi oamenii gândesc la fel ca şi Magii. De la bun început Irod refuză lumina, 
deoarece Noul Rege ar putea să pună în evidenţă înşelăciunile, trădările şi răutatea 
sa. Reacţia lui Irod faţă de “noul născut” exprimă opoziția continuă a întunericului 
față de lumină, dar un întuneric care nu va birui, pentru că nu există echilibru între 
aceste două tabere: Domnul este mai puternic, chiar şi când se arată sub chipul 
unui copil neputincios şi sărac. 


Falsa şi aparenta devoțiune a lui Irod nu este altceva decât preocuparea sa 
meschină — şi a oricărui om — de a-şi păstra cu orice preţ puterea. Împăratul Irod, 
iudeu fiind, cunoştea profeţiile despre Mesia, prin urmare doreşte să-l elimine 
repede, până nu va fi prea târziu. Pe “calea” înspre lumină, străbătută de Magi, 
întâlnirea lor cu Irod reprezintă lupta dintre viaţa dăruită de Dumnezeu şi atacul 
răului care doreşte să distrugă această viaţă. 


Pelerinajul Magilor este simbolul căii credinţei fiecărui popor, fiecărei persoane, 
presărată cu lumină dar şi cu întuneric, cu certitudine dar şi cu încercări, cu 
putere dar şi cu fragilitate. 


Steaua care îi conduse pe Magi până la Irod dispăruse. Pentru ei acest moment 
este timpul întunericului. Ei nu se descurajează, ci îşi reiau drumul, încrezători 
în cuvintele lui Dumnezeu. 

această bucurie determină pe 
fiecare om să renunţe la el însuşi pentru ca să apuce pe calea care duce la 
lumină. 


Steaua care i-a condus pe Magi, este “steaua” care a condus poporul evreu, la 
ieşirea lui din robia egipteană, timp de patruzeci de ani prin deşert, înspre pământul 
făgăduinţei; este steaua care şi astăzi inspiră mulți bărbaţi şi femei în misiunea lor, 
care vestesc: L-am găsit pe Hristos, noul şi veşnicul Împărat, veniţi să-L vedeţi! 


Iubiți credincioşi! Să luăm aminte, că “bogăţiile oricărui popor”, simbolizate de 
darurile Magilor, se închină în faţa adevăratei comori şi prin urmare, îşi recapătă 





adevărata valoare doar dacă sunt aduse şi puse la picioarele lui Hristos. Magii nu se 
opresc în preajma lui Hristos, ci îşi continuă pelerinajul, dar ocolind răul şi 
întunericul, pentru că au găsit lumina şi s-au hotărât să o urmeze. 





Pr. loan Abadi şi Pr. Alexandru Buzalic - Duminica dinaintea Naşterii 
Domnului (a tuturor părinţilor celor ce din veac bine I-au plăcut lui 
Dumnezeu) - Duminica dinaintea Crăciunului 


În duminica de dinaintea Sărbătorii Naşterii Domnului lisus Hristos, Biserica 
noastră cântă la Utrenie sedealna: “Cel ce a plecat cerurile şi în Fecioară S-a 
aşezat, vine să se nască cu trupul în peştera Betleemului, precum este Scris, şi să 
fie văzut prunc, Cel ce dă viaţă pruncilor în pântece. Pe Acesta, bucurându-ne, 
să-L întâmpinăm toţi cu inimă curată”. Dumnezeu a venit pe pământ din iubire 
nemărginită dar oamenii nu L-au întâmpinat. Evanghelistul loan a consemnat acest 
adevăr: «Întru ale Sale a venit, dar ai Săi nu L-au primit»(loan 1, 11). 


În trecut, când nu exista presa, nici radioul, nici telefonul, era deprinderea ca după 
terminarea unui război, trimişii ţărilor, îmbrăcaţi în haine verzi, purtând în mână un 
steag alb, să meargă pe un cal alb şi din când în când să strige cu voce puternică: 
“Pace! Pace! Pace!”, iar poporul însetat de pace îi întâmpinau cu strigăte de 
bucurie, deoarece fiecare om era dornic de pace şi linişte. Cel mai crunt război, pe 
care duşmanul lui Dumnezeu, satana, l-a purtat împotriva neamului omenesc, a 
început încă din paradis. Satana a înlănţuit sufletul nemuritor al omului şi l-a făcut 
sclavul păcatului. În decursul a mii de ani, poporul a dorit pacea Mântuitorului, a 
Împăratului păcii. Aşteptarea mesianică este consemnată în cărţile profetice, ba 
chiar şi în cărţile popoarelor păgâne. În Cartea Profetului Isaia citim: «Picuraţi 
rouă de sus, voi ceruri, şi norii să reverse în ploaie dreptatea! Pământul să se 
deschidă şi să odrăslească mântuirea...» (Isaia 45, 8). 


Într-o noapte liniştită, Împăratul păcii a venit pe pământ, iar îngerii cereşti au 
cântat de bucurie: «Mărire întru cele de sus lui Dumnezeu şi pe pământ 
pace»(Luca 2, 14). “Bucuraţi-vă şi vă fericiți oamenilor, căci Fiul Cel veşnic al 





lui Dumnezeu, Mântuitorul lumii S-a coborât din cer pe pământ, ca să rupă 
puterea diavolului şi să ne aducă nouă pacea”. Se părea că întreaga lume ÎI 
întâmpină în mod solemn pe Împăratul Păcii, dar a fost cu totul altfel: «Întru ale 
Sale a venit, dar ai Săi nu L-au primit», spune evanghelistul. 


Toată lumea aparţine lui Hristos Dumnezeu: soarele, pământul, aerul, toate 
visteriile pământului, toate cele văzute şi nevăzute sunt creaţiile lui Dumnezeu. 
«Toate prin EL S-au făcut; şi fără EL nimic nu S-a făcut din ce s-a făcut»(loan |, 
3). Atunci când Fiul lui Dumnezeu, Mântuitorul lumii, a venit pe pământ, s-a 
coborât pentru ca soarele să strălucească, ca aerul cald să-L încălzească şi ca 
pământul să-l pregătească un loc demn de naştere, dar nu a fost aşa. Soarele nu a 
strălucit, pentru că a fost noapte, atmosfera era răcoroasă, căci era rece, pământul 
nu a pregătit pentru Hristos un palat regesc, ci o peşteră întunecoasă, o iesle 
sărăcăcioasă şi dură. Peştera cea rece şi întunecoasă — aceasta a fost darul 
pământului pentru Fiul Cel din eternitate al lui Dumnezeu, care din iubire pentru 
oameni s-a coborât pe pământ, ca să se împlinească cuvintele evangheliei: “Întru 
ale Sale a venit...” Maria şi losif au căutat cu durere în inimă un pat pentru 
Pruncul lisus şi nu au aflat. «Nu mai era loc de găzduire pentru ei», — spune 
evanghelistul (Luca 2, 7). Locuitorii din Betleem nu L-au salutat!“Întru ale Sale a 
CINE 


Este adevărat că locuitorii nu au ştiut înainte despre naşterea Mântuitorului, dar au 
aflat mai târziu, de la păstorii cei săraci şi de la Înţelepţii Orientului Îndepărtat că 
Împăratul Păcii a venit pe pământ. În Ierusalim cititorii şi învățătorii în lege au ştiut 
că lisus Hristos trebuie să se nască. Aceştia au indicat înţelepţilor drumul naşterii 
Domnului Hristos, dar ei înşişi nu au mers să 1 se închine, iar vicleanul Irod şi-a 
trimis oştenii să-L omoare pe Împăratul Păcii.“Întru ale Sale a venit...” 


Poate că toți locuitorii Palestinei L-au întâmpinat pe Domnul Hristos mai târziu, 
atunci când asupra lordanului s-a auzit peste el vocea Tatălui Ceresc: «Acesta este 
Fiul Meu cel Preaiubit, întru care am binevoit» (Matei 3, 17). Dar vai, nici atunci 
nu L-au primit şi nu au crezut în El. Chiar şi atunci, când lisus Hristos a înfăptuit 
minuni, elita israeliană, ostilă Lui, s-a împotrivit spunând: «Vu voim ca acesta să 
domnească peste noi»(Luca 19, 14). Când Hristos a înfăptuit cea mai mare 
minune, înviindu-l pe Lazăr din mormânt, sinedriul evreiesc s-a gândit cum să-L 
omoare, pentru că ... “ai Săi nu L-au primit.” 


Dar astăzi, la două mii de ani după naşterea Fiului lui Dumnezeu? Oamenii se 
interesează de EI? Toată lumea ştie despre Hristos, chiar şi timpul se măsoară de la 
anul naşterii Lui. lată, acum înainte de Sărbătoarea Naşterii lui Hristos, peste tot 





este o forfotă aparte, se fac cumpărături, decoraţiuni, se expediază felicitări, se 
organizează pregătiri pentru primirea oaspeţilor, totul se concentrează asupra celor 
exterioare, dar foarte puţini creştini se gândesc la Misterul Întrupării Fiului lui 
Dumnezeu, Mântuitorul lumii. Precum atunci, aşa şi acum Preacurata Fecioară 
Maria şi Sfântul losif bat la uşile ospitalităţii creştine, căutând un loc pentru 
Hristos, Împăratul Păcii. Hristos doreşte să se nască în sufletele oamenilor. 
Sufletul umil şi inima curată, reprezintă cel mai frumos Viflaim pentru 
Împăratul Păcii. care a trăit mult timp în Betleem, spune: 
“Fericit este acela, care în inima sa poartă Viflaimul”. “Noapte de vis, timp 
preasfânt” este acolo, unde Mântuitorul lumii, Hristos, Dumnezeul Cel veşnic 
locuieşte în harul său. 


Poate că nu o singură dată am meditat: Dacă aş fi trăit eu atunci când S-a născut 
lisus Hristos, cu cea mai mare plăcere i-aş fi primit în locuinţa mea pe Preacurata 
Fecioară Maria, pe Sfântul Iosif şi pe Pruncul lisus. /n rimpul Sărbătorii Naşterii 
Domnului lisus Hristos, EI doreşte să se nască în sufletele noastre. Îl primim cu 
adevărat sau bate zadarnic la porţile sufletelor noastre? 


Preacurata Fecioară Maria şi Sfântul Iosif caută un loc pentru lisus Hristos. «isus 
Hristos, ieri şi azi şi în veci, este acelaşi»(Evrei 13, 8). «Iată, stau la uşă şi bat; de 
va auzi cineva vocea Mea şi va deschide uşa, voi intra la el şi voi cina cu el şi el 
cu Mine» - spune Domnul Iisus (Apocalipsa 3, 20). Iisus caută loc, doreşte ca în 
mod mistic să se nască în sufletele noastre şi acest lucru îl doreşte Biserica Lui 

”, spunea un poet german. Sufletul 
creştinului, înfrumusețat cu grația sfinţitoare, este lăcaş pentru pruncul lisus. La 
această Sărbătoare să-L primim în suflete pe lisus Hristos în Sfântul Sacrament al 
Euharistiei. 


La Sfânta Liturghie, Biserica noastră cântă: “Fecioara astăzi, pe Cuvântul cel mai 
înainte de secole, în peşteră merge, să-L nască nespus. Saltă lumea auzind: 
preamăreşte cu îngerii şi cu păstorii, pe cel ce va să se arete Prunc tânăr, pe 
Dumnezeu cel mai înainte de secole”. 


Rugăciune 


Dumnezeul meu, fă să devin vrednic a cunoaşte cel mai mare mister, pe care l-a 
înfăptuit nespusa Ta iubire înflăcărată, ce provine însuşi de la Treimea cea 
sfântă: misterul întromenirii Tale Preasfinte, pe care l-ai înfăptuit pentru noi, ca 





şi început al mântuirii noastre. Această întromenire realizează în noi două 
lucruri: ne umple de iubire, şi ne oferă siguranţa mântuirii. 


O, iubire nespusă! Nu este iubire mai mare ca şi cea, prin care Dumnezeu a 
devenit om, pentru ca eu să devin Dumnezeu. 


O, iubire fără margini! Pentru a mă reînnoi, Tu Te-ai înjosit primind fiinţa 
noastră umană, dar nu ai încetat să fi Dumnezeu: O, Cel neînțeles, ai devenit 
inteligibil! O, Cel Necreat ai devenit o creatură! O, Cel de Neatins, ai devenit 
palpabil! Fă-mă, Doamne, vrednic de a privi la profunzimea iubirii Tale, pe care 
ne-ai oferit-o nouă prin Sfânta Ta întromenire. Amin. (După Fericita Aniela di 
Foligno) 





Sfântul Iustin Popovici - Predică la Duminica părinţilor după trup ai 
Domnului - Hristos se naşte! - A fi om este Vestea cea bună 


CUVIOSUL lUSTIN DE LA CELIE 


CUVINTE 
DESPRE 


VESNICIE 


-PREDICI ALESE- 


(Duminica dinaintea Crăciunului, 1964) 
“Hristos Se naşte! Cu adevărat Se naşte! 


Dumnezeu Se naşte, Dumnezeu-Omul Se naşte. Dumnezeu desăvârşit în om 
desăvârşit. Prima dată pe pământ S-a arătat om nou, S-a arătat om desăvârşit, S-a 
arătat om deplin. Ce fel de om S-a arătat în Hristos, Dumnezeu-Omul? Om 
desăvârşit, om deplin, om în toată desăvârşirea; adevărat, singurul adevărat, 
singurul Om Adevărat — acesta este Hristos, Omul îndumnezeit. A venit în această 
lume pământească, S-a coborât, S-a făcut Om îndumnezeit, pentru ca să ne arate 
nouă în chipul Său ce este adevăratul om, ce este omul desăvârşit. Şi a arătat 
aceasta în modul cel mai desăvârşit. Cum? Aşa cum în trup omenesc S-a arătat om 
desăvârşit. 


Căci întru EI locuieşte, trupeşte, toată plinătatea Dumnezeirii, se spune în Sfânta 
Scriptură (Coloseni 2,9). Da, toată plinătatea Omului. 


Fără EI şi până la EI, omul nu era deloc ființă desăvârşită, omul era fiinţă 
nedesăvârşită, neîmplinita. Prin El omul a obținut pentru prima dată desăvârşirea sa 





cea mai deplină, a realizat țelul său dumnezeiesc în această lume, s-a împlinit întru 
EI; mai întâi întru EI, apoi în toți ucenicii Care L-au urmat pe deplin sinceri, 
conştiincioşi. Pentru prima dată s-au împlinit cuvintele evanghelice că Domnul a 
întemeiat Biserica în această lume, a dăruit-o Apostolilor, Prorocilor, 
Evangheliştilor, Învăţătorilor, făcătorilor de minuni, spre zidirea trupului lui 
Hristos, care este Biserica Sa — până vom ajunge toţi oameni desăvârşiţi (Efeseni 
4,11-13). 


Și cum este acest om desăvârşit la măsura vârstei deplinătăţii lui Hristos (Efeseni 
4,13)? Iată, acesta este omul desăvârşit care s-a arătat în chipul Domnului 
Hristos, Dumnezeu-Omul. Astfel este întru EL, alături de EI şi prin El omul, de 
fapt fiecare dintre noi este chemat să devină — ce? Dumnezeu-om după har. Ceea 
ce este Domnul Hristos după natură, ca Dumnezeu- Om desăvârşit, aceea trebuie 
să devină fiecare dintre noi în Biserica lui Hristos, să devină dumnezeu-om după 
har, ca astfel să se desăvârşească, pentru a atinge țelul dumnezeiesc al fiinţării şi 
al vieţuirii sale în această lume. Astfel Domnul îl reprezintă pe om şi 
desăvârşirea acestuia. Ceea ce este valabil, oare şi pentru destinul omenesc? 


Adevărul omenesc, dacă nu se sfârşeşte în Dumnezeu-Omul, nu este deplin. Atâta 
timp cât nu se desăvârşeşte în EI, adevărul omului se dezintegrează în sine însuşi, 
decade şi omul nu are nici un folos din aceasta. Oare este adevăr în om fără 
Domnul Hristos? Se ofileşte şi nimic nu rămâne din el. Însă dacă omul trăieşte în 
Trupul Omului îndumnezeit, al Bisericii Sale, adevărul său se dezvoltă treptat, 
sporeşte în Adevăr dumnezeiesc şi devine Adevăr dumnezeiesc — Adevărul Veşnic 
al desăvârşirii dumnezeieşti. Astfel ştim pentru ce a dăruit Dumnezeu omului 
adevărul: ca el să devină desăvârşit şi să se desăvârşească întru el desăvârşirea 
dumnezeiască şi împlinirea dumnezeiască. 


Și ce se întâmplă cu dreptatea omenească? Aşa cum dreptatea omului dacă nu se 
săvârşeşte în Hristos -Dumnezeu-Omul - în Dreptatea Sa dumnezeiască, o, îndată 
piere, îndată dispare atacul din toate părțile prin minciunile acestei lumi, prin 
minciunile care roiesc din inima întunecată a fiecărui demon şi a fiecărui om care 
se lasă stăpânit de el. Atunci dreptatea omenească moare şi dispare cu totul. Ea 
trăieşte veşnic, trăieşte dumnezeieşte numai dacă se uneşte cu Dreptatea lui 
Hristos, dacă devine Dreptatea dumnezeiască, Dreptatea evanghelică, toată de la 
Dumnezeu şi după Dumnezeu. 


O, oamenii se laudă în lumea aceasta cu dragostea, cu dragostea faţă de om, faţă de 
lucruri, în general cu toate categoriile de dragoste. Insă dragostea omenească, dacă 
nu se desăvârşeşte în Dragostea lui Hristos — ce se alege din ea? Ea se transforma 





în gelozie obişnuită, se transformă în încăpățânare, apoi în duşmănie. Această 
putere a dragostei care este în firea omenească, dacă cu credinţa lui Hristos se 
uneşte cu Domnul Hristos, ea creşte treptat şi această dragoste devine Dragoste 
sfântă, Dragoste desăvârşită, Dragoste dumnezeiască, Dragostea lui Dumnezeu. 
Aceasta este singura Dragoste adevărată în această lume. Şi venind în această 
lume, devenind Dumnezeu-Om, Domnul Hristos a dăruit această Dragoste 
desăvârşită şi de la noi cei care l-am urmat Lui cere aceeaşi dragoste. Toate 
celelalte iubiri nu au valoare atâta timp cât nu se sfinţesc, cât nu se sfinţesc prin 
dragoste, prin Sfânta Dragoste dumnezeiască, prin Dragostea lui Hristos. 


ŞI ce să spunem despre averile omeneşti? Deseori oamenii se laudă cu averile lor, 
cu proprietăţile lor, cu vredniciile lor. Ce este averea omenească în această lume? 
Ce avere poate supravieţui răului din această lume, răului care este cu totul de la 
diavol. 


Nimeni nu este bun decât numai Unul Dumnezeu (Matei 19, 17), a spus Domnul 
Hristos, nimeni! Nimeni dintre oameni. Noi Suntem oameni păcătoşi şi în aşa 
măsură amestecăm raul cu binele în noi înşine încât binele nostru niciodată nu 
este un bine autentic, binele nostru nu este niciodată Bine dumnezeiesc. Dacă ne 
predăm Domnului Hristos cu credinţă, cu rugăciune şi cu dragoste, El face să 
crească în noi binele, îl înmulţeşte, îl desăvârşeşte şi abia după aceea binele 
nostru devine Bine desăvârşit, Bine dumnezeiesc, devine Binele lui Dumnezeu. 


Şi ce să spunem despre viaţa noastră lumească? Ce este viaţa noastră lumească fără 
Domnul Hristos, atâta timp cât EI nu S-a arătat în ea? Viaţa fără Dumnezeu nu este 
nimic altceva decât o moarte treptată şi necontenită, moarte chinuitoare, moarte 
înfiorătoare, de coşmar. lar viaţa adevărată este Viaţa veşnică în Domnul Hristos! 
Dacă omul cu toate mijloacele sfinte pe care i le-a dat Biserica lui Hristos se umple 
înlăuntrul său de puteri dumnezeieşti, de viaţa dumnezeiască, viața sa se 
transformă treptat în viaţa lui Dumnezeu, în Viaţa veşnică. Omul devine ființa 
veşnică. 


Noi, în aceste zile sfinte şi măreţe, ne salutăm unul pe altul cu salutul dumnezeiesc 
de bucurie: „Hristos Se naşte”. Ce spunem prin aceasta? Noi de fapt slăvim: 
„Adevărul veşnic Se naşte! Dreptatea veşnică Se naşte! Dragostea veşnică Se 
naşte! Binele veşnic Se naşte! Viaţa veşnică Se naşte!”. 


Căci Se naşte Dumnezeu, Se naşte Hristos — Dumnezeu-Omul în această lume. 
lată, de aceea de la naşterea Domnului Hristos în această lume este o bucurie să fu 
om. De aceea de la naşterea Sa minunată şi de la arătarea Sa pe pământ ca om este 





aşa de plăcut să fii om! Este îngrozitor să fii om fără Hristos! De aceea Domnul 
Hristos arătându-Se pe pământ, născându-Se pe pământ ca Dumnezeu-Om, toată 
bucuria noastră, toată nădejdea noastră, toată viaţa noastră, sensul deplin al tuturor 
oamenilor lumii este EI — Hristos, Dumnezeu-Omul! El este singurul Adevăr în 
toate universurile în care omul trăieşte şi se mişcă. Şi pe EI şi Atotdumnezeirea Sa, 
Atotdesăvârşirea lubitorului de oameni, a Dumnezeu-Omului o slăvim. lată, acesta 
este Crăciunul, măreţul, minunatul şi strălucitorul Praznic. 


De aceea, dacă ne salutăm unul pe altul cu urarea plină de bucurie de la Crăciun: 
„Hristos Se naşte!”, avem întotdeauna în inimă, în simţire, în sufletele noastre, 
acea bucurie că omul este chemat să devină desăvârşit, ca în Sfânta Sa Biserică 
dumnezeiască, Domnul Hristos 1-a dat toate mijloacele pentru aceasta. 


De aceea, fie ca toate sufletele noastre, întreaga noastră minte, întreaga noastră 
conştiinţă, toată fiinţa noastră, pururea să-L slăvească deplin pe Minunatul Domn 
Hristos, Care atât de mult S-a smerit (Filipeni 2, 7), atâta dragoste ne-a arătat, S-a 
coborât la noi oamenii, ca să ne ridice din iadul nostru în Împărăţia Cerurilor şi ca 
să ne cheme la desăvârşire dumnezeiască. Lui fie slava şi lauda, acum şi pururea şi 
în vecii vecilor. Amin. 


(din: Cuviosul Iustin de la Celie, Cuvinte despre veşnicie — predici alese, Editura 
Egumeniţa, 2013) 





Duminica Părinților după trup ai Domnului - Predici alese la Duminica 
dinaintea Crăciunului ale Sfântului Iustin Popovici şi sfinţitului părinte 
Valentin Mordasov: Cum este cu noi Dumnezeu? Cel mai important 
eveniment al istoriei 


Sfinţitul Părinte Valentin Mordasov: Despre pace 


“Cu cât ne apropiem mai mult de Crăciun, auzim tot mai multe cântări şi citiri 
dedicate acestei sărbători. Mai demult, evreii considerau că cea mai de preţ în viaţă 
este naşterea de prunci, din cauză că aşteptau naşterea Mântuitorului. Astăzi am 
auzit genealogia omenească a lui lisus Hristos. Urmărind-o, ne-am putut da seama 
că acolo erau nu doar oameni drepți, ci şi păcătoşi şi desfrânate. El a venit să 
mântuiască pe cei păcătoşi. Naşterea din părinți păcătoşi nu anulează posibilitatea 
dobândirii Împărăției lui Dumnezeu. Uneori oameni veniţi pe lume din păcatul 
desfrânării au devenit sfinți. Un astfel de om primeşte mai mare răsplată decât cel 
născut din părinți evlavioşi, pentru că a trebuit să lupte mai mult. Sfinții Părinţi au 
trăit şi până la Naşterea lui Hristos. Majoritatea dintre ei sunt enumeraţi în 
genealogia Lui. 


Hristos S-a născut în Bethleem [...] şi îngerii cântau: 
Aceste cuvinte ale 
sfinților îngeri le vom lua spre zidire. 





Pr. Valentin Mordasov 


duhovnicul de la Pskov 
0 
Invăţături și 
întâmplări minunate | 


EDITURA SOPHIA 


Trebuie Să ştim că omul este obligat să respecte pacea sub trei aspecte. 


Y Primul este pacea cu Dumnezeu, prin păzirea poruncilor şi împlinirea voii 
Lui. Făcând astfel, omul dobândeşte simţământul păcii interioare, al liniştii 
şi al încrederii. În caz contrar, viața pare lipsită de scop, goală, fără sens. 
Păcătuind, omul încalcă voia lui Dumnezeu şi pierde această pace, dar prin 
pocăință o poate redobândi. 


Al doilea aspect este pacea cu oamenii, cu cei din jur. Pacea în relaţia ta cu 
ceilalți trebuie să fie luminată de înţelepciune: să nu te cerți pentru cele 
pământeşti, să cedezi când nu e vorba de a încălca legea lui Dumnezeu, dar 
întotdeauna trebuie să ascultăm mai mult de Dumnezeu decât de oameni. 


Când Sfântul Serafim de Sarov a fost întrebat cum se poate păstra o astfel de pace, 
a răspuns că în aspiraţia lor de a o dobândi mulţi s-au pierdut, pentru că adeseori 
această pace devenea îngăduință omenească ce favoriza voia omenească păcătoasă. 


Adeseori încheie între ei pace şi tâlharii; desfrânaţii trăiesc în pace şi alţi păcătoşi 
încheie diferite înţelegeri între ei. Aceasta este pacea nedurabilă a păcatului. Pacea 
adevărată nu trebuie să încalce voia lui Dumnezeu. 





V Al treilea aspect este pacea cu sine însuși, adică pacea propriei conştiinţe. 
Cel mai important rol în acest caz îl are viaţa curată după Sfânta Evanghelie. 
Împacă-te cu duşmanul [pârâşul, n.n.] tău cât timp eşti cu el pe cale. 
„Duşmanul” reprezintă conştiinţa ta, calea reprezintă viaţa ta. Calea duce 
spre veşnicie, unde nu există pocăință. Conştiinţă este glasul lui Dumnezeu 
în inima omului. Păcatele deformează glasul conştiinţei“. 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 





Sfântul Iustin Popovici: Predica întâi la Duminica Sfinţilor părinţi - Ce este 
păcatul? 


CUVIOSUL lUSTIN DE LA CELIE 


CUVINTE 
DESPRE 


VESNICIE 


-PREDICI ALESE- 


(Postul Crăciunului, anul 1965) 


Astăzi, într-un cuvânt, este Buna-Vestire a Domnului. Întreaga Evanghelie 
dumnezeiască într-un singur cuvânt. Astăzi, în Duminica Părinților, cea de dinainte 
de Crăciun, se citeşte întâia Evanghelie, primul capitol din Evanghelia după Matei. 
Iar aceasta, într-un cuvânt, spune ce se întâmplă cu această lume, ce se întâmplă şi 
ce se va întâmpla cu fiecare dintre noi. Toată istoria Cerului şi a pământului, 
întreaga istorie a omului, a oamenilor, a neamului omenesc, a mea, a ta, a păsărilor, 
a crenguţelor, a florilor, toate sunt într-un cuvânt - lisus (Matei 1, 1; 18-21). 
Naşterea Sa, iată, este cel mai important eveniment în toate istoriile tuturor 
lumilor. Naşterea Sa pe pământ, arătarea Sa pe pământ ca Om — acesta este cel 
mai important lucru din toate câte s-au petrecut în neamul omenesc, fraţilor, 
este cel mai de seamă, de când a fost făcut soarele şi până în ziua în care se va 
stinge. 


lată, a venit să mântuiască lumea de păcate. Tu ai nevoie de Iisus, tu ai nevoie de 
Mântuitor. Ce este păcatul? Tu şi noi ceilalţi cunoaştem păcatul prin moarte. 
Moartea este ceva deosebit de înfricoşător pentru noi, dar moartea a venit în 
această lume prin păcat şi când S-a arătat Izbăvitorul de păcate, atunci S-a arătat 





Izbăvitorul de moartea mea şi a ta. Şi păcatele care sunt în mine şi păcatele care 
sunt în tine, care produc sute de morţi în noi, în fiinţa noastră omenească, toate 
acestea fug dinaintea Sa, toate acestea rămân neputincioase înaintea Sa. Numai El 
este mai puternic decât păcatul, numai Dumnezeu este mai puternic decât păcatul. 
Nu există om mai puternic decât păcatul, căci în păcat este diavolul şi numai 
Dumnezeu este mai puternic decât diavolul. lată, Dumnezeu a devenit om ca să 
scoată afară păcatul din om, ca să izgonească din om păcatul, ca să arunce din om 
cea mai cumplită pocitanie, pe care noi, deseori, o îmbrăţişăm în momente de 
exaltare şi de nebunie, iar ea ne răneşte din fiecare parte, provocând moartea 
minţii, moartea conştiinţei, moartea voinţei, moartea totală. 


lată nevoinţa mântuitoare în această lume, iată scopul Său, iată mântuirea noastră: 
moartea păcatului tău şi al meu. lar această omorâre a păcatului tău o poate înfăptui 
numai Domnul Hristos, Care este mai puternic decât păcatul şi mai puternic decât 
moartea. Moartea morţii este numai Domnul Hristos, Care prin Înviere biruieşte 
moartea; EI poate să-mi dăruiască şi mie, şi ţie, biruinţa asupra oricărei morţi. Cine 
înfăptuieşte biruinţa asupra diavolului, pieirea diavolilor? Cine a biruit iadul, 
împărăția duhurilor necurate şi a nenumăraţilor diavoli distrugători, cine? 
Dumnezeu şi Omul, Hristos, Dumnezeu desăvârşit şi Om desăvârşit! EI, din 
nespusa iubire de oameni a coborât din Ceruri, S-a făcut Om, a intrat în tina 


trupului omenesc, ca din acest trup şi din această ființă omenească să scoată afară 
ceea ce nu este dumnezeiesc, ceea ce este potrivnic voii lui Dumnezeu, ca să scoată 
afară păcatul. 


De aceea, fraţii mei, cel mai important eveniment în Evanghelia Mântuirii este că 
EI, Dumnezeu, a devenit om (Matei 1, 23; Timotei 3, 16). În aceasta constă taina 
vieţii noastre în lume, în aceasta constă toată taina mântuirii noastre, în aceasta 
constă taina pământului nenorocit în care trăieşte neamul omenesc şi a tuturor 
lumilor mai presus de om şi mai prejos de om. Dumnezeu S-a arătat în trup (| 
Timotei 3, 16), aceasta este taina noastră. Pentru ce S-a arătat Hristos? Ca să-l 
unească pe om cu Dumnezeu şi astfel, unit cu Dumnezeu, să scoată din el orice 
păcat, orice rău, orice întuneric, orice negură, orice moarte şi orice diavol. Şi nu 
este în această lume unitate atât de intimă, atât de apropiată aşa cum este 
unitatea dintre Dumnezeu şi om întru Hristos. Nu este spaţiu, nu este loc pentru 
păcat dacă Hristos, Dumnezeu desăvârşit şi Om desăvârşit, intră în sufletul meu 
şi al tău — prin Sfântul Botez, prin Sfânta Împărtăşanie, prin Sfintele Taine. 
Atunci fuge tot ceea ce reprezintă păcat. De aceea taina întrupării Domnului 
Hristos este cea mai Sfântă, cea mai mare, cea mai aducătoare de mântuire. 





Fraţii mei, începând cu venirea Mântuitorului Hristos în această lume, începând cu 
Crăciunul, totul se preschimbă, se schimbă toată istoria neamului omenesc. EI, 
Minunatul lisus, l-a detronat pe satana şi L-a înscăunat pe Dumnezeu. 


DINO spune: Prin păcat diavolul a semănat pe 


prestolul minţii omeneşti şi împărăţeşte în om, iar dacă omul crede în Domnul 
Hristos, dacă se botează, dacă se împărtăşeşte, dacă trăieşte după Evanghelie, 
atunci Domnul înlătură de pe prestolul minţii pe acel diavol şi împărăţeşte EL, se 
înscăunează Dumnezeu, şi atunci în Sufletul tău şi în viaţa ta stăpâneşte 
Dumnezeu, Stăpânesc gândurile sfinte, starea lăuntrică sfântă, starea lăuntrică 
dumnezeiască, dorinţa dumnezeiască, lucrarea dumnezeiască. Dacă prin puterea 
Sa dumnezeiască Domnul Hristos îl alungă pe satana de pe prestolul minţii tale 
şi al minţii mele şi al neamului omenesc, El alungă în acelaşi timp toate 
legiunile de diavoli, alungă toate păcatele din om, toată moartea şi face sălaş 
sfintelor virtuţi şi se sălăşluieşte sfânta putere dumnezeiască şi cerească şi atunci 
tu împreună cu Apostolul Pavel zici: Nu mai trăiesc eu, ci Hristos trăieşte întru 
mine. 


Ce s-a întâmplat cu Saul, cu faimosul Sfânt Apostol Pavel? Ştiţi că el a fost cel mai 
mare prigonitor al Domnului Hristos, al primilor creştini. Şi atunci când mergea 
călare pe cal împreună cu cetele de bărbaţi pe drumul spre Damasc ca să-i 
prigonească pe creştini, el dintr-odată a auzit un glas înfricoşător, s-a arătat o 
lumină înfricoşătoare şi din ea ca şi cum ar fi tunat, s-a auzit: Saule, Saule, de ce 
Mă prigoneşti? 


Iar Saul iute a întrebat: Cine eşti Tu, Doamne? 


- Eu sunt lisus, pe Care tu Îl prigoneşti. Doamne, ce voieşti să fac? (Faptele 
Apostolilor 9, 3-6) 


Saul a orbit atunci, a fost trei zile orb, căci îl conduceau fraţii lui care se porniseră 
împreună cu el să-i prigonească pe creştini. Atunci a venit Sfântul Apostol Anania 
— 1 se arătase Domnul şi-i descoperise - a venit la Saul şi l-a botezat, şi Saul şi-a 
recăpătat vederea. Şi de atunci iată că toate s-au schimbat. În loc să rămână Saul, a 
devenit Sfântul Apostol Pavel. Pe el nu a putut să-l amuţească tot Imperiul Roman, 
toată împărăţia romană a lui Nero, a vameşilor romani, toţi soldaţii romani, toţi 
temnicerii nu au putut să-l aducă pe Pavel la tăcere pentru ca el să nu mai 
propovăduiască Evanghelia Domnului Hristos, să nu-L mai propovăduiască pe 
Acel lisus, pe lisus Mântuitorul, Împăratul, Dumnezeul Cerului şi al pământului. 





Totul este spus prin numele Său: lisus Hristos — Mântuitorul. Când pronunţi acest 
nume, ce rosteşti tu? Rosteşti strigătul de luptă, strigătul războiului creştinesc; te 
porneşti la luptă cu păcatul. Dumnezeu nu îngăduie moartea, Dumnezeu nu 
îngăduie lucrarea diavolului, înseamnă că tu eşti în permanenţă ostaşul Său 
împotriva păcatului, împotriva morţii, împotriva diavolului. 


Sfinții Părinţi din Vechiul Testament pe care îi prăznuim astăzi, toți Drepţii cei 
mari: Avraam, Moise, Isaia şi nenumărați alţii, toți au fost astfel de luptători, 
luptători pentru Hristos încă înainte de Hristos, luptători pentru Evanghelia lui 
Hristos înainte ca Evanghelia să se fi scris. A scris-o Domnul prin sfintele lor vieți 
şi ei, mulţi dintre ei, au auzit ceea ce a scris despre ei Sfântul Apostol Pavel, că 
prin credință au biruit împărații, au ajuns să vadă învierea morţilor, au fost 
neclintiți în lupte, au împlinit dreptatea lui Dumnezeu în această lume, L-au 
proslăvit pe Dumnezeul cel Adevărat; pe ei, de care lumea nu era vrednică, lumea 
i-a prigonit, au rătăcit în pustii goi, înveşmântaţi în piei, lipsiţi de hrană, dar 
dreptatea lui Dumnezeu S-a săvârşit, diavolul a fost biruit, toate păcatele au fost 
biruite (Evrei 11, 32-39). 


lar noi, creştinii vieţuitori în această lume, trăind în Biserica lui Hristos pe care EI 
a întemeiat-o făcându-se om, încă de aici de pe pământ devenim proprietari şi 
stăpânitori ai Împărăției Cerurilor dacă împlinim poruncile lui Hristos. Dacă 
împlineşti porunca smereniei lăsată de Mântuitorul, dacă te smereşti cu mare 
credinţă înaintea Sa, dobândeşti toată fericirea; dacă înlături mândria satanică şi 
împlineşti prima poruncă a sfintei Sale înţelepciuni: Fericiţi cei săraci cu duhul că 
a lor este Împărăţia Cerurilor (Matei 5, 3), vei simţi cu adevărat că Împărăţia 
Cerurilor este a ta. Vei simţi că Dumnezeu Împăratul este în sufletul tău, iar nu 
păcatul, nu diavolul, nu moartea. Şi tu încă de pe acum, încă de aici, ca trăitor pe 
pământ, dobândeşti isihia: împăratul este întru tine şi împărăteşte în sufletul tău 
prin Adevărul veşnic, prin Dreptatea veşnică, prin Viaţa veşnică. 


Sfânta Împărtăşanie, iată hrana sfântă, iată bunătăţile cereşti sfinte, iată sfinţenia 
fără de moarte, iată sfânta Veşnicie, iată sfânta Viaţă veşnică! Toate acestea şi încă 
mai mult decât acestea este Domnul Hristos Cel Înviat pe Care ÎI primim în Sfânta 
Împărtășanie. 


Avem chiar mai mult decât este de trebuinţă. Însă ce ne dăruieşte Domnul şi de ce 
avem noi nevoie? Credinţă, credinţă neclintită. Hotărârea statornică: vreau să 
trăiesc cu credinţă în Domnul Hristos şi să împlinesc poruncile Sfintei Sale 
Evanghelii. Cu toate acestea mulți în jurul meu nu voiesc, cu toate acestea 
deseori slăbiciunea mea este neputincioasă, neputinţa mea nu poate. Căci omul 





nu se izbăveşte de moarte, nu se izbăveşte de păcat fără Mântuitorul, fără 
Domnul Hristos. În Mântuitorul este izbăvirea, aşa cum este în lumină 
lumânarea. Pentru aceasta împreună cu Sfinţii Părinţi ai Vechiului Testament 
să ne închinăm Domnului Hristos, minunatului nostru Izbăvitor din legăturile 
păcatului, ale morţii şi ale diavolului şi Singurului Adevăratului iubitor de 
oameni, Care, iată, ne-a adus şi ne-a dăruit nouă, unor oameni nevrednici, 
Împărăţia Cerurilor. Amin. 


Sfântul Iustin Popovici: Predica a treia în Duminica Sfinţilor părinţi - Cu noi 
este Dumnezeu 


(Ajunul Crăciunului, 1973) 


Nu este nimic mai important decât Crăciunul! De ce? Pentru că Dumnezeu a 
coborât în această lume. Şi până atunci unde a fost EI? Noi, prin păcatele noastre, 
L-am alungat de pe pământ; nu avem nevoie de Dumnezeu. Aceasta reiese din 
fiece păcat, fie că vrei, fie că nu vrei, căci prin fiece păcat al nostru Îl gonim pe 
Dumnezeu de pe pământ. Mai întâi Îl alungăm din sufletele noastre, apoi din țelul 
istoriei neamului omenesc. Şi aceasta se referă la tine, se referă la noi toţi. Dacă 
trăim în păcate nepocăite, noi izgonim din sufletele noastre, din inimile noastre, din 
conştiinţele noastre tot ceea ce este dumnezeiesc. 


Aţi auzit astăzi Sfânta Evanghelie. Domnul este numit aici Emanuel, ceea ce 
înseamnă Cu noi este Dumnezeu (Matei 1, 23). Până atunci, cine a fost împreună 
cu noi? Diavolul! Diavolul — prin păcat, prin fiecare păcat, şi al meu şi al tău şi prin 
păcatele fiecăruia din neamul omenesc. Niciodată nu trebuie să ne înşelăm: noi 
înşine fie Îl alungăm pe Dumnezeu dintru noi, fie Îl facem să intre în noi înşine. 


De aceea Domnul s-a făcut om, de aceea la Crăciun El a intrat în această lume şi S- 
a arătat ca om (1 Timotei 3, 16), ca să ne arate ceea ce trebuie să fie omul în 
această lume şi cum trebuie să fie el. Domnul nu S-a făcut om în zadar. Nu S-a 
făcut pasăre, nu S-a făcut floare, ci S-a făcut om - om care era cu totul în păcate, cu 
totul împuțit cu totul în puterea demonilor. De aceea S-a făcut om, ca să-l 
izbăvească pe om de aceasta. Numele Lui, lisus, înseamnă Izbăvitor (Matei 1, 21). 
Izbăvitor de ce? De păcate, de păcatele omeneşti, căci prin păcate a intrat în această 
lume şi moartea, şi a intrat fiece diavol. De aceea fără Domnul Hristos, fără 
Crăciunul Său, cu adevărat neamul omenesc poate spune totdeauna pentru sine: cu 
noi nu este Dumnezeu, ci diavolul. Cu noi este Dumnezeu — acesta este temeiul 





ceresc, acesta temeiul credinței noastre, temeiul Evangheliei. Cu noi este 
Dumnezeu în această lume. 


lar până acum L-am avut ca şi cum nu ar fi fost deloc. Nu a fost în sensul deplin al 
cuvântului. Prin ce să dovedim noi, creştinii, că într-adevăr cu noi este 
Dumnezeu? lată, Domnul a lăsat Biserica în această lume. Ce este Biserica? 
Sfântul Apostol Pavel spune că Biserica este Trupul Său cel duhovnicesc; El este 
Capul acestui Trup, iar noi mădularele Trupului Său (Efeseni 1, 22; Efeseni 
4,15-16), înţelegându-se astfel unirea organică cu Domnul Hristos. Şi astfel fiecare 
creştin, care împlineşte Sfintele porunci evanghelice, totdeauna poate spune „cu 
mine este Dumnezeu”. Dar dacă creştinul se îmbracă în păcate, dacă nu se va lupta 
cu ele, dacă nu le va alunga dintru sine, atunci este într-o altă continuă îmbrăţişare 
— cu cine? Cu diavolul. 


Anevoie le-a venit oamenilor să creadă că Dumnezeu S-a făcut om, iată, pentru 
mântuirea noastră. Dumnezeu cu adevărat S-a făcut om şi ceea ce este cel mai 
important, ne-a dăruit toate mijloacele pentru ca fiecare dintre noi dacă voieşte să 
se poată uni cu EI, cu minunatul Domn Hristos, Care după a Sa smerenie, după a 
Sa bunătate, iată, S-a făcut asemenea omului lepros, muritor, cu totul învăluit în 
păcate omeneşti. El a luat păcatele noastre asupra Sa [...] ca să ne izbăvească de 
ele. De aceea S-a făcut om! De aceea a dobândit numele de lisus Mântuitorul! 


În Biserica lui Hristos noi avem toate mijloacele necesare pentru unirea noastră 
duhovnicească cu Domnul Hristos. Acestea sunt Sfintele Taine şi sfintele virtuţi. 
Sfântul Botez - atunci când ne botezăm ne îmbrăcăm în Domnul Hristos [...] şi 
izgonim tot ceea ce este satanic şi demonic, ne lepădăm de acela şi ne predăm 
Domnului Hristos. 


Dar atunci care este semnificaţia Sfintei Împărtăşanii? Aceasta este unirea 
deplină a ta cu EI, unirea deplină a omului cu Domnul Hristos. Și credinţa şi 
dragostea şi rugăciunea şi postul? Toate acestea sunt virtuţi cu ajutorul cărora 
ne unim cu Domnul Hristos. 


Apostolul Pavel îi sfătuieşte pe creştini, le spune şi îi roagă: Hristos să Se 
sălăşluiască, prin credinţă, în inimile voastre (Efeseni 3, 17). 


Noi nu putem să înţelegem tot ceea ce Domnul a făcut şi ceea ce este; de fapt, 
Dumnezeu este mai cuprinzător, mai mare, mai profund decât poate cuprinde orice 
minte omenească, orice cuget omenesc. De aceea Domnul, ca o cale sigură către 
EI, a dăruit credinţa, credinţa în EI. lar pentru a avea credinţă nu este nevoie de 





şcoală multă, nici de comerţ, nici de bogăţie, de nimic. Numai de bunăvoință. 
Numai de bunăvoința de a crede în Mântuitorul lumii, în Domnul Hristos. lar apoi 
fiecare virtute şi dragostea şi rugăciunea şi postul, toate acestea îl fac să Se 
sălăşluiască întru noi, aduc puterea Sa dumnezeiască, aduc cuvintele Sale de viaţă 
făcătoare şi noi cu adevărat simţim că este cu noi Dumnezeu şi nu ne temem de 
nici un diavol, nu ne temem de nici un păcat. 


Domnul a venit în această lume, ne-a dăruit puterea şi tăria ca să biruim cu 
adevărat orice păcat şi nu numai păcatul, ci orice moarte, orice diavol — ne-a dăruit 
Viaţa veşnică. A venit în această lume, a luat asupra Sa trup omenesc, a trecut prin 
moarte şi a înviat cu trupul din morţi, S-a suit la Ceruri şi ne-a arătat ce va fi cu 
trupul tău şi cu al meu. Nimic mai puţin decât aceasta! Şi trupul meu şi al tău 
trebuie să intre în moarte. Dar, ca creştini, noi vom învia după credința noastră în 
Domnul Hristos. În ziua înfricoşătoarei Judecăţi Domnul ne va învia din morţi şi 
ne va dărui Viaţa veşnică! 


Cine crede în Mine are Viaţa veşnică (În. 3,16), a spus Mântuitorul. Încă de aici 
de pe pământ are Viaţa veşnică. Aceasta înseamnă: Domnul este mai puternic decât 
orice moarte, decât orice diavol, decât orice păcat, mai puternic decât tine şi decât 
mine. Şi atunci când suntem împreună cu El, cu adevărat noi suntem biruitor. 


Fie ca Sfinții Părinţi şi Strămoşi ai Vechiului Legământ şi Sfânta Cuvioasă 
Muceniţă Evghenia pe care astăzi o prăznuim [24 decembrie, n.n.], care a pătimit 
cu bucurie pentru Hristos şi a fost un model de sfinţenie, fie ca fii toţi să ne ajute 
nouă tuturor, iar noi să ne nevoim pentru a lucra tot binele evanghelic, să ne 
nevoim în lucrarea oricărei virtuţi evanghelice şi astfel să câştisăm Împărăţia 
Cerurilor în care, dă, Doamne, ca împreună cu Sfinţii prăznuiţi astăzi şi cu toţi 
Sfinţii, să-L slăvim pe Minunatul şi Singurul Domn Hristos, a Căruia este slava şi 
cinstea, acum şi în vecii vecilor. Amin. 


(din: Cuviosul Iustin de la Celie, Cuvinte despre veşnicie — predici alese, Editura 
Egumeniţa, 2013) 





Predici la Duminica dinaintea Naşterii Domnului. Tâlcuirea nedumeririlor 
trezite de Evanghelia “Genealogiei”, “Cartea neamului lui lisus Hristos”. De 
ce era nevoie ca Maica Domnului să fie logodită cu Iosif? 


“De ce a trebuit cu să depind de oamenii aceia, de ce a trebuit să am părinţii 
aceştia, să mă nasc în ţara asta, în generaţia asta...?” 


Părintele Ciprian Negreanu (Cluj) - Predică din Duminica sfinţilor părinţi 
după trup ai Domnului (2012) - Ce legătură este între sufletul omenesc al 
fiecăruia dintre noi, Maica Domnului şi Naşterea lui Hristos? Cum lucrează 
Dumnezeu mântuirea noastră prin oameni? 


“În numele Tatălui şi al Fiului şi al Sfântului Duh. Amin. 


Suntem în duminica dinaintea Crăciunului, a Naşterii Mântuitorului nostru lisus 
Hristos şi, ca la orice sărbătoare mare şi această duminică este închinată sau 





prevesteşte şi pregăteşte sărbătoarea Naşterii Mântuitorului, începutul mântuirii 
noastre. 


Această duminică se numeşte şi a ajuns să fie numită în mod obişnuit, Duminica 
strămoşilor Mântuitorului nostru lisus Hristos; alții o numesc genealogia, chiar 
dacă ea nu cuprinde numai genealogia Mântuitorului ci-i cuprinde şi pe drepţii şi 
profeţii care au fost înaintea Sa şi au pregătit cumva calea lui Dumnezeu şi 
întruparea Lui şi mai cuprinde chiar şi o parte a povestirii Naşterii Mântuitorului. 
Dar se insistă asupra genealogiei, pentru că despre Naştere o să vorbim în zilele 
următoare şi chiar în ziua Naşterii, dar, în mod deosebit, se opreşte în general 
Biserica asupra acestei cărți a strămoşilor, a neamului lui lisus Hristos, cum zice 
Sfântul Apostol şi Evanghelist Matei. 


Doi evanghelişti vorbesc despre cartea neamului lui lisus Hristos: Matei şi Luca. 
Sfinții Părinţi şi teologii care explică Evangheliile spun că una dintre deosebirile 
dintre cele genealogii este aceea că una dintre ele înfăţişează mai degrabă o cale 
regală, iar cealaltă mai degrabă o cale profetică. Aceea a lui Matei merge pe o cale 
regală, a lui David, a lui Solomon. Cealaltă, a lui Luca, merge mai mult pe partea 
profetică, arătând toate cele trei demnități ale Mântuitorului: Preot în veac şi din 
veac, nefăcut de mână omenească, Profet sau Prooroc — partea profetică — şi Rege. 


Când o auzim, când o ascultăm, ni se pare obositoare la prima auzire, mai ales că 
noi cunoaştem foarte puţin Vechiul Testament. Dacă am cunoaşte mai bine 
Vechiul Testament ni s-ar părea foarte familiar să auzim de toţi aceştia de care 
auzim şi multora dintre noi ni se par nişte nume foarte străine, necunoscute nouă, 
care nu ne spun nimic, dar, de fapt, în spatele fiecărui nume e o istorie întreagă, o 
lume întreagă. De fapt, cred că fiecare dintre aceştia aduce sau poartă cu sine, sau 
s-a lucrat în ei o caracteristică, un chip, ceva din frumuseţea de mai târziu a Maicii 
Domnului. În fiecare a fost ceva care a dus la naşterea Maicii Domnului — şi o să 
vedeţi de ce mă refer la naşterea Maicii Domnului, deşi acolo textul se sfârşeşte cu: 
“Şi s-a născut Iosif, logodnicul Mariei“. O să vorbim imediat despre asta. 


Dar toate aceste generaţii, toate aceste neamuri, paisprezece, paisprezece, 
paisprezece, parcă fiecare dintre ei, începând de la Adam, continuând cu Set şi cu 
ceilalți, aduc o mireasmă, o nuanţă, o frumuseţe care se adaugă celei mai frumoase 
flori pe care a putut s-o dea pământul şi din care S-a născut mai târziu Mântuitorul 
nostru lisus Hristos, Maicii Domnului. Au înfrumusețat toţi acest chip. Am putea 
să ne oprim la fiecare dintre ei şi să zicem ce a adus fiecare, ce virtute a lucrat, în 
ce s-a desăvârşit, în ce s-a luminat, în ce s-a înălţat şi ce a adus nou în neamul 
Mântuitorului lisus Hristos. Nu ne oprim la asta. Ce ne tulbură, poate, mai ales, pe 





cei cunoscători, este că Sfântul Apostol Matei ţine în mod special să numere câte 
14 de trei ori neamul de la Adam până la Mântuitorul şi cei care cunosc foarte bine 
Scriptura ştiu că în Cartea Regilor, în loc de 14 neamuri pe care le pune el la 
mijloc, sunt 17 neamuri. Matei a ştiut cu siguranţă, mai ales că el n-a vorbit de la 
sine, ci a vorbit ajutat şi inspirat de Duhul Sfânt. 


Atunci de ce în loc de 17 generaţii a pus 14, la un moment dat? Celelalte 14 sunt 
valabile, însă una dintre cele 14 rânduri de neamuri sunt, de fapt, 17, după cum 
vedem citind cu atenţie Cartea Regilor. A greşit? N-a greşit. A minţit? N-a minţit. 
Atunci care este înţelesul? 


Şi Sfântul leronim ne spune un cuvânt care ne cutremură. Că în vremea lui Ahaz, 
au fost trei neamuri care au ieşit dintr-o femeie păcătoasă, o femeie care nu s-a 
întors spre Dumnezeu, trei neamuri care n-au trăit în ascultare de glasul conştiinţei 
şi de glasul lui Dumnezeu şi aceste trei neamuri sunt trecute sub tăcere absolută de 
Matei. Aceste trei generaţii sunt lăsate deoparte, ca şi cum n-ar exista. Acest lucru 
era obişnuit în vechime, chiar dacă nouă acum ni se pare de mirare. Dacă într-un 
oraş cineva aducea necinste acelui oraş, dacă unul dintre copii făcea necinste casei 
aceleia, neamului aceluia, numele lui era şters din toate scriptele şi din toate 
locurile unde era notat. El dispărea, nu mai exista. A-i rosti numele era o ruşine, o 


batjocură pe care o aduceai familiei aceleia, neamului aceluia. Aşa era şi în lumea 
romană, şi în lumea greacă, dar cu atât mai mult la evrei, unde numele avea o 
importanţă foarte mare. Şi căderea unuia din credinţă sau întoarcerea spre cele rele 
era din neam în neam vestită şi cunoscută, de îngrozire pentru ceilalți şi aceste 
nume erau, în general, trecute sub tăcere. 


Vedem, cumva, că Sfântul Apostol şi Evanghelist Matei se foloseşte de lucrarea 
aceasta, dar cu ştiinţa şi sub inspiraţia lui Dumnezeu, trei neamuri sunt ca şi cum n- 
ar exista. Aşa cum, la bogatul care trăia în lux, îmbrăcat în porfiră şi în vison, care 
petrecea strălucit în toate zilele vieţii sale — adică zilnic pentru el era petrecere, 
erau oameni care se adăpau din vorbele lui, din bogăţia lui, care îl vesteau 
pretutindeni — dar înaintea lui Dumnezeu era necunoscut, nici nu are nume acest 
om, acel om nu exista în faţa lui Dumnezeu, deşi exista în faţa lumii. Aşa şi aceste 
trei generaţii, care n-au fost în duhul lui Dumnezeu, pe calea lui Dumnezeu: sunt 
ca şi uitate. Adică Sfântul Apostol şi Evanghelist Matei nici nu le trece, dar asta cu 
inspirație dumnezeiască. Şi asta pe noi ne îngrozeşte şi ne înspăimântă, pentru că 
n-am vrea să fim din acele neamuri, n-am vrea să fim dintre cei care nici nume nu 
au înaintea lui Dumnezeu, adică înaintea Lui nici nume n-am avea dacă nu 
încercăm să mergem pe calea Lui, să facem poruncile Lui, cât putem. E groaznic 
ca Dumnezeu să nici nu te cunoască. 





Am văzut cât de greu este într-un loc în care nimeni nu te cunoaşte şi nici nu te 
bagă în seamă, trec peste tine ca şi cum nici n-ai fi. Poţi să strigi, să faci orice, ei au 
treaba lor, eşti un nimeni. E un sentiment de goliciune şi de neputinţă mare. Dar 
asta este nimic în fața unei asemenea întâmplări la măsură dumnezeiască, adică 
înaintea lui Dumnezeu să nu fii ştiut, să nu te ştie sfinţii, să nu te ştie îngerii, să nu 
te cunoască. 


Acest fel de a fi şi de a Se raporta al Mântuitorului ni l-a mai arătat în câteva dăţi. 
Ştiţi, când au venit fecioarele neînţelepte şi le-a spus: Nu vă cunosc pe voi. 


Și s-a mai repetat asta în mai multe pilde, cuvântul acesta care pare uşor de purtat, 
dar el este unul dintre cele mai grele lucruri, să nu fii cunoscut, să nu se ştie cine 
eşti. Că nu toţi care-Mi zic Doamne, Doamne, vor intra în Împărăţia Cerurilor, zice 
Dumnezeu. Şi vor veni mulţi şi vor zice: Doamne, oare nu în ulițele Tale am făcut 
minuni, oare nu Te-am mărturisit noi? Și Dumnezeu va zice: Nu vă cunosc pe vol. 


Nu e vorba că nu-i cunoaşte, ci că aceşti oameni au făcut lucrurile greşit, după 
capul lor, au schimbat legea, au făcut-o pentru mândrie, pentru altceva, nu pentru 
Dumnezeu. Şi a nu fi cunoscut de Dumnezeu. Aşa cum centrul Liturghiei şi centrul 
vieţii noastre creştine este să te pomenească Dumnezeu. Când moare cineva se zice 
să-l pomenească Dumnezeu, să te binecuvânteze Dumnezeu — adică să te cuvânteze 
de bine, să te numească de bine — pomenirea numelui nostru de către Dumnezeu, 
cum s-a rugat tâlharul pe cruce şi a zis: Pomeneşte-mă, Doamne, când vei veni 
întru Împărăţia Ta. 


Ce înseamnă pentru Dumnezeu pomenire? Să fii cu EI! Să te cunoască, să fii 
prietenul Lui! 


Azi vei fi cu Mine în Rai. Nu era ca o numire. A te numi Dumnezeu înseamnă a te 
asuma, a te primi desăvârşit. 


Dumnezeu nu e ca noi, care îl asumăm cu greu pe un om, să-i ştim numele, să-l 
cunoaştem, să-l vedem, să vedem dacă putem să ne înţelegem, să rămânem 
împreună, să ne cercetăm şase luni, un an, până vedem dacă ne potrivim... Când 
Dumnezeu te numeşte, El te asumă desăvârşit. E ca un om bun, căruia dacă i-ai 
intrat în casă, deşi nici nu-ţi ştie numele, dar dacă te-a primit în casa sa nu pleci de 
acolo fără să-ţi dea ceva. Nu te mai uită, totdeauna îți va scrie de sărbători, 
totdeauna îşi va aminti de tine. Ei, Dumnezeu e mai mult decât un asemenea om. Şi 
de aceea noi zicem: Pomeneşte-mă, Doamne..., zicem ca tâlharul. 





Şi, când scriem pomelnice, tot de asta o facem, să ne pomenească Dumnezeu, să nu 
ne uite, să ne pomenească în Împărăţia Sa; dacă Dumnezeu ne pomeneşte, noi 
suntem; dacă El nu ne pomeneşte, începem să ne apropiem de neființă, nu mai 
suntem, cine mai suntem noi? Or, chiar dacă cuvântul acesta, Nu vă cunosc pe voi, 
pare uşor, e, de fapt, unul dintre cele mai grele cuvinte pe care le spune Scriptura. 


Dar, întorcându-ne, nu-i vorba că Matei a greşit. Vedem, la un moment, dar, o altă 
întrebare care ne apare în minte, pe lângă aceea referitoare la de ce trebuie să fie 
înfățişaţi toţi strămoşii, spuneam că pentru că fiecare aduce ceva chipului Maicii 
Domnului, o altă virtute, pe lângă faptul că sunt pomenite paisprezece generaţii, 
deşi au fost şaptesprezece, ar mai fi o întrebare la care cred că ne-am gândit toți: de 
ce avea nevoie Maica Domnului să se căsătorească, să fie logodită? De ce această 
povară? Că, din exterior, pare o povară. Adică Crinul lumii, Maica Domnului, ceea 
ce a putut da lumea mai frumos, cea pentru care atâtea şi atâtea generaţii s-au 
ostenit şi s-a ţinut poporul iudeu cu atâta stricteţe şi cu atâta atenţie în Legea lui 
Dumnezeu şi Dumnezeu l-a purtat prin Egipt şi prin Asiria şi prin atâtea locuri ca 
să ţină credinţa şi să-i apropie tot mai mult, a trimis atâţia profeţi, a trimis atâția 
sfinți, a făcut atâtea minuni, Naşterea Mântuitorului, în primul rând şi cele zece 
plăgi din Egipt şi trecerea prin Marea Roşie şi toate minunile. Şi se naşte Maica 
Domnului. 


Era nevoie ca această Floare a neamului omenesc — din toate punctele de vedere 
floare, nu numai al frumuseţii exterioare, trupeşti, ci mai ales al frumuseţii 
interioare, sufleteşti, al chintesenţei de frumuseţe sufletească, a inimii, a minţii, a 
curăției minţii şi inimii, al apropierii de Dumnezeu - avea nevoie această Floare de 
un bătrân văduv? Un bătrân văduv cu câţiva copii, cu cinci copii din prima 
căsătorie. Avea nevoie Maica Domnului de această povară? Ar părea, la prima 
vedere, un auxiliar, aşa, adică ce nevoie mai e şi de asta? De ce nu se putea altfel? 
De ce nu se putea să rămână Maica Domnului aşa, singură, născându-L, că nu avea 
nevoie? Decât că s-au spus vorbe pe care le spun şi azi protestanții şi ne-am putea 
gândi că ce rost a avut, că s-au mai născut şi vorbe aşa. 


Și tot Sfântul Ieronim, dar şi ceilalți Părinţi, însoţindu-l, spun că au fost trei 
motive pentru care a fost nevoie ca Maica Domnului să fie logodită: 


1. Ştiţi că în Israel numele neamului s-a păstrat prin bărbat, aşa se socotea, aşa cum 
la noi numele rămâne prin bărbat, aşa şi la ei neamul s-a păstrat prin bărbat. Şi a 
fost nevoie să se logodească cu Iosif, ca să se afle cartea neamului lui lisus Hristos, 
ca să se ştie din ce neam vine lisus Hristos. În ce sens? Am mai spus asta, dar 
repetăm. O fecioară, o fată dintr-un neam, care era singură la părinţi, această fată 





era obligată prin lege să se căsătorească cu cineva din neamul ei, în mod special 
din neamul ei, din aceeaşi spiță, cât de apropiat se putea. Bine, nu era vorba de 
rudenie de sânge, aşa spunea legea, ca să nu se piardă sângele, că nu se ştia câţi 
mai erau din neamul acela şi astfel se continua neamul acela. Şi Dumnezeu aşa S-a 
îngrijit, spunând că fecioara singură la părinţi să se căsătorească cu cineva din 
neamul ei. 


Pentru evrei era foarte cunoscută această poruncă, de aceea Sfântul Apostol şi 
Evanghelist Matei nici nu stă să explice, ci zice: Cartea neamului lui lisus Hristos: 
acela a născut pe acela şi tot aşa, şi Iacov a născut pe Iosif, logodnicul Mariei, din 
care S-a născut lisus, Care se cheamă Hristos. 


ŞI noi ne mirăm: Bine, dar ce legătură are? Că Maica Domnului L-a născut pe lisus 
Hristos şi nu prin losif, ci umbrită de Duhul Sfânt şi de puterea Celui Preaînalt. Şi 
atunci ce legătură are cartea neamului lui losif cu neamul Maicii Domnului? Dar 
pentru ei era de la sine înţeles că o fecioară, singură la părinţi, se căsătoreşte cu 
cineva din neamul ei. Şi atunci, dacă neamul lui losif era din neamul lui David, din 
neamul lui David era şi Maica Domnului. De aceea cu atâta uşurinţă striga orbul: 
Miluieşte-ne, Fiul lui David! EI era Fiul lui David. Era din neamul lui Dumnezeu, 
dar, omeneşte, era şi din neamul lui David. 


Deci primul motiv pentru care era nevoie de această logodnă era ca să se ştie care 
era neamul Mântuitorului nostru lisus Hristos. Pentru că atâtea profeţii vorbiseră 
despre asta. Ca să nu zică iudeii că n-au ştiut din ce neam este Hristos, ca să nu 
zicem noi, ca să nu zică nimeni, niciodată, că n-a ştiut. Aşa, sunt atâtea mărturii, 
atâtea proorociri că din neamul lui David. 


ŞI atâtea cuvinte, Daniil ajunge să spună exact anii până la Naşterea Mântuitorului: 
şaptezeci de săptămâni de ani, în anul 490 înainte de Hristos. Şaptezeci ori şapte, 
490. 490 de ani până Se va naşte Hristos, spune el. Adică mai clar decât atât ce 
putea să se spună? Şi altele, multe. Isaia vorbeşte despre Omul durerilor, despre 
cum va lua EI păcatele noastre, cum va vindeca EI pe tot bolnavul şi tot necăjitul şi 
tot întristatul. Dar iudeii erau atât de cârcotaşi şi trebuiau să ştie exact că Acesta 
este, din neamul lui David. Deci, ca să se ştie că EI e din neamul lui David, a fost 
logodită Maria cu losif. 


2. Al doilea motiv pentru care s-a socotit important să se logodească cu Iosif a fost 
această ocrotire de care avea nevoie Maica Domnului în faţa oamenilor; ocrotire de 
a duce cineva măgarul de căpăstru prin Egipt, de a fi cineva acolo... Totdeauna, 
Dumnezeu lucrează în situaţii omeneşti prin oameni. Asta e una din tainele pe care 





Dumnezeu ni le descoperă prin Părinţi. Ei spun că, dacă Dumnezeu poate lucra 
printr-un om, printr-un om va lucra. Dumnezeu nu se repede să facă minuni de 
dragul minunilor. 


Este o întâmplare în Patericul egiptean în care se spune că un mare părinte 
duhovnicesc s-a încurcat la un cuvânt din Scriptură şi se întreba: Doamne, oare ce 
pot cu să înţeleg de aici? Şi era foarte complicat cuvântul şi el ştia multă teologie şi 
a zis: 


|) 


[Fragmentul din Pateric: Povestesc unii despre un bătrân oarecare că a petrecut 
şaptezeci de săptămâni mâncând o dată în săptămână. Deci, se ruga lui Dumnezeu 
pentru un cuvânt din Scriptură să i-l descopere şi nu-i descoperea lui Dumnezeu. 
Astfel, a zis în sine: deşi am făcut atâta osteneală, încă nimic n-am câştigat. Voi 
merge de acum la un frate şi-l voi întreba. Și dacă a închis chilia, vrând să plece, a 
fost trimis îngerul Domnului la dânsul, grăind: şaptezeci de săptămâni ai postit şi 
nu s-a apropiat rugăciunea ta de Dumnezeu. lar când te-ai smerit a ieşi la fratele 
tău, sunt trimis să-ţi vestesc ţie cuvântul şi acestea spunându-i-le a plecat de la 
dânsul.] 


Și, când a deschis uşa, i s-a arătat îngerul şi i-a zis: “Vezi? Atâtea zeci de zile ai 
postit şi te-ai rugat şi Dumnezeu nu s-a plecat să-ţi coboare ţie înger şi să-ţi 
descopere. Şi numai pentru smerenia asta, că ai vrut să mergi să-l întrebi pe cel din 
față - că Dumnezeu prin oameni lucrează - imediat a binevoit Dumnezeu şi a 
coborât şi înger pentru asta”. 


Și, în general, Părinţii spun că unde auziţi de un om obişnuit căruia dintr-o dată i se 
întâmplă mulțime de minuni de nu mai ştie să le drămuiască, minuni care, în 
general, nu se lucrează prin oameni, cum sunt vedenii, vise, arătări, tot felul de 
lucruri, totdeauna să te gândeşti că s-ar putea ca ceva să nu fie în ordine, să fii 
foarte critic şi foarte atent, că s-ar putea să fie înşelare. Pentru că Dumnezeu, de 
obicei, lucrează prin oameni, lucrează prin împrejurări, prin situaţii. Aşa cum noi, 
de multe ori, rugându-ne pentru ceva, vine cineva şi îţi poate oferi acel lucru, să 
zicem că îi rămăsese şi ţi-l dă ţie. Şi tu nu te miri prea mult, zici că nu e mare 
chestie, că îi rămăsese şi de aceea. Dar Dumnezeu aşa lucrează! Nu face el un lucru 
din nimic pentru tine ca să facă o minune absolută, ci lucrează prin oameni! 


Deci al doilea motiv pentru care l-a îngăduit Dumnezeu pe Iosif ca logodnic al 
Mariei este ca s-o ajute. Să călătorească cu ea, să fie blând, că poate ştiţi că părinţii 





n-au atâta răbdare câtă au bunicii. El era ca un bunic care avea răbdare, care 
îngăduia, care răbda, care înţelegea neputinţele, altfel se purta, altfel ştia să poarte 
povara zilelor, fără să se mânie repede, răbdând mai mult, înțelegând mai mult, 
gândind mai mult, judecând mai mult înainte de a face ceva. Şi pe acesta l-a pus 
să-i fie ocrotitor Maicii Domnului şi cu siguranţă, losif nu era oricine, dacă l-a pus 
Dumnezeu să fie ocrotitor al Maicii Domnului. 


3. Un al treilea motiv este că, după legea iudeilor şi după legea multor neamuri, 
dacă s-ar fi aflat că ea are în pântece şi nu se ştia de la cine şi cum, nimeni n-ar fi 
crezut niciodată că e de la Dumnezeu şi ar fi lapidat-o, ar fi fost omorâtă cu pietre. 
Dacă nu era căsătorită şi era însărcinată, în vremea aceea era omorâtă cu pietre. Şi 
atunci, el a fost ocrotitorul cumva şi acoperământul sub care Dumnezeu a lucrat, 
încât el a înţeles, a crezut, iar Maica Domnului a putut să-L nască pe Hristos. 


Mergând mai departe, am putea zice că şi nouă ni se întâmplă la fel. Sufletul 
totdeauna este chipul Maicii Domnului, sufletul nostru. 


Zice cineva: Fericiţi sunt sânii de la care ai supt şi pântecele care te-a purtat! Şi 
Hristos zice: Aşa este, dar fericiţi sunt cei care cred în cuvântul Meu şi-l urmează 
pe el. 


Deci face Dumnezeu o asemănare între sufletele care cred în Dumnezeu şi-L 
urmează şi Maica Domnului. Deci, aşa cum e fericită Maica Domnului, aşa sunt şi 
cei care Îl urmează pe Hristos şi-L ascultă. Şi se face o asemănare, un fel de 
oglindă între Maica Domnului şi sufletul omenesc. Sufletul omenesc e asemenea 
Maicii Domnului, adică şi el este zidit de Dumnezeu ca să Se nască acolo Hristos, 
ca să vină Hristos în noi, ca să Se poată odihni Hristos în adâncul inimii noastre, ca 
şi în Maica Domnului. 


Ziceau Părinţii: Aşa cum Dumnezeu i l-a dat ca logodnic Maicii Domnului pe Iosif 
- ŞI, la prima vedere, noi ne-am întreba ce nevoie avea ea de bătrânelul ăsta văduv, 
cu copii, când ea era Floarea neamului omenesc - aşa şi sufletul nostru are nevoie 
de un asemenea bătrânel. În ce sens? Că e o greutate, din punctul nostru de vedere. 
Greutățile, ispitele, încercările, cele care, la prima vedere, din exterior, ar părea 
încercări, cum e o boală, o încercare în familie, o neputinţă de lungă durată într-un 
neam, ceva care ar părea, la prima vedere, că-ţi opreşte sufletul din evoluţie, de la 
creştere, de fapt sunt poveri îngăduite de Dumnezeu ca un fel de alt Iosif, ca noi să 
ne trezim cumva. 





Ştiţi că în faţa necazurilor, în faţa încercărilor, omul se trezeşte şi-şi aduce aminte 
de obârşia lui dumnezeiască. Aşa cum prin losif ni se spune din ce neam e Maica 
Domnului, aşa, prin necazurile şi încercările şi neputinţele vieţii sau împrejurările 
în care ne pune Dumnezeu, prin anumiți oameni, când noi ne visăm în alte părți şi 
în alt fel şi ne întrebăm: de ce a trebuit noi să depindem de oamenii aceia, de ce a 
trebuit noi să avem părinţii aceştia, să mă nasc în ţara asta, în generaţia asta, de ce 
nu suntem mai mari sau mai mici sau mai înalți sau altceva, toate acestea sunt nişte 
alți “Iosif” care, cumva, ne trezesc pe noi şi ne aduc aminte din ce neam suntem. 
Pentru că omul, luptându-se cu aceste ispite, străduindu-se împotriva lor sau 
văzând neputinţele care-l încearcă şi puţinătatea pe care o are, îşi aduce aminte că e 
de altă obârşie, că oamenii nu sunt numai trupul ăsta, nu sunt numai omul acesta 
care locuieşte aici, în ţara aceasta, în oraşul acesta, ci mult mai mult de atât. Şi 
începe omul să se trezească şi să vadă că are altă obârşie, că de la Dumnezeu ieşim 
şi la EI ne întoarcem, întregim cercul, cum zicea părintele Arsenie. “Unii, însă, nu 
se mai întorc”. 


De la Dumnezeu ieşim şi la El ne întoarcem şi ne descoperim obârşia. Prin 
neputinţele şi slăbiciunile şi caracteristicile pe care le avem, neamul în care ne 
naştem, greutățile pe care le purtăm în neamul acela, în ţara aceea, toate acestea 
cumva ne trezesc din moarte, din neştiinţă şi începem să ne aducem aminte că noi 
suntem şi altceva decât un simplu om, că suntem fii lui Dumnezeu mai mult decât 
fiii oamenilor, că suntem zidirea lui Dumnezeu mai mult decât zidirea voinţei unor 
oameni. 


După aceea, un al doilea motiv, ca şi la Maica Domnului, este aşa cum [s-au 
rânduit] toate acelea ca să Se poată naşte Mântuitorul, aşa toate se întâmplă în viaţa 
noastră ca să Se poată naşte Mântuitorul în sufletele noastre. Şi toate necazurile şi 
ispitele şi puţinătățile în care suntem aşezaţi ne ajută să Se nască Hristos în noi. Nu 
numai să ne aducem aminte din ce neam suntem, ci să Se poată naşte Hristos, să-L 
cerem pe Dumnezeu, să-L vrem pe Dumnezeu acolo, în inima noastră, să se facă 
inima noastră din peşteră de tâlhari peşteră primitoare de Hristos, iesle în care să 
Se nască Dumnezeu. 


Și ştiţi, dacă ne ducem undeva, la o discotecă, cred că n-are nimeni carte de 
rugăciuni sau vreo icoană la el, dar, dacă vă duceţi la spital, toţi au. Adică 
necazurile, încercările ne apropie de Dumnezeu. losif acesta bătrân şi obosit de zile 
cu care ne leagă Dumnezeu, trupul acesta bolnăvicios, slăbănog de multe ori, 
povârnit spre patimi, învârtoşat, puţin, muritor, ne întoarce spre Dumnezeu. Nu 
numai că ne aducem aminte din ce neam suntem, ci începem să-L dorim pe 
Dumnezeu în inima noastră, începe să Se nască în inima noastră Dumnezeu, 





începe, de fapt, să se nască sufletul nostru cu adevărat. Incepe să fie aşa cum 
trebuie să fie sufletul nostru cu adevărat: unit cu Dumnezeu, legat de Dumnezeu. 


Dacă n-ar fi aceste încercări, aceste ispite în care Dumnezeu ne pune şi sufletele 
noastre cred că ar fi fost deja ucise şi aruncate în gheenă la Judecata de Apoi. Aşa 
că au ajuns Părinţii să spună: a ispitele şi nu mai este cine să se mântuiască. 


Pentru că, la un moment dat, fiind prea multe încercări şi ispite, Părinţii din Egipt 
au hotărât să se roage să nu mai fie ispite. Şi s-au rugat pentru asta şi Dumnezeu i-a 
ascultat şi n-au mai fost ispite, ci pace şi linişte, nici o încercare, nimic, nimic, Şi s- 
au îndepărtat toţi de Dumnezeu, au uitat de El. Şi au zis: Doamne, mai bine era 
când erau ispitele! 


Când era o ispită, te luptai cu ea, te osteneai, Îl rugai pe Dumnezeu ziua şi noaptea, 
nu te lăsai de EI, stăteai agăţat ca ciucurul de haină şi ziceai “Doamne, nu mă lăsa! 
Nu mă lăsa!“ Şi ziceau că de acum nu se vor mai ruga să nu mai fie ispite, ci vor 
zice: “Dă-ne ispite, dar dă-ne şi putere să le biruim neîncetat.“ 


Și aşa s-au rugat. Şi a rămas de atunci cuvântul ăsta: la ispita şi nu mai este cine să 
se mântuiască. 


Aşa şi aici: dacă nu vor mai fi aceste încercări, pe care noi, de cele mai multe, ori, 
le blestemăm şi socotim viața noastră un coşmar şi de ce suntem aşa şi de ce 
suferim şi altul nu suferă şi tot timpul ne supărăm pe acest Iosif al vieţii noastre, 
dacă n-ar fi aceste încercări, s-ar putea să zicem şi noi ca acei Părinţi: dacă n-ar fi 
ispită, n-ar fi cine să se mântuiască, adică nu ne-am mai mântui, nu ne-am mai 
apropia de Dumnezeu. 


Dumnezeu să ne ajute, să ne întărească!” 





IPS Teofan, mitropolitul Moldovei - Predică în Duminica dinaintea Naşterii 
Domnului la Biserica Sfânta Mahramă a Domnului şi Sfinţii martiri 
Brâncoveni laşi (2013) - Suntem ca Manase sau ca Roboam, ca magii şi 
păstorii sau ca Irod? 


“Tubiţi frați preoţi, iubiţi credincioşi, suntem, cu mila Domnului, la două zile de 
sărbătoarea cea mare a Naşterii Domnului Hristos. Duminica de astăzi, în 
calendarul Bisericii noastre, este numită Duminica de dinaintea Naşterii Domnului. 
Şi — pentru că numele acestei Duminici aşezată în calendar să corespundă cu tot ce 
se întâmplă în această zi, din punct de vedere liturgic, în Biserica Domnului — 
Biserica a rânduit, printre alte lucruri necesare în vederea sublinierii aşa cum se 
cuvine a pregătirii noastre pentru Sfântul Praznic, să se rostească acum, la 
începutul Dumnezeieştii Liturghii, cuvinte din Sfânta Scriptură prin intermediul 
cărora creştinul, aflat la Dumnezeiasca Liturghie, să conştientizeze şi mai mult 
importanța momentului care se apropie şi anume Naşterea Domnului în peştera din 
Betleem, prin bunăvoința Tatălui Ceresc şi adumbrirea Preasfântului Duh. 


Cele două texte din Scriptură, pe de o parte cap. Il din Epistola Sfântului Pavel 
către Evrei, iar pe de altă parte primul capitol din Evanghelia după Matei, aceste 
două texte au fost alese de Biserică pentru ca omul, ascultându-le, să mediteze la 
taina vieţii sale, taina în adâncime şi în adevăr legată de praznicul Naşterii 
Domnului Hristos. 





În cuvântul Sfântului Apostol Pavel ni s-a mărturisit taina credinţei, taina care a 
îmbrăcat veşmântul său de lumină pe cele mai bineplăcute fiinţe umane trăitoare pe 
acest pământ până la venirea Domnului Hristos. Sfântul Pavel mărturiseşte despre 
taina credinţei care i-a legat pe bineplăcuţii Cerului de Dumnezeu şi deşi vieţuitori 
pe acest pământ, prin credinţa ei au dobândit şi toate cele frumoase şi înălțătoare în 
această lume, au dobândit şi taina Împărăției Cerurilor. Prin credinţă ei au tins în 
năzuinţa lor către Dumnezeu, aşteptând coborârea Lui pe pământ ca oamenii să 
cunoască cu adevărat calea care duce către Dumnezeu. 


În cel de-al doilea text, cap. 1 din Evanghelia după Matei, ni se relatează eveni- 
mentul Naşterii Domnului. Dar înainte de această relatare, care va fi reluată în 
zilele următoare şi în special în ziua Naşterii Domnului, înainte de relatarea, zic, a 
evenimentului petrecut în peştera din Betleem, Sfântul Evanghelist Matei ne înşiră 
neamurile de la Avraam până la bătrânul Iosif, logodnicul Mariei, neamuri din 
poporul ales care, fiecare la rândul său şi în rândul cetei sale şi după purtarea de 
grijă a lui Dumnezeu, au aşteptat, s-au pregătit ei înşişi şi au pregătit pe alţii — prin 
misiunea pe care au avut-o — prin felul lor de viață au mărturisit aşteptarea 
umanităţii pentru marele moment al întrupării Fiului lui Dumnezeu, prin 
adumbrirea Duhului Sfânt, din Sfânta Fecioară Maria. 


Au fost prezentate de trei ori câte patrusprezece neamuri, fiind incluse în numele 
menţionate tot felul de chipuri — cunoscute sau mai puţin cunoscute - dorind să 
arate Evanghelistul Matei că toți oamenii, mari sau mici, bogaţi sau săraci, din 
poporul ales sau precum Rut, din neamurile cele păgâne, toată omenirea a suspinat 
cu dor nespus după venirea Mântuitorului, care să-i scoată din întuneric la lumină, 
din moarte la viaţă, de la rană şi păcat la tămăduire şi iertare. Între chipurile 
prezentate sunt multe, de ce zic multe, sunt toate chipuri în interiorul cărora tot 
omul vieţuitor pe acest pământ, în cele din urmă, se regăseşte. Căci şi după Hristos 
toți oamenii, indiferent de epocă, de stare socială sau vârstă, au înlăuntrul lor dorul 
după Dumnezeu, dor arătat în mod evident sau manifestat implicit. 


Între numele prezentate îl aflăm pe lesei, omul cel simplu, cel sărac, păstor de oi, 
dar om cu frica lui Dumnezeu, arătând că oamenii curaţi la suflet, necomplicaţi în 
mintea şi în sufletul lor, sunt cei care aşteaptă în modul cel mai firesc întâlnirea cu 
Dumnezeu. Este prezentat lesei, dar este prezentat şi Solomon cel înţelept, 
conducător de popoare, om care zideşte Templul lui Dumnezeu dar care, din 
neatenţie, spre bătrâneţele sale, este robit spre rătăcire, arătând prin aceasta că 
oamenii cei înţelepţi sunt chemaţi să-L caute prin înţelepciunea cu care au fost 
binecuvântaţi de Dumnezeu, să caute drumul care duce spre Dumnezeu. Ei sunt 
chemaţi să nu idolatrizeze înţelepciunea pe care o au, ştiinţa de carte — acestea fiind 





folositoare doar în măsura în care îl conduc pe om la Dumnezeu. Sunt prezentate 
chipuri de oameni care au rătăcit, care s-au abătut de la calea cea dreaptă — unii au 
regăsit prin pocăință calea către Dumnezeu, alții au rămas împietriţi în rătăcirea 
lor. 


NI se prezintă regele Manase care a rătăcit de la calea cea dreaptă, dar care, într-un 
anumit moment al vieţii sale, conştientizează rătăcirea şi se întoarce către 
Dumnezeu, arătând prin aceasta că noi, oamenii, din cauza neatenţiei, din cauza 
ispitelor care vin de la trup, de la lume sau de la puterile întunericului, noi, 
oamenii, putem rătăci, putem să ne îndepărtăm de la calea cea dreaptă, dar este de 
absolută necesitate trezirea noastră la un anumit moment, conştientizarea stării de 
păcat în care ne aflăm şi prin lacrimi de pocăință şi rugăciune adâncă, precum 
Manase, să ne întoarcem la Dumnezeu şi să-L întâlnim pe Dumnezeiescul Prunc în 
Betleem. 


NI se prezintă chipul regelui Roboam şi alții ca el, care nu numai că au rătăcit de la 
calea cea dreaptă, dar au rămas în această rătăcire, fiind preveniţi noi de faptul că 
zilele şi anii trec, să nu amânăm pocăinţa spre sfârşitul vieţii, că nu ştim ce se va 
întâmpla în după-amiaza acestei zile şi aflându-ne departe de calea care duce la 
Dumnezeu, să ne grăbim să o găsim pe aceasta şi să nu fim precum Roboam, 
menţionat în Evanghelie astăzi, om rămas în noroiul păcatelor şi al idolatriei sale 
până la sfârşit. 


NI se prezintă chipuri precum Booz şi Rut. Booz cel blând, cel care s-a născut în 
credinţa cea adevărată şi care stăruie intru aceasta, fiindu-ne prezentată şi Rut — cea 
provenită dintre păgâni, care ataşată mamei sale, mama soţului său cel dintâi, n-o 
părăseşte pe aceasta, ci descoperă prin aceasta credinţă cea adevărată, arătând prin 
aceasta misiunea pe care noi, creştinii dreptmăritori o avem faţă de cei cu care ne 
întâlnim şi care, poate dintr-o pricină sau alta, nu aparțin Bisericii dreptslăvitoare. 
Datoria noastră este de a le arăta şi a trăi noi înşine cu adevărat taina credinţei, ca 
ea să devină lumină şi spre ea să se îndrepte şi cei care, zic, rătăcesc pe alte căi. 


Iată, din cele patrusprezece câte trei neamuri menţionate aici şi chipuri de oameni, 
am ales doar şase. Şase chipuri în care ne putem şi noi regăsi, iubiţi credincioşi, şi 
dacă veţi avea răgaz, veţi putea să vă apropiaţi în meditaţie, inspirată din Scriptură 
şi spre celelalte chipuri şi veţi vedea oameni curaţi care s-au apropiat de Dumnezeu 
sau oameni rătăciți până la o vreme sau rătăciți până la sfârşitul vieţii lor, pentru a 
afla spre cine să vă îndreptăţi, ca inspiraţie, gândul şi de ce chipuri şi situaţii în 
viaţă să vă feniți. 





Intrebarea pe care ne-o punem: noi, cei de faţă, cei asemenea nouă din alte parohii 
şi biserici sau cei care ne întâlnim toată ziua, din ce categorie facem parte? 


Suntem ca Manase — păcătos, dar se îndreaptă spre Dumnezeu cu pocăință sau ca 
Roboam -— care stăm în permanent în noroiul păcatelor noastre? Suntem noi 
precum magii şi păstorii care se îndreaptă spre Hristos sau se regăseşte [în noi] 
Irod — cel ucigător de prunci şi de virtuţi şi prigonitor de Dumnezeu şi de faptă 
bună? 


Suntem noi doritori să locuim, mai bine zis să clădim cetatea cea cu temelii 
puternice, despre care aminteşte dumnezeiescul Apostol Pavel în lectura de astăzi, 
în Epistola către Evrei sau am dărâmat, prin păcatele noastre, cetatea cea cu temelii 
puternice zidită la botez şi am transformat-o într-un Babilon, într-un iarmaroc, în 
care totul este agitație, păcat, păgânătate? 


Mai sunt [câteva] zile până la Naşterea Domnului. Să avem curajul, determinarea, 
voinţa, dar şi smerenia, în aceste două zile, meditând la taina petrecută în Betleem 
şi la taina propriei noastre vieţi, să înţelegem că bogaţii ca magii sau săraci precum 
păstorii, dacă dorim să avem sufletul plin de lumină, de rost în viaţă, de bucurie 
duhovnicească, se cuvine să ne îmbrăcăm haina pelerinului care Îl caută pe Hristos 


şi Îi aduce Lui cântare sfântă — precum păstorii, sau dar de smirnă, aur şi tămâie — 
precum magii. Căci, făcând aceasta, îngerii Cerului vor găsi loc în sufletul nostru, 
care să fie pregătit — cât poate omul să fie pregătit sau să tindă spre această 
pregătire — pentru a-L întâlni pe Domnul Hristos. 


Sfânta şi dumnezeiasca Liturghie, în interiorul căreia ne aflăm acum, înspre 
miezul, inima şi sufletul căreia ne îndreptăm în momentele care urmează, nu este 
altceva decât un drum spre Betleem. Să-l parcurgem aşa cum se cuvine şi să avem 
bucuria întâlnirii cu Domnul şi astăzi şi mâine şi-n veci de veci! Amin!” 





Părintele Constantin Coman despre genealogia după trup a Mântuitorului 


“R. Rădulescu: Părinte profesor Constantin Coman, înainte de Crăciun avem ca 
fragment evanghelic, întreg capitolul întâi din Evanghelia de la Matei, care ne 
oferă şirul înaintaşilor lui Hristos, pe linie omenească, începând cu Avraam. 
Este un şir lung de 36 de neamuri, multe nume, unele mai cunoscute, altele mai 
puțin cunoscute, dar despre toate se vorbeşte în Vechiul Testament, în diferite 
împrejurări. Vreau să vă întreb ce merit au aceste personaje, care fac parte din 
aşa numita genealogie a Mântuitorului Hristos? Au vreun merit personal sau 
doar calitatea că s-au născut în acest neam? 


Pr. Coman: Nu au nici un fel de merit. Sau, mă rog, vor fi avut unii şi merite, 
dar nu pentru meritele lor sunt pomeniţi aici, ci pur şi simplu pentru că fac parte 
din arborele genealogic al Mântuitorului Hristos. Dacă meritele ar fi fost criteriul 
genealogiei lui Hristos, nu ar fi apărut numele unor personaje negative, chiar rău 
famate, cum sunt femei desfrânate, adulterine sau femei de alt neam. Pe de altă 
parte sunt şi regi, personaje importante, incluse aici pentru că sunt înaintaşi, 
părinţii şi strămoşii pe linie omenească ai Mântuitorului Hristos. /nrenția declarată 
a Sfântului Evanghelist Matei este să confirme, prin această genealogie, că 
Hristos a fost om cu adevărat, că S-a născut dintr-un neam anume, dintr-o 
familie anume. Pentru a se confirma acest lucru este dat şirul genealogic, care 





urcă până la Avraam, şi care trece sigur şi prin David şi prin luda, despre care 
vorbesc profeţiile vechi-testamentare referitoare la Mesia. Se confirmă implicit 
profeţiile mesianice ale Vechiului Testament. 


R Rădulescu: Mântuitorul Hristos vine dintr-un neam care are şi drepți şi 
păcătoşi, vine în această lume, de fapt, care are nevoie de El. Lumea are şi oameni 
buni şi oameni răi, dintotdeauna a fost aşa. Hristos Dumnezeu nu se jenează de 
această lume care nu-L ascultă. Acesta este marele mister al Naşterii Domnului. 
Dar vreau să vă întreb, părinte profesor, aţi spus că există şi personaje neiudaice 
în genealogia Domnului. Să tragem concluzia că, de fapt, în genealogia 
Mântuitorului se înscrie nu numai un neam, adică El are înaintaşi din toate 
neamurile? 


Pr. Coman: Pentru iudei avea să fie o mare, inexplicabilă şi neplăcută surpriză, 
faptul de a descoperi în arborele genealogic a lui Mesia reprezentanți ai altor 
neamuri şi, mai mult decât atât, personaje condamnabile din punct de vedere 
moral. Pot fi multe motivele pentru care Dumnezeu îngăduie insinuarea acestor 
eroi negativi în genealogia celui mai important personaj dat de poporul ales, Mesia. 
Înainte de orice, aceasta are menirea de a confirma asumarea de către Fiul lui 
Dumnezeu prin întruparea firii umane reale, a făpturii în Starea ei concretă, 
care include în mod obligatoriu căderea şi păcatul. De altfel, aceasta este 
raţiunea însăşi a întrupării, eliberarea omului din robia păcatului şi a morţii. 


Între motive se numără, cu siguranţă, sancţionarea cea mai dură a trufiei poporului 
ales (,,„...spulbera îngâmfarea iudeilor!“, comentează Sf. loan Gură de Aur), dar şi 
a infidelităţilor repetate ale acestui popor în relaţia cu Dumnezeul său. Imaginea şi 
poziția privilegiată, în care investise atât de mult poporul ales, sunt rău şifonate 
prin aceste neaşteptate descoperiri. 


Este şi o lecţie în limbaj dumnezeiesc, ce anticipează cutremurătoarea lecţie a 
răstignirii Fiului lui Dumnezeu de către acelaşi popor ales. Dumnezeu 
recuperează pozitiv cele mai mari căderi ale poporului Său. Incestul lui Iuda, 
adulterul regelui David — personaje grele în genealogie — devin semne ale 
deschiderii universale a iconomiei dumnezeieşti şi porţi de intrare a neamurilor în 
genealogia Fiului lui Dumnezeu. 


III ne dă cea mai frumoasă erminie: „-Ce faci omule? îmi 


vorbeşti de istoria unei împreunări nelegiuite? (se referă la Iuda şi Tamara) - Și 
ce-i cu asta? Dacă aş face genealogia unui om vestit, de bună seamă că aş trece 
sub tăcere astfel de strămoşi. Dar când fac genealogia lui Dumnezeu întrupat, 





trebuie nu numai Să n-o ascund, ci s-o spun în auzul tuturor, spre a arăta 
puterea lui Dumnezeu şi purtarea Sa de grijă. Că pentru asta a venit Hristos pe 
pământ, nu ca Să fugă de ocările noastre, ci ca să le nimicească. După cum nu 
ne minunăm că a murit, ci pentru că a fost răstignit — deşi răstignirea era o 
ocară. Dar cu cât a fost mai de ocară, cu atât L-a arătat mai iubitor de oameni. 
Tot aşa trebuie să spunem şi despre naşterea Lui. Nu este drept să ne minunăm 
numai că a luat trup şi S-a făcut om, ci că a voit să aibă astfel de neamuri, că nu 
I-a fost ruşine de păcatele noastre.” [Omilii la Matei, pag. 39] 


Sfântul Evanghelist Matei preia, în lectura proprie, acest aspect inedit al 
genealogiei şi-l pune în evidenţă, pentru faptul că-i slujea cum nu se putea mai bine 
obiectivelor Evangheliei sale: mustrarea propriului popor pentru ingratitudinea 
şi orbirea de care dăduse dovadă,pe de o parte, şi sancţionarea exclusivismului 
iudaic, prin deschiderea universală a Evangheliei, pe de altă parte. 


A se reține, în plus, faptul că nu pomeneşte nici o altă femeie, decât pe cele care 
punctează acest aspect:pe Tamara, care naşte pe Fares şi Zara din legătura 
incestuoasă cu socrul ei, luda; pe Parseba, femeia adulterină, soţia lui Urie heteul, 
care-l naşte lui David pe Solomon; pe Rahab desfrânata şi pe Rut moabiteancă. 
Această deschidere universală punctată în genealogie, este dezvoltată apoi de 
Sfântul Matei, dar mai ales de Sfântul Evanghelist Luca, în cea de-a treia 
Evanghelie. El însuşi de neam grec, păgân aşadar, Luca adresează Evanghelia sa 
celorlalte neamuri. Şi Luca face o genealogie (cap. 3), genealogia lui, însă, nu va 
merge numai până la Avraam, ci până la Adam, care este părintele tuturor 
neamurilor. 


R Rădulescu: Și are o privire retrospectivă. 





Pr. Coman: Chiar şi genealogia, pe care Sfântul Evanghelist Matei o face până la 
Avraam, este recuperată în erminia Sfântului Apostol Pavel, în dimensiunea ei 
universală, prin interpretarea care îl consideră pe Avraam părinte nu numai al 
iudeilor, ci al tuturor celor credincioşi. Avraam a primit moştenirea nu pentru 
lege, ci pentru faptul că a fost credincios, L-a crezut pe Dumnezeu, 1 s-a încredinţat 
atunci când a fost chemat din pământul părinţilor săi, atunci când a primit 
făgăduinţă că soţia sa vârstnică îi va naşte un fiu, atunci când a fost solicitat să-şi 
sacrifice propriul şi unicul fiu, pe Isaac... Credinţa îl face pe Avraam părinte al 
tuturor celor credincioşi, al poporului celor credincioşi. Dacă ar fi să se împartă 
lumea în două, atunci am avea de o parte poporul lui Dumnezeu, adică poporul 
celor credincioşi în Dumnezeu, şi poporul necredincioşilor. Aşadar, poporul ales 
este, în cele din urmă, poporul format din cei credincioşi. De aceea Avraam este, 
în erminia Sfântului Pavel, şi apoi în erminia ulterioară a Bisericii, părintele celor 
care cred, părintele tuturor credincioşilor (Rom. 4,12). 

R Rădulescu: Aşadar, o alegere nu neapărat de sânge, ci de duh. Părinte 
profesor, textul evanghelic din duminica dinaintea Naşterii Domnului, ne 
aminteşte cum s-a întâmplat naşterea lui Hristos. Iosif este înspăimântat de vestea 
că Fecioară Maria, pe care el o avea în grijă, că logodnica lui, poartă în pântece 
un fiu. Hristos Dumnezeu alege să vină în lumea noastră, a oamenilor, într-un 
mod neconvențional. Este vorba despre o fecioară care era logodită, nu era 
căsătorită. Puțin şocant modul acesta pentru mentalitatea omenească! De ce face 
Dumnezeu acest gest scandalos? 


Pr. Coman: Sunt multe raţiuni, dintre care cele mai multe de nepătruns cu mintea 
omenească, din moment ce ţin de voia şi planul lui Dumnezeu! Ce ştim sigur din 
istorie este că Dumnezeu preîntâmpină de fiecare dată tendinţa omului de a 
absolutiza lucrurile, situaţiile ce ţin de lumea creată, pentru ca nu cumva, 
absolutizând lucrurile lumeşti şi pământeşti, să le confunde cu realitatea ultimă 
şi să se aşeze într-o suficientă de sine care-l exclude pe Dumnezeu din 
calcule. Maniera în care, uneori, sunt exceptate, eludate sau suspendate instituţiile 
umane consacrate, legile care funcţionează în lume, chiar şi cele date de Dumnezeu 
Însuşi, tine de această pedagogie dumnezeiască. 


Singura realitate absolută este Dumnezeu, lumea creată este relativă, 
contingentă, dependentă şi omul trebuie să evite ispita şi amăgirea suficienţei 
acestei lumi şi a sa. Această amăgire este întreținută de absolutizarea binelui 
lumesc, a instituţiilor şi a convențiilor omenești bune, îndatinate. Instituţia familiei 
este o astfel de instituţie, pe care, iată, Dumnezeu o exceptează. 





Altă rațiune, cea mai importantă, de fapt, din cele pe care le putem noi pătrunde, ar 
fi aceea conform căreia, zămislirea şi naşterea Fiului lui Dumnezeu Însuşi, nu se 
putea desfăşura în chip natural. Ele se întâmplă într-un chip excepțional, 
minunat. Familia este cadrul în care se zămislesc şi se nasc copii în chip natural. 
Naşterea din fecioară, lucru asupra căruia insistă aproape exclusiv Sfântul 
Evanghelist Matei, confirmă acest mod minunat, dincolo de graniţele firii, în 
care se zămisleşte şi se naşte Fiul lui Dumnezeu. 


555, comentând, îndeamnă stăruitor pe cititor să nu 


iscodească mai mult cu mintea: „Nu merge mai departe cu iscoditul! Nu căuta 
mai mult decât spun cuvintele evanghelistului! Nu te întreba cum a lucrat Duhul 
cel Sfânt aceasta zămislire din Fecioară! Dacă nu ne putem explica chipul în 
care se plăsmuieşte copilul când se naşte în chip firesc, cum putem Să ne 
explicăm, o naştere săvârşită prin minunea Sfântului Duh?... Nici Arhanghelul, 
nici Matei n-au putut Să spună ceva mai mult, ci doar că S-a născut de la Duhul 
Sfânt. Dar cum de la Duhul Sfânt şi în ce chip, nici unul din ei nu ne-a explicat. 
Nici nu era cu putinţă.” | Omilii la Matei, pag. 50] 


Proorociile vechi-testamentare vorbesc şi ele despre naşterea din fecioară a lui 
Mesia.,Jată, Fecioara va avea în pântece şi va naşte Fiu şi vor chema numele 
Lui Emanuel, care se tâlcuieşte: Cu noi este Dumnezeu.” (Matei 1,23) 


Prin urmare, există o iconomie dumnezeiască diacronică, care face ca lucrurile 
să fie într-o oarecare consecvență.  Proorociile şi făgăduinţele, timpul 
făgăduinţelor, pe de o parte, consecvent cu timpul împlinirilor, pe de altă 
parte. Proorocul Isaia prooroceşte că Mesia Se va naşte din fecioară şi iată că Se 
naşte din fecioară. Lucrul acesta este esenţial pentru calitatea umană a 
Mântuitorului Hristos, că Se naşte nu din concupiscenţă, nu prin zămislire 





naturală, ci se naşte pe cale supranaturală, tainică, misterioasă, cum ne spune 
Sfântul Evanghelist Matei, prin zămislire de la Duhul Sfânt. El nu ne dă prea multe 
amănunte despre naştere şi nici despre zămislire. Mai multe amănunte ne dă 
Sfântul Evanghelist Luca, şi despre una, relatând evenimentul Bunăvestirii, şi 
despre cealalta cu păstorii, cu îngerii. El vrea să spună un singur lucru, anume că 
tot ceea ce se întâmplă la Naşterea lui Hristos este de la Dumnezeu. Zămislirea şi 
naşterea se desfăşoară sub imediata şi nemijlocita intervenţie dumnezeiască. De 
aceea este prezent şi amintit Duhul Sfânt, de aceea este prezent şi îngerul care 
gestionează absolut totul. I se arătă lui Iosif, îl încredinţează, ca nu cumva Să 
facă gesturi necugetate... 


R. Rădulescu: Părinte profesor Coman, mai sunt câteva zile până la Crăciun, 
cum ar fi bine să fie petrecute aceste zile? 


Pr. Coman: Pe lângă ceea ce ştie aproape toată lumea, privitor la întâmpinarea 
marii sărbători a Naşterii Domnului nostru, aş recomanda oarecare reculegere, 
trezvie, „venire în sine”, aşezare, linişte, lucruri ce se pot obţine prin articularea 
voinței, prin mai mult Sau mai puţin post, prin spovedanie, prin participare la 
slujbele Bisericii, prin recuperarea păcii şi împăcării în relaţiile de familie, în 
relaţiile cu prietenii, cu vecinii... 


Dincolo de toate aceste lucruri, aş adresa ascultătorilor dumneavoastră, 
conaţionalilor noştri, gândul să mediteze un pic mai adânc cu astfel de 
prilejuri. Este o sărbătoare foarte mare, ne întâlnim unii cu alţii, ne facem bucurii, 
ne facem daruri unii altora. Toată lumea marchează sărbătoarea. Este o participare 
generală la sărbătoare, deşi, în grade diferite de intensitate şi în moduri diferite. 
Toţi suntem cuprinşi de sărbătoare! Dar ne întrebăm de ce este o sărbătoare atât 
de mare, totuşi? Unde este temeiul atenţiei generale care înconjoară această 
sărbătoare? De ce este cuprinsă lumea întreagă de această sărbătoare? 'Temeiul 
este într-un fapt esenţial, este în faptul Naşterii Fiului lui Dumnezeu, este în faptul 
întrupării lui Dumnezeu Însuşi. Temeiul este în faptul că există un Dumnezeu, 
există un Dumnezeu care a făcut pentru oameni demersuri esenţiale, pentru ca 
Să existăm noi oamenii şi pentru ca să ne izbăvim de propriile noastre căderi. 
Între aceste demersuri este şi cel de a trimite în lume pe unicul Său Fiu. Știu că 
aceste cuvinte tulbură un pic liniştea. Oamenii s-au obişnuit să transforme totul 
într-un prilej de relaxare, de bucurie grosieră, uşuratică, frivolă uneori... 


Gravitatea şi adâncimea evenimentului sărbătorit ne cheamă la mai multă 
sobrietate şi la mai multă adâncire în rosturile existenţei. Ne plac colindele, ne 
plac obiceiurile, ne plac felicitările de Crăciun, spectacolele... Toate acestea nu 
ar avea, totuşi, nici un sens şi nici un temei, dacă nu ar exista realitatea Naşterii 





lui Hristos. Dacă Hristos S-a născut cu adevărat — şi S-a născut cu adevărat, altfel 
nu ar fi existat o tradiție de două mii de ani atât de bogată, atât de consecventă şi 
atât de răspândită-, trebuie să ne întrebăm cine este Hristos şi ce raportare 
trebuie să avem noi faţă de El! Altfel, dacă nu ne întrebăm, rămânem într-o 
zonă superficială, într-o zonă de suprafaţă, în care vom şi trăi. 


Îndemn, aşadar, să luăm seama la temeiul lucrurilor, la sensul lor adânc. Să ne 
întrebăm de ce se întâmplă ele, de ce este Crăciun, de ce este Paşti, ce se întâmplă 
duminică, etc! Cultura noastră este una care consumă realitățile exterioare, fără să 
se mai intereseze de sensul acestor realități. 


R Rădulescu: Pentru a ajunge la acel adânc, despre care vorbiţi părinte 
profesor, ne ajută lectura? Ce recomandaţi în sensul acesta? 


Pr. Coman: Aş putea recomanda multe, pentru că există o literatură extraordinar 
de bogată teologică şi duhovnicească. 

Y Ar putea cineva să citească, cu mai multă atenţie zilele acestea, Evanghelia 
după Luca sau Evanghelia după Matei, ca să-şi împrospăteze istoria despre 
Hristos. 

Y Ar putea, dacă este mai stăruitor, să citească din Comentariul său Omiliile 


Sfântul loan Gură de Aur la Evanghelia după Matei, care, deşi scrisă în 
secolul al IV-lea, este o carte absolut mobilizatoare. 

Aş putea să recomand, pentru că am foarte proaspătă în minte, cartea 
intitulată Adame, unde eşti?, publicată de Editura Bizantină. O carte despre 
păcat şi despre pocăință, scrisă extraordinar de accesibil omului 
contemporan, care se adresează conştiinţei de sine a omului. 

Aş recomanda toate cărțile semnate de părinţii noştri duhovniceşti, 
Părintele Cleopa, Părintele Paisie, Părintele Sofian, Părintele Arsenie, 
Părintele Teofil, ca şi părinţii greci atoniţi: Gheron Iosif, Părintele Paisie, 
Părintele Porfirie... , care consemnează mărturii contemporane ale unor 
oameni, care au trăit o viaţă închinată exclusiv lui Dumnezeu şi au făcut 
personal experienţa unirii cu Dumnezeu. 


Ar afla din ele de ce aceşti oamenii s-au lepădat de ofertele acestei lumi, pentru a 
trăi închişi într-o mănăstire şi ce bucurie au avut şi cum şi-au împlinit ei sensul 
existenţei trăind într-o chilie şi lepădându-se de toate bucuriile acestei lumi. N- 
ar fi putut să-şi întemeieze un astfel de demers, dacă n-ar fi trăit şi n-ar fi Simţit 
că la celălalt capăt există o chemare şi o împlinire reală în raportarea şi în 
relaţia lor cu Dumnezeul cel adevărat. 





Toate aceste cărți dau mărturie despre faptul că Dumnezeu nu este numai o idee, 
nu este doar o realitate distanţă, cu care ne vom întâlni când vom muri, ci 
este un personaj viu, [o Persoană vie], cu care putem intra acum în legătură, de 
la care putem beneficia de multe daruri duhovniceşti cum spunem, care ne 
umplu Sufletul, care ne aşează într-o linişte reală, într-o pace reală cu noi înşine 
şi cu oamenii din jurul nostru, într-o bucurie profundă...” 


(din: Pr. Constantin Coman, “Dreptatea lui Dumnezeu şi dreptatea oame- 
nilor”, Editura Bizantină, Bucureşti, 2010) 





Pr. Constantin Sturzu - Colindul, Evanghelia înfăşată în scutece de Prunc 


Ca un prunc vine Dumnezeu înaintea ochilor noştri. Ca un slujitor, ne spală 
picioarele obosite şi prăfuite. Ca un Miel ni se dă nouă să-L jertfim şi să ne hrănim 
cu Trupul şi cu Sângele Lui. Ca un colindător, Hristos nu conteneşte a cutreiera 
inima noastră, în lung şi în lat. An de an. Clipă de clipă. Leru-i, ler. 

De ce ne ajunge atât de uşor la inimă colindul? Pentru că el nu este altceva decât 
Evanghelia înfăşată în scutece de Prunc. Textura scutecului o reprezintă versurile 
colindului („„Mititel şi-nfăşeţel,/ în scutec de bumbăcel”). Acţiunea de înfăşare este 
linia melodică, întotdeauna duioasă, delicată, chiar şi când ritmul este ceva mai 
vioi. Mesajul său este cel al venirii lui Mesia pe pământ, al apropierii Împărăției 
cerurilor. 


Colindul face, aşadar, ca Vestea cea Bună a întrupării Fiului lui Dumnezeu să fie 
mai uşor de receptat de orice inimă în care mai poţi găsi o brumă de sensibilitate. 
Cel ce este insensibil la colind - cel autentic, nu cel schimonosit din rațiuni 
comerciale - acela este insensibil şi la vederea unui prunc nou-născut. Dar câţi 
dintre noi nu sunt câtuşi de puţin mişcaţi la vederea unui puiuţ de om, atât de fragil 
şi de neajutorat? Ca să ne reamintim cum a venit Dumnezeu în lumea aceasta, să 
ne uităm, iar şi iar, la un prunc şi să ne întrebăm: Doamne, Dumnezeul Cel Viu, 
cum de Tu, „Cel ce şezi pe heruvimi” (IV Regi 19, 15), „Cel ce Te îmbraci cu 





lumina ca şi cu o haină; Cel ce întinzi cerul ca un cort” (Psalmi 103, 2-3), ai primit 
să vii la noi în chip atât de smerit? 


La slujba de la sfințirea apei (a aghiasmei mici) spunem despre Mântuitorul că a 
venit „în chip de rob, nu cu năluciri înfricoşându-ne pe noi”. Dacă Dumnezeu ar fi 
venit în lume în puterea slavei Sale, nimeni nu ar fi putut să-L primească. Căci a 
spus Dumnezeu lui Moise: „nu poate vedea omul faţa Mea şi să trăiască” (leşirea 
33, 20). Cu adevărat, Dumnezeu ar fi înfricoşat pe tot omul care s-ar fi aflat în faţă 
cu Dânsul. Dar Dumnezeu nu vrea nici să ne impresioneze, nici să ne supună prin 
frică, nici să ne copleşească prin putere. Şi-a asumat condiţia noastră şi S-a dat în 
mâinile noastre ca şi cum ar fi fost cea mai neajutorată fiinţă de pe pământ. 


Mama Sa, Maria, şi tatăl adoptiv, dreptul Iosif, au trebuit să fugă în Egipt pentru a- 
L proteja de cei care căutau să-L omoare. Nici atunci nu şi-a folosit puterea 
dumnezeiască, nici în alte situații, până când a venit momentul să Se arate pe Sine 
lumii, ca Fiu al lui Dumnezeu. lar după ce a făcut multe şi nemaivăzute minuni, în 
cei trei ani de propovăduire pe acest pământ, Hristos a murit precum şi venise pe 
lume: ca un neajutorat. 


Sfântul apostol Pavel sintetizează această similitudine între smerita Naştere şi 
Răstignirea cea de bunăvoie astfel: „S-a deşertat pe Sine, chip de rob luând, fă- 
cându-Se asemenea oamenilor, şi la înfăţişare aflându-Se ca un om, S-a smerit pe 
Sine, ascultător făcându-Se până la moarte, şi încă moarte pe cruce” (Filipeni 2, 7- 
8). Ce Dumnezeu avem! Cu câtă delicateţe vine El spre om! Cât de mult se 
Ssmereşte în faţa noastră, ca şi cum ar avea nevoie de noi! Câtă încredere are că 
dragostea va birui şi se dă, astfel, pe mâinile noastre! Chiar dacă noi Îl 
răstignim. 


Propovăduirea Evangheliei nu a început cu: „Pocăiţi-vă, că s-a apropiat Împărăţia 
cerurilor!” (Matei 4, 17). Ea a început cu Bunavestire adusă de arhanghelul Gavriil 
Fecioarei Maria. Apoi a continuat cu acel cuvânt pe care îngerul Domnului l-a 
adresat păstorilor din Betleem: „Nu vă temeţi. Căci, iată, vă binevestesc vouă 
bucurie mare, care va fi pentru tot poporul. Că vi s-a născut azi Mântuitor, care 
este Hristos Domnul, în cetatea lui David. Şi acesta va fi semnul: Veţi găsi un 
Prunc înfăşat, culcat în iesle” (Luca 2, 10-12). Ca un prunc vine, aşadar, Dumne- 
zeu înaintea ochilor noştri. Ca un slujitor, ne spală picioarele obosite şi prăfuite. Ca 
un Miel ni se dă nouă să-L jertfim şi să ne hrănim cu Trupul şi cu Sângele Lui. Ca 
un colindător, Hristos nu conteneşte a cutreiera inima noastră, în lung şi în lat. An 
de an. Clipă de clipă. Leru-i, ler. 





Pr. Cosmin Daniel Pricop - Theologica - Genealogia Mântuitorului în 
Evanghelia după Matei 


23 dec, 2019 


Perioada dinaintea marelui praznic al Nașterii Domnului și Mântuitorului lisus 
Hristos se distinge, fără doar şi poate, printr-o serie de caracteristici unice. La 
nivelul general al evlaviei populare, dar şi al identităţii creștine, elementul cel mai 
important este reprezentat de colinde. Evident, şi nuanțele liturgice exprimate în 
acest context susțin corespunzător întreaga atmosferă concentrată pe evenimentul 
Întrupării Fiului lui Dumnezeu în ieslea din Betleem din Fecioara Maria - Maica 
Domnului pentru mântuirea noastră. 


Una din precizările liturgice este susținută de alegerea textelor biblice care se 
lecturează în Duminica dinaintea Crăciunului - o pericopă din Evanghelia după 
Matei, reprezentând de fapt prima parte (sau cea mai mare parte) a primului capitol 





din această scriere, prima Evanghelie în ordinea canonică pe care o regăsim în 
Noul Testament. 


Pentru înţelegerea unui text biblic este necesar, printre altele, să cunoaștem şi 
contextul în care acest text a fost redactat. În privinţa Evangheliei după Matei, 
există convingerea aproape unanimă că autorul acesteia, unul din cei 12 apostoli ai 
Mântuitorului lisus Hristos, şi-a îndreptat atenţia cu scrierea sa către un public 
alcătuit în majoritate din iudei, interesați cel mai probabil să afle mai multe despre 
viaţa şi lucrarea Mântuitorului. De aceea se crede până astăzi că Sfântul apostol şi 
evanghelist Matei ar fi scris Evanghelia sa inițial în aramaică, ulterior fiind tradusă 
în limba greacă. Ținând cont de specificul publicului căruia el se adresează, putem 
înțelege mai uşor şi totodată justifica intenţia permanentă a Sfântului Matei de a-şi 
configura scrierea cu ajutorul unor elemente cunoscute iudeilor. 


Cel mai bun exemplu în acest sens şi totodată cel mai simplu de observat este acela 
al textelor din Vechiul Testament (așa-numitele prorocii mesianice), pe care Matei 
le asociază diferitelor momente şi etape din viaţa şi activitatea pământească ale 
Mântuitorului Hristos: naşterea din Fecioară (cf. Is. 7, 14) în Betleem (cf. Mih. 5, 
1), întoarcerea din Egipt (cf. Os. 11, 1), uciderea pruncilor (cf. ler. 31, 15) etc. 


La început genealogia 


Având această perspectivă a interesului oarecum deosebit al Sfântului Matei pentru 
iudei, ne putem da seama ușor de motivaţia din spatele faptului că Evanghelia pe 
care o scrie debutează cu genealogia Mântuitorului lisus Hristos. Prin urmare, 
adre-sându-se unui public preponderent iudaic, evanghelistul a crezut de cuviinţă 
să insiste de la bun început asupra descendenţei lui lisus, dorind astfel să transmită 
un mesaj subliminal, dar profund teologic: lisus născut în ieslea Betleemului nu 
este și nici nu trebuie considerat de către compatrioţii și coreligionarii săi un străin, 
ci se înscrie, ca urmaş, în neamul lui David. Acesta este și motivul pentru care 
evanghelistul Matei aşază genealogia lui lisus sub următorul titlu sugestiv: Cartea 
neamului lui Iisus Hristos, fiul lui David, fiul lui Avraam (cf. Mt. 1, 1). În acest fel, 
evanghelistul Matei îl situează pe Mântuitorul lisus Hristos, potrivit firii Sale 
pământeşti, în legătură directă cu David şi cu Avraam. 


Din nou se remarcă aici un profund mesaj teologic, întrucât pe de o parte David şi 
Avraam reprezintă două persoane și totodată două personalități ale istoriei și 
identității poporului iudeu (Avraam, drept cel care încheie legământul cu 
Dumnezeu, iar David, ca primul şi cel mai important rege), iar pe de altă parte cei 
doi au valoare de simboluri ale lucrării şi binecuvântării iubitoare ale lui Dumne- 





zeu faţă de poporul Său. Or, lisus Hristos ca fiu al lui David şi fiu al lui Avraam 
reprezintă simbolul desăvârşit al acestei lucrări şi iubiri a lui Dumnezeu mani- 
festată anterior. 


Structura genealogiei şi simbolismul acesteia 


Genealogia propusă de evanghelistul Matei este una descendentă, adică de la stră- 
moș spre urmașii lor, iar nu ascendentă, ca aceea a Sfântului Luca. Versetul 17 al 
primului capitol oferă o perspectivă sintetică a genealogiei prezentate de Sfântul 
Matei. 


Aceasta (genealogia) este structurată în trei etape temporale: 
a) de la Avraam până la David - 14 neamuri; 

b) de la David până la exilul babilonic - 14 neamuri; 

c) de la revenirea din exil până la Hristos - 14 neamuri. 


O analiză mai atentă a textelor şi informaţiilor vechi testamentare scoate la iveală 
realitatea conform căreia evanghelistul Matei în mod deliberat omite unele gene- 
raţii din cadrul celei de-a doua etape, în care pot fi numărate 19 neamuri, iar nu 14. 
Desigur, această atitudine a Sfântului Matei nu reprezintă neapărat o impietate sau 
o denaturare gravă a realităţii, deoarece pe atunci exista obișnuința ca la întocmirea 
unei genealogii un străbunic sau un bunic să fie conectat direct cu strănepoții sau 
nepoții, omiţându-se fiii respectivi. 


Totodată, în privinţa celei de-a treia etape (de la revenirea din exil până la Hristos) 
se remarcă faptul că nici aici nu avem de-a face exact cu 14 neamuri, ci doar cu 13. 
Aceste câteva amănunte fac trimitere la faptul că Sfântul Matei lecturează pre- 
ferenţial istoria înaintaşilor trupeşti ai Mântuitorului, având în mod evident o 
predilecție față de realizarea unei structuri unitare şi echilibrate a genealogiei, 
fundamentată pe trei serii a câte 14 neamuri. 


Fără a considera Sfânta Scriptură o sursă inepuizabilă de aluzii numerologice, to- 
tuşi nu putem trece cu vederea simbolismul din spatele acestei selecţii genealogice: 
dacă 14 neamuri înseamnă de două ori câte 7 neamuri, atunci de la Avraam până la 
Hristos putem număra (conform datelor puse la dispoziţie de Sfântul Matei) 6 serii 
de câte 7 neamuri, ceea ce înseamnă că odată cu naşterea Mântuitorului debutează 
cea de-a 7-a serie. Ţinând cont de semnificaţia cifrei 7 în orizontul religios iudaic 
(deplinătatea sau perfecțiunea), este simplu de conchis că evanghelistul Matei vrea 
să arate indirect că (îm)plinirea vremii debutează cu Întruparea Fiului lui Dumne- 
zeu, Mântuitorul lisus Hristos. 





Personaje al căror loc nu este aici? 


De asemenea, lectura genealogiei propusă de Evanghelia după Matei poate detecta 
cu destulă ușurință şi prezenţa unor personaje care, cel puţin la prima vedere, nu şi- 
ar avea locul într-un asemenea text. 


În primul rând, este vorba de menţionarea unor personaje feminine (Tamar, Rut, 
Batşeba), fapt oarecum curios, ţinând cont că la alcătuirea genealogiilor din acea 
perioadă şi cultură erau pomenite exclusiv numele bărbaţilor, în calitatea lor de 
capi ai familiilor. 


În al doilea rând, identitatea și renumele unor persoane amintite în genealogie 
evocă evenimente oarecum stânjenitoare sau cel puţin neplăcute. De exemplu, 
Tamar îl înşală pe socrul ei, luda, deghizându-se într-o femeie de moravuri uşoare, 
iar Rut este moabiteancă, adică străină de neamul iudeilor, în timp ce numele Bat- 
şebei, inițial soţia lui Urie heteul sau hititul, este asociat cu idila avută de regele 
David, pentru care primeşte mustrarea dură a profetului Natan. 


Motivația teologică 


Toate aceste aspecte problematice pot fi considerate, la o primă şi superficială 
vedere, scăpări flagrante ale evanghelistului. Totuşi, nimic nu este lăsat la voia 
întâmplării de Sfântul Matei, care are intenţia clară de a transmite astfel un mesaj 
teologic de necontestat: Pruncul care Se naște, Mântuitorul lisus Hristos, nu ţine 
cont de bariere etnice, deci Se întrupează pentru mântuirea tuturor oamenilor. Mai 
mult decât atât, venirea și lucrarea Sa nu se adresează doar celor virtuoși, ci şi celor 
păcătoşi, care, dorind să se îndrepte şi să-și schimbe viaţa, vor găsi totdeauna în 
Hristos un Frate, un Prieten, un Părinte. 





Ierom. Antipa Burghelea - Evanghelia de Duminică - Podoabele drepţilor: 
Credinţa puternică și o viață plăcută Domnului 


20 dec, 2020 


Duminica dinaintea Naşterii Domnului (a Sfinţilor părinți după trup ai Domnului) 
Matei 1, 1-25 


Zilele dinaintea Crăciunului sunt încărcate de multă emoție şi sunt la fel de fru- 
moase ca zilele de praznic. Fiecare dintre noi se pregăteşte atât cu cele materiale, 
cât şi cu cele duhovnicești, să întâmpine sărbătoarea Naşterii Domnului, eveniment 
cu adevărat nou şi important pentru omenire. Trecând peste banalele cumpărături, 
înnoiri de tot felul, împodobiri şi luminiţe, este bine să ne oprim puţin şi să ne 
gândim la cine a fost acest lisus Hristos, care a schimbat într-un mod fundamental 
faţa lumii. În jurul Acestuia s-a scris istorie, s-au creat atâtea opere de artă, s-a 
modificat numărătoarea anilor şi mai ales au apărut un nou mod de a fi şi un nou 
neam; creştinii. Acest neam duhovnicesc din care facem şi noi parte, fără să avem 
vreun merit, are marele dar de a fi continuatorul neamului ales. Căci fii ai lui 
Dumnezeu nu sunt doar cei care se trag biologic din Avraam, ci toţi cei care trăiesc 
în credinţa lui Avraam, adică se încred în Dumnezeu și se silesc să trăiască după 
voia Sa. 


Genealogia Mântuitorului şi simbolismul ei 





Despre Avraam şi alți strămoşi din vechime aflăm, astăzi, ascultând lecturile din 
Sfânta Evanghelie şi din Apostol. Ambele fragmente din Sfânta Scriptură ne vor- 
besc despre perioada cea frumoasă și tulburătoare a Vechiului Testament, deci, 
dinaintea venirii Domnului Hristos pe pământ. 


În fragmentul din Epistola către Evrei, scriitorul inspirat ne aminteşte mai întâi de 
Avraam, care a fost dispus să renunţe la pământul natal şi la rudele sale doar pentru 
că Dumnezeu i-a promis un alt pământ, al făgăduinţei, unde de asemenea a locuit 
vremelnic, pentru că nu și-a legat inima de cele de aici, dorul său fiind la Cer, unde 
este „cetatea cu temelii puternice, al cărei meşter este Dumnezeu” (Evrei 11, 10). 
Această credinţă a celor vechi față de Creator i-a ajutat mult să răzbată prin greu- 
tățile vieții. 


În Apostol am auzit, de asemenea, despre faptele minunate pe care le-a adus cre- 
dinţa în viaţa oamenilor: biruința asupra stăpânirilor necredincioase, înfăptuirea 
dreptății, ridicarea firii omenești deasupra stihiilor şi a fiarelor sălbatice, dar şi 
multe minuni, cum ar fi învieri din morți și biruințe surprinzătoare asupra unor 
vrăjmaşi. Dar credinţa celor din Vechiul Testament i-a ajutat să îndure şi margi- 
nalizarea celor din jur, prigoane, pribegii și chiar ucideri. Răsplătirea acestor 
greutăți și așteptări trăite în fericita credință a fost salvarea sau mântuirea oame- 


nilor de vechiul blestem al înstrăinării de patria cerească, prin venirea pe pământ şi 
întruparea Fiului lui Dumnezeu. 


Fragmentul din Sfânta Scriptură este de fapt primul capitol din Evanghelia scrisă 
de Sfântul Matei. Este vorba despre o genealogie a Domnului Hristos, aşa cum era 
obiceiul de a se alcătui la poporul evreu, dar şi la alte popoare antice. Cu toate că 
ascultăm cu acest prilej o mulțime de nume, este totuşi important să menţionăm că 
nu avem aici o listă completă a înaintaşilor Mântuitorului. Unii specialiști în stu- 
diul Sfintei Scripturi ne spun că Sfântul Matei nu se limitează la a reda o listă 
perfectă şi completă a genealogiei lui Hristos, prezentă de altfel cu uşoare modi- 
ficări şi la Sfântul Luca, ci el are în vedere şi o serie de simbolisme foarte profunde 
şi semnificative faţă de ceea ce avea să însemne credința creştină. De pildă, se 
pomenește de trei rânduri de neamuri a câte paisprezece generaţii. Acest paispre- 
zece este multiplul numărului şapte, care în Sfânta Scriptură înseamnă plinătate, 
desăvârşire. Cu alte cuvinte, evanghelistul doreşte să ne spună că succedarea 
acestor generaţii a dus la „plinirea vremii”, când omenirea a fost pregătită să pri- 
mească venirea pe pământ a lui Mesia, cel în care toţi înaintaşii Săi îşi găsesc 
împlinirea. Pe lângă aceasta, majoritatea numelor din genealogie au câte un sim- 
bolism important, vorbindu-ne, de pildă, despre rugăciune (Salatiel), demnitate 
(Abiud), trezire (Elachim), dreptate (Sadoc), frăţietate (Achim), ajutor divin 





(Eleazar) sau dar (Matan), adică termeni în care a constat, în mare măsură, relația 
dintre Dumnezeu şi om în Vechiul Testament. Înseşi primele cuvinte ale listei 
genealogice, „Cartea neamului lui lisus Hristos” (Matei 1, 1), ne amintesc de 
„Cartea neamului lui Adam” (Facerea 5, 1), vrând parcă să facă o legătură între 
Adam și Hristos, adică să ne arate că Domnul lisus este noul Adam, începătorul 
unei noi umanităţi, sau al unui nou neam, al creştinilor, născut nu din firea păcă- 
toasă, ci de la Dumnezeu (cf. loan 1, 13). 


Această genealogie este cu adevărat inedită pentru că nu urmăreşte o linie strict 
biologică. Ea este de fapt spița neamului dreptului Iosif, logodnicul Fecioarei, care, 
ştim cu toţii, nu era tatăl natural al lui lisus, ci unul adoptiv. Însă este bine de știut 
că la evrei filiația pe linie legală, prin adopţie, avea aceeași valoare în ceea ce 
priveşte consecinţele pentru moştenitor ca şi filiația naturală. 


Cu atât mai mult cu cât unii părinţi și scriitori bisericeşti, cum ar fi Sfântul Ignatie 
Teoforul (în Epistola către Efeseni) şi Sfântul Iustin martirul și filosoful (în Dia- 
logul cu iudeul Trifon) spun că şi Fecioara Maria era din neamul lui David, așa 
cum de altfel mărturisește şi Tradiția Bisericii. 


Insă o surpriză cu adevărat neplăcută și inexplicabilă pentru iudei a fost includerea 


în această listă a unor femei, lucru nemaiîntâlnit în alte genealogii prezente în 
Vechiul Testament. Şi nu fără vreo semnificaţie, nici una dintre aceste femei nu 
reprezintă o pildă de sfinţenie şi dreaptă credinţă. Singură moabiteanca Rut ne dă o 
pildă de fidelitate față de soacra sa, care înseamnă fidelitate față de poporul lui 
Dumnezeu, însă nici ea nu era de neam israelit. Dar nu numai astfel de femei sunt 
prezente în genealogie, ci şi unii împărați ai lui Israel, care au susținut idolatria. 


Sfântul loan Gură de Aur face o întreagă pledoarie, în Omiliile la Matei, despre 
cum Dumnezeu, prin această genealogie a lui Mesia, a „spulberat îngâmfarea 
iudeilor”, care, cu toate că au fost mândri și infideli, au căutat să-şi întrețină o bună 
imagine şi o poziție privilegiată şi exclusivistă față de alte neamuri și credințe: „Ce 
faci, omule? Îmi vorbeşti despre istoria unei împreunări nelegiuite? (se referă la 
luda și Tamara) Şi ce-i cu asta? Dacă aș face genealogia unui om vestit, de bună 
seamă că aş trece sub tăcere astfel de strămoşi. Dar când fac genealogia lui 
Dumnezeu întrupat, trebuie nu numai să n-o ascund, ci s-o pun în auzul tuturor, 
spre a arăta puterea lui Dumnezeu și purtarea Sa de grijă. Că pentru asta a venit 
Hristos pe pământ, nu ca să fugă de ocările noastre, ci ca să le nimicească. Nu este 
drept să ne minunăm numai că S-a făcut om, ci că a voit să aibă astfel de neamuri, 
că nu l-a fost ruşine de păcatele noastre”. 





Tot în acest context, Sfântul loan Gură de Aur îi laudă şi pe magi, ca pe un fel de 
reprezentanţi ai neamurilor străine, ai unor popoare care s-au arătat în bună parte 
mai receptive la primirea lui Mesia decât iudeii. Sfântul părinte îi dă ca pildă de 
urmat pe magi, ca iudeii să asculte măcar de aceștia, dacă n-au fost în stare să 
asculte de profeți (Sfântul loan Gură de Aur, Cuvânt la Nașterea Domnului). 


Această pedagogie dumnezeiască ne arată că Domnul Hristos a venit atât pentru 
iudei, cât şi pentru păgâni, atât pentru cei drepți, cât şi pentru cei păcătoşi. EI îşi 
asumă vindecarea firii omeneşti aşa cum este ea în starea ei reală, nu idealistă, 
stare care include deopotrivă căderea și păcatul. 


De asemenea, Sfântul Matei, care adresează această Evanghelie mai ales iudeilor, 
doreşte să arate că exclusivismul apartenenţei la un neam ales, dar şi absolutizarea 
cu orice preţ a tuturor instituţiilor omeneşti, nu este, totuşi, cheia cea mai duhov- 
nicească de abordare a lucrurilor. De ce? Pentru că astfel confundăm aceste 
înfăptuiri omeneşti cu realitatea ultimă şi omul riscă să se aşeze într-o suficiență de 
sine care Îl exclude sau Îl minimalizează pe Dumnezeu. Este esenţial de 
conştientizat, iară şi iară, că singura realitate absolută este Dumnezeu, iar conven- 
țiile noastre omenești, oricât de bune ne-ar părea, sunt limitate şi relative. Această 
ispită a îndreptăţirii de sine pentru merite care ne aparțin mai mult sau mai puțin 
este de multe ori sancționată în Sfânta Scriptură, unde vedem că Bunul Părinte 
ceresc doreşte să ne tragă aspiraţiile mereu la EI, Cel care este Calea, Adevărul şi 
Viaţa (loan 14, 6) şi singurul doritor de bine al oamenilor. 


Hristos, Viaţa şi Invierea neamului nostru 
Slujba din această duminică ne revelează și alte înţelesuri ale sărbătorii Sfinților 


părinți după trup ai Domnului. Paremiile, lecturile vetero-testamentare de la Vecer- 
nia din ajun sunt extrase din cărțile biblice Ieşirea şi Deuteronom. 


În prima paremie se aminteşte despre dreptul Melchisedec, ca unul care era „preo- 
tul Dumnezeului celui Preaînalt” şi al cărui neam nu se cunoaște. EI este prototip al 
lui Hristos, „Marele Preot”, care s-a născut din mamă fără de tată sub vremi și din 
tată fără de mamă mai înainte de toți vecii. 


Paremia aminteşte şi de Avraam, care prin credinţa sa nu este numai al iudeilor, ci 
şi al tuturor celor credincioşi. 


A doua paremie ne vorbeşte despre fiii lui Israel care s-au înmulțit şi astfel a fost 
nevoie de rânduirea unor conducători asupra lor. Mulţi dintre cei menționați în 





genealogia Mântuitorului au fost conducători ai acestui popor numeros, pre- 
mergător neamului creştinesc, popor binecuvântat care, sub conducerea părinților 
şi a păstorilor sufletești, s-a înmulţit în chip minunat de la o margine la alta a 
pământului. 


A treia paremie ne vorbește despre neamul pe care Domnul l-a ales, adică neamul 
lui Israel, de asemenea continuat în iconomia lui Dumnezeu de noul popor ales, 
creştinii. 


În mod inspirat şi complementar, Slava de la Litie adaugă la lista părinţilor şi pe 
alți vrednici drepți din Vechiul Testament: „Veniţi, iubitorilor de prăznuire, să 
lăudăm întru cântări adunarea părinților: pe strămoşul Adam, pe Enoh, Noe, 
Melchisedec, Avraam, Isaac şi pe lacob; iar după Lege pe Moise şi pe Aaron, pe 
Isus al lui Navi, pe Samuel şi pe David, cu aceştia împreună şi pe Isaia, leremia, 
lezechiel, Daniel şi pe cei doisprezece profeţi. Și, odată cu ei, pe Ilie, Elisei şi pe 
toți ceilalți; pe Zaharia, Botezătorul loan și pe toți cei ce au propovăduit pe Hristos, 
Viaţa şi Învierea neamului nostru”. 


Această completare o găsim și în Sinaxarul zilei, unde, în afară de cei din genea- 
logie, sunt pomeniţi și alți drepți, profeţi, precum şi soțiile unora dintre ei, dar şi 
alte femei importante, cum ar fi: Mariam, Debora, Saraftia, cea care l-a hrănit pe 
Sfântul Ilie, ludita, Estera, Ana, mama profetului Samuel, şi Suzana. 


Stihira a treia de la Stihoavna Vecerniei aminteşte că „a venit mântuirea oamenilor 
ca să cheme din nou pe credincioşi”. Această idee este prezentă şi în prima 
sedealnă de la Utrenie, unde Hristos „cheamă din nou pe toţi cei din lume”, dar și 
în cântarea a S-a de la Utrenie, unde se pomenește de mântuirea „celor înstrăinați”. 
Aceste cugetări subliniază faptul că oamenii se înstrăinaseră de Dumnezeu prin 
păcat şi prin idolatrie. Domnul a trimis pe oamenii Săi, pe profeţi, care au chemat 
de multe ori la schimbarea vieţii, însă acum a venit EI Însuși pe pământ ca să aducă 
neamul omenesc înapoi la starea cea dintâi, şi chiar la mai mult decât aceasta. 


Slujba Utreniei aminteşte de cei trei tineri evrei credincioși care nu au dorit să 
accepte porunca regelui Nabucodonosor de a se închina idolului de aur ridicat de 
rege în Babilon. Drept pedeapsă, aceștia au fost aruncaţi într-un cuptor cu foc, 
încins de şapte ori, însă un înger a stins văpaia și a prefăcut-o în adiere răcoroasă 
de rouă. Văzând credinţa şi vitejia lor, regele a fost nevoit să recunoască atot- 
puternicia adevăratului Dumnezeu. În troparul acestei duminici sunt pomeniţi 
aceşti tineri alături de profetul Daniel, care, pentru tăria credinței sale, a fost 





aruncat într-o groapă cu lei, însă aceştia nu l-au vătămat și, astfel, Daniel, „păstor 
leilor, ca unor oi s-a arătat”. 


Cei trei tineri o prefigurează pe Maica Domnului, care nu s-a ars, cu toate că a 
purtat în pântece Focul Dumnezeirii, iar profetul Daniel este o prefigurare a -- 
Domnului Hristos, care a îmblânzit răutatea cea de fiară a oamenilor, aducând 
învăţătura despre smerenie şi blândeţe. Acest lucru este arătat şi în cântarea a 6-a 
de la Utrenie: „Daniel prorocul, încleştând oarecând gurile leilor în groapă, a arătat 
că sălbăticia lumii, prin venirea lui Hristos, se va împăca cu pacea cea după buna 
plăcere a lui Dumnezeu”. 


În cântarea a 4-a, aflăm că tinerii nu s-au ars în cuptorul Babilonului, pentru că nu 
erau înșelați de veninul păcatului, iar viaţa lor virtuoasă era mai de preţ decât aurul. 
Acest metal, dacă este introdus în cuptor, se topeşte, însă virtuțile, fiind mai de preţ 
decât aurul, nu i-au îngăduit focului să atingă pe acești tineri credincioşi. Mai mult, 
canonul laudă şi dreapta credinţă a lor, căci „nu s-au ars de foc pentru că cinsteau 
pe Făcătorul focului”, adică pe adevăratul Dumnezeu. 


Alhpirea de Domnul mai mult decât de oameni 


Condacul şi icosul sărbătorii, care anul acesta sunt ale Înainteprăznuirii, având în 
vedere că suntem chiar în ziua de 20 decembrie, când începe perioada de preser- 
bare a Crăciunului, sunt o laudă la adresa Fecioarei Maria, cea care ÎL naşte şi Îl 
hrăneşte cu lapte pe Hrănitorul făpturii, Purtătorul de grijă al poporului ales şi al 
celor trei tineri. Încă o dată se face o legătură între modul în care cei trei tineri au 
fost păziți de foc „mai presus de minte”, şi Fecioara, care a născut pe Mesia mai 
presus de orice înţelegere şi logică omenească. 


Mai departe canonul sărbătorii îi fericeşte pe cei trei patriarhi, Avraam și Isaac şi 
Iacob, care s-au arătat „temelii prorocilor şi ai Legii și începători duhovnicești ai 
harului prin credință”. 


Ultima cântare din canonul Utreniei vorbeşte despre Domnul Hristos cel ce S-a 
născut şi a sărăcit cu trupul, ca să cheme pe Adam şi pe Eva, cei aflaţi în durere şi 
sărăciți de har. 


Slava de la Laude, de la sfârşitul Utreniei, ne dezvăluie cheia sfințeniei acestor 
drepți: „Adunarea învățăturilor Legii arată dumnezeiasca Naştere a lui Hristos, cea 
după trup, binevestind harul celor care au fost mai înainte de Lege, ca unora care 
prin credință au fost mai presus de Lege”. Așadar, credinţa acestor oameni ai lui 





Dumnezeu i-a ajutat să se ridice deasupra înțelegerilor limitate şi formaliste ale 
legii vechi şi să fie vestitori ai Răscumpărării venite prin Mesia pentru cei care 
erau robi înțelesurilor slabe ale legii. 


Relatarea evanghelică şi imnografia acestei duminici sunt redate magistral în ico- 
nografia ortodoxă, unde avem marea scenă a arborelui lui lesei. Pictată în stil 
monumental pe faţada de nord a bisericii Mănăstirii Voroneţ, dar și la Moldoviţa, 
Humor, Suceviţa, precum şi la alte monumente ale artei medievale româneşti, 
această scenă ne prezintă genealogia Mântuitorului, pornind de la strămoșul Iesei, 
din care răsare o tulpină care se ramifică în mai multe crengi cu flori, iar în fiecare 
floare se află câte un strămoș al Domnului. Scena este îmbogățită cu numeroase 
elemente simbolice care însoțesc fiecare personaj în parte, ceea ce îi conferă 
picturii un profund caracter mistic şi teologic. 


Această duminică a Sfinților părinți după trup ai Domnului este o adevărată săr- 
bătoare a Vechiului Testament, a acelei perioade încărcate de aşteptare și tensiune, 
de iubire şi trădare, de mânie şi milostivire. Credinţa puternică și o viață cât mai 
plăcută Domnului au fost podoabele drepţilor și ale profeților. Și mai mult decât 
acestea, încrederea și alipirea de Domnul mai mult decât de oameni. 


Mai sunt doar câteva zile până când vom primi iarăşi cel mai mare dar de Crăciun: 
pe Mântuitorul lisus Hristos. Cu sufletul curăţit de păcate prin Sfânta Spovedanie, 
cu inima bună şi darnică, să-L întâmpinăm zicând: Vino, Doamne lisuse, mân- 
tuieşte-ne pe noi şi lumea Ta! Amin! 





Marius Nedelcu - Fuga de trup, fuga de neam 

18 dec, 2020 


În Duminica dinaintea Naşterii Domnului, Biserica ne propune o lectură intere- 
santă: Genealogia Mântuitorului. Această listă de nume din care a răsărit în cele 
din urmă Domnul ne oferă o interpretare hristologică a istoriei: de la Vechiul 
Adam la Noul Adam, de la căderea strămoșilor neamului omenesc la restaurarea în 
Hristos. Pentru cei care auzim aceste nume este un mesaj de speranţă, de bucurie 
că peste toate împărățesc Hristos şi victoria Sa împotriva păcatului, a morţii și a 
răului absolut. De asemenea, ne oferă și un sentiment de apropiere, de familiaritate 
cu cele dumnezeieşti, văzând că Domnul Hristos are o istorie pământească, că S-a 
născut din spița lui Adam, că a avut părinţi, moşi şi strămoși, că este într-un fel 
înrudit şi cu noi. 


Dumnezeu nu a şters condiția noastră umană printr-un act triumfal şi radical, ci a 
privit-o cu o dragoste atât de mare, încât a luat-o asupra Sa. Acest act denumit che- 
noză sau golirea de Sine a lui Dumnezeu pentru a putea asuma creatura aruncă o 
lumină asupra întregii creaţii şi îndeosebi asupra omului și valorii vieţii omului. 


În atitudinea noastră, mai ales a oamenilor atașați de viaţa Bisericii, se poate vedea 
de multe ori o tendinţă de a refuza lumea, creaţia, de a mortifica trupul, de a con- 
sidera viaţa trupească rea în sine şi vrednică de lepădat şi de a ne concentra pe cele 
viitoare, pe cele de după moarte. 





Acest set de atitudini, născut dintr-un moralism excesiv, contravine mesajului 
Întrupării Domnului lisus Hristos care a asumat natura umană căzută, plină de 
afectele păcatelor şi care a dat o nouă valoare vieţii omului. Viaţa trupească este 
cadrul cultivării relației cu Dumnezeu spre veșnicie. Este intervalul creativităţii 
noastre, al manifestării puterii de prefacere prin iubire a noastră şi a întregii lumi. 


Prospeţimea Bisericii nu este dată de refuzul lumii, de o anumită spiritualitate „an- 
gelică”, ce nesocoteşte trupul şi lumea aceasta, ci de lucrarea acesteia de sfințire a 
lumii, a trupului şi a materiei. La marile evenimente transfiguratoare ale omului 
(Botez, Euharistie, Maslu etc.) participă şi trupul său. Moartea este biruită în final 
numai atunci când şi trupul este viu şi veşnic. Destinul nostru final este experiat 
mai intens pentru că suntem și trupuri. 


Unei spiritualități suprafireşti Biserica îi răspunde în această duminică cu o listă de 
nume, cu un pomelnic, cu un neam care nu e format numai din personaje pozitive 
şi oameni cuminţi, ci şi din păcătoşi, din răpitori şi desfrânaţi, din neascultători şi 
aventurieri, dar de care Domnul nu S-a rușinat. 


Sfântul loan Gură de Aur zice că de aceşti strămoşi păcătoşi Domnul nu S-a ruşinat 
şi a rânduit să fie amintiţi pentru a ne arăta că pentru aceasta a venit Mântuitorul, 
să vindece neputinţa din om. 


Neamul este un alt cadru al manifestării omului, un dat care nu depinde de el. Te 
naşti într-un neam fără să fii întrebat. În modernitate, neamul este privit ca o remi- 
niscenţă a trecutului, cultura globalistă vrând să ne convingă că neamul trebuie 
într-un fel abolit. Această perspectivă apare pentru că există o raportare ideologică 
la neam. Neamul nu este o teorie, ci este o realitate practică, este dat de acel „a fi” 
în viaţă. Este coagularea unor daruri și specificităţi personale care devin comu- 
nitare. 


În lumea satului, îmi aduc aminte din copilărie, neamul se traduce prin acel: „Al 
cui eşti?” Comunitățile sătești se diferențiau prin anumite note dominante. Unii 
erau meșteri buni, alții se remarcau prin anumite calități umane, alții făceau obiec- 
te, gen găvane, baniţe etc. Dacă la nivel comunitar se pot vedea aceste speci ficități, 
generalizând, putem spune că neamul, ca sumă a notelor dominante, este un spațiu 
al îmbogăţirii şi dezvoltării persoanei umane şi nicidecum o piedică. Dar în 
evaluarea acestei chestiuni trebuie multă luciditate şi grijă pentru a nu aluneca pe 
panta idealismului. 





In definitiv, Intruparea Domnului ne arată că datul creat, viaţa noastră, familia în 
care ne naştem, neamul sunt cadre unde primim binecuvântarea lui Dumnezeu şi 
nicidecum realităţi de care să ne emancipăm. 





Ierom. Maxim Morariu - Hristos şi genealogia noastră 


dec. 19, 2020 
Aspecte practico-liturgice 


Ca orice Praznic ce se respectă, şi Crăciunul se amprentează asupra evenimentelor 
din jurul său. In funcţie de acesta, sunt rânduite anumite slujbe, lecturi și practici. 


In plus, duminica de dinainte şi cea de după eveniment, se găsesc sub înrâurirea 
lui. De aceea, pericopele evanghelice ce se citesc în aceste zile, sunt determinate de 
modul în care este plasată ziua Domnului în raport cu sărbătoarea Nașterii. 


Din această pricină, suntem chemaţi astăzi să medităm la textul ce deschide rela- 
tarea vameșului convertit, Matei. Unul aparent arid, de a cărui relevanță, unii ar 
putea să se îndoiască, la o primă lectură. Nici preotului nu-i este întru totul uşor, 
să-şi contorsioneze limba în încercarea de a pronunţa tot felul de nume ciudate, ce 
au devenit atât de rar uzitate în spațiul în care trăim. Ba mai mult, o cercetare 
istorică serioasă, ar putea arăta chiar că anumite generaţii sunt omise, pierdute 
fiind, cel mai probabil, în negura istoriei. 


Al cui eşti tu? 


Pentru înţelegerea operei mântuitoare, dar şi pentru mentalul cultural de ieri şi de 
azi, genealogia Mântuitorului este importantă însă. În societate, cu precădere în 
spațiul rural, întrebarea: Al cui eşti tu, maică?, e importantă. Bătrânicile ce stră- 
juiesc marginile drumului în zi de sărbătoare o adresează fără sfială oricărui tânăr 
ce li se pare necunoscut. Pe baza răspunsului, aproape că sunt în stare să spună 
multe despre istoria lui. Una, de care cel în cauză este adesea puţin interesat, sau 





pe care o cunoaşte vag. Din perspectivă socială, originea e importantă. In vremea 
regimului trecut avea, în multe situaţii, un rol definitoriu. S-ar putea spune că 
originea socială nesănătoasă a pus cruce multor destine. 


Pentru Hristos era de asemenea importantă. Nu atât pentru EI ca persoană, ci pen- 
tru a justifica societăţii în care venea, ceva important. Că El era împlinirea pro- 
fețiilor. Era Mesia despre care vorbiseră Profeţii. Cel a cărui promisiune răsărea în 
cele mai învolburate clipe ale istoriei. Era Salvatorul. Unul despre care evreii 
auziseră atâtea şi pe care aproape că se săturaseră să-L aștepte. 


Consecvenţa lui Dumnezeu, sau de la Avraam la Mesia 


Evanghelistul vine să arate că promisiunea răscumpărătoare ţine cont şi de anumite 
aspecte contextuale. Hristosul nu putea să vină oricum și oriunde. Provenea dintr-o 
seminție ce dăduse poporului ales nume mari. Una ce nu le era străină. Departe de 
a fi produsul finit al unei strategii de marketing, genealogia vine să confirme 
fidelitatea lui Dumnezeu întru făgăduinţa Sa. Toţi oamenii care au fost, în decursul 
istoriei, receptivi la promisiunea lui Mesia, vor deveni, într-o formă sau alta, parte 
a genealogiei divine. E drept, s-ar putea obiecta lungii liste de nume și succesiuni 
că e niţel cam prea masculină. Cu două mii de ani în urmă, însuşi faptul că 
pomenea despre câteva femei ilustre, era cât se poate de temerar. Aşa se face că 
cititorii sunt chemaţi să se întâlnească, aievea parcă, cu chipurile lui Avraam, 
Isaac, lacov, luda, Fares, David, Solomon, Rut, lezechia, Manase, Zorobabel şi 
mulți alţii, spre a înţelege că în planul de mântuire al lumii, toate au fost rânduite în 
cel mai mic detaliu. 


Alegerea lui losif, a cărui imagine este, din păcate, adesea ocultată pe nedrept în 
Răsărit, nu reprezintă aşadar un fapt deloc întâmplător. Luând în grija sa pe Maria 
şi pe prunc ca urmare a poruncii transmise prin Arhanghel, el asigură, cel puţin 
aparent, pe linie paternă, succesiunea genealogică. Faptul că nu este tatăl după trup 
al Pruncului, vine să justifice altceva, despre care teologia a vorbit intens în 
decursul vremii. Că Mesianismul lui Hristos nu rezidă în continuitatea pe care o 
are cu stirpea avraamică şi cea davidică, ci în filiația divină. Cealaltă își are rele- 
vanţa ei istorică şi culturală și e legată de istoria omenească a mântuirii, dar ceea ce 
primează e planul Tatălui, generator al Chenozei Fiului ascultător. 


Modul în care Matei alege să-și redacteze prezentarea spune și el multe. Nu 
cunosc, din păcate, limba ebraică, dar bănuiesc, pe baza celor citite, că muzicali- 
tatea, astăzi hilară pentru unii, a succesiunii onomastice, avea o dimensiune mne- 
mo-tehnică. Era şi firesc, căci beneficiile alfabetizării generalizate vor pătrunde 





relativ târziu în lume, iar cateheza din vremurile de început ale creştinismului era 
adesea însoţită de memorarea textelor sfinte. Simbolismul pe care cele trei şiruri de 
câte patrusprezece generații îl sugerează, e și el important. A făcut, în decursul 
vremii, obiectul unor cercetări de teologie savantă, atât în Răsărit, cât şi în Apus. 
Şaptele era o cifră cu puternice reverberaţii în cultura iudaică, iar dublarea ei venea 
să sugereze ideea de mesianitate. 


O nouă genealogie 


Însă nu simbolismul numerologic e cel care contează. Nu pentru credinciosul de 
rând. El e important pentru exegeții şi bibliştii, cărora le place să-și „sucească” 
neuronii, încercând să „decodifice” Scriptura şi să afle noi înţelesuri din cele spuse 
acolo. Pentru noi, creştinii, genealogia e importantă din alt punct de vedere. Vine 
să o dubleze pe cea biologică. Cea despre care ne întreabă băbuţele ce stau dumi- 
nica, când nu sunt decretate măsuri de izolare, pe marginea drumului, luând în 
primire trecătorii. Dacă acea genealogie e una cu o extensiune temporală scurtă 
(nici istoricii, nu cunosc, în multe situaţii, atunci când coboară pe caierul vremii, 
mai mult de cinci sau şase generații de strămoşi), cea pe care ne-o oferă Hristos, 
căci prin statutul de creştini, cu toţii ne înrudim cu EI, ne duce până la Adam. Şi ne 
face părtașii unui blazon de-o nobilitate aparte. 


In loc de concluzii 


Ca rude ai lui Hristos prin primirea Botezului şi prin EI, ca urmaşi ai lui David, 
Solomon, Avraam, Isaac şi Iacov, suntem chemaţi să ne comportăm pe măsura 
demnităţii ce ne este oferită. Şi dacă unii luptă din răsputeri pentru a-şi depăși con- 
diția, noi suntem chemaţi s-o păstrăm şi să ne arătăm vrednici de ea. Fiul lui 
Dumnezeu ne oferă în dar propria Sa genealogie divină, altoindu-ne pe o tulpină de 
care, adesea nu suntem vrednici. Să-l arătăm că iubirea Lui, manifestată prin 
superlativul bonomiei, e bine primită de către noi, cei care ne numim creștini și ne 
străduim să-l fim vrednici următori. Îndrăzniţi! 





Pr. Ciprian Florin Apetrei - Theologica - Primenire spirituală în cântări, 
rugăciuni şi colinde ce vestesc Naşterea Domnului 


[E Ni [Pe)Yi AS NaTe[e 


20 dec, 2020 


De duminică, ziua în care în Biserică este Înainte-prăznuirea Naşterii Domnului, 
pregustăm duhovniceşte din bucuria sărbătorii Crăciunului şi intensificăm postirea 
noastră pentru ca, prin Taina Spovedaniei, să ne curățim de păcate şi să ne prime- 
nim casa sufletului pentru a-L primi pe Pruncul lisus, care se naşte în peştera 
Betleemului pentru mântuirea noastră. 


Pentru românul ortodox, ziua Naşterii Domnului este un timp de bucurie, de rugă- 
ciune şi de meditaţie adâncă la evenimentul unic din istoria mântuirii neamului 
omenesc, petrecut în urmă cu două milenii, când Fiul lui Dumnezeu S-a făcut Om 
ca pe om să-l mântuiască. Deodată este şi un timp al colindelor, atunci când noi, 
creştinii, devenim prin cânt vestitorii Naşterii Domnului şi Mântuitorului nostru 
Iisus Hristos. 


Inainte-prăznuirea Naşterii Domnului 
In fiecare an, la 20 decembrie, Biserica Ortodoxă începe perioada de preserbare a 


Naşterii Domnului. Acest timp este rânduit de Biserică spre pregătirea spirituală a 
ortodocşilor pentru sărbătoarea Crăciunului. Este o perioadă liturgică de cinci zile 





care ne introduce în praznicul împărătesc al Naşterii Domnului, numită înainte- 
prăznuire, preserbare sau înainte-serbare. Acum, Biserica anticipează sărbătoarea 
Crăciunului, fapt ce se reflectă în viaţa liturgică prin slujbele din această perioadă 
de înainte-prăznuire. Rânduiala de a avea un timp mai îndelungat de serbare a 
marilor praznice împărăteşti datează din secolul al 4-lea, când Biserica a simțit 
nevoia de a dedica mai multe zile pentru sărbătorile mari din cursul anului. 


În toată perioada de înainte-prăznuire a Naşterii Domnului, în rânduiala tipiconală 
a Bisericii, pe lângă slujba sfinţilor pomeniţi în cele cinci zile de preserbare, se 
adaugă cântări, rugăciuni şi lecturi legate de sărbătoarea Crăciunului, după cum 
arată părintele profesor Ene Branişte. 


Incepând cu ziua de 20 decembrie, pentru a marca preserbarea, se aşază în biserică 
icoana Naşterii Domnului, care rămâne spre cinstire până la încheierea sărbătorii 
Crăciunului, la odovania praznicului din data de 31 decembrie. 


Ajunul Crăciunului 


Un timp minunat pentru creştinul ortodox român este Ajunul Crăciunului, când, 
prin frumoasele noastre colinde, vestim bucuria venirii în lume a Fiului lui Dumne- 
zeu, Mântuitorul nostru lisus Hristos. Această zi, 24 decembrie, este deosebită în 
Biserica Ortodoxă din punct de vedere liturgic. În biserici, în Ajunul Crăciunului, 
prin slujbele zilei, suntem introduși în sărbătoarea Naşterii Domnului. 


Astfel, prin Sfânta Liturghie a Sfântului Vasile cel mare, care se oficiază în această 
zi unită cu Vecernia Crăciunului, intrăm în bucuria acestui praznic împărătesc. 
Sfânta Liturghie din această zi este precedată de Ceasurile Împărăteşti, în care ne 
sunt puse înainte textele biblice care ne vorbesc despre Naşterea Domnului. Se 
numesc aşa pentru că odinioară participau la ele împărații din Bizanţ și, la noi, 
domnitorii din Ţara Românească şi Moldova. 


Ajunul Crăciunului este ultima zi din Postul Naşterii Domnului şi cea mai aspră 
din cele 40 de zile de post, care ne pregăteşte pentru sărbătoarea Crăciunului. După 
rânduiala ortodoxă, în această zi nu se consumă mâncăruri gătite cu untdelemn. 
Acum se ajunează până la ora 15:00 şi apoi se obişnuieşte a se mânca grâu fiert 
amestecat cu fructe şi miere, în amintirea postului profetului Daniel şi al celor trei 
tineri din Babilon. Acest post aspru din Ajunul Crăciunului ne aminteşte de postul 
catehumenilor care primeau botezul în seara acestei zile. 





În tradiţia noastră, în Ajunul Crăciunului, preotul, însoţit de cântăreţ şi precedat de 
copiii cu chiralesa, vine cu icoana Naşterii Domnului, cântând troparul sărbătorii: 
Naşterea Ta, Hristoase, Dumnezeul nostru, răsărit-a lumii Lumina cunoștinței; că 
întru dânsa cei ce slujeau stelelor, de la stea s-au învăţat să se închine Ție, Soarelui 
dreptăţii, şi să Te cunoască pe Tine, Răsăritul cel de sus, Doamne, slavă ie, 
vesteşte ca şi îngerii şi păstorii Naşterea Domnului şi Mântuitorului nostru lisus 
Hristos. 


Colindul sfânt şi bun al românilor 


În Ajunul Crăciunului trăim bucuria colindelor care ne aduc vestea angelică - în 
Betleemul Iudeii se naşte Hristos, Mesia Chip Luminos. Mai întâi colindă cei mici, 
în dimineaţa şi prânzul zilei de ajun, închipuindu-i pe îngeri, apoi, după-amiaza şi 
către seară, vin cei mai mari, tinerii şi chiar cei mai în vârstă, închipuindu-i pe păs- 
torii din Betleem, aducându-ne vestea minunată a Naşterii Domnului Hristos. 


Aceste colinde reprezintă pe scurt Colindul sfânt şi bun al românilor, care este o 
descriere sub forma cântului românesc a momentului Naşterii Mântuitorului lisus 
Hristos, conform prezentării făcute de Sfinţii apostoli şi evanghelişti Matei şi Luca. 
În ziua ajunului, românii prea măresc pe Mântuitorul nostru lisus Hristos prin 


colindele străbune moştenite din moşi-strămoşi. Prin ele, creştinul român aduce 
bucurie în case şi localităţi. In acelaşi timp, colindele sunt ecoul cântărilor bise- 
riceşti în spațiul popular românesc. 


Prin ascultarea colindelor în Ajunul Crăciunului, în fiecare casă de creştin se sălă- 
şluieşte bucuria adusă lumii de veste îngerească: „lată, vă binevestesc vouă bucurie 
mare, care va fi pentru tot poporul. Că vi s-a născut azi Mântuitor, care este Hristos 
Domnul, în cetatea lui David. Şi acesta va fi semnul: Veţi găsi un prunc înfăşat, 
culcat în iesle. Şi, deodată, s-a văzut, împreună cu îngerul, mulțime de oaste ce- 
rească, lăudând pe Dumnezeu şi zicând: Slavă întru cei de sus lui Dumnezeu şi pe 
pământ pace, între oameni bunăvoire!“ (Luca 2, 10-14). 


Sărbătoarea Naşterii Domnului 


Praznicul luminos al Crăciunului îl sărbătorim la 25 decembrie, ziua în care S-a 
născut Mântuitorul nostru lisus Hristos. Crăciunul este una dintre cele mai impor- 
tante sărbători creştine, despre care părintele profesor Ene Branişte afirmă că, încă 
din secolul al 4-lea, era prăznuită cu mare solemnitate. În centrul sărbătorii 
Crăciunului stă Domnul nostru lisus Hristos care Se naşte într-o peşteră sără- 
căcioasă în Betleem, de aceea mărturisim adevărul că de Crăciun sărbătorim 





Nașterea Domnului. În ziua de Crăciun trăim faptele legate de Naşterea Domnului 
prin ascultarea Sfintelor Evanghelii şi prin frumoasele noastre colinde românești. 


În ziua Naşterii Domnului, Crăciunul, creştinul merge în casa Domnului, biserica, 
unde se întâlneşte cu Mântuitorul lisus Hristos, prezent în chip euharistic la Sfânta 
Liturghie, împărtăşindu-se cu El prin Sfintele Taine, după ce mai înainte s-a pre- 
gătit prin post şi spovedanie pentru a-L primi pe Hristos în peştera plină de lumină 
a sufletului său. Apoi, după Liturghie, creştinul continuă bucuria euharistică prin 
sărbătoare, pe care o trăieşte alături de cei dragi în casa sa, ca o prelungire a lumi- 
nii Betleemului adusă de Liturghia de Crăciun. 


De Crăciun, la sfintele slujbe aflăm, în chip sintetic, semnificaţiile teologice ale 
acestei sărbători: „Astăzi în Betleem Se naşte din Fecioara. Astăzi Cel fără de 
început Se începe şi Cuvântul Se întrupează. Puterile cerurilor se bucură şi pămân- 
tul cu oamenii se veseleşte; magii daruri aduc; păstorii minunea vestesc; iar noi 
neîncetat strigăm: Slavă întru cei de sus lui Dumnezeu şi pe pământ pace, între 
oameni bunăvoire!” 





IPS Irineu Pop-Bistriţeanul - Predică la Duminica dinaintea Naşterii 
Domnului 


NASTEREA DOMNULUI IIS. HS. 


» 


iean.moldovan'2011 


Dreptmăritori creştini, astăzi este Duminica dinaintea Naşterii Domnului, în care s- 
a rânduit de Sfânta noastră Biserică citirea unei liste lungi a strămoşilor după trup 
ai lui Hristos, ai lui „Adam cel de pe urmă” (| Cor. 15, 45). Se numeşte „cartea 
neamului lui lisus Hristos”, adică a seminţiei din care S-a născut Fiul lui 
Dumnezeu ca Om şi Mântuitor al oamenilor. 


Această „carte” se citeşte înainte de Crăciun pentru a arăta că Domnul este o 
Persoană reală, născută pe pământ pentru noi. Pe de altă parte, textul evanghelic ne 
încredințează că precum cele prezise despre Mesia s-au realizat la „plinirea 
vremii”, tot aşa toate făgăduinţele lui Dumnezeu se vor împlini, cu exactitate, la 
vremea potrivită. 


Iubiţi credincioşi, atât în Evanghelia după Matei (cap. 1), cât şi în Evanghelia după 
Luca (cap. 3) apare „cartea neamului lui lisus” sau genealogia Mântuitorului. Sunt 
prezentate numele strămoşilor după trup ai lui Hristos, 42 la număr, grupate în trei 
perioade, fiecare cu câte paisprezece nume. 


Prima serie, de la Avraam până la proorocul David, epoca de formare a poporului 
evreu; a doua, de la David până la strămutarea evreilor în Babilon, epoca măririi şi 





apoi a decăderii acestui popor; iar a treia, de la robia babiloniană până la Hristos, 
perioada aşteptării lui Mesia. 


Prin această genealogie, Sfânta Scriptură vrea să ne dovedească faptul că 
Răscumpărătorul omenirii aparţine istoriei, fiindcă a avut strămoşi, pe Avraam, 
Isaac şi lacob, pe David, Solomon, Zorobabel, Iosif şi alții. Alături de bărbaţii 
evrei, apar şi unele femei străine ca Rahab cananeeanca, Rut moabiteanca şi 
Betşeba heteeanca. Deci, Mântuitorul aparţine unei familii de popoare semitice, 
orientale, ca Unul Care prin naşterea Sa va întemeia Biserica în care sunt chemate 
să intre toate popoarele lumii spre a se bucura de roadele operei mântuitoare. 


Cel întrupat şi născut pe pământ nu este un om ca toți oamenii şi nu este un geniu 
ca toţi ceilalți întemeietori de religii sau un „înşelător”, cum L-au numit iudeii din 
vremea Sa. Despre El ne vorbesc profeții Vechiului Testament, care au fost 
iluminaţi de Duhul Sfânt. Cu multe veacuri înainte ca Fiul lui Dumnezeu să Se 
nască, ei anunţă zămislirea Lui (Fac. 3, 15), timpul venirii Lui (Fac. 49, 10; Dn. 9, 
25), locul naşterii Lui, Betleemul (Mih. 5, 1). Ei prezic că Se va naşte din neamul 
lui David (Ps. 88, 3; ler. 23, 5) şi că Se va numi Nazarinean (Jud. 13, 5). Se 
prooroceşte că va fi mijlocitorul unui Nou Legământ (Îs. 42, 6) şi piatra unghiulară 
a Bisericii (Ps. 117, 22). 


De asemenea, se spune că va fi respins, prigonit, va intra în Ierusalim, va fi vândut 
cu 30 de arginţi, va fi răstignit, adăpat cu oţet şi fiere, va muri şi va fi îngropat, iar 
după aceea va învia şi Se va înălța de-a dreapta Tatălui (vezi: Ps. 21, 1-8; 23, 7; 68, 
25; 109, 1; Îs. 50, 6; 53, 9-12; Za. 9,9; 11,12; 13,6 ş.a.). 


Când a sosit „plinirea vremii” (Gal. 4, 4), adică atunci când toate făgăduinţele 
Dumnezeieşti s-au împlinit, Domnul S-a întrupat, aşa cum a fost prezis. El S-a 
născut dintr-o fecioară, cum spunea Isaia (7, 14), în cetatea Betleem, cum spunea 
Miheia (5, 1). 


Când a început predica în sinagoga din Nazaret, a citit un text profetic din cartea 
lui Isaia (61, 1-2): „Duhul Domnului peste Mine, pentru că M-a uns să binevestesc 
săracilor, M-a trimis să vindec pe cei cu inima zdrobită, să propovăduiesc robilor 
dezrobirea şi orbilor vederea, să slobozesc pe cei apăsaţi, să vestesc anul milei 
Domnului”. După ce a citit acest text, lisus a închis cartea şi a zis tuturor celor din 
sinagogă: „Astăzi s-a împlinit Scriptura aceasta în urechile voastre” (Lc. 4, 16-21). 


Despre Apostolul Filip citim că a spus lui Natanael: „L-am aflat pe Acela despre 
Care a scris Moise în Lege şi proorocii, pe lisus” (In. 1, 45). Femeia samarineancă 





a zis lui lisus: „Ştim că va veni Mesia Care Se cheamă Hristos!”, iar Domnul i-a 
răspuns: „Eu sunt, Cel Care vorbesc cu tine” (In. 4, 25-26). 


Deci, tot ce s-a spus, cu o mie de ani, opt sute de ani, cinci sute de ani înainte, s-a 
împlinit, în Persoana istorică a Nazarineanului. Cel Ce a plecat cerurile şi S-a 
coborât printre oameni este „Hristosul, Fiul lui Dumnezeu Celui viu”, cum L-a 
mărturisit Sfântul Apostol Petru (Mt. 16, 16). După pogorârea Sfântului Duh, 
trimis în lume de Fiul lui Dumnezeu Cel înălțat la cer, Sfântul loan va spune: 
„Ceea ce am văzut cu ochii noştri, ceea ce am privit şi ceea ce mâinile noastre au 
pipăit..., aceea vă vestim” (| În. 1, 1-3). 


Domnul a fost un Om real, întru toate asemenea nouă afară de păcat (Evr. 4, 15). 
EI a plâns şi S-a bucurat, a flămânzit şi a însetat. De aici se vede că întruparea Lui 
n-a fost înşelăciune şi Pruncul născut în Betleem n-a fost o închipuire, ci Om 
adevărat fără să înceteze a fi „Lumină din Lumină şi Dumnezeu adevărat din 
Dumnezeu adevărat”, aşa cum Îl recunoaştem şi mărturisim noi creştinii în 
Biserica Sa. Cel care Se naşte din Fecioara Maria este născut din Tatăl mai înainte 
de veci. 


Condacul Crăciunului arată că „pentru noi S-a născut Prunc tânăr, Dumnezeu Cel 
mai înainte de veci”. După cuvântul Sfântului Apostol Pavel, Hristos „este Acelaşi, 
ieri, astăzi şi în veac” (Evr. 13, 8). Din slăvile cerești S-a coborât la noi ca să 
risipească întunericul blestemului, al păcatului şi al morţii. 


Într-un frumos colind românesc, se spune: „Astăzi S-a născut/Cel făr' 
de"nceput,/ Cum au spus prooroci”. Deci, Dumnezeu Cel necuprins de timp şi 
spaţiu Se face Om. 1 se cunosc strămoşii pe care astăzi, în această Duminică, îi 
pomenim. „Cartea neamului” sau genealogia lui lisus ne arată că Fiul lui 
Dumnezeu S-a făcut Om adevărat. Vedem neamul Său, pe strămoșul David şi pe 
Fecioara Maria. 


Deci, Hristos n-a fost o fantomă a istoriei, ci o personalitate istorică de mărime 
unică. El spune clar: „Cel ce M-a văzut pe Mine a văzut pe Tatăl; Eu şi Tatăl Meu 
una suntem” (In. 14, 9; 10, 30). 


Atât de mare este evenimentul din Betleem, numit de Sfântul loan Damaschin 
„unicul nou sub soare”, încât acesta a schimbat cursul istoriei, că istoria însăşi se 
orientează şi se calculează după ziua Naşterii Domnului. Mesia este Domnul 
istoriei, pururea prezent în viața noastră. El este prezent în Dumnezeiasca 
Euharistie, unde ni Se oferă spre iertarea păcatelor şi spre viaţa de veci. 





La sfârşitul veacurilor, va veni pe norii cerului să judece vii şi morţii, împlinindu- 
se Scriptura care zice: „Vor privi la Acela pe Care L-au împuns” (În. 19, 37). Dar, 
până atunci, ne bucurăm că trăim şi călătorim în istorie cu Mesia şi 
Răscumpărătorul nostru. Ne bucurăm, de asemenea, că la fiecare Crăciun putem să 
ne exprimăm recunoştinţa față de Acela Care, „cum e robul, S-a smerit şi pe noi 
ne-a mântuit”. 


Iubiţii mei, postul Crăciunului închipuie postul de patruzeci de zile al lui Moise, 
ținut pe Muntele Sinai ca să se învrednicească a-L vedea pe Dumnezeul Savaot şi a 
primi Tablele Legii cu cele zece porunci, „scrise cu degetul lui Dumnezeu” (leş. 
31, 18). Acum, când postul s-a apropiat de sfârşit şi Domnul „vine iarăşi” să ne 
aducă nouă cuvintele Evangheliei şi binecuvântările Împărăției, trebuie să dăm loc 
de găzduire şi de naştere lui Hristos, în casele noastre creştineşti şi în cămara 
tainică a sufletelor noastre. 


Creştinul are datoria morală să prăznuiască Naşterea lui Hristos şi celelalte 
sărbători sfinte, cu rugăciune şi înfrânare, cu facere de bine şi cu lacrimi de 
pocăință pentru păcate. Să-L slăvim pe Mântuitorul, nu cu petreceri păgâneşti, 
jocuri, beţii şi îmbuibarea pântecelui, ci cântând frumoasele colinde, aşa cum au 
făcut şi strămoşii noştri, iubitori de Lege şi de datini. În acest fel, vom simţi, 


asemenea păstorilor şi magilor, farmecul adevăratului Crăciun, pe care doresc să-l 
petreceţi cu pace şi cu belşug de daruri cereşti. Amin. 





PS Sebastian, episcopul Slatinei despre vindecarea arborelui genealogic 


Dreptmăritori creştini, pentru două motive cred că au socotit Sfinţii părinţi că este 
bine ca astăzi, înainte de Crăciun, să fie subliniată umanitatea Mântuitorului lisus 
Hristos. 


Întâi, spune Sfântul apostol Pavel: “Într-adevăr, nu a luat firea îngerilor, ci să- 
mânţa lui Avraam a luat” (Evr. 2, 16), arătând astfel că Mesia Hristos nu a fost 
înger după cum în mod greşit credeau unii, dar nici numai Dumnezeu, după 
cum, la fel de greşit, au crezut alții. 


4 Nu a voit Dumnezeu să mântuiască lumea printr-un înger, căruia foarte 
lesne i-ar fi putut porunci să se supună, cu firea sa nematerială, tuturor 
suferințelor pe care viaţa aceasta pământească. 1 Le-a rezervat Mân- 
tuitorului întrupat. 

4 Nu a voit, de asemenea, să mântuiască lumea nici prin Fiul doar ca 
Dumnezeu, ci a dorit ca Acesta să ia asupra Sa firea cea omenească, adică 
să Se întrupeze. 


Evanghelia de astăzi ne atrage atenţia, aşadar, că lisus Hristos a fost nu numai 
Dumnezeu, ci şi Om. Şi pentru aceasta ne arată concret care sunt strămoşii Săi: că 
provine din neamul lui Avraam, Isaac, Iacov, David, Solomon şi ceilalţi, de trei ori 
câte patrusprezece neamuri. De ce atâtea? Pentru că patrusprezece înseamnă de 
două ori şapte, iar şapte este număr sfânt; este simbolul sfinţeniei. 





Și S-a născut lisus Hristos pe acest pământ atunci când de trei ori câte 
patrusprezece neamuri au „plinit vremea” (Gal. 4, 4). Acesta este unul din moti- 
vele pentru care pericopa evanghelică de astăzi ne enumără toate aceste neamuri 
ale Domnului - pentru a ne convinge că EI a fost şi Om, şi deopotrivă ca Om şi 
Dumnezeu a pătimit, a suferit bătăi şi ură, a fost răstignit, iar după aceea S-a 
ridicat din morţi, înviind tot neamul omenesc. 


În al doilea rând, evanghelia de astăzi vrea să ne mai spună şi că Iisus Hristos S-a 
născut dintr-un neam anume, aşa după cum şi noi oamenii ne naştem dintr-un 
anumit neam. Nu ne creează Dumnezeu ca pe Adam, fără strămoşi, ci fiecare 
dintre noi ne tragem dintr-un neam anume; avem strămoşi, părinți şi, la rândul 
nostru avem copii, nepoți şi strănepoţi. 


Iată-l aşadar pe om ca o za în acest lanţ al creaţiei, căci Dumnezeu nu creează 
suflete din nimic, ci deopotrivă din fiinţa părinţilor şi strămoşilor lor şi din darul 
Său. De aceea la un moment dat Dumnezeu, în Vechiul Testament, a spus: 


“Ascultă, Israele: Eu Domnul Dumnezeul tău sunt un Dumnezeu zelos, care 
pedepsesc pe copii, pentru vina părinţilor ce Mă urăsc pe Mine, până la al treilea 
şi al patrulea neam, şi Mă milostivesc până la al miilea neam către cei ce Mă 
iubesc şi păzesc poruncile Mele” (les. 20, 5). 


Dumnezeu însuşi priveşte omenirea în această legătură de zale ale unui singur 
lanţ, pentru că El a creat un Singur cuplu de oameni, din care ne-am născut apoi 
toți. 


Ce înseamnă că pedepseşte pe copii până la al treilea şi al patrulea neam pentru 
vina părinţilor lor? Este oare Dumnezeu nedrept ori răzbunător? Vi-L imaginaţi, 
oare, stând undeva la un „birou” şi calculând: “Vasăzică, acesta a făcut atâtea 
păcate, înseamnă că voi avea de-a face cu fiii, cu nepoții, cu strănepoții şi stră- 
strănepoţii lui...” Priviţi oare faptul acesta, de a purta vina părinților noştri în noi 
atât de „exterior ” şi de „contabil"? V-aţi gândit vreodată la asta? Credeţi că se 
apucă Dumnezeu să ţină socoteala păcatelor noastre, împărțindu-le pe nepoți şi pe 
strănepoţi în mod atât de „matematic”? Nu, dragii mei, este vorba despre un rău pe 
care ni-l facem singuri! Cum aceasta?! A pus Dumnezeu în noi, în „lanţul” acesta 
al omenirii, legea potrivit căreia ne putem ridica unii pe alţii, ispăşind unii 
pentru alţii, dar şi „afectându-ne” unii pe ceilalți, pentru că lanţul este unul şi se 
îndreaptă către acelaşi Dumnezeu. 





Fiecare dintre noi, am spus, ne naştem dintr-un anumit neam; trup din trupul 
părinţilor noştri şi, ceea ce este şi mai interesant, suflet din sufletul lor. E 
adevărat că Dumnezeu adăugă partea Sa şi darul Său la crearea şi la „înfiinţarea” 
fiecărui suflet, însă în bună măsură fiecare dintre noi moştenim pe înaintaşii noştri 
pe linie genealogică. Aceasta este o realitate cât se poate de evidentă: copiii 
seamănă cu părinţii şi bunicii lor nu numai fizic, ci şi spiritual. Moştenesc darurile 
sufleteşti ale părinţilor, ale strămoşilor şi moşilor lor. Poartă în ei atât frumuseţea şi 
urâţenia fizică şi spirituală, cât şi păcatele şi virtuțile lor. 


În mod cu totul excepţional, Dumnezeu intervine totuşi, uneori, înzestrând oameni 
deosebit pentru misiuni deosebite. În mod normal însă şi, în general, fiecare tragem 
după noi acest lanţ al părinţilor şi strămoşilor noştri. Sufletul lor curat sau întinat 
contribuie deopotrivă la curățirea ori întinarea sufletului nostru. lată o pricină 
în plus că fiecare dintre noi — şi mai cu seamă cei care aveţi familie — să vă 
puneţi problema la modul cel mai responsabil. Daţi naştere la copii. Să luăm 
aminte, însă, că relele pe care le săvârşim noi, viaţa dezordonată sau necredinţa 
noastră afectează sănătatea fizică şi spirituală, şi deci ființa copiilor noştri! Într-un 
fel sau altul, datorită iresponsabilităţii noastre, ne facem duşmanii — atât fizic, dar 
mai ales spiritual — copiilor care iau fiinţă din noi. Aşadar, purtăm în noi virtuțile şi 
păcatele părinţilor şi strămoşilor noştri, iar cei de după noi vor purta în ei virtuțile 
şi păcatele noastre. Şi aşa după cum Adam a născut spre păcat şi spre blestem 
întregul neam omenesc, lisus Hristos trage astăzi după Sine acelaşi neam, 
începând cu Avraam - socotit Părintele neamului lui Israel şi al omenirii întregi; 
trage după Sine întregul neam pământesc şi mântuieşte lumea. 


Hristos Domnul nu S-a născut pe pământ pentru Sine — pentru că nu avea 
nevoie să Se nască, deoarece Se născuse deja din veci din Tatăl, după cum spunem 
de fiecare dată în Crez - ci S-a întrupat pentru strămoşii Săi după trup: pentru 
Avraam, Isaac, lacob etc, mântuind tot neamul pământesc, căzut prin cel ce a 
atras asupra lui blestemul. Există, deci, şi fenomenul invers. Copiii poartă în ei 
vina părinţilor lor, dar pot şi stopa această perpetuare a păcatelor şi a slăbiciunilor 
în cadrul neamului lor. Şi, la modul acesta, fiecare dintre noi suntem datori să ne 
vindecăm propriul arbore genealogic, pentru ca răul să nu se mai perpetueze în 
neamul nostru. 


Îmi aduc aminte şi ce mi-a spus un părinte: Eu m-am făcut călugăr, zice, pentru 
că am citit într-o carte aşa: Cel care se face călugăr îşi mântuieşte neamul până 
la a şaptea generaţie. Cum adică? Prin nevoinţa lui, prin asceza lui, prin viaţa lui 
de sfinţenie, prin viaţa lui curată, prin rugăciunea pentru părinți şi pentru strămoşi 
îşi vindecă arborele genealogic îmbolnăvit adesea de păcat. 





lubiţi credincioşi, se spune despre Vespasian, împăratul Romei că, prin anii 70 
d.H., a adunat într-o zi senatul şi a făcut sfat căutând un nume mai potrivit pentru 
zeitatea lor supremă. Şi, luând senatorii cuvântul pe rând, unul a susţinut că numele 
zeului lor ar trebui să exprime numaidecât puterea şi stăpânirea, pentru că prin 
putere, prin vitejie şi victorii mărețe romanii au făcut atât de întins imperiul lor. 


Altul, luând cuvântul, a spus: Nu, zeul nostru suprem trebuie să poarte însemnele 
bogăției şi bunăstării, având în vedere faimoasele drumuri pe care le-au construit 
romanii, apeductele, amfiteatrele şi celelalte clădiri grandioase, rămase celebre 
până astăzi. 


Altul a zis:Nu, ci zeitatea noastră supremă ar trebui să se distingă prin 
înțelepciune şi cultură, pentru cultura creată de Imperiul Roman. 


A fost însă şi o voce care a arătat că mai presus decât puterea ori bogăţia, mai 
mare decât înţelepciunea şi cultura, şi mai preţios decât orice dar de pe acest 
pământ este unul care le întrece pe toate: iubirea. Şi a argumentat: 


Dacă vom hotări ca zeitatea noastră supremă să poarte expresia puterii, nu toți 
oamenii vor fi puternici. Dacă vom face pe zeul nostru simbol al bogăției, nu toți 
oamenii vor fi bogaţi. Asemenea, dacă ar fi întruchiparea culturii, nu toţi vor avea 
cultură. Însă, dacă vom face din zeitatea noastră supremă zeul iubirii, cunoaştem 
cu toţii prea bine că nimeni niciodată, în lumea aceasta, nu va putea trăi fără 
iubire... 


Ce înţelept cuvânt! Dumnezeul nostru, al creştinilor, oare cum se numeşte? Vă 
amintiţi cuvântul „Apostolului iubirii” - Sfântul evanghelist loan - , care spune că 
„Cel ce nu iubeşte n-a cunoscut pe Dumnezeu, căci Dumnezeu este iubire“? (| 
În. 4,8). 


Este lucru învederat, potrivit învăţăturii noastre de credinţă că, fără iubire faţă de 
Dumnezeu, fără iubirea Lui faţă de noi şi fără iubirea noastră întreolaltă şi 
“bunăvoire”, cum cântau îngerii la naşterea lui Hristos, nu ar putea trăi nimeni. 


De aceea, este cazul acum, la Crăciun, mai mult ca oricând, să ne aducem aminte 
de cuvintele acestea: “Căci Dumnezeu aşa a iubit lumea, încât pe Fiul Său Cel 
Unul-Născut L-a dat, ca oricine crede în EI să nu piară...” (În. 3, 16), precum şi 
de frumosul irmos: “Hristos se naşte, slăviţi-L! Hristos din ceruri, întâmpinaţi-L! 
Hristos pe pământ, înălţaţi-vă! Cântaţi Domnului tot pământul, şi cu veselie 





lăudaţi-L popoare, că S-a preaslăvit “ [Irmosul Cantării I de la Catavasiile Cră- 
ciunului]. 


Este imnul cu care Biserica noastră se străduieşte de aproape o lună de zile, prin 
intonarea lui la sfintele slujbe, să atragă atenţia că în curând Se va naşte Hristos. Că 
Dumnezeu a iubit lumea atât de mult, încât şi-a dat pe propriul Său Fiu din iubire — 
supremul sentiment ce călăuzeşte şi însufleţeşte omenirea, nepieritorul sentiment 
ce se identifică cu Dumnezeu însuşi. 


Dragii mei, ascultăm de câteva zile bune frumoasele colinde închinate acestui 
măreț eveniment din viața omenilor. Am început deja să trăim sensibilitatea şi 
frumuseţea acestei sărbători. Am intrat în atmosfera celei mai plăcute perioade a 
anului. Am început să respirăm deja aerul şi mireasma deosebită a colindelor şi 
a gingăşiei Micului Hristos ce Se va naşte peste numai câteva zile în ieslea 
Betleemului. Vă întreb, însă, ne-am hotărât noi Să întâmpinăm acest praznic 
frumos al creştinătăţii aşa cum se cuvine? Ne-am decis să-L primim noi pe 
Micuţul Prunc, abandonat atunci într-o peşteră, pentru că nu S-a găsit nimeni în 
stare să-L primească în casa sa? Și dacă da, ne-am gândit să-L primim cu suflete 
calde, mai calde decât răceala ieslei din Betleem? Am început să ne schimbăm 
făptura noastră, să o facem mai binevoitoare decât atitudinea bătrânului 
Crăciun, care nu a putut oferi Fecioarei Maria şi bătrânului Iosif alt sălaş să-L 
nască pe Hristos, decât numai peştera rece? Ne-am propus să primim Crăciunul 
acesta cu inima mai curată decât albeaţa zăpezii care înveşmântează natura 
întreagă şi o face atât de frumoasă? Am început, dragii mei, să simţim în fiinţa 
noastră că Hristos Se naşte?... 


Peste câteva zile, aşadar, Hristos Se naşte. Tu cum Îl vei primi? Tu ce ai făcut ca El 
să Se nască şi pentru tine? Să Se nască şi în sufletul tău? Să fie şi în sufletul tău 
sărbătoare şi praznic, aşa cum a fost acum două mii de ani în Betleem, când S-a 
născut Hristos? 7u ce eşti gata să faci pentru asta?... 


(din: 7 Sebastian, episcopul Slatinei şi Romanaţilor, Predici la Duminicile de 
peste an, Slatina, 2011) 

Timotei Prahoveanul, 
episcop-vicar al Arhiepiscopiei Bucureştilor 
- 17 dec, 2020 


In ziua a 20-a a lunii decembrie începe înainteprăznuirea marii sărbători a Naşterii 
Mântuitorului. Praznicele Impărătești au zile de înainte-prăznuire şi zile de după 
prăznuire, care se încheie cu Odovania (finalul sărbătorii). 


Sărbătoarea Naşterii Domnului e anunţată de Postul numit al Crăciunului și de 
câteva zile de înainte-prăznuire, începând cu ziua pomenirii Sfântului Ignatie 
Teoforul, episcopul Antiohiei, unul dintre marii părinţi pe care i-a avut Biserica în 
perioada de lucrare şi misiune a începutului ei. 


Nu este întâmplător faptul că se cere o pregătire specială pentru întâlnirea cu 
Dumnezeu. Inainte ca Moise să poată primi un semn de la Dumnezeu, de demult, 





în istoria Vechiului Legământ, a postit vreme de 40 de zile şi 40 de nopți. Dorea în 
mod deosebit să-L vadă pe Dumnezeu pe care Îl urmase şi-L ascultase. Dorinţa de 
a-L vedea pe Dumnezeu a rămas neîndeplinită. Nici Moise, cel care s-a pregătit 
îndelung, nici Ilie, care era drept şi temător înaintea lui Dumnezeu, nu s-au în- 
vrednicit să-L vadă pe Dumnezeu. Mai târziu, şi unul, şi celălalt aveau să-L 
întâlnească pe Unul din 'Treime, pe Fiul lui Dumnezeu care s-a făcut Om, pe mun- 
tele Tabor, vorbind cu EI, după cum ne spun cuvintele Sfintei Evanghelii (Matei 
17, 1-17). Cei care de demult au primit mângâierea trimiterii unui Răscumpărător, 
care avea să vină la plinirea vremii (Galateni 4, 4), în zilele când, la Betleem, 
Fecioara Maria L-a născut pe Fiul lui Dumnezeu. 


În Duminica dinaintea Naşterii Domnului ascultăm la Sfânta Evanghelie genea- 
logia Mântuitorului cu trei rânduri de câte paisprezece neamuri, amintite prin câte 
un nume, care arată că Mântuitorul Hristos provine din neamul lui David, ceea ce 
era o negrăită cinste pentru evrei. Toate neamurile, de la Avram până la David, de 
la David la strămutarea în robia Babilonului şi de la robia Babilonului până la 
Naşterea Mântuitorului Hristos, reprezintă un timp al pregătirii şi așteptării venirii 
Răscumpărătorului lumii. 


Multe dintre persoanele consemnate de Sfântul evanghelist Matei în pericopa ace- 
stei duminici ne sunt cunoscute ca fiind oameni drepți care L-au iubit pe Dumne- 
zeu cu toată fiinţa lor, arătând credinţă şi fidelitate faţă de EL. Întâlnim şi persoane 
care au avut o viaţă zbuciumată şi moralitate clătinată, iar unele nume pomenite în 
genealogia Mântuitorului sunt străine de neamul iudeilor. 


Toate arată, pe de o parte, că Mântuitorul Hristos provine din seminția dreaptă a lui 
Israel, din cei care L-au iubit pe Dumnezeu, Avram, Isaac, lacov, David şi seminţia 
lor, având pentru iudei cea mai strălucită reputaţie. Pe de altă parte, prezenţa celor 
care au greșit şi a unora care erau străini de neamul iudeilor arată că Mântuitorul 
Hristos a venit în lume să-l mântuiască pe omul cel pierdut, căzut în păcat. 


EI a coborât din slava Preasfintei Treimi şi s-a făcut rob, ca să ne izbăvească pe noi 
din negura păcatului şi să ne mântuiască. Dacă evanghelistul Matei pomenește doar 
numele cele mai importante, un Sinaxar elaborat, cum este cel al Bisericii Constan- 
tinopolului la sfârşitul mileniului I, scriitori bisericeşti şi Sfinții părinți vorbesc 
despre multe alte persoane care s-au arătat a fi vrednice de chemarea aceasta, deși 
nu erau din neamul iudeilor. Amintirea celor cunoscuţi, cum au fost Avram, David, 
Zorobabel, care i-a adus din robie şi a rezidit Templul din Ierusalim, arată cât 
suntem de îndepărtați de Dumnezeu. Observăm că doar câteva nume din cei străini 
de neamul ales al iudeilor s-au învrednicit să fie trecuţi între strămoșii Mântui- 





torului Hristos, în sensul mai larg al cuvântului, aşa cum a fost dreapta Asineta, 
soția lui Iosif cel prea frumos, ori Maria, sora lui Moise. Sunt amintite Rut moa- 
biteanca şi văduva din Sarepta Sidonului, care, deși avea o singură măsură de făină 
şi puţin untdelemn într-un vas, l-a primit pe prorocul Ile şi l-a găzduit timp mult în 
casa ei, precum şi alți oameni drepţi pe care îi pomenim alături de numele cuno- 
scute ale istoriei Vechiului Legământ. 


Partea a doua a Evangheliei vorbește despre Naşterea Mântuitorului Hristos. Se 
aminteşte despre îndoiala lui Iosif, care o luase pe Maria de la Templu şi nu 
înţelegea taina petrecută sub ochii lui. 


Regulile vieţuirii poporului iudeu în perioada despre care vorbim erau aspre şi 
stricte. Dacă o tânără era necăsătorită şi urma să nască un prunc, risca să fie omo- 
râtă cu pietre. Văzând că Maria se pregăteşte să nască un prunc, se gândea să o lase 
în ascuns, pentru a nu provoca un scandal şi pentru a o proteja. Pe când asemenea 
gânduri de îndoială se abăteau în inima lui, a avut un vis, în timpul căruia îngerul 
Domnului i s-a arătat şi i-a spus: Iosife, fiul lui David, nu te teme a lua pe Maria, 
logodnica ta, că ce s-a zămislit într-însa este de la Duhul Sfânt (Matei 1, 20). Iosif 
nu ştia că îngerul Domnului i se arătase mai înainte Fecioarei Maria şi 1-a spus: 
Duhul Sfânt Se va pogori peste tine şi puterea Celui Preaînalt te va umbri; pentru 
aceea şi Sfântul care Se va naşte din tine, Fiul lui Dumnezeu Se va chema (Luca 1, 
35). losif avea să înțeleagă că ceea ce s-a zămislit în pântecele Fecioarei Maria era 
de la Duhul Sfânt. 


Părinții Bisericii spun că nici până la Mântuitorul şi nici de la Mântuitorul încoace 
nu am avut o asemenea veste bună, că Fiul lui Dumnezeu avea să Se nască din 
fecioară, fără tată din mamă cum de demult, înainte de toţi vecii, Se născuse din 
tată fără mamă, fiind Dumnezeu mai înainte de veci, iar la împlinirea vremii S-a 
făcut Om, ca pe om să-l ducă la Dumnezeu. 


Evanghelia acestei duminici ne pregăteşte pentru întâmpinarea marii sărbători a 
Naşterii Domnului, pentru că Mântuitorul Hristos vine din nou ca să găsească loc 
în inimile noastre, în casele noastre, deşi trebuie să recunoaştem că atitudinea 
noastră față de EI este, de cele mai multe ori, nepotrivită, iar atmosfera de acum, 
asemănătoare celei din Betleem: unii s-au bucurat de nașterea Lui, iar alții se tul- 
bură; cum odinioară Irod s-a tulburat şi împreună cu el tot Ierusalimul. Atmosfera 
de bucurie a unora era, pe de o parte, înnourată de atitudinea celor care nu s-au 
bucurat de Naşterea Lui. 





În ceea ce priveşte viaţa Sfântului Ignatie, trebuie să precizăm că informaţiile pe 
care ni le oferă Antichitatea creştină despre el nu sunt numeroase. Ne vorbesc 
despre el în puţine cuvinte Irineu, Origen, Ieronim, Sfântul Atanasie cel mare, 
Sfântul Vasile şi, de asemenea, Sfântul loan Gură de Aur, care îl laudă într-o cu- 
vântare. Numele său, Teoforul, a fost interpretat în două feluri: cel care a fost 
purtat de Dumnezeu sau cel care poartă pe Dumnezeu. 


Conform tradiției, Ignatie a fost copilul pe care Mântuitorul I-a luat în braţe pentru 
a-l da pildă de smerenie ucenicilor. 


În al doilea sens, Sfântul Ignatie Îl purta în inimă pe Hristos, ceea ce ne arată de 
fapt şi o tradiţie pioasă, ce a reţinut faptul că leii care -l-au sfâşiat la sfârşitul vieții 
nu au mâncat inima sfântului, iar după martiriul lui au fost văzute înscrise pe inimă 
tocmai litere de aur care formau cuvântul Teoforul. 


Sfântul loan Gură de Aur ne spune că Ignatie i-a cunoscut pe apostoli şi că a fost 
hirotonit episcop al Antiohiei de Sfântul apostol Petru, fiind al doilea episcop al 


acestei cetăți. 


Origen ne spune că era al doilea episcop al Antiohiei, iar Eusebiu îl prezintă ca al 


treilea după Evodiu. În Constituţiile apostolice este consemnat că Sfântul Ignatie a 
fost hirotonit episcop de Sfântul apostol Pavel. 


Eusebiu aşază episcopatul Sfântului Ignatie între anul 1 al lui Vespasian și anul al 
X-lea al domniei lui Traian, adică între 70 şi 107 după Hristos, deci aproape 40 de 
ani. 


Istoricul Socrate, în Istoria Bisericii, ne spune că Sfântul Ignatie a introdus în 
Biserica pe care o păstorea cântarea antifonică a Psalmilor şi că această practică a 
trecut și la alte Biserici. 


Misiunea sa a fost una specială. Glasul lui s-a făcut auzit cu putere nu doar în 
eparhia pe care o păstorea, ci şi în toate bisericile comunităţii locale din apropiere 
sau de departe, pe care le îndemna să trăiască în iubire şi unire în jurul arhiereului, 
chipul pământesc al Episcopului cel mare, Mântuitorul Iisus Hristos. 


Acolo unde este episcopul, spunea el, acolo este Iisus Hristos, acolo este Biserica 
sobornicească, încredințarea vieţii veşnice. Rămâneţi uniți în jurul episcopilor, îi 
îndeamnă el pe efeseni, așa cum Biserica este unită în jurul lui Hristos și Mân- 
tuitorul lisus Hristos este una cu Tatăl, ca toate acestea să fie în înțelegere întru 





unire. EI le poruncește ucenicilor să fugă nu numai de ură şi de certuri, ci şi de 
orice fel de dezbinări, căci acestea sunt rădăcina tuturor relelor. Astfel întăriți în 
înțelegere şi dragoste unii față de alții, adevărul se va sălăşlui în ei, iar Biserica, 
precum o cetate cerească, va rămâne curată şi cu neputinţă de atins de molipsirea 
ereziilor. Sensul cuvintelor Sfântului Ignatie formulează astfel principiile neschim- 
bate privind natura Bisericii, instituţia Episcopatului, rolul Adunării Euharistice, 
relaţiile dintre Biserica locală şi cea universală. 


La urcarea sa pe tron, în anul 89 d.Hr., Traian i-a îngăduit pe creştini, fiind preo- 
cupat de războaiele cu barbarii, dar în urma unor victorii împotriva sciților şi 
dacilor a hotărât să-i oblige pe toţi supușii imperiului să se închine idolilor împă- 
ratului, sub ameninţarea pedepsei cu moartea. Prin 113, după alții 117, el a pornit 
într-o campanie înspre Armenia şi Parţia. Pe drum s-a oprit pentru o vreme în 
orașul Antiohia, unde s-a declanşat o prigoană locală împotriva creştinilor de bază. 


Simţind că acela era şi momentul mărturisiri lui, Sfântul Ignatie s-a înfățișat de 
bunăvoie înaintea împăratului şi a răspuns cu îndrăzneală la întrebările acestuia: 


- Eşti deci ucenic al Celui răstignit sub Pilat din Pont? 


- Sunt ucenicul Celui care a pus pe cruce păcatele mele, care a călcat în picioare pe 
diavolul și toate uneltirile lui, a răspuns sfântul. 


- De ce te numesc Teoforul? 


- Pentru că Îl port în mine pe Hristos Cel viu. 


- Atunci cel care Îl poartă în el pe Răstignit să fie dus la Roma în lanţuri şi să fie 
aruncat leilor pentru distracţia poporului, a poruncit împăratul. 


Cu o bucurie pe care unii nu au înțeles-o, slujitorul Domnului a sărutat lanţurile 
care îl cuprindeau, numindu-le prea scumpele mele mărgăritare duhovniceşti. Apoi 
şi-a luat rămas-bun de la comunitatea pe care o păstorea şi i-a sfătuit pe ucenici să- 
şi schimbe lacrimile în cântări de bucurie. A pornit pe jos împreună cu alți pri- 
zonieri, escortat de o corhotă de zece soldați cruzi și nemiloşi, pe care i-a numit în 
scrierile lui leoparzii care l-au mâhnit cu relele lor purtări. 


Scrierile lui vorbesc despre unitatea Bisericii, unii teologi din Apus şi din Răsărit 
aveau să îl şi numească doctor al unităţii. Unitatea aceasta se păstrează, în primul 
rând, prin supunerea şi ascultarea creştinilor de episcop, care este centrul vieții 
bisericeşti, apoi prin păstrarea adevăratei credinţe şi fuga de învățăturile ereticilor, 





pe care Ignatie îi numește fiare cu chip de om, lupi, câini turbaţi care muşcă pe 
furiş, şi, de asemenea, unitatea se păstrează prin viețuirea în Hristos. 


În Epistola către romani, Sfântul Ignatie oferă exemplu cutremurător aflând că unii 
dintre frații lui de credință, din Roma, aveau să-l împiedice pentru a nu ajunge la 
martiriu: „Mă tem însă ca dragostea voastră să nu-mi facă nedreptate. Vouă vă este 
uşor să faceţi ce voiţi, dar mie îmi este greu să dobândesc pe Dumnezeu dacă voi 
nu mă veţi cruța. Lăsaţi-mă să fiu mâncare fiarelor, prin care pot dobândi pe Dum- 
nezeu. Sunt grâu al lui Dumnezeu şi sunt măcinat de dinţii fiarelor, ca să fiu găsit 
pâine curată a lui Hristos. Mai degrabă linguşiţi fiarele, ca ele să îmi fie mormânt şi 
să nu lase nimic din trupul meu, ca nu adormind să fiu povară cuiva. Atunci voi fi 
cu adevărat ucenic al lui Hristos, când nici trupul meu nu-l va vedea lumea. Am să 
lingușesc fiarele ca să mă mănânce repede, nu precum se tem unii şi nu se ating de 
ele, iar dacă nu vor voi de bunăvoie, le voi sili eu. lertaţi-mă, eu ştiu ce îmi este de 
folos. Acum încep să fiu ucenic, pe Hristos să-L caut, care a murit pentru noi, pe 
acela ÎI vreau, care a înviat pentru noi. Mai bine fiţi cu mine, adică cu Dumnezeu. 
Nu mă bucur de hrana cea stricăcioasă, vreau pâinea lui Dumnezeu, care este 
trupul lui Hristos, Cel din sămânța lui David, iar băutură vreau sângele Lui, care 
este dragostea nestricăcioasă. 


În ziua de 20 decembrie, probabil în anul 107, la momentul execuţiei, Sfântul 
Ignatie a intrat pe stadion, de față cu o mulțime de păgâni şi de creștini, cum ar fi 
pășit pe Sfântul Altar pentru a săvârşi ultima sa Liturghie. Aceasta a fost îmbră- 
țișarea Sfântului Ignatie pentru Domnul, jertfindu-se ca să împlinească cuvintele pe 
care Mântuitorul le-a spus: „Oricine va mărturisi pentru Mine înaintea oamenilor, 
mărturisi-voi şi Eu pentru el înaintea Tatălui Meu, care este în ceruri (Matei 10, 
32). 


Sărbătoarea Sfântului Ignatie ne îndeamnă să privim la pilda minunată a vieţii și 
sfârşitul său, la cuvintele de învăţătură şi mai ales la iubirea dovedită prin fapte, 
căci credinţa fără fapte, moartă este! (Iacov 2, 17) 





Preafericitul părinte patriarh Daniel - Predică la Duminica dinaintea Naşterii 
Domnului - Dumnezeu-Omul este Mântuitorul lumii 


Ultima duminică dinaintea sărbătorii Naşterii Domnului este Duminica Sfinţilor 
părinți după trup ai Mântuitorului lisus Hristos, în care Biserica a rânduit să se 
citească Evanghelia de la Sfântul Apostol şi Evanghelist Matei 1, 1-25, unde se 
prezintă genealogia Mântuitorului sau Cartea neamurilor lui lisus. 


Ea cuprinde o pedagogie şi o înţelepciune divină care împreună exprimă: 
aşteptarea cu speranţă a Mântuitorului de-a lungul generaţiilor şi pregătirea în 
credinţă a oamenilor pentru venirea Domnului lisus Hristos. 


Întruparea Fiului veşnic al lui Dumnezeu, adică faptul că EI S-a făcut om, nu a fost 
o întâmplare, ci a fost împlinirea unui plan al lui Dumnezeu pregătit din veşnicie, 
planul sau scopul pentru care EI a creat lumea. Deci, taina Întrupării Fiului şi 
Cuvântului divin este o taină cunoscută de Dumnezeu înainte de facerea 
lumii. Această lucrare de pregătire a omenirii în vederea  Întrupării 
Mântuitorului nostru lisus Hristos arată cât de mare este iubirea milostivă şi 
răbdătoare a lui Dumnezeu, precum şi respectul Lui faţă de libertatea 
persoanelor şi a popoarelor, cărora le propune mântuirea, dar nu le-o impune. 


Numai când ne pregătim îndelung pentru a primi un dar, atunci conştientizăm 
faptul cât de preţios este acest dar. Dumnezeu lasă pe oameni să dorească mai mult 
mântuirea, după ce au constatat că generaţii multe se nasc şi apoi mor, una după 
alta, dar că acest curs nu este unul normal sau conform cu vocaţia omului de-a trăi 





veşnic, fiind creat după chipul lui Dumnezeu Cel nemuritor sau veşnic viu. Pe de o 
parte, constatăm că omenirea merge spre moarte, iar pe de altă parte observăm că 
în fiecare persoană umană există dorul de a trăi veşnic. Pregătirea generațiilor din 
poporul evreu sau chiar şi din alte popoare este, în acelaşi timp, o pedagogie 
înfeleaptă a lui Dumnezeu cu oamenii şi o lucrare liberă a oamenilor credincioşi 
pentru a împlini planul lui Dumnezeu de mântuire a lumii. 


Naşterea după trup a Domnului pregăteşte naşterea 
după Duh a oamenilor 


Genealogia pe care ne-o prezintă Evanghelia de astăzi ne arată perioada etapizată 
de pregătire şi de aşteptare a omenirii întru credinţă şi speranţă pentru venirea lui 
Mesia-Hristos. 

“ În primul rând, Evanghelia ne prezintă pregătirea poporului ales (Israel) 
pentru ca Fiul ceresc al lui Dumnezeu Cel veşnic să fie primit în lume ca 
urmare a pregătirii făcute de proorocii şi drepții Vechiului Testament care 
aşteptau în mod activ-duhovnicesc pe Mesia, adică pe Hristos Mântuitorul. 
Unii drepți ai Vechiului Testament erau chiar prefigurări sau tipologii ale lui 
Mesia, ca de pildă: Abel, Iosif, Ilie, losua Navi, Moise, Aaron, Arhiereul sau 
Marele Preot. 


În al doilea rând, învăţăm din Evanghelie că nu numai pentru poporul evreu 
vine Mesia-Hristos în lume, ci pentru toate popoarele care vor crede în El. 
În al treilea rând, în partea a doua a Evangheliei acestei Duminici, se observă 
că naşterea după trup a Domnului nu este una obişnuită, adică nu este o 
naştere rezultată din iniţiativă bărbătească, nici din poftă trupească, ci este 
una care se realizează direct din iniţiativa lui Dumnezeu. 


Cu alte cuvinte, Pruncul lisus născut din Fecioara Maria S-a zămislit de la Duhul 
Sfânt, fără ca ea să fi avut vreo legătură trupească intimă cu dreptul Iosif (cf. Matei 
1, 18). Întrucât zămislirea şi naşterea Mântuitorului lisus Hristos s-au făcut din 
femeie, ele au o parte care seamănă cu zămislirea şi naşterea fiecărui om, însă au şi 
o parte care nu este una obişnuită, întrucât Fecioara-Mamă nu a cunoscut bărbat şi, 
ca atare, Pruncul nu are tată după trup. Aşadar, lisus Hristos Se naşte ca om din 
femeie, după cum se nasc toţi oamenii, dar zămislirea Sa ca om nu provine dintr-o 
iubire trupească între un bărbat şi o femeie, ci este lucrare supranaturală (mai 
presus de fire) a Duhului Sfânt în natura umană a Fecioarei Maria din care Se 
zămisleşte şi apoi Se naşte Pruncul lisus. Însă prin această dublă lucrare: cerească 
şi pământească, Dumnezeu a voit ca în însăşi naşterea după trup a Domnului şi 
Mântuitorului nostru lisus Hristos să înceapă naşterea după Duhul a oamenilor sau 
înfierea lor prin harul Duhului Sfânt (cf. loan 1, 12-13 şi 3, 5). Întrucât Iisus 





Hristos Se întrupează de la Duhul Sfânt şi din Fecioara Maria, El pregăteşte 
taina botezului creştin, prin care omul se naşte din Duhul Sfânt şi din apă, 
pentru a trăi o altă viaţă decât cea biologică, adică viaţa cerească veşnică. 


Deci, Sfânta Evanghelie de astăzi ne arată că lucrarea dumnezeiască mântuitoare 
pentru lume începe cu însăşi zămislirea şi naşterea Mântuitorului lisus Hristos, Cel 
ce Se naşte veşnic din Tatăl, fără să aibă mamă, iar pe pământ S-a născut din 
mamă, fără să aibă tată. Vedem mai clar acum că această lucrare de înomenire a 
Fiului lui Dumnezeu are ca scop îndumnezeirea prin har a omului şi înfierea lui în 
iubirea lui Dumnezeu Tatăl. De remarcat că Duhul Sfânt este prezent şi lucrător 
atât în taina înomenirii Fiului lui Dumnezeu, cât şi în taina îndumnezeirii prin har a 
omului. Fiul Cel veşnic Se face om pentru ca oamenii care cred în El şi se 
botează în numele Preasfintei Treimi să devină fii ai lui Dumnezeu după har, 
cum ne spune Sfânta Evanghelie de la loan, care precizează acest adevăr central 
pentru viaţa creştină: "Și celor câţi L-au primit le-a dat putere ca să se facă fii ai 
lui Dumnezeu, care nu din sânge, nici din poftă trupească, nici din poftă 
bărbătească, ci de la Dumnezeu s-au născut” (loan 1, 12-13). 


Generaţiile se pregătesc pentru venirea lui Mesia 


Cât priveşte pregătirea omenirii, mai întâi a poporului ales şi, într-o formă mai 
restrânsă, a altor popoare, pentru venirea lui Hristos în lume ca Fiu al lui 
Dumnezeu întrupat sau înomenit, vedem că Sfântul Evanghelist Matei foloseşte o 
împărțire în trei etape sau perioade de pregătire, de la Adam până la David, de la 
David până la strămutarea în Babilon şi de la strămutarea în Babilon până la 
Hristos. 


Fiecare dintre aceste etape sau perioade de pregătire este marcată prin 
Succesiunea a paisprezece neamuri Sau generaţii. În total, de trei ori câte 
paisprezece fac patruzeci şi două de generaţii. Evanghelia evidenţiază că cele trei 
grupări de neamuri Sau generaţii, adicăde trei oricâte paisprezece, 
subliniază lucrarea tainică a Sfintei Treimi din generaţie în generaţie pentru 
mântuirea neamului omenesc. Faptul că cifra paisprezece este formată din de 
două ori cifra şapte, simbol al perfecțiunii pe pământ, ne arată că pregătirea 
trebuia să fie deplină pe două planuri: credinţă vie în Dumnezeu şi ascultare 
smerită de Dumnezeu, vocaţie sfântă care s-a realizat desăvârşit în Fecioara 
Maria. 


Prin urmare, vedem că în lumea marcată de păcat şi moarte există o lucrare a lui 
Dumnezeu de ridicare spirituală progresivă a unei părți din Israel şi o 





conştientizare a faptului că omenirea are nevoie de un Mântuitor sau Izbăvitor, 
Care s-o vindece de păcat şi moarte, cum ne spune 

în Marele cuvânt catehetic: bolnavul avea nevoie de vindecare, robul avea 
nevoie de eliberare, iar cel muritor avea nevoie de înviere şi de viaţă veşnică. 
Pregătirea aceasta culminează cu plinirea vremii (Galateni 4, 4), adică devine 
conştientizare deplină a necesității mântuirii lumii de păcat şi de moarte, păcarul 
fiind boală a sufletului şi despărţire a omului de Dumnezeu, Izvorul vieţii 
veşnice. 


Pregătirea generaţiilor pentru venirea şi primirea Mântuitorului în lume se face 
treptat. Proorocii Vechiului Testament au prevăzut şi au prezis pe Cel ce urma să 
Se întrupeze sau să Se facă Om, au prezis cu şapte sau opt sute de ani înainte, că EI 
Se va naşte din Fecioară. S-a proorocit chiar şi locul naşterii, Betleemul Iudeii, 
după cum citim la proorocul Miheia: "Și tu, Betleeme Efrata, deşi eşti mic între 
miile lui Iuda, din tine va ieşi stăpânitor peste Israel, iar obârşia Lui este dintru 
început, din zilele veşniciei' (Miheia 5, 1). Aşadar, cu aproape şapte sute de ani 
înainte de naşterea Mântuitorului, proorocul Miheia a prezis că originea adevărată 
a lui Mesia este una veşnică, El există ca Persoană divină înainte de facerea lumii. 


Prin credinţă, proorocii au văzut mai dinainte 


taina Intrupării Fiului lui Dumnezeu 


Sfânta Evanghelie după Matei care relatează genealogia Mântuitorului se înţelege 
mai bine prin citirea atentă a Apostolului de astăzi, al cărui text este ales 
din Epistola către Evrei a Sfântului Apostol Pavel, capitolul 11, unde se vorbeşte 
despre credință şi puterea ei. Lectura pericopei apostolice din această Duminică 
începe cu evocarea persoanei lui Avraam care prin credinţă a părăsit ţara sa, locul 
natal, Urul Caldeii şi a mers spre o ţară făgăduită de Dumnezeu, necunoscută lui. 
Prin credinţă a ieşit din ţara sa proprie şi s-a îndreptat spre un loc necunoscut lui, 
spre Canaan.Credinţa este, deci, o vedere dincolo de vederea fizică, este o vedere 
a unei realităţi nevăzute, dar promise, făgăduite. Prin credinţă, proorocii au 
văzut mai dinainte şi au binevestit taina Întrupării Fiului lui Dumnezeu. Prin 
credinţă, ei au prevăzut şi prezis coborârea din slava cerească a Fiului lui 
Dumnezeu, Întruparea Lui smerită din Fecioară, răstignirea, moartea, învierea şi 
înălțarea Lui la ceruri. Aici poate fi citat proorocul Isaia, care a prevestit cu 
aproape opt sute de ani înainte că: 'Fecioara va lua în pântece şi va naşte un Fiu 
şi vor chema numele Lui Emanuel, care se fâlcuieşte cu noi este 
Dumnezeu" (Isaia 7, 14). 


Această putere a credinţei profeților ca înainte vedere a celor ce urmau să se 





împlinească este pregătirea cea mai profundă şi plină de speranţă a generaţiilor 
succesive pentru venirea Mântuitorului lisus Hristos în lume. 


Naşterea Mântuitorului uneşte 
timpul cu veşnicia 


Sfânta Evanghelie după Matei ne mai arată şi modul în care s-a săvârşit zămislirea 
Mântuitorului Hristos şi naşterea Sa, şi anume îngerul îl înştiințează pe dreptul 
losif că ceea ce s-a zămislit în pântecele Fecioarei Maria este de la Duhul Sfânt. De 
fapt, îngerul îi spune lui Iosif, logodnicul Mariei, ceea ce i-a spus şi Mariei în 
Evanghelia după Luca, capitolul 1, 31, şi anume că Pruncul care Se va naşte din ea 
va purta un nume stabilit de Dumnezeu, şi anume lisus, o transpunere a cuvântul 
ebraic leşua, care înseamnă Dumnezeu  mântuieşte. Deci, lisus Hristos este 
Dumnezeu-Omul Care mântuieşte omenirea de păcate şi de moarte, dăruindu-i 
iertare şi viaţă veşnică. 


Vedem, aşadar, că lisus Hristos este Dumnezeu şi Om. In EI se unesc dumnezeirea 
necreată şi umanitatea creată; se unesc cerul şi pământul, veşnicia şi timpul, pentru 


ca oamenilor pământeni vieţuitori în timp să le dăruiască viaţa cerească veşnică. 


Toate neamurile sunt chemate la mântuire 


Pregătirea pentru venirea în lume a Mântuitorului Hristos se face în suferinţă şi în 
speranţă. Pregătirea se face în suferință, pentru că foarte adesea proorocii au fost 
persecutați, chinuiţi sau chiar ucişi. Lumea păcatului, care are nevoie de mântuire, 
este, adesea, ostilă sfinţeniei. Pregătirea se face şi în speranţă, pentru că Dumnezeu 
îşi menţine făgăduinţa Sa, dincolo de nestatornicia şi slăbiciunile oamenilor. 


Astfel, luminate de credinţă, generaţii de-a rândul au aşteptat în mod activ pe 
Mesia, prin rugăciune, prin nevoinţă, prin viaţă sfântă, prin  veghere 
duhovnicească. Uneori 'rătăcind în pustii şi în munţi, şi în peşteri, şi în 
crăpăturile pământului' (Evrei 11, 38), alteori 'pribegind în piei de oaie şi în piei 
de capră, lipsiţi, strâmtoraţi, rău primiţi” (Evrei 11, 37), au trăit intens cu speranţa 
că-L vor vedea cu ochii lor trupeşti pe Mesia. Această pregătire nu era o simplă 
aşteptare pasivă, ci era o luptă duhovnicească pentru idealul cel mai sfânt: 
mântuirea sau viaţa veşnică, era o tensiune a sufletului spre Cel ce va să 
vină. 'Aşteptând am aşteptat pe Domnul'(Psalmul 39, 1) poate fi fraza care 
rezumă aşteptarea activă a omenirii, dorința puternică de a vedea pe Hristos 
Mântuitorul, dorinţă vie care cere pregătire duhovnicească pentru a dobândi viaţa 





veşnică. Toţi aceştia, deşi nu-L vedeau pe Mesia în trup, Îl simțeau prezent în 
Duhul Care le sporea credinţa, speranţa şi dorinţa de a-L căuta. 


Din Evanghelia de astăzi mai învăţăm că printre neamurile sau generaţiile 
enumerate de Sfântul Apostol Matei se află şi femei, nu doar bărbaţi, deşi, la evrei, 
genealogia se alcămia pe linie paternă, bărbătească. În mod surprinzător, 
enumerarea generaţiilor pe linie bărbătească, la un moment dat, include 
ŞI pomenirea a patru femei. Ele ne surprind şi prin faptul că nu sunt evreice, ci 
sunt de neam străin. Astfel, Tamara şi Rahab sunt cananeience, Rut este 
moabiteancă, iar Batşeeba este hitită. 


Prin aceasta, Sfânta Evanghelie ne arată că nu numai poporul evreu este chemat 
la mântuire, ci şi popoarele de altă etnie. De asemenea, prezenţa femeilor în 
genealogia Mântuitorului ne arată că nu numai bărbaţii au valoare în faţa lui 
Dumnezeu şi în lucrarea Lui mântuitoare, ci şi femeile. Mai mult, lisus Hristos, 
Cel Unul Sfânt, cheamă la sfinţenie bărbaţi şi femei, fără deosebire, iar Sfânta 
Biserică a lui Hristos cinsteşte deopotrivă pe sfinţi şi pe sfinte. 


Astfel, vedem că Sfânta Evanghelie rupe unele bariere mentale, pentru ca fiecare 
om să înţeleagă că Dumnezeu iubeşte pe toţi oamenii, deşi Israel a fost cel dintâi 


popor ales, pentru ca să-l slujească Lui pentru binele umanităţii întregi. Dumnezeu 
iubeşte şi prețuieşte deopotrivă pe bărbaţi şi pe femei, pentru că atât bărbatul, cât 
şi femeia au fost creaţi după chipul lui Dumnezeu. EI a creat prima familie 
umană, pentru a spori mereu numărul persoanelor umane care se bucură de 
iubirea Persoanelor divine din Sfânta Treime. 


Aşadar, 





„Mântuitorul lisus Hristos, care vine în lume, iubeşte toate generaţiile” 


Arhid. Ştefan Sfarghie 
- 20 dec, 2020 


În Duminica dinaintea Crăciunului, a Sfinţilor părinți după trup ai Domnului, 


Preafericitul părinte Daniel, patriarhul Bisericii Ortodoxe Române, a rostit un 
cuvânt de învăţătură în Paraclisul istoric „Sfântul mare mucenic Gheorghe” din 
Reşedinţa Patriarhală. Preafericirea sa a subliniat faptul că Genealogia Domnului 
lisus Hristos (Matei 1, 1-25), citită la Sfânta Liturghie, ne arată că Dumnezeu care 
S-a făcut Om este Mântuitorul lumi. 


Preafericitul părinte patriarh Daniel a explicat că toate generaţiile de la Avraam şi 
până la Domnul lisus Hristos, menţionate în Genealogia Mântuitorului, au aşteptat 
activ venirea lui Mesia prin credință şi ascultare smerită. „De trei ori câte 
paisprezece generaţii amintite ne scoate în evidenţă lucrarea tainică a Sfintei 
Treimi, care, respectând libertatea omului, pregăteşte generaţiile pentru venirea 
lui lisus. Avem de-a face cu o lucrare tainică a iubirii Preasfintei Treimi, ce se 
manifestă prin faptul că Unul din Sfânta Treime, Fiul Cel veşnic al lui Dumnezeu 
va deveni Om, Se va zămisli de la Duhul Sfânt şi Se va naşte ca Om în lume din 
Fecioara Maria, pentru a deveni Mântuitorul lumii. Cifra şapte înseamnă o 
desăvârşire în lumea pământească. Cu alte cuvinte, aceste generaţii împărţite în 
trei etape, de la Avraam până la David, de la David până la strămutarea în 
Babilon şi de la strămutarea în Babilon până la lisus, înseamnă credința că 
Dumnezeu îşi păstrează făgăduinţa că tot ceea ce au anunţat profeţii despre Mesia 





se va împlini. De asemenea, cifra şapte ne arată că pe lângă credinţa deplină în 
venirea lui Hristos este nevoie şi de o speranţă deplină, o aşteptare activă prin 
ascultare faţă de Dumnezeu. În primul rând, credinţa vie în Dumnezeu era o 
componentă principală a acestei aşteptări şi, în al doilea rând, ascultarea smerită 
față de Dumnezeu, împlinirea voii Lui, era a doua componentă a aşteptării 
active”, a explicat patriarhul României. 


Întâistătătorul Bisericii noastre a explicat de ce în Genealogia Mântuitorului isus 
Hristos sunt menţionate şi patru femei, care nu erau evreice: „Deşi Genealogia este 
luată în calcul pe linie paternă, totuşi, în mod surprinzător, în ea apar şi patru 
femei, iar aceste femei nu sunt evreice. Două dintre ele, Tamar şi Rahav, sunt 
cananeence, Rut este moabiteancă, iar Batşeba, femeia lui Urie, este hitită. Aceste 
femei păgâne, de alt neam decăt cel evreu, apar surprinzător în această enumerare 
de generaţii care se pregătesc pentru a-L primi pe Mesia. Este lesne de înţeles că 
prezența lor are ca scop arătarea faptului că Mesia nu vine doar pentru mântuirea 
poporului evreu, ci şi pentru mântuirea altor popoare, şi anume, pentru mântuirea 
popoarelor care vor crede în EI şi crezând în EI se vor boteza în numele Prea- 
sfintei Treimi şi vor deveni parte din Biserica lui Hristos”. Totodată, părintele 
patriarh Daniel a explicat că enumerarea celor patru femei în Genealogia Mân- 
tuitorului ne arată că nu doar bărbaţii, ci şi femeile sunt chemate la mântuire şi la 
sfințenie: „Mântuitorul lisus Hristos, care vine în lume, iubeşte pe toți oamenii, 
toate generaţiile, toate popoarele. În mod deosebit vine pentru poporul ales, care 
este cel dintâi chemat să slujească lui Dumnezeu, însă în folosul întregii uma- 
nităţi”. 


Preafericitul părinte patriarh Daniel a precizat apoi că în însăşi Naşterea după trup 
a Mântuitorului lisus Hristos este înscrisă naşterea după duh, care se va da nouă 
prin Botez. „Omul purtător de trup devine prin Botez purtător de Duhul Sfânt şi 
primeşte înfierea prin har. În acest sens, Sfântul loan Gură de Aur spune: «Fiul lui 
Dumnezeu S-a născut după trup ca tu să te naşti după duh. Pentru aceasta, Fiul lui 
Dumnezeu a avut o dublă sau îndoită naştere. Una asemenea nouă şi alta mai 
presus de noi. Pentru că S-a născut din femeie Se aseamănă cu noi, dar pentru că 
nu S-a născut nici din sânge, nici din voinţa trupului sau a bărbatului, ci de la 
Duhul Sfânt, ne arată naşterea cea mai presus de noi, naşterea viitoare pe care ne- 
O va dărui nouă de la Duhuly. Această taină a Naşterii Mântuitorului lisus 
Hristos, zămislit de la Duhul Sfânt şi născut din Fecioara Maria, este o taină a 
începutului înfierii noastre”, a arătat patriarhul României. 





Alexandru Rusu - Hristos Se naște, măriţi-L! Hristos din Ceruri, întâmpinaţi- 


Odoxologia.ro 


Când ÎI ai pe Hristos de partea ta, nu poţi decât să-L întâmpini! Nu poţi decât să te 
bucuri, să fii strălucitor! 


i se se 


Alexandru Rusu: 'Textul pe care vi-l propun este din părintele Teofil Părăian şi este 
predica din Duminica dinaintea Naşterii Domnului: „Înainte de Sărbătoarea Naş- 
terii Domnului nostru lisus Hristos, vreme de șase săptămâni, în zilele mai însem- 
nate auzim chemarea: 

Hristos Se naşte, măriţi-L! 

Hristos din Ceruri, întâmpinaţi-L! 
Hristos pe pământ, înălțaţi-vă! 
Cântaţi Domnului tot pământul şi cu bucurie lăudaţi-L, 
popoare, că S-a prea mărit! 


Cuvintele acestea, ca şi toate cuvintele cuprinse în dumnezeieştile slujbe, n-au doar 
rostul ca să împlinească o rânduială, ca să zicem aşa, să creeze o atmosferă, să se 
facă un fel de stare de gândire, ca să împlinească ceea ce înseamnă să săvârşească o 
slujbă. Ci ele au rostul să schimbe spre bine gândirea noastră, simţirea noastră şi 
toată viaţa noastră sufletească.” 





Și mai încolo spune: „Noi când răspundem Amin la aceste cuvinte, mărturisim că 
suntem la un gând cu cel care doreşte ca Numele lui Dumnezeu să fie prea mărit în 
toată vremea. Deci, Hristos Se naşte, măriţi-L! este ceea ce trebuie să facem, şi-L 
mărim în toată vremea, pentru că S-a născut pentru noi și pentru a noastră mân- 
tuire. 


Vă rog, părinte! 


Părintele Constantin Necula: Trebuie să subliniem că e un text din Sfântul Grigorie 
şi o omilie, celebră, la vremea ei, la Naşterea Mântuitorului Hristos, care, în gura 
unui părinte sfințit şi sfânt, cum este părintele Teofil, sigur că suna şi mai bine 
decât în gura noastră, a păcătoşilor. 


Pe de altă parte, trebuie să înţelegem că e parola de aur a Bisericii în vremurile 
acestea absolut nebuneşti; că în cele din urmă, Hristos Se naşte, măriți-L! Hristos 
din Ceruri, întâmpinaţi-L! înseamnă că, în sine, Crăciunul nu-i doar o zonă de 
aşteptare, nu-i o zonă gri, ci este o zonă de interferenţă, de întâlnire cu Hristos; că 
Acest Hristos - Bebeluşul din Betleem, care Se naşte de dragul nostru - nu-i venit 
doar ca să ne schimbe, ştiu eu, hainele, alimentele, ci şi rațiunea de a fi. Când Îl ai 
pe Hristos de partea ta, nu poți decât să-L întâmpini! Nu poți decât să te bucuri, să 


fii strălucitor! 


(Părintele Constantin Necula, Alexandru Rusu, Farmacia de cuvinte, Editura 
Agnos, Sibiu, 2014, pp. 206-207) 





loan-Lucian Radu - De ce redau evangheliştii două liste diferite cu strămoșii 
lui Hristos? 


(din Natan) 


= 


legea leviratului 


Evangheliile după Matei și Luca prezintă liste ale strămoşilor lui Hristos, dar există 
o mare diferență între ele: numele sunt diferite. 


Sfânta Evanghelie ce se citește în Duminica dinaintea Naşterii Domnului cuprinde 
arborele genealogic al lui Hristos, aşa cum este el prezentat în capitolul I al Evan- 
gheliei după Matei. 


Un alt pasaj biblic care prezintă genealogia lui Hristos se găseşte în Evanghelia 
după Luca, în al treilea capitol. 


Dacă genealogia de la Matei este descendentă, coborând de la Avraam până la 
lisus, genealogia lucanică este ascendentă, mergând de la lisus spre strămoşii Săi 
după trup, până la Adam. 


Diferențe între genealogii 


Dar există totuși probleme în ceea ce privește cele două liste: ele sunt diferite. 
Dacă de la Avraam la David nu există contradicții, problemele apar pentru şirul de 
strămoşi cuprinși între David și lisus. Genealogia lui Matei coboară de la regele 
David, prin intermediul fiului său Solomon, până la Hristos, în timp ce genealogia 
lui Luca prezintă strămoşii lui lisus din regele David prin intermediul fiului său, 
Natan (Luca 3, 31). Natan, care nu este la fel de cunoscut ca Solomon, a fost unul 
dintre cei patru copii pe care David i-a avut cu Batşeba (I Paralipomena 3, 5). Nu 
se ştie nimic despre viaţa lui Nathan, cu excepţia că el a avut copii care s-au 





înmulțit în Israel şi astfel el este menționat în Zaharia 12, 12 ca având o descen- 
dență numeroasă. 


De ce genealogia lui Iosif, tatăl adoptiv? 


Înainte de a face o analiză a genealogiilor, se cuvine să facem o precizare despre 
motivul pentru care ele prezintă strămoşii dreptului Iosif, soţul Fecioarei Maria, 
deși nu era el tatăl lui Hristos. Iosif nu este decât tatăl adoptiv al Mântuitorului. 
Dumnezeu îi porunceşte lui losif s-o ia pe Maria şi să dea pruncului numele Iisus 
(v. 20-21). În acest fel, Iosif asigură legitimitate naşterii Pruncului. Dar adevăratul 
Tată al lui lisus este Dumnezeu; El S-a zămislit în pântecele Fecioarei prin 
„umbrirea” puterii Celui Preaînalt (Luca 1, 35). 


Dacă lisus nu este fiul lui Iosif, ce rost mai are genealogia? Pentru a înţelege 
rostul ei, trebuie să ştim că la evrei filiaţia legală are aceeaşi valoare în ce priveşte 
consecinţele pentru moştenitor ca şi filiaţia naturală. Chiar dacă nu este fiul natural 
al dreptului losif, o dată ce poartă numele lui, lisus moşteneşte prerogativele 
familiei davidice, din care se trage Iosif. De altfel, după o veche tradiţie - despre 
care mărturisesc Sfântul Ignatie Teoforul şi Sfântul Iustin, Sfânta Fecioară Maria 
era şi ea din neamul lui David. Căci se ştie că, în conformitate cu prescripţia din 


Numeri 36, 6-12, o fiică unică la părinţi trebuia să-şi ia soţ dintre rude. De aici se 
trage concluzia că, la logodirea Fecioarei Maria cu dreptul Iosif s-a ţinut seama şi 
de această prescripţie. 


Soluţii de interpretare a diferenţelor 


Date fiind diferenţele evidente dintre cele două genealogii, s-a pus încă din vechi- 
me problema concilierii lor şi au fost propuse două soluţii: 


Unii cercetători sunt de părere că una dintre genealogii aparține lui Iosif, iar cea- 
laltă, Fecioarei Maria. Astfel, Matei ar da genealogia dreptului Iosif, în timp ce 
Luca pe a Sfintei Fecioare. Dacă ar fi să luăm în considerare această interpretare, 
dificultatea ar dispărea, căci nu ar mai fi vorba de arborele genealogic al aceluiaşi 
personaj, ci de acela a două personaje diferite. Iosif ar fi coborât din David prin 
Solomon, iar Sfânta Fecioară ar fi coborât tot din David, prin alt fiu al său, Natan. 


Cealaltă explicaţie este aceea că Luca nu urmăreşte o genealogie, în sensul mo- 
dern, ci un registru de moştenire legală, în baza legii leviratului, la fel de valabilă, 
arătând succesiunea lui lisus în linia regală. Aşadar, ambele genealogii sunt ale 
dreptului Iosif, dar Matei dă strămoşii naturali, iar Luca pe cei legali. 





Această explicație apare mai întâi la luliu Africanul, un scriitor creştin de la 
începutul secolului al III-lea. luliu Africanul spunea că are aceste informaţii de la 
rudele Domnului, adică de la urmaşii aşa-numiţilor „fraţi” ai lui lisus. 


Să luăm cazul concret al strămoşilor dreptului losif, pe care Matei îi numeşte Iacov 
(tatăl) şi Matan (bunicul), iar Luca îi numește Eli (tatăl) şi Matat (bunicul). După 
interpretarea lui luliu Africanul, care a fost adoptată de Sfântul Ambrozie, de 
Sfântul Grigorie de Nazianz şi de alţi vechi comentatori, Matan (descendent al lui 
Solomon) a avut un fiu, pe Iacov, tatăl natural al dreptului Iosif. După moartea lui 
Matan, soţia sa Esta, s-a căsătorit cu Matat (descendent al lui Natan), având fiu pe 
Eli. Deci, Iacov şi Eli erau frați după mamă. Fraţi vitregi, cum am spune noi. Eli 
murind fără copii, fratele său Iacov, în virtutea legii leviratului (Deuteronom 25, 5- 
6), a luat-o în căsătorie pe cumnata sa şi din această căsătorie s-a născut dreptul 
Iosif, care, în virtutea legii mai sus menţionate, era considerat fiu al fratelui său 
mort, ca numele lui să nu se piardă. Iosif era, deci, fiul natural al lui Iacov 
(coborâtor din Solomon) şi fiul legal al lui Eli (coborâtor din Natan). Pentru o mai 
bună înțelegere a descendenţei dreptului Iosif, vedeţi imaginea de mai sus. 


Astfel, contradicția dintre cele două genealogii este numai una aparentă, ambele 
având o valoare istorică incontestabilă, menită să arate că într-adevăr, Hristos a 


venit pe pământ ca rege, din neamul regelui David şi că în EI s-au împlinit toate 
profețiile Vechiului Testament. 





Ioan-Lucian Radu - De ce a scris David, psalmul 50? 


Edoxologia.ro 


Pentru a înţelege bine psalmul, este nevoie să cunoaștem starea în care se afla 
David atunci când l-a scris şi motivele care l-au determinat să-l scrie. 


Profetul Natan îl aa pe împăratul David rii pormererp săvârşită. 


Psalmul 50, unul dintre cei 7 psalmi penitențiali ai prorocului David, este o creaţie 
literară de o profunzime excepțională, care surprinde în amănunt starea degradată a 
omului căzut în păcat, dar şi pocăinţa pe care acesta este dator să o facă, pentru a 
restabili legătura cu Dumnezeu, ruptă atunci când omul îşi întoarce fața, dinspre 
Dumnezeu, spre fărădelege. 





Prorocul și împăratul David, aşa cum ni-l arată Sfânta Scriptură, este un om în care 
se regăsesc toată înălțimea ființei umane, dar şi tot zbuciumul acesteia. Pentru a 
înţelege bine psalmul, este nevoie să cunoaștem starea în care se afla David atunci 
când l-a scris şi motivele care l-au determinat să-l scrie. 


Suprascrierea psalmului ne dă chiar primul indiciu: „Întru sfârşit. Psalm al lui 
David. În vremea când a intrat la dânsul Natan prorocul, după ce intrase el la 
Batşeba, femeia lui Urie”. 


Cartea a doua a Regilor, în capitolul 11, ne istorisește că David căzuse adânc în 
păcat. Acest păcat a fost urâciune înaintea lui Dumnezeu, atât prin gravitatea lui, 
care atrăgea automat moartea, cât şi prin urmările lui, deoarece dușmanii lui 
Dumnezeu, închinătorii la idoli, care cunoşteau viața curată pe care o avusese 
regele David până atunci, primeau acum un motiv de a lua în batjocură numele lui 
Dumnezeu, căruia acesta îi slujea. 


Parabola profetului Natan, care îl trezeşte pe David 


După cum ne mărturisește Sfânta Scriptură, într-o seară, pe când se plimba pe 
acoperiş, prorocul a zărit-o, făcând baie, pe Batşeba, soţia generalului său, Urie, 
care, de altfel, era unul dintre cei mai devotați oameni ai săi. Aprinzându-se de 
poftă, prorocul a trimis o slugă să i-o aducă pe femeie, care era de o frumuseţe 
răpitoare. Folosindu-se de calitatea de rege, el se culcă cu femeia, care rămâne 
însărcinată. Acesta a fost începutul răului. David este conştient de consecințele 
grave ale faptei sale, căci legea lui Moise prevedea, în astfel de cazuri, pedeapsa cu 
moartea, atât a bărbatului, cât şi a femeii (Levitic 20, 10; Deuteronom 22, 22) şi 
încearcă s-o ascundă, trimițându-l acasă de pe câmpul de luptă pe generalul său, 
Urie, în speranţa că va putea transfera responsabilitatea pentru copil în seama 
acestuia. 


Însă Urie, arătându-și devotamentul pe care îl avea faţă de rege și faţă de camarazii 
săi de arme, care erau în toiul luptei, nu doreşte să meargă acasă, refuz care îl pune 
pe rege în situația de a fi nevoit să-l omoare, pentru a nu i se afla nelegiuirea, 
trimiţându-l la luptă într-un loc unde avea să moară cu siguranţă. 


Astfel, David săvârşea două păcate grele, ambele pasibile de pedeapsa cu moartea. 
Însă omul care căzuse în păcate aşa de grave nu era un om obişnuit. Era un proroc, 
un om înţelept, încercat, un sârguincios slujitor al Domnului, după însăşi mărturia 
Lui: „Aflat-am pe David al lui lesei, bărbat după inima Mea, care va face toate 
voile Mele” (Fapte 13, 22). Cinstea de care se bucura David înaintea lui Dumnezeu 





şi a oamenilor nu l-au putut feri, însă, de cădere sau poate că tocmai aceasta i-au 
adus-o. 


Cu un singur pas, s-a afundat în adâncurile cele mai de jos ale necurăţiei, adăugând 
păcat după păcat. Şi timp de un an nu şi-a cunoscut căderea, nu s-a pocăit. Probabil 
că, în acest timp, David şi-a continuat viaţa ca şi cum nimic nu s-ar fi întâmplat, 
slujind cu acelaşi zel lui Dumnezeu şi împărțind dreptatea în poporul său, pentru că 
Sfânta Scriptură nu ne menţionează nimic contrar acestui lucru, însă conştiinţa sa a 
fost adormită, cu privire la fapta sa până când ceva exterior nu i-a trezit 
sentimentul de vinovăţie. 


Pentru aceasta, abia după ce regelui i se naște copilul zămislit în adulter, Dumne- 
zeu îl trimite pe prorocul Natan, care nu îl mustră pe față, ci îl lasă să se judece 
singur, ca unul ce avea datoria de a face judecata în poporul lui Israel, spunându-i o 
întâmplare: „Erau într-o cetate doi oameni: unul bogat şi altul sărac. Cel bogat avea 
foarte multe vite mari şi mărunte, iar cel sărac n-avea decât o singură oiță, pe care 
el o cumpărase de mică şi o hrănise şi ea crescuse cu copiii lui. Din pâinea lui 
mâncase şi ea şi se adăpase din ulcica lui, la sânul lui dormise şi era pentru el ca o 
fiică. Dar iată că a venit la bogat un călător, şi gazda nu s-a îndurat să ia din oile 
sale sau din vitele sale, ca să gătească cină pentru călătorul care venise la el, ci a 
luat oiţa săracului şi a gătit-o pe aceea pentru omul care venise la el” (II Regi 12, 
1-4). 


La auzul acestei fărădelegi, regele s-a mâniat foarte tare şi a zis: „Precum este 
adevărat că Domnul este viu, tot aşa este de adevărat că omul care a făcut aceasta 
este vrednic de moarte. Pentru oaie el trebuie să întoarcă împătrit, pentru că a făcut 
una ca aceasta şi pentru că n-a avut milă” (II Regi 12, 5-6). 


Abia atunci, profetul Natan îl face conştient de vinovăția faptei sale şi îi arată că, 
făcând moarte de om, sabia va atârna în veac deasupra casei sale, iar pentru că a 
luat femeia altuia, femeile sale vor fi luate de către altul. 


Căderea şi ridicarea prorocului David 


La auzul acestei mustrări, David nu s-a împotrivit, ca Adam, ci a strigat, revoltat 
împotriva lui însuşi: „Am păcătuit înaintea Domnului!” (II Regi, 12, 12). Un om 
simplu îi vorbise împăratului îmbrăcat în purpură, însă acesta din urmă nu se mai 
foloseşte de puterea ce o are, ca odinioară, căci vede în faţa sa, nu un muritor de 
rând, ci pe Cel care l-a trimis. Nu mai este orbit de mulțimea oştirilor din jurul său, 
ci vede în faţa sa mulțimea oștirilor îngereşti și tremură în faţa Celui nevăzut, ca și 





cum ar fi văzut. De la această înţelegere şi recunoaştere a păcatului vine şi 
îndreptarea, deoarece Dumnezeu nu doreşte moartea păcătosului, ci să se întoarcă 
şi să fie viu. Pentru că s-a judecat singur pe sine şi s-a osândit, fiind gata să 
primească moartea cu care singur pedepsise pe cel vrednic de o faptă ca a lui, 
prorocul Natan a zis: „Domnul a ridicat păcatul de deasupra ta şi nu vei muri!” (II 
Regi 12, 13). 


Deşi fericitul David a auzit cuvintele de iertare, totuşi împăratul n-a lăsat pocăinţa, 
ci se îmbrăca cu sac, în loc de porfiră şi şedea pe cenuşă şi pe jos, în locul tronului 
ferecat cu aur. Dar nu numai că şedea pe cenușă, ci chiar şi mânca cenuşă precum 
însuşi ne spune: „Că cenuşă am mâncat, în loc de pâine, şi băutura mea cu plângere 
am amestecat-o” (Psalmul 101, 10). De faptul că David nu face doar o simplă 
conştientizare a păcatului, ci este vorba de o reală părere de rău și de o întoarcere 
din calea păcătoasă o arată adânca smerenie la care a ajuns cel care nu ezitase să 
facă adulter şi crimă, ilustrată în versurile psalmului 50. 


Aşadar, iată cum a ajuns prorocul David să-şi cunoască păcatul şi de ce a zis: 
„fărădelegea mea eu o cunosc şi păcatul meu înaintea mea este pururea” (Psalmul 
50, 4). Simţul dreptăţii, pe care David îl avea, îl împinge să scrie psalmul. Deşi 
păcatul se săvârşise în mare secret, el devenise cunoscut, dând prilej duşmanilor lui 


Dumnezeu să-L hulească (II Regi 12, 13-14) şi era un lucru normal ca mărturisirea 
să fie publică, precum era şi păcatul. 


Căderea şi ridicarea prorocului David, care a dat naștere psalmului 50, acestei 
rugăciuni de pocăință de o atât de mare profunzime, a rămas ca pildă pentru toate 
generaţiile, spre trezirea conştiinţei păcătoşeniei lor. 


Despre acestea, Fericitul Augustin spune: „Le-aş povesti acestea celor care nu au 
făcut aşa, ca să vegheze, să-şi păstreze curăţia şi, luând aminte cum a căzut un om 
măreț, ei, care sunt mici, să se teamă. Dar, dacă cineva care a căzut deja și care are 
în conștiința sa un lucru rău aude aceste lucruri, să ia aminte la cuvintele 
psalmului. Să ia aminte la gravitatea rănii, dar să nu dispere din cauza slavei 
Doctorului... La voi nu a fost trimis profetul Natan, ci însuşi David a fost trimis. 
Auziţi-l cum plânge şi cu el plângeți! Auziţi-l cum suspină și cu el suspinaţi! 
Auziţi-l cum se îndreaptă şi cu el vă bucuraţi!” 





Sfinţii părinţi - Mărgăritare duhovniceşti 


Sfântul Grigorie Palama: “Dumnezeu ne permite să fim faţă în faţă cu EI, nu prin 
enigme. El se apropie de cei care-L caută şi chiar se identifică cu ei, ba chiar se 
întrupează în ei, astfel că, la rândul lor, ei sălăşluiesc cu trup şi cu suflet în EI”. 


Istorioară - Cuvântul lui Dumnezeu 
Un preot, văzând că în timpul predicii credincioşii ieşeau din biserică, i-a întrebat 


de ce nu rămân să asculte predica. Aceştia i-au răspuns că uită de îndată tot ce aud, 
că nu au parte de o minte strălucită. 


Preotul a luat un coş murdar şi i-a rugat ca în timpul predicii să meargă să pună apă 
în el. După un timp, le-a cerut coşul. “Vedeţi, le-a spus preotul, coşul a lăsat să 
treacă apa prin el şi s-a curăţit. Tot aşa e şi cu sufletul. Chiar dacă nu poți ţine 
minte predica, cuvântul lui Dumnezeu te curăţeşte”. 





Costache Ioanid - Am auzit... 


Am auzit pe mulţi spunând: 
“Tisus nu sfărâmă zăvorul. 

EI bate însâ-ncet şi blând, 
dar tu deschizi, nu Salvatorul!” 
Odată însă-n viaţa mea, 

lisus vârând prin uşă mâna, 
mi-a zis: “Eu, totuşi, pot intra, 
căci Eu sunt Domnul tu ţărână 


jo 


Dar n-a intrat. Şi-am plâns cu-amar, 
ne-nţelegând: de ce nu vine? 

Dar EI n-a vrut ca un tâlhar 

să tragă fierul pus de mine... 


Când I-am deschis era târziu. 
EI dispăruse-n umbra serii. 
Oraşu-ntreg părea pustiu. 

şi m-au lovit pe drum străjerii. 


Abia în zori ne-am întâlnit 

în Ghetsimani, pe o cărare ... 
EI, cel nemărginit 

iar eu... ţărână cu zăvoare ... 





O, frate drag, lisus e blând, 

EI stă la uşa ta şi bate. 

EI poate s-o sfărâme-oricând. 

Dar dragostea din EI ... nu poate... 





II 
ai 


Duminica dinaintea Nasterii Domnului 


(a Sfinților Părinţi după trup ai Domnului) 


articole icoane predici video comentarii patristice 


Troparul Sfintilor Părinti după trup ai Domnului 


Mari sunt faptele 
credintei; că în mijlocul 
izvorului văpăii, ca într-o 
apă de odihnă sfintii trei 
Tineri s-au bucurat şi 
Proorocul Daniel păstor 
| leilor ca unor oi s-a arătat. 
Pentru rugăciunile lor, 
Hristoase Dumnezeule, 
miluieşte-ne pe noi. 

Dumnezeu s-a făcut om, 
pentru ca oamenii să fie înfați și îndumezeiți 

prin harul Duhului Sfânt. 


+ PATRIARHUL DANIEL 


GÂNDURI LA 
EVANGHELIA DUMINICII 





LICEE CEE Ei TIriIrt 


Toate acestea s-au făcut ca să se împlinească ceea 
ce s-a spus de Domnul prin prorocul, care zice: 
„lată, Fecioara va avea în pântece şi va naşte Fiu şi 
vor chema numele Lui Emanuel, care se tâlcuieşte: 
Cu noi este Dumnezeu”. 

